
Studiu introductiv 


Cartea pe care o punem acum la dispoziția publicului 
românesc îşi găseşte o împătrită justificare: a) ea repre- 
zintă un document, care, ca document, merită să fie cunos- 
cută de cititorul român; b) valoarea ei însă ca document 
rezidă în influența sa majoră asupra receptării lui Nietzsche 
în secolul XX; c) ea are şi o valoare intrinsecă în măsura 
în care, urmând însemnările lui Nietzsche privind cuprin- 
sul ei, înmănunchează fără îndoială, marile teme ale gân- 
dirii de maturitate ale lui Nietzsche; d) cartea are în spațiul 
românesc, aşa cum a avut-o în spaţiul german — dar nu 
numai — ŞI O valoare euristică: ea deschide orizontul unei 
interogații mult mai articulate asupra filacofiei lui Nietzsche, 
interogaţie care, sperăm, va conduce într-o bună zi şi în 
România la necesitatea apariției tuturor însemnărilor pos- 
tume ale lui Nietzsche după ediția, de acum standard a 
operei nietzscheene, şi mă refer la ediţia critică Colli- 
Montinari!. 


! Această ediție a apărut în două variante: a) ediţia „mare“: 
Nietzsche, Werke, Kritische Gesamtausgabe, hg. von G. Coll und 
M. Montinari, Berlin, 1967, W. de Gruyter; b) ediția „de studiu“: 
Friedrich Nietzsche, Sâmtliche Werke, Kritische Studienausgabe in 
15 Bânden, hg. von G. Colli und M. Montinari, Deutscher Taschen- 
buch Verlag, de Gruyter, Miinchen, Berlin, New-York, 1980. 


VI Voința de putere 


Se cunoaşte, de către cititorul familiarizat cu opera lui 
Nietzsche, faptul că lucrarea Voința de putere în forma ei 
„canonică“, cuprinzând 1067 de aforisme, nu a fost editată 
de către Nietzsche însuși, ci a apărut după moartea aces- 
tuia, şi reprezintă o selecţie realizată de către sora lui, 
Elisabeth-Forster Nietzsche, şi Heinrich Koselitz (alias Peter 
Gast), din însemnările lui Nietzsche. Ca în cazul oricărei 
compilaţii de acest gen, riscul este într-adevăr major, în- 
trucât nu se poate şti niciodată sigur dacă criteriul de selecție 
al editorului este identic celui al autorului, oricâtă acnbie 
ar dovedi editorul. 

Cei doi editori pretind însă că au avut un „fir condu- 
cător““* pentru realizarea acestei cărți, şi anume un plan în 
patru cărți, redactat în numeroase variante de către Nietz- 
sche însuşi. Masa deosebit de mare a însemnărilor rămase 
needitate — printre care aforisme „şlefuite“* complet de către 
Nietzsche, însemnări neconturate, menite să rețină un gând, 
note de lectură, scrisori, proiecte — nu era totuşi menită să 
fie un sprijin pentru o asemenea selecţie. Tocmai de aceea 
Voința de putere a cunoscut două variante. lată ce spune 
Elisabeth Forster Nietzsche despre materialul editat: „Pen- 
tru această operă [Voința de putere — N.M. - C.B.] au 
servit ca bază două schițe de sumar pe care autorul le-a 
redactat în toamna anului 1886 şi în iarna dintre 1887/88 
în caietele N. XLII şi W.VIII. În continuare, au fost uti- 
lizate caietele manuscrise: W. 1 până la XVII, în plus 
caietele de note din anii 1885-1888 şi mapele XXXI, 
XXXIII şi XXXIX. Prima ediție a Voinjei de putere conţine 
483 de aforisme, cea de față are cu aproximativ 570 de 
aforisme mai mult. Acestea din urmă provin îndeosebi din 
caietul WXIII, pe care fratele meu l-a redactat în august 
1 888 efectiv pentru opera sa fundamentală în proză şi care, 
din păcate, pentru prima ediție a Voinței de putere a rămas 
aproape neutilizat [...]. 

Prima ediție a Voinței de putere a apărut în anul 1901; 
noua ediție de față este complet revizuită şi restructurată: 
prima Şi a treia carte de domnul Peter Gast, a doua şi a 
patra carte, de către mine. Toate corecturile au fost com- 
parate cu grijă de domnul Peter Gast cu textul original. 
(Weimar, septembrie 1906)“. Ediţiile operei nietzscheene 
care au urmat de atunci, au încercat mereu să redea, alături 
de aforismele din Voința de putere, cât mai mult din în- 
semnările postume ale lui Nietzsche, culminând cu ediția 
completă a operei antume şi a însemnărilor postume Colli- 
Montinari. Dacă este să dăm crezare unuia dintre cei mai 
mari exegeţi ai filosofiei nietzscheene din secolul XX, 
M. Heidegger: „filosofia autentică a lui Nietzsche însă, 
poziția fundamentală din care el vorbeşte în [...] toate 
scrierile sale nu ajung la o formă definitivă şi, nici la o 
editare ca operă, nici în deceniul dintre 1879 şi 1889 şi 
nici în anii precedenţi. Ceea ce Nietzsche însuşi de-a lun- 
gul creației sale a publicat este mereu doar un prim-plan. 
Aceasta este valabil şi despre prima lui scriere /aşterea 
tragediei din spiritul muzicu (1872). Filosofia autentică 
a lui Nietzsche rămâne să apară ulterior ca ,, postume '“ 
(subl. m. - C.B.). 

Ce anume a făcut din Voința de putere o carte 
senzaţională? Întâi de toate orizontul așteptării este prefi- 
gurat de Nietzsche însuşi care anunţă pe coperta IV a vo- 
lumului Dincolo de bine şi de rău (ediția din vara anului 
1886) intenția de a publica o lucrare cu titlul Voința de 
putere. Încercare de transmutare a tuturor valorilor, intenţie 
la care face referire şi în textul din Despre genealogia 


” Elisabeth Fârster-Nietzsche, „„Nachnericht“ în Nierzsches Werke, 
Band IX, Alfred Kroner Verlag, Leipzig, 1918, p. 537-538. 

“M. Heidegger, Nietzsche (erster Band), Vittorio Klostermann, 
Frankfurt am Mein, 1996, p. 6--7. 

moralei”, un an mai târziu, vara lui 1887. Apoi de mărturi- 
sirile sorei sale Elisabeth Forster-Nietzsche, însoţite la rân- 
dul lor de mărturisinile epistolare ale lui Nietzsche fie către 
ca sau către prieteni, cu privire la travaliul său de după 
Zarathustra la opera sa fundamentală, faţă de care însuşi 
Zarathustra nu ar fi decât nişte propilee. Fireşte, acestui 
orizont de aşteptare odată deschis 1 se adaugă şi rezonanţa 
teribilă — mai ales pentru caracterul imperialist al 
naționalismului german de până la jumătatea secolului XX 
— a titlului: Voința de putere. (De altfel chiar datorită aces- 
tei rezonanțe a ezitat Nietzsche îndelung cu privire la titlu: 
un asemenea nume, şi un asemenea concept păreau să vină 
tocmai în întâmpinarea acelui imperialism*. Termenul 
„voinţă de putere“ fusese deja întrebuințat de către Nietz- 
sche şi în Zarathustra (Partea a doua, capitolul „„Despre 
depăşirea de sine“), el fund prefigurat în lucrări anterioare 
de noţiunea „sentiment al puterii“. 

Titlul unei proiectate lucrări Voința de putere apare 
însă în manuscrisele lui Nietzsche abia începând cu vara 
anului 1885.* Deşi, chiar mai devreme, pentru Nietzsche 
se formulase deja intenţia de a scrie o operă care să-i expună 
unitar intuiţia proprie. Astfel, corespondenţa lui reprezintă 
o mărturie cu privire la efortul său sintetic. Voi reda în 
continuare câteva pasaje ale acestei corespondențe, rele- 
vante pentru contextul de faţă. 


1 Vezi Fr. Nietzsche, Despre Genealogia moralei, Editura Echi- 
nox, Cluj, 1993, p. 176. 

* Wolfgang Muiller-Lauter, Nietzsche. Seine Philosophie der 
Gegensâtze und die Gegensâtze seiner Philosophie, de Gruyter, Ber- 
ln-New-York, 1971, p. 28. 

* Mazzino Montinari, „Nietzsches Nachlass von 1885 bis 1888 
oder Textkritik und Wille zur Macht“, în Wierzsche lesen, de Gruyter, 
Berlin-New-York, 1982, p. 94. 

7 apnile 1884, către prietenul său Overbeck din Basel: 

„În ultimele luni m-am ocupat cu «istoria universală», 
cu desfătare, chiar dacă cu unele rezultate înfiorătoare. 
Ti-am arătat vreodată scrisoarea lui Jacob Burckhardt, cel 
care mi-a deschis apetitul pentru «istoria universală»? În 
caz că mă voi duce în această vară la Sils Maria, vreau să 
întreprind o revizuire a metafizicii şi a concepţiilor mele 
epistemologice. Acum trebuie să parcurg pas cu pas o în- 
treagă suită de discipline, să-mi folosesc următorii cinci 
ani pentru a-mi desăvârși «filosofia» pentru care, prin Za- 
rathustra, mi-am construit propileele“”. Citând această sc- 
risoare, Heideggher observă faptul că perspectiva curentă, 
potrivit căreia Aşa grăit-a Zarathustra ar prezenta într-o 
formă poetică filosofia lui Nietzsche — dar care pentru că 
nu a avut nici o rezonanţă la public, ar fi trebuit rescrisă 
sub formă de proză -— este o eroare. „De fapt, spune Hei- 
degper, opera fundamentală plănuită Voința de putere este 
tot atât de poetică pe cât de îmbibată de gândire este Za- 
rathustra. Raportul celor două opere rămâne acela dintre 
propilee şi monumentul principal“. 

Apoi în iunie, 1884, către sora lui: 

„Deci eşafodajul pentru monumentul meu principal 
urmează a fi ridicat în această vară; sau altfel spus: vreau 
să schiţez în lunile următoare schema filosofiei mele şi, 
planul de lucru pentru următorii şase ani“. 

2 septembrie 1884, din Sils Mania către prietenul său 
Peter Gast: 

„În plus, am dus la bun sfârşit sarcina principală a 
acestei veri, aşa cum mi-am impus-o — următorii şase ani 
sunt consacrați punerii în realitate a unei scheme prin care 


 M. Heidegger, op. cir., p. 9 
* Idem, p. 10. 

mi-am conturat „filosofia“. Arată bine şi îmi dă speranţe. 
Deocamdată, Zarathustra are sensul cu totul personal de a 
fi cartea mea de „înălțare sufletească şi de încurajare“ — în 
rest, obscură şi opacă şi hilară pentru oricine“. 

2 iulie 1885, către Overbech: 

„Am dictat aproape zilnic două până la trei ore, însă 
„filosofia“* mea, dacă am dreptul să numesc astfel ceea ce 
mă chinuie până în străfundul fiinţei mele, nu mai este 
transmisibil, cu atât mai puţin prin tipar“. Deşi aici apar 
primele semne de îndoială cu privire la posibilitatea unei 
elaborări ca operă de sine stătătoare a filosofiei sale, un an 
mai târziu Nietzsche este iarăşi încrezător: 

2 septembrie 1886, către mama şi sora lui: 

„Pentru următorii patru ani se anunţă elaborarea unei 
opere principale în patru volume; titlul, deja, trezeşte 
teama: Voința de putere. Încercare de transmutare a tutu- 
ror valorilor. În acest scop, am nevoie de toate, de sănătate, 
solitudine, bună dispoziţie, poate de o soţie“. 

13 septembrie 1887, către Peter Gast: 

„Sincer, am oscilat între Veneţia şi — Leipzig; ultimul 
din motive intelectuale, căci în privinţa sarcinii principale 
a vieții mele de care urmează să mă achit mai am încă 
multe de învăţat, de întrebat, de citit. Astfel că nu a mai 
fost vorba doar despre o «toamnă» în Germania ci despre 
o iarnă întreagă: şi, cumpănind totul, sănătatea mă povă- 
țuieşte insistent să renunţ pentru acest an la acest experi- 
ment periculos. Prin urmare, voi rămâne la Veneţia şi Nisa: 
— ŞI, de asemenea, judecând lăuntric, am nevoie acum mai 
întâi şi mai urgent de o adâncă solitudine decât să mă 
informez şi caut răspuns cu privire la 5000 de probleme“. 

20 decembrie 1887, către Carl V. Gersdorff: 

„Într-un sens major viaţa mea se află tocmai acum ca 
în plină amiază: o uşă se închide, o alta mi se deschide. Tot 
ceea ce am făcut în ultimu ani n-a fost decât un decont, o 

concluzie, o însumare a celor trecute — şi am tras o linie 
dedesupt. Cine şi ce urmează a-mi rămâne aproape, acum 
când trebuie să trec (sunt condamnat să trec...), la adevăra- 
tul ţel fundamental al existenţei mele, iată care este acum 
întrebarea capitală. Căci, între noi fie spus, tensiunea în 
care trăiesc, povara unei sarcini şi a unei pasiuni deosebite 
este prea mare pentru ca oameni ca noi să mai poată să-mi 
vină în preajmă. Într-adevăr, pustiul din jurul meu este 
imens; nu-l mai suport decât pe străimi și cunoştinţele de 
ocazie ŞI, pe de altă parte, pe cei apropiați mie întotdeauna. 
Tot restul a fost sfărâmat ori respins (cu câtă violență şi 
durere!)“ 

Prin urmare, intenţia unei lucrări teoretice de amploare 
care să redea filosofia proprie este indubitabilă în cazul lui 
Nietzsche după apariţia lui Zarathustra. Chiar în cursul 
ultimului an de luciditate Nietzsche a renunţat la ea, câţiva 
ani el s-a străduit s-o realizeze, să-şi înalțe, „monumentul 
principal“ al gândirii sale. 

Dintre numeroasele variante privind planul acestei 
proiectate lucrări vom reda în continuare câteva, în ordine 
cronologică, pentru a înfățișa concret atât perspectiva lui 
Nietzsche asupra acesteia, cât şi oscilațiile lui în legătură 
cu formula exactă a conținutului er. 


A) — O schiță datată: „Sils Maria, vara 1886“. 

„Voința de putere 

Încercare de 

transmutare a tuturor valorilor 

In patru cărți 

Cartea întâi: pericolul pericolelor (prezentare a nihilis- 

mului) (drept consecința necesară a eva- 
luărilor precedente) 


” ldem, p. 10-12. 

Cartea a doua: critica valorilor (a logicii etc.) 

Cartea a treia: problema legiuitorului (inclusă istoria so- 
litudinii). Cum trebuie să fie constituiți 
oamenii ce evoluează invers? Oamenii ce 
au toate însuşirile sufletului modern, însă 
sunt suficient de puternici pentru a le trans- 
forma în veritabilă sănătate. 

Cartea a patra: ciocanul mijlocul lor pentru sarcina lor“.!0 


B) Celebrul plan care a stat la baza alcătuirii volumu- 
lui Voința de putere: 
[Voința de putere. 
Încercare de transmutare]! 
„a tuturor valorilor 
Cartea întâi 
Nihilismul european 
Cartea a doua 
Critica valorilor supreme [precedente]'? 
Cartea a treia 
Principiul unei noi valorizări 
Cartea a patra 
Selecție şi formare 
schițat la 17 martie 1887, Nisa“!: 


'9 Mazzino Montinari, op. cit., p. 102, cât şi Elisabeth Forster- 
Nietzsche, „FEinleitung“, în op. cit., p. XVI-XVII. 

'! Cuvintele inserate în paranteze aparțin, poate, celor doi edi- 
tori, Elisabeth Forster-Nietzsche şi Peter Gast, întrucât M. Montinari, 
editorul cel mai verosimil al postumelor nitzscheene, afirmă că (op. 
cit., p. 104) partea de sus a foii pe care a fost scris planul este ruptă. 

'* Cuvânt care nu apare în planul pe care-l redă M. Montinari. 

5 Elisabeth Forster-Nietzsche, op. cit., P. XIX şi M. Montinari, 
op. cit., p. 104. 

C) „Voința de putere 
Încercare de transmutare a tuturor valorilor 
Cartea |:  Nihilismul (drept consecinţă a valorilor supreme 
precedente) 
Cartea II: Critica valorilor supreme precedente (Înţele- 
perea a ceea ce, prin ele, spunea Da şi Nu). 
Cartea III: Autodepăşirea nihilismului (Încercarea de a 
spune Da față de tot ceea ce a fost până acum 
negat) 
Cartea IV: Biruitorii şi biruiţii (o profeţie)“!“ 
D) [Cartea întâi]: 
]. Nihilismul gândit până la capăt 
2. Cultură, civilizație, caracterul echivoc al „mo- 
dernului'“ 
[Cartea a doua]: 
3. Originea idealului 
4. Critica idealului creştin 
5. Cum ajunge virtutea să triumfe 
6. Instinctul gregar 
[Cartea a treia]: 
7. „Voința de adevăr“ 
8. Morala ca Circe a filosofilor 
9. Psihologia „voinţei de putere“ (plăcere, voință, 
concept etc.) 
[Cartea a patra]: 
10. „Eterna reîntoarcere“ 
11. Marea politică 
12. Reţete de viaţă pentru noi'* 


| + Elisabeth Fârster-Nietzsche, „Nachbericht“ în op. cir., p. 532. 
' Elisabeth Fărster-Nietzsche, op. cit., p. 533 şi M. Montinari, 
op. cit., p. 106. 

Acest plan are o însemnătate deosebită întrucât el 
a fost respectat de către Nietzsche însuşi în repartizarea 
a 300 de aforizme scrise şi adnotate numeric în iarna 
1887-1888 în vederea viitoarei sale lucrări Voința de 
putere. 

Alte 72 de aforizme finisate (respectiv 74, pentru că 
două numere apar de două ori) au fost transcrise pe curat 
într-un alt caiet de Nietzsche, fără însă a fi fost numerotate 
şi repartizate pe cărți!. 

lată ce spune Elisabeth Forster-Nietzsche: „Caietul [cu 
cele 300 de aforisme numerotate şi repartizate pe cărți — 
C. B.] ne-a fost de mare folos, chiar dacă nu am putut 
păstra mereu clasificarea în cele patru cărți, pentru că 
materialul bogat, organizat conform altor planuri dintr-o 
perioadă anteioară şi ulterioară, cereau altă împărțire. 

Prin urmare am păstrat în ansamblu trăsăturile de bază 
ale planului din 17 martie 1887 însă în cazul ordonării 
fragmentelor în cărți, am luat în considerare toate planurile 
prezentate în această postfață.“ 

E) Ultimul plan pentru Voința de putere (potrivit lui 
M. Montinari) 

„Schiţă de plan pentru: 
Voința de putere 
Încercare 
de transmutare a tuturor valorilor 
Sils Maria 
în ultima duminică a 
lunii august 1888 

Noi hiperboreenii — Fixarea radicală a problemei 

Cartea întâi: Ce este „adevărul“? 


'* M. Montinari. op. cit., p. 106. 
'” E. Forster-Nieizsche, op. cir.. p. 535. 

Capitolul întâi Psihologia erorii. 
Capitolul al doilea Valoarea adevărului şi a erorii. 
Capitolul al treilea Voința de adevăr (legitimată doar 
prin valoarea „Da“ a vieţii) 
Cartea a doua: Originea valorilor. 
Capitolul întâi Metafizicienii. 
Capitolul al doilea Despre homines religiosi. 
Capitolul al treilea Cei buni şi „amelioratorii“ 
Cartea a treia: Lupta valorilor 
Capitolul întâi Gânduri despre creştinism 
Capitolul al doilea Fiziologia artei 
Capitolul al treilea Despre istoria mhilismului eu- 
ropean 
Amuzament de psiholog 
Cartea a patra: Marea amiază. 
Capitolul întâi Principiul vieţii („ierarhie“) 
Capitolul al doilea Cele două drumuri. 
Capitolul al treilea Eterna reîntoarcere“!£ 


La sfârşitul lunii august 1888 Nietzsche se decide să 
publice tot ceea ce avea finisat. Într-o primă formulă, ca 
„extrase“ ale filosofiei sale. În acest sens; Montinari ci- 
tează o pagină pe care Nietzsche ar fi scris acum încercări 
de titlu pentru o asemenea scriere: 
Gânduri pentru poimâine 
Extrase din filosofia mea 

lar pe verso: 
Înţelepciune pentru poimâine 
Filosofia mea în extrase 


'* E. Fârster-Nietzsche, op. cit., p. 536-537 şi M. Montinari, op. 
cit., p. 122. 

în fine: 
Magnum in Parvo 
O filosofie în extrase 

Pe aceeași pagină sunt indicate şi capitolele ce ar urma 
să intre în această lucrare: E 
„ Noi hiperboreenii 
. Problema lui Socrate 
. Rațiunea în filosofie 
Cum a ajuns în sfârşit „lumea adevărată“ o fabulă 
„ Morala ca antinatură 
„ Cele patru mari erori 
Pentru noi — împotriva noastră 
Conceptul unei religii — decadence 
„ Budism şi creştinism 

10. Din estetica mea 

11. Între artişti şi scriitori 

12. Maxime şi săgeți!” 

Numerele 2, 3, 4, $, 6, 12 sunt titlurile capitolelor 
omonime din Amurgul idolilor, în timp ce numărul ll este 
titlul inițial al capitolului „incursiunile unui inactual“; 
numerele 1, 7, 8, 9 sunttitlurile inițiale de capitole, radiate 
în manuscrisul pentru tipar, ale lucrării Antichristul.% 

Renunţând să mai scrie o lucrare intitulată Voința de 
putere, el păstreză totuşi la început intenția de a scrie o 
Trasmutare a tuturor valorilor, tot în patru cărți, dintre 
care prima ar fi urmat să fie alcătuită din capitolele ce au 
format ulterior Anticristul. 

Nietzsche, în scrisoarea din 7 septembrie 1888 către 
Meta von Salis afirmă: „În anii următori mă voi decide să 


PANU LWI» = 


9 M. Montinari, op. cit., p. 113-114. 
“0 Ibidem. 

tipăresc 7rasmutarea tuturor valorilor, cartea cea mai in- 
dependentă din câte există. [...] Nu fără destulă ezitare. 
Prima carte se numeşte, de pildă, Anticristul“”!. Jumătate 
din textul ce a intrat aici provine din însemnările ante- 
rioare, pe parcurs însă ele s-au desprins din vechiul proiect, 
au pierdut caracterul de „extras“ și s-au împlinit într-un 
nou proiect de sine stătător, aidoma capitolelor ce au for- 
mat Amurgul idolilor.? 

Noul proiect privind 7ransmutarea tuturor valorilor 
continuă să pastreze o structură tetradică. În privinţa lui au 
rămas şase planuri ale lui Nietzsche: 

(1) Cartea întâi. 

Anticristul. Încercare de critică a creştinismului 
Cartea a doua. 
Spiritul lhber. Critica filosofiei ca mişcare nihilistă 
Cartea a treia. 
Imoralistul. Critica speciei celei mai funeste de 
ignoranță, a moralei 
Cartea a patra. 
Dionysos. Filosofia eternei reîntoarceri. 
(2) Cartea I:  Antichristul 
II:  Misosoful 
III: Imoralistul 
IV: Dionysos 
(3) Anticristul. Încercare de critică a creştinismului 
Imoralistul. Critica speciei celei mai funeste de 
ignoranță, a moralei 
Noi cei care spunem Da. Critica filosofiei ca 
mişcare nihilistă 
Dionysos. Filosofia eternei reîntoarceri 


" Idem, p. 116. 
“* Idem, p. |I5. : 


XVIII Voința de putere 


(4) 1 Eliberarea de creştinism: Anticristul 


II de morală: Imoralistul 
II] de adevăr: spiritul liber 
IV de nihilism: 


nihilismul drept consecință necesară a creştinismului, 
a moralei şi a conceptului de adevăr al filosofiei. Semnele 
nihilismului... 

înțeleg prin „libertatea spiritului“ ceva extrem de pre- 
cis: a fi de o sută de ori superior prin severitatea față de 
sine filosofilor şi altor apostoli ai „adevărului“, prin inte- 
pritate şi curaj, prin voinţa necondiționată de a spune Nu 
acolo unde Nu-ul este periculos — filosofii de până acum 
sunt pentru mine nişte /ibertins vrednici de dispreţ, ascunşi 
sub gluga maicii „adevăr“ 

(5) IV Dionysos tip al legiuitorului 

(6) Spiritul liber. Critica filosofiei ca mișcare nihilistă 

Imoralistul. Critica moralei ca specia cea mai fu- 
nestă de ignoranță 
Dionysos philosophos.“% 

Vedem, prin urmare, că sub aspectul conţinutului 
aceste planuri se aseamănă celui privind Voința de putere, 
dar, spune Montinari, în fond ele ar însemna negația lite- 
rară a acesteia. Sau şi: „Din însemnările pentru Voința de 
putere au apărut Amurgul Idolilor şi Antichristul; restul 
reprezintă — postume.““$ 

Cu alte cuvinte acel „extras“ al filosofiei sale, pe care 
vroia apoi Nietzsche să-l intituleze 7ransmutare a tuturor 
valorilor, gândit inițial în douăsprezece capitole, în patru 
cărți, va ajunge în cele din urmă să se finalizeze prin două 
lucrări autonome: Antichristul şi Amurgul idolilor. Astfel 


“ Idem, p. 116-117. 
“* Idem, p. 118. 

încât concluzia lui Montinari este fermă: „catastrofa din 
Torino a survenit atunci când Nietzsche încheiase deja l- 
teralmente totul“.% 

Analiza lui Montinari contestă, aşadar, faptul că Nietz- 
sche nu ar mai fi apucat să-şi finalizeze proiectul de anver- 
gură al ultimilor săi ani de luciditate şi că, prin urmare, 
Voința de putere, aşa cum a fost publicată de E. Forster- 
Nietzsche şi Peter Gast, ar reprezenta o recompunere cât 
mai fidelă a acelei lucrări. Abandonarea ei nu s-ar fi dato- 
rat astfel bolii, ci necesităților interne ale laboratorului 
creației nietzscheene. Această obiecţie însă nu reduce în- 
semnătatea textelor reunite în acest volum pentru un spațiu 
lingvistic care, până acum, a cunoscut doar „prim-planul“ 
gândirii lui Nietzsche (respectiv doar opera antumă). Dacă 
lăsăm de-o parte aşteptarea privind „opera fundamentală în 
proză“ a lui Nietzsche, ne putem păstra în schimb interesul 
major pentru Postumele lui Nietzsche, Postume care ar 
conţine totuşi, potrivit lui Heidegger (el însuşi un cunoscă- 
tor al însemnărilor nepublicate de către Nietzsche, în cali- 
tatea sa din anii '30 de membru al „comitetului ştiinţific“ 
pentru publicarea operelor complete ale lui Nietzsche) 
„filosofia autentică“ a acestuia. În plus, argument adus tot 
de către Heidegger, Nietzsche avea pretenția să spună prin- 
tr-un aforism ceea ce alții nu au reușit s-o facă de-a lungul 
unor tomuri întregi: acest fapt diminuează întrucâtva re- 
levanţa ordonării fragmentelor postume, care ar putea fi 
privite.astfel şi ca având o oarecare autonomie. Se poate 
spune deci că traducerea de faţă intitulată Voința de putere. 
Încercare de transmutare a tuturor valorilor constituie 
prima variantă editorială românească a postumelor lui 
Nietzsche, o variantă, desigur, lipsită de preltențiu 
exhaustivităţii. În acest sens, textul din Vointa de putere nu 


“ Idem, p. LI8. 

reprezintă o falsificare a gândirii lui Nietzsche ci, dim- 
potrivă, o primă apropiere de „nerostitul“ ei. Falsificarea 
sa datorată exegeţilor, începând, într-adevăr, cu sora lui 
Nietzsche, E. Forster-Nietzsche, care, deşi a editat opera 
fratelui său, nu a înţeles-o. Ea a fost printre primii care au 
denaturat în sens ideologic ideile lui Nietzsche prin inter- 
pretările pe care le-a dat. Pe de altă parte, însuşi discursul 
nietzschean părea să vină în întâmpinarea unor astfel de 
falsificări fie prin bogăția metaforelor legate de război, de 
conflict în general, fie prin distincţiile aparent schematice 
pe care le practică, de genul: „cei puternici“ — „cei slabi“, 
„cei împliniți“ — „avortonii“, „cei sănătoşi“ — „cei bol- 
navi“, „rasele superioare“ — „rasele inferioare“ etc.. Chiar 
termenul central al filosofiei de maturitate al lui Nietzsche, 
„voinţa de putere“, părea să fie garanţia evidenţei inter- 
pretărilor ideologice. Aşa încât Nietzsche ajunge să fie privit 
prin anii '30 drept un profet şi un apologet avant la Lettre 
al național-socialismului. Numai că astfel — lucru firesc 
pentru abordarea ideologică în general — formule ale gândirii 
lui au fost desprinse din unitatea operei ducând în cele din 
urmă la constituirea a numeroase prejudecăți în privința 
lui Nietzsche, prejudecăţi care funcționează şi astăzi. 

A vorbi despre o unitate a gândirii lui Nietzsche pare 
riscant, întrucât unitate, în cazul unui filosof — şi Nietzsche 
este un filosof —, înseamnă, de regulă, sistem. Or, autorul 
Naşterii tragediei a atacat permanent sistemul ca defor- 
mare, ca denaturare a ceea ce omul poate într-adevăr să 
cunoască. În plus, textele lui nu au structura arhitectonică 
specifică marilor creatori de sisteme ai modernității, ci sunt 
o suită de fragmente ce au o articulație conceptuală, de 
regulă, paradoxală, adică, tocmai, un aspect aforistic. Şi 
totuşi Nietzsche este un gânditor unitar, temele lui se 
condiționează reciproc într-o manieră logică iar nu aleato- 
rie, fapt pentru care filosofia sa a şi fost numită un „sistem 

în aforisme“.** O asemenea caracterizare nu vizează însă 
doar latura formală a scrierilor nietzscheene, ca şi când în 
labirintul aforistic s-ar putea decela o ordine de genul unor 
rubrici în care să intre fiecare aforism în parte, ci ea sur- 
prinde funcția esenţială a aforismului pentru aceste scrieri. 
Deci, o „gândire în aforisme“ sau (aşa cum îşi definea 
Nietzsche abordarea din Waşterea tragediei) o „metafizică 
de artist““. Doar că, în ciuda adevărului lor, asemenea for- 
mule au devenit simple platitudini ca urmare a îndelun- 
patei lor repetări. Aforismul nu este pentru Nietzsche o 
altă tormă a conceptului, poate una mai „frumoasă“, mai 
„atractivă“, mai „ispititoare“, ci un alt mijloc de cunoaştere, 
întemeiat pe o altă perspectivă asupra cunoașterii, sau, mai 
exact, asupra necunoaşterii. Dacă temele esențiale ale lui 
Nietzsche sunt voinţa de putere, transmutarea tuturor valo- 
rilor şi eterna reîntoarcere, în schimb concepția lui despre 
„adevăr“, cunoaştere, raportul dintre subiect şi obiect, lo- 
pică, metafizică, prin urmare concepția lui „epistemolo- 
pică“, constituie temeiul cel mai adânc al demersului său. 
Am văzut că şi în planurile pentru Voința de putere critica 
„adevărului“ ca valoare fundamentală a cunoaşterii este o 
temă constantă, ba chiar în ultimul plan scris „în ultima 
duminică a lunii august 1888“ ea formează conţinutul primei 
cărți. De altfel, este vorba despre o temă perenă la Nietz- 
sche începând chiar cu Wașterea tragediei şi până la 
elaborările din postume. Pe scurt această critică spune: 
„adevărul“ este o invenţie, „cunoaşterea“ este fabulaţie, 
„lumea obiectivă“ sau „lumea în sine“ fiindu-ne inacce- 
sibile, respectiv, mai corect, ele nu există. În fond, această 
ultimă idee — faptul că nu există o „lume în sine“ ca „lume 
obiectivă“ sau ca „lume adevărată“ — este ceea ce-l separă 

pe Nietzsche de precursorii lui din idealismul clasic ger- 
man, sau de transcendentalismul kantian (care, deşi nega 
posibilitatea noastră de a accede la „în-sinele“ lucrurilor, 
admitea totuşi legitimitatea cunoaşterii ca o cunoaştere a 
„fenomenelor“). Inexistenţa unei „lumi în sine“ (şi deci 
imposibilitatea menținerii conceptului aristotelic de cunoş- 
tere şi de adevăr ca adecvatio) este afirmată însă nu din 
perspectiva unui idealism subiectiv absolut ce transformă 
obiectul în pură reprezentare, ci din perspectiva contestării 
existenţei unui subiect imuabil al cunoaşterii înzestrat cu 
structuri transcendentale. Astfel încât față în față nu mai 
stau Subiectul şi Obiectul cunoaşterii ci o pluralitate de 
subiecți şi de obiecte — însăşi conştiinţa omului fiind o 
asemenea pluralitate de „subiecţi“, ca pluralitate de impul- 
suri ce ajung, pe rând să domine „conştiinţa“. 

A crea o asemenea falie în interiorul subiectului are 
drept consecință excluderea oricărei legitimităţi a conceptu- 
lui de cunoaştere, de auto cunoaştere, inclusiv al limbaju- 
lui (căci raportul semnificant-semnificat este şi el bulver- 
sat), fapt care se repercutează chiar asupra discursului lui 
Nietzsche — de altfel, el însuşi conştient de această re- 
percursiune — producând permanent în interiorul acesteia 
afirmaţii contradictorii (bunăoară, uneori el neagă unitatea 
subiectului, a eului, alteori vorbeşte în numele unui aseme- 
nea eu).*” Însă contradicţiile sunt asumate pentru că logica 


” Wolfgang Miller-Lauter, op. cit., p. 18 şi urm. Miiller-Lauter 
indică faptul că aparența acestor contradicții poate fi evitată dacă 
avem în vedere faptul că pe de-o parte atunci când neagă unitatea 
subiectului, el respinge un concept al metafizicii tradiţionale, în timp 
ce atunci când vorbeşte în numele unui asemenea subiect, el utilizea- 
ză doar o noţiune pentru ceva care, în dinamismul său funciar, nu 
poate fi redat prin nici o noțiune, conștient deci de ineficienţa onto- 
logică a noțiunilor noastre. 

şi principile ei (principiul indentitățui şi principiul non- 
contradicției) nu mai pot fi utilizate în accepțiunea lor 
tradițională adică drept organon al cunoaşterii. Negând 
indentitatea subiectului Nietzsche neagă prin urmare toate 
indentitățile cu care operează subiectul şi implicit coro- 
larul acestora, contradicţiile. O asemenea critică a „adevăru- 
lui“ nu se poate însă menţine doar în sfera eterată a ideilor 
metafizice, ci, inevitabil, ea cuprinde toute manifestările 
omului ca subiect, respectiv toate valorile: în toate dome- 
niile, toate dualitățile valorice contradictorii se cer astfel a 
fi transmutate. Dincolo de Bine şi de Rău este — iată, cât 
de îndepărtată — expresia transgresării contradicțiilor în 
plan moral, şi nu numai. 

Această reevaluare a cunoaşterii, a subiectului, a 
conştiinţei înseamnă însă pierderea „firului conducător“ ce 
permitea anterior determinarea locului şi rolului omului în 
ansamblul existenței cât şi abandonarea rolului privilegiat 
al intelectului, al rațiunii. Și, întrucât în paradigma occi- 
dentală opusul intelectului este sensibilitatea — „iraţiona- 
lul“* —, conferirea unei poziții privilegiate acesteia. Preemi- 
nenţa sensibilităţii în raport cu intelectul va fi noua per- 
spectivă valorică pe care vrea Nietzsche s-o instituie prin 
filosofia sa ca „răsturnare a platonismului“. Iar „firul con- 
ducător“ al noii sale concepții despre om, corpul. Faptul că 
sensibilitatea este mai originară ar permite „extragerea“ 
din interiorul ei a unei noi perspective asupra realului, poate 
mai „actuale““* gândindu-ne la neîncrederea generală față de 
valori a secolului XIX. În acest sens, Nietzsche îşi defineşte 
filosofia şi ca pe un experiment în privinţa adevărului“."€ 
Noua perspectivă este aceea căreia Nietzsche va încerca 
să-l dea expresie în fragmentele postume ce compun tra- 


* După M. Heidegger, op. cir., p. 26. 

ducerea de față, perspectivă ancorată în ceea ce el numea 
„voinţă de putere“. 

Sensibilitatea, corpul constituie pentru Nietzsche un 
câmp al unor stări opuse, îndeobşte considerate contra- 
dictorii (plăcere-neplăcere, etc.). Interioritatea omului, de 
asemenea. Aceste stări contradictorii tind să se excludă 
reciproc şi totuşi între ele există doar o diferenţă de grad, 
cu alte cuvinte continuul dintre ele trimite la o unitate 
subiacentă a lor. In plus, cele două stări „contradictorii“ nu 
pot să subziste una fără cealaltă, se presupun reciproc. 
Intre ele există o „luptă şi un acord“. Tendința unei stări 
de dominare a celeilalte opuse ei, dominare care însemană 
implicit şi o dependenţă, reprezintă modelul „voinţei de 
putere“ pe care Nietzsche îl va generaliza apoi la nivelul 
întregului real. Aşa procedase înaintea lui şi Schopenhauer 
care generalizase faptul voinţei ca trăire subiectivă drept 
principiu metafizic. Dincolo de diferența dintre termenii 
primi cu care cei doi lucrează — voinţa de viaţă, în cazul 
lui Schopenhauer, și voința de putere în cazul lui Nietzsche 
— există însă o diferență am spune chiar de paradigmă: 
pentru Schopenhauer Voința era unică, reprezentând astfel 
un principiu metafizic, înzestrat cu toate atributele 
tradiționale prin care era gândit până atunci principiul; în 
timp ce pentru Nietzsche nu mai există o unică voinţă de 
putere, ci o pluralitate de asemenea voințe, şi astfel, la 
limită nemaiexistând nici o unică lume. 

Ca „fir conducător“, corpul permite decelarea şi a unei 
alte trăsături a „voinţelor de putere“: faptul că tensiunea 
dintre polii opuşi nu presupune doar o unitate latentă, dar 
chiar conduce la unităţi superioare, la organizare, la com- 
plexitate, la ansambluri în care conflictul părților crează şi 
întreține o armonie superioară — aşa cum se întâmplă în 
cazul organismului. 

Voința de putere, iniţial un fapt subiectiv, o trăire con- 
flictuală pe care o putem sesiza în mod nemijlocit în cazul 


Studiu introductiv XXV 


tuturor afectelor, a pasiunilor, a stărilor noastre organice, 
ridicată la rang de principiu explicativ universal, devine 
pentru Nietzsche o pluralitate de „voințe de putere“ da- 
torită eliminării credinţei în logică drept termen mediu între 
om ŞI „realitate“. Dacă în mod tradițional logica socotea că 
poate identifica prin concept o unitate într-o diversitate, 
Nietzsche va considera că o asemenea unitate, o asemenea 
identitate este doar o plăsmuire care ignoră diferenţele, 
bogăția multiformă şi ireductibilă la identitate din realitate. 
— Plăsmuirea a cărei expresie este logica nu este însă una 
intenţionată: orice organism pentru a putea să subziste tre- 
buie să-și interpreteze mediul în care viețuieşte, să şi-l 
apropie prin reprezentările despre acel mediu care îi sunt 
specifice. În sine, deci logica, drept funcţie a vieţii, nu are 
o valoare negativă. Doar „voinţa de adevăr“, credinţa că 
logica noastră ar avea un suport obiectiv şi deci metafizica 
tradițională în calitatea ei de „deţinător al adevărului“ 
constituie ceva negativ. — Fiecare formă de realitate este, 
interpretează Nietzsche, fie o „punctualizare“ de voinţă de 
putere (în cazul celor infime), fie o organizare bazată pe o 
pluralitate de voințe de putere. Insă „punctualizările“ nu au 
un caracter imuabil, precum monadele lui Leibniz, ci, dim- 
potrivă, pot să crească, subordonându-şi alte centre de forță, 
sau să dispară sub dominaţia acestora”. 

Această perspectivă — intenţionat paradoxală, contra- 
dictorie a lui Nietzsche transformă raportul dintre om şi 
realitate, dintre om şi om, ba chiar dintre subiectul ca obiect 
al cunoaşterii de sine şi subiectul ca subiect al acesteia în 
artă sau într-o manieră de tip artistic de a fi. Totul devine 
în cazul omului ca specie, creaţie mediată de impulsuri, de 
afecte, de trăiri, aşa cum, în esență, după Nietzsche, se 
întâmplă cu artiştii adevăraţi care ascultă mai degrabă de 


“ În legătură cu toate aceste aspecte vezi W. Miiller-Lauter, op. cit. 

forța lor creativă decât de canoanele „Adevărului“. Un 
asemenea om, in stare să depăşească credinţa în logică, în 
„adevăr“, în finalitatea existenței, în distincția ontologică 
dintre Bine şi Rău, în cunoaştere, un asemenea om în stare 
să renunțe la însăşi structura conştiinţei bazată pe certi- 
tudinea interioară privind evidenţa principiului identităţii 
pentru fenomenele de conștiință (eul, în primul rând) ar 
putea fi eventual „supraomul“, cel în stare să trăiască cu 
adevărat „artistic“ şi ca individ. Însă „supraomul“* rămâne 
pentru Nietzsche, chiar în paginile Voinței de putere „0 
metaforă şi o enigmă“. Transmutarea tuturor valorilor, mai 
exact destructurarera valorilor tradiționale şi înlocuirea lor 
cu noua perspectivă a voinței de putere ar însemna doar 
pregătirea lui. Discuţia legată de supraom deschide însă un 
alt orizont asupra filosofiei istoriei la Nietzsche pe care 
nu-l putem aborda în paginile acestea introductive. 

In încheiere cred că trebuie să subliniez faptul că o 
„confruntare“ autentică cu Nietzsche trebuie să abando- 
neze prejudecățile în privința unui Nietzsche doar stilist, 
amoralist ori adept al forţei ca instrument politic. A-l cita 
în acest sens înseamnă a nu-l citi de loc. Premisele gândiri 
sale sunt cele care trebuie căutate mai întâi, şi apoi coe- 
rența internă a acesteia — un efort nici pe departe simplu, 
pentru că s-ar putea ca acest filosof, cu aforismele lui 
atât de memorabile, să fie un gânditor chiar mai dificil 
decât Hegel. 


CLAUDIU BACIU 


Prefaţă 


l. 


Lucrurile mari cer să fie trecute sub tăcere ori să le 
spui cu emfază: cu emfază, adică cinic şi cu inocenţă. 


2. 


Ceea ce povestesc eu este istoria următoarelor două 
secole. Descriu ceea ce vine, ceea ce nu mai poate să 
vină altfel: irumperea nihilismului. Această istorie poate fi 
scrisă chiar de acum: căci ea este opera necesităţii. Acest 
viitor grăieşte deja prin sute de semne, acest destin se 
anunță pretutindeni; pentru această muzică a viitorului s-au 
ascuţit deja toate urechile. Intreaga noastră cultură euro- 
peană se-ndreaptă de mult, cu o tortură a tensiunii ce creşte 
de la un deceniu la altul, ca înspre o catastrofă: cu nelinişte, 
violent şi rapid: asemănător unui fluviu, ce vrea să ajungă 
la capăt, ce nu mai chibzuieşte, căruia îi este frică să 
chibzuiască. 


3. 


— Cel care vorbeşte aici, dimpotrivă, nu a făcut până 
acum nimic altceva decât să reflecteze; ca un filosof şi 
eremit din instinct care şi-a găsit rostul în a sta de-o parte 
însingurat, în răbdare şi amânare, în rămânerea în urmă; ca 
un spirit temerar şi însetat de încercări care a rătăcit deja 
prin fiecare labirint al viitorului; ca un spirit — augural ce 

priveşte in urmă atunci când povesteşte ceea ce va veni; ca 
primul mhilist deplin al Europei, care însă a trăit în sinea 
sa nihilsmul până la capăt, l-a lăsat în urmă, l-a depăşit şi 
s-a desprins de el. 


4. 


Nu trebuie să înțelegem greşit sensul titlului ce 
denumește această evanghelie a viitorului. „Voința de pu- 
tere. Încercare de transmutare a tuturor valorilor“ — prin 
această formulă este exprimată o mişcare contrară în ceea 
ce priveşte principiul şi sarcina; o mişcare ce va înlocui 
într-un viitor oarecare acel mhilism deplin; dar care însă îl 
presupune, logic şi psihologic; care, efectiv, nu poate decât 
să se aştearnă peste el şi să provină din el. Căci de ce este 
irumperea nihilismului necesară de-acum? Pentru că el 
este consecinţa ultimă a valorilor noastre precedente; pen- 
tru că nihilismul reprezintă logica gândită până la capăt a 
marilor noastre valori şi idealuri, pentru că noi trebuie să 
trăim mai întâi nmihilismul spre a înțelege ce era de fapt 
valoarea acestor „valori“... Vom avea nevoie, cândva, de 
noi valori. 


Cartea întâi 


Nihilismul european 


Nihilismul european 


l. 
Despre plan 


]. Nihilismul stă la uşă: de unde ne vine acest oas- 
pete, cel mai straniu cu putinţă? — Punct de pornire: este 
o eroare să vedem în „crizele sociale“ sau în „degenerările 
fiziologice“ sau chiar în corupție o cauză a nihilismului. 
Trăim epoca cea mai onestă, cea mai plină de compasiune. 
Suferinţa, mizeria sufletească, trupească, intelectuală nu 
pot, ca atare, să producă nihilismul (adică refuzul radical 
al valorii, al sensului şi al dezirabilității). Aceste suferințe 
îngăduie oricum interpretări cu totul diferite. Însă: într-o 
anumită interpretare, în cea creştin-morală, se ascunde 
nihilismul. 

2. Declinul creştinismului — datorită moralei sale (ce 
nu poate fi desprinsă de el), şi care se întoarce împotriva 
Dumnezeului creştin (simţul veracităţii, dezvoltat la ma- 
Xim prin creştinism, este cuprins de greață în faţa falsităţii 
ŞI a ipocriziei oricărei interpretări creştine a lumii şi a 
Istoriei. Răsturnarea sentinței „Dumnezeu este adevărul“ 
în credinţa fanatică „totul este fals“. Budism al faptei...). 

3. Elementul decisiv este scepticismul faţă de morală. 
Declinul interpretării morale a lumii, interpretare ce nu 
mal poate fi sancționată după ce a încercat să se refugieze 
într-o lume de dincolo, sfârşeşte în mhilism. „Nimic nu 

are sens“ (inconsistenţa unei interpretări a lumii, căreia i-a 
fost consacrată o energie enormă — trezeşte suspiciunea 
dacă nu cumva toate interpretările lumii sunt false). Trăsă- 
tură budistă, setea nimicului. (Budismul indian nu are în 
spate o evoluţie fundamental morală, de aceea, în cadrul 
său, nihilismul e doar o morală nedepășită: existența ca 
pedeapsă, de asemenea existența ca eroare, deci eroarea ca 
pedeapsă — o evaluare morală). Încercările filosofice de a 
depăşi „Dumnezeul moral“ (Hegel, panteismul). Depăşirea 
idealurilor populare: înțeleptul; sfântul; poetul. Antagonis- 
mul dintre „adevărat“ şi „frumos“ şi „bun“ — 

4. Împotriva „absurdităţii“ pe de-o parte, împotriva ju- 
decăților de valoare morale pe de alta: în ce măsură în- 
treaga ştiinţă şi filosofie s-au aflat până acum sub puterea 
judecăților morale? şi dacă nu cumva preiei astfel ostili- 
tatea ştiinţei? Sau refuzul caracterului ştiinţific? Critica 
spinozismului. Judecăţile de valoare morale ale creștinis- 
mului prezente în fundalul oricărui sistem socialist şi pozi- 
tivist. Lipseşte o critică a moralei creştine. 

5. Consecințele nihiliste ale actualei ştiinţe a naturii 
(alături de încercările ei de a se strecura în lumea de din- 
colo). Din activitatea ei decurg în cele din urmă o auto- 
dezagregare, o pornire impotriva sa proprie, un refuz al 
caracterului ştiinţific. De la Copernic încoace omul se 
rostopoleşte din centru spre X. 

6. Consecințele nihiliste ale modului de gândire din 
politică şi economia politică, acolo unde toate „principiile“ 
țin în cele din urmă de bufonerie: suflul mediocrității, al 
lamentabilului, al nesincerității etc. Raționalismul. Anar- 
hismul etc. Pedeapsa. Lipsesc casta şi omul care să elibe- 
reze, lhpsesc cei care justifică — 

7. Consecințele nihiliste ale istoriei şi ale „istoricilor 
practici “, adică ale romanticilor. Poziţia artei: lipsa abso- 
lută de originalitate a poziţiei ei în lumea modernă. Secă- 
tuirea ei. Pretinsul olimpianism al lui Goethe. 

8. Arta şi pregătirea mhilismului: romantism (Finalul 
Nibelungilor lui Wagner). 


|. 
Nihilismul 


1. Nihilismul ca o consecinţă a interpretării 
valorice de până acum a existenței. 


2; 


Ce-nseamnă nihilismul? — Faptul că valorile cele mai 
inalte se devalorizează. Lipseşte scopul. Lipseşte răspun- 
sul la întrebarea „De ce?“. 


3, 


Nihilismul radical este convingerea unei inconsistenţe 
absolute a existenței, atunci când e vorba despre valorile 
cele mai înalte recunoscute; inclusiv ințe/egerea faptului 
că noi nu avem nici cel mai mic drept să instituim un 
dincolo sau un „în sine“ al lucrurilor, care să fie „divin“, 
care să fie morala întrupată. 

Această înțelegere este o consecinţă a „veracității““ 
mature: şi astfel, chiar o consecinţă a credinței în morală. 


4. 


Ce avantaje oferă ipoteza moralei creştine? 

1) Ea acorda omului o va/oare absolută în opoziţie cu 
micimea sa şi cu caracterul său accidental în flu- 
viul devenirii şi al trecerii; 

2) Ea servea avocaţilor lui Dumnezeu, în măsura în 
care păstra ideea perfecțiunii lumii, în ciuda sufe- 
rinței şi a răului — inclusiv acea „libertate“ —: răul 
părea să aibă un sens deplin; 

3) Ea acorda omului o cunoaştere a valorilor absolute, 
atribuindu-i astfel o cunoaştere adecvată tocmai 
pentru ceea ce era mai important; 

4) Ea proteja împotriva faptului ca omul să se dis- 
preţuiască pe sine ca om, să se opună vieţii şi să 
dispere datorită cunoaşterii; era un instrument de 
conservare. 

In Summa: morala a fost marele remediu împotriva 

nihilismului practic şi a celui teoretic. 


S. 


Dar printre forțele care au educat morala a fost şi ve- 
racitatea: aceasta se întoarce în cele din urmă împotriva 
moralei, îi descoperă fe/eologia şi perspectiva interesată — 
lar acum, recunoaşterea acestei ipocrizii, devenită de mult 
parte din noi şi a cărei îndepărtare trezeşte disperarea, are 
efectul unui drog. Constatăm în noi nevoi care, implantate 
prin îndelungata interpretare morală, ne apar acum ca nevoi 
legate de neadevăr; pe de altă parte, valoarea datorită că- 
reia noi îndurăm viaţa pare să depindă de ele. Acest anta- 
gonism — ceea ce cunoaştem nu mai apreciem, iar ceea ce 
am dori să ne amăgească, nu mai avem dreptul să apre- 
ciem — produce un proces de disoluţie. 


6. 


lată antinomia: 
In măsura în care credem în morală, condamnăm 
existenţa. ' 

7. 


Valorile cele mai înalte, în slujba cărora trebuia să 
trăiască omul, mai ales că ele dispuneau masiv şi arbitrar 
de el — aceste valori sociale au fost ridicate deasupra omului 
în scopul accentuării sunetului lor, ca şi când ele ar fi fost 
imperative ale divinității, „realitatea“, lumea „adevărată“, 
speranţa şi lumea viitoare. Acum, când originea meschină 
a acestor valori devine clară, întreg universul ni se pare 
astfel devalorizat, şi „absurd“ — dar aceasta e doar o stare 
intermediară. 


8. 


Consecința nihilistă (credinţa în lipsa de valoare) ca 
rezultat al evaluării morale: egoismul ne dezgustă (chiar 
după ce am înțeles imposibilitatea altruismului); necesarul 
ne dezgustă (chiar după înțelegerea imposibilității unui 
„liberum arbitrium“ şi a unei „libertăți inteligibile“). Con- 
statăm că nu mai atingem sferele în care ne-am proiectat 
propriile valori — dar astfel, sfera cealaltă, în care trăim, nu 
a dobândit deloc o valoare: dimpotrivă, suntem obosiţi căci 
am pierdut impulsul fundamental. „Totul a fost zadarnic!“. 


9. 


Pesimismul ca formă premergătoare a nihilismului. 


10. 


A. Pesimismul ca forţă — prin ce anume? prin energia 
logicii sale, ca anarhism şi nihilism, ca analitică. 

B. Pesimismul ca declin — prin ce anume? ca înduio- 
şare, ca sentimentalism cosmopolit, ca „tout comprendre “ 
ŞI istorism. 

— Tensiunea critică: extremele ajung în prim-plan şi 
dobândesc supremație. 


II. 


Logica pesimismului până la nihilismul ultim: ce con- 
strânge-ntr-acolo? Conceptul lipsei de valoare, a lipsei de 
sens: în ce măsură în spatele tuturor celorlalte valori se 
ascund valorizările morale. 

— Rezultat: judecățile morale de valoare sunt condam- 
nări, negări; morala este renunțarea la voința de a fi... 


12. 
Declinul valorilor cosmologice. 


A. 


Nihilismul ca stare psihologică va trebui să se impună, 
mai întâi, atunci când noi vom fi căutat un „sens“ în tot 
ceea ce se întâmplă, fără ca acesta să fie acolo: astfel încât 
cel care caută îşi pierde în cele din urmă curajul. Nihilis- 
mul reprezintă astfel conştientizarea îndelungatei risipe de 
energie, chinul lui „inutil“, nesiguranța, absența posibilității 
de a te odihni, de a te linişti într-un fel — ruşinea față de 
sine că te-ai înșelat mult prea mult timp... Acel sens ar fi 
putut să fie: „implinirea“ unui canon moral major în în- 
tregul real, ordinea morală a lumii; sau creşterea iubirii şi 
a armoniei în raportul dintre fiinţe; sau apropierea de o 
stare generală de fericire; sau chiar avântul spre un neant 
deplin — un țel înseamnă totuşi un sens. Elementul comun 
al tuturor acestor forme de reprezentări este că prin tumul- 
tul procesului ceva urmează să fie atins: iar acum înțele- 
gem că prin devenire nu se urmăreşte nimic, că nu se obține 
nimic. Prin urmare, deziluzia privind un pretins scop al 
devenirii, drept cauză a nihilismului: fie în ceea ce priveşte 

un scop bine stabilit, fie, prin generalizare, înțelegerea 
caracterului nesatisfăcător al tuturor ipotezelor privind sco- 
pul de până acum, care au în vedere întreaga „devenire“ (— 
omul nu mai este un colaborator, cu atât mai puţin centrul 
devenirii). 

Nihilismul ca stare psihologică apare, în a/ doilea rând, 
atunci când s-a proiectat o totalitate, o sistematizare, Chiar 
o organizare în tot ceea ce se întâmplă şi dedesubtul a ceea 
ce se întâmplă: astfel încât reprezentarea generală cu pri- 
vire la forma cea mai înaltă de conducere şi guvernare 
desfată sufletul însetat să admire şi să adore (dacă e vorba 
despre sufletul unui logician sunt suficiente consecvenţa 
perii şi dialectica realului pentru a-l împăca cu Între- 

ul...) Un tip de unitate, o formă oarecare de „„monism'“: 
i. ca urmare a acestei credințe, omul într-un adânc senti- 
ment de apartenenţă şi dependenţă față de un întreg infinit 
superior lui, un „modus “ al divinității ...,„,Binele univer- 
salului pretinde devotamentul individului“. . dar iată, nu 
există un astfel de universal! În fond, omul şi-a pierdut 
credința în valoarea sa, atunci când prin el nu mai acțio- 
nează un Întreg infinit de valoros: cu alte cuvinte, el a 
conceput un asemenea Întreg, pentru a putea crede in valoa- 
rea proprie. 

Nihilismul ca stare psihologică mai are o a treia şi 
ultimă formă. Date fiind aceste două idei, conform cărora 
pe de o parte prin devenire nu se urmăreşte nimic şi pe de 
altă parte în întreaga devenire nu domneşte nici o amplă 
unitate, în care individul s-ar putea cufunda cu totul ca 
într-un element de maximă valoare: singurul subterfugiu 
posibil este condamnarea ca iluzie a întregii acestei lumi a 
devenirii şi inventarea unei lumi ce există dincolo de ea ca 
lume adevărată. De îndată însă ce omul ajunge să înțeleagă 
faptul că o atare lume este împodobită prin nevoi psiho- 
logice, şi că el nu are nici un drept să procedeze astfel, 

apare ultima formă a nihilsmului ce include în sine lipsa 
credinţei intr-o lume metafizică şi-şi reprimă credinţa într-o 
lume adevărată. Din această perspectivă se recunoaşte re- 
alitatea devenirii ca unică realitate, se interzice orice furişare 
spre lumi de dincolo şi false divinităţi — dar nu se suportă 
această lume pe care nu mai vrem s-o negăm. 

— Ce s-a întâmplat, de fapt? S-a atins sentimentul /ipsei 
de valoare atunci când s-a înţeles că nici prin conceptul de 
„Scop“, nici prin conceptul de „unitate“, nici prin acela 
de „adevăr “ nu se poate interpreta caracterul de ansamblu 
al existenţei. Nu se urmăreşte şi nu se atinge nimic astfel; 
lipseşte unitatea superioară în multiplicitatea realului: ca- 
racterul existenţei nu este „adevărat“, este fals..., pur şi 
simplu nu mai avem nici un motiv să ne convingem de 
ideea unei lumi adevărate... Pe scurt: categoriile „scop“, 
„unitate“, „ființă“ prin care am atribuit o valoare lumii, 
sunt retrase iarăşi de noi — iar acum lumea arată lipsită de 
valoare... 


B. 


Presupunând că am recunoscut în ce măsură lumea nu 
mai poate fi interpretată prin aceste trei categorii şi că, 
după înțelegerea acestui fapt, lumea începe să devină pen- 
tru noi lipsită de valoare: trebuie să ne întrebăm acum de 
unde provine credința noastră în aceste trei categorii — să 
încercăm a vedea dacă nu este posibil să denunțăm credința 
ce stă la baza lor! Dacă vom fi devalorizat aceste trei 
categorii, atunci dovada caracterului ilegitim al aplicării 
lor cu privire la univers nu va mai fi un motiv pentru a 
devaloriza universul. 

— Rezultat: credința în categoriile rațiunii este cauza 
nihilismului, — noi am apreciat valoarea lumii pornind de 
la nişte categorii ce se raportează la o lume pur imaginară. 

— Rezultat final: toate valorile prin care am încercat 
până acum să ne facem lumea mai întâi demnă de apre- 
ciere devalorizând-o în cele din urmă chiar prin aceasta, 
atunci când ele s-au dovedit inaplicabile, toate aceste va- 
lori, deci, sunt — şi din punct de vedere psihologic — re- 
zultate ale unor anumite perspective privind utilitatea în 
scopul conservării şi al creşterii configuraţiilor de putere 
umane: şi doar în mod fals proiectate în esenţa lucrurilor. 
E vorba, în continuare, de naivitatea hiperbolică a omului 
de a se privi pe sine ca sens şi măsură a lucrurilor. 


13. 


Nihilismul reprezintă o stare patologică intermediară 
(— patologică este generalizarea teribilă, concluzia lipsei 
oricărui sens —): fie în sensul că forţele productive nu sunt 
încă suficient de puternice — sau că o anumită decadence 
persistă încă, iar remediile ei nu au fost inventate încă. 

Condiţia acestei ipoteze: — faptul că nu există un ade- 
văr, o structură absolută a lucrurilor, că nu există un „lucru 
în sine“. Acestea toate sunt doar nihilism, şi anume cel 
mai extrem. El gândeşte valoarea lucrurilor în sensul că 
acestor valon nu le corespunde -— şi nu le-a corespuns — 
nici o realitate, ele fiind doar un simptom al forței celui 
care instituie valoarea, o simplificare în scopul vieţii. 


14. 


Valorile şi transformarea lor depind de creşterea pu- 
terii celui care instituie valoarea. 

Măsura necredinței, a toleratei „libertăți a spiritului“ 
ca expresie a creşterii puterii. 

„Nihilismul“ ca ideal al puterii maxime a spiritului, 
al vieții celei mai abundente, în parte distructiv, în parte 
IronIC. 

15. 


Ce este o credință? Cum apare ea? Orice credință 
înseamnă a considera ceva ca fiind adevărat. 

Forma extremă a nihilismului ar fi înţelegerea faptului 
că orice credință, orice considerare ca fiind adevărat, este 
falsă în mod necesar; pentru că nu există o lume ade- 
vărată. Deci: o aparenţă datorată perspectivei, a cărei orl- 
gine se află în noi (în măsura în care noi avem nevoie 
permanent de o lume restrânsă, prescurtată, simplificată). 

— Faptul că este o măsură a forței gradul în care ne 
putem mărturisi aparența, necesitatea minciunii, fără să 
dispărem. 

Astfel, sub forma contestării unei lumi adevărate, a 
unei ființe, nihilismul ar putea fi un mod de gândire divin. 


16. 


Dacă suntem, „dezamăgiţi“, noi nu suntem astfel da- 
torită vieţii, ci pentru că ni s-au deschis ochii în legătură 
cu toate câte sunt „dezirabile“. Privim cu o mină batjocori- 
toare la ceea ce se numeşte „ideal“, ne dispreţuim doar 
pentru că nu putem reprima în fiecare ceas acea excitație 
absurdă, care se numeşte „idealism“. Moleşirea mai puter- 
nică decât mânia celui dezamăgit. 


17. 


În ce măsură nihilismul lui Schopenhauer este totuşi 
consecința aceluiaşi ideal care a creat teismul creştin. — 
Gradul de siguranță privind suprema dezirabilitate, valo- 
rile cele mai înalte, desăvârşirea cea mai înaltă au fost atât 
de mari, încît filosofii au pornit de aici a priori ca de la 
o certitudine absolută: „Dumnezeu“ pe treapta ultimă ca 
un adevăr dat. „A deveni asemenea lui Dumnezeu“, „a te 

uni cu Dumnezeu“ — acestea au fost milenii întregi cele 
mai naive şi mai convingătoare dorinţe (— dar un lucru ce 
convinge nu este încă adevărat; el este doar convingător. 
Observaţie pentru măgari). 

Ne-am dezobişnuit să atribuim acelei instituiri a idea- 
lurilor realitate personală; am devenit ateişti. Dar s-a renun- 
țat oare la ideal? — Ultimii metafizicieni mai caută de fapt 
în el „realitatea autentică“, „lucrul în sine“, față de care 
orice altceva este doar aparent. Dogma lor spune că, în- 
trucât lumea noastră fenomenală nu poate fi în mod evi- 
dent expresia acelui ideal, ea nu este „adevărată“ — şi, în 
fond, nici măcar nu ar conduce la acea lume metafizică ca 
la o cauză. Necondiţionatul, în măsura în care el este acea 
perfecțiune maximă, nu poate oferi temeiul pentru tot ceea 
ce este condiţionat. Schopenhauer, care voia altfel, a fost 
constrâns să gândească acel temei metafizic ca opoziție 
față de ideal, ca „voinţă rea, oarbă“: astfel încât ea putea 
fi „ceea ce apare şi se arată în lumea fenomenului. Dar 
chiar şi astfel, el nu a renunţat la acel caracter absolut al 
idealului — acesta s-a strecurat printre rânduri... 

(Lui Kant 1 s-a părut necesară ipoteza „libertăţii inte- 
lgibile“, spre a despovăra pe „ens perfectum“ de respon- 
sabilitatea pentru faptul de-a-fi-aşa-şi-aşa al acestei lumi, 
pe scurt spre a explica maleficul şi răul: o logică scanda- 
loasă la un filosof...) 


18. 


Simptomul cel mai general al epocii moderne: omul a 
pierdut în propriii săi ochi incredibil de mult în ceea ce 
priveşte propria-i demnitate. Timp îndelungat ca centru şi 
erou tragic al existenţei în general; apoi, cel puţin, încer- 
când să se impună ca fiind înrudit cu latura decisivă şi 
valoroasă în sine a existenței — aşa cum fac toți metafizi- 

clenii care vor să menţină demnitatea omului, prin credinţa 
lor că valorile morale sunt valori cardinale. Cel care îl 
pierde pe Dumnezeu păstrează cu atât mai mult credința în 
morală. 


19. 


Orice instituire pur morală a valorilor (precum cea 
budistă) sfârşeşte în nihilism.: aceasta e de aşteptat în cazul 
Europei. Se crede că ne-am descurca cu un moralism fără 
fundal religios: dar astfel drumul spre nihilism devine 
necesar. — În religie lipseşte constrângerea de a ne privi ca 
instituind valoarea. 


20. 


Întrebarea nihilismului „de ce?“ porneşte din obiş- 
nuinţa de până acum în virtutea căreia țelul părea pus din 
afară, dat, cerut — şi anume printr-o autoritate supra-umană 
oarecare. După ce ne-am dezobişnuit să credem în ea, 
căutăm, conform vechii obişnuinţe, o a/tă autoritate, ce ar 
fi în stare să vorbească necondiţionat şi ar putea impune 
țeluri şi sarcini. Autoritatea conștiinței morale apare acum 
în prim-plan (morala devine cu atât mai imperativă cu cât 
este mai emancipată de teologie) ca despăgubire pentru o 
autoritate personală. Sau autoritatea rațiunii. Sau instinctul 
social (turma). Sau istoria cu spiritul ei imanent, avându-şi 
țelul în sine însăşi ŞI în seama căreia fe poți lăsa. Am dori 
să ocolim voința, vrerea unui ţel, riscul de a-ţi da un ţel; 
am dori să îndepărtăm responsabilitatea (- am accepta 
fatalismul). În sfârşit: fericirea şi, cu o oarecare tartuferie, 
fericirea majorităţii. 

Ne spunem: 

]. un anumit țel nu este deloc necesar, 

2. e imposibil să-l anticipezi. 

Tocmai acum, când ar fi necesară voința susținută de 
cea mai mare energie, ea este cea mai slabă şi mai lipsită 
de curaj. Neincrederea absolută în forța voinţei de a orga- 
niza intregul. 


21. 


Nihilistul deplin — ochiul nihilistului idealizează pe 
seama urâtului, e infidel amintirilor sale, le lasă să dis- 
pară, să se veştejească; nu le ocroteşte de nuanțele palid- 
morbide pe care estomparea le aşterne peste cele îndepăr- 
tate şi trecute. Iar ceea ce mhilistul nu face pentru sine n-o 
face nici pentru întregul trecut al omenirii — îl lasă-n uitare. 


22. 


Nihilism. El este echivoc: 

A. Nihilismul ca semn al forței sporite a spiritului: 
nihilismul activ. 

B. Nihilismul ca declin şi diminuare a forței spiritu- 
lui: nihilismul pasiv. 


23. 


Nihilismul o stare normală. 

El poate fi un semn al puterii, forța spiritului poate să 
crească până-ntr-atât încât țelurile ei de până acum 
(„convingeri“, articole de credință) îi devin inadecvate 
(— cu alte cuvinte, o credință exprimă în general constrân- 
perea condițiilor existenţei, o supunere la constrângerea 
condiţiilor existenței, o supunere la autoritatea raporturilor 
în care o ființă prosperă, creşte, dobândeşte putere...); pe 
de altă parte, un semn al unei puteri insuficiente pentru 
a-ți reinstitui în mod productiv un ţel, un „de ce“, o 
credinţă. 

Maximul său de forță relativă el îl atinge ca forţă vio- 
lentă a distrugerii; ca nihilism activ. 

Opusul său ar fi nihilismul obosizţ, care nu mai atacă: 
forma sa cea mai renumită — budismul: ca nihilism pasiv, 
ca un simptom al slăbiciunii; forţa spiritului se poate 
epuiza, poate seca, astfel încât țelurile de până acum şi 
valorile devin inadecvate şi nu mai găsesc nici o credință 
— iar sinteza dintre valori şi țeluri (pe care se sprijină orice 
cultură puternică) se dizolvă, determinând opoziţia reciprocă 
a diferitelor valori: descompunere -— faptul că tot ceea ce: 
destinde, vindecă, linişteşte, narcotizează intră în prim-plan 
sub diferite măşti, religioase sau morale, politice sau este- 
tice ş.a.m.d. 


24. 


Nihilismul nu e doar o speculație despre „zădărnicie“ 
şi credinţa că totul merită să dispară; prin el contribuim, 
conducem la declin... Aceasta este, dacă vreți, ilogic; însă 
nihilistul nu crede în obligaţia de a fi logic... Nihilismul 
este starea spiritelor şi a voinţelor puternice, iar acestea nu 
pot să rămână la negația „judecății“: Nu-ul faptei provine 
din natura lor. Anularea prin judecată fecundează amhila- 
rea prin faptă. 


25. 


Despre geneza nihilistului — Posedăm doar târziu cura- 
jul pentru ceea ce ştim de mult. Adevărul că eu am fost 
până acum în întregime nihilist, însă mi l-am mărturisit 
abia de curând: energia, radicalismul cu care eu avansam 
ca nihilist m-au înşelat în legătură cu acest fapt fundamen- 
tal. Atunci când ne îndreptăm spre un ţel, pare imposibil ca 
„absenţa“ unui ţel să fie principiul credinței noastre. 

26. 


Pesimismul celor în stare să făptuiască: Întrebarea „La 
ce bun?“, după o confruntare înspăimântătoare, chiar după 
victorie. Faptul că un lucru este de o sută de ori mai im- 
portant decât întrebarea dacă noi ne simţim bine sau rău: 
instinctul fundamental al tuturor naturilor puternice — şi 
prin urmare, deopotrivă dacă ceilalți se simt bine sau rău. 
Pe scurt, faptul că avem un ţel, pentru care nu ezităm să 
aducem sacrificii umane, să traversăm orice pericol, să ne 
asumăm răul şi ceea ce este cel mai rău: marea pasiune. 


2. Alte cauze ale nihilismului 


Pi 


27. 


Cauze ale nihilismului: |) lipseşte specia superioară, 
cu alte cuvinte, aceea a cărei fecunditate şi putere inepui- 
zabilă menţin credința în om (să ne gândim ce datorăm lui 
Napoleon: aproape toate speranțele mai înalte ale acestui 
secol). | 

2) Specia inferioară (,„turma“, „masa“, „societatea“ 
uită ce este modestia umflându-şi nevoile la rangul unor 
valori cosmice şi metafizice. Astfel întreaga existenţă se 
vulgarizează.: cu alte cuvinte, în măsura în care, domneşte 
masa, ea tiranizează oamenii excepționali, până într-atât 
încât ei îşi pierd credinţa în sine şi devin nihilişti. 

Lipseşte orice încercare de a crea lipuri superioare 
(„romantism'; artistul, filosoful; împotriva încercării lui 
Carlye de a le atribui valorile morale cele mai înalte). 

Opoziția faţă de tipurile superioare ca rezultat. 

Declinul şi nesiguranța tuturor tipurilor superioare. 
Lupta împotriva geniului („poezia populară“ ş.a.m.d.). 
Compasiune față de cei umili şi suferinzi ca măsură pen- 
tru înălțimea sufletului. 

Lipseşte filosoful, interpretul faptei, nu doar cel care o 
transfigurează poetic. 


28. 


Nihilismul incomplet, formele sale: trăim înlăuntrul lor. 

Încercările de a te sustrage nihilismului, fără a trans- 
muta valorile de până acum, produc opusul, accentuează 
problema. 


29. 


Formele autonarcotizării — În sinele cel mai lăuntric: 
a nu şti încotro? Vidul. Încercarea de a-l depăşi prin nar- 
coză: narcoza ca muzică, narcoza ca cruzime în bucuria 
tragică legată de distrugerea a ceea ce este mai nobil, nar- 
coza ca entuziasm orb pentru anumiţi oameni sau anumite 
epoci (ca ură etc). — Încercarea de a munci fără a gândi, ca 
instrument al ştiinţei: a te interesa de plăcerile mărunte, de 
pildă chiar ca simplu cercetător (modestia faţă de sine); 
reținerea de a generaliza pornind de la sine, de a ajunge la 
un pathos; mistica, bucuria voluptuoasă a vidului etern; 
arta „de dragul artei“ („le fait“), „cunoaşterea pură“, ca 
narcoză pentru scârba față de sine; o muncă oarecare con- 
stantă, un fanatism mărunt şi stupid oarecare; amestecul 
tuturor mijloacelor, boala datorită excesului general (des- 
frâul ucide plăcerea). 

1) Slăbiciunea voinţei ca rezultat. 

2) Orgoliul extrem şi umilinţa slăbiciunilor inferioare 

resimţite în contrast. 

30. 


Vine vremea când trebuie să plătim pentru faptul de a 
fi fost două milenii creștini: pierdem forța gravitațională 
ce ne-a ajutat să trăim, — de o bucată de vreme nu mai ştim 
nici încotro, nici unde. Ne prăbuşim subit în valorizările 
opuse O dată cu măsura energiei care a produs o asemenea 
supravalorizare extremă a omului în om. 

Acum totul este complet fals, un simplu „cuvânt“, 
amestecat, slab sau tensionat: 


a) 


b) 


Cc) 


d) 


8) 


se încearcă un fel de so/uție mundană, dar în acelaşi 
sens propriu triumfului final al adevărului, iubirii, 
dreptății (socialismul: „egalitatea persoanei“); 

se încearcă de asemenea menţinerea idea/ului mo- 
ral (cu întâietatea lipsei de egoism, a negării de 
sine, a anulării voinţei); 

se încearcă însăşi păstrarea transcendenţei; fie chiar 
şi ca un x antilogic; dar ea este interpretată imediat 
astfel încât un fel de mângâiere metafizică de stil 
vechi să poată fi dedusă din ea; 

se încearcă, pornind de la cele întâmplate, descifra- 
rea, după vechile maniere, a conducerii divine, a 
ordinii lucrurilor ce răsplăteşte, pedepseşte, educă 
şi conduce spre mai bine; 

acum, ca şi înainte, se crede în bine şi rău; astfel 
încât se resimte ca sarcină victoria binelui şi dis- 
trugerea răului (acesta este stilul englezesc: caz ti- 
pic de minte obtuză, John Stuart Mill); 

disprețul „caracterului natural“, al dorințelor, al 
ego-ului: încercarea de a înțelege chiar spirituali- 
tatea cea mai înaltă şi arta ca rezultate ale unei 
depersonalizări şi ca desinteressement, 

se permite, în continuare, amestecul bisericii în toate 
trăirile şi momentele fundamentale ale vieți 1n- 

dividuale pentru a le acorda har şi un sens supe- 
rior: tot mai avem „statul creştin“, „căsătoria 
creştină“ —. 


31; 


Au existat epoci ce au gândit mai mult, s-au sfâşiat 
mai profund prin gândire decât a noastră: epoci ca acelea, 
de pildă, în care a apărut Buddha, când poporul însuşi, 
după secole întregi de vechi polemici de sectă, s-a găsit, în 
cele din urmă, rătăcit tot atât de adânc în abisurile doc- 
trinelor filosofice, precum, temporar, popoarele europene 
în subtilitățiile dogmelor religioase. Să nu ne mai lăsăm 
ispitiți de „literatură“ şi „presă“ pentru a gândi ceva măreț 
despre „spiritul“ epocii noastre: milioanele de spiritişti şi 
un creştinism acrobatic având urâţenia cumplită ce carac- 
terizează toate născocirile englezeşti — oferă criterii mai 
adecvate. 

Pesimismul european se află încă la începuturile sale — 
o mărturie împotriva sa —; el nu are încă aici acea fixitate 
extraordinară, obsesivă a privirii în care se reflectă nean- 
tul, pe care a avut-o odinioară în India: prea multă „con- 
strucție“ şi prea puţină „devenire organică“ sunt în el, prea 
mult pesimism savant şi poetic: am în vedere faptul că o 
bună parte din el este adăugat prin gândire şi inventat, este 
„creat“, fără a fi însă „cauză“. 


32. 


Critica pesimismului de până acum. — Opoziția puncte- 
lor de vedere eudemoniste ca reducție completă la între- 
barea: ce sens are? Reducția deprimării. 

Pesimismul nostru: lumea nu are valoarea pe care o 
credeam — credința noastră însăşi a sporit până-ntr-atât 
instinctul nostru de cunoaştere încât suntem constrânşi 

astăzi să spunem acest lucru. De aceea, la început, lumea 
este privită ca având valoare mai mică: ea este mai întâi 
astfel simțită — doar în acest sens suntem noi pesimişti, 
respectiv cu voinţa de a ne mărturisi necondiționat această 
revalorizare şi de a nu ne amăgi şi minți ca odinioară. 

Însă chiar astfel descoperim noi patosul care ne 
îimboldeşte să căutăm noi valori. In summa: lumea ar putea 
avea o valoare mult mai mare decât credeam noi — trebuie 
să pătrundem în spatele naivității idealurilor noastre şi, 
înțelegând poate faptul că le-am conferit interpretarea cea 
mai înaltă, să recunoaştem că ființei noastre umane nu 
i-am acordat nici măcar o valoare relativ modestă. 

Ce a fost divinizat? Instinctele valorice înlăuntrul 
comunității (ceea ce face posibilă supraviețuirea e1). 

Ce a fost infierat? Ceea ce separa pe oamenii supe- 
riori de cei inferiori, instinctele ce ridică abisuri. 


33. 


Cauze ale apariției pesimismului: 

1) faptul că instinctele cele mai puternice şi mai pline 
de viitor ale vieţii au fost până acum ca/omniate, 
astfel încât viața are deasupră-i un blestem; 

2) faptul că vitejia tot mai mare şi neîncrederea semeaţă 
a omului înţelege sinteza indestructibilă a acestor 
instincte cu viaţa Şi se întoarce iarăşi spre viaţă. 

3) faptul că doar cei mai mediocri prosperă, aceia care 
nu simt deloc acel conflict, în timp ce specia supe- 
rioară decade socotindu-se o formă a declinului, că, 
pe de altă parte, mediocrul, punându-se pe sine drept 
țel şi sens, se indignează (— că nimeni nu mai poate 
da un răspuns întrebării „la ce bun?“ —); 

4) faptul că pipernicirea, aptitudinea durerii, neliniştea, 
graba, forfota sunt tot mai mari — că reprezentarea 


26 Voința de putere 


acestui întreg iureş, a așa-numitei „civilizații“ de- 
vine din ce în ce mai accesibilă, că individul în faţa 
acestei mașşinării monstruoase ezită şi se supune. 


34. 


Pesimismul modern este o expresie a inutilității lumii 
moderne — nu a lumii şi a existenţei. 


35. 


„Preeminenţa suferinței față de plăcere“ sau contrariul 
ei (hedonismul): aceste două concepţii sunt ele însele forme 
ce conduc spre nihilism... 

Căci în ambele cazuri nu este postulat nici un alt sens 
ultim, decât fenomenul plăcerii sau al neplăcerii. 

Dar aşa vorbeşte o specie de om, care nu mai cutează 
să impună 0 voinţă, o intenţie, un sens: — pentru orice 
specie umană mai viguroasă, valoarea vieţii nu se măsoară 
câtuşi de. puțin după criteriul acestor lucruri secundare. Şi 
chiar în cazul unei preeminențe a suferinţei ar fi posibilă 
totuşi o voinţă puternică, un Da spus vieţii, o nevoie a 
acestei preeminențe. 

„Viaţa nu are rost“ , „resemnare“; „la ce bun lacri- 
mile?“ — un val de gândire neputincios şi sentimental ,, Un 
monstre gai vout mieux qu' un sentimental ennuyeux “. 


36. 


Nihilistul filosof are convingerea că tot ceea ce se 
întâmplă e lipsit de sens şi zadarnic; şi că nu ar trebui să 
existe Fiinţă lipsită de sens şi zadarnică. Însă de unde acest: 
nu ar trebui? de unde acest „sens“, acest criteriu? — Nihi- 
listul este de fapt de părere că perspectiva unei asemenea 
existenţe pustii şi inutile are un efect de insatisfacție, de 

pustiire, de disperare asupra unui filosof. O asemenea 
înţelegere contrazice sensibilitatea noastră subtilă ca filosofi. 
Ea sfârşeşte în valorizarea absurdă: caracterul existenţei ar 
trebui să-i producă plăcere filosofului pentru ca ea să 
funțeze de drept... 

Or, este lesne de înțeles că plăcerea şi lipsa acesteia 
înlăuntrul realului pot avea doar sensul unor mij/oace: ar 
rămâne întrebarea dacă noi putem în genere sesiza „sen- 
sul“, „țelul“, dacă nu cumva chestiunea privind lipsa de 
sens şi opusul acesteia este pentru noi insolubilă. — 


37. 


Transformarea pesimismului în nihilism — Denatura- 
lizarea valorilor. Scolastica valorilor. Valorile, ipostaziate 
idealist, în loc să domine fapta şi s-o conducă, ajung să 
condamne fapta. 

Contradicţiile aşezate în locul gradelor şi ierarhiilor 
naturale. Ura împotriva ierarhiei. Contradicţiile sunt adec- 
vate unei epoci plebee, căci sunt mai lesne de concep- 


tualizat. ) 
Lumea condamnată în faţa uneia construite artificial, 
„adevărate, valoroase“. — In cele din urmă se descoperă 


din ce fel de material a fost construită „lumea adevărată“: 
lar acum ne-a rămas doar cea condamnată, încât acea 
dezamăgire supremă este trecută in contul caracterului 
reprobabil al acesteia. 
Astfel se iveşte nihilismul: s-au păstrat valorile orien- 
tative — şi nimic altceva! 
Aici apare problema puterii şi a slăbiciunii: 
1) Cei slabi plesnesc datorită tensiunii; 
2) Cei puternici distrug, ceea ce nu plesneşte; 
3) Cer mai puternici depăşesc valorile orientative. 
Toate acestea constituie epoca tragică. 

3. Mişcarea nihilistă ca expresie pentru 
decadence 


38. 


Se tot abuzează de la o vreme de un cuvânt întâmplă- 
tor şi inadecvat din orice perspectivă: se vorbeşte pretutin- 
deni despre „pesimism “, se luptă pentru întrebarea la care 
ar trebui să existe răspunsuri, cine are dreptate, pesimismul 
sau optimismul. 

Nu s-a înţeles ceea ce era totuşi evident: că pesimismul 
nu este o problemă, ci un simptom, că termenul ar trebui 
să fie înlocuit prin cel de „nihilism “, că întrebarea dacă a 
nu fi e mai bine decât a fi este deja o maladie, un simptom 
al declinului, o 1diosincrasie. 

Mişcarea mihilistă este doar expresia unei decadence 
fiziologice. 


39. 


A înțelege: — Că orice formă de declin şi îmbolnăvire 
a contribuit permanent la judecăţile valorice de ansamblu; 
că în judecăţile valorice devenite dominante acea deca- 
dence a dobândit chiar preeminenţa; că noi nu trebuie să 
luptăm doar împotriva consecinţelor pe care le reprezintă 
întreaga mizerie actuală a degenerării, ci şi împotriva 
oricărei forme anterioare de decadence care, deşi rămasă 
în urmă, se menţine încă activă. O asemenea abatere gene- 
rală a omenirii de la instinctele ei fundamentale, o aseme- 
nea decadence globală a judecății de valoare este semnul 
de întrebare par excellence, enigma propriu-zisă pe care 
animalul „om“ o pune filosofului. 

40. 


Conceptul de decadence. — Ruina, declinul, deşeurile 
nu sunt ceva condamnabil în sine: ele sunt o consecință 
necesară a vieţii, a creşterii vieţii. Fenomenul de deca- 
dence este tot atât de necesar ca şi orice avânt şi progres 
al vieții: ele nu pot fi suprimate. Rațiunea vrea, dimpo- 
trivă, ca ele să capete legitimitate prin ea. 

Este o ruşine la adresa tuturor sistematicienilor socialişti 
faptul că ei cred că ar putea exista situații, combinaţii 
sociale, în care viciul, boala, infracțiunea, prostituţia, sără- 
cia nu s-ar mai dezvolta... Dar aceasta înseamnă să con- 
damni viața... O societate nu are libertatea să rămână tânără. 
Dimpotrivă, chiar prin energia ei cea mai bună ea trebuie 
să creeze nenorocire şi material distructiv. Cu cât mai 
energic şi mai curajos procedează ea, cu atât mai plină va 
fi ea în erori şi în monstruozităţi, cu atât mai apropiată va 
fi ea de declin... Bătrâneţea nu o desființezi prin instituţii. 
Nici boala. Și nici viciul. 


4]. 


Înţelegere fundamentală privind esenţa fenomenului de 
decadence: toate câte au fost până acum privite drept o 
cauză a ei sunt doar urmările ei. 

Astfel se schimbă întreaga perspectivă a problemelor 
morale. 

Întreaga combatere morală a viciului, a luxului, a cri- 
mei, chiar a bolii apare ca naivitate, ca inutilă: — nu există 
„ameliorare“ (în ciuda regretului). 

Însăşi această decadence nu este ceva care să poată fi 
combătută: ea este absolut necesară şi proprie fiecărei epoci, 
fiecărui popor. Ceea ce trebuie combătut cu toată puterea 
este extinderea contagiunii în părțile sănătoase ale orga- 
nismului. 

Facem noi acest lucru? Contrariul este ceea ce se face. 
Tocmai în acest sens se depun eforturi din partea umanității. 

— Cum se raportează la aceste chestiuni bio/ogice fun- 
damentale va/orile supreme de până acum? Filosofia, reli- 
gia, morala, arta ş.a.m.d.? (Cura: de pildă militarismul, 
începând cu Napoleon care vedea în civilizaţie duşmanul 
său înnăscut.) 


42. 


Cele ce erau privite până acum drept cauze ale dege- 
nerării sunt consecințele ei. 

Dar şi ceea ce este socotit ca un remediu al degenerării 
reprezintă doar un paliativ împotriva anumitor efecte ale 
acesteia: cei „vindecaţi“ sunt doar un tip de degenerați. 

Consecințe ce rezultă din decadence: viciul — viciozi- 
tatea; boala — caracterul maladiv; crima — criminalitatea; 
celibatul — sterilitatea; isteria — slăbiciunea voinței; alcoo- 
lismul; pesimismul; anarhismul; lhbertinajul (chiar cel spiri- 
tual). Cei care calomniază, subminează, cei care pun totul 
la îndoială, cei care distrug. 


43. 


Despre conceptul de „decadence “. 

1) Scepticismul este o consecință a fenomenului de 
decadence; la fel şi libertinajul spiritului. 

2) Coruperea moravurilor este o consecință a feno- 
menului de decadence (slăbiciunea voinţei, nevoia 
excitantelor puternice). 

3) Metodele curative, cele psihologice şi morale, nu 
schimbă evoluţia acestei decadence, ele nu stopează, 
sunt nule din punct de vedere fiziologic: 
Înțelegerea nulității complete a acestor pretinse 
„reacții“; ele sunt forme de narcotizare împotriva 

anumitor fenomene consecutive fatale; ele nu pro- 
duc elementul morbid; ele sunt adeseori, încercări 
eroice de a anula omul produs de decadence, de a 
impune un minim al caracterului său nociv. 

4) Nihilismul nu este o cauză, ci doar logica acestei 
decadence. 

5) Cel „bun“ şi cel „rău“ sunt doar două tipuri deter- 
minate de decadence: ele se presupun reciproc în 
toate fenomenele fundamentale. 

6) Chestiunea socială este o consecinţă izvorâtă din 
decadence. 

7) Maladuile, mai ales bolile de nervi şi cele mintale, 
sunt semne că lipseşte forța defensivă a naturii 
puternice: acesta e sensul iritabilității, faptul că plă- 
cerea şi disconfortul devin probleme de prim-plan. 


44. 
Tipurile cele mai generale de decadence 


]) Se alege, cu credința că se aleg remedii, ceea ce acce- 
lerează epuizarea: acesta este cazul creştinismului 
(pentru a numi cazul cel mai pregnant de instinct 
ce a dat greş) — acesta e cazul „progresului“. 

2) Se pierde forța de a te opune stimulilor — suntem 
condiționaţi de accidente: trăirile sunt trivializate şi 
dilatate enorm... o „„depersonalizare“, o dezagre- 
pare a voinţei; — acestui fapt îi aparţine un întreg 
tip de morală, cea altruistă, aceea care vorbeşte 
mereu despre compasiune: la care esențialul este 
slăbiciunea personalităţii, astfel încât ea consună şi 
tremură permanent ca o coardă întinsă la maxi- 
mum... O iritabilitate extremă... 

3) Se confundă cauza cu efectul: fenomenul de dJecadence 
nu este înțeles în sens fiziologic iar consecinţele 

sale sunt privite drept cauze veritabile ale faptului 
de a te simți rău; — acesta e cazul întregii morale 
religioase. 

4) Se visează o stare în care nu se mai suferă: viaţa este 
resimţită într-adevăr ca sursă a relelor, — stările 
inconştiente, lipsite de senzaţii (somn, leşin) sunt 
etichetate ca fiind incomparabil mai valoroase decât 
cele conştiente; de aici o metodică... 


45. 


Despre igiena celor „slabi — Tot ceea ce se face în 
starea de slăbiciune eşuează. Morala: a nu face nimic. Or, 
lucrul cel mai rău este faptul că energia necesară suspen- 
dării faptei, cenzurării reacției, dobândeşte caracterul cel 
mai patologic sub influența slăbiciunii: că niciodată nu 
reacționezi mai rapid, mai orbeşte decât atunci când nu ar 
trebui să reacționezi deloc... 

Forţa unui caracter se arată în aşteptarea, în amânarea 
reacției: o anumită dorapopia îi este tot atât de proprie lui 
precum slăbiciunii tendința irepresibilă de a reacționa, 
caracterul subit, neputința de a opri „acţiunea“... Voința 
este slabă: iar rețeta pentru a preîntâmpina lucrurile stu- 
pide ar fi să ai o voință puternică şi să nu faci nimic. — 
Contradictio. Un gen de auto-distrugere, instinctul de con- 
servare este compromis... Slăbiciunea işi dăunează sieşi. 
Acesta este tipul reprezentat de decadence. 

Intr-adevăr, întîlnim o reflecţie extrem de bogată de- 
spre practicile promovării impasibilității. Instinctul este pe 
calea cea bună atunci când a nu face nimic este mai util 
decât a face ceva... 

Toate practicile sectelor, ale filosofilor solitari, ale 
fachirilor au la bază convingerea că măsura valorică corectă 
este aceea potrivit căreia un anume tip uman îşi este sieşi 
cel mai util atunci când îşi reprimă pe cât posibil acțiunea. 

Mijloace de alinare: — supunerea absolută, activitatea 
maşinală, separarea omului de lucrunile ce ar impune o 
decizie şi o acțiune imediată. 


46. 


Slăbiciunea voinţei: aceasta este o metaforă ce ar putea 
înşela. Căci nu există voinţă şi, prin urmare nici una pu- 
ternică sau slabă. Multitudinea şi caracterul gregar al im- 
pulsurilor, lipsa unui sistem care să le reunească au ca 
rezultat „voinţa slabă“; coordonarea acesteia sub supremaţia 
unui singur impuls determină „voința puternică“; — în 
primul caz avem de-a face cu o oscilare şi lipsa unui cen- 
tru de greutate, în ultimul cu precizia şi claritatea unei 
direcții. 


47. 


Ceea ce se moşteneşte nu este boala, ci caracterul 
maladiv: neputinţa de a te opune pericolului influențelor 
dăunătoare etc., vlăguirea forței de împotrivire; exprimat 
moral: resemnarea şi umilinţa în fața duşmanului. 

M-am întrebat dacă nu cumva toate aceste valori su- 
preme ale filosofiei de până acum — morală şi religie — nu 
pot fi comparate cu valorile celor debili, ale bo/navi/or 
mintali şi ale neuroastenicilor: ele reprezintă, într-o formă 
mai atenuată, același rău. 

Valoarea tuturor stărilor morbide este aceea că pre- 
zintă printr-o lentilă anumite stări, care sunt normale, dar 
care, normale fiind, sunt greu de observat... 

Sănătate şi boală nu sunt în esenţă diferite, aşa cum 
credeau vechii medici şi cum încă mai cred astăzi unii 
practicieni. Nu trebuie să facem din ele principii distincte 
sau entităţi care s-ar lupta pentru organismul viu şi care fac 
din el un câmp de luptă. Aceasta este o prostie şi o flecă- 

reală ce nu mai serveşte la nimic. Într-adevăr, între aceste 
două forme ale existentului există doar diferenţe graduale: 
exagerarea, disproporția, dizarmonia tenomenelor normale 
constituie starea maladivă (Claude Bernard). 

Aşa după cum „răul“ poate fi privit ca exagerare, dizar- 
monie, disproporţie, „binele“ poate fi o dieză profilactică 
împotriva pericolului exagerării, al dizarmoniei, al dispro- 
porției. 

Slăbiciunea moştenită, ca sentiment dominant: cauza 
valorilor supreme. 

N.B. Slăbiciunea este voită. de ce?... De obicei, pen- 
tru că eşti slab în mod necesar. 

— Debilitarea ca sarcină: slăbirea dorințelor, a senti- 
mentelor de plăcere şi neplăcere, slăbirea voinței de pu- 
tere, a voinţei ce determină sentimentul mândriei, a voinţei 
inerente faptului de a vrea să ai şi mai mult; debilitarea ca 
umilință; debilitarea ca credință; debilitarea ca repulsie şi 
ruşine față de tot ceea ce este natural, ca negare a vieţii, ca 
boală şi slăbiciune organică... debilitarea ca act de renun- 
țare la răzbunare, la opoziţie, la ostilitate şi mânie. 

Eroarea de tratament: nu se vrea contracararea slăbi- 
ciunii printr-un systeme fortifiant, ci printr-un fel de legi- 
timare şi educație morală: cu alte cuvinte, printr-o inter- 
pretare... 

— Confundarea a două stări complet diferite: de pildă, 
liniştea puterii, care este în esenţă abţinerea de la reacție 
(tipul divinităților pe care nu le mişcă nimic), — şi liniștea 
epuizării, fixitatea, chiar anestezia. Toate procedeele filo- 
sofic-ascetice o urmăresc, de fapt, pe cea de-a doua, crezând 
însă că o urmăresc pe prima..., căci ele asociază stării 
atinse predicate ce caracterizează o stare divină. 

48. 


Confuzia cea mai periculoasă. — Există un concept 
care, aparent, nu îngăduie nici o confuzie, nici un echivoc: 
acesta este conceptul de epuizare. Ea poate fi dobândită, 
poate fi moştenită — în orice caz, ea modifică aspectul 
lucrurilor, valoarea lucrurilor... 

În opoziţie cu cel care, din plenitudinea pe care o repre- 
zintă şi o simte, cedează involuntar lucrurilor, văzându-le 
bogate, mai consistente, mai pline de viitor — cel care, în 
orice caz, este în stare să dăruiască —, cel epuizat micşo- 
rează şi poceşte tot ceea ce vede — el sărăceşte valoarea, 
el este dăunător... 

În această privinţă, orice eroare pare imposibilă: totuşi 
istoria conţine faptul tulburător, prin care cei epuizați au 
fost mereu confundați cu cei debordând de vitalitate — iar 
aceştia cu cei mai dăunător. 

Cel sărac în vitalitate, cel slab, sărăceşte însăşi viaţa, 
cel bogat în vitalitate, cel puternic, o îmbogăţeşte. Primul 
este parazitul acestuia: cel de-al doilea un dăruitor... Cum 
este posibilă o confuzie?... 

Atunci când cel epuizat a apărut împreună cu gesticu- 
lația activităţii şi a energiei celei mai plenare (când dege- 
nerarea a determinat un exces de descărcare nervoasă sau 
spirituală )... el a fost confundat cu cel bogat... EI a trezit 
frica. Cultul nebunului este mereu şi cultul celui preaplin 
de viaţă, al celui puternic. Fanaticul, posedatul, epilepticul 
religios, toţi excentricii au fost priviți ca fiind tipul cel mai 
înalt al puterii: ca divini. 

Acest tip de putere cea care trezeşte frica — a fost 
privită mai ales ca fiind divină: pe aceasta s-a întemeiat 
autoritatea, aici a fost interpretată, auzită, căutată infe- 
lepciunea... De-aici s-a dezvoltat, aproape pretutindeni, o 
voință de „divinizare“, adică de degradare tipică a spiri- 
tului, a corpului şi a nervilor: o încercare de a găsi calea 

spre această formă superioară de existență. A te face bol- 
nav, nebun, a-ți provoca simptomele ruinării — aceasta în- 
seamnă să devii mai puternic, mai suprauman, mai îngro- 
zitor, mai înţelept. Se credea astfel că ajungi la o asemenea 
bogăție a puterii încât să poţi dărui. Pretutindeni unde s-au 
spus rugăciuni, a fost căutat Cineva în stare să ofere. 
Înşelătoare a fost aici experiența extazului. Acesta 
sporeşte în gradul cel mai înalt sentimentul puterii, prin 
urmare, judecat în mod naiv, puterea. Pe treapta cea mai 
înaltă a puterii trebuia să stea cel mai extaziat, extaticul. 
(— Există două surse ale extazului: o plenitudine extraordi- 
nară a vieții şi o stare de alimentare patogenă a creierului.) 


49. 


Epuizarea dobândită, nu cea moştenită: 1) o alimentație 
insuficientă, adesea din ignoranța privind alimentația, de 
pildă la savant; 2) precocitatea erotică: blestemul în spe- 
cial al tineretului francez, al parizienilor mai cu seamă, 
care din licee deja pătrund în lume stricați şi murdari — şi 
nu mai scapă de lanţul înclinațiilor demne de dispreț, față 
de sine ironici şi glumeţi — sclavi de galeră, având toate 
rafinamentele (de altfel, în cele mai multe cazuri, deja simp- 
tom de decadence a familiei şi a rasei, ca orice hiperexcita- 
bilitate; deopotrivă ca o contaminare produsă de mediu: 
faptul de a putea fi influenţat de mediu e tot un semn de 
decadence); 3) alcoolismul, nu instinctul, ci obişnuinţa, 
copierea stupidă, adecvarea laşă sau vanitoasă la un re- 
gime dominant. Ce binefacere este un evreu printre ger- 
mani! Ce multă obtuzitate, cât de stupidă mintea, cât de 
albaştri ochii; lipsa de esprit în expresie, cuvânt, ținută; 
leneşa întindere, nevoia germană de odihnă, care provine 
nu din prea multă muncă, ci dintr-o excitare şi supraexci- 
tare dăunătoare prin băuturi alcoolice... 

50. 


Teoria epuizării. — Viciul, bolnavii mintal (respectiv 
artiştii...), criminalii, anarhiştii — aceştia nu sunt clasele 
asuprite, ci deşeurile societăţii de până acum din toate 
clasele... 

Prin înţelegerea faptului că toate păturile noastre so- 
ciale sunt pătrunse de aceste elemente, am înţeles că so- 
cietatea modernă nu este o „societate“, un „corp“, ci un 
conglomerat bolnav de Ischandala — o societate care nu 
mai are forță de excreție. 

În ce măsură prin vieţuirea comună de secole carac- 
terul patologic s-a extins în profunzime: 

virtutea modernă 

spiritualitatea modernă ; ca forme de boală. 

ştiinţa noastră 


Sl. 


Starea corupției. — a înţelege coapartenenţa tuturor 
formelor de corupție; şi să nu uităm corupția creştină (Pas- 
cal, ca tip): corupția socialist-comunistă (o consecinţă de 
asemenea a celei creştine); — din punct de vedere ştiinţific 
concepția cea mai inaltă despre societate a socialiștilor 
este cea mai de jos în ierarhia societăților); corupția legată 
de „lumea de dincolo“ ca şi când în afara lumii reale, 
aceea a devenirii, ar mai exista o lume a ființării. 

Aici nu trebuie să ne înşelăm: aici trebuie să desțelenim, 
să anihilăm, să declarăm război — trebuie să eradicăm pre- 
tutindeni criteriul valoric creştin-nihilist şi să-l combatem 
sub orice mască s-ar ascunde... de pildă, din sociologia 
actuală, din muzica actuală, din pesimismul actual (toate 
forme ale idealului valoric creştin). 

Fie una, fie cealaltă este adevărată: adevărat, aceasta 
înseamnă aici reliefând tipul om... 

Preotul, duhovnicul, ca forme de viaţă reprobabile. 
Întreaga educaţie de până acum ineficientă, lipsită de con- 
sistență, fără centru de greutate, afectată de contradicţia 
valorilor. — 


52; 


Nu natura este imorală atunci când e lipsită de 
compasi-une față de cei degeneraţi: creşterea răului fizio- 
logic şi moral în rasa umană este, dimpotrivă, urmarea 
unei morale maladive şi nenaturale. Sensibilitatea majo- 
rității oamenilor este maladivă şi nenaturală. 

De ce depinde faptul că omenirea este coruptă din 
perspectivă morală şi fiziologică? — Corpul dispare atunci 
când un organ este a/terat. Dreptul la altruism nu se poate 
reduce la fiziologie, de asemenea nici dreptul la ajutor, la 
epalitatea şanselor: toate acestea sunt recompense pentru 
degeneraţi şi avortoni. 

Nu există solidaritate într-o societate în care există 
elemente sterile, neproductive şi distructive — care, de alt- 
fel, vor avea nişte urmaşi, încă şi mai degenerați. 


53. 


Există o adâncă şi complet ignorată influenţă a feno- 
menului de decadence chiar şi asupra idealurilor ştiinţei: 
întreaga noastră sociologie este dovada acestei afirmații. 
Fi 1 se poate reproşa că cunoaşte din experiență doar 
modelul societății în declin, ridicând inevitabil propriile 
instincte ale declinului la rang de normă a judecății socio- 
logice. 

Viaţa ce se diminuează în Europa actuală îşi exprimă 
prin ele idealurile proprii de societate: ele se aseamănă 
până la confuzie cu idealul vechilor rase dispărute... 


Nihilismul european 39 


Instinctul de turmă, în continuare — o putere devenită 
acum suverană — este ceva fundamental diferit de instinctul 
unei societăți aristocrate: şi se vorbeşte despre valoarea 
unităţilor, ca semnificaţie a sumei. Întreaga noastră socio- 
logie nu cunoaşte un alt instinct decât cel al turmei, adică 
al nulităților insumate, - unde fiecare nulitate are „drepturi 
epale“, unde este o virtute să fii nulitate... 

Valorizarea prin care astăzi sunt judecate diferitele 
forme ale societății este în întregime identică aceleia care 
conferă păcii o valoare superioară războiului — dar această 
judecată este antibiologică, este un rezultat al decadenţei 
vieții... Viaţa este o consecinţă a războiului, societatea însăși 
un instrument al războiului... Domnul Herbert Spencer este, 
ca biolog, un decadent, — tot aşa este şi ca moralist (el 
vede în victoria altruismului ceva demn de dorit!!!) 


54. 


Am norocul să fi regăsit, după milenii de rătăciri şi 
rătăciri, drumul ce duce la un „Da“ şi la un „Nu“. Eu vă 
învăţ Nu-ul faţă de tot ceea ce te face slab, de tot ceea ce 
epuizează. 

Eu afirm Da-ul faţă de tot ceea ce întăreşte, ce acu- 
mulează energia, ce justifică sentimentul forței. 

Nici una, nici cealaltă n-au fost susținute până acum: 
s-au propovăduit virtutea, depersonalizarea, compasiunea, 
ba chiar negarea vieţii. Toate acestea sunt valori ale celor 
epuizați. 

O îndelungată reflecţie asupra psihologiei epuizării m-a 
constrâns să mă întreb cât de departe au pătruns judecăţile 
celor epuizați în lumea valorilor. 

Rezultatul la care am ajuns era cât se poate de surprin- 
Zător, chiar pentru mine, care mă simţeam deja acasă în 
câteva lumi străine: am descoperit că toate judecăţile de 

valoare supreme, toate câte au pus stăpânire pe omenire, 
cel puţin peste omenirea devenită docilă, sunt reductibile 
la judecățile epuizaților. 

Dintre noțiunile cele mai sacre am izolat tendințele 
distructive: a fost numit Dumnezeu tot ceea ce slăbeşte, ce 
învaţă slăbiciunea, transmite slăbiciunea... am descoperit 
că „omul bun“ este o formă de autoafirmare pentru deca- 
dence. 

Acea virtute despre care încă Schopenhauer mai spu- 
nea că ar fi supremă, unică şi fundament al tuturor virtuților, 
tocmai acea compasiune am recunoscut-o eu ca fund mai 
periculoasă decât orice viciu. A forma elita speciei, a o 
proteja de degenerare — aceasta însemna până acum virtute 
par excellence... 

Trebuie să cinstim fatalitatea: aceea care spune celui 
slab: „pieri! “... 

S-a numit Dumnezeu faptul că te opuneai fatalității, că 
stricai şi corupeai omenirea... Nu trebuie să iei numele 
Domnului în deşert... 

Rasa este pervertită... nu datorită viciilor ei, ci a 
ignoranței ei: ea este pervertită pentru că nu a înţeles epui- 
zarea ca epuizare: erorile fiziologice sunt cauzele întregu- 
lui rău... 

Virtutea este marea noastră confuzie. 

Problemă: cum au ajuns cei epuizați să facă legea 
valorilor? Altfel spus: cum au ajuns la putere Aceia, care 
sunt ultimii? Cum de a ajuns instinctul animalului om să 
fie orientat invers? 

4. Criza: Nihilismul 
și ideea de reîntoarcere 


55. 


Poziţiile extreme nu se înlocuiesc prin altele mai echi- 
lbrate, ci iarăşi prin extreme, dar inversate. Şi astfel apare 
credinţa în imoralitatea absolută a naturii, în lipsa de fina- 
litate şi sens a afectului psihologic-necesar, atunci când 
credința în Dumnezeu şi într-o ordine esențial morală nu 
mai poate fi susținută. Nihilismul survine acum nu pentru 
că neplăcerea faţă de existența mundană ar fi mai mare 
decât anterior, ci pentru că am devenit neîncrezători în 
penere față de un „sens“ al răului, ba chiar al existenței. O 
interpretare a dispărut: întrucât însă ea era privită drept 
Interpretarea pare că existenţa n-ar mai avea nici un sens, 
că totul ar fi zadarnic. 


x 


Faptul că acest „zadarnic“ reprezintă caracterul nihi- 
lhsmului nostru actual rămâne de demonstrat. Neîncrederea 
față de evaluările noastre anterioare creşte ajungând să se 
transforme în întrebarea: „Nu sunt oare toate valorile mo- 
meli prin care comedia se prelungeşte, fără a se apropia de 
un final?“ Persistenţa însoţită de un „zadarnic“, fără țel şi 
scop este gândul ce/ mai paralizant, mai ales atunci când 
înţelegi că eşti obiectul bătăi de joc, şi totuşi n-ai nici o 
putere spre a te împotrivi. 


x 


Să gândim această idee în forma ei cea mai terifiantă: 
existența, aşa cum este, fără sens şi țel, dar revenind inevita- 
bil, fără un final care să fie Nimicul: „eterna reintoarcere “. 

Aceasta este forma extremă a nihilismului: Nimi- 
cul („absurdul“) veşnic! 

O formă europeană de budism: energia cunoașterii şi a 
forţei constrânge la o asemenea credinţă. El este cea mai 
ştiinţifică dintre toate ipotezele. Noi contestăm ţelurile 
definitive: dacă existenţa ar fi avut vreunul, el ar fi trebuit 
să fi fost atins. 


x 


Astfel înțelegem că aici se urmăreşte o opoziţie față de 
panteism: căci „Întregul desăvârşit, divin şi etern“ con- 
strânge de asemenea la o credință in „eterna reintoarcere “. 
Întrebare: prin morală a devenit oare imposibilă însăşi 
această atitudine panteistă ce aprobă toate lucrurile? În 
fond, a fost depăşit doar Dumnezeul moral. Are vreun sens 
să ne gândim la un Dumnezeu aflat „dincolo de bine şi de 
rău“? Ar fi un panteism posibil în acest sens? Înlăturăm 
reprezentarea scopului din proces şi, totuși, aprobăm pro- 
cesul? — Acesta ar fi cazul, dacă, în cadrul acelui proces, 
s-ar atinge ceva în fiecare moment al acestuia — şi mereu 
acelaşi lucru. Spinoza a dobândit o asemenea atitudine 
aprobatoare, în măsura în care fiecare moment are o nece- 
sitate /ogică: şi el a triumfat cu instinctul său logic funda- 
mental privind o asemenea alcătuire a lumii. i 


x 


Dar cazul său este doar un caz izolat. Orice caracte- 
ristică fundamentală, aflată la baza oricărui eveniment, 
care se exprimă în fiecare eveniment, ar trebui, dacă ar fi 
resimțită de un individ ca trăsătura sa fundamentală, să-l 
determine pe acesta să binecuvânteze triumfător fiecare 
moment al existenței în general. Ar trebui să resimţim cu 
bucurie această trăsătură de caracter fundamentală în noi 
înşine ca fiind bună şi valoroasă. 

x 


Or, morala a protejat viaţa de disperare şi de saltul în 
ncant la oamenii şi păturile terorizate şi exploatate de oa- 
meni: căci neputinţa faţa de oameni, nu aceea faţa de natură, 
produce amărăciunea cea mai disperată în faţa existenţei. 

Morala i-a tratat pe despoţi, pe violatoni, pe „stăpâni“ 
în genere ca duşmani împotriva cărora omul obişnuit tre- 
buie protejat, ceea ce înseamnă în primul rând încurajat şi 
intărit. Morala a propăvăduit prin urmare cel mai intens 
ura şi disprețul faţă de ceea ce reprezintă trăsătura de 
caracter fundamentală a celor care domnesc: voința lor de 
putere. A desființa această morală, a o contesta, a o dis- 
truge — aceasta ar însemna să priveşti instinctul cel mai 
urât cu o percepție şi o valorizare inversă. Dacă cel care 
suferă, cel exploatat ar pierde credința că este îndreptățit 
să disprețuiască voinţa de putere, el s-ar găsi în stadiul 
disperării celei mai lipsite de speranță. Aşa s-ar întâmpla 
dacă această trăsătură i-ar fi esențială vieţii, dacă s-ar dovedi 
că tocmai în acea voinţă de morală se ascunde doar această 
„voinţă de putere“, că ura şi disprețul constituie tot o voință 
de putere. Exploatatul ar pricepe că el stă pe aceeaşi treaptă 
cu exploatatorul şi că nu are nici un privilegiu, nici O 
valoare superioară aceluia. 


x 


Mai degrabă dimpotrivă! Nu există nimic în ceea ce 
priveşte viaţa care să aibă valoare afară de gradul puterii — 
presupunând, tocmai, că viaţa este însăşi voinţa de putere. 
Morala 1-a protejat pe neputincioşi de nihilism prin faptul 
că ea le-a atribuit fiecăruia o valoare nelimitată, o valoare 
metafizică, integrându-i într-o ordine care nu este aceea a 
puterii şi a ierarhiei mundane: ea a predicat supunerea, 
smerenia ş.a.m.d. Presupunând că credința in această 


44 Voința de putere 


morală dispare, neputincioşii şi-ar pierde mângâierea şi ar 
dispărea. 


x 


Dispariția se prezintă ca o distrugere de sine, ca o 
selecție instinctivă a ceea ce trebuie să distrugă. Simptome 
ale acestei autodistrugeri a neputincioşilor: autovivisecţia, 
otrăvirea, narcoza, romantismul, mai ales pornirea instinc- 
tivă spre fapte prin care ţi-l faci duşmani de moarte pe cei 
puternici (ca şi când ţi-ai educa gâdele), voinţa de dis- 
trugere ca voinţa unui instinct şi mai adânc, a instinctului 
de autodistrugere, a voinței de neant. 


x 


Nihilismul ca simptom pentru faptul că neîmpliniții nu 
mai au nici o mângâiere, că ei distrug pentru a fi distruși, 
că ei, desprinşi de morală, nu mai au nici un motiv „pentru 
a se devota“ — că ei se aşază pe terenul principiului opus 
şi vor la rândul lor puterea, obligându-i pe cei puternici să 
le fie călăi. Aceasta este forma europeană a budismului, 
negarea faptei, după ce întreaga existenţă şi-a pierdut „sen- 
sul“ propriu. 


x 


„Mizeria“, de pildă, nu a crescut: dimpotrivă! „Dum- 
nezeu, Morala, Devotamentul“ au fost mijloace de mân- 
tuire, pe trepte înspăimântătoare ale mizeriei; nihilismul 
activ a apărut în contextul unor raporturi mult mai fa- 
vorabil modelate. Deja faptul că morala a fost percepută ca 
depăşită presupune un oarecare grad de cultură spirituală: 
aceasta, în continuare, o relativă bunăstare. O anumită 
epuizare spirituală, de-a lungul îndelungatei lupte a opi- 
niilor filosofice, ce a sfârşit într-un scepticism lipsit de 
speranță faţă de filosofie, caracterizează de asemenea pă- 

tura (în nici un caz inferioară) a acelor nihilişti. Să ne 
gândim la contextul în care a apărut Buddha. Concepţia 
eternei reîntoarceri ar avea premise savante (aşa cum le-a 
avut învățătura lui Buddha, de pildă conceptul cauzalității 
ş. a.m.d.). 


x 


Ce înseamnă, acum, „neîmplinit“? Mai întâi din punct 
de vedere fiziologic, nu doar politic. Specia cea mai nesă- 
nătoasă de om din Europa (în toate straturile sociale) este 
solul din care creşte acest mhilism: ea va resimţi credința 
în veşnica reîntoarcere ca pe un blestem, de care, odată 
atins, nu mai dai înapoi de la nici o faptă. Nu a dispărea 
în mod pasiv, ci a face să dispară tot ceea ce este lipsit în 
acest grad de sens şi de ţel: cu toate că doar un spasm, o 
furie oarbă vor însoți înţelegerea faptului că totul a fost 
aici din totdeauna — chiar şi acest moment al nihilismului 
şi al setei de a distruge. — Valoarea unei asemenea crize 
este aceea că ea purifică şi constrânge elementele înrudite 
să se coapuleze suprimându-le unul prin celălalt, că ea 
impune oamenilor care gândesc în mod opus sarcini co- 
mune — aducându-i la lumină pe cei mai slabi, mai nesig- 
uri, dând astfel impulsul pentru o ierarhie a forțelor din 
punctul de vedere al sănătăţii : recunoscându-i pe cei care 
poruncesc ca legiuitori, iar pe cei care ascultă ca supuşi. 
Fireşte, separat de toate structurile sociale existente. 


x 


Cine vor fi cei care se vor dovedi cei mai puternici? 
Cei mai moderați, cei care nu au nevoie de principii ex- 
treme ale credinței, cei care nu numai că aprobă în bună 
măsură întâmplarea, non-sensul, dar chiar le iubesc, cei 
care sunt în stare să gândească omul cu o semnificativă 
reducere a valorii sale, fără ca astfel să-l micşoreze şi să-l 

slăbească; cei mai bogați în sănătate, care sunt maturi pentru 
cele mai multe nenorociri şi de-aceea nu se mai tem de 
nenorocire — oamenii siguri de forța lor şi care reprezintă 
cu mândrie conştientă forța atinsă de om. 


x 


Cum ar gândi un asemenea om la eterna reîntoarcere? 


56. 
Perioade ale nihilismului european 


Perioada neclarităţii, a tentativelor de tot felul pentru 
a conserva vechiul şi a nu permite noului să apară. 

Perioada clarităţii: este înțeles faptul că vechiul şi 
noul se opun în mod fundamental: valonle vechi, născute 
din viața aflată în declin, cele noi din viaţa aflată în ascen- 
siune —, că toate vechile idealuri sunt idealuri ostile vieţii 
(născute din decadence şi conducând la decadence, chiar 
dacă înveşmântate în podoabele splendide de sărbătoare 
ale moralei). Înțelegem Vechiul, dar nu suntem nici pe 
departe suficient de puternici pentru ceva Nou. 

Perioada celor trei mari afecte: afectul disprețului, al 
compasiunii, al distrugerii. 

Perioada catastrofei: apariția unei doctrine care triază 
oamenii... care-i împinge la decizii atât pe cei slabi, cât şi 
pe cei puternici. 


II. 
Despre istoria nihilismului european 


a) Deprimarea modernă 


57. 


Prieteni, aspră ne-a fost tinerețea: am suferit din pri- 
cina tinereţii însăşi ca de o boală grea. Aşa arată timpul în 
care am fost azvârliți — epoca unui mare declin şi a unei 
ruinări interioare, ce se opune cu toate slăbiciunile ei, ba 
chiar prin ceea ce constituie puterea sa, spiritului tinereţii. 
Prăbuşirea, deci incertitudinea, este proprie acestei vremi: 
nimic nu stă pe picioare sigure şi pe o credinţă în sine 
solidă; trăieşti pentru mâine, căci poimâine e îndoielnic. 
Totul e neted şi periculos pe drumul nostru, şi-n plus, gheaţa 
care ne mai susține a devenit atât de subțire: simțim cu 
toții adierea caldă şi stranie a vântului de moină — într-acolo 
unde mergem, curând n-o să ne mai poată urma nimeni! 


58. 


Dacă aceasta nu este o epocă a declinului şi a energiei 
vitale în scădere, ea este cel puțin una a incercăni ne- 
cugetate şi arbitrare: şi poate că datorită mulţimii de expe- 
rimente nereuşite apare impresia de ansamblu a unui de- 
clin; şi poate chiar faptul însuşi, declinu/. 

59. 


Despre istoria deprimării moderne. 

Nomazii statului (funcţionari, etc): fără „patrie“ —. 

Decăderea familiei. 

„Omul bun“ ca simptom al epuizării. 

Dreptatea ca voinţă de putere (disciplinare). 

Lascivitate şi nevroză. 

Muzica neagră: — muzica reconfortantă încotro? 

Anarhistul. 

Dispreţul față de oameni, greaţa. 

Distincția cea mai profundă: dacă foamea sau bel- 
şugul devine creator? Prima produce idealurile romantis- 
mului —. 

Lipsa de naturaleţe proprie nordicilor. 

Nevoia de alcool: „mizeria“ muncitorilor. 

Nihilismul filosofic. 


60. 


Apariția lentă şi ascensiunea pătunilor mijlocii şi infe- 
rioare (inclusiv a formei inferioare de spirit şi corp), care, 
deja anterior Revoluţiei franceze fuseseră abundent prelu- 
date şi şi-ar fi continuat drumul chiar fără revoluție — în 
ansamblu, deci, supremația turmei asupra tuturor păsto- 
rilor şi a călăuzelor — aduce cu sine: 

1]. Deprimarea spiritului (aspectul stoic şi frivol al feri- 
cirii, aşa cum este el propriu culturilor nobile, dispare; 
multe suferinţe pot fi astăzi văzute şi auzite, dintre cele 
care odinioară erau îndurate în tăcere); 

2. Ipocrizia morală (o manieră de a vrea să te evi- 
denţțiezi prin morală, însă prin virtuțile turmei: — compa- 
siune, asistență, moderație —, iar nu prin acelea care sunt 
recunoscute şi cinstite în afara capacităților turmei); 

3. O mulțime de sentimente autentice ale compasiunii 
şI ale bucuriei comune (plăcerea de a fi laolaltă, aşa cum 
o au toate animalele de turmă — „solidaritate“, „patrie“, tot 
ceea ce nu ia în considerare individul). 


61. 


Epoca noastră, cu năzuinţa ei de a îndepărta suferinţele 
accidentale, de a le preîntâmpina şi de a anticipa 
posibilităţile neplăcute, este o epocă a săracilor. „Bogaţii“ 
noştri - ei sunt cei mai săraci! Scopul autentic al oricărei 
averi este uitarea! 


62. 


Critica omului modern: „omul bun“, însă stricat şi 
corupt de instituții rele (tirani şi preoți) — rațiunea ca au- 
toritate; — istoria ca depăşire a erorilor, — viitorul ca pro- 
gres; — statul creştin („Dumnezeul mulțimilor“); — activi- 
tatea sexuală creştină (sau căsătoria); — imperiul „dreptății“ 
(cultul pentru „umanitate“); — „libertatea“. 

Atitudinea romantică a omului modern: omul superior 
(Byron, Victor Hugo, George Sand); — indignarea nobilă; 
vindecarea prin pasiune (ca „natură“ adevărată), — inter- 
venția în favoarea celor exploataţi şi neîmpliniți: motto al 
istoricilor şi romancierilor; — stoicii datoriei; — „altruismul“ 
ca artă şi cunoaştere; — altruismul ca forma cea mai ipo- 
crită a egoismului (utilitarism), egoism delicat. 

Toate acestea reprezintă secolul optsprezece. Ceea ce, 
dimpotrivă, nu s-a transmis din el: insouciance, seninătatea, 
cleganţa, limpezimea spirituală. Ritmul spiritului s-a schim- 
bat; bucuria produsă de subtilitatea şi claritatea spiritului a 
tăcut loc plăcerii legate de culoare, armonie, masă, reali- 
tate ş.a.m.d. Senzualism. în domeniul spiritual. Pe scurt, 
secolul optsprezece al lui Rousseau. 

63. 


Privit în ansamblu, în actuala noastră omenire s-a atins 
un cuantum extraordinar de umanitate. Faptul că, în gene- 
ral, acest lucru nu e sesizat este chiar o dovadă în -acest 
sens: am devenit atât de sensibili pentru micile calamități, 
încât pierdem pe nedrept din vedere ceea ce s-a atins. 

Aici trebuie să lăsăm de-o parte faptul că există multă 
decadence şi că, văzută cu. astfel de ochi, lumea noastră 
trebuie să arate rea şi mizeră. Dar aceşti ochi au văzut 
întotdeauna acelaşi lucru: 

1) o anumită surescitare chiar a sentimentului moral. 

2) cuantumul de amărăciune şi deprimare pe care îl 

aduce cu sine pesimismul în judecarea lucrurilor: — 
cele două au condus la preeminenţa reprezentării 
opuse, potrivit căreia morala noastră stă rău. 

Fenomenul creditului, al întregului comerţ mondial, 
al mijloacelor de comunicare — aici se exprimă o incre- 
dere extraordinară şi senină în om... La aceasta mai con- 
tribuie şi 

3) desprinderea ştiinţei de intențiile morale şi reli- 

pioase: un semn foarte pozitiv, care însă, de obicei, 
este înțeles greşit. 

Eu încerc, în maniera mea, o justificare a istoriei. 


64. 


Al doilea budism. — Semne prevestitoare: supremația 
compasiunii. Extenuarea spirituală. Reducerea probleme- 
lor la chestiuni legate de plăcere şi de neplăcere. Gloria 
războiului ce atrage riposta. Tot aşa după cum delimitarea 
națională produce o mișcare contrară: „fraternitatea“ cea 
mai caldă. Neputinţa religiei de a mai utiliza dogme şi 
poveşti. 

Acestei culturi budiste îi va pune capăt catastrofa ni- 
hilistă. 


65. 


Ceea ce astăzi este atacat cel mai mult este instinctul 
ŞI voinţa tradiției: toate instituţiile care îşi datorează origi- 
nea acestui instinct se opun gustului spiritului modern... 
În fond, tot ceea ce se gândeşte şi se realizează urmăreşte 
eradicarea completă a acestui simţ al tradiției. Tradiția este 
privită ca fatalitate; o studiem, o recunoaştem (ca „zestre 
ereditară“) dar nu o dorim. Încordarea unei voințe de-a 
lungul unor vaste distanţe temporale, alegerea stărilor şi a 
valorizărilor ce permit să dispui de secolele viitorului — 
tocmai aceasta este în gradul cel mai înalt antimodern. De 
unde rezultă că principiile dezorganizării sunt cele ce con- 
feră caracterul epocii noastre. 


66. 


„Fiți simpli“ — o cerință adresată nouă, preoților — 
auguri, neînțeleşi şi bizari, care e o simplă prostie... Fiţi 
naturali: dar cum, de vreme ce eşti „nenatural“?... 


67. 


Mijloacele de odinioară pentru a obţine fiinţe asemă- 
nătoare, neschimbătoare de-a lungul unui şir neîntrerupt 
de generaţii: proprietatea funciară inalienabilă, venerarea 
celui mai în vârstă (originea credinței în zei şi eroi ca 
strămoşi). 

Acum fărâmițarea proprietăţii funciare face parte din 
tendința contrară. Un ziar în locul rugăciunilor zilnice. 
Cale ferată, telegraf, centralizarea unei mulțimi enorme de 
interese divergente într-un singur suflet: care, pentru a 
rezista, trebuie să fie foarte puternic şi metamorfozabil. 

68. 


De ce se transformă totul în ipocrizie. — Omului mo- 
demn îi lipseşte instinctul sigur (consecinţa unei forme în- 
delungate şi uniforme de activitate a unei specii de om); 
neputinţa de a realiza ceva desăvârşit e doar consecința 
acestui fapt: de unul singur nu poți asimila tot ceea ce 
deține şcoala. 

Ceea ce creează o morală, un decalog: instinctul adânc 
al faptului că abia automatismul face posibilă desăvârşirea 
în viaţă ŞI în creaţie. 

Dar acum noi am atins punctul opus, ba chiar am vrut 
să-l atingem — conştientizarea maximă, autoradiografierea 
omului și a istoriei : — astfel noi suntem, practic, cel mai 
departe de desăvârşire în ceea ce priveşte a fi, a face şi a 
vrea: dorința, chiar voinţa noastră de cunoaştere este simp- 
tomul unei extraordinare decadence. Noi năzuim spre 
opusul a ceea ce vor rasele puternice, naturile puternice — 
înțelegerea este un sfârşit... 


69. 


Tendinţa nihilistă 

a) în ştiinţele naturii („lipsă de sens“ —); cauzalism, 
mecanicism. „Legitatea“ — un interludiu, un apen- 
dice. 

b) La fel şi în politică: ne lipsesc credința în dreptul 
propriu, inocenţa; domnesc minciuna, servilismul 
de moment. 

c) La fel în economia politică: abolirea sclaviei: ab- 
senţa unei pături eliberatoare, a unuia care să /egi- 
timeze — apariția anarhismului. „Educaţie“? 

d) La fel în istorie: fatalismul, darwinismul; ultimele 
încercări de a introduce aici rațiunea şi caracterul 
divin eşuează. Sentimentalism față de trecut; să nu 

„mal tolerăm biografia! — (Fenomenalismul şi aici: 
caracterul ca mască; nu există fapte.) 

e) La fel în artă: romantism şi reacția la el (repulsia 
faţă de idealurile şi minciunile romantice). Ultima, 
în sens moral, ca sens al unei veracități superioare, 
dar cu un caracter pesimist. „Artiştii“ puri (indi- 
ferenți față de conţinut). (Psihologie duhovnicească 
şi psihilogie puritană, două forme ale romantismu- 
lui psihologic: dar şi reacția la ele, încercarea de a 
te raporta strict artistic la „om“ — nici aici nu se 
îndrăzneşte evaluarea opusă!) 


70. 


Împotriva teoriei influenţei mediului şi a cauzelor ex- 
terne: forţa internă este infinit superioară; multe lucruri ce 
par o influență externă, sunt doar o adecvare din interior. 
Aceleaşi medi pot fi interpretate şi utilizate contrar: nu 
există fapte. Un geniu nu se explică pe baza unor aseme- 
nea condiții de apariție. 


TI. 


sub parabola alimentației şi a di- 


6 


„Modernitatea * 
gestiei. — 

Sensibilitatea infinit mai excitabilă (sub un ornament 
moral: sporirea compasiunii), abundența impresiilor dis- 
parate mai mare ca niciodată: — caracterul cosmopolit al 
mâncărurilor, al literaturilor, al ziarelor, al formelor, al 
gusturilor, chiar al peisajelor. Zempo-ul acestui şuvoi — un 
prestissimo, Impresiile se sting: ne ferim instinctiv să pre- 
luăm ceva, să integrăm profund, să „digerăm“ceva; de aici 
rezultă slăbirea forței digestive. Apare un fel de adaptare 
la această năvală de impresii: omul uită să acționeze, el 
reacționează doar la stimulii externi. £/ își epuizează ener- 

gia în asimilare, în apărare şi în preintâmpinare. O pro- 
fundă slăbire a spontaneităţii — istoricul, criticul, analistul, 
interpretul, observatorul, colecționarul, cititorul, — toți ta- 
lente reactive — toți ştiinţă! 

Transformarea artificială a naturii proprii în „oglindă“; 
interesați, dar interesați doar epidermic; o distanţă princi- 
pială, un echilibru, o temperatură joasă menținută riguros 
imediat sub pojghiță subţire deasupra căreia există căldură, 
mişcare, „furtună“, joc al undelor. 

Contrastul motilității externe în raport cu o anumită 
inerție profundă şi oboseală. 


2: 


Ce anume caracterizează lumea noastră modernă: 
epuizarea sau ascensiunea? — Diversitatea şi neliniştea ei 
determinate de forma maximă a conştientizării. 


73. 


Surmenaj, curiozitate şi simpatie — viciile noastre 
moderne. 


74. 


Despre caracteristicile „modernității“. - Dezvoltarea 
excesivă a formelor intermediare; degenerarea tipurilor, 
suprimarea tradițiilor, a şcolilor; supremaţia instinctelor 
(anticipată filosofic: inconştientul mai valoros), după apa- 
riția s/ăbirii energiei voinţei, şi a faptului de a vrea scopul 
şi mijlocul. 


75. 


Unui meseriaş priceput sau unui savant îi stă bine atunci 
când e mândru de arta sa şi priveşte împăcat şi mulțumit 

la viaţă. Nimic nu e mai jalnic, în schimb, decât un cârpaci 
sau un institutor care printr-o mină suferindă dă de înțeles 
că el ar fi fost născut pentru ceva mai bun. Nu există nimic 
mai bun decât binele! lar aceasta înseamnă să ai o anumită 
îndemânare şi din ea să creezi, virtu în sensul italian al 
Renaşterii. 

Astăzi, în epoca în care statul are un stomac mon- 
struos, există în toate planurile şi domeniile, alături de cei 
care muncesc efectiv, şi „reprezentanți“: de pildă, alături 
de savanți, literaţii, alături de păturile populare suferinde, 
secăturile flecare şi lăudăroase care „reprezintă“ acea 
suferință, — spre a nu mai vorbi de politicienii .de meserie 
care o duc bine şi „reprezintă“ cu limbile lor lungi nevoile 
poporului înaintea unui parlament. Viaţa noastră modernă 
este extrem de costisitoare datorită mulțimii de persoane 
intermediare; în oraşul antic, dimpotrivă, ca şi în ecourile 
acestuia, în câte un oraş al Spaniei sau al Italiei, te implica: 
direct şi nimeni n-ar fi dat doi bani — decât eventual un 
picior! — pe astfel de reprezentanţi şi intermediari moderni. 


76. 


Preponderenţa negustorilor şi a intermediarilor chiar 
în sfera spirituală: literatul, „reprezentantul“, istoricul (ca 
liant între trecut şi prezent), individul exotic şi cosmopo- 
litul, intermediarii între ştiinţa naturii şi filosofie, semi- 
teologii. 


77. 


Scârba cea mai mare mi-au produs-o până acum 
paraziţii spiritului: îi găsim deja pretutindeni în imunda 
noastră Europă, înzestrați cu conştiinţa cea mai curată. Poate 
puțin cam trişti, puţin air pessimiste, în esență însă lacomi, 
impuri, strecurându-se insinuant, hoțeşte, încăpăţânați — şi 

inocenți, ca orice păcătos mărunt şi microb. Ei trăiesc de 
pe urma faptului că alți oameni sunt înzestrați cu spirit şi 
dăruiesc cu braţele deschise: aceştia din urmă, aşa cum se 
cuvine esenței spiritului bogat, sunt dezinteresaţi, lipsiţi de 
simțul burghez al prevederii şi risipitori iar darul lor e la 
lumina zilei. Căci spiritul este un prost administrator căruia 
nu-i place să țină socoteala pentru toate câte trăiesc şi 
prosperă pe seama lui. 


78. 
Prefăcătoria 


Diversitatea nuanţelor omului modern şi atracţia ei. În 
esență, mască şi lehamite. 

Literatul. 

Politicianul (în „haosul naţional“). 

Prefăcătoria în arte: 

Absența probității educației şi a instrucției (Fromen- 
tin); romanticii (absenţa filosofiei şi a ştiinţei 
şi abundența literaturii). 

Romancierii (Walter Scott, dar şi monstruozitatea 
Nibelungilor cu muzica cea mai nevrotică); 

Liricii. 

„Caracterul ştunțific“. 

Virtuozui (Evreii). 

Idealurile populare depăşite, dar nu şi pentru popor: 
Sfântul, înțeleptul, profetul. 


79. 


Lipsa disciplinei spiritului modern sub tot felul de po- 
doabe morale. — Cuvintele de fală sunt: toleranţă (pen- 
tru „incapacitatea de a spune da sau nu“); /a largeur de 
sympathie (şi o treime indiferenţă, o treime curiozitate, o 
treime excitabilitate patologică); „obiectivitatea“ (şi absența 

persoanei, lipsa de voință, incapacitatea de a „iubi“); „lber- 
tatea“ împotriva regulii (romantism); „adevărul“ împotriva 
falsitățu şi a minciunii (naturalism); „caracterul ştiinţific“ 
(acel document humain: nemţeşte, romanul de colportaj şi 
adiția — în locul compoziției); „pasiunea“ ca paravan al 
dezordinii şi excesului; „profunzimea“ acolo unde e doar 
confuzie şi harababură. 


80. 


Despre critica cuvintelor mari. — Sunt plin de suspi- 
ciune şi de indignare faţă de ceea ce se numeşte „Ideal: 
aici rezidă pesimismul meu, respectiv faptul de a fi recu- 
noscut felul în care „sentimentele supreme“ sunt o sursă a 
dezastrului, adică a micşorării şi a diminuării valorice a 
omului. 

Ne înşelăm mereu atunci când aşteptăm un „progres“ 
de la un Ideal; victoria idealului a fost de fiecare dată până 
acum O mişcare retrogradă. 

Creştinism, revoluție, abolirea sclaviei, drepturi egale, 
filantropie, pacifism, justiție, adevăr: toate aceste cuvinte 
mari au 0 valoare doar în luptă, ca stindarde: nu ca realități, 
ci sub forma unor cuvinte de fală pentru ceva cu totul 
diferit (ba chiar opus!). 


81. 


Cunoaştem specia om care s-a îndrăgostit de sentinţa: 
tout comprendre c est tout pardonner. Sunt cei slabi, sunt 
mai ales dezamăgiții: dacă pentru orice există un motiv de 
scuză, atunci în toate există ceva de disprețuit! Filosofia 
dezamăpirii este aceea care se dezvoltă aici cu atâta uma- 
nitate în compasiune şi care ne priveşte atât de dulce. 

Această credință a început să le cânte duios mai întâi 
romanticilor: acum ei nu vor decât să privească cum merg 

şi dispar lucrurile toate. Ei numesc aceasta /'art pour 1'art, 
„obiectivitate“ ş.a.m.d. 


82. 


Simptomele majore ale pesimismului: — celebrele diners 
chez Magny, pesimismul rus (Tolstoi, Dostoievski), pesi- 
mismul estetic, /'art pour 1'art, „description “ (pesimismul 
romantic şi cel antiromantic); pesimismul gnoseologic 
(Schopenhauer, fenomenalismul); pesimismul anarhist; „re- 
ligia compasiunii“, mişcarea budistă preliminaţă: pesimis- 
mul cultural (exotism, cosmopolitism); pesimismul moral: 
eu însumi. 


83. 


„Fără credința creştină, credea Pascal, vă veţi deveni, 
vouă înşivă, aidoma naturii şi istoriei, un monstre et un 
chaos “. Această profeție noi am implinit-o: după ce seco- 
lul optsprezece — cu optimismul său debil — a făcut ca 
omul să fie drăgălaş şi rațional. 

Schopenhauer şi Pascal — Într-un sens esenţial, Scho- 
penhauer este primul care reia mişcarea lui Pascal: un 
monstre et un chaos, prin urmare ceva ce trebuie negat... 
Istoria, natura, omul însuşi! 

„Incapacitatea noastră de a recunoaşte adevărul este 
consecința depravării noastre, a degradării noastre morale“: 
sentința lui Pascal. Aceeaşi, în fond, ca şi a lui Schopen- 
hauer. „Cu cât mai profundă ruina raţiunii, cu atât mai 
necesară doctrina mântuirii“ — sau, exprimat schopenhau- 
rian, negarea. 

84. 


Schopenhauer ca postludiu (stare anterioară revoluţiei): 
— compasiune, sensibilitate, artă, slăbiciune a voinţei; cato- 
licism al dorințelor spirituale — acesta este cau fond, veri- 
tabilul secol optsprezece. 

Eroarea fundamentală a /ui Schopenhauer în ceea ce 
priveşte voința (ca şi cum dorinţa, instinctul, impulsul ar fi 
elementele esenţiale ale voinţei) este tipică: diminuarea 
valorii voinței până la nerecunoaşterea ei. De asemenea, 
ura față de actul de voinţă: încercarea de a vedea în refuzul 
acestuia, în „subiectivitatea fără ţel şi intenție“ (în „subiectul 
pur eliberat de voință““) ceva superior, ba chiar Superiorul, 
Valonicul. Simptom major al epuizării sau al slăbiciunii 
voinței: căci aceasta este tocmai acel ceva care vede în 
dorințe un stăpân, le indică drumul şi măsura... 


85. 


S-a făcut încercarea nedemnă de a vedea în Wagner şi 
Schopenhauer tipuri de dezechilibrați mintal: o înţelegere 
incomparabil mai de esenţă s-ar dobândi prin precizarea 
ştiinţifică a tipului de decadence pe care ambii îl repre- 
zintă. 


86. 


Henrik Ibsen mi-a devenit foarte limpede. Cu întreg 
idealismul său robust şi „voința adevărului“, el nu a în- 
drăznit să se elibereze de iluzionismul moral ce spune 
„libertate“ şi nu vrea să-şi mărturisească ceea ce este liber- 
tatea: cea de a doua treaptă în metamorfoza „voinţei de 
putere“ la cei cărora ea le lipseşte. Pe prima treaptă se 
pretinde dreptate din partea acelora care dețin puterea. Pe 
cea de a doua, se strigă: „libertate“, adică se vrea „elibera- 

rea““ de cei care dețin puterea. Pe cea de-a treia, se spune 
„drepturi egale“, cu alte cuvinte se vrea, atâta timp cât 
încă nu ai câştigat supremaţia, împiedicarea celorlalți con- 
curenţi în a-şi creşte puterea. 


87. 


Declinul protestantismului: conceput teoretic şi istoric 
ca parțial. Supremația reală a catolicismului. Sentimentul 
protestantismului atât de palid încât mișcările antiprotes- 
tante cele mai puternice nu mai sunt resimțite ca atare (de 
pildă Parsifalul lui Wagner). 

Întreaga spiritualitate superioară din Franţa este catolică 
în instinct; Bismarck a înţeles că nu mai există un.protes- 
tantism. 


88. 


Protestantismul, acea formă spiritual-impură şi plicti- 
sitoare de decadence, prin care creştinismul a reuşit să se 
conserve în Nordul mediocru: drept ceva incomplet şi 
complex, valoros pentru cunoaştere, în măsura în care el a 
reunit experienţe de natură şi origini diferite în aceleaşi 
capete. 


89. 


Ce a făcut spiritul german din creştinism! — Și, ca să 
rămân la protestantism: cât de multă bere există în 
creştinismul protestant! Se poate oare gândi o formă de 
credință creştină mai obtuză, mai îndoielnică şi mai răş- 
chirată decât aceea a unui protestant german de rând? 
Aceasta numesc eu un creştinism cuviincios! o homeopatie 
a creştinismului numesc eu aceasta! Mi se reaminteşte că 
mal există astăzi şi un protestantism necuviincios, cel al 

predicii de amvon şi al speculanților antisemiţi; dar încă 
nimeni nu a afirmat că vreun „spirit“ ar „pluti“* deasupra 
acestor ape... Aceasta este doar o formă mai indecentă de 
creştinism, şi nici pe departe una mai rațională... 


90. 


Progres. — Să nu ne amăgim! Timpul avansează — noi 
am dori să credem că şi tot ceea ce există înăuntrul său 
înaintează, că dezvoltarea este o dezvoltare ascendentă. 
Aceasta este aparenţa de care sunt ispitiți cei mai luminați. 
Însă secolul nouăsprezece nu este un progres față de al 
şaisprezecelea; iar spiritul german de la 1888 este un re- 
gres față de spiritul german de la 1788... „Umanitatea“ nu 
avansează, ea nici măcar nu există. Aspectul de ansamblu 
este acela al unui atelier experimental imens, în care câte 
ceva reuşeşte, răspândit prin toate epocile, şi altele, nespus 
de multe, eşuează, în care orice ordine, logică, legătură şi 
necesitate lipsesc. Cum am putea noi omite faptul că apari- 
ţia creştinismului este o mişcare de decadence? ...Că Re- 
forma germană este o recrudescenţă a barbariei creştine? 
Că revoluția a distrus instinctul marii organizări a socie- 
tății... Omul nu este un progres faţă de animal: individul 
cocoloşit prin cultură este un avorton în comparaţie cu 
arabul şi corsicanul; chinezul este un tip mai reuşit, res- 
pectiv mai durabil decât europeanul... 

b) Ultimele secole 


91. 


Deprimarea, nuanţa pesimistă apar în mod necesar după 
Luminism. Spre 1770 se observă deja diminuarea senină- 
tății, femeile credeau, cu acel instinct feminin ce ia mereu 
partea virtuţii, că imoralitatea ar fi de vină. Galiani a nimerit 
ținta: el citează versul lui Voltaire: 


Un monstre gai vaut mieux 
Ou 'un sentimental ennuyeux. 


Or, dacă mie mi se pare că i-am devansat cu câteva 
secole pe Voltaire şi chiar pe Galiani — care era mult mai 
profund — în ceea ce priveşte luminarea, cât de departe 
trebuie să fi ajuns eu prin urmare sub aspectul deprimării. 
Într-adevăr: pe de altă parte m-am ferit la timp, cu un fel 
de regret, de unilateralitatea germană şi creştină şi de 
inconsecvența pesimismului lui Schopenhauer sau chiar a 
lui Leopardi, căutând formele cele mai riguroase ale aces- 
tuia (— Asia —). Pentru a suporta însă acest pesimism €x- 
trem (aşa cum răzbate el ici şi colo din lucrarea mea 
Naşterea tragediei) pentru a trăi singur „fără Dumnezeu şi 
morală“, a trebuit să inventez un pandant. Poate că eu ştiu 
cel mai bine de ce doar omul râde: doar el suferă atât de 
adânc încât a trebuit să inventeze râsul. Animalul cel mai 
nefericit şi mai melancolic este, fireşte, cel mai vesel. 


92. 


În ceea ce priveşte cultura germană, am avut mereu 
sentimentul declinului. Aceasta m-a făcut adeseori să fiu 
nedrept față de întregul fenomen al culturii europene, în 
sensul că l-am privit ca pe o specie în declin. Germanii vin 
mereu la urmă: ei poartă ceva in adânc, de pildă — 

Dependenţa față de străinătate: de ex. Kant — Rous- 
seau, senzualiştii, Hume, Swendemborg. 

Schopenhauer — indienii şi romantismul, Voltaire. 

Wagner — cultul francez al oribilului şi al operei ma- 
jore, Paris şi refugierea în stările originare (căsătoria in- 
cestuoasă). 

Legea codaşilor (Provincia după Paris, Germania după 
Franţa). Cum se face că tocmai germanii au descoperit 
factorul elin (cu cât mai puternic dezvolți un impuls, cu 
atât mai atractiv devine faptul de a te lăsa în voia opusu- 
lui său). 

Muzica înseamnă stingere. 


93. 


Renaştere şi Reformă. — Ce dovedeşte Renaşterea? Că 
imperiul „individului“ nu poate fi decât unul scurt. Risipa 
este prea mare; lipseşte însăşi posibilitatea de a acumula, 
de a capitaliza, iar epuizarea vine dintr-o dată. Există epoci 
în care totul se iroseşte, în care energia însăşi, prin care 
acumulezi, capitalizezi, aduni bogăţie peste bogăție se 
iroseşte... Chiar adversarii unor asemenea mişcări sunt 
constrânşi la o risipă iraţională de forță; şi ei ajung curând 
epuizați, uzaţi, goi. 

Avem în Reformă o replică confuză şi plebee la 
Renaşterea italană; aici au ţâşnit impulsuri înrudite,.doar 
că ele au trebuit să poarte haina religioasă a Nordului ră- 
mas în urmă Şi vulgar — acolo conceptul vieții superioare 
nu s-a desprins de acela al vieţii religioase. 

Și prin Reformă individul urmăreşte libertatea: „Fiecare 
să-şi fie preotul propriu“ este de asemenea doar o formulă 
de libertinaj. In fond, a fost suficient un singur cuvânt — 
„libertatea evanghelică“ — şi toate instinctele, care ar fi 
trebuit să rămână ascunse, au țâşnit afară precum câinii, 
nevoile cele mai brutale au dobândit dintr-o dată curaj să 

se afirme, totul părea justificat... Ne-am ferit să înțelegem 
ce fel de libertate se dorea în fond, am închis ochii față de 
noi înşine... Dar faptul că am închis ochi şi am ținut dis- 
cursuri exaltate nu a împiedicat ca mâinile să apuce acolo 
unde era ceva de apucat, ca stomacul să devină Dumnezeul 
„evangheliei libere“, ca toate poftele de răzbunare şi cele 
iscate de pizmă să fie satisfăcute cu un nesaţ furibund. 

Aceasta a durat un răstimp: apoi a venit epuizarea la 
fel ca şi în sudul Europei; dar şi aici o formă de epuizare 
lipsită de grandoare, un general ruere in servitium... Veni 
veacul necuviincios al Germaniei... 


94. 


Cavalerismul ca poziție cucerită a puterii: măcinarea 
lui treptată (şi, în parte, trecerea sa în medii largi, burgheze). 
La La Rochefoucauld este prezentă conştiinţa privind 1IM- 
pulsurile veritabile ale nobleţe: sufletului — şi aprecierea 
melancolic-creştină a acestor impulsuri. 

Continuarea creştinismului prin Revoluţia franceză. 
Ademenitorul este Rousseau: el descătuşează iarăşi Femeia, 
care de-atunci este prezentată tot mai interesant in suferinţă. 
Apoi sclavii şi Mistress Beecher-Stowe. Apoi săracii şi 
muncitorii. Apoi VICIOŞII şi bolnavii. — Toate acestea sunt 
aşezate în prim-plan (chiar pentru a face încasări pe seama 
geniului, ei nu sunt în stare să-l prezinte, de secole, altfel 
decât ca pe un mare suferind). Apoi urmează anatema asu- 
pra libertinajului (Baudelaire şi Schopenhauer); convingerea 
cea mai fermă că setea de putere este viciul major; certi- 
tudinea deplină în ceea ce priveşte faptul că morala şi 
desinteressement sunt concepte identice; că „fericirea tu- 
turor“ este un ţel demn de a fi dorit (adică imperiul ceresc 
al lui Christos). Ne aflăm pe drumul cel mai bun: împărăția 
cerească a săracilor spiritului a început. — Trepte interme- 

diare; burghezul (după parvenitul finanţelor) şi muncitorul 
(succedând maşinii). 

Comparaţie a culturii greceşti cu cea franceză din tim- 
pul lui Ludovic XIV. Credinţa fermă în sine însuşi. O pătură 
a inactivilor, care se complică singuri şi se autodepăşesc 
mereu. Puterea formei, voința de a te forma. „Fericirea“ 
mărturisită ca țel. Multă forță şi energie în spatele naturii 
formelor. Plăcerea care te cuprinde atunci când contempli 
o viaţă ce pare atât de ușoară — Pe lângă francezi, grecii: 
arătau ca nişte copii. 


95. 
Cele trei secole 


Sensibilitatea lor diferită se exprimă cel mai bine 
astfel: 

Aristocratism: Descartes, dominație a rațiunii, mărtu- 

rie privind suveranitatea voinţei; 

Feminism: Rousseau, domnia sentimentului, mărturie 

privind suveranitatea simțurilor, caracter mincinos. 

Animalism.: Schopenhauer, domnia poftelor, mărturie 

privind suveranitatea animalității, onest, dar trist. 

Secolul 17 este aristocratic, ordonator, arogant față de 
elementul animalic, sever față de inimă, „nesuferit“, ba 
chiar lipsit de suflet, „negerman“, potrivnic elementului 
burlesc şi natural, generalizator şi suveran în raport cu 
trecutul: căci el crede în sine. Mare parte animal de pradă 
au fond, mare parte deprindere ascetică pentru a rămâne 
stăpân. Secolul voinței puternice; ca şi al pasiunii pu- 
ternice. 

Secolul 18 este dominat de femeie, visător, spiritual, 
superficial, dar având un spirit aflat în slujba a ceea ce e 
demn de a fi dorit, a inimii, libertin în savurarea spiritului, 
subminând orice autoritate; turmentat, vesel, clar, uman, 

fals în raport cu sine, mare parte canalie au fond, so- 
ciabil... 

Secolul 19 este mai animalic, mai htonian, mai urât, 
mai realist, mai plebeu şi tocmai de aceea „mai bun“, „mai 
cinstit““, mai supus „realității“ de orice fel, mai adevărat, 
dar cu voinţa slabă, trist şi cu dorinţe obscure, fatalist. 
Fără sfială şi venerație nici față de „rațiune“, nici față de 
„Inimă“; adânc convins de supremaţia dorințelor (Schopen- 
hauer spunea „voință“; dar nimic nu e mai caracteristic 
pentru filosofia sa decât faptul că actul autentic de voință 
lipseşte din ea). Chiar morala redusă la un instinct (,„com- 
pasiune“). 

Auguste Compte este o continuare a secolului 18, 
(coeur domină la /ere, senzualism în teoria cunoaşterii, 
reverie altruistă). 

Faptul că ştiinţa a devenit într-atât de suverană o 
dovedeşte felul în care secolul 19 s-a desprins de dominația 
idealurilor. O anumită „absenţă a nevoii“ în dorință ne 
face posibile, abia, curiozitatea noastră ştiinţifică şi rigoa- 
rea — această formă a noastră de virtute... 

Romantismul este post/ludiul secolului 18; un fel de 
năzuință stratificată faţă de reveria în stil mare a acestuia 
(— într-adevăr, o bună parte prefăcătorie şi autoamăgire: se 
voia reprezentarea naturii puternice, a marii pasiuni). 

Secolul 19 caută instinctiv feorii care să-i justifice 
supunerea fatalistă față de factual. Deja succesul lui Hegel 
împotriva „sentimentalismului“ şi a idealismului romantic 
consta în caracterul fatalist al modului său de gândire, în 
credinţa sa în rațiunea superioară a învingătorilor, în legiti- 
marea dată de el „statului“ real (în locul „umanității“ etc.). 
— Schopenhauer: noi suntem ceva stupid şi , în cel mai bun 
caz, ceva ce se autosuprimă. Succesul determinismului, al 
deducerii genealogice a ceea ce anterior era privit drept 
constrângere absolută, teoria despre milieu şi adaptare, 

reducerea voinţei la reflexe, contestarea voinței ca o „cauză 
efectivă“; în sfârşit — o veritabilă rebotezare: voința apare 
atât de puţin, încât cuvântul devine /iber să desemneze 
altceva. Alte teorii: teoria despre obiectivitate, perspectiva 
„In-voluntară“ ca unic drum spre adevăr; ca şi spre 
frumuseţe (— de asemenea, credinţa în „geniu “, pentru a 
avea un motiv de supunere); mecanicismul, rigiditatea 
calculabilă a procesului mecanic; pretinsul „naturalism“, 
eliminarea subiectului ce optează, orientează şi interpre- 
tează ca principiu. 

Kant, cu a sa „rațiune practică“ şi cu fanatismul său 
moral, este în întregime secolul 18; încă total în afara 
curentului istoricist; fără nici o atenție pentru realitatea 
timpului său, de pildă revoluția; neatins de filosofia greacă; 
fantast al conceptului datoriei; senzualist cu tendința de- 
prinderii dogmatice -—. 

Reintoarcerea la Kant în secolul nostru este o rein- 
toarcere la secolul 18: vrem să redobândim dreptul la 
vechile idealuri şi la vechea reverie — de aceea o episte- 
mologie care „pune graniţe“, adică permite postularea 
arbitrară a unui dincolo al rațiunii. 

Modul de gândire al lui Hege/ nu este prea diferit de 
cel al lui Goerhe: ascultați-l:pe Goethe vorbind despre 
Spinoza. Voința îndumnezeirii universului şi a vieţii pentru 
ca în contemplaţia şi cercetarea sa să-ţi găseşti liniştea şi 
fericirea; Hegel caută rațiunea pretutindeni — înaintea 
rațiunii poţi să capitulezi şi să te resemnezi. La Goethe, un 
fel de fatalism aproape senin şi încrezător, care nu este 
revoltat, nici istovit, care caută să formeze din sine o to- 
talitate, cu credința că abia prin totalitate se mântuieşte 
întregul apărând astfel ca bun şi îndreptățit. 

96. 


Perioada //luminismului — apoi perioada sentimenta- 
lismului. In ce măsură Schopenhauer aparține „sentimen- 
talismului“ (Hegel spiritualismului). 


97. 


Secolul 17 suferă pentru că omul este o sumă de 
contradicții (,,l'amas de contradictions “ care suntem); el 
caută să descopere omul, să-l ordoneze, să-l dezgroape: în 
timp ce secolul 18 caută să uite ceea ce se ştie despre 
natura omului, pentru a-l adapta la utopia sa. „Superficial, 
moral, uman“ — se entuziasmează pentru „om“. 

Secolul 17 caută să şteargă urmele individului, pentru 
ca opera să arate cât mai asemănător vieţii. Secolul 18 
caută să se intereseze prin operă de autor. Secolul 17 
caută, în artă, un fragment de cultură; al optsprezecelea, 
face propagandă artistică pentru reformele de natură so- 
cială şi politică. 

„Utopia , „omul ideal“, divinizatea naturii, vanitatea 
punerii-de-sine-în-scenă, subordonarea la propaganda țeluni- 
lor sociale, şarlataneria — acestea le avem de la secolul 18. 

Stilul secolului 17: propre, exact et libre. 

Individul puternic, suficient sieşi sau străduindu-se cu 
zel înaintea lui Dumnezeu — şi acea indiscreție modernă 
față de autor — acestea sunt contrarii. „A te da în specta- 
col“ — comparați aceasta cu savanții de la Port-Royal. 

Alfieri avea un simţ pentru stilul mare. 

Ura față de elementul burlesc (lipsit de demnitate), 
absența simțului pentru natură caracterizează secolul 17. 

98. 


Împotriva lui Rousseau. — Omul nu mai este din pă- 
cate suficient de rău: adversarii lui Rousseau, care spun că 
„omul este un animal de pradă“, nu au, din păcate, dreptate. 
Nu coruperea omului, ci moleşirea şi standardizarea lui 
morală constituie blestemul. În sfera pe care a atacat-o 
Rousseau cel mai violent se afla tocmai tipul de om încă 
relativ puternic şi reuşit (— acela care mai poseda intacte 
marile afecte: voinţa de putere, voinţa de plăcere, voinţa şi 
aptitudinea de a comanda). Trebuie să compari omul sec- 
olului 18 cu omul Renaşterii (şi cu acela al secolului 17 
din Franţa), pentru a intui despre ce e vorba: Rousseau este 
un simptom al disprețului de sine şi al vanității opărite — 
ambele semne ale faptului că hpseşte o voință dominantă: 
el moralizează şi caută în păturile conducătoare cauza ca- 
racterului său mizerabil ca om ranchiunos. 


99. 


Voltaire — Rousseau. — Starea naturală este îngrozitoare, 
omul este un animal de pradă; civilizația noastră este un 
triumf nemaiîntâlnit asupra acestei naturi de animal de pradă 
— aşa incheia Voltaire. El savura îmblânzirea, rafinamen- 
tul, bucuriile spirituale ale stării civilizate; el disprețuia 
obtuzitatea, chiar sub forma virtuții; lhpsa delicateței chiar 
la asceți şi călugări. 

Pe Rousseau părea să-l preocupe caracterul moral 
reprobabil al omului; cu ajutorul cuvintelor „nedrept“, „bar- 
bar““ poți excita cel mai mult instinctele exploataţilor, care, 
în rest, se află sub blestemul lui vetitum şi al dizgraţiei: 
astfel încât conştiinţa lor îi sfătuieşte să se opună dorinţe- 
lor rebele. Aceşti emancipatori caută mai ales un singur 
lucru: să confere partidului lor marile accente şi atitudini 
ale naturii superioare. 

100. 


Rousseau: — întemeind regula pe sentiment; natura ca 
sursă a dreptăţii : omul se împlineşte pe sine în măsura în 
care el se apropie de natură (— după Voltaire, în măsura în 
care el se indepărtează de natură). Aceleaşi epoci, pentru 
unul cele ale progresului în umanitate, pentru celălalt 
epoci ale accentuării nedreptății şi a inegalității. 

Pentru Voltaire umanita avea încă sensul din Renaştere, 
ca ŞI virtu (sub forma „culturii superioare“) de altfel, el 
luptă pentru cauza acelor „honnetes gens“ şi „de la bonne 
compagnie“, pentru cauza gustului, a ştiinţei, a artelor, cauza 
progresului însuşi şi a civilizaţiei. 

Polemica izbucneşte în jurul lui 1760: Burghezul din 
Genova şi /e seigneur de Ferney. Abia de acum încolo 
devine Voltaire omul secolului său, filosoful, reprezentan- 
tul toleranței şi al ateismului (până atunci doar un be! es- 
prit). Invidia şi ura faţă de succesul lui Rousseau l-au îm- 
boldit „spre înălțimi“. 

Pour „la canaille “ un dieu remunerateur et vengeur — 
Voltaire. 

Critica ambelor puncte de vedere din perspectiva va- 
lorii civilizaţiei. Pentru Voltaire, invenția socială cea mai 
frumoasă din câte există: nu există un ţel mai înalt decât 
acela de a o întreţine şi de a o desăvârși; tocmai aceasta 
înseamnă honnetete: a respecta uzanţele sociale; virtutea, 
o supunere faţă de anumite „prejudecăți“ necesare în sco- 
pul menținerii „societății“. Misionar cultural, aristocrat, 
reprezentant al păturilor victorioase conducătoare şi al valo- 
rizărilor lor. Dar Rousseau a rămas plebeu şi ca homme de 
lettres, ceea ce era nemaipomenit; disprețul său neruşinat 
față de tot ceea ce nu era el însuşi. 

Caracterul maladiv la Rousseau, cel mai mult admirat 
şi imitat. (Lord Byron înrudit lui; şi el exagerând în atitu- 
dini sublime, mânat de o furie ranchiunoasă; semne ale 

„trivialității“; mai târziu, datorită Veneției, ajuns la echi- 
libru, el a înţeles ceea ce ușurează şi alină mai mult, ... 
| 'insouciance.) 

Rousseau este mândru de ceea ce este, în ciuda orl- 
pinii sale; dar el devine furibund când îi sunt amintite 
originile. | 

La Rousseau, indubitabil, un dezechilibru nervos, la 
Voltaire o neobişnuită sănătate şi uşurinţă. Ranchiuna bol- 
navului,; perioadele nebuniei sale cât şi cele ale mizantro- 
piei şi neîncrederii sale. 

Apărarea provinciei de către Rousseau (împotriva pe- 
simismului lui Voltaire): el avea nevoie de Dumnezeu pentru 
a putea anatemiza societatea şi civilizaţia; totul trebuia să 
fie bun în sine, căci a fost creat de Dumnezeu; doar omul 
I-a corupt pe om. „Omul bun“, ca om al naturii, era o pură 
fantezie: însă, datorită dogmei privind autoritatea lui Dum- 
nezeu, ceva probabil şi justificat. 

Romantism d la Rousseau. Pasiunea („dreptul suveran 
al pasiunii“); „caracterul natural“; fascinația nebuniei (ne- 
bunia socotită sublimă); absurda vanitate a celor slabi; ran- 
chiuna plebee ca judecător („în politică, de secole întregi, 
este ales un bolnav drept conducător“). 


101. 


Kant face posibil scepticismul englez pentru germani: 

1) prin faptul că atrage interesul nevoilor morale şi 
religioase ale germanilor spre acesta; aşa după cum, din 
acelaşi motiv, academicienii mai noi au utilizat scepticismul 
ca pregătire pentru platonism (vide Augustin), aşa după 
cum Pascal a utilizat chiar scepticismul moral pentru a 
excita nevoia de credință („a o justifica“). 

2) prin faptul că l-a împodobit şi coafat cu elemente 
scolastice făcându-l astfel acceptabil pentru gustul formei 
ştiinţifice al germanilor (căci Locke şi Hume ca atare erau 

prea senini, prea clari, adică, judecat conform instinctelor 
valorice germane, „prea superficial“). 

Kant: un psiholog şi un cunoscător de oameni medioc- 
ru: făcând erori grosolane în ceea ce priveşte marile valori 
istorice (Revoluţia franceză); fanatic al moralei d /a Rous- 
seau; cu un creştinism subiacent al valorilor; dogmatic în 
întregime, dar cu o lehamite acrită față de această tendință, 
până la dorinţa de a o reprima, dar obosit, de asemenea, pe 
dată şi de scepticism; încă neatins de adierea gustului 
cosmopolit şi a frumuseții antice... un tergiversant şi mijlo- 
citor, nimic original (— aşa după cum Leibniz a mijlocit 
între mecanică şi spiritualism, Goethe între gustul secolu- 
lui 18 şi acela al „simțului istoric“ [care este în esenţă un 
simț al exotismului], după cum muzica germană a mijlocit 
între muzica franceză şi cea italiană, iar Carol cel Mare 
între imperium Romanum şi naționalism, — tergiversanți 
par excelence). 


102. 


În ce măsură secolele creştine, cu pesimismul lor, au 
fost secole mai puternice decât secolul 18 — de asemenea 
epoca tragică a grecilor —. 

Secolul 19 faţă de secolul 18. În el se manifestă 
moştenirea — regresul (mai lipsit de „spirit“, de gust) — şi 
progresul față de acesta (mai deprimat, mai realist, mai 
puternic). - 


103. 


Ce inseamnă faptul că ne pasionează Compagna ro- 
mana? Şi munţii înalți? 

Chateaubriand, la 1803, într-o scrisoare către M. de Fon- 
tanes oferă prima impresie legată de Campagna romana. 

Preşedintele de Brosses spune despre Compagna ro- 
mana: „i/ fallait que Romulus fut ivre, quand il songea a 
batir une ville dans un terrain aussi laid “. 

Nici Delacroix nu iubea Roma, îi producea frică. El 
visa la Veneţia, ca Shakespeare, ca Byron, ca George Sand. 
Repulsia față de Roma şi la Theophile Gautier — şi la 
Richard Wagner. 

Lamartine vorbeşte despre Corint şi Posilipp. 

Victor Hugo se exaltă pentru Spania, „parce que au- 
cune autre nation n'a moins emprunte a | 'antiquite, parce 
qu'elle n'a subi aucune influence classique“. 


104. 


Cele două mari tentative care au fost făcute pentru a 
depăşi secolul 18: 

Napoleon, întrucât a trezit iar la viață bărbatul, solda- 
tul şi marea luptă pentru putere — concepând Eu- 
ropa ca pe o unitate politică; 

Goethe, întrucât a imaginat o cultură europeană care 
să reprezinte moştenirea gradului de umanitate deja 
atins. 

Cultura germană a acestui secol trezeşte neîncredere — 

în muzică lipseşte elementul Goethe, plenar, eliberator şi 
unificator —. 


105. 


Supremaţia muzicii la romanticii dintre anii 1830-1840. 
Delacroix. Ingres, un muzician pasionat (cultul pentru 
fericire, Haydn, Beethoven, Mozart), spunea elevilor săi la 
Roma: „Si je pouvais vous rendre tous musiciens, vous y 
papneriez comme peintres“ —; deopotrivă Horace Vernet, 
cu o pasiune deosebită pentru Don Juan (aşa cum con- 
firmă la 1831 Mendelssohn); la fel şi Stendhal, care spune 

despre sine: „combien de licues ne ferais-je pas âă pied, et 
ă combien de jours de prison ne me soumetterais — je pas 
pour entendre Don Juan ou le Matrimonio segreto; et je ne 
sais pour quelle autre chose je ferais cet effort“. Pe atunci 
avea 56 de ani. 

Formele împrumutate, de pildă Brahms ca „epigon“ 
tipic, protestantismul cultivat al lui Mendelssohn, la fel 
(un „suflet“ anterior este recompus...). 

— Substituţiile morale şi poetice la Wagner, o artă unică 
drept adjuvant pentru hpsurile celorlalte. 

— „simţul istoric“, inspiraţia prin poezie şi povestire. 

— acea transformare tipică — pentru care la francezi 
G. Flaubert, la germani R. Wagner constituie exemplul cel 
mai elocvent — a credinţei romantice în iubire şi în viitor, 
devenită dor de neant, dintre 1830 şi 1850. 


106. 


De ce atinge muzica germană apogeul în epoca roman- 
tismului german? De ce lipseşte un Goethe în muzica 
germană? Dimpotrivă, cât de mult Schiller, mai exact cât 
de mult „Thekla“ există în Beethoven! 

Schumann îi are pe Eichendorf, Uhland, Heine, Hoff- 
man, Tieck în sine. Richard Wagner pe Freischutz, Hoff- 
man, Grimm, legenda romantică, catolicismul mistic al 
instinctului, simbolismul, „liberalismul de paradă al pa- 
siunii“ (intenția lui Rousseau). „Olandezul zburător“ are 
pust de Franța, unde /e fenebreux era la 1830 tipul sedu- 
cătorului. 

Cult al muzicii, al romantismului revoluționar al 
formei. Wagner rezumă romantismul, cel german şi cel 
francez -—. 

107. 


Richard Wagner rămâne, din perspectiva valori sale 
pentru Germania şi pentru cultura germană, un mare semn 
de întrebare, o nefericire germană probabil, un destin în 
orice caz: dar ce contează? Nu este el oare mult mai mult 
decât un simplu fenomen german? Mi se pare că el nu 
aparține nimănui mai puțin decât Germaniei; nimic nu l-a 
pregătit aici, întregul său tip este pur şi simplu străin ger- 
manilor, ciudat, neînțeles, ininteligibil. Dar ne ferim să 
recunoaştem acest lucru: pentru aceasta suntem prea cu- 
VIINCI0ŞI, prea obtuzi, prea germani. „Credo quia absurdus 
est": aşa vrea ŞI aşa a vrut în acest caz spiritul german — 
şi astfel crede el de-acum tot ceea ce Wagner a vrut să 
creadă despre sine însuşi. Spinitul german a dus întotdeauna 
lipsă in psychologicis de rafinament şi divinație. Astăzi, 
când el stă sub povara patriotardă şi a admiraţiei de sine, 
se-ngraşă şi se trivializează văzând cu ochii; cum ar putea 
să fie el matur pentru problema Wagner! — 


108. 


Germanii nu Sunt încă NIMIC, dar ei devin ceva; deci 
ei nu au deocamdată cultură, — deci ei pot să nu aibă 
deocamdată cultură! Ei nu sunt încă nimic! Cu alte cu- 
vinte, ei sunt de toate. Ei devin ceva: respectiv, ei vor 
inceta odată să mai fie de toate. Aceasta este în fond doar 
o dorinţă, nici măcar o speranţă; din fericire o dorință cu 
ajutorul căreia poţi trăi, un scop al voinţei, al muncii, al 
educației, al disciplinării, precum şi o cauză a respingerii, 
a revendicării, a lhpsei, a disconfortului, ba chiar a amă- 
răciunii, — pe scurt, noi germanii vrem de la noi ceva ce 
nimeni nu a mai vrut din partea noastră — noi vrem ceva 
mui mult! 

Faptul că acestui „german, aşa cum el nu este încă“ îi 
revine ceva mai bun decât „formația“ germană actuală; că 
toți „cei aflați în devenire“ trebuie să fie furioşi atunci 
când observă o împăcare în acest domeniu, o neruşinată, 
„acceptare a odihnei“ sau o „tămâiere de sine“: acesta e cel 
de-al doilea principiu al meu, despre care nici eu nu am 
învăţat încă destule. 


c) Semne ale experienței 


109. 


Axiomă: există ceva decadent în tot ceea ce îl repre- 
zintă pe omul modern: dar imediat în preajma bolu se află 
semne ale unei forțe şi puterii sufletului neexperimentate 
încă. Aceleaşi motive care produc micşorarea omului, de- 
termină măreţia celor puternici şi rari. 


u 


110. 


Înţelegere globală: caracterul echivoc al lumii noastre 
modeme — aceleaşi simptomuri ar putea indica atât un 
declin cât şi o vigoare. lar simbolurile puterii, ale plenitu- 
dinii câştigate ar putea fi infelese greşit datorită aprecierii 
tradiționale (vetuste) a sentimentelor, ca slăbiciune. Pe scurt; 
sentimentul, ca sentiment al valorii, nu este la înălțimea 
timpului. 

Generalizare: sentimentul valorii este întotdeauna inac- 
tual, el exprimă condițiile de conservare şi creştere ale 
unei epoci mult mai timpurii; el se împotriveşte noilor 
condiții ale existenţei, acelora din care el nu a crescut şi pe 
care el în mod necesar nu le înțelege; el frânează, trezeşte 
suspiciunea faţă de nou... 

Problema secolului nouăsprezece. 

Sunt oare complementare latura sa putemică şi cea 
slabă? Este el forjat dintr-un acelaşi metal? Oare diversi- 
tatea idealurilor sale şi contradicția lor sunt determinate 
printr-un scop mai înalt, într-adevăr superior? — Căci o 
creştere atât de mare ar putea să însemne o predeterminare 
pentru măreție. Nemulțumirea, mhilismul ar putea fi un 
semn relevant. 


112. 


Înţelegere globală — Într-adevăr, orice creştere majoră 
aduce cu sine o descompunere extraordinară şi o disoluție: 
suferința, simptomele declinului aparțin epocilor de ma- 
xim avânt, orice curent fecund şi puternic din istoria uma- 
nității a creat de asemenea o mișcare nihilistă. Ba chiar am 
putea interpreta faptul că forma extremă a pesimismului, 
nihilismul autentic, apare în lume drept semnul unei creşteri 
subite şi absolut esenţiale, drept o trecere în planul unor 
noi condiții de existenţă. Jată ceea ce am înţeles. 


113. 
A. 


A porni de la o apreciere plină de curaj a umanității 
noastre actuale: — a nu te lăsa înşelat de aparențe: această 
umanitate este mai puțin „plină de efect“, însă ea oferă, în 
schimb, cu totul alte garanții de durată, ritmul ei este mai 
lent, dar tactul însuşi este mult mai amplu. Sănătatea creşte, 
condiţiile reale ale corpului puternic sunt recunoscute şi 
create treptat, „ascetismul“ ironice —. Reţinerea faţă de 
extreme, o anumită încredere în „calea dreaptă“, refuzul 
reveriel; o acomodare temporară cu valorile strâmte (pre- 
cum „patrie“, „ştiinţă“ etc). . 

Dar întreagă această imagine ar fi încă echivocă: — ea 
ar putea semnifica o mişcare ascendentă sau una descen- 
dentă a vieţii. 


B. 


Credinţa în „progres“ — în sferele inferioare ale inte- 
ligenţei, el apare ca viață ascendentă: dar aceasta este o 
autoamăgire; 

în sferele superioare ale inteligenței ca des- 
cendentă. 

Descrierea simptomelor. 

Unitatea punctului de vedere: nesiguranța privind cri- 
teriile valorice. 

Frica de un „zadarnic“ general. 

Nihilism. 


114. 


De fapt, nu prea mai avem nevoie de un remediu 
împotriva primului mbhilism: viaţa în Europa noastră nu 
mai este atât de nesigură, de întâmplătoare şi de absurdă. 
O potențare atât de imensă a valorii omului, a valorii rău- 
lui ş.a.m.d., nu mai este acum atât de necesară, suntem în 
stare să suportăm o diminuare semnificativă a acestei va- 
lori, putem admite mult nonsens şi întâmplare: puterea pe 
care a atins-o omul permite acum o restrângere a mijloa- 
celor de disciplinare, dintre care interpretarea morală era 
cel mai puternic mijloc. „Dumnezeu“ este o ipoteză mult 
prea extremă. 


115. 


Dacă umanizarea noastră înseamnă ceva, un progres 
autentic, aceasta rezidă în faptul că noi nu mai avem nevoie 
de contradicții excesive şi, în general, de nici un fel de 

contradicții... putem să iubim simţurile, le-am spiritualizat 
sub toate aspectele şi le-am făcut artistice; avem un drept 
asupra tuturor lucrurilor care până acum au fost cel mai 
mult infierate. 


116. 


Răsturnarea ierarhiei. — Calpuzanii evlavioşi, preoţii, 
se transformă printre noi în îschandali: — ei ocupă poziția 
şarlatanilor, a vracilor improvizaţi, a mistificatorilor, a 
vrăjitorilor: pentru noi, ei sunt corupătorii voinţei, defăi- 
mătorii vieții şi răzbunătorii împotriva acesteia, rebelii avor- 
tonilor. Am făcut din casta servitorilor, din Sudras, clasa 
noastră de mijloc, „poporul“ nostru, ceea ce ţine în mâini 
decizia politică. 

În schimb, îschandala de altădată stă în frunte: mai 
ales blasfematorii, imoraliştii, hber-cugetătorii de toate 
felurile, artiştii, evreii, menestrelii, — de fapt, toate clasele 
defăimate de oameni. — 

Ne-am ridicat la idei onorabile; mai mult, noi deter- 
minăm onoarea pe pământ, „noblețea“... Noi toți suntem 
astăzi susținători ai vieţii —. Noi imoraliştii suntem astăzi 
forta cea mai puternică: celelalte forțe importante au nevoie 
de noi... noi construim lumea după chipul nostru —. 

Am transferat conceptul „tschandala“ asupra preoților, 
a celor care propovăduiesc lumea de dincolo şi a societăţii 
creştine concrescute lor, inclusiv asupra a ceea ce are aceeaşi 
origine: pesimiştii, mhiliştii, romanticii compasiunii, rău- 
făcătorii şi vicioşii - întreaga sferă în care conceptul de 
„Dumnezeu“ este imaginat ca mântuitor... 

Suntem mândri că nu mai trebuie să minţim, nici să 
defăimăm ori să suspectăm viaţa... 

117. 


Progresul secolului nouăsprezece în raport cu secolul 
optsprezece (de fapt, noi, bunii europeni , ne războim cu 
secolul optsprezece): : 

1) „întoarcerea la natură“ înțeleasă tot mai mult în 
sensul contrar celui în care o înţelegea Rousseau; —" 
la o parte cu idila şi opereta! 

2) tot mai decis antiidealişti, obiectivi, neînfricaţi, labo- 
rIoŞI, echilibrați şi mai neîncrezători faţă de schim- 
bările subite, antirevoluționari,; 

3) punând tot mai decis chestiunea sănătății corpului 
înaintea celei „a sufletului“: ultima concepută ca o 
stare ce succede celei dintâi, aceasta cel puţin ca o 
condiție a sănătății sufletului. 


118. 


Dacă s-a atins ceva, aceasta este o raportare mai paşnică 
la simţuri, o atitudine goetheană mai senină şi mai bine- 
voitoare față de sensibilitate; de asemenea, un sentiment 
mai orgolios în ceea ce priveşte cunoaşterea: astfel încât 
„poarta cea pură“ găseşte puţină crezare. 


119. 


Noi, „obiectivii “. — Nu „compasiunea“ este aceea care 
ne deschide porţile către cele mai îndepărtate şi mai ciu- 
date forme de existenţă şi cultură; ci receptivitatea şi 
imparțialitatea noastră, care tocmai că nu „compătimeşte“, 
Ci, dimpotrivă, se delectează cu sute de lucruri pentru care 
înainte sufereai (erai indignat sau emoţionat, priveai ostil 
sau rece). Suferința, în toate nuanțele ei, ne-a devenit in- 
teresantă: prin aceasta, cu siguranță noi nu suntem mai 
plini de compasiune, chiar dacă priveliştea suferinței ne 

cutremură şi ne emoţionează până la lacrimi: — nu suntem 
de aceea nicidecum mai dispuşi la a ajuta. 

Prin această voință spontană de a contempla orice su- 
ferințţă şi declin am devenit mai puternici şi mai viguroşi 
decât era secolul 18; este o dovadă a creşterii forței noastre 
(— ne-am apropiat de secolul 17 şi: 16 ). Dar e o mare 
greşeală a vedea în „romantismul“ nostru o dovadă a „su- 
fletului nostru înfrumusețat“. Noi vrem senzations tari, 
aidoma tuturor epocilor şi păturilor sociale lipsite de rafi- 
nament. (Fireşte, acest lucru nu trebuie confundat cu nevoia 
celor slabi de nervi şi decadents: la ei întâlnim gustul pentru 
picant, chiar pentru cruzime). 

Nol foți căutăm stări în care morala burgheză să nu 
mai fie prezentă şi cu atât mai puţin cea preoțească (în 
cazul oricărei cărți ce transmite ceva din bucuria preotului 
şi a teologului, avem impresia unei naiserie şi a unei sărăcii 
demne de compătimit). „Societatea aleasă“ este aceea în 
care nu interesează decât ceea ce este interzis şi rău famat 
în societatea burgheză; tot aşa în ceea ce priveşte cărțile, 
muzica, politica şi aprecierea femeii. 


120. 


Naturalizarea omului in secolul 19 (— secolul 18 este 
cel al eleganței, al rafinamentului şi al unor sentiments 
genereux). — Nu o „întoarcere la natură“: căci până acum 
n-a existat nicicând o omenire naturală. Scolastica valo- 
rilor nenaturale şi contrare naturii este regula, este începutul; 
la natură omul ajunge după o luptă îndelungată, — el nu se 
întoarce niciodată „înapoi“... Natura: respectiv a cuteza să 
fii amoral ca natura. 

Suntem mai brutali, mai direcți, mai plini de ironie 
tață de sentimentele generoase, chiar dacă ne supunem lor. 

Mai naturală este prima noastră societate, aceea a 
bogaţilor, a celor inactivi: ne vânăm unii pe alții, iubirea 

trupească e un fel de sport pentru care căsnicia reprezintă 
o piedică şi o atracție; petrecem şi trăim pentru a ne veseli; 
apreciem mai ales calitățile corporale, suntem curioşi şi 
îndrăzneți. 

Mai naturală este atitudinea noastră față de cunoaștere; 
avem lhbertinajul spiritului într-o deplină inocenţă, urâm 
manierele patetice şi hieratice, ne desfătăm cu ceea ce este 
mai interzis, cu greu ne-am imagina un interes pentru 
cunoaştere dacă pe calea spre ea ar trebui să ne plictisim. 

Mai naturală este atitudinea noastră faţă de morală. 
Principiile au devenit ridicole; nimeni nu-şi mai permite să 
vorbească fără ironie despre „datoria“ sa. Dar apreciem o 
atitudine săritoare, binevoitoare (— vedem în instinct mo- 
rala şi dispreţuim restul. In plus, câteva concepte despre 
punctele de onoare —). 

Mai naturală este poziția noastră in politicis: vedem 
probleme ale puterii, ale unui cuantum de putere în raport 
cu un alt cuantum. Nu credem într-un drept de a te impune 
ce nu se sprijină pe putere: resimțim toate drepturile ca 
VICtorIiI. 

Mai naturală este aprecierea noastră pentru oamenii şi 
lucrurile mari: considerăm pasiunea un privilegiu, nu 
recunoaştem nimic ca fiind mare dacă nu include un 
mare delict; concepem orice formă de măreție ca pe o 
situare-de-sine în afara moralei. 

Mai naturală este atitudinea noastră faţă de natură: nu 
o mai iubim datorită „inocenţei“ ei, datontă „rațiunii“ şi 
„frumuseţii“ sale; am făcut din ea ceva periculos şi nătâng. 
Dar, în loc s-o dispreţuim, ne simţim de-atunci mai înrudiţi 
şi mai familiari cu ea. Ea nu aspiră la virtute: de aceea o 
respectăm. 

Mai naturală este atitudinea noastră față de artă: nu 
pretindem de la ea frumoasele minciuni aparente ş.a.m.d.; 
domneşte pozitivismul brutal care constată fără a se 
emoționa. 


Nihilismul european 83 


In Summa: există semne pentru faptul că europeanul 
secolului 19 se ruşinează mai puţin de instinctele sale; el 
a făcut un pas important pentru ca în sfârşit să-şi recu- 
noască naturalitatea necondiționată, adică amoralitatea sa, 
fără indignare: dimpotrivă, suficient de puternic pentru a 
suporta singur această privelişte. 

Aceasta sună pentru anumite urechi ca şi când corupția 
ar fi progresat: şi cert este faptul că omul nu s-a apropiat 
de „natura“ despre care vorbeşte Rousseau, ci a făcut un 
pas mai departe în civilizația pe care el a condamnat-o. 
Am devenit mai puternici: ne-am apropiat iarăşi de seco- 
lul 17, mai ales de gustul sfârşitului său (Dancourt, Lesage, 
Regnard). 


121. 


Cultura contra civilizaţiei. — Apogeul culturii e diferit 
de cel al civilizaţiei; nu trebuie să ne lăsăm înşelați cu 
privire la antagonismul extrem dintre cultură şi civilizație. 
Marile momente ale culturii au fost mereu, din perspectivă 
morală, vremuri de corupţie; în schimb epocile dresajului 
animal intenționat şi silit al omului („civilizație“) au fost 
vremuri de intoleranţă pentru naturile cele mai spirituale şi 
mai semețe. Civilizaţia vrea altceva decât cultura: poate 
ceva contrar... 


122. 


Ce anume previn eu: a nu confunda instinctele de tip 
decadence cu umanitatea; 
a nu confunda cultura cu mijloacele anihilante ale 
civilizației ce conduc în mod necesar spre decadence,; 
a nu confunda /ibertinajul, principiul „laisser al- 
ler “, cu voința de putere (ea este opusul acestuia). 

123. 


Problemele nesoluționate pe care le ridic din nou: 
problema civilizației, polemica dintre Rousseau şi Voltaire 
din jurul anului 1760. Omul devine mai profund, mai cir- 
cumspect, „mai amoral“, mai puternic, mai încrezător în 
sine — şi astfel „„mai natural“: acesta este „progresul“. — 
Simultan, printr-un fel de diviziune a muncii, se separă 
păturile înrăite de cele îmblânzite, domesticite: încât sizua- 
ţia de ansamblu nu e atât de lesne vizibilă... Puterii, 
stăpânirii de sine şi fascinaţiei puterii le este inerent faptul 
că aceste pături mai viguroase posedă arta de a face ca 
înrăirea lor să fie resimțită drept ceva superior. Oricăruli 
„progres“ îi este proprie o reinterpretare a elementelor 
fortificate ca „Bine“. 


124. 


Faptul că oamenilor le este redat curajul pentru in- 
stinctele lor naturale — 

Faptul că se pune capăt subaprecierii lor de sine (nu 
aceleia a omului ca individ, ci a omului ca natură...) — 

Faptul că contradicţiile sunt extrase din lucruri, o dată 
ce am înţeles că noi le-am aşezat acolo — 

Faptul că idiosincrasia societăţii este extrasă din 
existența în genere (vină, pedeapsă, dreptate, loialitate, l- 
bertate, iubire ş.a.m.d.) — 

Progresul spre „naturalitate“: în toate chestiunile 
politice, cât şi în relațiile dintre partide, chiar ale celor 
mercantile sau ale partidelor muncitoreşti ori de întreprin- 
zători, e vorba despre interese legate de putere -— „ceea ce 
poţi“ şi, abia ulterior, ceea ce trebuie. 

125. 


Socialismul — ca tiranie gândită până la capăt a insig- 
nifianților şi a celor mai proşti, adică a celor superficiali, 
InNVidioşi şi a actorilor de doi bani — este într-adevăr con- 
secinţa „ideilor moderne“ şi a anarhismului lor latent; însă 
în aerul stătut al unei bunăstări democratice se atrofiază 
capacitatea de a merge până la consecinţe sau chiar până 
la capăt. Urmăm -— dar nu mai conchidem. De aceea, so- 
cialismul este în ansamblu ceva iremediabil acnit: şi nimic 
nu e mai amuzant de privit decât contradicția dintre fețele 
otrăvite şi disperate ale socialiştilor de astăzi — şi ce sen- 
timente jalnic-vlăguite vădeşte stilul lor! — şi fericirea 
paşnic-ovină a speranțelor şi idealurilor lor. Pe de altă parte, 
în multe părți ale Europei pot să apară totuşi confruntări şi 
încleştări violente: secolul următor va avea corpul încins 
de câteva „junghiuri“ serioase, iar Comuna din Paris, care 
ÎŞI are şi în Germania susținătorii şi apologeţii ei, a fost 
poate doar o uşoară indigestie în raport cu ceea ce vine. Cu 
toate acestea, vor exista mereu prea mulţi proprietari pen- 
tru ca socialismul să poată însemna mai mult decât un 
acces de boală: iar aceşti proprietari sunt ca un bărbat cu 
o unică credinţă: „trebuie să posezi ceva ca să fii ceva“. 
Acesta este însă cel mai vechi şi mai sănătos dintre toate 
instinctele — şi aş adăuga „trebuie să vrei să ai mai mult 
decât ai pentru a deveni mai mult“. Chiar astfel sună 
învăţătura împărtăşită de viaţă la tot ceea ce trăieşte: mo- 
rala dezvoltării. A avea şi a vrea să ai mai mult, creștere 
într-un cuvânt — aceasta este viaţa însăşi. In doctrina so- 
cialistă se ascunde superficial o „voință de negare a vieţii“: 
doar indivizi sau rase degenerate pot inventa o asemenea 
doctrină. De fapt, mi-aş dori ca prin câteva mari încercări 
să se dovedească faptul că într-o societate socialistă viața 
se neagă pe sine, îşi taie singură rădăcinile. Pământul e 
suficient de mare și omul încă suficient de înzestrat, pentru 

ca o asemenea lecție practică şi demonstratio ad absur- 
dum, chiar dacă ar fi însuşită cu preţul unei risipe enorme 
de vieți omeneşti, să-mi apară ca demnă de dorit. Oricum, 
chiar ca o cârtiță neliniştită sub terenul unei societăți tăvă- 
lindu-se în prostie, socialismul va putea fi ceva util şi sănă- 
tos: el întârzie „pacea pe pământ“ şi îmblânzirea completă 
a animalului de turmă democratic, îl sileşte pe european 
să-şi păstreze intact spiritul — adică viclenia şi prudenţa —, 
să nu se dezică complet de virtuțile masculine şi război- 
nice, — el protejează Europa deocamdată de marasmus fe- 
minismus care o ameninţă. 


126. 


Obstacolele şi remedierile cele mai favorabile ale 
modernităţii: 

1) serviciul militar obligatoriu cu războaie reale în 
care gluma încetează; 

2) obtuzitatea națională (ce simplifică şi concen- 
trează); 

3) îmbunătăţirea alimentației (carnea); 

4) curăţenia şi sănătatea tot mai mare a localităților; 

5) supremaţia fiziologiei în raport cu teologia, mora- 
listica, economia şi politica; 

6) rigoarea militară în revendicarea şi îndeplinirea 
„datonilor“ proprii (nu se mai e/ogiază...). 


127. 


Mă bucură dezvoltarea militară a Europei şi stările 
anarhice interne: vremea liniştii şi a chinezăriei pe care o 
prevedea Galiani pentru acest secol a trecut. Agilitatea 
personală, masculină, agilitatea corporală îşi redobândeşte 
valoarea, aprecierile devin mai fizice, hrana mai carnală. 
Bărbaţii frumoşi sunt iarăşi cu putință. Palida făţărmnicie 

(cu mandarini în frunte, aşa cum visa Comte) s-a stins. 
Barbarul este aprobat în fiecare dintre noi, la fel şi fiara. 
Tocmai de aceea filosofu vor fi şi mai mult. — Kant va fi, 
într-o bună zi, doar o sperietoare! 


128. 


Nu am găsit încă nici un motiv de descurajare. Cel 
care şi-a păstrat şi educat o voință puternică împreună cu 
un spirit pătrunzător are şanse mai favorabile ca oricând. 
Căci posibilitatea dresării oamenilor a crescut foarte mult 
în această Europă democratică; oamenii care învață uşor, 
se conformează uşor, sunt regula: animalul de turmă, chiar 
foarte inteligent, e pregătit. Cel în stare să poruncească îi 
găseşte pe cei care trebuie să asculte: mă gândesc de pildă 
la Napoleon şi Bismarck. Concurența voinței puternice şi 
obtuze, care împiedică de obicei, este minimă. Cum de nu 
aruncă cineva de pământ cu aceşti domni „obiectivi“ cu 
voință slabă, ca Ranke şi Renan! 


129. 


Luminarea Spirituală este un mijloc infaihbil pentru 
a-l face pe oameni nesiguri, pentru a le slăbi voinţa, pentru 
a-1 determina să aibă nevoie de integrare şi sprijin, pe scurt 
pentru a dezvolta animalul de turmă în om: fapt pentru 
care până acum toți marii artişti ai guvernării (Confucius 
in China, imperium Romanum, Napoleon, papalitatea în 
vremea când se orienta spre putere, iar nu doar spre lume), 
acolo unde au culminat instinctele dominante, s-au folosit 
şi de luminarea spirituală — sau cel puţin au tolerat-o (pre- 
cum papii Renaşterii). Autoamăgirea mulțimii cu privire la 
acest punct, de pildă în orice democrație, este extrem de 
valoroasă: se urmăresc, ca „progres“, diminuarea şi posibi- 
litatea dominării oamenilor! 

130. 


Egalitatea maximă şi bunătatea ca stare de slăbiciune 
(Noul Testament şi comunitatea creştină originară — 
arătându-se ca adevărată betise la englezii Darwin, Wal- 
lace). Egalitatea voastră, naturi superioare, vă împinge spre 
suffrage universel ş.a.m.d., „omenia“ voastră spre blândeţe 
față de delicte şi prostie. Cu timpul, prin voi, prostia şi 
nepăsătorii ajung să se impună: confort şi prostie — me- 
diocritate. 

În afară: epoca războaielor teribile, a răsturnărilor şi a 
exploziilor. În interior: slăbiciunea tot mai mare a oame- 
nilor, evenimentele ca excitante. Parizianul ca extrema 
europeană. 

Consecinţe: |) barbarii (la început fireşte, sub forma 
culturii tradiționale); 2) indivizii suverani (acolo unde acu- 
mulările barbare de forță se suprapun descătuşării de tre- 
cut). Epoca maximei prostii, a brutalitățui şi a josniciei 
maselor, dar şi a celor mai puternice individualități. 


131. 


Dispar acum nenumărați indivizi de specie superioară: 
dar cine iese de aici e puternic ca diavolul. Aidoma epocii 
Renaşterii. 


132. 


Aceşti buni europeni care suntem noi: ce ne deosebeşte 
de patrioți? — In primul rând, noi suntem ateişti şi imoralişti, 
dar sprijinim la început religiile şi morala instinctului tur- 
mei: prin ele se pregăteşte o specie de oameni, care trebuie 
să cadă odată în mâinile noastre, care trebuie să dorească 
mâna noastră. 

Dincolo de bine şi de rău — însă noi pretindem sacra- 
lizarea necondiționată a moralei turmei. 

Ne rezervăm dreptul la mai multe forme de filosofie 
ce trebuie expuse: dacă e cazul, cea pesimistă drept ciocan: 
un budism european ar fi poate indispensabil. 

Sprijinim aparent dezvoltarea şi maturizarea completă 
a ființei democratice: ele desăvârşesc slăbiciunea voinţei: 
vedem în „socialism“ un ghimpe ce alungă tihna. 

Poziția față de popoare. Preferinţele noastre; suntem 
atenți la rezultatele încrucişării. 

De-o parte, avuţi, puternici: ironie față de „presă“ şi 
educația e1. Grija ca nu cumva oamenii de ştiinţă să devină 
literați. Dispreţuim orice educație compatibilă cu lectura 
ziarelor sau chiar cu scrierea lor. 

Înfăţişăm ca prim-plan atitudinile noastre întâmplătoare, 
trăirile noastre, (aidoma lui Goethe ori Stendhal) şi le ac- 
centuăm spre a ascunde fundalul. Noi înşine așteptăm, 
ferindu-ne să punem suflet. Ele ne servesc drept refugii tre- 
cătoare, de care călătorul are nevoie şi pe care le acceptă — 
dar evităm să devenim indigeni. 

Faţă de semenii noştri avem avantajul unei disciplina 
voluntatis. Întreaga energie întrebuințată pentru dezvolta- 
rea forței de voinţă, o artă ce ne permite să purtăm măşti, 
o artă de a înțelege dincolo de afecte (şi de a gândi „trans- 
european“, deocamdată). 

Pregătirea pentru a deveni legislatorii viitorului, stăpâ- 
nii pământului — cel puţin copiii noştri. Atenţie maximă la 
căsătorii. 


133. 


Secolul 20. — Abatele Galiani spune undeva: La pre- 
voyance est la cause des puerres actuelles de l'Europe. Si 
l'on voulait se donner la peine de ne rien prevoir, tout le 
monde serait tranquille, et je ne crois pas qu'on serait plus 
malheureux parce qu'on ne ferait pas la guerre. Întrucât nu 

împărtăşesc deloc opiniile paşnice ale prietenului meu 
decedat Galiani, nu mi-e frică să prevăd câte ceva, şi ast- 
fel, pe cât posibil, să produc cauzele războiului. 

O reflecţie extraordinară, după cutremurele cele mai 
înspăimântătoare: cu noi întrebări. 


134. 
E vremea marii amieze, a limpezirii celei mai în- 
fricoşătoare: forma pesimismului meu: — punct major de 


pornire. 

I. Opoziția fundamentală în: interiorul civilizației şi 
a înălțării omului. 

II. Evaluările morale ca o istorie a minciunii şi a artei 
de a calomnia în slujba unei voințe de putere (a 
voinței turmei care se ridică împotriva oamenilor 
puternici). 

III. Condiţule fiecărei dezvoltă a culturii (posibili- 
tatea unei elite pe spezele unei mulţimi) sunt 
condițiile oricărei creşteri. 

IV. Ambiguitatea lumii ca o chestiune de forță ce 
priveşte toate lucrurile din perspectiva creşterii lor 
Judecăţile de valoare moral-creştine ca revoltă şi 
impostură a sclavilor (în comparaţie cu valorile 
aristocratice ale lumii antice). 


Cartea a doua 


Critica valorilor supreme precedente 


[E 
Critica religiei 


Vreau să revendic întreaga frumuseţe şi grandoare 
acordată de noi lucrurilor reale şi închipuite, ca fund o 
însuşire şi o creație a omului: cea mai frumoasă apologie 
a lui. Omul ca poet, ca gânditor, ca Dumnezeu, ca iubire, 
ca putere: vai, dincolo de generozitatea sa regală cu care a 
dăruit lucrurile pentru a se sărăci şi a se simți nenorocit! 
Altruismul său cel mai mare a fost să admire şi să divi- 
nizeze ştiind să ignore faptul că e/ era creatorul a ceea ce 
admira. — 


1]. Despre apariţia religiilor 


135. 


Despre originea religiei. — În acelaşi mod în care şi 
astăzi omul simplu mai crede că mânia e cauza faptului că 
el este mânios, spiritul — cauza gândirii sale, sufletul — a 
simţirii sale, pe scurt, aşa după cum încă se mai postulează 
dezinvolt o mulțime de entități psihologice care urmează a 
fi cauze, tot astfel a explicat omul, pe o treaptă mai naivă, 
aceleaşi fenomene cu ajutorul entităților psihologice per- 
sonale. Stările ce-i păreau ciudate, seducătoare, copleşitoare 
el le-a atribuit ca obsesii şi vrăji puterii unei persoane. (În 
acest sens, creştinul — astăzi tipul cel mai naiv şi mai 
retardat de om — reduce speranţa, liniştea, sentimentul „mân- 
tuirii““ la o inspirație psihologică din partea hui Dumnezeu: 
ca tip esenţial suferind şi neliniştit, sentimentele de fericire, 
devotament şi linişte îi apar creştinului, firesc, drept srra- 
niul şi ceea ce trebuie explicat.) Printre rasele inteligente, 
puternice şi înzestrate cu vitalitate, epilepticul trezeşte de 
obicei convingerea că aici se manifestă o putere străină; 
însă, tot astfel, orice constrângere asemănătoare, de pildă 
cea a entuziastului, a poetului, a unui mare criminal, a 
pasiunilor precum iubirea şi ura, serveşte inventării de forțe 
extraumane. O stare e atribuită concrescent unei persoane: 
afirmându-se că această stare, atunci când se iveşte în noi, 
este acțiunea acelei persoane. Cu alte cuvinte: în constitul- 
rea psihologică a reprezentării despre divinitate, o stare — 
pentru a fi rezultat — e personificată drept cauză. 

Logica psihologică e următoarea: atunci când senti- 
mentul puterii cuprinde omul în mod subit şi copleşitor — 
şi acesta e cazul tuturor marilor afecte — îl face să se în- 
doiască de propria persoană: el nu are curajul să se conceapă 
drept cauza acestui sentiment uimitor — şi astfel instituie o 
persoană mai puternică, o zeitate, pentru cazul dat. 

In summa: originea religiei constă în sentimentele 
extreme ale puterii, care, sub chip străin, îl surprind pe om: 
şi, aidoma bolnavului care, simțindu-şi un membru prea 
greu şi straniu, îşi închipuie că un alt om i s-a pus deasu- 
pra, homo religiosus naiv se scindează în mai multe per- 
soane. Religia este un caz de alteration de la personalite. 
O formă a sentimentului de teamă şi spaimă faţă de sine 
însuşi... Insă, de asemenea, un sentiment extraordinar de 
fericire şi maiestate... Printre bolnavi, sentimentul de 
sănătate e suficient pentru a crede în Dumnezeu, în proxi- 
mitatea lui Dumnezeu. 


136. 


Psihologia rudimentară a omului religios: — Orice 
schimbare e un efect; toate efectele sunt acţiuni ale voinţei 
(— conceptul de „natură“, de „lege a naturii“ lipseşte); orice 
acțiune are un actant. Psihologie rudimentară: doar atunci 
eşti tu însuți o cauză când ştiu că ai vrut. 

Concluzie: stările puterii induc în om sentimentul de a 
nu fi o cauză, de a mu fi răspunzător pentru aceasta —; ele 
apar fără a fi dorite: deci nu noi suntem autorii lor —; 
voința neliberă (respectiv consecinţa unei transformări în- 
lăuntrul nostru fără ca noi s-o fi vrut) are nevoie de o 
voință străină. 

Consecinţă: omul nu a îndrăznit să-şi atribuie toate 
momentele sale acute şi mirabile, el le-a conceput drept 
ceva „pasiv“, „îndurat“, drept violentări —: religia este un 
produs al neincrederii în unitatea persoanei, o al/teration a 

personalității —: astfel încât, întreaga măreție şi putere 
fiind concepute de om drept ceva suprauman şi străin, 
omul s-a micşorat pe sine, separând cele două laturi — una 
jalnică şi neputincioasă, cealaltă puternică şi uimitoare — 
în două sfere diferite, şi a numit-o pe cea dintâi „om“, iar 
pe a doua „Dumnezeu“. 

Aceasta a continuat mereu: în perioada idiosincrasiei 
morale, el nu şi-a interpretat nobilele şi sublimele stări 
morale ca fiind „voite“, ca „operă“ a persoanei. Creştinul 
însuşi îşi scindează persoana într-o ficţiune meschină şi 
neputincioasă, pe care o numeşte om, şi o alta numită 
Dumnezeu (Eliberator, Mântuitor). 

Religia a degradat conceptul de „om“; consecinţa ei 
ultimă este că binele, măreția şi adevărul sunt supraumane, 
ele fiind dăruite numai prin grație... 


137. 


O cale spre a-l scoate pe om din nevolnicia sa, cale ce 
a atras după sine considerarea stărilor supreme şi acute 
drept stări străine, a fost teoria înrudirii. Aceste stări au 
putut fi interpretate cel puțin ca influențe ale strămoşilor 
noştri: aparținând solidar unii altora, am creşte în ochii 
noştri dacă am acționa conform unor norme cunoscute nouă. 

O încercare a familiilor aristocrate de a identifica re- 
lgia cu sentimentul demnităţii proprii. — La fel fac poeţii 
ŞI vizionarii; ei se simt mândri să fie onoraţi şi a/eși pentru 
o asemenea legătură, — ei apreciază faptul că sunt ignorați 
ca indivizi, fiind doar nişte instrumente (Homer). 

Luarea treptată în stăpânire a propriilor stări supe- 
rioare şi mândre, o însuşire a propriilor acțiuni şi fapte. 
Odinioară, era un omagiu atribuirea faptelor proprii extraor- 
dinare divinității, lar nu SIeşI. Lipsa autonomiei voinţei era 
ceea ce acorda valoare unei acțiuni: pe atunci un zeu era 
privit ca autor al el. 

138. 


Preoţi sunt actorii unei transcendenţe oarecare ce tre- 
buie făcută verosimilă, fie ai idealurilor, fie ai zeilor sau ai 
mântuitorilor: în asta îşi află ei vocaţia şi ce instincte au în 
acest scop! Pentru a o face cât se poate de plauzibilă, ei 
trebuie să forțeze asemănarea: inteligenţa lor actoricească 
trebuie să le procure mai ales conștiința curată, singura 
prin care se poate persuada. 


139. 


Preotul vrea să impună ideea că el are valoarea tipului 
uman suprem, că el are autoritate chiar şi asupra acelora 
care dețin puterea, că e invulnerabil şi intangibil, că e forza 
cea mai puternică a comunității şi că nu poate fi înlocuit, 
ori subapreciat. 

Mijloc: doar el este cunoscătorul: doar el este virtuo- 
sul, doar el posedă cea mai mare stăpânire de sine; doar 
el este, într-un anume sens, Dumnezeu şi revine la divini- 
tate; doar el este persoana intermediară între Dumnezeu şi 
ceilalți: divinitatea pedepseşte orice prejudicii, orice gând 
îndreptat împotriva unui preot. 

Mijloc: adevărul există. Există doar o singură formă 
de a-l atinge: aceea de a deveni preot. Tot ceea ce e bun, 
în ordine, în natură, în tradiție îşi are originea în înțelep- 
ciunea preoților. Cartea sfântă este opera lor. Intreaga natură 
e doar o exteriorizare a ceea ce e postulat acolo. Nu există 
nici o altă sursă a Binelui în afara preotului. Orice altă 
formă de unicitate este ierarhic separată de cea a preotului, 
de pildă aceea a războinicului. 

Consecinţă: dacă preotul urmează să fie tipul suprem, 
gradaţia spre virtuțile sale trebuie să fie gradația valorică 
a oamenilor. Studiul, spiritualizarea, non-activul, impasi- 
bilul, lipsa afectelor, solemnul; — dimpotrivă: genul uman 
cel mai adânc. 

Preotul a propovăduit o specie de morală: pentru a fi 
perceput el însuşi ca tip suprem. El concepe un tip con- 
trar: tschandala. A atrage prin orice mijloace disprețul 
asupra acestuia oferă pretextul pentru ordinea de castă. 
Spaima extremă a preotului față de sensibilitate este deter- 
minată deopotrivă de ințelegerea faptului că aici ordinea 
de castă (respectiv ordinea în general) este cel mai tare 
ameninţată... Once „tendință mai liberală“ in puncto puncti 
dă peste cap legislaţia matrimonială. 


140. 


Filosoful ca o dezvoltare a tipului c/erical: — el are 
ereditatea acestuia în corp; — el este, chiar ca rival, con- 
strâns să lupte pentru acelaşi lucru cu aceleaşi mijloace ca 
şi preotul vremii sale; — el aspiră /a autoritatea maximă. 

Ce anume conferă autoritate, atunci când nu deții 
puterea fizică (nici o armată, nici o masă în general...)? 
Cum se dobândeşte mai ales autoritatea «supra celor care 
posedă forță fizică şi autoritate? (ei concurează cu venerația 
față de conducători, faţă de cuceritorii victorioși, față de 
omul de stat înțelept.) 

Doar trezind credinţa că dețin o forță mai înaltă, mai 
puternică, — Dumnezeu. Nimic nu este suficient de puter- 
NIC: este nevoie de mijlocirea şi serviciile preoţilor. Ei se 
aşază ca fiind indispensabili, /a mijloc; ei au nevoie spre 
a putea exista: 1) să se creadă în superioritatea absolută a 
zeului lor, în zeul lor, 2) să nu existe alte accese directe la 
Dumnezeu. Doar cea de-a doua cerință produce conceptul 
de „heterodoxie“; prima pe cel de „necredincios“ (adică 
acela care crede într-un a/: Dumnezeu —). 

141. 


Critica minciunilor sacre — Faptul că minciuna este 
permisă în scopuri pioase face parte din teona oricărui 
cler, — cât de mult aparține aceasta practicii sale urmează 
să fie obiectul cercetării de față. 

Însă şi filosofii, de îndată ce urmăresc -— cu intenții 
preoţeşti ascunse — să preia conducerea oamenilor, şi-au 
însuşit imediat dreptul de a minţi: îndeosebi Platon. Cea 
mai impresionantă este dubla minciună pe care au dez- 
voltat-o filosofu tipic arieni ai Vedantei: două sisteme, con- 
tradictorii în toate momentele principale, însă din motive 
educaționale suplinindu-se, întregindu-se şi completându-se 
reciproc. Minciuna unuia trebuie să creeze o stare în care 
adevărul celuilalt poate fi auzit... 

Cât de departe merge minciuna pioasă a preoţilor şi a 
filosofilor? Trebuie să ne întrebăm aici care sunt premisele 
educaţiei lor, ce dogme trebuie ei să inventeze pentru a 
satisface aceste premise? 

În primul rând: ei trebuie să aibă de partea lor puterea, 
autoritatea, verosimilitatea necondiționată. 

În al doilea rând: ei trebuie să controleze întregul curs 
al naturii, astfel încât tot ceea ce intră în contact cu indi- 
vidul să pară condiționat de legea lor. 

În al treilea rând: ei trebuie să posede şi un domeniu 
mai vast decât cel al puterii, al cărui control se sustrage 
privirii supuşilor lor: pedeapsa expiatorie pentru lumea 
cealaltă, pentru „după moarte“, — fireşte şi mijloacele de a 
cunoaşte calea spre fericire. 

— E1 trebuie să elimine conceptul de curs al naturii: 
întrucât însă sunt oameni inteligenți şi contemplativi, ei 
pot să promită o mulțime de efecte, fireşte ca fiind deter- 
minate prin rugăciuni sau prin urmarea strictă a legii lor. 
— Ei pot, de asemenea, să prescrie o mulţime de lucruri ce 

sunt absolut raţionale — doar că ei nu au voie să indice 
experienţa, empiria drept sursă a acestei înțelepciunii, ci o 
revelaţie sau urmarea „celor mai aspre penitențe“. 

Minciuna sfântă se raportează deci principial la scopul 
activității (— scopul naturii, rațiunea e făcută invizibilă: un 
scop moral, o împlinire a legii, o serviabilitate față de 
Dumnezeu apar ca scop—); la rezultatul activității (— con- 
secința naturală este interpretată ca fiind supranaturală şi, 
pentru a acționa mai sigur, sunt puse în perspectivă alte 
consecinţe incontrolabile, supranaturale). 

În acest mod se creează un concept de Bine şi Rău 
care apare desprins în întregime de conceptul natural: „util“, 
„dăunător“, „promotor al vieţii“, „diminuant al vieții“ — el 
poate, în măsura în care s-a inventat o a/ză viaţă, să devină 
direct ostil conceptului natural de bine şi rău. 

În acest fel se creează în cele din urmă celebra 
„conştiinţă “: o voce interioară care, în cazul fiecărei acțiuni, 
apreciază valoarea acțiunii nu pe seama rezultatelor sale, 
ci din perspectiva intenției şi a conformităţii acestei intenţii 
cu „legea“. 

Prin urmare, minciuna sfântă a inventat 1) un Dumne- 
zeu care pedepseşte şi răsplăteşte, care recunoaşte întru 
totul cartea legii scrisă de preoţi şi-i trimite tocmai pe ei în 
lume ca instrumente şi împuterniciţi ai săi, — 2) un dincolo 
al vieții în care marele angrenaj al pedepsei poate fi gândit 
drept eficace, — pentru acest scop nemurirea sufletului; — 
3) simțul moral în om drept conştiinţa faptului că binele şi 
răul sunt clar stabilite, că însuşi Dumnezeu vorbeşte aici 
atunci când se recomandă conformitatea cu prescripţia cle- 
ricală; — 4) morala drept contestare a oricărui proces na- 
tural, ca reducție a oricărui eveniment la ceva condiţionat 
moral, efectul moral (adică ideea pedepsei şi a răsplății) ca 
umplând lumea, ca unică forță, creator al oricărei schim- 
bări; — 5) adevărul ca manifest, ca revelat, ca identic cu 

teoria preoților: ca o condiţie a oricărei mântuiri şi fericiri 
în această viață şi în cealaltă. 

In Summa: prin ce se plăteşte ameliorarea morală? — 
Suprimarea rațiunii, reducerea tuturor motivelor la frică şi 
speranță (pedeapsă şi răsplată); dependența de o tutelă a 
preoților, de o rigurozitate formală ce pretinde să exprime 
o voință divină; implantarea unui „simț moral“ ce pune o 
falsă cunoaştere în locul examinării şi a încercării: ca şi 
când deja ar fi clar ce-i de făcut şi ce nu, — un fel de 
castrare a spiritului căutător şi năzuind spre nou; — in sum- 
ma: cea mai gravă mutilare ce poate fi gândită sub pretinsa 
formă a „bunului om“. 

In praxi întreaga rațiune, întreaga zestre de inteligenţă, 
rafinament, prevedere ce constituie premisa canonului 
preoţesc sunt reduse arbitrar, în fond, la un simplu meca- 
nism: conformitatea faţă de lege reprezintă deja scopul, 
scopul suprem, iar viața nu mai are nici o problemă; — 
întreaga concepție despre lume este pătată cu ideea pedep- 
sei; — viaţa însăşi — cu intenția de a prezenta viaţa preoților 
drept non plus ultra al desăvârşirii — e regândită ca muti- 
lare şi prihănire a vieţii; — conceptul de „Dumnezeu“ repre- 
zintă o îndepărtare de viaţă, o critică, un dispreţ față de 
viața însăşi; — adevărul este răstălmăcit ca minciună a 
preoţilor; năzuinţa spre adevăr ca o cercetare a scrierilor 
sfinte, ca mijloc de a ajunge teolog... 


142. 


Despre critica codului lui Manu. — Întreaga carte are 
la bază minciuna sfântă. Oare binele omenirii a fost cel 
care a inspirat tot acest sistem? Această specie de om care 
crede în caracterul interesat al oricărei acţiuni a fost ea 
interesată sau nu în impunerea acestui sistem? A ameliora 
omenirea — de unde e inspirată această intenție? De unde 
a apărut noţiunea ameliorării? 

Întâlnim o specie de om, preotul, care se simte normă, 
vârf şi expresie supremă a tipului uman: din sine însăşi 
scoate ea conceptul „ameliorării“. Ea crede în superiori- 
tatea proprie şi chiar o doreşte transpusă în fapt: cauza 
minciunii sfinte este voința de putere... 

Întemeierea autorităţii: în acest scop supremaţia con- 
ceptelor care acordă clerului un non plus ultra al puterii. 
Puterea prin minciună — prin înțelegerea faptului că pose- 
sia ei nu are un caracter fizic, militar... Minciuna ca supli- 
ment al puterii, — un nou concept al „adevărului“. 

E o eroare a presupune aici o evoluţie inconștientă, 
naivă, un fel de autoamăgire... Fanaticii nu sunt inventa- 
torii unor asemenea sisteme rafinate de reprimare... Aici 
se exprimă luciditatea cu sângele cel mai rece; aceeași 
formă de luciditate pe care a avut-o şi un Platon când şi-a 
conceput Republica — „Trebuie să vrei mijloacele dacă vrei 
scopul“ —; toți legiuitorii au cunoscut această intuiție a 
politicienilor. 

Modelul clasic e unul specific arian: avem deci dreptul 
să facem răspunzătoare cea mai bine dotată şi mai lucidă 
specie de om pentru minciuna cea mai radicală ce a fost 
înfăptuită vreodată... Ea a fost reprodusă aproape pretutin- 
deni: influența ariană a stricat o lume-ntreagă... 


143. 


Se vorbeşte astăzi mult despre spiritul semitic al Nou- 
lui Testament: dar ceea ce e denumit astfel nu-i decât ceva 
clerical, — iar în codul arian al rasei celei mai pure, la 
Manu, această formă de „semitism“, adică de spirit preoţesc, 
este mai rea decât oriunde. 

Dezvoltarea statului clerical iudeu nu este originală: ei 
au întâlnit schema în Babilon — schema e ariană. Atunci 
când ea a dominat iarăşi în Europa datorită influenţei sân- 

gelui german, aceasta era în conformitate cu spiritul rasei 
dominante: un mare atavism. Evul Mediu german năzuia 
să restabilească ordinea de castă ariană. 

Mahomedanismul a învăţat la rândul său de la creşti- 
nism utilizarea „vieţii de apoi“ ca instrument de pedeapsă. 

Schema unei societăți neschimbătoare, cu preoţi în 
frunte — acest mare produs cultural al Asiei, cel mai vechi 
în domeniul organizării — a trebuit, fireşte, în toate 
privințele, să dea imbolduri reflecției şi imitării. — Platon, 
încă, dar înaintea tuturor, egiptenii. 


144. 


Moralele şi religiile sunt instrumentele fundamentale 
cu ajutorul cărora omul poate fi modelat după dorinţă: 
presupunând că există un exces de forţă creativă şi că îţi 
poți impune voinţa perioade îndelungate. 


145. 


Ca o religie anană ce spune Da se-nfățişează produsul 
clasei dominante: codul lui Manu. (Divinizarea sentimen- 
tului de putere în brahman: interesant este că el a apărut în 
casta războinicilor trecând abia ulterior la preoţi.) 

Ca o religie semitică ce spune Da se înfăţişează pro- 
dusul clasei dominante: codul lui Mahomed, Vechiul Tes- 
tament în părțile cele mai vechi. (Mahomedanismul, ca o 
religie de bărbați, nutreşte un dispreț adânc față de senti- 
mentalismul şi ipocrizia creştinismului... — o religie de 
femei, aşa cum o simte acela —.) 

Ca o religie semitică ce spune Nu se înfăţişează pro- 
dusul clasei exploatate: Noul Testament (— conform con- 
ceptelor ariano-indiene: o religie de tschandala). 

Ca o religie ariană ce spune Nu, crescută în mediul 
stărilor dominante, se înfăţişează budismul. 

E cu totul în ordine că nu avem o religie a raselor 
ariene oprimate.: căci aceasta este o contradicție: o rasă de 
stăpâni stă deasupra sau piere. 


146. 


În sine, o religie n-are nimic de-a face cu morala: dar 
cele două descendente ale religiei iudaice sunt ambele, 
fundamental, relhgii morale, — de felul celor care dau 
prescripții pentru modul în care să trăieşti şi care îşi procură 
ascultarea cerinţelor lor prin răsplată şi pedeapsă. 


147. 


Păgân — creştin. — Păgână este aprobarea naturalului, 
sentimentul inocenţei în tot ceea ce este natural, „natura- 
lețea“. Creştin este refuzul naturalului, sentimentul carac- 
terului ignobil al celor naturale, antinaturaleţea. 

„Inocent“ este, de pildă, Petronius: un creştin, în 
comparaţie cu un asemenea om fericit, şi-a pierdut pe veci 
inocența. Dar întrucât, până la urmă, şi status-ul creştin 
trebuie să fie doar o stare naturală, fără însă a avea dreptul 
de a se concepe pe sine ca atare, „creştin “ înseamnă astfel 
o falsificare devenită principiu al interpretării psihologice... 


148. 


Preotul creştin e de la bun început duşmanul de moarte 
al sensibilităţii: nu-ţi poţi imagina o contradicție mai mare 
decât atitudinea inocentă, solemnă şi plină de presimţiri cu 
care, de pildă în cultele feminine cele mai venerabile din 
Atena, era resimţită prezenţa simbolurilor sexuale. Actul 
procreației este enigma în sine în toate religiile neascetice: 
un fel de simbol al împlinirii şi al tainicei intenții a viitoru- 
lui: al renaşterii, al nemuririi. 

149. 


Credinţa în noi e lanţul cel mai puternic, lovitura de 
bici cea mai aprigă — şi aripa cea mai tare. Creştinismul 
urma să impună nevinovăția omului ca articol de cre- 
dinţă — oamenii ar fi devenit dumnezei: pe-atunci mai puteai 
crede în acest lucru. 


150. 


Marea minciună a istoriografiei: ca şi când corupția 
păgânismului ar fi fost cea care a deschis calea creşti- 
nismului! Dar cauza a fost slăbirea şi transformarea mo- 
rală a omului antic. Reinterpretarea instinctelor naturale 
ca vicii începuse deja! 


151. 


Religiile dispar datorită credinţei în morală. Dumnezeul 
creştin-moral nu este viabil: ca urmare „ateism“ — de parcă 
nu ar mai putea exista şi alte forme de Dumnezei. 

La fel dispare cultura datorită credinței în morală. Căci 
dacă se descoperă condiţiile necesare prin care ea se dez- 
voltă, acestea nu mai sunt acceptate (budismul). 


152. 


Fiziologia religiilor nihiliste. Toate rehgule nihiliste: 
istorii sistematizate ale maladiei sub o nomenclatură 
religios-morală. 

În cultele păgâne, interpretarea cultului se mişcă în 
jurul ciclului anual. În cultul creştin, cultul se mişcă în 
jurul unui ciclu de fenomene paralitice. 

153. 


Această religie nihilistă caută să-şi asocieze elemen- 
tele decadente şi altele înrudite lor ale Antichității, şi anume: 
a) tagma celor slabi şi degenerați (gunoiul lumii an- 
tice: ceea ce ea respinge cel mai energic de la 
sine€...); 

b) tagma celor transfigurați moral şi care refuză car- 
acterul păgân; 

c) tagma celor epuizați politic şi a indiferenţilor (ro- 
mani blazaţi...), a deznaționalizaților rămaşi cu 
un gol; 

d) tagma celor sătui de sine — care conlucrează bucu- 
ros la un complot subteran — 


154. 


Buddha impotriva „Celui crucificat“ — În cadrul relipii- 
lor nihiliste, religia creştină poate fi încă delimitată clar de 
cea budistă. Aceasta din urmă exprimă o seară frumoasă, 
o gingăşie şi o blândeţe depline, — este recunoştinţa față de 
tot ceea ce stă în fundal; inclusiv ceea ce lipseşte: amără- 
ciunea, dezamăgirea, ranchiuna; în final: iubirea înaltspiri- 
tuală; rafinamentul paradoxului filosofic a trecut, budismul 
fund şi odihna ce-i urmează; însă de la acest rafinament 
l-au mai rămas gloria spirituală şi jarul apusului. (Origi- 
nea — din castele cele mai înalte.) 

Mişcarea creștină este o mişcare a degenerescenței 
formată din rămăşiţe şi deşeuri de toate felurile: ea nu 
exprimă declinul unei rase, ea este de la bun început un 
agregat de configurații maladive ce se precipită şi se 
caută... De-aceea ea nu are un caracter naţional şi nici o 
condiționare rasială: ea se adresează dezmoşteniţilor de 
pretutindeni; ea are la bază ranchiuna faţă de tot ceea ce 
este împlinit şi dominant: ea are nevoie de un simbol care 

să reprezinte blestemul asupra celor împliniţi şi stăpâni- 
tori... Ea se opune de asemenea oricărei mişcări spirituale, 
oricărei filosofii: ea ia partea idioților şi anatemizează 
spiritul. Ranchiună împotriva celor înzestrați, a celor învățați 
şi autonomi sub aspect spiritual: ea ghiceşte în ei ceea ce 
este implinit şi dominant. 


155. 


În budism predomină ideea: „orice dorință, tot ceea ce 
vine din afect şi din sânge conduce la acțiuni“ — aceasta 
este singura avertizare împotriva răului. Căci acțiunea este 
lipsită de sens, acțiunea te leagă de existență: însă orice 
existență este absurdă. Ei văd în rău impulsul spre ceva 
ilogic: spre aprobarea mijloacelor ale căror scopuri sunt 
negate. Ei caută o cale spre neființă şi de aceea condamnă 
orice pornire a afectelor. De pildă a nu te răzbuna! A nu fi 
ostil! — Hedonismul celor vlăguiți oferă aici criteriul valo- 
ric suprem. Nimic nu este mai străin budismului decât 
fanatismul iudeu al lui Pavel: nimic nu ar contrazice mai 
mult instinctul său decât această tensiune, această flacără 
ŞI nelinişte a omului religios, mai ales acea formă a 
sensibilităţii pe care creştinismul a sacralizat-o sub numele 
de „iubire“. Faţă de toate acestea, în budism îşi găsesc 
confirmarea păturile cultivate şi chiar cele supra-spiritua- 
lzate: o rasă secătuită şi epuizată de-a lungul secolelor de 
lupte filosofice, nu însă sub pragul oricărei culturi precum 
straturile din care apare creştinismul... În idealul budismu- 
lui esenţial apare chiar desprinderea de Bine şi de Rău: 
aici este conceput un dincolo rafinat al moralei, indentic 
cu esenţa perfecțiunii datorită premisei că înseși faptele 
morale sunt necesare doar temporar, ca simple mijloace — 
respectiv pentru a te desprinde de orice acţiune. 

156. 


O religie nihilistă precum creştinismul, izvorâtă dintr-un 
popor bătrân şi tenace care a supravieţuit tuturor instincte- 
lor puternice, ajungând a fi transplantată treptat într-un alt 
mediu şi pătrunzând în cele din urmă printre popoarele 
tinere care n-au apucat incă să trăiască — foarte ciudat! O 
fericire a păstorilor, definitivă şi de amurg, propovăduită 
barbarilor,. germanilor! Cât de mult a trebuit totul germa- 
nizat, barbarizat! Acelora care visează o Valhală, care îşi 
găseau întreaga fericire în război! — O religie supranațională 
propovăduită în miezul unui haos unde nici măcar nu 
existau incă națiuni —. 


157. 


Mijlocul de a combate preoţii şi religiile este întot- 
deauna doar acesta: a arata că erorile lor au încetat să mai 
aline, — că ele mai mult dăunează, pe scurt că „dovada 
forţei“ lor şi-a pierdut consistenţa... 


2. Despre istoria creştinismului 


158. 


Nu trebuie să confundăm creştinismul, ca realitate isto- 
rică, cu acea unică rădăcină de care el, datorită numelui 
său, aminteşte: celelalte rădăcini din care el a crescut au 
fost cu mult mai viguroase. Este un abuz nemaiîntâlnit 
atunci când asemenea creaţii ale declinului şi asemenea 
malformații ce se numesc „biserică creştină“ „credință creş- 
tină“ şi „viață creştină“ se recomandă prin acel nume sfânt. 
Ce a negat Christos? — Tot ceea ce astăzi se numeşte creştin. 

159. 


Întreaga teorie creştină cu privire la ceea ce trebuie să 
se creadă, întregul „adevăr“ creştin nu este decât minciună 
şi înşelăciune: şi tocmai opusul a ceea ce a determinat 
începutul mişcării creştine. 

Tocmai ceea ce este creştin în sens ecleziastic consti- 
tuie de la bun început e/ementul anticreştin: simple întâm- 
plări şi persoane în locul simbolurilor, istoriografie pură în 
locul faptelor veşnice, formule goale, rituri şi dogme în 
locul unei practici a vieţii. Creştină este indiferența totală 
față de dogme, cult, preoţi, biserică, teologie. 

Practica creştinismului nu este o fantasmagorie, după 
cum Nici cea a budismului: ea este un mijloc spre a fi 
fericit. 


160. 


lisus urmăreşte nemijlocit lăuntricul, „împărăția ceru- 
rilor“ din inimi, Şi mu găseşte mijloacele printre regulile 
bisericii iudaice —; el dispreţuieşte însăşi realitatea iudais- 
mului (nevoia înfrigurată a acestuia de a se conserva); el 
este interesat doar de interioritate. 

De asemenea, el respinge toate formele triviale din 
raportul cu Dumnezeu: se delmitează de întreaga teorie a 
ISpăşirii şi a împăcării; el arată cum trebuie să trăieşti pentru 
a te simţi „îndumnezeit“ — şi cum nu se ajunge acolo prin 
penitenţă şi remuşcare pentru propriile păcate: „păcatul nu 
are nici o valoare “ este sentinţa lui principală. 

Păcat, penitenţă, iertare — toate acestea nu fac parte 
de-aici... reprezintă un iudaism infiltrat sau ceva păgân. 

161. 


Împărăţia cerurilor este o stare a sufletului (-— despre 
copii se spune „căci a lor este împărăția cerurilor“): nimic 
care să fie „supraterestru“. Împărăţia lui Dumnezeu nu 
„vine“ istorico-cronologic sau după calendar, ceva care 
într-o zi să fie aici, iar în zilele anterioare nu; ci înseamnă 
o „transformare de sine“, ceva care vine oricând şi nicio- 
dată nu este încă aici... 


162. 


Tălharul pe cruce: atunci când criminalul care suferă 
o moarte dureroasă spune: „deşi acest Iisus suferă şi moare 
fără revoltă, fără duşmănie, blând şi supus, el singur este 
drept“, el aprobă Evanghelia; şi astfel e/ este deja în 
Paradis... 


163. 


lisus porunceşte: aceluia care este rău cu tine nu tre- 
buie să 1 te împotriveşti nici cu fapta, nici cu cugetul. 

Nu trebuie să accepţi nici un motiv pentru care să-ți 
laşi femeia. 

Nu trebuie să faci nici o deosebire între străini şi lo- 
calnici, între cei din afară şi: tovarăşi. 

Nu trebuie să te mânii pe nimeni şi să nu subapreciezi 
pe nimeni. Miluieşte într-ascuns. Nu trebuie să vrei să devii 
bogat. Nu trebuie să juri, să judeci, ci să te-mpaci şi să 
lerți. Nu vă rugaţi în pieţe. 

„Fericirea“ nu-i ceva promis; ea este aici când trăieşti 
ŞI faci aşa şi aşa. 


164. 


Adaosuri ulterioare. — Intreaga atitudine profetică şi a 
făcătorului de minuni, mânia, invocarea Judecății sunt o 

deformare respingătoare (de pildă, Marcu 6, ll „Și dacă 
într-un loc nu vă vor primi pe voi... Adevărat grăiesc vouă: 
Mai uşor va fi Sodomei şi Gomorei etc.). „Smochinul“ 
(Matei, 21, 18); „„A doua zi, dimineaţa, pe când se întorcea 
în cetate a flămânzit; şi văzând un smochin lângă cale, s-a 
dus la el, dar n-a găsit nimic în el decât numai frunze, şi 
l-a zis: De acum înainte să nu se mai facă rod din tine în 
veac! Și smochinul s-a uscat îndată.“ 


165. 


Într-un mod cu totul absurd aici a fost adăugată teoria 
răsplății şi a pedepsei: astfel s-a stricat totul. 

Simultan, practica primei ecclesia militans a apostolu- 
lui Pavel şi comportamentul său au fost înfăţişate într-o 
manieră cu totul falsificatoare ca fiind poruncite şi stabi- 
lite dinainte — — —. 

Glorificarea ulterioară a vieții şi învățăturii reale ale 
primilor creştini: ca şi când totul ar fi fost astfel prescris 
şi doar urmat mai apol. 

Or, tocmai implinirea profeţiilor. cât de falsificat şi de 
adaptat e totul aici! 


166. 


lisus a opus o viaţă reală, trăită în adevăr, acelei vieți 
obişnuite: nimic nu-l este mai străin decât prostia rudimen- 
tară a unui „Petru eternizat“, a unei veşnice supraviețuiri 
personale. Ceea ce el combate este înfumurarea „persoa- 
nei“: cum ar putea el să vrea tocmai imortalizarea ei? 

El combate de asemenea ierarhia în interiorul comu- 
nității: nu promite vreo proporție a răsplății în funcție de 
performanţă: cum s-ar fi putut el gândi atunci la pedeapsă 
şi răsplată în Viaţa de Apoi! 


112 Voința de putere 


167. 


Creştinismul este un început naiv al unei mișcări pa- 
cifiste budiste pornite din însăşi vatra resentimentului... 
dar transformată de Pavel într-o concepţie misterică păgână 
ce învaţă până la urmă să se acomodeze cu întreaga orga- 
nizare statală... şi care poartă războaie, condamnă, tor- 
turează, aruncă anatema, urăşte. 

Pavel porneşte de la nevoia de misterii a marii mulțimi 
exaltate religios: el caută o jer/fă, o fantasmagorie sânge- 
roasă care să facă față luptei cu imaginile cultelor ezo- 
terice: Dumnezeu pe cruce, băutul sângelui, unio mistica 
cu „victima“. 

El caută să asocieze cauzal continuarea existenței (feri- 
cita, purificata dăinuire a sufletului individual) ca înviere 
cu acea jertfă (după modelul lui Dionysos, Mithra, Osiris). 

El are nevoie să aducă în prim-plan conceptul de vină 
Şi păcat, nu o nouă practică (aşa cum a arătat-o şi a răspân- 
dit-o lisus), ci un nou cult, o nouă credință, o credință 
într-o metamorfozare fermecată („„mântuirea“ prin credință). 

EI a înţeles marea nevoie a lumii păgâne, iar din faptele 
vieţii şi ale morţii lui Christos a făcut o selecție complet 
arbitrară, accentuând totul din nou, deplasând pretutindeni 
centrul de greutate... el a anulat principial creştinismul 
originar. 

Atentatul împotriva preoților şi a teologilor s-a sfârşit, 
mulțumită lui Pavel, cu o nouă preoțime şi teologie — o 
nouă castă conducătoare şi o biserică. 

Atentatul împotriva supralicitării grandomane a „per- 
soanei“ s-a sfârşit cu credinţa în „persoana veşnică“ (grija 
pentru „mântuirea veşnică“...), cu hipertrofierea cea mai 
paradoxală a egoismului personal. 

Umorul chestiunii, un umor tragic, e că Pavel a rein- 
staurat iarăşi în stil mare tocmai ceea ce lisus anulase prin 

viaţa sa. In cele din urmă, când biserica este constituită, ea 
ajunge să sancționeze însăşi realitatea statului. 


168. 


Biserica este exact acel lucru împotriva căruia predică 
Jisus — şi împotriva căruia 1-a învăţat să lupte pe apostoli 
săl — 


169. 


Un Dumnezeu mort pentru păcatele noastre; o 
mântuire prin credință, o înviere după moarte — toate aces- 
tea sunt falsificări ale creştinismului propriu-zis pentru care 
trebuie făcută răspunzătoare acea personalitate dubioasă şi 
nefastă (Pavel). 

Viața exemplară constă în iubire şi umilință: în 
preaplinul inimii care nu-l exclude nici pe cel mai sărman; 
în renunțarea manifestă la dorința de a avea dreptate, la 
apărare, la victorie în sensul triumfului personal; în credința 
în fericire aici, pe pământ, în ciuda nevoilor, a vicisitudini- 
lor şi a morţii; în caracterul conciliant, în absența mâniei, 
a dispreţului; în a nu vrea să fu răsplătit; a nu fi legat de 
nimeni; autonomia spirituală şi faţă de cler; un trai foarte 
demn cu voința unei vieți sărace şi plină de dăruire. 

După ce biserica a renunţat la intreaga practică creştină 
şi mai ales după ce ea a sancționat viaţa în interiorul sta- 
tului, acel mod de viață pe care l-a combătut şi condamnat 
lisus, ea a trebuit să deplaseze sensul creştinismului: 
şi-anume spre credința în lucrun incredibile, în ceremoni- 
alul rugăciunii, rugă, sărbători etc. Conceptele de „păcat“, 
„lertare“, „pedeapsă“, „răsplătă“ — toate absolut nesemnifi- 
cative şi aproape excluse din creştinismul primar — apar 
acum în prim-plan. 

Un amestec oribil de filosofie greacă şi iudaism; as- 
cetismul; permanenta judecare şi condamnare; ierarhia etc. 


170. 


Creştinismul a transformat de la bun început simboli- 
cul în trivialitate: 


1) 


2) 


3) 


4) 


5) 


6) 


opoziția dintre „viaţa adevărată“ şi viaţa „falsă“: 
înțeleasă greşit ca „viață de aici“ şi „viaţă de din- 
colo“; 
conceptul „viață eternă“ în opoziţie cu viaţa perso- 
nală a trecutului ca „imortalitate personală“. 
înfrățirea prin consumarea în comun a mâncării şi 
băuturii conform tradiției iudeo-arabe ca „minune a 
transsubstanțializării “. 
„învierea“ ca intrare în „viaţa adevărată“, ca „renăs- 
cut“; de aici: o probabilitate istorică ce survine la 
un moment dat după moarte; 
concepţia despre Fiul omului ca „Fiu al lui Dumne- 
zeu“, legătura de viață dintre om şi Dumnezeu; de 
aici: „cea de a doua persoană a divinității“ — suprimă 
tocmai ideea raportului filial al oricărui om față de 
Dumnezeu, chiar al celui mai umil; 
mântuirea prin credință (respectiv faptul că nu 
există nici o altă cale spre filiația cu Dumnezeu 
decât practica vieții învățată de lisus) răstălmăcită 
în credinţa că trebuie să crezi într-o anumită răscum- 
părare fermecată a păcatelor ce nu a fost înfăptuită 
prin forța omului, ci prin fapta lui Christos: 
Astfel „Christos pe cruce“ a trebuit să fie rein- 
terpretat. Nu această moarte era în sine aspectul 
principal... ea era doar un indiciu în plus pentru 
cum trebuie să te raportezi față de autoritate şi le- 
gea mundană — să nu te opui... În aceasta consta 
modelul. 

171. 


Psihologia lui Pavel. — Faptul este moartea lui lisus. 
El trebuie interpretat... Că există adevăr şi eroare în inter- 
pretare nu le-a trecut prin cap niciodată unor asemenea 
oameni: într-o bună zi le apare în minte o posibilitate su- 
blimă: „această moarte s-ar putea să însemne cutare şi 
cutare“ — şi pe dată ea este acest lucru! O ipoteză se 
confirmă prin caracterul sublim pe care i-l conferă autoru- 
lui €i... 

„Dovada forței“: respectiv o idee este demonstrată prin 
acțiunea ei — („după roadele sale“, cum spune naiv Bi- 
blia), ceea ce entuziasmează trebuie să fie adevărat — pen- 
tru ceea ce-ţi verşi sângele, trebuie să fie adevărat — 

Pretutindeni într-un asemenea caz sentimentul subit al 
puterii pe care o idee îl trezeşte în autorul ei, este atribuit 
ca valoare acestei idei: — şi întrucât o idee nu poate fi 
venerată altfel decât descriind-o ca adevărată, primul pre- 
dicat pe care ea îl dobândeşte, spre lauda ei, este acela că 
este adevărată... Cum ar putea ea altfel să acționeze? Ea 
este imaginată ca izvorând dintr-o putere: presupunând că 
aceasta nu ar fi reală, ea nu ar putea acționa... Ideea e 
concepută ca fiind inspirată: acțiunea pe care ea o produce 
are ceva din forța nestăvilită a unei influențe demonice — 

O idee căreia un asemenea decadent nu i se poate 
opune, în plasa căreia el cade cu totul, e „dovedită“ ca 
adevărată!!! 

Toţi aceşti sfinți epileptici şi vizionari de chipuri nu 
posedau nici o miime din acea onestitate autocritică cu 
care un filolog citeşte astăzi un text sau cercetează adevărul 
unui eveniment isteric... În comparaţie cu noi, ei sunt nişte 
cretini morali... 

172. 


Faptul că nu interesează dacă ceva este adevărat, ci 
natura acţiunii sale —: absență totală a onestităţii intelec- 
tuale. Totul e bun — minciuna, calomnia, adaptarea cea mai 
neruşinată — atunci când serveşte accentuării gradului de 
entuziasm — până când „crezi“ — 

O adevărată şcoală a mijloacelor de persuasiune pen- 
tru o credință: disprețul principial faţă de sferele de unde 
ar putea să apară opoziţia (faţă de rațiune, filosofie, înțe- 
lepciune, neîncredere, circumspecţie); o lăudare şi glorifi- 
care deşănțate a concepției, prin apelul permanent la faptul 
că Dumnezeu este acela care o inspiră — că apostolul nu 
înseamnă nimic — că aici nu trebuie criticat nimic, c1 doar 
crezut şi acceptat ; că a primi o asemenea concepţie despre 
mântuire reprezintă o graţie şi o favoare extraordinare; că 
trebuie s-o primeşti cu cea mai profundă recunoştinţă şi 
umilință. 

Se speculează mereu pe seama resentimentelor pe care 
le au cei de jos împotriva a tot ceea ce e respectat: faptul 
că această concepție le este prezentată ca fund opusă 
înţelepciunii şi puterii lumi îi atrage. Ea îi convinge pe 
toți excluşii şi stiematizaţii;, ea promite celor mai insig- 
nifianți şi mai umili fericirea, privilegiul, superioritatea; 
ea fanatizează capetele goale, minţile optuze şi nebunii, 
făcând din ei nişte îngâmfaţi care se cred sensul şi sarea 
pământului —. 

Toate acestea, încă o dată, nu pot fi dispreţuite îndea- 
juns. Nu vom critica concepția; e suficient să observi mij- 
loacele de care ea se serveşte pentru a înțelege cu ce anume 
ai de-a face. Ea s-a adaptat virtuții, a monopolizat cu 
neruşinare întreaga forță de fascinaţie a virtuţii... s-a adap- 
tat forței paradoxului, nevoii de condiment şi contradicție 
a vechilor civilizaţii; ea a ci ti a întărâtat şi instigat la 
persecuție şi maltratare — 

Este exact aceeaşi formă de ticăloşie chibzuită prin 
care clerul evreu şi-a fixat puterea şi prin care a fost creată 
biserica iudaică... 

Trebuie să distingem: 1) acea căldură a pasiunii „iu- 
bire“ (izvorâtă din aţâţarea sensibilităţii), 2) lipsa absolută 
de nobleţe a creştinismului: — permanenta exagerare, lim- 
buția; — absenţa unei spiritualității distante şi a ironiei; — 
caracterul nemilităresc al tuturor instinctelor; — prejudeca- 
ta clerului împotriva mândriei bărbătești, împotriva sensi- 
bilităţii, a ştiinţelor, a artelor. 


173. 


Pavel: el caută puterea împotriva iudaismului domi- 
nant — mişcarea lui este prea slabă... transmutarea con- 
ceptului „evreu“: „rasa “ este dată la o parte —: dar aceasta 
însemna negarea fundamentului. „Martirul“, „fanaticul“, 
valoarea oricărei credinţe puternice... 

Creştinismul este forma decrepită a vechii lumi pro- 
fund slăbite, astfel încât straturile sociale şi nevoile cele 
mai bolnave şi mai nesănătoase ajung deasupra. 

Prin urmare, alte instincte au trebuit să apară în prim- 
plan pentru a crea o unitate, o putere defensivă —, pe scurt 
a fost necesară un fel de calamitate asemeni acelei prin 
care evreii şi-au dobândit instinctul de autoconservare... 

Inestimabile sunt în acest scop prigoanele creştinilor — 
solidaritatea în pericol, convertirile în masă ca mijloc unic 
de a stopa persecutarea individuală (el simplifică, prin 
urmare, cât mai mult posibil conceptul „convertire“. 


174. 


Viaţa iudeo-creştină: aici nu precimpănea resentimen- 
tul. Abia marile persecuții au făcut să irupă pasiunea — atât 
incandescența iubirii, cât şi a urii. 

Când îi vezi sacrificați pentru credinţa ta pe cei dragi, 
devii agresiv, victoria creştinismului se datorează prigoni- 
torilor săl. 

Asceza nu este ceva specific creştinismului: aici a greşit 
Schopenhauer: ea doar proliferează în creştinism: pretutin- 
deni acolo unde ea există deja, chiar fără creştinism. 

Creştinismul ipohondru — sadismul şi tortura conştiin- 
ței — este posibil, de-asemenea, doar pe un anumit teren în 
care valorile creştine au prins deja rădăcini: el nu repre- 
zintă creştinismul ca atare. Creştinismul şi-a însuşit toate 
formele de maladie ale spațiilor morbide: ar fi suficient 
să-l reproşezi că n-a ştiut să fie imun în faţa nici unei 
contagiuni. Însă tocmai aceasta este esenţa lui: creştinismul 
înseamnă un tip de decadence. 


175. 


Realitatea pe baza căreia s-a putut ridica creştinismul 
a fost mica familie iudee din diaspora, cu căldura şi tan- 
dreţea ei, cu dispoziţia sa nemaiîntâlnită în întregul Impe- 
riu roman — şi poate incomprehensibilă — de a ajuta, de a 
garanta pentru celălalt, cu mândria ei ascunsă şi-mbrăcată-n 
umilinţă a „aleşilor“, cu dezaprobarea ei cea mai lăuntrică, 
fără invidie, a tot ceea ce se află deasupra având străluci- 
rea şi puterea de partea sa. A recunoaşte puterea inerentă 
acestei calităţi, a înțelege această stare fericită ca fiind trans- 
misibilă, atractivă şi molipsitoare chiar pentru păgâni — 
reprezintă geniul lui Pavel: a exploata comoara energiei 
latente, fericirea chbzuită în scopul „unei biserici iudaice 
cu un crez mai degajat“, întreaga experiență şi măiestrie 
1udaică a menţinerii comunității sub dominație străină, chiar 
propaganda iudaică — în toate acestea şi-a ghicit el misiu- 
nea. Ceea ce el a găsit gata pregătit era tocmai acel tip 
absolut apolitic şi dat de-o parte al oamenilor simpli: arta 

lor de a se afirma şi de a se impune cultivată printr-un şir 
de virtuți ce exprimă sensul unic al virtuții („mijloc al 
conservării şi potenţării unui anumit tip uman). 

Din mica comunitate iudaică provine principiul iubirii: 
un suflet pasionat arde aici sub cenuşa umilinței şi a 
sărăciei: astfel acel principiu n-a fost nici grec, nici indian, 
nici măcar german. Cântecul pe care l-a compus Pavel în 
cinstea iubirii nu a fost ceva creştin, ci o izbucnire iudaică 
a eternei flame semitice. Dacă creştinismul a făcut ceva 
esențial din punct de vedere psihologic, aceasta a fost o 
creştere a temperaturii sufletului la acele rase mai reci şi 
mai nobile care erau pe atunci în frunte; a fost descoperi- 
rea faptului că viaţa cea mai nenorocită poate deveni bogată 
şi de nepreţuit printr-o creştere a temperaturii... 

Se înţelege că un asemenea transfer nu a putut avea 
loc în privinţa straturilor conducătoare: evreii şi creştinii 
aveau împotriva lor manierele urâte, — iar vigoarea şi pa- 
siunea sufletului asociate manierelor urâte acționează deza- 
greabil, trezind aproape dezgust (— văd aceste maniere urâte 
atunci când citesc Noul Testement). Trebuia să fu înrudit 
prin meschinărie şi nevoi cu tipul poporului de jos care 
vorbeşte aici pentru a te simţi atras... Îţi poţi da seama 
de cât gust clasic deții după felul în care te raportezi la 
Noul Testament (vezi Tacitus); cel care nu e revoltat de 
acesta, care nu simte acut ceva de felul foeda superstitio, 
ceva de care-ţi fereşti mâna spre a nu te murdări: acela nu 
ştie ce este clasicul. Trebuie să percepi „crucea“ aidoma 
lui Goethe -—. 


176. 


Reacţia oamenilor simpli: senţimentul suprem al pu- 
terii îl conferă iubirea. A înțelege în ce măsură aici nu 
vorbeşte omul în general, ci un anume tip de om. 

„Suntem divini în iubire, devenim, «copii ai Domnu- 
lu», Dumnezeu ne iubeşte şi nu vrea de la noi decât iubi- 
re““, aceasta înseamnă: întreaga morală, orice supunere sau 
faptă nu produc acel sentiment de putere şi libertate pe 
care îl produce iubirea; — din iubire nu faci nimic rău, faci 
mult mai mult decât ai face datorită supunerii şi virtuţii. 

Aici fericirea gregară, sentimentul comunitar în mic şi 
în mare, sentimentul viu al unității sunt resimţite ca sumă 
a sentimentului vital. Ajutorarea, grija şi sprijinul trezesc 
întruna sentimentul puterii; succesul vădit, expresia bu- 
curiei accentuează sentimentul puterii; nici mândria nu 
lipseşte sub aspectul comunităţii, al lăcaşului Domnului, al 
„aleşilor“. 

De fapt, omul a suferit încă o dată o alterare a 
personalității; de data aceasta, el şi-a numit sentimentul 
iubirii Dumnezeu. Trebuie să ne imaginăm o trezire a unui 
asemenea sentiment, un fel de extaz, o cuvântare ciudată, 
o „Evanghelie“, — această noutate a fost cea care l-a îm- 
piedicat să-şi atribuie iubirea —: el a crezut că Dumnezeu 
umblă printre oameni şi că trăieşte de-acum în el. — 
„Dumnezeu vine la oameni“, aproapele este transfigurat 
întru Domnul (şi astfel el provoacă sentimentul iubirii). 
lisus este aproapele, el fiind de asemenea regândit ca di- 
vinitate şi cauză ce induce sentimentul puterii. 


177. 


Credincioşii sunt conştienţi de faptul că datorează 
enorm creştinismului, şi conchid prin urmare că iniţiatorul 
său este un personaj de prim rang... Această concluzie este 
falsă, dar ea este concluzia tipică a celor care venerează. 
Din punct de vedere obiectiv, s-ar putea mai întâi ca ei să 
se fi înşelat cu privire la valoarea a ceea ce ei datorează 
creştinismului: convingerile nu dovedesc nimic în legătură 
cu lucrul de care eşti convins, în cazul religiilor ele justi- 

fică mai degrabă o suspiciune contrară... În al doilea rând, 
ar fi posibil ca tot ce e socotit a se datora creştinismului să 
nu poată fi atribuit întemeietorului său, ci tocmai configu- 
rației constituite, întregului bisericii etc. Conceptul de „ini- 
țiator“ este atât de echivoc, încât el poate semnifica chiar 
cauza ocazională a unei mişcări: figura întemeietorului a 
fost amplificată pe măsură ce biserica creştea; dar tocmai 
această optică a venerației justifică concluzia că odinioară 
acest întemeietor a fost ceva foarte incert şi vag, — la în- 
ceput... Amintiţi-vă cu câtă libertate tratează Pavel pro- 
blema persoanei lui lisus, aproape că o escamotează —: 
Cineva care a murit, care, după moartea sa, a fost văzut 
iarăşi, Cineva ucis de evrei... Un simplu „motiv“: muzica 
o compune el, ulterior... 


178. 


Intemeietorul unei religii poate fi nesemnificativ — un 
chibrit, nimic altceva! 


179. 


Despre problema psihologică a creştinismului. — Forţa 
motrice rămâne resentimentul, revolta plebei, revolta 
stigmatizaţilor. (Cu budismul e altceva: el nu s-a născur 
dintr-o mişcare resentimentară. El combate resentimentul 
pentru că incită la acțiune). 

Acest partid pacifist înțelege că renunțarea la ostili- 
tate in gând şi-n faptă e o condiţie a delimitării şi 
supraviețuirii. Aici rezidă dificultatea psihologică ce a 
împiedicat înțelegerea creştinismului: instinctul care l-a 
creat impune combaterea sa principială. 

Doar ca partid al inocenţei şi al pacifismului are această 
mişcare de revoltă o şansă de succes: ea trebuie să învingă 
prin blândeţea extremă, prin tandreţe şi bunătate, instinctul 


122 Voința de putere 


el o ştie — Mâiestrie: a contesta, a condamna instinctul a 
cărei expresie eşti, a afişa mereu prin faptă şi cuvânt con- 
trapartea acestui instinct —. 


180. 


Aşa-zisa tinerețe. — Ne înşelăm atunci când ne re- 
prezentăm aici o entitate colectivă naivă şi tânără care se 
ridică împotriva unei culturi îmbătrânite; circulă superstiția 
că în aceste straturi ale poporului celui mai de jos, unde a 
crescut şi a prins rădăcini creştinismul, ar fi ţâşnit sursa 
cea mai adâncă a vieţii : nu înţelegi nimic din psihologia 
creştinismului dacă vezi în el expresia unei întineriri a 
poporului şi o întărire a rasei. E vorba mai degrabă de o 
formă tipică de decadence, de moleşirea morală şi isteria 
populației eterogene, bolnave, epuizate şi dezorientate. 
Această societate bizară care se-adună în jurul acestui 
maestru al seducerii mulțimii e un veritabil personaj de 
roman rusesc: toate bolile de nervi îşi dau rendezvous în 
ea... absenţa scopurilor, instinctul că de fapt totul ar fi la 
sfârşit, că nimic nu mai are valoare, împăcarea într-un dolce 
far niente. 

Puterea şi certitudinea legată de viitor ale instinctului 
iudaic, caracterul tenibil al voinţei sale ferme de a fi şi de 
a domina provin din clasa conducătoare; păturile pe care le 
ridică creştinismul se disting cel mai pregnant prin epuiza- 
rea instinctului. S-au săturat, pe de o parte — şi sunt mul- 
țumite cu sine, în sine, pentru sine — pe de alta. 


181. 


Creştinismul ca iudaism emancipat (aşa după cum o 
nobleţe condiționată local şi rasial se emancipează în cele 
din urmă de aceste condiţii şi pornește in căutarea unor 
elemente înrudite...). 

1) ca biserică (comunitate) pe domeniul statului, ca o 
configuraţie apolitică; 

2) ca viață, comportament, practică, artă de a trăi; 

3) ca religie a păcatului (a delictului față de Dumnezeu 
ca unică formă de culpă, ca o cauză unică a oricărei 
suferinţe în general) cu un remediu universal îm- 
potriva lui. Păcat există doar față de Dumnezeu; 
greşeala împotriva oamenilor nu trebuie să o ju- 
dece omul şi nici să ceară socoteală pentru ea, decât, 
eventual, în numele lui Dumnezeu. La fel în pnivința 
tuturor poruncilor (iubirea): totul este raportat la 
Dumnezeu şi din voinţa lui 1 se întâmplă omului. 
Aici se ascunde o mare perspicacitate (— viaţa, în 
condiții dificile, ca la eschimoşi, poate fi suportată 
doar având atitudinea cea mai paşnică şi mai to- 
lerantă: dogma iudeo-creştină era îndreptată îm- 
potriva păcatului, spre binele maxim al „păcătosu- 
lui“ —). 


182. 


Clerul iudaic se pricepuse a-şi prezenta toate reven- 
dicările drept decizie divină, drept faptă rezultată dintr-o 
poruncă divină... şi, de asemenea, să introducă ceea ce 
servea conservării lui Israel, posibilitățile sale de a exista 
(de pildă o sumă de acțiuni: circumeizia, cultul sacrificial 
drept centru al conştiinţei naționale) nu ca natură, ci ca 
„Dumnezeu“. — Acest proces a continuat; in cadrul iu- 
daismului, unde n-a fost resimţită o necesitate a „faptelor“ 
(respectiv ca delimitare față de exterior), a putut fi con- 
cepută o formă sacerdotală de om având acelaşi rol ca şi 
„natura elevată“ în cazul aristocratului; un sacerdoțiu al 
sufletului — fără caste şi spontan — care, pentru a se dife- 
renția de opusul său, a valorizat nu „faptele“, ci „conştiinţa“. 

În fapt, era vorba, iarăşi, despre impunerea unei anu- 
mite forme sufleteşti: de asemenea, o revoltă a plebei in 
interiorul unui popor de preoţi, — o mişcare pietistă pornită 
de jos (păcătoşi, vameşi, femei, bolnavi). lisus din Naza- 
reth era simbolul după care ei se recunoșteau. Şi iarăşi, 
pentru a putea crede în sine, ei au nevoie de o transfi- 
gurare teologică: au nevoie, nici mai mult nici mai puţin, 
de „fiul lui Dumnezeu“ pentru această credință... Şi aşa, 
după cum preoțimea falsificase întreaga istorie a lui Israel, 
s-a încercat din nou, aici, refalsificarea istoriei umanității 
în ansamblu pentru ca creştinismul să poată apărea drept 
evenimentul ei cardinal. Această mişcare a putut să apară 
doar pe solul iudaismului: fapta fundamentală a acestuia a 
fost să contopească vina şi nefericirea şi să reducă orice 
vină la vina față de Dumnezeu: creştinismul este ridicarea 
la puterea a doua a unor asemenea reprezentări. 


183. 


Simbolismul creştinismului se bazează pe cel iudaic, 
care şi el dizolvase deja întreaga realitate (istorie, natură) 
într-un hieratism şi o irealitate sacră..., ce nu mai vroia să 
vadă storia reală —, care nu s-a mai interesat de succesul 
natural — 


184. 


Evreii încearcă să se impună după ce au pierdut două 
caste: războinici şi agricultorii; 

e1 sunt în acest sens „castraţi“: îl au pe preot — şi apoi, 
imediat, pe /schandala... 

ca urmare, în cazul lor se ajunge la o ruptură, la o 
revoltă a lui /schandala: originea creştinismului. 

Deoarece au cunoscut războinicul doar ca pe un stăpân, 
el au adus în religia lor ostilitatea faţă de ce/ nobil, mândru 

ŞI distins, faţă de putere, față de castele conducătoare —: ei 
sunt pesimiști ai mâniei... 

Astfel ei au creat o nouă poziţie importantă: preotul în 
fruntea acelor îschandala — împotriva castelor nobile... 

Creştinismul a tras consecința ultimă a acestei mişcări: 
el a văzut, chiar şi în clerul iudaic, o castă, pe cel privile- 
giat, pe nobil — e/ a eliminat preotul — 

Creştinul este un /schandala care refuză preotul... 
ischandala care se mântuieşte singur... 

De-aceea Revoluția franceză este fiica şi continuatoa- 
rea creştinismului... ea are instinctul împotriva castei, îm- 
potriva nobililor, a privilegiilor ultime — 


185. 


„Idealul creştin“: intelhgent pus în scenă în manieră 
iudaică. Impulsurile sale psihologice fundamentale, „na- 
tura“ sa: 

revolta împotriva puterii sacerdotale conducătoare; 

încercarea de a face din virtuțile prin care este posibilă 

fericirea celor mulți un ideal judiciar al tuturor 
valorilor, şi a-l numi Dumnezeu: instinctul de con- 
servare al păturilor celor mai sărace sub aspectul 
vieții; 

a justifica prin acest ideal abținerea absolută de la 

război şi rezistență, — de asemenea supunerea; 
iubirea reciprocă drept consecinţă a iubirii de Dum- 
nezeu. 

Ingeniozitate: a respinge toate mobilia naturale şi a le 
transforma în ceva clerical-transcendent... a exploata ex- 
clusiv pentru sine virtutea şi respectul ei, a le refuza treptat 
oricărui necreştin. | 

186. 


Adâncul dispreț cu care a fost tratat creştinul în lumea 
antică, rămasă una aristocrată, e de aceeaşi natură ca şi 
instinctul actual al aversiunii față de evrei: este ura caste- 
lor libere şi conştiente de sine împotriva celor care se 
infiltrează şi la care gestunile stângace şi timide se aso- 
ciază cu un orgoliu absurd. 

Noul Testament este Evanghelia unui tip uman cu totul 
lipsit de nobleţe; pretenția lui de a valora mai mult, ba 
chiar de a deține toate valorile, are, într-adevăr, ceva re- 
voltător, — chiar şi astăzi. 


187. 


Cît de puțin respect pentru obiect! Spiritul este cel 
care însuflețeşte! Ce aer bolnav şi stricat în toată această 
vorbărie exaltată despre „mântuire“, iubire, fericire, credință, 
adevăr, „viaţă veşnică“! Luaţi în schimb o carte păgână, 
de pildă Petronius, unde, în fond, nu se face, nu se spune, 
nu se vrea, nu este apreciat nimic altceva decât ceea ce, 
după un criteriu valoric creştin ipocrit, reprezintă un păcat, 
ba chiar un păcat capital. Şi cu toate acestea: ce senzație 
de sănătate în aerul curat, în spiritualitatea superioară a 
ritmului mai alert, a forței eliberate, abundente şi sigure de 
viitor! In întreg Noul Testament nu apare nici măcar o 
bouffonnerie: astfel, însă, o carte este infirmată... 


188. 


Caracterul profund ignobil cu care este apreciată orice 
formă de viață din afara creştinismului: nu le ajunge să-şi 
înjosească adversarii, ei au nevoie, nici mai mult nici mai 
puţin, de o defăimare a tot ceea ce nu sunt ei... Cu aroganța 
sfințeniei se-mpacă de minune un suflet abject şi perfid: 
dovadă primii creştini. 

Viitorul: ei il vând la un preţ bun... Este forma cea 
mai impură de spirit din câte există. Întreaga viaţă a lui 
Christos e prezentată astfel încât să corespundă profeţiilor: 
el se poartă aşa, pentru ca ei să aibă dreptate... 


189. 


Interpretarea mincinoasă a cuvintelor,:a gesturilor şi 
stărilor muribunzilor: de pildă, frica în fața morții e con- 
fundată principial cu frica de „după-moarte“... 


190. 


Creştinii au procedat ca şi evreii, iar ceea ce ei au 
simțit drept condiție existențială şi înnoire au pus în gura 
maestrului lor, incrustându-i cu acestea viața. De asemenea, 
e1 i-au atribuit ulterior întreaga înţelepciune aforistică —: 
pe scurt, şi-au prezentat viaţa şi faptele reale drept o ascul- 
tare, sfințindu-le astfel pentru propaganda lor. 

Ceea ce susține întregul devine vizibil la Pavel: e 
derizoriu. Restul este opera unui tip de sfinți pornind de la 
ceea ce era sfânt pentru el. 

Întreaga „concepţie minunată“, inclusiv învierea, este 
o consecinţă a glorificării de sine a comunităţii, care şi-a 
airibuit ceea ce, într-un grad superior, atribuise învățătorului 
e1 (respectiv şi-a extras forța din €el...). 


191. 


Creştinii nu au practicat niciodată ceea ce le-a reco- 
mandat lisus, iar vorbăria neruşinată despre „justificarea 
prin credinţă“, cât şi semnificația supremă şi unică a aces- 
teia sunt doar consecinţa faptului că biserica n-a avut cura- 
jul şi voința să accepte actele pe care le cerea lisus. 

Budistul acționează altfel decât cel care nu e budist; 
creştinul acționează ca toată lumea şi are un creştinism al 
ceremoniilor şi al stărilor sufleteşti. 

Perfidia profundă şi vrednică de dispreţ a creştinismului 
din Europa —: devenim într-adevăr obiectul de dispreț al 
arabilor, al hinduşilor şi al chinezilor... Ascultaţi discur- 
surile primului om de stat german cu privire la ceea ce 
preocupa de fapt Europa în urmă cu patruzeci de ani... 


192. 


„Credinţă “ sau „fapte“? — Însă e tot atât de firesc ca 
faptelor, obişnuinței pentru anumite fapte, să li se asocieze 
o anumită estimare a valorilor şi în cele din urmă o 
conştiinţă, pe cât de artificial este ca dintr-o simplă esti- 
mare a valorilor să apară „fapte“. Trebuie să te antrenezi 
nu în întărirea sentimentelor legate de valoare, ci în acţiune: 
trebuie mai întâi să poți ceva... Diletantismul creştin al lui 
Luther. Credinţa este un algoritm. Fundalul îl constituie 
profunda convingere a lui Luther, şi a celor asemenea lui, 
că sunt incapabili de fapte creştine — un aspect personal 
învăluit într-o extremă suspiciune dacă nu cumva orice 
acțiune este un păcat şi vine de la diavol: astfel încât valoa- 
rea existenţei revine anumitor stări, foarte încordate, de 
inactivitate (rugăciune, efuziune etc). — Până la urmă el ar 
avea dreptate: instinctele care se manifestă în întreaga operă 
a reformatorilor sunt cele ma: brutale din câte există. Doar 
prin ignorarea absolută de sine, prin cufundarea în opus, 
doar ca iluzie („credinţă“) puteau ei să suporte existenţa. 


193. 


„Ce să faci pentru a crede?“ — o întrebare absurdă. 
Ceea ce lipseşte în creştinism este abținerea de la tot ceea 
ce Christos a poruncit să se facă. 

Este însăşi viaţa meschină, interpretată însă cu un ochi 
plin de dispreţ. 


194. 


Intrarea în viața adevărată — îţi salvezi de moarte viața 
personală trăind o viaţă generală — 


195. 


„Creştinismul“ a ajuns ceva fundamental deosebit de 
ceea ce a făcut şi a vrut întemeietorul său. El este marea 
mişcare antipăgână a Antichității formulată prin utihzarea 
vieții, a concepției şi „cuvintelor“ întemeietorului creş- 
tinismului, dar într-o interpretare absolut arbizrară, după 
schema unor nevoi fundamental diferite: transpus în lim- 
bajul tuturor religiilor subterane existente deja — 

El este apariția pesimismului (-— în timp ce lisus vroia 
să aducă pacea şi fericirea mieilor): şi anume pesimismul 
celor slabi, al supuşilor, al suferinzilor şi asupriţilor. 

Duşmanul lor de moarte este 1) puterea în caracter, 
spirit şi gust, „mundanitatea“, 2) „fericirea“ clasică, super- 
ficialitatea elevată şi scepticismul, mândria severă, des- 
frâul excentric şi împăcarea cu sine distantă a înțeleptului, 
rafinamentul grecesc în gest, cuvânt şi formă. Duşmanul 
lor de moarte este romanul, tot atât de mult ca şi grecul. 

Încercare a antipăgânismului de a se întemeia filosofic 
şi de a se face posibil: simţul pentru figurile echivoce ale 
vechii culturi, mai ales Platon, acest antielin şi semit din 
instinct... De asemenea pentru stoicism, care este în esenţă 
opera semiților (— „demnitatea“ ca severitate, lege, virtutea 
ca măreție, responsabilitate de sine, autoritatea, ca suve- 
ranitate personală supremă - toate acestea sunt semite. 
Stoicul este un şeic arab înfăşurat în straie şi concepte 
greceşti). 

196. 


Creştinismul preia doar lupta deja existentă împotriva 
idealului c/asic, împotriva religiei elevate. Intr-adevăr, 
această întreagă fransformare reprezintă o transpunere în 
nevoile şi nivelul de înțelegere al masei religioase de odi- 
nioară: acea masă care credea în lisus, Mithra, Dionysos, 
„Marea Mamă“ şi care cerea de la o religie: 1) speranţa în 
Viaţa de Apoi, 2) fantasmagonia sângeroasă a animalului 
jertfit (misterul), 3) fapta mântuitoare, legenda sfântă, 
4) ascetismul, negarea lumii, „purificarea“ superstițioasă, 
5) ierarhia, o formă de constituire a comunității. Pe scurt: 
creştinismul se adaptează la antipăgânismul existent deja, 
ivit pretutindeni, la cultele ce au fost combătute de 
Epicur... mai exact la religiile masei de jos, ale femeilor, 
ale sclavilor, ale straturilor lipsite de noblețe. 

Avem prin urmare drept confuzii: 

1) nemurirea persoanei; 

2) aşa-zisa cealaltă lume; 

3) absurditatea conceptului de vină şi a celui de peni- 

tenţă în centrul interpretării existenței; 

4) desacralizarea omului în locul îndumnezeirii sale, 
căscarea prăpastiei celei mai adânci peste care 
te-ajută să treci doar minunea, doar prostraţia celui 
mai profund dispreț de sine; 

5) întreaga lume a imaginaţiei corupte şi a afectului 
maladiv, în locul practicii simple, pline de iubire, 
în locul unei fericiri budiste acesibile pe pământ; 

6) o ordine ecleziastică bazată pe cler, teologie,- cult, 
sacrament; pe scurt, tot ceea ce combătuse lisus din 
Nazaret; 

7) minunea în toți şi în toate, superstiția: în timp ce 
tocmai elementul distinctiv al iudaismului şi al celui 
mai vechi creştinism a fost aversiunea sa față de 
minune, relativul său caracter rațional. 

197. 


Premisa psihologică: obscurantismul, incultura, 1gn0- 
ranța ce a uitat de orice ruşine: imaginați-vă aceşti sfinți 
neruşinați în mijlocul Atenei; 

instinctul iudaic al „aleşilor“: ei monopolzează ne- 
condiționat toate virtuțile şi socotesc restul lumii drept 
opusul lor; un semn elocvent al zrivialității sufletului, 

absența deplină a scopurilor autentice, a sarcinilor 
reale, pentru care ai nevoie de alte virtuți decât cele ale 
fățarnicilor, — statul i-a scutit de acest efort: vulgul neruşinat 
s-a purtat ca şi când n-ar fi avut nevoie de ele. 

„De nu veţi deveni asemeni copiilor —“: oh, cât de 
departe suntem de această naivitate psihologică! 


198. 


Întemeietorul creştinismului a trebuit să plătească pen- 
tru că s-a adresat păturii celei mai de jos a societăţii şi 
inteligenţei iudaice. Ea l-a conceput conform spiritului pe 
care ea îl înțelegea... E un adevărat scandal faptul că s-a 
fabricat o viață a Mântuitorului, un Dumnezeu personal, 
un mântuitor personal, o nemurire personală, păstrându-se 
întreaga meschinărie a „persoanei“ şi a „istoriei“ dintr-o 
concepție ce contestă realitatea oricărui element personal 
ŞI istoric... 

Legenda mântuirii în locul simbolicului acum şi de-a 
pururi, al lui aici şi pretutindeni; miracolul în locul sim- 
bolului psihologic. 


199. 


Nimic nu este mai puţin ingenuu decât Noul Testa- 
ment. Se ştie pe ce sol a crescut. Acest popor cu o voinţă 
neînduplecată față de sine, care, după ce-şi pierduse de 
mult orice fond natural şi dreptul propriu la existență, a 

ştiut totuşi să se impună având, în plus, nevoie să se legi- 
timeze prin ipoteze cu totul artificiale şi pur imaginare (ca 
popor ales, comunitate de sfinți, popor al făgăduinței, ca 
„biserică“): acest popor a manipulat vechea pia fraus cu o 
asemenea desăvârşire, cu un asemenea grad de „conştiinţă 
curată“, încât nu poți fi suficient de precaut atunci când el 
predică morala. Dacă evreii se-nfățişează drept puritatea 
însăşi, pericolul a devenit major: trebuie să-ți aduni micul 
fond de inteligență, neîncredere şi răutate atunci când citeşti 
Noul Testament. 

Oameni de cea mai joasă sorginte, în parte şleahtă de 
vagabonzi, excluşii nu doar ai societății alese dar şi ai celei 
onorabile, crescuți departe chiar şi de izu/ culturii, fără 
educație, fără ştiinţă, fără a bănui măcar că ar putea exista 
un simţ moral şi pentru lucrurile spirituale, tocmai — evrei: 
pricepuți din instinct, ca prin toate ipotezele superstiţioase, 
prin ignoranţa însăşi să creeze un avantaj, o persuasiune. 


200. 


Eu privesc creştinismul drept cea mai funestă min- 
ciună a persuasiunii ce a existat vreodată, drept marea 
minciună profană: smulg mugurii şi lăstarn idealului său 
oricum s-ar deghiza, resping, orice jumătăți sau trei sferturi 
de măsură, — eu constrâng la război împotriva sa. 

Moralitatea oamenilor simpli ca măsură a lucrurilor: 
aceasta este cea mai respingătoare degradare a culturii de 
până acum. Și această formă de ideal rămânând atârnată 
ca „Dumnezeu“ deasupra umanității! 


201. 


Oricât de modeste pretenții a1 avea cu privire la ones- 
titatea intelectuală, în contact cu Noul Testament nu poți 
să-ți reprimi un disconfort indicibil: căci obrăznicia de- 

şănțată a dorinței de a se pronunţa cu privire la marile 
probleme a celor mai puţini chemaţi, ba chiar pretenţia lor 
de a decide în asemenea chestiuni depăşeşte orice măsură. 
Frivolitatea neruşinată cu care se vorbeşte aici despre pro- 
blemele cele mai inaccesibile (viaţă, lume, Dumnezeu, scop 
al vieţii), de parcă ele nici n-ar fi probleme, ci doar nişte 
bagatele cu care se joacă aceşti sfințişori! 


202. 


Aceasta a fost forma cea mai funestă de megalomanie 
ce a existat vreodată pe pământ: — când aceşti mărunți 
avortoni fățarnici au început să revendice pentru sine cu- 
vinte ca „Dumnezeu“, „Judecata de Apoi“, „adevăr“, „iu- 
bire“, „înțelepciune“, „duh sfânt“ delimitându-se astfel de 
„lume“, când această specie de om a început să răstă/mă- 
cească pentru sine valorile, ca şi când ei ar fi fost sensul, 
sarea, măsura şi ponderea: atunci ar fi trebuit să li se ridice 
case de nebuni şi-apoi să fie uitaţi acolo. Faptul că au fost 
prigoniţi a reprezentat o prostie antică în stil mare: astfel 
lumea 1-a luat în serios, astfel au devenit ei un model. 

Întreaga năpastă a fost posibilă pentru că exista deja în 
lume o formă înrudită cu megalomania, cea iudaică (după 
ce s-a căscat prăpastia dintre evrei şi evreii creştinaţi, aceştia 
din urmă au trebuit să utilizeze încă o dată — şi într-o 
ultimă potenţare a eficienței în scopul propriei autocon- 
servări — metoda autoconservării inventată de instinctul 
iudaic), pe de altă parte, întrucât filosofia morală elină a 
făcut totul spre a pregăti un fanatism moral chiar în rândul 
grecilor şi al romanilor şi spre a-l face atrăgător... Platon, 
marea punte a corupției, cel care, pentru prima dată, n-a 
mai vrut să accepte natura în morală, cel care devalorizase 
deja zeii greci prin conceptul său de „bine“, pe care iudais- 
mul il circumcisese deja ( — în Egipt?). 

203. 


Aceste virtuți gregare nu conduc deloc spre „viaţa 
eternă“: a le pune în scenă şi a fi actorul lor poate părea 
un lucru inteligent, dar pentru cel care ştie cât de cât să 
privească, totul nu-i decât cea mai jalnică dintre farse. Nu 
meriți câtuşi de puțin un privelegiu în cer şi pe pământ 
dacă te-ai împlinit ca oaie angelică, ci, în cel mai bun caz, 
rămâi doar o cornută absurdă — presupunând că nu vei 
plesni de înfumurare şi nu vei scandaliza prin atitudini 
justițiare. 

Tenbila transfigurare coloristică prin care sunt ilumi- 
nate aici virtuțile meschine — ca o reflecţie a calităților 
divine! 

Intenția şi utilitatea naturală a fiecărei virtuţi trecute 
principial sub tăcere; ea are o valoare doar din perspectiva 
unei porunci divine, a unui model divin, doar în perspec- 
tiva unor bunuri viitoare şi religioase. (Splendid: ca şi când 
ar fi vorba despre „mântuirea sufletului“: însă era doar un 
mijloc pentru a „rezista“ aici cu cât mai multe sentimente 
frumoase). 


204. 


Legea, formularea viguros-realistă a unor condiții de 
conservare a unei comunități, interzice o serie de acțiuni 
cu o anumită orientare, în special cele îndreptate împotriva 
comunității: ea nu interzice atitudinea interioară din care 
decurg aceste acțiuni — căci are nevoie de astfel de acțiuni 
într-o altă direcţie, şi-anume împotriva duşmanilor comu- 
nității. Or, idealistul moral vine şi spune: „Dumnezeu vede 
inimile: acţiunea în sine nu este încă nimic; trebuie să 
smulgi atitudinea ostilă din care ea izvorăşte...“ În condiţii 
normale nu poţi decât să râzi la auzul unor asemenea cu- 
vinte; doar în acele cazuri excepționale când o comunitate 

trăieşte absolut în afara constrângerii de a se lupta pentru 
propria existenţă ele sunt luate în seamă. Un mod de gân- 
dire dispare atunci când utilitatea lui nu mai este sesizabilă. 

Acesta a fost, de pildă, cazul în momentul apariției lui 
Buddha în mediul unei societăți foarte paşnice şi chiar 
vlăguite spiritual. 

Acesta a fost de asemenea cazul în privința primelor 
comunități creştine (deopotrivă comunităţi iudaice), a căror 
premisă este societatea iudaică apolitică. Creştinismul putea 
să crească doar pe solul iudaismului, adică în sânul unui 
popor care renunţase deja la politică şi trăia un fel de 
existență parazitară în cadrul ordinii romane a lucrurilor. 
Creştinismul a mers un pas mai departe: te poți „castra“ 
mult mai mult — împrejurările o permit. — Vatura e izgonită 
din morală atunci când se spune: „iubiţi-vă duşmanii“: căci 
acum natura -- „trebuie să-ți iubeşti aproapele şi să-ți urâşti 
duşmanul“-— şi-a pierdut sensul în interiorul legii (al in- 
stinctului);, acum abia trebuie reiîntemeniată şi iubirea față 
de aproape (ca o formă de iubire față de Dumnezeu). Pre- 
tutindeni este vârât Dumnezeu şi scoasă astfel o utilitate; 
pretutindeni se contestă sursa autentică a oricărei morale: 
respectarea naturii, ce constă tocmai în recunoaşterea unei 
morale naturale, e principial suprimată... 

De unde provine stimulul seducător al unui asemenea 
ideal de umanitate castrat? De ce nu produce şi el dezgust, 
aşa cum ne dezgustă imaginea castratului?... lată răspun- 
sul: nici vocea castratului nu ne dezgustă, în ciuda cruntei 
mutilări ce o condiționează: ea a devenit mai dulce... 
Tocmai datorită faptului că 1 s-au extirpat „organele virile“ 
a pătruns în virtute un timbru feminin pe care ea nu l-a 
avut anterior. 

Să ne gândim, pe de altă parte, la asprimea tenbilă, 
pericolul şi imprevizibilul inerente unei vieți de virtuți 
masculine — viața unui corsican, astăzi incă,.sau viața ara- 

bilor păgâni (ce se aseamănă până în detaliu cu cea a 
corsicanilor: cântecele lor ar putea fi compuse de corsi- 
cani) — vom înțelege astfel cum tocmai specia cea mai 
robustă de om e fascinată şi impresionată de acest sunet 
voluptuos al „bunătății“ şi „purității“... O pastorală... o 
idilă... „omul bun“; toate acestea impresionează cel mai 
mult în epoci când tragedia aleargă pe străzi. 


x 


Astfel înțelegem, de asemenea, în ce măsură „idealis- 
tul“ (— eunucul idealului) provine şi el dintr-o anumiză 
realitate, nefiind un simplu fantast... El a ajuns la 
cunoaşterea faptului că o asemenea inrerdicție trivială a 
unor acţiuni nu are nici un sens pentru forma sa de reali- 
tate (întrucât tocmai instinctul pentru aceste acțiuni a fost 
slăbit, datorită îndelungatei lipse de exercițiu şi de con- 
strângere la exercițiu). Castratorul formulează o sumă de 
noi condiții de conservare pentru oamenii unei anumite 
specii: prin aceasta el este un realist. Mijloacele pentru 
legislaţia sa sunt aceleaşi ca şi pentru legislaţiile anterioare: 
apelul la orice fel de autoritate, la „Dumnezeu“, utilizarea 
conceptelor de „vină şi pedeapsă“, cu alte cuvinte el uti- 
lizează toate accesoriile vechiului ideal, dar într-o nouă 
interpretare: pedeapsa, de pildă, este mai interiorizată (even- 
tual ca remuşcare). 

In praxi această specie de om dispare de îndată ce 
condițiile excepționale ale existenței sale încetează - un 
fel de Tahiti şi fericire tropicală aşa cum a fost viaţa evrei- 
lor simpli din provincie. Singurul lor adversar natura! 
este mediul din care au răsărit: împotriva lui trebuie ei să 
lupte, împotriva lui trebuie ei să-şi dezvolte afectele 
ofensive şi defensive: adversarii ei sunt adepţi vechiului 
ideal (— această specie de ostilitate este reprezentată strălu- 
cit de Pavel prin raportul său față de elementul iudaic, de 

Luther prin raportul față de idealul clerical-ascetic). Forma 
cea mai blândă a acestei ostilități este cu siguranță aceea 
a primiloi budişti: poate că pentru nimic altceva nu s-a 
cheltuit atâta efort pentru a descuraja şi slăbi sentimentele 
ostile. Lupta împotriva resentimentului apare aproape drept 
prima sarcină a budistului: doar astfel se garantează pacea 
sufletului. A te desprinde, însă fără ranchiună: aceasta pre- 
supune în orice caz o umanitate uluitor de îmblânzită şi de 
îndulcită, — sfinți... 


X% 


Inteligența castratismului moral. — Cum se duce 
războiul împotriva afectelor şi valorizărilor masculine? Nu 
există mijloace fizice de forță, astfel încât rămâne doar 
războiul de persuasiune, de vrăjire, războiul minciunii, pe 
scurt războiul „spiritual“. 

Reţeta întâi: virtutea în general este monopolizată ca 
ideal propriu; idealul mai vechi este negat până când ajunge 
un opus al oricărui ideal. Aici este nevoie de o artă a 
calomniei. 

Reţeta a doua: tipul propriu este instituit drept criteriu 
valoric universal: el este proiectat în lucruri, în spatele lor 
ca ordine a lucrurilor — ca Dumnezeu. 

Reţeta a treia: duşmanii idealului propriu sunt prezentați 
drept duşmani ai lui Dumnezeu; îți inventezi dreptul la 
patosul major, la putere, dreptul de a blestema şi de a 
binecuvânta. 

Reţeta a patra: orice suferință, tot ceea ce e straniu, 
îngrozitor şi funest în existență este dedus din ostilitatea 
faţă de propriul ideal: — orice suferință survine ca pedeapsă, 
chiar şi la adepţi (doar dacă nu e o încercare etc.). 

Reţeta a cincea: ajunge să interpretezi naturia ca opus 
al idealului propriu: a socoti drept o probă fundamentală 
de răbdare, drept o formă de martiriu rezistența cât mai 

îndelungată în spațiul naturalului; să te deprinzi cu un 
dedain al expresiei şi manierelor față de toate „lucrurile 
naturale“. 

Reţeta a şasea: victoria antinaturalului, a castratismu- 
lui ideal, victoria lumii purității, a binelui, a neprihănirii şi 
fericirii e proiectată în viitor ca sfârşit, ca final, ca marea 
speranţă, ca „venire a împărăției lui Dumnezeu“. 

— — Sper că încă mai puteți râde de această erljare a 
unei specii insignifiante în criteriu valoric al lucrurilor... 


205. 


Nu-mi place deloc la acel lisus din Nazareth sau la 
apostolul său Pavel faptul că au turnat atâtea în capul 
oamenilor simpli, de parcă virtuțile modeste ale acestora ar 
avea vreo semnificație. A trebuit să plătim prea scump 
acest lucru: căci ei au compromis calităţile mai valoroase 
de virtute şi om, ei au aşezat în opoziție conştiinţa încăr- 
cată şi demnitatea sufletului nobil, ei au orientat greşit 
pornirile curajoase, generoase, temerare, excesive ale sufle- 
tului puternic, până la autodistrugere... 


206. 


În Noul Testament, mai ales în Evanghelii, eu nu aud 
să vorbească nimic „divin“: aud mai degrabă o formă indi- 
rectă a setei nemăsurate de a calomnia şi de a distruge — 
una dintre formele cele mai necinstite de ură. Lipseşte 
orice cunoaştere a însuşirilor unei naturi superioare. Un 
abuz neruşinat de tot felul de cumsecădenii; întreaga co- 
moară a Proverbelor este exploatată şi uzurpată; a fost 
necesară venirea unui Dumnezeu pentru a le spune acelor 
vameşi etc. — 

Nimic nu este mai obişnuit decât această luptă împo- 
triva fariseilor cu ajutorul unei aparențe morale absurde şi 

nepractice; mulțimea şi-a găsit mereu propria încântare 
într-un asemenea four de force. Reproşul „fățărniciei“ din 
această gură! Nimic nu e mai obişnuit decât această tratare 
a adversarilor — un indiciu extrem de compromiţător pen- 
tru nobleţe, sau nu?... 


207. 


Creştinismul primitiv înseamnă abolirea statului: el 
interzice jurământul, serviciul militar, tribunalele, apărarea 
de sine şi apărarea vreunui întreg, diferenţa dintre compa- 
inot şi străin; de asemenea, ordinea de castă. 

Modelul reprezentat de Christos: el nu se opune celor 
care îi fac rău; nu se apără; ba mai mult: el „întinde şi 
celălalt obraz“ (la întrebarea „Tu eşti Christosul“, el 
răspunde „iar de-acum o să vedeţi, Fiul omului la dreapta 
Tatălui şi venind pe norii cerului“). EI interzice apostolilor 
săi să-l apere; el atrage atenţia că ar putea fi ajutat, dar că 
nu vrea. 

Creştinismul este de asemenea abolirea societății: el 
favorizează tot ceea ce este disprețuit de aceasta, creşte din 
solul celor compromişi, condamnați, excluşi, din solul 
„păcătoşilor“, al „vameşilor“, al „prostituatelor“, al vulgu- 
lui („pescarilor“), el desconsideră bogaţii, învățații, ar1s- 
tocraţii, virtuoşii, „„corecții“. 


208. 


Războiul purtat în Noul Testament împotriva celor 
nobili și puternici e acelaşi ca al lui Reineke şi are aceleaşi 
mijloace: îl distinge doar mirul bisericesc şi un refuz mai 
decis de a recunoaşte propria viclenie. 

209. 


Evanghelia: vestea că umiliților şi săracilor le este 
permis accesul spre fericire — că nu trebuie decât să te 
desprinzi de instituţia, tradiția şi tutela castelor superioare: 
astfel, apariția creştinismului nu-i altceva decât concepția 
tipică a socialiştilor. 

Proprietate, câştig, patrie, castă şi rang, tribunale, poli- 
ție, stat, biserică, învățământ, artă, armată: toate acestea 
sunt tot atâtea piedici în calea fericirii, erori, capcane, lu- 
crări diabolice, cărora Evanghelia le anunţă judecata — totul 
tipic pentru concepția socialiştilor. 

În spatele revoltei, explozia urii acumulate faţă de 
„stăpâni“, instinctul pentru gradul înalt de fericire ce ar 
putea să existe — după o atât de îndelungată exploatare — 
deja în faptul-de-a-te-simţi-hber... (De obicei, un simptom 
că straturile inferioare au fost tratate prea uman, că ele 
simt deja pe vârful limbi gustul unei fericiri interzise lor... 
Nu foamea naşte revoluţii, ci faptul că mulțimii i-a venit 
pofta en mangeant...) 


210. 


Citiţi o dată Vou/ Testament ca pe o carte a ademeni- 
rii: virtutea este confiscată cu instinctul că astfel îţi atragi 
de partea ta opinia generală, — şi anume virtutea cea mai 
modestă ce recunoaşte doar oaia ideală, inclusiv păstorul, 
şi nimic altceva: o virtute drăgălaşă, binevoitoare, com- 
plezentă şi visător împăcată ce nu are nici o pretenţie spre 
exterior, — ce se delimitează de „lume“. Înfumurarea cea 
mai Stupidă, ca şi când destinul umanității s-ar învârti în 
jurul ei astfel încât comunitatea ar fi pe de o parte tot ceea 
ce este drept, iar lumea, pe de altă parte, tot ceea ce este 
fals, etern-reprobabil şi abject. Ura cea mai stupidă împo- 
triva a tot ceea ce presupune putere: însă fără a se atinge 

de ea! Un fel de detaşare lăuntrică, ce în exterior lasă totul 
aşa cum a fost (servitute şi sclavie; a şti să faci din toate 
un mijloc în slujba lui Dumnezeu şi a virtuţii). 


211. 


Creştinismul este posibil ca forma cea mai privată de 
existenţă; el presupune o societate restrânsă retrasă, întru 
totul apolitică, — el ține de conventicul. Un „star creştin“, 
o „politică creştină“, dimpotrivă, sunt o neruşinare, o min- 
ciună ca, de pildă, un comandament creştin care vede în 
„Dumnezeul mulțimilor“, până la urmă, un şef de stat major. 
Nici papalitatea n-a fost în stare vreodată să ducă o politică 
creştină...; iar atunci când reformatorii se ocupă de politică, 
precum Luther, se ştie că ei sunt tot atât de fideli lui 
Machiavelli ca un imoralist sau tiran oarecare. 


212. 


Creştinismul este încă oricând posibil. El nu este legat 
de nici una dintre dogmele neruşinate care s-au împopoţonat 
cu numele său: el nu are nevoie nici de concepția despre 
Dumnezeul personal, nici de păcat, nemurire, mântuire sau 
credință; el n-are nevoie nici măcar de o metafizică, cu 
atât mai puţin de ascetism sau de o „ştiinţă a naturii“ 
creştină. Creştinismul este o practică, nu o concepţie asu- 
pra credinței. El ne spune cum să acționăm, nu ce anume 
trebuie să credem. 

Cel care ar spune astăzi: „nu vreau să fiu soldat“, „nu 
mă interesează justiția“, „n-am nevoie de servicule poliţiei“, 
„nu vreau să fac nimic care să-mi afecteze liniştea inte- 
rioară: iar dacă pentru asta trebuie să sufăr, nimic nu-mi va 
întreține mai bine această linişte decât suferinţa“-— acela ar 
fi creştin. 

213. 


Despre istoria creştinismului. — Permanenta modifi- 
care a mediului social: concepţia creştină îşi schimbă ast- 
fel permanent centrul de greutate... Favorizarea celor de 
jos şi a oamenilor simpli... Evoluţia pe care o cunoaşte 
caritas... Tipul „creştin“ îşi reînsuşeşte treptat tot ceea ce 
el a negat la început (în a cărui negare consta el —). 
Creştinul devine cetăţean, soldat, jurat, muncitor, negustor, 
învăţat, teolog, preot, filosof, hangiu, artist, patriot, politi- 
cian, „prinţ“... el reia toate activitățile pe care le-a renegat 
(— apărarea de sine, tribunalul, pedeapsa, jurământul, dis- 
criminarea între un popor şi altul, disprețul, mânia...). 
Intreaga viață a creştinului este, până la urmă, tocmai viața 
despre care Christos predica lepădarea... 

Biserica aparţine tot atât de mult triumfului a ceea ce 
este anticreştin ca şi statul modern, ori raționalismul mo- 
demn... Biserica este barbarizarea creştinismului. 


214. 


Și-au impus dominaţia asupra creştinismului: iudaismul 
(Pavel); platonismul (Augustin); cultele misterice (concepţia 
mântuirii, simbolul „crucii“; ascetismul (— ostilitate faţă 
de „natură“, „rațiune“, „simţuri“, — Onent...). 


215. 


Creştinismul ca o indepărtare de natură specifică 
moralei animalului de turmă: printr-o neînțelegere şi orbire 
de sine depline. Democratizarea este o formă mai naturală 
a celei morale, una mai puţin mincinoasă. 

Fapt: exploataţii, cei de jos, întreaga mulţime de sclavi 
ŞI semisclavi vor puterea. $ 

Treapta întâi: ei se eliberează — se răscumpără, mai 

întâi imaginar, se recunosc reciproc, se impun. 

Treapta a doua: intră în luptă, vor recunoaştere, drep- 

turi egale, „dreptate“. 

Treapta a treia: ei vor privilegii (atrag de partea lor 

reprezentanți ai puterii). 

Treapta a patra: ei vor puterea doar pentru Sine, ŞI O 

Gu... 

În creştinism trebuie deosebite trei elemente: a) opri- 
maţii de tot felul, b) mediocrii de tot felul, c) neîmpăcaţii 
ŞI bolnavii de tot felul. Prin cel dintâi element, creştinismul 
luptă împotriva celor avantajaţi politic şi a idealului lor; 
prin cel de-al doi/ea element, împotriva excepțiilor şi a 
privilegiaţilor (din punct de vedere spiritual, sensibil —) de 
orice fel; prin cel de-al trei/ea element, împotriva instinctu- 
lui natural al celor sănătoşi şi favorizați de soartă. 

Când se ajunge la victorie, în prim-plan apare al doi- 
lea element; căci atunci creştinismul i-a ademenit la sine 
pe cei sănătoşi şi favorizați de soartă (ca războinici pentru 
cauza sa), şi pe cei puternici (ca interesaţi în dominarea 
mulțimii), — astfel încât acum instinctul de turmă, natura 
mediocră considerată întru totul valoroasă dobândesc 
sancţionarea cea mai înaltă prin intermediul creştinismu- 
lui. Această natură mediocră ajunge, în cele din urmă, să 
se conştientizeze (- să capete curajul față de sine —) 
până-ntr-atât încât îşi revendică puterea chiar din punct de 
vedere politic... 

Democraţia este creştinismul infățișat ca natură: un 
fel de „întoarcere la natură“ după ce acesta a putut fi depăşit 
de valorizarea opusă printr-o antinaturaleţe extremă.— 
Consecinţă: idealul aristocratic se îndepărtează acum de 
natură („omul superior“, „nobil“, „artist“, „pasiune“, „cu- 
noaştere“; romantismul drept cult al excepţionalului, ge- 
niul etc.). 

216. 


Când înşişi „stăpânii “ pot deveni creştini. — Instinctu- 
lui unei comunităţi (tnb, familie, neam, obşte) îi este ine- 
rent faptul de a resimți stările şi aspirațiile cărora ea le 
datorează conservarea ca fiind valoroase în sine, de pildă 
supunerea, mutualitatea, menajamentul, moderația, mila, — 
prin urmare faptul de a reprima tot ceea ce se opune aces- 
tora sau le contrazice. 

De asemenea, instinctului conducătorilor (fie ei indi- 
vizi sau caste) îi sunt inerente patronarea şi elogierea 
virtuţilor prin care supuşii devin obedienți şi manipulabili 
(— stări şi afecte ce pot fi cu totul străine celor proprii 
stăpânilor). 

Instinctul de turmă şi instinctul conducătorilor laudă 
deopotrivă o sumă de calități şi stări — însă din motive 
diferite: primul dintr-un egoism nemijlocit, al doilea dintr-un 
egoism indirect. 

Acceptarea creştinismului de către rasele de stăpâni 
este, în esență, consecința înţelegeri faptului că creştinismul 
este o religie de turmă ce propăvăduieşte ascultarea: pe 
scurt, că-i stăpâneşti mai uşor pe creştini decât pe cei care 
nu sunt creştini. Semnalându-i acest fapt, papa recomandă 
şi astăzi împăratului chinez propaganda creştină. 

Se ajunge ca forța de seducţie a idealului creştin să 
acţioneze poate cel mai intens asupra naturilor care iubesc 
pericolul, aventura, şi contradictoriul, care iubesc orice 
situație unde se pot risca pe sine, unde însă poate fi atins 
un non plus ultra al sentimentului de putere. Gândiţi-vă la 
sfânta Tereza în mijlocul instinctelor eroice ale fraților ei: 
— creştinismul apare aici ca o formă de desfrâu a voinţei, 
a forţei voinţei, ca o donquijoterie a eroismului... 

3. Idealuri creştine 


217. 


Război împotriva idealului creştin, împotriva concepției 
despre „fericire“ şi „mântuire“ ca ţel al vieții, împotriva 
supremaţiei celor inocenți, a inimilor curate, a suferinzilor 
şi a nefericiților. 

Când şi unde a semănat vreodată un om demn de a fi 
luat în consideraţie cu acel ideal creştin? Cel puţin în ochii 
unui psiholog sau augur! — răsfoiți toți eroii lui Plutarh. 


218. 


Privilegiul nostru: trăim în epoca comparației, putem 
reconstitui aşa cum nu s-a reconstituit niciodată: noi suntem 
conştiinţa de sine a istoriografiei în genere. Noi savurăm 
altfel, suferim altfel: compararea unei diversități extraor- 
dinare este activitatea noastră instinctivă. Înţelegem totul, 
trăim totul, nu mai avem în noi nici un sentiment ostil. 
Chiar dacă noi înşine cădem prost astfel, curiozitatea noas- 
tră binevoitoare şi aproape afectuoasă se-ndreaptă fără teamă 
spre lucrunle cele mai periculoase... 

„Totul e bun“-— ne cere efort s-o negăm. Suferim dacă 
vreodată suntem atât de neinteligenți încât să ne împo- 
trivim la ceva... De fapt, noi, erudiţii, împlinim astăzi cel 
mai bine învățătura lui Christos — — 


219. 


Ironie faţă de aceia care cred că pot depăşi creştinismul 
prin ştiinţele moderne ale naturii. Judecăţile de valoare 
creştine nu sunt astfel deloc depăşite. „Christos pe cruce“ 
este, — în continuare, simbolul cel mai sublim. 

220. 


Cele două mari curente nihiliste: a) budismul, b) creş- 
tinismul. Ultimul a atins abia acum configurații culturale 
în care îşi poate împlini vocația originară — un nivel căruia 
îl aparține, în care se poate arăta în stare pură... 


221. 


Am restabilit idealul creştin: rămâne să-i mai deter- 
minăm valoarea: 

1) Care valori sunt negate de acesta. Ce conţine idea- 
lul opus? — Mândrie, patos al distanței, marea responsabi- 
litate, exuberanță, superba animalitate, instinctele război- 
nice având plăcerea victoriei, idolatrizarea pasiunii, a 
răzbunării, a vicleniei şi mâniei, a voluptăţii, a aventurii, a 
cunoaşterii —; idealul nobil este negat: frumuseţea, înțelep- 
ciunea, puterea, splendoarea, şi primejdia tipului om: cel 
care îşi propune țeluri, omul „viitorului“ (— aici creştinismul 
rezultă ca o concluzie din iudaism -— ). 

2) Este el realizabil? — Da, însă condiţionat de climă, 
asemenea celui indian. Din ambele hpseşte munca. — El te 
desprinde de popor, de stat, de comunitatea culturală, de 
jurisdicție, respinge învățământul, cunoaşterea, educarea 
bunelor maniere, câştigul, comerţul... elimină tot ceea ce 
constituie folosul şi valoarea omului — îl izolează printr-o 
idiosincrasie sentimentală. Apolitic, antinaţional, nici agre- 
siv, nici defensiv — posibil doar în interiorul unui stat şi a 
unei vieţi sociale bine ordonate care face să prolifereze pe 
cheltuiala generală aceşti sfinți paraziți... 

3) Rămâne consecinţa voinţei de plăcere — şi de 
nimic altceva! „Fericirea“ e privită drept ceva ce se dove- 
deşte, prin sine însăşi, ce nu mai are nevoie de nici o jus- 
tificare, — orice altceva (modul de a trăi şi de a concepe 
viaţa) constituie doar un mijloc pentru acest scop... 

Dar aici este vorba de o gândire trivială: frica de 
durere, de pângărire, de perdiție chiar, ca motiv suficient 
pentru.a renunţa la toate... Acesta e un mod simplist de a 
gândi, semn al unei rase epuizate; nu trebuie să ne lăsăm 
înşelați („Fiţi ca pruncii“ — Firea înrudită: Francisc din 
Assisi, nevrotic, epileptic, vizionar, ca lisus.) 


222. 


Omul superior se distinge de cel inferior prin neînfri- 
care şi desfiderea fataltății: e un semn de regres atunci 
când criterii valorice eudemoniste încep a fi privite ca 
supreme (- epuizare fiziologică, sărăcire a voinţei). Creş- 
tinismul, cu perspectiva sa asupra „fericirii“, este un mod 
de gândire tipic pentru un gen suferind şi secătuit de om. 
O forță deplină vrea să creeze, să sufere, să dispară: pentru 
ea mântuirea bigotului creştin e o muzică falsă, iar ges- 
turile hieratice, o iritare. 


223. 


Sărăcie, umilință şi castitate — idealuri periculoase şi 
defăimătoare, însă, ca nişte otrăvuri, remedii utile în anu- 
mite cazuri de boli, de pildă în epoca imperială romană. 

Toate idealurile sunt periculoase: căci ele disprețuiesc 
ŞI înfierează realitatea concretă; toate sunt otrăvuri, dar, ca 
remedii temporare, ele sunt indispensabile. 


224. 


Dumnezeu l-a creat pe om fericit, inactiv, inocent şi 
nemuritor, viaţa noastră reală este o existență falsă, decă- 
zută, păcătoasă, o existență-pedeapsă... Suferinţa, lupta, 
munca, moartea sunt apreciate ca obiecții şi semne de în- 
trebare față de viață, drept ceva nefiresc, ceva ce nu tre- 

buie să dureze; împotriva căruia ai nevoie de remedii — şi 
pe care le deţii!... 

Omenirea s-a aflat de la Adam până astăzi într-o stare 
anormală: Dumnezeu însuşi l-a dat pe fiul său pentru vina 
lui Adam,-pentru a pune capăt acestei stări anormale: carac- 
terul natural al vieţii este un blestem: Christos redă celui 
care crede în el starea normală: îl face fericit, inactiv şi 
inocent. — Însă pământul nu a început să dea roade fără 
muncă; femeile nu nasc pruncii fără dureri; boala nu a 
dispărut; credincioşilor le merge aici tot atât de rău ca şi 
necredincioşilor. Doar că omul este eliberat de moarte şi 
de păcat — afirmaţii ce nu permit nici un control, dar pe 
care biserica le-a susţinut cu atât mai răspicat. „EI este 
liber de păcate“-— nu prin fapta sa, nu printr-o luptă acerbă 
din partea sa, ci răscumpărat prin faptul mântuirii — ca 
urmare el este desăvârşit, nevinovat, paradisiac... 

Adevărata viață — doar credința (adică o autoamăgire, 
o nebunie). Întreaga existență reală, plină de tumult şi luptă, 
de strălucire şi întuneric, e doar o falsă existență: scopul 
este a te elibera de ea. 

„Omul inocent, inactiv, nemuritor, fericit“* — mai ales 
această concepţie despre „suprema dezirabilitate“, trebuie 
criticată. De ce sunt vina, munca, moartea, suferinţa (şi, 
creştineşte vorbind, cunoaşterea...) contrare supremei 
dezirabilităţi? — Falsele concepte creştine: „fericire“, „ino- 
cență“, „nemurire“ — — — 


225. 


Lipseşte conceptul excentric al „sfințenmei“, —,,Dumne- 
zeu“ şi „om“ n-au fost separate. Lipseşte „minunea“ — nu 
există deloc acea sferă: singura luată în consideraţie este 
cea „spirituală“ (adică simbolic — psihologică). Ca deca- 
dence: pandant pentru „epicureism“... Paradisul, conform 
conceptului grecesc, şi el doar o „grădină a lui Epicur“. 

Lipseşte țelul într-o atare viaţă: — ea nu vrea nimic; — 
o formă a „zeilor lui Epicur“; lipseşte orice motiv spre a 
mai stabili țeluri — a avea copii —, totul a fost atins. 


226. 


Ei dispreţuiesc corpul, îl nesocotesc: mai mult, îl tra- 
tează ca pe un duşman. Sminteala lor a fost să creadă că 
poți trăi cu un „suflet frumos“ într-o hidoşenie de cadavru... 

Pentru a face aceasta inteligibil şi altora, ei au trebuit 
să resemantizeze noțiunea de „suflet frumos“, să răstoarne 
valoarea naturală până când, în cele din urmă, un ins palid, 
bolnăvicios, idiotizat şi halucinat a fost perceput ca desă- 
vârşire, ca „angelic“, ca transfigurare, ca om superior. 


227. 


Ignoranța in psychologicis — creştinul nu are sistem 
nervos —; disprețul şi voinţa arbitrară de a neglija cerințele 
corpului, descoperirea corpului; ipoteza că pentru firea 
superioară a omului aşa se :cuvine — că aceasta e în mod 
necesar spre binele sufletului —; reducția principială a tu- 
turor trăirilor trupeşti la valori morale; boala însăşi gândită 
ca fiind*determinată moral, de pildă ca pedeapsă ori încer- 
care sau chiar ca stare de graţie în care omul devine mai 
desăvârşit decât ar putea fi atunci când e sănătos (-— ideea 
lui Pascal), uneori îmbolnăvirea voluntară — 


228. 


Ce anume este oare această luptă a creştinului „împo- 
triva naturii“? Să nu ne lăsăm înşelaţi de cuvintele şi inter- 
pretările sale! E natură împotriva a ceva ce este iarăşi natură. 
Frică la mulți, dezgust la unii, o anumită spiritualitate la 
alții, iubirea pentru un ideal descărnat şi fără dorinţe, pen- 

tru o „chintesență a naturii“ la cei excepțional — prin aceasta 
vor ei să-şi imite idealul. Fireşte, umilința în locul mân- 
driei, prevederea anxioasă față de dorinţe, detaşarea de 
datoriile obişnuite (detaşare prin care se creează iarăşi sen- 
timentul unui rang superior); frământarea unei lupte per- 
manente pentru nişte lucruri teribile, obişnuința efuziunii 
sufleteşti — toate acestea compun un tip: în el predomină 
iritabilitatea unui corp şubred, dar nervozitatea şi inspirația 
ei este altfel interpretată. Gustul acestor tipuri de firi 
se-ndreaptă mai întâi 1) spre ceea ce e sofisticat, 2) spre 
înflont, 3) spre sentimentele extreme. — Pornirile naturale 
se satisfac rfotuşi, însă într-o nouă formă de interpretare, de 
pildă ca „legitimare înaintea lui Dumnezeu“, „sentiment al 
mântuirii prin grație“ (-— orice stare evidentă de satisfacție 
este astfel interpretată — mândria, voluptatea etc.). — Pro- 
blemă generală: ce se întâmplă cu omul care îşi condamnă 
componenta naturală respingând-o practic şi mutilând-o? 
De fapt, creştinul se dovedeşte a fi o formă exagerată de 
autostăpânire: pentru a-şi controla dorinţele, el pare să tre- 
buiască a le suprima sau a le crucifica. 


229. 


Omul nu s-a cunoscut pe sine din punct de vedere 
psihologic de-a lungul mileniilor: el nu se cunoaşte nici 
astăzi. A şti, de pildă, că ai un sistem nervos (— nu şi un 
„suflet'“), rămâne în continuare un privilegiu al celor mai 
instruiți. Însă omului nu-i place să-şi mărturisească neştiința 
în această privință. Trebuie să fii foarte uman pentru a 
spune „nu ştiu“, pentru a-ţi îngădui ignoranțe. 

Dacă suferă sau e bine dispus, el nu pregetă să găsească 
o cauză pentru aceasta, doar să caute... De fapt, el nu 
poate găsi cauza, întrucît el nici nu bănuieşte măcar unde 
ar trebui să caute... Ce se întâmplă?... El ia o consecință 

a stării sale drept cauza ei, de pildă când o faptă făcută cu 
bună dispoziţie (în fond, ea este întreprinsă pentru că deja 
buna dispoziţie a dat curajul necesar): ecco fapta este 
motivul bunei dispoziţii... Însă cu adevărat, reuşita sa a 
fost determinată de ceea ce a determinat şi buna dispoziţie: 
coordonarea fericită a energiilor şi a sistemelor fiziologice. 

EI se simte rău: ca urmare va fi mereu ros de grijă, de 
scrupul, de autocritică... Într-adevăr, omul crede că starea 
sa proastă este rezultatul scrupulului său, al „păcatului“ 
său, al „criticii de sine“... 

Însă restabilirea revine, adesea după o adâncă epuizare 
şi prostrație. „Cum este cu putinţă să mă simt atât de liber, 
de eliberat? E un miracol; doar Dumnezeu a putut s-o 
facă“. — Concluzie: „El mi-a iertat păcatele“... 

De-aici rezultă o anumită practică: pentru a induce 
sentimentul păcătoşeniei, pentru a predispune spre remuş- 
care, trebuie să aduci corpul într-o stare maladivă şi suresci- 
tată. Metoda este cunoscută. Fireşte, nu se bănuieşte logica 
cauzală a faptului: există o explicație religioasă pentru 
mortificarea cărnii, ea apare ca scop în sine, în timp ce, de 
fapt, ea rezultă doar ca mijloc pentru a face accesibilă 
repretului acea indigestie acută (acea idee fixe a păcatului, 
hipnotizarea găinii cu ajutorul stolului „păcatelor“). 

Maltratarea trupului creează terenul pentru cohorta 
„sentimentelor de vinovăţie“, adică o suferință generală ce 
se vrea mărturisită... 

Pe de altă parte, tot astfel rezultă și metodica „mân- 
tuirii“: au fost provocate toate excesele sentimentului prin 
rugăciune, mişcări, gesturi, jurăminte, — urmează epuiza- 
rea, adesea brutal, adesea într-o formă epileptică. lar în 
spatele acestei stări de adâncă somnolenţă apare strălucirea 
însănătoşirii —, exprimat religios: „mântuirea.“ 

230. 


Odinioară, acele stări şi consecinţe ale epuizării fizio- 
logice — întrucât erau pline de momente subite, înspăimân- 
tătoare, inexplicabile şi imprevizibile — erau socotite mai 
importante decât stările de sănătate şi consecințele lor. Omul 
se temea: el a văzut aici o lume mai înaltă. Somnul şi 
visul, umbra, noaptea, spaima în faţa naturii au fost, pe 
rând, interpretate drept cauza apariției a două lumi: ar fi 
trebuit mai degrabă privite în acest sens simptomele 
epuizării fiziologice. Vechile religii îl disciplinează pe cre- 
dincios pentru o stare de epuizare în care el trebuie să 
trăiască astfel de lucruri... S-a crezut că astfel se pătrunde 
într-o ordine superioară, unde totul încetează a mai fi fa- 
miliar. — Aparența unei puteri superioare... 


231. 


Somnul drept consecință a acelei epuizări, epuizarea 
drept consecință a acelei excitații extraordinare... 

Nevoia de somn, chiar idolatrizarea şi adorarea noțiunii 
de „somn“ în toate religiile şi filosofiile pesimiste. — 

Epuizarea este în acest caz o epuizare a rasei; somnul, 
în sens psihologic, e doar metafora unei nevoi mult mai 
adânci şi mai îndelungate de odihnă... In praxi moartea 
este cea care acţionează aici atât de seducător sub chipul 
fratelui e1, somnul... 


232. 


Întregul training creştin al penitenţei şi mântuirii poate 
fi conceput ca o folie circulaire indusă voluntar: fireşte, 
putând fi produsă doar în indivizi predestinați, adică 
înzestrați morbid. 

233. 


Împotriva remuşcării şi a tratării sale psihologice. — A 
rămâne captiv într-o trăire e deja un semn de decadence. 
Această redeschidere a unor răni vechi, tăvălirea în disprețul 
de sine şi remuşcare e o boală în plus, din care nu poate 
să apară niciodată „vindecarea sufletului“, ci mereu doar o 
nouă formă de boală a acestuia... 

Aceste „stări de graţie“ în interiorul creştinului sunt 
simple alternări ale uneia şi aceleiaşi stări maladive — in- 
terpretări ale crizei epileptice într-un anumit registru pe 
care îl oferă nu ştiinţa, ci mania religioasă. 

Eşti bun până la patologie dacă eşti bolnav... Astăzi 
considerăm cea mai mare parte a aparatului psihologic cu 
care a lucrat creştinismul drept forme ale isteriei şi ale 
epilepsiel. 

Întreaga practică a vindecării sufleteşti trebuie reaşezată 
pe un temei fiziologic: „remuşcarea“ ca atare este o piedică 
în calea însănătoşirii, — trebuie să căutăm a contrabalansa 
totul prin noi tratamente pentru a scăpa cât mai repede de 
morbul torturii de sine... Ar trebui să discredităm ca no- 
civă practica pur psihologică a bisericii şi a sectelor... Nu 
vindeci pe cineva prin rugăciuni şi prin invocarea spiri- 
telor rele: stările de „linişte“ ce survin prin asemenea 
acțiuni sunt departe de a trezi încrederea din perspectivă 
psihologică... 

Eşti sănătos când îi baţi joc de seriozitatea şi zelul 
proprii cu care te-a hipnotizat astfel un amănunt oarecare 
al vieții tale, când, în cazul remuşcării, simți tot atât de 
mult cât o piatră muşcată de un câine, — când ţi-e ruşine 
de regretul tău — 

Practica de până acum, cea pur psihologică şi reli- 
pioasă, urmărea doar o modificare a simptomelor: ea îl 
socotea restabilit pe un om atunci când acesta îngenunchea 

înaintea crucii şi jura să devină un om bun... Însă un crimi- 
nal care îşi ţine în mâini soarta proprie cu o anumită gra- 
vitate orgolioasă şi care nu-şi renegă fapta ulterior are mai 
multă sănătate a sufletului. Criminalii cu care a conviețuit 
Dostoievski la închisoare erau toți miște naturi monolite — 
nu sunt ei de o sută de ori mai valoroşi decât un creştin 
„zdrobit“? 

(— Recomand tratarea remuşcării prin cura Mitchell —) 


234. 


Remuşcarea: semn că fapta depăşeşte caracterul. Există 
remuşcări şi după fapte bune: neobişnuitul lor, ceea ce le 
ridică deasupra vechiului mediu. — 


235. 


Împotriva regretului. — Nu-mi place această formă de 
laşitate față de propria faptă; nu trebue să te părăseşti sub 
asaltul unei ruşini neaşteptate, ori a unui impas. O mândrie 
extremă îşi are mai degrabă locul aici. În fond, la ce ajută! 
Nici o faptă nu devine nefăptuită dacă o regreţi; tot atât de 
puțin dacă este „iertată“ sau „ispăşită“. Ar trebui să fu 
teolog pentru a crede într-o putere ce şterge vina: noi, 
imoraliştii, preferăm să nu credem în „vină“. Socotim că 
toate acțiunile au în esenţă aceeaşi valoare, — de asemenea 
că acţiunile îndreptate impotriva noastră, tocmai de aceea 
— strict economic —, pot fi fapte utile şi general-accepta- 
bile. — În anumite cazuri vom recunoaşte că am fi putut cu 
uşurinţă să ne abținem de la o faptă, — doar împrejurările 
ne-au favorizat-o. Cine dintre noi, favorizat de împrejurări, 
n-ar fi parcurs deja întreaga scală a crimelor?... De aceea 
nu trebuie să se spună niciodată: „n-ar fi trebuit să faci 
cutare şi cutare“, ci mereu doar: ce ciudat că nu am făcut 
aceasta de sute de ori până acum!“... Până la urmă, doar 

câteva — cele mai puține — acțiuni sunt acțiuni tipice, şi 
abrevieri reale ale unei persoane; şi, luând în considerare 
cît de puțin cei mai mulți oameni reprezintă o persoană, 
arareori se caracterizează un om printr-o singură faptă. 
Faptă produsă de împrejurări, doar epidermică şi reflexă, 
provocată de un stimul: cu mult înainte ca adâncul ființei 
noastre să fi fost atins de el, să fi fost incitat de el. O funie, 
o izbitură, o lovitură de pumnal: ce au acestea de-a face cu 
persoana? — Fapta aduce adesea cu sine un fel de fixitate 
a privirii şi constrângere: astfel încât la amintirea sa făptui- 
torul e ca vrăjit simțindu-se încă doar un accesoriu al ei. 
Această tulburare spirituală — o formă de hipnotizare — 
trebuie mai ales combătută: o singură faptă, oricare ar fi 
ea, este totuşi, în comparaţie cu tot ceea ce faci în' rest, 
egală cu zero şi poate fi nesocotită, fără ca socoteala să fie 
falsă. Interesul nedrept pe care îl poate manifesta socie- 
tatea în a ne înregistra întreaga existență doar dintr-o sin- 
gură perspectivă, ca şi când sensul ei ar fi-să conducă la o 
anumită faptă, n-ar trebui să-l molipsească şi pe făptuitor: 
din păcate aşa se întâmplă aproape întotdeauna. Motivul 
unei asemenea situații este acela că orice faptă cu consecinţe 
neobişnuite este urmată de o tulburare psihică: chiar indi- 
ferent dacă aceste consecinţe sunt bune sau rele. Observaţi 
un îndrăgostit căruia i se face o promisiune, un poet aplau- 
dat de un teatru întreg: ei nu se deosebesc cu nimic — în 
ceea ce priveşte factorul torpor intellectualis — de anarhis- 
tul surprins de o razie. 

Există fapte care sunt nedemne de noi: acţiuni care, 
privite ca tip, ne-ar cobori într-un gen inferior. Aici trebuie 
evitată greşeala de a le socoti tipice. Există şi specia con- 
trară de acțiuni, cele pentru care noi nu suntem demni: 
excepţii născute dintr-o anumită plenitudine a fericirii şi a 
sănătăţii, talazul nostru cel mai înalt, pe care o furtună, o 
întâmplare l-au ridicat atât de sus: asemenea acțiuni şi 

„opere“ sunt tot atât de puţin tipice. Un artist nu trebuie 
apreciat niciodată după măsura operelor sale. 


236. 


A. În măsura în care creştinismul mai apare astăzi ca 
necesar, omul este încă pustiu şi funest... 

B. Într-o altă perspectivă, creştinismul nu este necesar 
c1, extrem de dăunător, însă el atrage şi seduce, întrucât 
corespunde caracterului morbid al unor pături întregi, al 
unor tipuri întregi ale umanității actuale... Având aspirații 
creştine, ele dau curs pornirilor proprii — aceşti decadents 
de tot felul. 

Trebuie să distingem acum riguros între A şi B. În 
cazul A, creştinismul este un remediu, cel puţin un mijloc 
de supunere (— după împrejurări, el ajută îmbolnăvirii: ceea 
ce poate fi util pentru a zdrobi tot ce-i sterp şi primitiv). 
În cazul B, el este un simptom al bolii însăşi, accentuând 
decadenţa; aici el se opune unui sistem coroborant de trata- 
ment şi este instinctul celor bolnavi impotriva a ceea ce 
este salubru — 


237. 


Casta celor gravi, demni şi meditativi: iar opusă lor 
bestia infamă, murdară şi imprevizibilă —: o simplă pro- 
blemă de dresaj animal, unde dresorul trebuie să fie aspru, 
teribil şi înspăimântător pentru bestia sa. 

Toate cerinţele esențiale trebuie puse cu o claritate 
brutală, adică exagerate de mii de ori: realizarea însăşi a 
cerințelor trebuie prezentată cu o tuşă atât de groasă încât 
să suscite venerație, de pildă spiritualizarea din partea 
brahmanilor. 

Lupta cu canalia şi vita. Dacă s-a atins o anumită 
formă de supunere şi ordine, abisul dintre aceşti purificați 
ŞI renăscuți şi rest trebuie să se deschidă cât se poate de 
înspăimântător... 

Acest abis sporeşte respectul de sine la castele supe- 
rioare, credința în ceea ce ei reprezintă, — de aceea acel 
ischandala. Dispreţul şi excesul său sunt absolut corecte 
din punct de vedere psihologic, adică disprețul trebuie 
exagerat de sute de ori, pentru a fi în genere sesizat. 


238. 


Lupta împotriva instinctelor brutale este diferită de 
lupta împotriva instinctelor patologice; ea poate fi chiar un 
mijloc spre a supune brutalitatea, spre a imbol/năâvi. Trata- 
mentul psihologic în creştinism urmăreşte adeseori să trans- 
forme o vită într-un animal bolnav şi, prin urmare, docil. 

Lupta împotriva firilor brutale şi ticăloase trebuie să 
fie o luptă cu mijloace care au efect asupra lor: mijloacele 
proprii superstiției sunt indispensabile şi de neînlocuit... 


239. 


Epoca noastră este într-un anume sens matură (adică 
decadent), aşa cum era epoca lui Buddha... De aceea este 
posibil un creştinism fără dogme absurde (creaţiile respin- 
gătoare ale hibnidismului antic). 


240. 


Admiţând chiar că nu se poate aduce un contraargu- 
ment credinţei creştine, Pascal a crezut totuşi că, din per- 


. . ED . 


creştinismul ar fi adevărat — cel mai înţelept este să fii 

creştin. Avem astăzi la îndemână -— ca semn pentru cât de 
mult a pierdut creştinismul din caracterul său înspăimân- 
tător — cealaltă încercare de justificare a lui Pascal potrivit 
căreia, chiar dacă el ar fi o eroare, în timpul vieţii am avea 
parte de marele avantaj şi bucuria oferite de această eroare: 
se pare aşadar că, tocmai datorită efectului mângâietor al 
acestei credințe, ar trebui ea păstrată, — deci nu datorită 
fricu de o posibilitate amenințătoare, ci mai degrabă dato- 
rită fricii în faţa unei vieții inatractive. Această răsturnare 
hedonistă — argumentul bazat pe plăcere — este un simp- 
tom al declinului: el înlocuieşte argumentul bazat pe forță, 
pe ceea ce — în ideea creştină — reprezintă o cutremurare, 
pe frică. Într-adevăr, în această reinterpretare, creştinismul 
se apropie de epuizare: ne mulțumim cu acest creştinism 
opiaceu întrucât nu mai avem forța nici pentru a căuta, 
pentru a lupta, a risca, pentru a vrea să stăm singuri, nici 
pentru pascalism, pentru acest autodispreţ contemplativ, 
pentru credinţa în insignifianța umană, pentru angoasa celui 
„poate damnat“. Însă un creştinism ce urmăreşte mai ales 
să liniştească nervii bolnavi nu mai are nevoie de acea 
soluție înspăimântătoare a unu: „Dumnezeu pe cruce“: fapt 
pentru care budismul progresează pe nesimţite pretutin- 
deni în Europa. 


241. 


Hazul culturii europene: se afirmă adevărul unui lucru, 
în timp ce se dă curs a/tuia. De pildă, la ce bun întreaga 
artă a lecturii şi a criticii când interpretarea oficială a Bi- 
bliei — cea protestantă, ca şi cea catolică — se menţine în 
continuare în vigoare! 

242. 


Nu ne dăm seama suficient în ce barbarie a concepte- 
lor trăim noi, europenii. Faptul că s-a putut crede că „mân- 
tuirea sufletului“ depinde de o carte!... Și mi se spune că 
acest lucru este crezut în continuare! 

La ce bun întreaga educație ştiinţifică, întreaga critică 
ŞI hermeneutică, dacă o asemenea absurditate a interpretării 
Biblie: precum cea menținută de biserică nu ne-a înroşit 
încă de ruşine tot corpul? 


243. 


De reflectat: în ce măsură se mai menţine credința 
funestă în providența divină — această credință care, dintre 
toate câte au existat, paralizează cel mai mult mâna şi 
rațiunea; în ce măsură sub formulele de „natură“, „pro- 
pres", „desăvârşire“, „darwinism“, în spatele superstiției 
unei anumite coapartenenţe dintre fericire şi virtute, dintre 
nefericire şi vină supraviețuiesc încă premisa şi interpre- 
tarea creştină. Acea încredere absurdă în mersul lucrurilor, 
în „viaţă“, în „instinctul vieții“, acea resemnare bonomă, 
proprie credinței conform căreia fiecare om nu trebuie decât 
să-şi facă datoria pentru ca totul să meargă bine — toate 
acestea au un sens numai dacă accepţi ideea unei guvernări 
a lucrurilor sub specie boni. Char şi fatalismul, forma 
actuală a sensibilităţii noastre filosofice, este o consecință 
a acelei indelungate credinţe în necesitatea divină, o 
consecință inconştientă: respectiv, ca şi când nu de noi ar 
depinde ceea ce se întâmplă (ca şi când am avea dreptul să 
lăsăm lucrurile în voia lor: fiecare individ doar un modus 
al realității absolute —). 

244. 


Este o culme a ipocriziei psihologice a omului faptul 
de a deduce o ființă drept început şi „în sine“ pe baza 
criteriului angular a ceea ce-i apare acestuia ca fund bun, 
înţelept, puternic, valoros — ignorând cu bună ştiinţă în- 
treaga cauzalitate în virtutea căreia există în general un 
Bine oarecare, o înțelepciune, o putere şi o valoare oare- 
care. Pe scurt, de a postula elemente care s-au ivit cel mai 
târziu, având astfel cea mai amplă condiționare, nu ca fund 
apărute, ci „în sine“, şi, pe cât posibil, chiar ca fund cauză 
a oricărei apariții... Dacă pornim de la experienţă, de la 
fiecare caz în care un om s-a ridicat cu mult deasupra 
limitei omenescului, observăm că orice grad ridicat de 
putere include o autonomie faţă de „bun“ şi „rău“, precum 
şi față de „adevărat“ şi „fals“, acel om neputându-se ma- 
nifesta ca bunătate: observăm acelaşi lucru, iarăşi, în cazul 
oricărui grad ridicat de înțelepciune — bunătatea este aici 
de asemenea suprimată ca şi sinceritatea, dreptatea, virtu- 
tea şi alte veleităţi populare legate de valorizare. În sfârşit, 
orice grad ridicat al bunătății însăşi nu este vizibil că el 
presupune deja o miopie spirituală şi o lipsă de rafina- 
ment? De asemenea, incapacitatea de a distinge între 
adevărat şi fals, între util şi dăunător, pe un interval mai 
amplu? Spre a nu mai vorbi de faptul că un grad ridicat de 
putere în mâinile celei mai mari bunătăţi ar aduce cu sine 
consecinţele cele mai catastrofale („desfiinţarea răului)? 
— Într-adevăr, observați doar ce fel de tendinţe insuflă 
„Dumnezeul iubirii“ credincioşilor lui: ei ruinează umani- 
tatea în scopul „Binelui“. — /n praxi acelaşi Dumnezeu s-a 
dovedit din perspectiva alcătuirii reale a lumu a fi un 
Dumnezeu al maximei miopii, al diabolicului şi al 
neputinței: de unde rezultă câtă valoare are concepția cu 
privire la el. 

În sine, ştiinţa şi înţelepciunea nu au valoare; tot atât 
de puţin ca bunătatea: trebuie oricum să a mai întâi țelul 
prin care aceste însuşiri îşi dobândesc valoarea sau non 
valoarea, — ar putea exista un fel prin care o cunoaştere 
maximă ar reprezenta o non-valoare (aşa cum, de pildă, o 
eroare maximă ar fi una dintre premisele creşterii vieţii; 
de asemenea, dacă bunătatea ar fi în stare eventual să pa- 
ralizeze şi să detensioneze arcurile spirale ale marilor 
dorinţe)... 

Dată fiind viaţa noastră omenească aşa cum este, orice 
„adevăr“, orice „bunătate“, orice „sfinţenie“, orice „caracter 
divin“ în sens creştin s-au dovedit a fi un mare pericol — 
chiar şi acum omenirea este în pericol să dispară datorită 
unei idealități ostile vieţii. 


245. 


Gândiţi-vă la pierderea pe care o suferă toate instituţiile 
umane, în cazul în care se postulează în genere o sferă 
divină şi transcendentă Care să sancţioneze, în cele din 
urmă, aceste instituţii. Obişnuindu-ne să vedem valoarea 
în această sancționare (de pildă în cazul căsătonei), le-am 
redus demnitatea naturală, uneori chiar am suprimat-o... 
Natura este apreciată nefavorabil în măsura în care e vene- 
rată antinatura unui Dumnezeu. „Natura“ a devenit „.„vred- 
nică de dispreţ“, „rea“... 

Caracterul funest al unei credinţe în rea/itatea calităților 
morale supreme ca Dumnezeu: astfel au fost contestate 
toate valorile reale şi au fost concepute ca nonvalori. Ast- 
fel antinaturalul a suit pe tron. Cu o logică implacabilă s-a 
ajuns la cerința absolută a negării naturii. 

246. 


Prin faptul că creştinismul a împins în prim-plan con- 
cepţia despre altruism şi iubire, el nu a instituit câtuşi de 
puțin încă interesele generale ca având o valoare mai mare 
decât interesul individual. Efectul său istoric autentic, carac- 
terul funest al acestui efect rămâne, dimpotrivă, creşterea 
egoismului, a egoismului individual, până la extrem (— până 
la extremul nemuririi. individuale). Individul a dobândit 
prin creştinism o asemenea importanţă, a fost fixat atât de 
absolut, încât el nu a mai putut fi sacrificat: însă genul 
există doar prin jertfe umane... Înaintea lui Dumnezeu toate 
„sufletele“ au devenit egale: însă acesta este pericolul cel 
mai mare al oricărei estimări! Dacă indivizii sunt socotiți 
epali, genul e pus sub semnul întrebării, e favorizată o 
practică ce conduce la ruinarea genului: creştinismul este 
principiul contrar opus selecției. Dacă degeneratul şi bol- 
navul („creştinul“) urmează să aibă o valoare tot atât de 
mare ca şi cel sănătos (,„păgânul“), sau chiar mai mare, 
conform judecății lui Pascal despre boală şi sănătate, 
cursul natural al evoluţiei este hibridat iar non-natura legife- 
rată... Această iubire universală de oameni este, in praxi, 
favorizarea a tot ceea ce este suferind, stigmatizat, dege- 
nerat: într-adevăr, ea a eliminat şi slăbit forța, răspunderea, 
înalta datorie de a sacrifica oameni. După schema crite- 
riului valoric creştin a mai rămas doar sacrificiul de sine: 
însă acest rest de sacrificiu uman, pe care l-a concedat şi 
chiar recomandat creştinismul, nu are nici un sens din 
perspectiva selecţiei generale. Pentru dezvoltarea genului 
este indiferent dacă un individ oarecare se sacrifică (— fie 
în maniera monahală şi ascetică sau cu ajutorul crucii, al 
rugului şi al eşafodului, ca „martiri“ ai erorii). Genul are 
nevoie de dispariţia avortonilor, a celor slabi, a degenera- 
ților: dar tocmai spre ei s-a îndreptat creştinismul ca forță 
conservaloare; ea a accentuat chiar acel instinct, în sine 

deja destul de puternic, al celor slabi de a se menaja, de a 
se conserva, de a se sprijini reciproc. Ce sunt „virtutea“ şi 
„lubirea de oameni“ în creştinism, dacă nu tocmai această 
mutualitate a conservării, această solidaritate a celor slabi, 
această împiedicare a selecției? Ce este altruismul creştin, 
dacă nu egoismul de masă al celor slabi care ghicesc că, 
dacă toți îşi vor purta reciproc de grijă, fiecare individ se 
va conserva cel mai mult? Dacă o asemenea atitudine nu 
O resimţi ca pe o imoralitate extremă, ca pe o crimă îm- 
potriva vieţii, înseamnă că aparțu tu însuți şlehtei bolnave 
şi a1 instinctele acesteia... lubirea autentică de oameni 
pretinde jertfa spre binele genului, — ea este aspră, ea este 
plină de autodepăşire, pentru că are nevoie de sacrificiul 
uman. lar această pseudo-umanitate numită creştinism vrea, 
dimpotrivă, să impună ca nimeni să nu fie sacrificat... 


247. 


Nimic nu ar fi mai util şi mai demn de promovat decât 
un nihilism al faptei consecvent. — După cum înțeleg eu 
toate fenomenele creştinismului şi ale pesimismului, ele se 
exprimă astfel: „suntem apte spre a nu mai fi, pentru noi 
este rațional să nu mai fim“. Acest limbaj al „rațiunii“ ar 
fi în acest caz şi limbajul naturii selective. 

Ceea ce este însă de condamnat, împotriva tuturor 
conceptelor, este nehotărârea echivocă şi laşă a unei religii 
ca aceea a creștinismului — mai precis a bisericii — care, în 
loc să încurajeze la moarte şi autosuprimare, protejează tot 
ce-l diform şi bolnav, lăsîndu-l să prospere. — 

Problemă: prin ce fel de mijloace ar putea fi atinsă o 
formă riguroasă de nihilism masiv şi contagios, una care 
să propovăduiască şi să practice cu onestitate ştiinţifică 
moartea voluntară (-— iar nu vegetarea debilă cu ochi aţintiți 
la o falsă postexistenţă —)? 

Nu poți condamna îndeajuns creştinismul pentru că a 
anulat valoarea unei asemenea mişcări nihiliste purifica- 
toare, precum cea care era probabil în curs, prin ideea 
persoanei particulare nemuritoare: de asemenea, prin spe- 
ranţa în înviere; pe scurt, mereu printr-o abţinere de la 
fapta nihilismului, sinuciderea... El a substituit-o cu sinu- 
ciderea lentă — devenită treptat o viaţă meschină săracă, 
dar o viață de durată; devenită treptat o viaţă cu totul obiş- 
nuită, burgheză, mediocră etc. 


248. 


Șarlatanii moralei creştine. — Compasiunea şi disprețul 
alternează rapid, iar uneori sunt indignat ca la vederea unei 
crime josnice. Aici eroarea devine datorie — virtute —, 
greşeala abilitate, instinctul anihilant este sistematizat ca 
„mântuire“: aici orice operaţie produce o rană, o extirpare 
a organelor înseşi a căror energie este premisa oricărei 
însănătoşiri. Și chiar în cazul cel mai bun nu se vindecă, 
cl doar se înlocuieşte o serie de simptome ale răului cu o 
alta... Iar această sminteală periculoasă, sistemul lezării şi 
al schilodirii vieţii, e socotită sacră şi intangibilă; a trăi în 
slujba sa, a fi instrumentul acestei arte medicale, a fi preot 
te ridică deasupra, te face venerabil, te face şi pe tine sfânt 
şi intangibil. Doar divinitatea poate să fie creatoarea aces- 
tei arte: doar ca revelaţie poate fi concepută mântuirea, ca 
act al graţiei, ca dar nemeritat ce i se face creaturii. 

Primul postulat: sănătatea sufletului e privită ca boală, 
cu suspiciune... 

Al doilea postulat: Premisele pentru o viață puternică 
şi înfloritoare — dorințele şi pasiunile intense — sunt consi- 
derate obiecții împotriva unei vieți puternice şi înfloritoare. 

Al treilea postulat: tot ceea ce reprezintă un pericol 
amenințător pentru om, tot ceea ce poate ajunge să-l 

stăpânească şi să-l distrugă este rău şi condamnabil — tre- 
buie smuls din rădăcină din sufletul său. 

Al patrulea postulat: omul făcut inofensiv faţă de sine 
şi ceilalți, slab, căzut în umilință şi modestie, conştient de 
slăbiciunea proprie, „păcătosul“, — acesta este tipul cel mai 
dezirabil, acela care, cu puţină chirurgie sufletească, chiar 
poate fi realizat... 


249. 


Faţă de ce anume protestez eu? Împotriva faptului că 
această mediocritate paşnică, acest echihbru al unui suflet 
care nu cunoaşte marile impulsuri ale marilor acumulări de 
forță, e privit drept ceva înalt, ba chiar drept măsură a 
umanului. 

Bacon de Verulam spune: Infimarum virtutum apud 
vulgus laus est, mediarum admiratio, Supremarum Sensus 
nullus. Creştinismul însă aparține ca relhgie lui vu/gus: el 
nu are simţ pentru genul suprem virtus. 


250. 


Să vedem ce face „creştinul autentic“ cu tot ceea ce se 
opune instinctului său: ferfelirea şi calomnierea celui fru- 
mos, a celui strălucitor, bogat, mândru, sigur de sine, a 
cunoscătorului, a celui puternic — in summa, a intregii 
culturi: intenţia lui urmăreşte să le răpească conştiinţa 
senină... 


251. 


Până acum creştinismul a fost atacat mereu într-o 
manieră falsă şi nu doar într-una timorată. Atât timp cât 
morala creştinismului nu este percepută drept crima cap- 
itală împotriva vieţii, apărătorii lui au un joc favorabil. 

Întrebarea legată de „adevărul“ creştinismului — fie în ceea 
ce priveşte existența Dumnezeului său ori a istoricităţii 
legendei apariției sale, pentru a nu mai vorbi despre astro- 
nomia Şi ştiinţa naturii creştine — este o chestiune cu totul 
secundară, până când problema valorii moralei creştine 
rămâne neatinsă. E bună la ceva morala creştinismului sau 
este ea doar o ocară şi o ruşine în ciuda caracterului sacru 
al artei sale de seducţie?... Există subterfugii de tot felul 
pentru problema adevărului; iar cei mai credincioşi pot să 
se folosească în cele din urmă de logica celor mai ne- 
credincioşi pentru a-şi crea dreptul de a afirma anumite 
lucruri drept irefutabile — adică drept dincolo de mijloa- 
cele oricărei refutaţii (— această stratagemă se numeşte astăzi 
„criticism Kantian“). 


252; 


Nu trebuie iertat niciodată creştinismului că a dus la 
pieire astfel de oameni ca Pascal. Nu trebuie să încetăm 
niciodată a combate la creştinism tocmai faptul că vrea să 
zdrobească sufletele cele mai puternice şi nobile. Nu tre- 
buie să ne îngăduim liniştea până când nu vom fi nimicit 
definitiv idealul de om pe care l-a inventat creştinismul, 
pretențiile sale legate de acesta, al său Nu şi Da față de 
om. Întreg restul poveştii creştine, țesătura conceptuală şi 
teologia nu ne interesează; ar putea fi de o mie de ori mai 
absurd, şi tot n-am ridica un deget împotriva lui. Însă vom 
combate acel ideal care prin frumuseţea lui maladivă şi 
seducția feminină, prin strania-i persuasivitate calomnioasă 
vorbeşte tuturor laşităților şi vanităţilor sufletelor obosite — 
chiar şi cei mai puternici îşi au orele lor de oboseală — ca 
şi când tot ceea ce în asemenea stări pare util şi recoman- 
dabil — încredere, inocență, modestie, răbdare, iubire pen- 
tru aproape, resemnare, dăruire față de Dumnezeu, un fel 

de eliberare şi renunțare a întregului eu — ar fi chiar utilul 
şi dezirabilul ca atare; ca şi când umila stârpitură de suflet, 
omul ca animal blând-virtuos şi oaie de turmă nu numai că 
ar avea un rang superior faţă de tipul uman mai puternic, 
mai rău, mal avid, mai semeț, mai risipitor şi, de aceea, de 
sute de ori mai primejduit, ci chiar ar reprezenta pentru om 
idealul în genere, țelul, măsura, năzuinţa cea mai înaltă. 
Înălțarea acestui ideal a fost până acum ispita cea mai 
stranie căreia 1-a fost supus omul: căci datorită lui excepţiile 
devenite mai puternice şi exemplarele umane reuşite, în 
care voinţa de putere şi de creştere a întregului gen uman 
face un pas înainte, sunt amenințate să dispară; împreună 
cu valorile sale, trebuia subminată însăşi dezvoltarea ace- 
lor mai-mult-oameni care, datorită pretențiilor şi scopu- 
rilor lor superioare, îşi asumă de asemenea o viață mai 
periculoasă (exprimat economic: creşterea cheltuielilor de 
investiţie o dată cu creşterea riscului reuşitei). Ce anume 
combatem noi la creştinism? Faptul că vrea să-i sfărâme 
pe cei puternici, să le slăbească curajul, să le exploateze 
ceasurile proaste şi istovirile, să le transforme siguranţa în 
nelinişte şi conflict interior, că se pricepe a otrăvi şi îmbol- 
năvi instinctele nobile până când forța lor, voinţa lor de 
putere se-ntoarce îndreptându-se împotriva lor, — până când 
cei puternici dispar datorită exceselor disprețului de sine şi 
ale autoflagelării: acea formă înspăimântătoare de prăbuşire 
al cărei cel mai renumit exemplu îl reprezintă Pascal. 





II. 
Critica moralei 


1. Originea evaluărilor morale 


253. 


Încercarea de a gândi despre morală fără a sta sub 
vraja ei, cu suspiciune faţă de perfidia gesturilor şi a priviri- 
lor ei frumoase. O lume pe care o putem venera, care este 
conformă imboldului nostru de a adora, care se confirmă 
mereu prin guvernarea individului şi a universului: iată 
concepția creştină din care ne tragem cu toţii. 

Printr-o accentuare a spiritului pătrunzător, a suspiciu- 
nii, a ştiinţificității (de asemenea, printr-un instinct al vera- 
cităţii cu năzuințe mai înalte, deci iarăşi datorită influențelor 
creştine), această interpretare ne-a devenit tot mai inac- 
ceptabilă. 

Soluția cea mai subtilă: criticismul kantian. Intelectul 
îşi contestă dreptul atât la o interpretare în acel sens, cât şi 
la o refutare a interpretării în acel sens. Trebuie să te 
mulțumeşti cu un mai mult al încrederii şi al credinţei, cu 
o renunțare la orice posibilitate de demonstrare a credinţei 
proprii, cu un „ideal“ (Dumnezeu) inconceptibil şi superi- 
or pentru a completa spaţiul gol. 

Soluția hegeliană — cu raportare la Platon — este o 
piesă romantică şi reacționară, dar şi simptomul unui nou 
simţ istoric, al unei noi forțe: „spiritul“ însuşi este „idealul 
ce se dezvăluie şi se realizează pe sine“: prin „proces“, 

prin „devenire“ se revelează o parte tot mai mare a acestui 
ideal în care credem — deci idealul se realizează, credința 
se orientează spre un viitor, viitorul în care ea poate venera 
conform dorințelor sale celor mai nobile. Pe scurt, 

1. Dumnezeu este pentru noi incognoscibil şi inde- 
monstrabil (obsesie a mişcării epistemologice); 

2. Dumnezeu este demonstrabil însă sub forma deve- 
nirii, noi fiind implicați în aceasta prin aspirația noastră 
spre ideal (obsesie a mişcării istoriciste). 

Observăm că niciodată critica nu este îndreptată spre 
ideal ca atare, ci doar spre problemă, de unde apare şi 
contradicţia legată de motivele pentru care el nu a fost încă 
atins sau pentru care el nu poate fi confirmat umwversal. 


x 


E o mare deosebire între a simți această stare jalnică 
drept stare jalnică datorită pasiunii, a unei dorințe, şi a 
ajunge la a o problematiza prin puterea gândului şi a unei 
anumite energii a imaginației istorice. 

Dincolo de considerațiule filosofico-religioase, avem 
de a face în fond cu acelaşi fenomen: utilitarismul (socia- 
lismul, democratismul) critică originea evaluărilor morale, 
dar crede în ele tot atât de mult ca şi creştinul. (O nai- 
vitate, de parcă morala s-ar menține dacă ar lipsi Dumne- 
zeul care o sancţionează! „Viaţa de dincolo“ este absolut 
necesară atunci când se doreşte menţinerea credinței în 
morală.) 

Problemă fundamentală: de unde această omniputere 
a credinței? A credinţei în morală? (— credinţă ce se trădează 
şi în faptul că înseşi condiţiile fundamentale ale vieții sunt 
interpretate fals pentru a sprijini morala, în ciuda cunoştin- 
țelor despre lumea animală şi vegetală. „Autoconservarea“: 
perspectiva darvinistă asupra concilerii dintre principiile 
altruiste şi cele egoiste). 

254. 


Interogația privind originea evaluărilor şi a tablelor 
noastre de valori nu se indentifică deloc cu critica acestora 
aşa cum se crede atât de des: chiar dacă, fără îndoială, 
perspectiva asupra unei oarecari pudenda origo conduce, 
pentru sentiment, la o diminuare a valorii lucrului astfel 
apărut, pregătind o dispoziție şi o atitudine critică față de 
el. Ce reprezintă evaluările şi tablele noastre de valori? Ce 
anume iese la iveală prin supremația lor? Pentru cine? în 
raport cu ce? — Răspuns: pentru viaţă. Dar ce este viața? 
Aici este nevoie, prin urmare, de o nouă înţelegere, mai 
precisă, a conceptului de „viaţă“. Formula mea în acest 
scop, lat-o: viața este voință de putere. 

Ce inseamnă a stabili o valoare ca atare? Trimite 
aceasta înapoi sau în Jos la o altă lume, metafizică (după 
cum mai credea încă |. Kant, situat înaintea marii mişcări 
istorice)? Pe scurt: când a „apărut? Sau nu a „apărut? — 
Răspuns: stabilirea unei valori morale înseamnă a conferi 
un sens, înseamnă un mod de a interpreta. Interpretarea 
însăşi este un simptom al unor anumite stări psihologice, 
cât şi a unui anumit nivel spiritual specific judecăților 
dominante: cine interpretează? — Afectele noastre. 


255. 


Toate virtuțile reprezintă stări psihologice: mai ales 
funcțiile organice de bază sunt resimţite ca necesare, ca 
bune. Toate virtuțile sunt de fapt nişte pasiuni rafinate şi 
stări elevate. 

Mila şi iubirea față de umanitate ca evoluţie a instinctu- 
lui sexual. Dreptatea ca evoluţie a instinctului de răzbunare. 
Virtutea ca plăcere a împotrivirii, ca voință de putere. 
Respectul ca recunoaştere a celui asemănător şi tot atât de 
puternic. 

256. 


Înţeleg prin „morală“ un sistem de evaluări legate 
nemijlocit de condițiile vitale ale unei ființe. 


257. 


Odinioară se spunea despre orice morală: „după fructele 
ei o veți recunoaşte“. Eu afirm despre orice morală: „Ea 
este un fruct după care eu recunosc solul din care ea a 
crescut“. 4 


258. 


Încercarea mea de a înţelege judecăţile morale ca simp- 
tome şi limbaje simbolice în care transpar atât procesele de 
evoluţie sau involuție fiziologică, cât şi conştiinţa condițiilor 
de conservare şi creştere, — un mod de interpretare a va- 
lorii astrologiei, a prejudecăţilor influențate de instincte 
(despre rase, comunități, despre diferitele etape precum 
tinerețea sau îmbătrânirea etc.). 

Aplicată în special asupra moralei creştin-europene: 
judecățile noastre morale sunt semne ale declinului, ale 
lipsei de credinţă în viază, o pregătire a pesimismului. 

Teorema mea fundamentală: nu există fenomene mo- 
rale, ci doar o interpretare morală a acestor fenomene. 
Această interpretare insăşi are o origine extramorală. 

Ce înseamnă faptul că am introdus prin interpretare o 
contradicţie în existență? — De o importanţă decisivă: în 
spatele tuturor celorlalte evaluări stau, comandându-le, 
acele evaluări morale. Presupunând că ele ar dispărea, 
pe ce bază vom evalua apoi? Și ce valoare ar mai avea 
atunci cunoaşterea etc., etc.??? 

259. 


Edificare: în cazul oricărei evaluări e vorba despre o 
anumită perspectivă: conservarea individului, a unei 
comunități, a unei rase, a unui stat, a unei biserici, a unei 
credinţe, a unei culturi. — Doar datorită uităru faptului că 
nu există decât o apreciere perspectivală apare în interiorul 
unui om acest furnicar de aprecieri contradictorii şi prin 
urmare de impulsuri contradictorii. Aceasta este expresia 
imbolnăvirii la om, în opoziţie cu animalul, unde toate 
instinctele existente satisfac sarcini foarte precise. 

Acestei făptun contradictorii îi este inerentă o impor- 
tantă metodă de cunoaştere: ea simte mulți „pro“ şi „con- 
tra“, se înalță până la ideea dreptății — până la înțelegerea 
aprecierii dincolo de bine şi de rău. 

Omul cel mai înțelept ar fi ce/ mai bogat în contradicții, 
cel care are, de asemenea, organe tactile pentru toate spe- 
ciile de om: iar uneori, marile sale momente de armonie 
grandioasă — intâmplarea zeie, chiar în noi! Un fel de 
mişcare planetară — 


260. 


„A vrea“: înseamnă a vrea scopul. „Scop“ conţine o 
evaluare. De unde provin evaluările? Oare o normă fixă 
legată de „agreabil şi dureros“ să fie temeiul? 

Însă în nenumărate cazuri un lucru devine dureros abia 
după ce am introdus în el evaluările noastre. 

Ana evaluărilor morale: ele intervin în aproape toate 
senzațiile. Astfel lumea ni se colorează. 

Am introdus scopurile şi valorile noastre: avem astfel 
în noi o uriaşă masă /atentă de forță: însă prin compararea 
valorilor rezultă că opuşii aveau aceeaşi valoare, că au 
existat mai multe table de valori (deci nimic valoros „în 

sine“). În cursul analizei diferitelor table de valori, stabi- 
lirea lor s-a dovedit a fi stabilirea condițiilor de existență 
ale unor grupuri restrânse (şi adesea mai eronat): în scopul 
conservării. 

Observând omul actual a rezultat că noi mânuim 
judecăţi de valoare foarte diferite şi că nu mai există în ele 
NICI O forță creativă, — temeiul: „condiţia existenței“ lhpseşte 
acum judecății morale. Ea este mult mai superfluă, mai 
puţin dureroasă. — Ea devine arbitrară. Haos. 

Cine creează felul ce rămâne deasupra umanității şi 
deasupra individului? Odinioară, prin morală se urmărea 
conservarea: dar nimeni nu mai vrea acum să conserve, nu 
mai este nimic de conservat. Prin urmare o morală expe- 
rimentală: a-ți da un ţel. 


261. 


Care este criteriul acțiunii morale? 1. Altruismul ei, 
2. caracterul ei general valabil etc. Dar aceasta este un 
moralism de catedră. Trebuie să studiezi popoarele şi să 
observi care este de fiecare dată criteriul şi ce anume se 
exprimă prin el: o credință în faptul că „un asemenea com- 
portament aparține condiţiilor noastre prime de existență“. 
Imoral înseamnă „aducător al declinului“. Or, toate aceste 
comunităţi în care au fost descoperite astfel de sentinţe au 
dispărut: unele dintre aceste sentințe, de pildă „să nu furi“, 
au fost mereu reactualizate, pentru că fiecare nouă comu- 
nitate în formare avea nevoie de ele. În vremuri în care 
sentimentul solidarității sociale nu putea fi pretins (de pildă 
în imperium Romanum) instinctul s-a aruncat asupra „mân- 
tuirii sufletului“, exprimat religios: sau asupra „celei mai 
mari fericiri“, formulat filosofic. Căci înşişi filosofii greci 
ai moralei nu mai simțeau nimic prin a lor 7ro/ss. 

262. 


Necesitatea falselor valori. — O judecată poate fi res- 
pinsă demonstrându-i caracterul condiționat: astfel însă nu 
este eliminată constrângerea de a o avea. Valorile false nu 
pot fi eradicate prin argumente: tot atât de puţin ca şi o 
vedere deformată din ochiul unui bolnav. Trebuie să înţelegi 
necesitatea prezenţei lor: ele sunt consecințe ale unor cauze 
ce n-au nimic de-a face cu argumentele. 


263. 


A vedea şi a arăta problema moralei — aceasta mi se 
pare a fi noua sarcină şi interesul major. Eu contest faptul 
că în filosofia morală de până acum s-a întâmplat aşa ceva. 


264. 


Ce perspectivă falsă şi mincinoasă a avut omenirea 
dintotdeauna asupra faptelor fundamentale ale lumii ei 
interioare! Să nu vezi aici nimic, să nu deschizi gura şi să 
stai gură-cască — 


265. 


Lipsesc cunoaşterea şi conştiinţa răsturnărilor pe care 
le-a traversat până acum judecata morală şi cât de real a 
fost rebotezat de mai multe ori, în sensul cel mai radical, 
„bun“ prin „rău“. Asupra unuia dintre aceste transferuri am 
atras eu atenţia prin expresia „moralitate a moravurilor“. 
Și conştiinţa morală şi-a modificat sfera: a existat o remuş- 
care de turmă. 

266. 


A. Morala ca efect al imoralității. 

]. Pentru ca valorile morale să dobândească supre- 
mația, trebuie să contribuie forțe şi afecte pur 
imorale. 

2. Apariţia valorilor morale este efectul afectelor 
şi al mobilurilor imorale. 

B. Morala ca rezultat al erorii. 

C. Morala în contradicție progresivă cu sine. 

Răsplată — sinceritate, îndoială, £7roy7, a judeca. — 
„moralitatea“ credinței în morală. 

Etapele: 

]. Supremația absolută a moralei: judecarea şi eva- 
luarea tuturor fenomenelor biologice conform ei. 

2. Incercarea de a stabili o identitate între viață şi 
morală. (Simptomul unei treziri a scepticismu- 
lui: morala nu mai trebuie resimțită ca termen 
contradictoriu), mai multe mijloace, chiar o cale 
transcendentă. 

3. A opune viața moralei: morala trebuie judecată 

___Şi condamnată pornind de la viaţă. 

D. In ce măsură a fost morala dăunătoare vieţii: 

a) bucuriei de a trăi, recunoştinţei față de viață etc, 

b) înfrumusețăriui, înnobilări vieții, 

c) cunoaşterii vieţii, 

d) dezvoltării vieții, în măsura în care morala a 
căutat să separe fenomenele de maximă plenitu- 
dine ale acesteia de viaţa înseşi. 

E. Reciproca: utilitatea ei pentru viață. 

1]. Morala ca principiu de conservare a unor an- 
sambluri mai vaste, ca delimitare a constituen- 
ților: utilă pentru „instrument “. 

2. Morala ca principiu de conservare în raport cu 
periclitarea lăuntrică a omului prin pasiuni: utilă 
pentru cel „mediocru “. 


Critica valorilor supreme precedente 177 


3. Morala ca principiu de conservare împotriva 
influențelor devitalizante ale stărilor de adâncă 
mizerie şi neputinţă: utilă pentru cel „suferind “. 

4. Morala ca principiu contrar împotriva exploziei 
tenibile a celor puternici: utilă pentru cel „umil “. 


267. 


Face bine a întrebuința termenii de „dreptate“ şi „ne- 
dreptate“ într-un anume sens, îngust şi burghez, precum în 
formula: „fă dreptate şi nu te teme de nimeni“: cu alte 
cuvinte, a-ți face datora conform unei anumite scheme 
simpliste în interiorul căreia trăieşte o colectivitate. 

— Să nu subestimăm ceea ce au inoculat în spiritul 
nostru câteva milenii de morală! 


268. 


Două tipuri de morală nu trebuie confundate: o morală 
prin care instinctul rămas sănătos se apără de incipienta 
decadence, — şi o altă morală prin care această decadence 
se formulează, se justifică şi conduce la declin. 

Cea dintâi este de regulă stoică, aspră, tiranică (— sfoi- 
cismul însuşi a fost o asemenea morală a împotrivirii); 
cealaltă este contemplativă, sentimentală, plină de mis- 
tere, având de partea sa femeile şi „sentimentele frumoase“ 
(— creştinismul primitiv a fost o astfel de morală). 


269. 


A avea în vedere întreaga prefacere morală ca feno- 
men. Chiar ca enigmă. Fenomenele morale m-au preocu- 
pat ca enigmă. Astăzi aş şti să ofer un răspuns întrebării: 
ce-nseamnă faptul că pentru mine binele aproapelui tre- 
buie să aibă o valoare superioară binelui meu? dar că 
aproapele însuşi trebuie să-şi aprecieze altfel decât mine 

binele său, adică să socotească binele meu drept superior? 
Ce-nseamnă acest „tu trebuie“, pe care filosoful însuşi îl 
priveşte ca fiind „dat? 

Ideea aparent absurdă potrivit căreia cineva trebuie să 
acorde o valoare mai mare acțiunii proprii, având drept 
scop binele altcuiva, decât aceleia al cărei scop este el 
însuşi, iar acest altcineva să procedeze la rândul său la fel 
etc. (că trebuie să numim bune doar acțiunile, întrucât aici 
individul nu se are în vedere pe sine, ci binele celuilalt), 
are totuşi un sens: şi-anume ca instinct al spiritului comu- 
nitar, întemeiat pe aprecierea că individul are, în genere, o 
însemnătate redusă, totalitatea indivizilor, în schimb, una 
mult mai mare, cu condiția, tocmai, ca ei să formeze o 
comunitate înzestrată cu sentimentul sohdantăţii şi cu un 
simţ moral colectiv. Deci un fel de exersare a privirii într-o 
anumită direcție, voinţa pentru o optică ce vrea să-şi 
piardă capacitatea de a se vedea pe sine. 

Ideea mea: lipsesc țelurile: iar acestea trebuie să fie 
individuale! Căci iată tendința generală: orice individ este 
sacrificat servind doar ca instrument. leşiţi în stradă dacă 
n-aveţi prin preajmă „sclavi“ care să vă convingă. Incotro? 
La ce bun? 


270. 


Cum este posibil ca oricine să aibă respect doar faţă de 
sine din perspectiva valorilor morale, ca el să subordoneze 
şi să subestimeze totul în raport cu binele, răul, îndrepta- 
rea, mântuirea sufletului etc.? De pildă Henri Fred. Amiel. 
Ce înseamnă idiosincrasia morală? — Întrebarea mea are 
atât un sens psihologic cât şi unul fiziologic, de pildă Pascal. 
Deci, în cazurile în care nu hpsesc a/te calități deosebite — 
de asemenea în cazul lui Schopenhauer care, evident, apre- 
cla ceea ce nu avea şi nu putea să aibă... — nu este ea oare 
consecința unei interpretări morale devenite simplă obiş- 

nuință a stărilor reale de durere şi neplăcere? nu este ea 
oare o anumită formă de sensibilitate ce nu îşi înțelege 
cauza multiplelor ei sentimente de neplăcere, dar care crede 
că se poate explica pe sine prin ipoteze morale? Astfel 
încât, datorită opticii „conştiinţei bune“, chiar un moment 
de sănătate şi vigurozitate apare imediat eclipsat de apro- 
prierea lui Dumnezeu, de conştiinţa mântuirii ?... Deci cel 
cu o idiosincrasie morală 1) fie îşi dobândeşte efectiv 
valoarea proprie în preajma tipului de virtute al societății: 
„cel cumsecade“, „ce/ onest“, — o stare intermediară de 
mare onorabilitate: în tot ceea ce poate, mediocru, însă în 
ceea ce vrea onest, conştiincios, temeinic, apreciat, confir- 
mat ; 2) fie el crede că posedă această stare întrucât are 
impresia că toate celelalte stări ale sale nu pot fi înţelese 
altfel, — el îşi este sieşi necunoscut, el se interpretează 
astfel. — Morala ca unică schemă interpretativă prin care 
omul se suportă pe sine — o formă de mândrie ?... 


271. 


Supremaţia valorilor morale. — Consecințe ale acestei 
supremaţii: denaturarea psihologiei etc., caracterul funest 
propriu ei. Ce inseamnă această supremație ? Spre ce tri- 
mite ea ? — 

Spre o urgență mai mare a unui Da şi a unui Nu în 
acest domeniu. Au fost întrebuințate variate imperative 
pentru ca valorile morale să apară ca fiind sohde: mult 
prea mult timp ele au fost mereu impuse aşa încât par 
instinctive, ca o comandă interioară. 

Condiţiile de conservare ale societăţii sunt cele care 
se exprimă în faptul că valorile morale sunt percepute drept 
indiscutabile. Practica, adică utilitatea punerii reciproc de 
acord în privința valorilor supreme, a dobândit aici un fel 
de sancţiune. Se întrebuințează orice mijloc pentru a para- 
liza reflecția şi critica în acest domeniu: — ce atitudine 

adoptă însuşi Kant! spre a nu mai vorbi de aceia care 
resping, „cercetarea“ acestor probleme sub pretextul imo- 
ralităţii — 


272. 


Intenţia mea: a arăta omogenitatea absolută a tot ceea 
ce are loc, iar aplicarea distincției morale doar ca fiind 
condiționată perspectival; a arăta cum tot ceea ce e lăudat 
din punct de vedere moral, e identic în esență cu orice 
imoralitate şi că — aidoma oricărei dezvoltări a moralei — 
a putut fi posibil doar prin mijloace imorale şi în scopuri 
imorale; cum, invers, tot ceea ce e blamat ca imoral repre- 
zintă, din perspectivă economică, superiorul şi ceea ce e 
mai principial şi cum o evoluţie către o plenitudine mai 
mare a vieții determină în mod necesar şi progresul 
imoralității. „Adevăr“ — gradul în care ne îngăduim 
înțelegerea acestui fapt. 


273. 


În fine, să n-avem grijă: întrucât e nevoie de foarte 
multă moralitate pentru a putea fi imoral în această ma- 
nieră subtilă; voi folosi o parabolă: 

Un fiziolog care se interesează de o boală şi un bolnav 
care vrea să fie vindecat de ea nu au acelaşi interes. Să 
presupunem că acea boală este morala — căci ea este o 
boală — şi că noi europenii am suferi din pricina ei: ce 
tortură rafinată şi ce dificultăți o să apară dacă noi, euro- 
penii, suntem, deopotrivă, curioşii ei observatori şi fizio- 
logi! Vom mai dori noi cu adevărat să scăpăm de morală? 
O să mai vrem aceasta? Lăsând deoparte întrebarea dacă 
putem s-o facem? Dacă noi putem fi „vindecați“? — 

2. Turma 


274. 


A cui voinţă de putere este morala? Elementul comun 
în istoria Europei de la Socrate încoace este încercarea de 
a subordona valorilor morale toate celelalte valon: astfel 
încât ele ar trebui nu doar să conducă şi să judece viaţa, ci 
şi 1) cunoaşterea, 2) artele, 3) aspiraţiile statale şi sociale. 
„A deveni mai bun“ ca scop unic, tot restul doar un mijloc 
(sau o perturbare, o piedică, un pericol: prin urmare a lupta 
până la moarte...). — O mişcare asemănătoare în China. O 
mişcare asemănătoare în /ndia. 

Ce înseamnă această voință de putere specifică valo- 
rilor morale şi care s-a desfăşurat până acum pe pământ în 
forme monstruoase? 

Răspuns: — trei puteri se ascund în spatele ei: 1) In- 
stinctul turmei împotriva celor puternici şi autonomi; 
2) Instinctul ce/or suferinzi şi eşuați împotriva celor 
norociți; 3) Instinctul mediocrilor împotriva excepțiilor. — 
Avantajul extraordinar al acestei mişcări, oricâtă cruzime, 
falsitate şi prostie au contribuit la ea (:căci istoria /uptei 
dintre morală şi instinctele fundamentale ale vieţii este ea 
însăşi cea mai mare imoralitate ce a existat până acum pe 
pământ...). 


275. 


Extrem de puțini reuşesc să vadă o problemă în acel 
ceva care ne cuprinde viaţa şi cu care ne-am obişnuit de 
prea mult timp, — văzul nostru a rămas tocmai aici ina- 
daptat; acesta mi se pare a fi cazul îndeosebi în privința 
moralei noastre. 

Problema „fiecare om ca obiect pentru ceilalți“ este 
prilej de maxime onoruri: pentru sine însuşi — nu! 

Problema „tu trebuie“ — o înclinație ce nu se poate jus- 
tifica, asemănătoare instinctului sexual — nu trebuie să cadă 
la nivelul condamnării instinctelor; dimpotrivă, acest impe- 
rativ trebuie să fie criteriul lor valoric şi judecătorul lor. 

Problema „egalității“, în timp ce noi toţi năzuim a ne 
evidenția: aici, dimpotrivă, trebuie să avem de la noi aceleaşi 
pretenţii ca şi de la ceilalți. Această egalitate e atât de 
insipidă, atât de prostească, însă e percepută ca sfântă, ca 
având un rang superior, iar contradicția cu rațiunea aproape 
că nu e sesizată. 

Sacrificiul de sine şi altruismul ca facton distinctiv, 
supunerea necondiționată față de morală şi credința că 
înaintea ei toţi suntem egali. 

Neglijarea şi abandonarea confortului şi a vieții drept 
distinctive, renunţarea deplină la impunerea propriilor val- 
ori, cerința severă de a-i vedea pe toţi făcând acelaşi lucru. 
„»Valoarea acţiunilor este determinată: fiecare individ este 
supus acestei. valorizări.“ 

lată: o autoritate vorbeşte — cine vorbeşte ? — 1 se 
poate ierta mândriei umane faptul că a căutat această au- 
toritate în sfere cât se poate de înalte pentru a se simți cât 
mai puțin umilită că îngenunchează înaintea ei. Prin ur- 
mare — Dumnezeu este cel care vorbeşte! 

Era nevoie de Dumnezeu ca de o sancţiune necon- 
diţionată care îşi are instanța dincolo de sine, ca de un 
„Imperator categoric“* —;, sau, în măsura în care se crede în 
autoritatea rațiunii, era nevoie de un monism metafizic prin 
care acest lucru să fie logic. 

Or, presupunând că a dispărut credința în Dumnezeu, 
se pune din nou întrebarea: „cine vorbeşte? “ — lată răspun- 
sul meu, luat nu din metafizică, ci din fiziologia animală: 
instinctul de turmă vorbeşte. El vrea să poruncească: de 
aceea al său „tu trebuie!“ — el vrea ca individul să aibă o 

valoare doar în sensul întregului, spre binele întregului, el 
îi urăşte pe cei care se detaşază, îndreptând spre aceştia ura 
celorlalți. 


276. 


Întreaga morală europeană are la bază folosul turmei: 
nenorocirea oricărui om superior aparte constă în faptul că 
tot ceea ce-l distinge intră în conştiinţa sa împreună cu 
sentimentul unei declasări şi insulte. Puzerile omului ac- 
tual sunt motivul întristării pesimiste: cei mediocri, aidoma 
turmei, sunt veseli, fără prea multe întrebări şi probleme 
de conștiință. (În privinţa întristării celor puternici: Pascal, 
Schopenhauer). 

Cu cât mai periculoasă îi apare turmei o calitate, cu 
atât mai aspru este ea infierată. 


277. 


Morala veracității în interiorul turmei. „Trebuie să fii 
transparent, să-ți exprimi interesul prin semne clare şi 
constante, — altfel devii periculos: iar dacă eşti rău, apti- 
tudinea ta de a te preface este lucrul cel mai dăunător 
pentru turmă. Noi dispreţuim tăinuitorii, pe cei care nu pot 
fi cunoscuţi. — Prin urmare, trebuie să te socoteşti cog- 
noscibil, n-ai voie să îţi fu tu însuţi ascuns, nu-ţi este 
permis a crede în transformarea ta.“ Deci: cerința veracității 
presupune cognoscibilitatea şi imuabilitatea persoanei. 
Într-adevăr, unul dintre obiectivele educaţiei este acela de 
a-l aduce pe membrul turmei la o anumită credință despre 
esența omului: ea creează mai întâi această credinţă, iar 
apoi pretinde „veracitate“. 

278. 


În interiorul unei turme, a oricărei comunităţi, deci 
inter pares, Supraestimarea veracităţii îşi are rostul ei. A 
nu te lăsa înşelat — şi prin urmare, ca morală personală, a 
nu înşela tu însuţi! Un angajament reciproc între egali! 
Pericolul şi prudența impun să fii atent la înşelarea exte- 
rioară: ca o condiţie psihologică prealabilă însă şi la cea 
lăuntrică. 


279. 


Despre critica virtuţilor gregare. — Inertia prezentă în 
1) încredere, căci neîncrederea conduce la tensiune, suspi- 
ciune, reflecţie; — 2) în venerare, acolo unde distanţa până 
la putere e mare iar supunerea necesară: pentru a nu simți 
frica, se încearcă a iubi, a respecta profund şi a interpreta 
diferenţa de putere ca diferență valorică: astfel încât raportul 
nu mai revoltă, — 3) în sensul adevărului. Ce este adevărat? 
Ceea ce oferă o explicaţie ce pretinde din partea noastră un 
minim efort spiritual (în plus, minciuna este foarte obosi- 
toare); — 4) în simpatie. A te aşeza pe aceeași treaptă, a 
încerca să simţi la fel, a accepta un sentiment existent deja 
înseamnă o uşurare: ceva pasiv e opus aici activului ce își 
păstrează dreptul cel mai intim la o judecată de valoare şi 
incită mereu (de aceea, el nu îngăduie odihna); — 5) în 
obiectivitatea şi răceala judecății: ne temem de avântul 
afectului aşezându-ne mai degrabă „obiectivi“ deoparte; — 
6) în corectitudine: ascultăm mai bucuros de o lege exis- 
tentă decât să ne creăm o lege, decât să poruncim, nouă şi 
altora: frica de a porunci —: mai bine să te supui decât să 
reacționezi; — 7) în toleranţă: frica de a fi justiţiari, de a 
judeca. 

280. 


Instinctul turmei apreciază intermediul şi mediocrul 
drept ceea ce e suprem şi cel mai valoros: locul în care se 
găseşte majoritatea; modul în care ea se găseşte acolo. 
Astfel el este duşmanul oricărei ierarhii şi priveşte ascen- 
siunea de la inferior spre superior deopotrivă ca pe o des- 
censiune de la numărul maxim la numărul minim. Turma 
percepe excepția — atât ceea ce stă sub nivelul ei cât şi 
ceea ce se află deasupra — drept ceva ostil şi dăunător ei. 
Măiestna sa în ceea ce priveşte excepţiile superioare — cei 
care sunt mai viguroşi, mai puternici, mai înţelepţi, mai 
fecunzi — este de a le convinge să devină protectorii, păs- 
torii, conducătorii e1, de a face din acestea servitorii e1 cei 
dintâi: astfel ea a transformat un pericol într-un avantaj. La 
centru frica încetează: aici nu există singurătăți;, aici nu 
este spațiu pentru confuzii; aici domneşte egalitatea; aici 
fiinţarea proprie nu este resimţită ca reproş, ci ca fuinţare 
adevărată, aici domneşte împăcarea. Neîncrederea priveşte 
excepţiile; a fi o excepţie e o vină. 


281. 


Dacă noi, pornind de la instinctul colectivității, ne 
prescriem ceva şi interzicem anumite acţiuni, noi nu in- 
terzicem de fapt, aşa cum s-ar părea, un mod de „a fi“ sau 
o conduită, ci doar o anumită orientare şi o utilitate a acestui 
„a fi“, a acestei „conduite“. Iată însă că apare ideologul 
virtuții, moralistul şi spune: „Dumnezeu vede inimile! Ce 
contează că vă abțineți de la anumite fapte: voi nu sunteţi 
astfel mai buni!“ Răspuns: dragă domnule lepunilă cel 
Virtuos, noi nu vrem să fim mai buni, suntem foarte mul- 
țumiţi aşa cum suntem, noi vrem doar să nu ne dăunăm 
reciproc şi de aceea ne interzicem unele fapte din anumite 

considerente — respectiv, cele legate de noi — în timp ce 
aceleaşi fapte orientate împotriva duşmanilor societăţii — a 
dumneavoastră bunăoară - nu le putem cinsti îndeajuns. 
Ne educăm copiii pentru asemenea fapte; îi creştem mari... 
Dacă am avea acel radicalism „bine plăcut Domnului“ pe 
care-l recomandă sfânta voastră sminteală, dacă am fi su- 
ficient de nerozi să condamnăm o dată cu acele fapte şi 
sursa lor, „inima“, „conştiinţa“, ar însemna să ne condam- 
năm însăşi existența şi, o dată cu ea, condiţia ei fundamen- 
tală — o conştiinţă, o inimă, o pasiune pe care le cinstim 
prin cele mai mari onoruri. Evităm prin decretele noastre 
ca această conştiinţă să irupă într-o manieră inadecvată şi 
să-şi caute căi proprii, — suntem inteligenți când ne dăm 
astfel de legi, suntem astfel de asemenea morali... Nici 
măcar nu bănuiţi ce sacrificiu implică din partea noastră 
aceasta, câtă stăpânire, autodepăşire, asprime faţă de sine... 
Însă „Spiritul de soldaritate“ ne este domn: luați aminte 
totuşi, aceasta este aproape o definiție a moralității. 


282. 


Slăbiciunea animalului de turmă zămisleşte o mo- 
rală cu totul asemănătoare celei zămislite de slăbiciunea 
unui decadent : ei se înțeleg, se asociază (marile religii de 
tip decadence mizează întotdeauna pe sprijinul turmei). În 
sine, patologicul hpseşte animalului de turmă, el nu se 
poate autoestima; însă incapabil de a se conduce, el are 
nevoie de un „păstor“ — o ştiu şi preoţii... Statul nu este 
intim, nu este suficient de penetrant; „forul conştiinţei“ îi 
scapă. Prin ce anume este animalul de turmă îmbolnăvit de 
către preoți? 

283. 


Ura față de privilegiaţii trupului şi ai sufletului: re- 
volta sufletelor urâte, degenerate împotriva celor frumoase, 
mândre, optimiste. Instrumentul lor: calomnierea frumuseţii, 
a mândriei, a bucuriei: „nu există merit“, „pericolul este 
imens, trebuie să tremuri şi să te simţi rău“, „naturaleţea 
este rea; just este să te opui naturii. «Raţiunii» de aseme- 
nea“ (- antinaturalul ca superior). 

Iarăşi preoții sunt aceia care profită de această: stare 
atrăgând de partea lor „poporul“. „Păcătosul“, de care Dum- 
nezeu se bucură mai mult decât de „cel drept“. Aceasta 
este lupta împotriva „păgânismului“ (remuşcarea ca mijloc 
de a distruge armonia sufletească). 

Ura mediocrilor împotriva excepțiilor, a turmei împo- 
triva celor autonomi. (Datina ca „„moralitate“ adevărată). 
Împotrivirea faţă de „egoism“: e valoros numai ce este 
„pentru celălalt“. „Cu toții suntem egali“; — împotriva setei 
de putere, a lui „a stăpâni“ în general; — împotriva privi- 
legiului; — împotriva sectarilor, a liber-cugetătonlor, a scep- 
ticilor; — împotriva filosofiei (ca opoziţie față de instinctul 
instrumentelor şi al distanței); chiar la filosofi „imperativul 
categoric“, esenţa moralului „în genere şi pretutindeni“. 


284. 


Stările şi dorințele e/ogiate: — paşnic, cumsecade, 
cumpătat, modest, respectuos, scrupulos, curajos, cast, cin- 
stit, fidel, credincios, onest, încrezător, devotat, milos, sări- 
tor, conştiincios, simplu, blând, drept, darnic, iertător, su- 
pus, altruist, lipsit de invidie, bun, hamic — 

A distinge: în ce măsură asemenea însuşiri sunt 
condiționate ca mijloace pentru o anumită voință şi anu- 
mite scopuri (adesea pentru un scop „rău '); sau ca nişte 
consecințe naturale ale unui afect dominant (de pildă spi- 

ritualitatea): sau ca expresie a unei constrângeri, respectiv 
în calitate de condiție de existență (de pildă, burghezul, 
sclavul, femeia etc.). 

Summa: ele toate sunt percepute ca „bune “ nu pentru 
ele însele, ci deja pornind de la criteriul „societății“, al 
„turmei“, ca mijloc pentru scopurile acestora, ca fund nece- 
sare pentru menţinerea şi dezvoltarea lor, sunt percepute 
drept consecinţe totodată ale unui veritabil instinct de 
turmă prezent în individ: şi astfel în slujba unui instinct 
fundamental diferit de aceste stări virtuoase. Căci turma, 
spre exterior, este ostilă, egoistă, nemiloasă, insetată de 
putere, suspicioasă etc. 

In „păstor“ iese la iveală antagonismul: el trebuie să 
reunească însuşirile contradictorii ale turmei. 

Ostilitatea radicală a turmei împotriva ierarhiei: in- 
stinctul ei în favoarea ce/or ce egalizează (Christos). Faţă 
de indivizii puternici (les soverains) ea este ostilă, injustă, 
lipsită de măsură, arogantă, obraznică, fără scrupule, laşă, 
mincinoasă, falsă, nemiloasă, prefăcută, invidioasă, răz- 
bunătoare. 


285. 


Vă spun: turma doreşte să mențină un tip uman şi se 
apără pe două fronturi: atât împotriva celor care deter- 
mină degenerarea acestui tip (criminali etc.), cât şi îm- 
potriva celor care se ridică deasupra lui. Tendinţa tur- 
mei € orientată spre stagnare şi conservare, nimic creativ 
nu este în ea. 

Sentimentele plăcute pe care ni le insuflă omul bun, 
binevoitor şi drept (în opoziție cu tensiunea, frica trezite 
de o mare personalitate, un om nou) sunt sentimentele 
noastre personale de siguranţă şi egalitate: animalul de 
turmă slăveşte aici natura turmei, şi cât de bine se simte! 
Acest interes de confort îşi pune apoi masca cuvintelor 

frumoase -— astfel apare „morala“. — Observaţii însă ura 
turmei împotriva celor sinceri. — 


286. 


Să nu ne înşelăm cu privire la noi înşine! Dacă auzi 
în tine imperativul moral aşa cum îl înțelege altruismul, 
faci parte din turmă. Însă dacă ai sentimentul contrar, dacă 
simţi în acţiunile tale dezinteresate şi altruiste pericolul şi 
rătăcirea, turma îţi este străină. 


287. 


Filosofia mea e orientată spre ierarhie: nu spre o 
morală individualistă. Spiritul de turmă trebuie să dom- 
nească în turmă, — dar să nu treacă de ea: conducătorii 
turmei trebuie să-şi valorizeze fundamental diferit faptele 
proprii, la fel cei autonomi sau animalele de pradă etc. 


3. Despre morală în genere 


288. 


Morala ca încercare de a da naştere mândriei umane. — 
Teoria „voinţei lhbere“ este antireligioasă. Ea vrea să-i creeze 
omului dreptul de a se gândi pe sine drept cauză a stărilor 
şi faptelor sale superioare: ea este o formă a sentimentului 
de mândrie tot mai intens. 

Omul îşi simte puterea, „fericirea“ cum se mai spune: 
trebuie să existe „voinţă“ în fața acestei stări, altfel ea nu-i 
aparţine. Virtutea este încercarea de a pune ca un antece- 
dent necesar înaintea oricărui sentiment de fericire autentic 
şi faptul de a vrea şi de a fi vrut: — când voinţa pentru. 


190 Voința de putere 


anumite acţiuni este prezentă în mod regulat în conştiinţă, 
putem interpreta un sentiment al puterii drept consecinţa 
acestei prezenţe. — Aceasta este o simplă optică a psiho- 
logiei: bazată, în continuare, pe premisa falsă că nu ne 
aparține decât ceea ce am vrut în prealabil în conştiinţă. 
Intreaga teorie a responsabilității se bazează pe această 
psihologie naivă potrivit căreia doar voinţa este cauză, noi 
trebuind să ştim că am vrut pentru a ne putea privi drept 
cauză. 

— Iată insă şi curentul contrar: acel al filosofilor mo- 
ralei, nutrind în continuare aceeaşi prejudecată potrivit că- 
reia eşti răspunzător doar pentru ceea ce ai vrut. Valoarea 
omului postulată ca valoare morală: prin urmare, morali- 
tatea sa trebuie să fie o causa prima: prin urmare, trebuie 
să existe în om un principiu, o „voinţă liberă“ drept causa 
prima. — Aici se menține ideea subiacentă că, dacă omul 
nu este, ca voinţă, o causa prima, el nu este responsabil — 
prin urmare, el nu poate fi adus înaintea forului moral, iar 
virtutea sau viciul ar fi automate şi mecanice... 

In Summa: pentru ca omul să poată avea respect față 
de sine, el trebuie să fie în stare şi să devină rău. 


289. 


Ipocrizia ca rezultat al moralei „voinţei libere“. — Este 
un pas înainte în dezvoltarea sentimentului puterii acela de 
a-ți fi produs tu însuți stările elevate (desăvârşirea pro- 
prie) — prin urmare, se conchide imediat, de a le fi vrut... 

(Critică: orice faptă desăvârşită este inconștientă şi nu 
mai este vroită; conştiinţa exprimă o stare personală in- 
completă şi adesea maladivă. Desăvărșirea personală ca 
determinată prin voinţă, drept conştiinţă, drept rațiune 
înzestrată cu dialectică este o caricatură, un fel de contra- 
dicție în sine. Gradul de conştientizare face imposibilă 
desăvârşirea... Formă a ipocriziei.) 

290. 


Ipoteza morală, în scopul justificăni lui Dumnezeu, 
era: răul trebuie să fie voluntar (doar astfel se poate crede 
în caracterul liber consimţit al binelui) iar, pe de altă parte: 
orice necaz şi suferință reprezintă o treaptă spre mântuire. 


=c6 


Conceptul de „vină“ ca neatingând temeiunile ultime 
ale existenţei, iar conceptul de „pedeapsă“ ca o binefacere 
pedagogică, prin urmare ca act al unui Dumnezeu bun. 

Supremaţia absolută a valorizării morale asupra oricărei 
alteia: nu s-a pus niciodată la îndoială faptul că Dumnezeu 
nu poate fi rău şi că nu poate produce suferință, cu alte 
cuvinte perfecțiunea era gândită doar ca o perfecțiune 


morală. 


291. 


Cât de falsă este credința că valoarea unei acțiuni tre- 
buie să depindă de ceea ce a precedat-o în conștiință! — iar 
moralitatea a fost apreciată conform acestei credinţe, ba 
chiar şi criminalitatea... 

Valoarea unei acțiuni trebuie apreciată după consecin- 
țele ei — spun utilitariştii —: a o aprecia după originea sa 
implică o imposibilitate, respectiv pe aceea de a cunoaşte 
această origine. 

Dar se cunosc oare consecinţele? Cinci paşi cel mult. 
Cine poate spune ce va produce, la ce va conduce şi ce va 
aduce o faptă? Ca stimulent? Ca scânteie, poate, pentru un 
matenial exploziv? Utilhtaniştii sunt naivi... Şi, de fapt, ar 
trebui să ştim mai întâi ce anume este util: dar şi aici 
vederea lor nu trece de cinci paşi... Ei n-au habar de marea 
economie ce nu se poate lipsi de rău. 

Nu ştim originea, nu ştim nici consecinţele: mai are, 
prin urmare, acțiunea vreo valoare? 

Rămâne doar acţiunea ca atare: fenomenele asociate ei 
în conştiinţă, Da-ul şi Nu-ul ce succed realizării sale; 

rezidă oare valoarea unei acţiuni în fenomenele subiective 
asociate ei? (— aceasta ar însemna să apreciem valoarea 
muzicii după desfătarea sau plictiseala pe care ea ne-o 
produce... sau o produce compozitorului...). Evident o 
însoțesc sentimente ale valorii, un sentiment al puterii, al 
constrângerii, al neputinței, de pildă libertatea, uşurinţa, — 
sau, întrebându-ne altfel: am putea reduce valoarea unei 
acțiuni la valon fiziologice: adică dacă ea este expresia 
vieţii bogate ori a celei inhibate? — S-ar putea ca în acțiune 
să se exprime valoarea ei biologică... 

Dacă, prin urmare, acțiunea nu poate fi apreciată nici 
după originea sa, nici după consecinţele ori fenomenele ei 
asociate, atunci valoarea. ei X este necunoscută... 


292. 


Faptul că acţiunea e separată de om, că se răspunde 
prin ură sau dispreţ la „păcat“, că se crede în existența 
unor acţiuni bune sau rele în sine reprezintă o indepărtare 
a moralei de natură. 

Restabilirea „naturii“: o acţiune în sine este complet 
independentă de valoare: contează exclusiv cine o înde- 
plineşte. Una şi aceeaşi „crimă“ poate să însemne într-un 
caz privilegiul maxim, în altul însă un stigmat. De fapt, 
egoismul celor care judecă este adevăratul interpret al 
acțiunii, respectiv al subiectului ei, şi anume în raport cu 
folosul sau daunele proprii (— ori cu asemănarea sau lipsa 
de înrudire cu sine). 


293. 


Conceptul de „faptă reprobabilă“ pune o serie de 
dificultăți. Nimic din ceea ce se-ntâmplă în general nu 
poate fi în sine reprobabil: căci n-am avea dreptul să 
vrem anularea sa, pentru că fiecare lucru este legat de 

întreg, încât a vrea să excluzi ceva înseamnă a exclude 
totul. O faptă reprobabilă înseamnă o lume reprobabilă în 
general... 

Și chiar într-un asemenea caz: într-o lume ticăloasă 
însuşi actul condamnării ar fi reprobabil... Iar consecința 
unui mod de gândire ce condamnă totul ar fi o practică ce 
aprobă totul. Dacă devenirea este un mare inel, toate au 
aceeaşi valoare, sunt veşnice şi necesare. — În orice corelaţie 
dintre Da şi Nu, dintre a prefera şi a respinge, dintre iubire 
şi ură se exprimă doar o perspectivă, un interes al unor 
anumite tipuri de viaţă: în sine, tot ceea ce este vorbeşte în 
limba lu Da. 


294. 


Critica sentimentelor subiective ale valorii. — Conştiinţa. 
Odinioară se raționa în felul următor: conştiinţa respinge 
cutare acțiune, prin urmare ea este reprobabilă. De fapt, 
conştiinţa respinge o acțiune pentru că ea a ajuns de mult 
să fie respinsă. Conştiinţa este doar un ecou: ea nu creează 
valori. Ceea ce făcea odinioară ca anumite acţiuni să fie 
respinse nu era conştiinţa, ci intuirea (sau prejudecata) 
consecinţelor ei... Acordul conştiinţei, sentimentul plăcut 
al „împăcării cu sine“ are aceeaşi semnificaţie ca şi plăcerea 
unui artist inspirată de opera sa — acel acord nu dovedeşte 
nimic... Mulţumirea de sine este tot atât de puţin un cri- 
teriu valoric pentru ceea ce reprezintă obiectul, precât este 
şi absenţa acestei mulțumiri un contraargument împotriva 
valorii unui lucru. Nu cunoaştem nici pe departe suficient 
pentru a putea să apreciem valoarea acţiunilor noastre: în 
plus ne lipseşte posibilitatea de a fi obiectivi: chiar şi 
atunci când condamnăm o acțiune, noi nu suntem judecă- 
tori, ci părţi în proces... Erituziasmul nobil ce însoţeşte o 
acțiune nu dovedeşte nimic în ceea ce priveşte valoarea 

acesteia: un artist poate s-aducă pe lume cu patosul cel mai 
sublim o bagatelă. Mai degrabă ar trebui să spunem că 
acest entuziasm e o ispită: el ne abate privirea şi forța de 
la critică, de la prevedere, de la bănuiala că tocmai facem 
o prostie... el ne prosteşte. 


295. 


Suntem urmaşii a două mileniu de vivisecție a conştiinţei 
şi de autoflagelare: în aceasta ne-am exersat cel mai mult, 
am devenit poate maeştri, în orice caz am dobândit rafina- 
ment; am unit pornirile naturale cu conştiinţa încărcată. 

Dar s-ar putea face şi o încercare contrară: să unim 
pornirile nenaturale — adică imboldul spre transcendență, 
spre ceea ce e absurd, contrar gândirii şi naturii, pe scurt 
idealurile tradiționale, ce erau, toate, idealuri de defăimare 
a lumii — cu conştiinţa inautentică. 


296. 


Marile crime în domeniul psihologiei: 

1. Faptul că orice neplăcere, orice nefericire a fost falsi- 
ficată ca rezultat al nedreptății (al vinei); durerii 1 s-a 
luat inocenţa; 

2. Faptul că toate plăcerile puternice (exuberanţă, voluptate, 
triumf, mândrie, temeritate, cunoaştere, siguranță de 
sine şi fericirea ca atare) au fost înfierate ca nele- 
piuite şi dubioase, ca ispite; 

3. Faptul că slăbiciunile, laşitățile cele mai lăuntrice, lipsa 
curajului față de sine însuşi au fost consfinţite şi 
recomandate ca find cele mai valoroase; 

4. Faptul că tot ce e mare în om a fost reinterpretat ca 
negare de sine, ca sacrificiu de sine pentru ceva străin, 
pentru alții; că, până şi în cazul cercetătorului ori al 

artistului, depersonalizarea a fost înfăţişată drept 
cauză a cunoaşterii şi a aptitudinii lor maxime; 

5. Faptul că iubirea a fost falsificată ca devotament (şi 
altruism), în timp ce ea este de fapt o însușire sau o 
dăruire ca urmare a unui preaplin al personalităţii. 
Doar persoanele cele mai complete pot să iubească: 
depersonalizaţii, „obiectivii“ sunt amanții cei mai 
proşti (— întrebaţi femeile!). Aceasta e valabil şi pentru 
lubirea față de Dumnezeu sau față de „patrie“: tre- 
buie să fii bine ancorat în tine însuți. (Egoismul ca 
ego-izare, altruismul ca al/ter-izare) 

6. Viaţa ca pedeapsă, fericirea ca ispită; pasiunile ca dia- 
bolice, încrederea în sine ca păcătoasă. 

Toată această psihologie e o psihologie a inhibiţiei, o 
formă de claustrare din frică; pe de-o parte, marea masă 
(stigmatizații şi mediocrii) vrea să se apere astfel de cei 
puternici (— şi să le impiedice dezvoltarea...), pe de altă 
parte, ea sfințeşte şi venerează toate impulsurile care o fac 
să prospere cel mai mult. Gândiţi-vă la preoțimea iudaică. 


297. 


Ruinele devalorizării naturii prin transcendența mo- 
rală: valoarea negării de sine, cultul altruismului; credința 
într-o răsplată prin jocul consecințelor; credinţa în „bună- 
tate“, chiar în „geniu“ de parcă atât una cât şi cealaltă ar 
fi consecințe ale negării de sine; persistenţa sancțiunii 
bisericeşti a vieții burgheze; voinţa de a interpreta complet 
greşit istoria (drept operă pedagogică în scopul moralizării) 
sau pesimismul în ceea ce priveşte istoria (-— cel din urmă, 
şi el o consecință a devalorizării naturii ca acea pseudo- 
justificare inerentă voinţei de a nu observa ceea ce vede 
pesimistul —). 

298. 


,, Morala de dragul moralei“ — o treaptă importantă în 
desprinderea ei de natură: ea apare chiar ca o valoare ul- 
timă. În această fază, religia e cu totul îmbibată de ea: în 
iudaism, de pildă. Şi, tot astfel, există o fază în care morala 
se separă iarăşi de religie şi în care nici un Dumnezeu nu 
este suficient de moral pentru ea: atunci ea preferă idealul 
impersonal... Aşa stau lucrurile acum. 

„Arta de dragul artei“ — acesta e un principiu tot atât 
de periculos: astfel e proiectată în lucruri o falsă contra- 
dicție, — se ajunge la o defăimare a realității („„idealizarea“ 
urâtului). Când desprinzi un ideal de realitate, ajungi să 
refuzi realul, să-l sărăceşti, să-l discreditezi. „Frumosul de 
dragul frumosului“, „adevărul de dragul adevărului “, 
„binele de dragul binelui “ — acestea sunt trei forme de a 
privi realul cu dispreț. 

— Arta, cunoaşterea, morala sunt mijloace: în loc de 
a recunoaşte în ele intenţia unei sporiri a vieţii, ele au fost 
transformate în opuși ai vieții, în „Dumnezeu“, — şi deopo- 
trivă ca revelații dintr-o lume superioară ce se zăreşte uneori 
prin intermediul lor... 

„Frumos ŞI urât“, „adevărat şi fals“, „bun şi rău “— 
aceste distincții şi antagonisme nu reflectă condiții ale 
existenţei şi dezvoltării omului în general, ci ale unor com- 
plexe puternice şi stabile pe care duşmanii lor le desprind 
din sine. Războiul declanşat astfel este elementul esenţial 
aici: ca mijloc de segregare ce intensifică izolarea... 


€ 


299. 


Naturalismul moral: reducerea valori moralei — apa- 
rent emancipată, supranaturală — la „natura“ sa proprie: 


66 


adică la imoralitatea naturală, la „utilitatea naturală“ etc. 

Aş putea să denumesc tendința acestor considerații drept 
naturalism moral: scopul meu este să retranspun valorile 
morale aparent emancipate şi denaturate în fondul lor 
natural — adică în „imoralitatea “ lor naturală. 
- N.B. Comparaţie cu „sfințenia“ iudaică şi temeiul 
e1 natural: la fel se-ntâmplă şi cu /egea morală ce a devenit 
suverană, ce s-a desprins adică de natura sa (— ajungând să 
se opună acesteia —). 
Etape ale desprinderii moralei de natură: (ale aşa- 
numitei „idealizări “>: 
— drept cale spre fericirea individuală, 
— drept consecinţă a cunoaşterii, 
— drept imperativ categoric, 

drept cale spre sfințenie, 

— drept negare a voinței de a trăi. 

(Ostilitatea progresivă a moralei față de viață.) 


300. 


Erezia refulată şi radiată din sfera moralei. — Con- 
cepte: păgân, morală de stăpâni, virtu. 


301. 


Problema mea: Ce prejudicu i-au adus omenirii până 
acum morala şi moralitatea sa? Prejudicii pentru spirit etc. 


302. 


În sfârşit, valorile umane sunt repuse la locul pe care 
îl merită: ca valori ivite într-un ungher. Multe specii de 
animale au dispărut până acum; presupunând că şi omul ar 
dispărea, lumea n-ar pierde nimic. Ei bine, trebuie să fu 
suficient de filosof pentru a admira şi acest nimic (NIl 
admirar!). 

303. 


Omul, o specie animală mică şi surescitată care — din 
fericire — îşi are timpul ei; în general, viaţa pe pământ doar 
o clipă, un incident, o excepţie fără consecințe, ceva lipsit 
de însemnătate pentru caracterul de ansamblu al pământu- 
lui; Pământul însuşi, ca orice planetă, un hiatus între două 
nimicuri, o întâmplare fără plan, rațiune, voință, conştiinţă 
de sine, forma cea mai rea de necesitate, necesitatea 
proastă... Ceva se revoltă în noi împotriva unui asemenea 
mod de a gândi; şarpele vanității ne şopteşte că „toate 
acestea trebuie să fie false: căci te revoltă... N-ar putea fi 
vorba doar despre o aparenţă ? lar omul, cu toate acestea, 
citându-l pe Kant — —“ 


4. Cum se impune supremaţia virtuții 


304. 


Despre idealul moralistului. — Acest tratat are ca obiect 
marea politică a virtuţii. El e conceput spre folosul acelora 
care au tot interesul să înveţe nu cum se ajunge virtuos, ci 
cum să faci pe altul virtuos, — cum să impui supremația 
virtuţii. Vreau chiar să demonstrez că pentru a vrea acest 
lucru — supremaţia virtuţii — nu ai dreptul, principial, să-l 
vrei pe celălalt, tocmai astfel renunți să mai fii virtuos. 
Acest sacrificiu e mare, dar un atare țel merită poate un 
asemenea sacrificiu. Ba chiar unul mai mare... lar unu 
dintre cei mai renumiți moralişti chiar au riscat atâr de 
mult. Aceştia, deci, au recunoscut şi anticipat adevărul pe 
care îl expune întâia oară acest tratat: faptul că supremația 
virtuții poate fi atinsă doar prin aceleaşi mijloace prin 

care se dobândeşte, în general, puterea, în nici un caz, 
adică, prin virtute... 

Acest tratat se ocupă, după cum spuneam, de politica 
virtuţii: el instituie un ideal al acestei politici, îl descrie aşa 
cum ar trebui să fie dacă pe acest pământ ceva ar putea fi 
desăvârşit. Ei bine, nici un filosof nu va avea dubii în 
legătură cu ceea ce înseamnă tipul perfecțiunii în politică: 
adică machiavelismul. Însă machiavelismul pur, sans me- 
lange, cru, vert, dans toute sa force, dans toute son âprete 
este suprauman, divin, transcendent, el nu poate fi nicio- 
dată realizat de om, cel mult atins doar în treacăt. Și în 
această formă de politică, în politica virtuții, idealul pare 
să nu fi fost realizat niciodată. Chiar Platon l-a atins nu- 
mai. Descoperi — presupunând că ochii tăi pot sesiza lu- 
cruri ascunse — chiar la moraliştii cei mai lucizi şi hpsiţi 
de prejudecăți (căci acesta este numele unor asemenea 
politicieni ai moralei, al oricărui tip de întemeietori ai unei 
noi autorități morale) urme ale faptului că şi ei au plătit 
tnbut slăbiciunii umane. Cu toții au aspirat, cel puţin când 
au ajuns la epuizare, chiar pentru sine la virtute: cea dintâi 
eroare, capitală, a unui moralist care vrea să fie imoralist 
al faptei. Un alt aspect e însă acela că el nu trebuie să pară 
ustfel: sau, mai degrabă nu un alt aspect: o asemenea tăgă- 
duire de sine (formulat moral, ipocrizie) face parte din 
canonul moralistului şi din doctrina lui cea mai intimă 
despre datorii: fără ea, niciodată nu va putea el să ajungă 
la forma sa de desăvârşire. Eliberarea de morală, şi chiar 
de adevăr; pentru acel ţel ce merită orice sacrificiu: pentru 
supremația moralei, — aşa sună acel canon. Moraliştii au 
nevoie de atitudinea virtuții, de asemenea de atitudinea 
udevărului, eroarea lor începe atunci când ei cedează 
virtuţii, când pierd puterea asupra virtuţii, când ajung ei 
înşişi morali, când devin sinceri. Un mare moralist este în 
mijlocul celorlalți şi un mare actor; riscul lui este ca jocul 

său să devină treptat natură, după cum idealul său este să 
distingă permanent, într-o manieră divină, între propriul 
esse şi propriul operari, tot ceea ce face, trebuie să facă 
sub specie boni — un ideal semeţ, îndepărtat, dificil! Un 
ideal divin! Într-adevăr, se spune că moralistul imită astfel 
un model ce nu este altul decât însuşi Dumnezeu: Dum- 
nezeu cel mai mare imoralist al faptei, care însă, cu toate 
acestea, ştie să rămână ceea ce este, adică bunul 
Dumnezeu... 


305. 


Prin virtutea ca atare nu întemeiezi supremația virtuţii; 
prin virtutea ca atare renunți la putere, pierzi voința de 
putere. 


306. 


Victoria unui ideal moral este cucerită prin aceleaşi 
mijloace, „imorale“ ca orice victorie: forță, minciună, 
calomnie, nedreptate. 


307. 


Cel care ştie cum apare orice g/orie va suspecta şi 
gloria de care se bucură virtutea. 


308. 


Morala este tot atât de „imorală“ ca orice alt lucru de 
pe Pământ; moralitatea însăşi este o formă de imoralitate. 

Marea eliberare adusă de înţelegerea acestui fapt. 
Contradicţia din interiorul lucrurilor este îndepărtată, omo- 
genitatea funțării este sa/vată — — 

309. 


Mai sunt unii care cercetează prin ce anume este ceva 
imoral. Când ei afirmă: „cutare lucru e nedrept“, ei cred că 
acesta ar trebui suprimat sau schimbat. Dimpotrivă, eu nu 
sunt niciodată satisfăcut, în cazul unui lucru, până când 
nu-i înțeleg imoralitatea. Atunci când am descoperit-o, sunt 
iarăşi liniştit. 


310. 


A. Căile spre putere: a introduce noua virtute sub 
numele uneia vechi, — a trezi „interesul“ pentru ea (,„ferici- 
rea“ drept consecinţă a sa şi invers), — arta calomnierii a 
tot ceea ce 1 se opune, — a exploata, în scopul venerării 
sale, avantajele şi coincidenţele, — a-i fanatiza pe adepţii ei 
prin sacrificiu şi separare; — marele simbolism. 

B. Puterea cucerită: l. Mijloace de constrângere ale 
virtuții; 2. Mijloace de persuasiune ale virtuţii; 3. Eticheta 
(curtea regală) a virtuții. 


311. 


Prin ce mijloace ajunge o virtute la putere? — prin 
mijloacele oricărui partid politic: calomnierea, discredita- 
rea, subminarea virtuţilor opuse situate deja la putere, re- 
botezarea lor, urmănirea şi batjoconirea lor sistematică. Deci: 
prin pure „,„imoralități “. 

Ce face cu sine o dorință pentru a deveni virtute? — 
Împrumutarea altui nume: contestarea principială a proprii- 
lor intenţii; însuşirea artei de a te face greşit înțeles; alianţa 
cu virtuțile existente şi recunoscute; afişarea ostilității îm- 
potriva adversarilor acestora. Dacă se poate, cumpărarea 
protecției din partea puterilor consacrante; a încânta şi a 


entuziasma; tartufenia idealismului; a forma un partid care 


202 Voința de putere 


fie ajunge prin ea în vârf, fie dispare..., a deveni incon- 
Ştient, naiv... 


312. 


Am transformat cruzimea în compasiune tragică, încât 
ea este astăzi contestată. La fel şi dragostea sexuală sub 
forma unei amour-passion,; atitudinea sclavului este acum 
supunere creştină; nevolnicia este umilință; boala prin care 
e afectat nervus sympathicus, de pildă, poartă numele de 
pesimism, pascalism sau carlylism etc. 


313. 


L-am suspecta pe individul despre care am auzi că are 
nevoie de motive ca să rămână cinstit. E cert însă faptul că 
îl evităm. Vocabula „căci“ compromite uneori; te contra- 
zici uneori chiar printr-un simplu „căci“. Dacă auzim în 
continuare că un asemenea aspirant la virtute are nevoie de 
motive stupide spre a rămâne respectabil, nu este încă 
suficient pentru a ne micşora respectul faţă de el. Dar el 
merge chiar mai departe, vine la noi şi ne aruncă-n față: 
„Îmi tulburați moralitatea prin susceptibilitatea dumnea- 
voastră, domnule Necredincios; atât timp cât dumneavoas- 
tră nu credeți în motivele mele stupide, adică în Dumnezeu, 
într-o transcendenţă punitivă, într-o libertate a voinței, îmi 
stingheriți vututea... Morală: trebuie să-i eliminăm pe 
necredincioşi: ei împiedică moralizarea maselor “ 


314. 


Convingerile noastre cele mai sacre — imutabilul nos- 
tru în ceea ce priveşte valorile supreme — nu sunt altceva 
decât judecăți musculare. 

315. 


Morala în valorizarea raselor şi a castelor. — Având în 
vedere că afectele şi instinctele de bază ale oricărei rase şi 
ale oricărei caste exprimă ceva din condiţiile de existență 
ale acestora (- cel puţin, din condiţiile prin care ele s-au 
impus perioada cea mai îndelungată), a pretinde ca ele să 
fie „virtuoase“* înseamnă: 

— că ele trebuie să-şi schimbe caracterul, să iasă din 

sine şi să-şi şteargă trecutul; 

— că ele trebuie să înceteze a se mai deosebi; 

— că ele trebuie să devină tot mai asemănătoare sub 
aspectul nevoilor şi al cerinţelor, — mai explicit să 
dispară... 

Voința unei morale unice se dovedeşte astfel a fi tira- 
nia acelei specii ce are înscrisă în trupul ei această morală 
asupra altor specii: ea reprezintă distrugerea sau uniformiza- 
rea lor în profitul speciei dominante (fie pentru ca situaţia 
el să nu mai fie amenințată, fie pentru ca această situaţie 
să poată fi exploatată de ea). „Suprimarea sclaviei“ — apa- 
rent un tribut în onoarea „demnităţii umane“, în fapt însă 
distrugerea unei specu fundamental diferite (— subminarea 
valorilor şi a fericirii sale —). 

Elementul în care rezidă puterea unei rase sau a unei 
caste potrivn:ce va fi interpretat drept tot ce este mai fu- 
nest şi mai rău: căci astfel ele ne afectează („virtuţile“ lor 
vor fi calomniate şi redenumite). 

Unui om sau unui popor li se reproşează că ne produc 
necazuri: însă, din punctul de vedere al acestora, prezența 
noastră le este oportună, căci suntem dintre aceia care 
aduc foloase. 

Cerinţa „umanizării“ (care, în mod naiv, crede a şti 
răspunsul la întrebarea „ce este uman'?) este o tartuferie 
prin care o anumită specie de om încearcă să ajungă la 

putere: sau, mai exact, un anumit instinct, instinctul tur- 
mei. — „Egalitatea oamenilor“: care se ascunde sub ten- 
dinţa de ai considera pe oameni din ce în ce mai egali ca 
oameni. 

„Interesarea “ în ceea ce priveşte morala comună. (Stra- 
tagemă: a transforma setea de putere şi aviditatea în pro- 
tectori ai virtuţii. 

In ce măsură orice om de afaceri şi orice individ însetat 
de câştig, toți cei care creditează şi monopolizează au nevoie 
de impunerea unui aceluiaşi caracter şi concept al valorii: 
comerțul şi schimbul mondial impun şi cumpără virtutea. 

La fel procedează statul şi orice formă de conducere în 
raport cu angajaţii şi soldaţii; la fel ştiinţa, pentru a obţine 
încredere şi eficiență. — La fel şi preoțimea. 

— AICI, prin urmare, morala comună ajunge să se im- 
pună întrucât cu ajutorul ei se obține un avantaj; iar pentru 
a-l desăvârşi victoria e combătută orice formă de imorali- 
tate — pe baza cărui „drept“? Pe baza nici unui drept: ci 
conform instinctului de autoconservare. Aceleaşi clase se 
folosesc de imoralitate atunci când aceasta le convine. 


316. 


Falsa aparenţă cu care sunt spoite zoate reglementările 
burgheze, ca şi când ele ar fi produse ale moralității — de 
pildă căsnicia; munca; profesia; patria; familia; ordinea; 
dreptul. Însă, pentru că toate se sprijină pe specia oame- 
nilor mediocri, ca protecție împotriva excepțiilor şi a nevoi- 
lor deviante, nu trebuie să ne mire minciuna inerentă lor. 


317. 
Trebuie să apărăm virtutea împotriva predicatorilor 
virtuţii: aceştia sunt duşmanii ei cei mai răl. Pentru că ei 
învaţă virtutea ca un ideal pentru toți, ei fură virtuţii savoa- 

rea rarității, a inimitabilului, a excepţionalului şi a ceea ce 
nu este comun — farmecul ei aristocratic. Trebuie, de aseme- 
nea, să facem front comun împotriva idealiştilor frigizi 
care bat zeloşi în toate ulcelele găsindu-şi mulțumirea în 
sunetul lor gol: ce naivitate să pretinzi măreție şi unicitate 
pe de-o parte şi să constați cu înverşunare şi mizantropie 
absenţa lor pe de alta! Este evident, de pildă, că o căsăto- 
rie are tot atât de multă valoare ca şi cei care o încheie, 
respectiv că ea, privită în ansamblu, va fi ceva jalnic şi 
indecent : nici un preot, nici un ofițer de stare civilă nu pot 
să schimbe lucrurile. | 

Virtutea are împotriva sa toate instinctele oamenilor 
mediocri: ea nu aduce avantaje, nu este inteligentă, izo- 
Jează, e înrudită cu pasiunea şi greu accesibilă rațiunii; ea 
corupe caracterul, mintea, spiritul, — fireşte, în raport cu 
criteriul binelui uman mediocru; ea te aşază în raporturi de 
ostilitate cu ordinea, cu minciuna ascunsă în orice ordine, 
instituţie, realitate, ea este viciul cel mai grav, dacă ar fi 
s-o judecăm după caracterul dăunător al efectului său asu- 
pra celorlalți. 

— Eu recunosc virtutea după faptul că: 1) nu pretinde 
a fi recunoscută, 2) nu presupune că pretutindeni ar exista 
virtute, ci tocmai altceva, 3) nu suferă datorită absenței 
virtuții, ci dimpotrivă, consideră acest fapt drept menţinerea 
unei distanțe datorită căreia virtutea poate fi venerată; ea 
nu poate fi împărtăşită, 4) nu face propagandă... 5) nu 
permite nimănui să facă pe judecătorul, căci ea este mereu 
o virtute pentru sine, 6) ea face întotdeauna tocmai ceea 
ce este interzis: virtutea, aşa cum o înțeleg eu, este adevă- 
ratul vetitum în cadrul oricărei legislații a turmei, 7) pe 
scurt, ea este virtute în stilul Renaşterii, virtu, virtute fără 
morală... 

318. 


Dar mai ales, domnilor Virtuoşi, voi nu ne sunteți 
superiori: o să vă inculcăm noi modestia: un jalnic egoism 
şi inteligenţa vă recomandă vouă virtutea. lar dacă ați avea 
mai multă forță şi curaj în vine, nu v-aţi cobori până-ntr-atât 
încât să fiți doar nişte nulități virtuoase. Faceţi din voi ceea 
ce puteți: în parte ceea ce sunteți obligați — la asta vă 
constrânge mediul —, în parte ceea ce vă face plăcere, în 
parte ceea ce vă pare util. Însă dacă voi faceţi doar ceea ce 
este conform pornirilor voastre sau ceea ce necesitatea 
voastră pretinde de la voi ori ceea ce vă foloseşte, n-ar 
trebui să vi se permită nici să vă lăudaţi şi nici să fiți 
lăudaţi... O specie de om doar virtuoasă este o specie 
principial minoră: de asta să fiți siguri ! Oamenii de care 
lumea a auzit n-au fost nicicând astfel de măgani ai virtuți: 
instinctul lor cel mai intim, ivit din cuantumul puterii lor, 
nu şi-a găsit aici o confirmare: în timp ce puţinătatea pu- 
terii voastre dă naştere doar la virtute. Dar numărul, în 
schimb, vă e prielnic: şi întrucât voi tiranizați, vom purta 
război împotriva voastră... 


319. 


Un om virtuos reprezintă o specie inferioară întrucât el 
nu este o „persoană“, ci îşi dobândeşte valoarea prin con- 
formitatea sa cu o schemă de om stabilită o dată pentru 
totdeauna. El nu are o valoare aparte: el poate fi comparat, 
îŞI are egalii săi, el nu trebuie să fie unic. 

Contabilizați calitățile omului bun, de ce ne satisfac 
ele? Pentru că noi nu avem nevoie de război, pentru că el 
nu ne cere să fim neîncrezători, precauţi, nu pretinde con- 
centrare şi vigoare: inerția, blândeţea, frivolitatea noastră 
pot sta astfel fără grijă. Această senzație de mulțumire 
lăuntrică o proiectăm în exterior atribuind-o omului bun 
ca valoare şi calitate. 

320. 


Uneori virtutea nu-i decât o formă respectabilă de pros- 
tie: cine ar putea să 1-0 ia în nume de rău? lar această 
formă de virtute îşi mai păstrează şi astăzi vigoarea. Un fel 
de aspră naivitate țărănească, posibilă, de altfel, în toate 
straturile, demnă de respect şi de indulgență, mai crede 
încă astăzi că totul e în mâini bune, adică în „mâinile lui 
Dumnezeu“: iar atunci când ei susțin această idee cu o 
siguranță modestă de parcă ar spune că doi ori doi fac 
patru, noi ceilalți ne vom feri să-i contrazicem. La ce bun 
să tulburi această nebunie senină? Pentru ce s-o întristăm 
cu grijile noastre legate de om, de popor, de ţel şi viitor. 
Și chiar dacă am vrea, n-am fi în stare. Ei îşi proiectează 
în lucruri venerabila prostie şi bunătate (la ei mai supra- 
viețuieşte încă vechiul zeu, deus myops!), noi, ceilalți, 
vedem altceva în lucruri: natura noastră enigmatică, 
contradicţiile noastre, înţelepciunea noastră mai adâncă, 
mai dureroasă, mai neîncrezătoare. 


321. 


Cel căruia virtutea îi vine cu uşurinţă, acela o ia de 
asemenea în râs. Seriozitatea în virtute nu poate fi men- 
ținută: cum ai atins-o, aluneci dincolo de ea — încotro? în 
diabolic. 

Cât de inteligente au devenit între timp toate pornirile 
şi impulsurile noastre nefaste! Câtă curiozitate ştiinţifică le 
chinuie! Adevărate cârlige ale cunoaşterii! 


322. 


A lega viciul de ceva realmente penibil, astfel încât să 
fugi de viciu pentru a te desprinde de ceea ce este legat de 
el. Acesta este cazul celebru al Tannhăuser. Tannhăuser, 
adus la capătul răbdării de muzica wagneriană, nu mai 

rezistă nici măcar în brațele lui Venus: dintr-o dată virtutea 
devine atractivă; o fecioară din Thuringia e mai frumoasă 
acum; ŞI, pentru a spune totul, el se delectează chiar cu 
muzica lui Wolfram von Eschenbach... 


323. 


Patronatul virtuţii. — Aviditatea, setea de putere, lenea, 
prostia, frica: toate au un interes în cauza virtuții: de aceea 
este ea atât de solid aşezată. 


324. 


Virtutea nu se mai bucură de crezare, forța ei de atracție 
a dispărut; ar trebui să vină unul care s-o prezinte din nou 
ca o formă neobişnuită de aventură şi desfrâu. Ea pretinde 
prea multă extravaganță şi mărginire din partea credin- 
cioşilor săi pentru a nu avea astăzi împotriva ei conştiinţa. 
Fireşte, pentru cei lipsiți de conştiinţă şi scrupule, aceasta 
ar putea să-nsemne o vrajă nouă: ea este acum ce n-a fost 
niciodată, un viciu. 


325. 


Virtutea rămâne viciul cel mai costisitor: ea trebuie să 
rămână aşa! 


326. 


Virtuţile sunt tot atât de periculoase ca şi viciile, atunci 
când sunt lăsate să pună din exterior stăpânire asupra noas- 
tră ca autoritate şi lege, şi dacă nu le creăm mai întâi în noi 
înşine, după cum este just, ca forma cea mai personală de 
apărare şi trebuinţă, ca o condiție cunoscută şi recunoscută 
de noi a propriei existenţe şi creşteri, indiferent de faptul 


Critica valorilor supreme precedente 209 


dacă ceilalți cresc datorită aceleiaşi condiţii sau nu. Această 
afirmaţie privind primejdia virtuţii concepute în sens im- 
personal, obiectiv este valabilă şi pentru modestie: datorită 
ei dispar multe spirite superioare. Moralitatea modestiei 
este moleşirea cea mai gravă pentru sufletele menite să fie 
aspre la momentul potrivit. 


327. 


Trebuie să restrângem pas cu pas imperiul moralității 
şi să-l limităm: trebuie să dezvăluim numele adevăratelor 
instincte care se manifestă aici şi să le cinstim după ce, de 
atâta vreme, ele au fost ținute ascunse sub numele unor 
virtuți prefăcute; trebuie, datorită ruşinii față de „onesti- 
tatea“ proprie tot mai imperativă, să ne dezobişnuim de 
ruşinea ce ar dori să tăgăduiască şi să falsifice instinctele 
naturale. Gradul în care te poţi debarasa de virtute e o 
măsură a forței proprii; şi ar fi o culme să gândeşti mo- 
mentul în care conceptul „virtuţii“ ar fi astfel reintuit încât 
să apară ca virtu, ca virtute în sensul Renaşterii, ca virtute 
desprinsă de morală. Însă, deocamdată, ce departe suntem 
de acest ideal! 

Restrângerea domeniului moralei: un semn al progre- 
sului ei. Pretutindeni unde nu s-a putut gândi cauza/, s-a 
gândit moral. 


328. 


De fapt, ce anume am reuşit eu? Să nu ne ascundem 
acest rezultat extrem de ciudat: eu am conferit virtuții o 
nouă forță de atracție: — ea acţionează ca un lucru interzis. 
Onestitatea noastră, atât de rafinată, îi stă acum împotrivă; 
virtutea e pusă la sărat în „cum grano salis “-ul remuşcării 
ştiinţifice şi are un iz de modă veche, de antichitate, încât, 

până la urmă, doar cei rafinați mai sunt ispitiţi de ea; — pe 
scurt, ea acționează ca un viciu. Abia după ce am cunoscut 
totul ca minciună şi iluzie am redobândit îngăduința pentru 
această mască a virtuții mai frumoasă decât toate. Nu mai 
există nici o instanță care ar putea să ne-o interzică: abia 
după ce am înfățişat virtutea ca o formă de imoralitate este 
ea iarăşi justificată — odată clasificată semnificația ei de 
bază, ea participă acum la imoralitatea fundamentală a 
întregii fiinţări, — ca forma de lux cea mai rafinată, ca 
forma cea mai arogantă, mai costisitoare şi mai rară a 
viciului. I-am îndepărtat ridurile şi rantia, am scăpat-o de 
indiscreția mulțimii, i-am luat rigiditatea prostească, privi- 
rea goală, peruca ţeapănă şi musculatura hieratică. 


329. 


Dacă am prejudiciat eu astfel virtutea?... La fel de 
puțin precum anarhiştii dăunează principilor: abia de când 
au început să fie împuşcaţi sunt iarăşi siguri principii de 
tronul lor... Căci aşa a fost şi aşa va fi mereu: nimic nu-i 
este unui lucru mai util decât să-l prigoneşti întruna şi să 
asmuți asupră-i câinii. 


Critica valorilor supreme precedente 211 


5. Idealul moral 
A. Despre critica idealurilor. 


330. 


A începe această critică prin eliminarea cuvântului 
„Ideal“: critica dezirabilităților. 


331 


Puţini de tot pot să înțeleagă ce anume conţine punctul 
de vedere al dezirabilității prezent în orice „aşa ar trebui 
să fie dar nu este“, sau chiar în „aşa ar fi trebuit să fie“: 
o condamnare a întregului curs al lucrurilor. Căci în el nu 
există nimic izolat: ceea ce este infim poartă cu sine an- 
samblul, pe micile tale nedreptăți se înalţă întreg edificiul 
viitorului, întregul ca atare este condamnat atunci când 
critici o parte cât de mică. Chiar presupunând, aşa cum 
credea Kant, că norma morală nu a fost niciodată întru 
totul îndeplinită, şi că ea ar rămâne atârnată ca un fel de 
transcendenţă deasupra realității fără să cadă vreodată în 
aceasta: morala ar conţine totuşi în sine o judecată despre 
întreg, ce ar permite totuşi întrebarea: de unde îşi ia morala 
acest drept? Cum de ajunge partea să facă pe judecătorul 
în raport cu întregul? — Iar dacă, într-adevăr, aşa cum s-a 
spus, ar fi vorba despre un instinct ce nu poate fi eradicat 
al acestei aprecieri morale şi insatisfacţii privind realitatea, 
n-ar face parte oare instinctul respectiv dintre prostiile de 
neînlăturat şi obrăzniciile speciei noastre? — Insă spunând 
aceasta noi facem tocmai ceea ce blamăm; punctul de vedere 
al dezirabilităţii, al jocului ilegitim de-a judecătorul, face 
şi el parte din mersul lucrurilor, la fel şi orice nedreptate 
sau imperfecţiune — tocmai conceptul nostru de „perfec- 
iune“ este problematic. Orice instinct ce vrea să fie sa- 

tisfăcut îşi exprimă nemulţumirea în legătură cu starea 
actuală a lucrurilor: cum? este oare întregul compus din 
simple părticele nemulțumite ce nu au în cap decât lucruri 
recomandabile? este oare „„mersul lucrurilor“* tocmai acel 
„afară de-aici! Afară din realitate!“, însăşi eterna nemul- 
țumire? este oare dezirabilul însăşi forţa motrice? este el — 


deus? 
> 


Mi se pare important să ne desprindem de întreg, de 
unitate, de o forță, de un necondiționat oarecare; nu am 
avea încotro şi ar trebui să-l socotim drept instanță su- 
premă, să-l botezăm „Dumnezeu“. Trebuie să spargem 
întregul; să uităm respectul faţă de întreg; să luăm înapoi 
ceea ce am dat incognoscibilului şi totalității ca să-l dăm 
pentru ceea ce ne este aproape şi al nostru. 

Ceea ce spune Kant, de pildă: „Două lucruri rămân 
veşnic venerabile“ (Încheiere la Critica rațiunii practice) — 
noi am formula mai degrabă: „Digestia este mai onorabilă“. 
Conceptul de „lume“ a declanşat mereu vechile probleme: 
„cum este posibil Răul?“ etc. Prin urmare nu există un Tot, 
lipseşte marele sensorium sau inventarium sau depozitul 
de forță. 


332. 


Un om aşa cum frebuie să fie: aceasta sună tot atât de 
plat ca şi „un copac aşa cum trebuie să fie“. 


333. 


Etica: sau „filosofia dezirabilității“. — „Ar trebui să fie 
altfel“, „trebuie să devină altfel“: nemulțumirea ar fi deci 
germenele eticii. 

Ne-am putea salva: mai întâi alegând sferele unde nu 
avem sentimente; în al doilea rând înțelegând pretenția 


Critica valorilor supreme precedente 213 


nejustificată şi prostia: căci a pretinde ca ceva să fie altfel 
înseamnă a pretinde ca totul să fie altfel — iar aceasta 
conține o critică dizolvantă a întregului. Dar viața însăşi 
este o asemenea pretenție! 

A stabili ceea ce este aşa cum este pare ceva nespus 
mai înalt şi mai serios decât orice „aşa ar trebui să fie“, 
întrucât afirmaţia din urmă, ca o critică şi aroganță umană, 
apare sortită de la început ridicolului. Aici se exprimă o 
nevoie ce pretinde ca prosperității noastre umane să-i co- 
respundă o anumită organizare a lumii, cât şi voinţa de a 
face tot ce se poate în acest scop. 

Pe de altă parte, această cerință „aşa ar trebui să fie“ 
a dus la apariţia celeilalte dorințe: „ce este“. Respectiv: 
cunoaşterea a ceea ce este reprezintă o consecință a acelei 
întrebări: „cum? este posibil? de ce tocmai aşa?“. Mirarea 
privind inadecvarea dintre dorințele noastre şi mersul lu- 
mii a condus la cunoaşterea acestui mers. Poate însă mai 
e ceva: poate acel „aşa ar trebui să fie“ este dorința noastră 
de a stăpâni lumea — — 


334. 


Astăzi, când orice „aşa şi așa trebuie să fie omul“ ne 
aduce o mică ironie pe buze, când nu ne interesează nimic 
altceva decât să devenim, în ciuda oricărei oprelişti, ceea 
ce suntem (în ciuda oricărei oprelişti înseamnă: educaţie, 
învățământ, mediu, întâmplări şi accidente), am învăţat 
într-o manieră curioasă să răsturnăm raportul dintre cauză 
şi efect în chestiunile morale — nimic nu ne desparte poate 
mai principial de vechii credincioşi ai moralei. Noi nu mai 
spunem, de pildă, „viciul este cauza faptului că un om se 
distruge chiar fiziologic“; şi nici că „prin virtute prosperă 
un om, ea aduce viață lungă şi fericire“. Credinţa noastră 
este mai degrabă că viciul şi virtutea nu sunt cauze, ci doar 
efecte. Devii un om cumsecade pentru că eşti un om cum- 

secade: adică pentru că te-ai născut ca posesor al unor 
instincte bune şi al unor relații favorabile... Dacă vii sărac 
pe lume, din părinți care doar au risipit şi nu au strâns 
NIMIC, eşti un „incorigibil““, adică numai bun pentru pușcărie 
şi ospiciu... Nu mai putem astăzi gândi degenerescenţa 
morală ca fund separată de cea fiziologică: ea este doar un 
complex de simptome ale celei din urmă; eşti rău în mod 
necesar, aşa cum eşti bolnav în mod necesar... Rău: cu- 
vântul semnifică aici anumite neputințe ce sunt unite fi- 
ziologic cu tipul degenerescenţei: de pildă slăbiciunea 
voinţei, nesiguranța şi chiar diversitatea „persoanei“, inca- 
pacitatea de a reacționa la un stimul şi de a te „stăpâni“, 
dependenţa de orice formă de sugestie a unei voințe 
străine... Viciul nu este o cauză; viciul este o consecință... 
Viciul este o delimitare conceptuală destul de arbitrară 
pentru a reuni anumite consecinţe ale degenerării fizio- 
logice. Un principiu universal, precum cel susținut de 
creştinism: „omul este rău“, s-ar justifica, dacă ar fi justi- 
ficat să privim tipul degeneratului drept un tip uman nor- 
mal. Aceasta e însă poate o exagerare. Cu siguranță, prin- 
cipiul respectiv este legitim pretutindeni unde creştinismul 
s-a dezvoltat şi a devenit dominant: căci astfel a fost demon- 
strat un sol morbid, un domeniu al degenerescenţei. 


335. 


Nu poţi să admiri îndeajuns omul dacă-l priveşti din 
perspectiva felului în care el ştie să se impună, să reziste, 
să folosească împrejurările, să-şi învingă adversarii; dacă 
priveşti omul din perspectiva dorințelor sale, el este bestia 
cea mai absurdă... Este ca şi când el, pentru refacerea 
virtuților sale puternice şi virile, ar avea nevoie de un scuar 
al laşităţii, al.inerţiei, al slăbiciunii, al dulcegăniei, al supu- 
şeniei: gândiţi-vă la aspirațiile umane, la „idealurile sale“. 

Omul care dorește se vindecă de ceea ce este etern valoros 
în el, de fapta sa: prin nimicuri, absurd, insignifiant, infan- 
til. Sărăcia spirituală şi lipsa de inventivitate sunt îngro- 
zitoare la acest animal atât de inventiv şi creativ. „Idealul“ 
este ca o penitenţă pe care omul o plăteşte pentru imensa 
risipă pe care trebuie s-o facă în toate sarcinile practice şi 
urgente. Dacă realitatea încetează, apar visul, epuizarea, 
slăbiciunea; „idealul“ este tocmai o formă de vis, de epuiza- 
re, de slăbiciune... Firile cele mai puternice şi cele mai 
neputincioase devin aidoma atunci când le cuprinde această 
stare; ele idolatrizează încetarea muncii, a luptei, a pasiu- 
nilor, a tensiunii, a contradicţiilor, a „realității“, in sum- 
ma... a luptei pentru cunoaştere, a efortului de cunoaștere. 

„Inocenţă“: aşa numesc ei starea ideală de prostire; 
„fericire“: starea ideală de vegetare; „iubire“: starea ideală 
a animalului de turmă ce nu mai vrea să aibă nici un 
duşman. Astfel, tot ceea ce l-a coborât şi înjosit pe om a 
fost ridicat la rang de ideal. 


336. 


Dorința amplifică ceea ce vrei să ai; ea crește chiar 
atunci când nu e satisfăcută — cele mai mari idei sunt cele 
care au creat dorința cea mai violentă şi mai îndelungată. 
Noi atribuim întotdeauna cu atât mai multă valoare lucru- 
rilor cu cât le dorim mai intens: dacă „valorile morale“ au 
devenit va/orile supreme, aceasta trădează faptul că idealul 
moral a fost ce/ mai puțin implinit (— astfel că el a fost 
privit ca un dincolo al întregii suferințe, ca un mijloc în 
scopul fericirii). Omenirea a îmbrățişat mereu, cu tot mai 
multă ardoare, doar nişte nori: în cele din urmă disperarea, 
neputința ea şi-a numit-o „Dumnezeu“... 

337. 


Naurwvitatea privind „aspirațiile supreme “ — câtă vreme 
„de ce“-ul omului este ignorat. 


338. 


Ce este calp în morală? — Ea pretinde a şti ceva anume, 
respectiv ce este „bun şi rău“. Aceasta înseamnă a pretinde 
că ştii pentru ce este omul aici, să cunoşti țelul său, me- 
nirea sa. Aceasta înseamnă a pretinde că ştii faptul că omul 
are un ţel, o menire — 


339. 


Faptul că umanitatea trebuie să îndeplinească o misi- 
une comună, că ea ca întreg se îndreaptă spre un ţel oare- 
care, această reprezentare foarte imprecisă şi arbitrară a 
apărut foarte recent. Poate că vom scăpa de ea înainte ca 
ea să devină o „idee fixă“... Umanitatea nu este o totali- 
tate: ea este o diversitate ireductibilă de procese vitale 
ascendente şi descendente, — ea nu are o tinerețe, apoi o 
maturitate şi, în fine, o senectute, ci straturile se între- 
pătrund şi se suprapun, iar peste câteva milenii vor putea 
exista tipuri de om şi mai tinere decât le putem noi astăzi 
constata. Pe de altă parte, fenomenul de decadence aparţine 
oricărei epoci a umanităţii: pretutindeni există deşeuri şi 
substanțe degradate, eliminarea structurilor decrepite şi 
agonizante este chiar un proces al vieții. 


Xe 


Sub dominația prejudecăților creştine, această îintre- 
bare nu a existat: sensul consta în salvarea sufletului indi- 
vidual; „mai mult“ sau „mai puțin“ în ceea ce priveşte 
durata umanităţii nu au fost luate în considerare. Creştinii 

cei mai buni vroiau să dispară cât mai repede; mu persista 
nici o îndoială cu privire la ceea ce are nevoie individul... 
Sarcina se punea acum, pentru fiecare individ, aşa cum ea 
se va pune într-un viitor oarecare pentru cel născut atunci: 
valoarea, sensul, totalitatea valorilor erau clare, necondi- 
țonate, eterne, una cu Dumnezeu... Ceea ce se îndepărta 
de acest tip etern era păcătos, diabolic, condamnat... 
Centrul de greutate al valorii se află, în cazul oricărui 
suflet, în el însuşi: mântuire sau damnare! Mântuirea sufle- 
tului etern! Forma extremă de pierdere a sinelui... Pentru 
orice suflet exista o unică desăvârşire; un unic ideal; un 
unic drum spre mântuire... Forma extremă de egalitate în 
drepturi, asociată cu o mărire optică a propriei importanţe 
duse până la absurd... Suflete ridicol de prețioase, învârtin- 
du-se cu o spaimă îngrozitoare în jurul propriei făpturi... 


Xe 


Nici un om nu mai crede în această înfumurare ab- 
surdă: iar noi ne-am filtrat înțelepciunea printr-o sită a 
dispreţului. Cu toate acestea, deprinderea optică de a căuta 
o valoare a omului în apropierea unui om ideal rămâne 
nestrămutată. De fapt, atât perspectiva pierderi sinelui cât 
ŞI egalitatea în drepturi sunt puse inaintea idealului. In 
summa: Credem că ştim care este, în perspectiva omului 
ideal, dezirabilitatea ultimă... 

Această credință este însă doar consecinţa unei deprin- 
deri nefaste datorate idealului creştin, deprindere care 
iese la iveală cu fiecare examinare scrupuloasă a „tipului 
ideal“. Noi credem, în primul rând, a şti că apropierea de 
un anumit tip este dezirabilă; în a/ doilea rând, care este 
forma acestui tip: în al treilea rând, că orice abatere de la 
acest tip este un regres, o piedică, o pierdere a enegiei şi 
a puterii omului... A visa situaţii în care acest om perfect 
are de partea sa imensa majoritate numerică: mai sus 

de-atâta n-au reuşit s-ajungă socialiștii noştri, ba nici mă- 
car domnii utilitarişti. — Astfel pare să se instituie un fe! în 
dezvoltarea omenirii: în orice caz, credinţa într-un progres 
spre ideal este unica manieră în care astăzi o formă de fe/ 
este gândită în istoria omenirii. In summa, venirea ,,impă- 
răției lui Dumnezeu “ a fost proiectată în viitor, pe pământ, 
în plan uman, — însă, de fapt, credinţa în vechiul ideal a 
fost menţinută... 


340. 


Forme mai voalate ale cultului legat de idealul moral 
creştin. Conceptul flasc şi laş al naturii elaborat de visă- 
torii naturii (— ignorând întreaga atracţie pentru înfricoşător, 
inexorabil şi cinic inerentă chiar „celor mai frumoase as- 
pecte““), un fel de încercare de a descifra în natură acea 
„umanitate““* moral-creştină, — conceptul de natură al lui 
Rousseau, de parcă „natura“, hbertatea, bunătatea, inocenţa, 
echitatea, dreptatea ar fi o idilă — de fapt, în continuare, un 
cult al moralei creştine. — A căuta locurile pe care le-au 
admirat poeții, de pildă munţii etc. — Ce anume vedea 
Goethe în astfel de locuri, — de ce îl admira el pe Spinoza. 
— Ignorarea deplină a premisei acestui cult... 

Conceptul flasc şi laş de „om“ ă la Compte şi Stuart 
MIll, şi el un cult, dacă se poate. Obiect... E vorba, în 
continuare, de cultul moralei creştine sub un nou nume... 
Liber-cugetătorii, de pildă Guyau. 

Conceptul flasc şi laş de „artă“, drept compasiune 
pentru tot ceea ce suferă şi a eşuat (chiar istoria, de pildă 
aceea a lui Thierry): în continuare, acelaşi cult al idealului 
moralei creştine. 

Și iată acum întregul idea! socialist: nimic altceva decât 
înţelegere prostească a acelui ideal moral creştin. 

341. 


Originea idealului. Cercetarea mediului în care el se 
dezvoltă. 

A. A porni de la stările „estetice“, în care lumea este 
văzută ca fiind mai completă, mai rotundă, mai desăvăâr- 
şită —: idealul păgân: aici domină aprobarea de sine (omul 
dăruieşte —). Tipul cel mai înalt: idealul c/asic — ca ex- 
presie a unei împliniri a tuturor instinctelor fundamentale. 
Prin aceasta, stilul cel mai înalt: sti/u/ mare. Expresie a 
înseşi „voinţei de putere“. Instinctul cel mai de temut 
îndrăzneşte să se afirme. 

B. A porni de la stări în care lumea e văzută ca fiind 
mai goală, mai palidă, mai inconsistentă, în care „spiri- 
tualizarea“ şi mortificarea înseamnă desăvârşire, în care 
cel mai mult sunt evitate brutalitatea, modul fățiş de a 
fi al animalului, nemijlocitul (— se fac calcule, se selec- 
tează —): „înțeleptul“, „îngerul“, preoţesc = virginal = igno- 
rant, caracteristica fiziologică a unor asemenea idealişti — 
idealul anemic. Uneori acesta poate fi idealul unor naturi 
ce sunt exponente ale celui dintâi, ale idealului păgân (ast- 
fel Goethe vede în Spinoza pe „sfântul“ său). 

C. A porni de la stări în care lumea e percepută ca 
fiind prea absurdă, prea rea, prea săracă, prea înşelătoare 
ca să mai putem intui ori dori în ea idealul (— se neagă, se 
suprimă —): proiectarea idealului în ceea ce este anti- 
natural, antifactual, antilogic; starea celui care judecă ast- 
fel (— „sărăcirea“ lumii drept consecinţă a suferinței: nu se 
mai ia, nu se mai oferă nimic —): idealul antinatural. 

(Idealul creştin este un produs intermediar între cel 
de-al doilea şi cel de-al treilea, oscilând între aceste două 
forme.) 

Cele trei idealuri: A. Fie o amplificare a vieţii (— păgân) 
sau B. o diluare a vieţii (— anemic) sau C. o negare a vieţii 
(— antinatural). „Indumnezeirea“ este simțită: în plenitudi- 

nea cea mai mare, — în elita cea mai delicată, — în 
dispreţuirea şi distrugerea vieții. 


342. 


A. Tipul consecvent. Aici este înţeles faptul că răul ca 
atare nu trebuie urât, că nu trebuie să i te opui, de aseme- 
nea că nu trebuie să te războieşti cu tine; că suferința pe 
care o asemenea practică o aduce cu sine nu este doar 
acceptată; că trăieşti exclusiv în mijlocul sentimentelor 
pozitive; că iei partea adversarilor prin faptă şi cuvânt; că 
printr-o super-fetaţiune a stărilor paşnice, blânde, conci- 
liante, pline de devotament şi iubire sărăceşti solul celor- 
lalte stări..., că în acest scop e nevoie de practică perma- 
nentă. La ce se ajunge astfel? — La tipul budist sau la vaca 
perfectă. 

Acest punct de vedere este posibil doar dacă hpseşte 
orice fanatism moral, adică dacă răul nu este urât pentru el 
însuşi, ci doar pentru că deschide calea stărilor care ne 
produc suferință (neliniște, muncă, grijă, neplăceri, de- 
pendenţă). 

Iată punctul de vedere budist: aici nu este urât păcatul, 
aici lipseşte conceptul de „păcat“. 

B. Tipul inconsecvent. Se duce război împotriva rău- 
lui — se crede că războiul în numele binelui nu are consecința 
morală şi caracterială inerentă războiului ca atare (şi da- 
torită căreia el este detestat ca fiind rău). De fapt, un aseme- 
nea război împotriva răului corupe mult mai iremediabil 
decât orice altă ostilitate dintre persoane iar de obicei chiar 
„persoana“ se strecoară ca duşman, cel puţin imaginar, în 
acest context (diavolul, spiritele rele etc.). Atitudinea os- 
tilă, observarea, spionarea a tot ceea ce este rău în noi şi 
ar putea avea o origine rea duc până la urmă la starea 
lăuntrică cea mai chinuită şi neliniştită: astfel încât acum 

„minunea“, răsplata, extazul, soluţia transcendentă devin 
dezirabile... Tipul creştin: sau bigotul perfect. 


Xe 


C. Tipul szoic. Fermitatea, stăpânirea de sine, inflexi- 
bilitatea, împăcarea ca neînduplecare a unei exercitări în- 
delungate a voinţei, — liniştea deplină, starea defensivă, 
bastionul, suspiciunea războinică — fermitatea principiilor; 
unitatea dintre voință şi cunoaştere; respectul față de sine. 
Tipul ermitului. Bou/ perfect. 


343. 


Idealul care vrea să se impună sau să se afirme, încearcă 
să se ajute a) printr-o origine de împrumut, b) printr-o 
pretinsă înrudire cu idealurile dominante deja existente, 
c) prin fiorul misterului, ca şi când aici ar vorbi o putere 
indiscutabilă, d) prin discreditarea idealurilor opuse lui, 
e) printr-o teorie mincinoasă privind avantajul adus de el, 
de pildă fericire, linişte sufletească, pace sau chiar ajutorul 
unei divinități puternice etc. — Pentru psihologia idealistu- 
lui: Carlyle, Schiller, Michelet. 

Dacă au fost descoperite toate măsurile defensive şi de 
protecţie prin care se menține un ideal înseamnă că el a 
fost deja respins? El a întrebuințat aceleaşi. mijloace prin 
care trăieşte şi se dezvoltă tot ceea ce este viu, — toate 
dealurile sunt „imorale“. 

Convingerea mea: toate forțele şi instinctele în virtutea 
cărora există viață şi creştere sunt confirmate prin vraja 
moralei: morala ca instinct al negării vieţii. Trebuie să 
distrugi morala pentru a elibera viaţa. 

344. 


A nu te cunoaște pe tine însuţi: inteligenţa idealiştilor. 
Idealistul: o fiinţă are motive să se ignore pe sine şi care 
este suficient de inteligentă să ignore chiar şi acele motive. 


345. 


Tendința dezvoltării moralei. — Fiecare doreşte ca nici 
o altă concepţie ori evaluare a lucrurilor să nu dobândească 
recunoaştere în afară de aceea prin care el însuşi este pus 
într-o lumină favorabilă. Tendința fundamentală a celor 
slabi şi mediocri a fost prin urmare întotdeauna aceea de 
a-i slăbi pe cei puternici, de a-i cobori — mijlocul princi- 
pal: judecata morală. Atitudinea celui puternic față de cel 
slab este înfierată; stările sufleteşti superioare ale celui mai 
puternic capătă denumiri jignitoare. 

Lupta celor mulți împotriva celor puţini, a celor co- 
muni împotriva celor neobişnuiţi, a celor slabi împotriva 
celor puternici —: o întrerupere rafinată a acestei lupte are 
loc atunci când spiritele superioare nobile şi exigente se 
prezintă ca fund cei slabi şi refuză mijloacele murdare ale 
puterii — 


346. 


1) Pretinsul impuls pur de cunoaştere al tuturor filoso- 
filor este dominat de „adevărurile“ lor morale — este doar 
aparent de sine stătător... 

2) „Adevărurile morale“, de felul „aşa /rebuie să 
acționezi“, sunt doar nişte forme de conştiinţă ale unui 
instinct pe cale de a se istovi: „aşa şi aşa se acţionează la 
noi“. „Idealul“ trebuie să restabilească un instinct, să-l 
întărească; omul e măgulit să se supună atunci când este 
doar un automat. 

347. 


Morala ca instrument al seducţiei. — „Natura este bună 
pentru că un Dumnezeu înțelept şi bun este cauza ei. Cui 
îi revine deci responsabilitatea, «coruperii omului»? Tira- 
nilor şi ademenitorilor voştri, castelor conducătoare, — ele 
trebuie nimicite“ —: logica /ui Rousseau (a se compara 
cu logica /ui Pascal a cărui concluzie invocă păcatul 
strămoşesc). 

Comparaţi şi logica asemănătoare a lui Luther. În 
ambele cazuri se caută un pretext pentru a introduce o 
nevoie mistuitoare de a se răzbuna drept datorie 
moral-religioasă. Ura împotriva castei guvernante încearcă 
a se sacraliza... („„Păcătoşenia lui Israel“: temei al poziției 
de putere a preoţilor.) 

Comparaţi logica înrudită a lui Pavel. Întotdeauna e 
vorba despre cauza Domnului în numele căreia apar aceste 
reacţii, despre cauza dreptăţii, a umanităţii etc. În cazul lui 
Christos, entuziasmul poporului pare a fi cauza executării 
sale; o mişcare anticlericală de la bun început. Chiar la 
antisemiţi e vorba de o aceeaşi stratagemă: a condamna 
adversarul prin judecăţi morale de repudiere şi a păstra 
pentru sine rolul dreptății care pedepseşte. 


348. 


Consecința luptei: cel care luptă caută să-şi transforme 
adversarul în contrarul său, — fireşte în reprezentare. El 
încearcă să creadă în sine atât încât să poată avea curajul 
„cauzei bune“ (de parcă el ar fi cauza bună); ca şi când 
rațiunea, gustul, virtutea ar fi combătute de adversarul său... 
Credinţa de care el are nevoie, drept mijlocul defensiv şi 
agresiv cel mai puternic, este o credință în sine însuşi, 
care, însă, se înţelege pe sine eronat drept credință în 

Dumnezeu: — a nu-ți reprezenta niciodată avantajele şi 
câştigurile victoriei, ci întotdeauna doar victoria ca victo- 
rie, drept „victorie a lui Dumnezeu“-—. Orice comunitate 
restrânsă aflată în luptă (chiar indivizi) încearcă să se con- 
vingă: „gustul adevărat, judecata dreaptă şi virtutea sunt 
de partea noastră “... Lupta constrânge la o asemenea 
exagerare a aprecierii de sine... 


349. 


Orice formă de ideal bizar ai urmări (de pildă, ca 
„creştin“ sau ca „liber-cugetător“, ori ca „imoralist“ sau ca 
german al imperiului —), nu trebuie să pretinzi că acesta 
este idealul: căci astfel el şi-ar pierde caracterul de privi- 
legiu, de drept superior. Trebuie să ai un ideal pentru a te 
evidenția, nu pentru a te egaliza. 

Cum se face, cu toate acestea, că majoritatea idealiştilor 
încep imediat să facă propagandă pentru idealul lor, ca şi 
când ei nu ar putea avea nici un drept la Idealul propriu, 
fără o recunoaştere prealabilă a acestuia din partea tutu- 
ror? — Aşa fac, de pildă, toate acele femei dârze care 
se-apucă să înveţe latina şi matematica. Ce le obligă la 
aceasta? Mi-e teamă că instinctul de turmă, frica de turmă: 
ele luptă pentru „emanciparea femeii“ pentru că, sub 
forma unei activități generoase, sub stindardul pe care scrie 
„pentru ceilalți“, ele îşi pot impune cel mai eficient micul 
lor separatism privat. 

Inteligența idealiştilor de a fi doar misionarii şi 
„exponenţii“ unui ideal: ei se „transfigurează“ astfel în 
ochii acelora care cred în altruism şi eroism. Numai că 
adevăratul eroism nu constă în faptul că lupți sub steapul 
sacrificiului de sine, al dăruirii şi altruismului, ci în acela 
că nu lupți deloc... „Aşa sunt eu; aşa poftesc să fiu; lua-v-ar 
dracu!“ — 

350. 


Orice ideal presupune iubire şi ură, venerație şi dispreț. 
Fie sentimentul pozitiv, fie sentimentul negativ este pri- 
mum mobile. Ura şi disprețul sunt, de pildă în cazul tutu- 
ror idealurilor resentimentului, acest primum mobile. 


B. Critica „omului bun“, a sfântului x 


351. 


, Omul bun“. Sau: hemiplegia virtuţii. — Pentru orice 
tip de om puternic şi care a rămas natură, iubirea şi ura, 
recunoştinţa şi răzbunarea, bunătatea şi mânia, fapta ce 
afirmă şi fapta ce neagă îşi aparțin reciproc. Eşti bun cu 
prețul de a şti să fu rău; eşti rău pentru că altfel nu ai 
înțelege să fii bun. De unde provin acea îmbolnăvire şi 
artificialitate ideologică ce resping această dualitate, — ce 
susțin superioritatea unui mod de a fi doar pe jumătate 
viguros? De unde hemiplegia virtuții, inventarea omului 
bun?... Imperativul pretinde ca omul să-şi extirpe acele 
instincte prin care el poate fi ostil, poate vătăma, se poate 
mânia, ori poate să se răzbune... Această artificialitate 
corespunde, în continuare, acelei concepții dualiste cu pri- 
vire la o fiinţă care este doar bună sau doar rea (Dumnezeu, 
Spirit, Om), însumând în primul caz toate forțele, intențiile 
şi stările pozitive, în cel de-al doilea pe cele negative. — 
Un asemenea mod de valorizare se socoteşte astfel „idea- 
list“; el nu se îndoieşte că a instituit o dezirabilitate su- 
premă în concepția „binelui“. lar dacă îşi atinge culmea, el 
îşi imaginează o stare în care întregul rău este anulat şi 
unde doar ființele bune continuă să existe cu adevărat. Prin 

urmare, nu socoteşte veridic faptul că în acea opoziție dintre 
bine şi rău contrariile se condiționează reciproc; dimpo- 
trivă, ultimul trebuie să dispară şi să se mențină doar cel 
dintâi, unul având dreptul să existe, nu insă şi celălalt... 
Ce se doreşte aici, de fapt? 

Întotdeauna, dar mai ales în epocile creştine, s-a în- 
cercat din răsputeri reducerea omului la această aptitudine 
parțială, la „bine“: chiar şi astăzi nu lipsesc spiritele corupte 
şi slăbite de biserică pentru care această intenţie se 1den- 
tifică cu „„umanizarea“ în general sau cu „voinţa lui Dum- 
nezeu“ ori cu „mântuirea sufletului“. Aici se pune drept 
cerință esențială ca omul să nu facă nimic rău, ca el să nu 
producă sub nici o formă prejudicii, să nu vrea să preju- 
dicieze. În acest scop sunt necesare: suprimarea capacităţii 
de a fi ostil, afişarea tuturor instinctelor resentimentului, a 
„liniştii sufleteşti“ ca un rău cronic. 

Acest mod de a gândi prin care este modelat un anu- 
mit tip uman porneşte de la o premisă absurdă: el socoteşte 
Binele şi Răul drept reahtăți aflate în contradicție, iar nu 
drept concepte complementare ale valori, el recomandă să 
iei partea Binelui, el pretinde ca Binele să renunțe total la 
Rău şi să i se opună, — el neagă astfel într-adevăr viața ce 
conţine în toate instinctele sale atât pe Da cât şi pe Nu. EI 
nu e în stare să înțeleagă acest lucru, ci visează, dimpo- 
trivă, să revină la totalitate, la unitate, la forţa vieţii: el îşi 
imaginează drept o stare de eliberare faptul că s-ar pune în 
sfârşit capăt anarhiei interne, frământări: dintre acele două 
impulsuri opuse ale valorii. — Probabil că nu a existat până 
acum o ideologie mai periculoasă, un delict mai grav in 
psychologicis decât această voință de bine: a fost educat 
tipul cel mai respingător, omul neliber, bigotul; s-a predi- 
cat faptul că doar ca bigot eşti pe calea cea dreaptă spre 
dumnezeire, că doar un mod de viaţă bigot ar fi un mod de 
viață îndumnezeit. 

Dar chiar şi aici îşi păstrează viaţa dreptul propriu — 
viaţa care nu distinge între Da şi Nu —: la ce ajută să 
condamni din răsputeri războiul, să respingi provocarea 
suferinței ori comiterea unei fapte ce neagă! Noi purtăm 
totuşi războaie! n-avem de ales! Omul bun care a renunțat 
la rău, atins — aşa cum 1 se pare dezirabil — de hemiplegia 
virtuţii, nu încetează deloc să ducă război, să aibă duşmani, 
să spună Nu şi să-l facă pe Nu. Creştinul, bunăoară, urăşte 
„păcatul“! — Şi câte nu sunt pentru el un „păcat“! Tocmai 
datorită acelei credinţe într-o contradicție morală dintre Bine 
şi Rău lumea a devenit pentru el plină de lucruri ce merită 
a fi urâte şi care trebuie de-a pururi combătute. „Cel Bun“ 
se vede asediat de Rău şi, sub asaltul permanent al Răului, 
el îşi ascute privirea descoperind răul chiar sub toate gân- 
durile şi năzuințele proprii: astfel încât el sfârşeşte, aşa 
cum era de aşteptat, prin a socoti întreaga natură ca fiind 
rea, omul ca fiind corupt, iar bunătatea drept grație (adică 
inaccesibilă omului). /n summa: el neagă viața, el înţelege 
că Binele ca valoare supremă condamnă viaţa... Dar astfel 
ideologia sa legată de Bine şi Rău ar trebui să 1 se vădească 
drept inconsistentă. Însă o boală nu se combate prin argu- 
mente. Şi astfel el concepe o a/tă viață!... 


352. 


În conceptul puterii, fie ea a unui zeu sau a unui om, 
este întotdeauna inclusă capacitatea de a fi benefic şi ca- 
pacitatea de a produce suferință. Aşa este la arabi; aşa la 
iudei. Aşa este la toate rasele care au ajuns puternice. 

Este un pas nefast atunci când se separă în mod dua- 
list forţa pentru una de forța pentru cealaltă... Astfel mo- 
rala otrăveşte viaţa... 


228 Voința de putere 


353. 


Despre critica omului bun. — Lealitatea, demnitatea, 
sentimentul datoriei, spiritul de dreptate, umanitatea, cin- 
stea, sinceritatea, conştiinţa curată — oare sunt, într-adevăr, 
prin aceste cuvinte ce sună frumos, aprobate şi încuviințate 
nişte calități pentru ele însele? Sau doar sunt împinse aici 
anumite însuşiri valoric indiferente sub un anumit punct de 
vedere, prin care ele capătă valoare? Rezidă oare valoarea 
acestor calități în ele însele sau în folosul, în avantajul ce 
decurge din ele (pare să decurgă, se aşteaptă să decurgă)? 

Fireşte, nu am în vedere o contradicție între ego şi 
alter în judecata de valoare: întrebarea este dacă conse- 
cințele sunt acelea datorită cărora -— fie pentru purtătorul 
acestor calități, fie pentru mediu, societate, „umanitate“ — 
aceste însuşiri trebuie să aibă valoare: sau dacă ele deţin în 
sine valoare... Altfel spus: oare nu este utilitatea aceea 
care condamnă, contestă însuşirile opuse (lipsa de caracter, 
ipocrizia, toanele, nesiguranța de sine, barbaria —)? Oare 
se condamnă însăşi esenţa acestor însuşiri sau doar 
consecinţa lor? — Altfel spus: ar fi dezirabil să nu existe 
oameni care să posede însuşirile din a doua categorie? — În 
orice Caz, aşa se crede... Aici se ascund eroarea, miopia, 
obtuzitatea, egoismul angular. 

Într-o altă formulare: ar fi oare dezirabil să creăm stări 
în care avantajul să revină doar celor cinstiţi — astfel încât 
firile şi instinctele opuse să fie descurajate şi să dispară 
treptat? 

Aceasta este, în fond, o chestiune de gust şi de este- 
tică: ar fi oare dezirabil ca doar specia de om „cea mai 
onorabilă“, adică cea mai plicticoasă, să supraviețuiască? 
pătrăţoşii, virtuoşii, cinstiți, cuminții, drepți, „boii? 

Dacă facem abstracţie de mulțimea imensă a „celor- 
lalţi““, atunci chiar cel cumsecade nu se mai cade să existe: 

el nu mai este necesar — astfel putem înțelege că doar 
interesul brut a condus la cinstirea unei asemenea virtuți 
nesuferite. 

Dezirabilul se află, poate, tocmai pe latura opusă: a 
crea stări în care „omul cumsecade“ să fie redus la poziţia 
modestă de „instrument folositor“ — ca „animal de turmă 
ideal“, în cel mai bun caz ca păstor al turmei: pe scurt, 
stări în care el să nu mai poată accede la ordinea supe- 
rioară ce reclamă a/te calități. 


354. 


„Omul bun “ ca tiran. — Omenirea a făcut mereu aceeaşi 
greşeală: faptul că a transformat un mijloc de viaţă într-un 
criteriu al vieţii, că ea — în loc să găsească criteriul în 
maxima dezvoltare a vieții însăşi, în problema creşterii şi 
a epuizării — a utilizat m:j/loacele necesare unei anumite 
forme de viaţă pentru excluderea tuturor celorlalte forme 
de viaţă, pe scurt pentru critica şi selecţia vieții. Cu alte 
cuvinte, omul iubeşte în cele din urmă mijloacele pentru 
ele însele, uitând caracterul lor de mijloc: astfel încât ele 
îi apar în conştiinţă drept scopuri, drept criterii ale scopu- 
rilor... adică o anumită specie de om îşi tratează propriile 
condiții de existență drept condiţii ce trebuie legiferate, 
drept „Adevăr“, „Bine“, „Perfecţiune“: ea tiranizează... E 
o formă de credință, o formă de instinct aceea ca o specie 
umană să nu-şi observe propria condiţionare, propria rela- 
tivitate în raport cu celelalte. Se pare, cel'puţin, că o specie 
umană (popor, rasă) e pe cale să dispară atunci când de- 
vine tolerantă, când admite drepturile egale şi nu mai are 
de gând să stăpânească. — 


230 Voința de putere 


355. 


„Oamenii buni sunt cu toţii slabi: ei sunt buni pentru 
că nu sunt suficient de puternici spre a fi răi“, îi:spunea lui 
Baker căpetenia tribului Latuka, Comorro. 


x 


„Pentru inimile slabe nu există nefericire“, se spune în 
ruseşte. 


356. 


Modest, harnic, binevoitor, cumpătat: aşa vreţi s-arate 
omul? omul cel bun? Dar pentru mine el nu-i decât sclavul 
ideal, sclavul viitorului. 


357. 


Metamorfozele sclaviei: travestirea sa în straie reli- 
pioase: transfigurarea sa prin morală. 


358. 


Sclavul ideal („omul bun'“).— Cel care nu se poate pune 
pe sine ca scop, şi care în genere nu poate să-şi pună 
scopuri, acela venerează instinctiv morala depersonificării. 
Toate îl fac să adere la ea: inteligența sa, experienţa sa, 
vanitatea sa. Credinţa, de asemenea, este o deperso- 
nificare. 


X 


Atavism: sentimentul voluptuos de a putea să te supui 
odată necondiţionat. 


x 

Râvna, modestia, bunăvoința, cumpătarea sunt tot atâtea 
piedici ale atitudinii suverane, ale marii inventivități, ale 
fixării eroice a scopurilor, ale nobilei ființări-pentru-sine. 


Xe 


Nu este vorba de a merge în frunte (astfel eşti cel mult 
păstor, adică nevoia supremă a turmei), ci de a-putea-să- 
mergi-pentru-sine, de a-putea-să-fui-altfel. 


359. 


Trebuie să însumăm /ot ceea ce s-a strâns ca rezultat 
al idealității morale supreme: să înţelegem cum aproape 
toate celelalte valori s-au cristalizat în jurul idealului. 
Aceasta dovedeşte că el a fost dorit cel mai intens, pe- 
rioada cea mai indelungată, — că el nu a fost atins: altfel 
el ar fi dezamăgit (respectiv ar fi atras după sine o valo- 
rizare mai moderată). 

Sfântul ca specia cea mai puternică de om —: această 
idee a ridicat atât de sus valoarea desăvârşirii morale. Tre- 
buie să ne imaginăm întreaga cunoaştere căznindu-se să 
demonstreze că omul ce/ mai moral este cel mai puternic, 
cel mai divin. — Wiolentarea simţurilor, a dorințelor — totul 
iscă frică; — antinaturalul a apărut drept supranaturalul, 
transcendentul... 


360. 


Francisc din Assisi: îndrăgostit, popular, poet, luptă 
împotriva ierarhizării sufletelor, în favoarea celor mai umili. 
Contestarea ierarhiei sufletelor — „înaintea lui Dumnezeu 
cu toții egali“. 

Idealul popular: omul bun, altruistul, sfântul, înțeleptul, 
omul drept. Oh, Marc Aureliu! 

361. 


Am declarat război anemicului ideal al creştinilor (lao- 
laltă cu tot ceea ce-i este înrudit) nu din intenția de a-l 
distruge ci doar pentru a pune capăt tiraniei sale, pentru a 
face loc liber unor noi idealuri, unor idealuri mai robuste... 
Dăinuirea idealului creştin reprezintă unul dintre lucrurile 
ce merită cel mai mult să fie dorite: şi asta chiar pentru 
idealurile ce vor să se impună lângă el sau poate deasupra 
lui, — ele trebuie să aibă rivali, rivali puternici pentru a 
creşte în putere. — Astfel, noi imoraliştii avem nevoie de 
puterea moralei: instinctul nostru de conservare vrea ca 
rivalii noştri să-şi păstreze forţele, — el vrea doar să le fie 
stăpân. 


C. Despre defăimarea aşa-numitelor 
însuşiri negative 


362. 


Egoismul şi problema sa! Întristarea creştină în pagi- 
nile lui La Rochefoucauld, care îl reliefează pretutindeni 
crezând că a diminuat astfel valoarea lucrurilor şi a virtu- 
ților! Dimpotrivă, eu am căutat mai întâi să demonstrez că 
nu poate exista nimic altceva decât egoism, — că, la oame- 
nii la care ego-ul slăbeşte şi se împuținează, chiar forța 
marii iubiri slăbeşte, — că aceia care iubesc cel mai mult 
pot iubi mai ales datorită vigorii ego-ului lor — că iubirea 
este o expresie a egoismului etc. Falsa apreciere a valorilor 
are în vedere de fapt 1) interesul celor cărora ea le aduce 
un folos, un sprijin, interesul turmei; 2) ea conţine o sus- 
piciune pesimistă împotriva vieţii; 3) ea ar dori să-i nege 

pe oamenii cei mai superbi şi reuşiți; frică; 4) ea vrea să 
le confere celor umili un drept asupra învingătorilor ; 5) ea 
aduce cu sine o necinste universală, şi anume tocmai la 
oamenii cei mai valoroşi. 


363. 


Omul este un egoist mediocru: chiar şi cel mai in- 
teligent îşi socoteşte obişnuinţa mai importantă decât avan- 
tajul propriu. 


364. 


Egoism! Dar nimeni nu a întrebat până acum: ce fel de 
ego? Ci fiecare aşază involuntar ego-ul ca fiind egal oricărui 
alt ego. Acestea sunt consecinţele teoriei sclavilor despre 
suffrage universel şi despre „egalitate“. 


365. 


Acţiunea unui om superior este nespus de variată în 
ceea ce priveşte motivația ei: printr-un cuvânt de felul 
„milă“ nu se exprimă absolut nimic. Aspectul cel mai de 
esență este sentimentul „cine sunt? cine este celălalt în 
raport cu mine ?* — Judecăţile de valoare active mereu. 


366. 


Faptul că istoria tuturor fenomenelor specifice mora- 
lităţii poate fi simplificată în maniera lui Schopenhauer — 
adică crezând că la rădăcina oricărui imbold moral de până 
acum S-ar găsi mila —: la această aberaţie şi naivitate nu 
putea să ajungă decât un gânditor lhpsit de orice instinct 
Istoric şi care, în modul cel mai ciudat, s-a sustras chiar 
acelei viguroase educații a simțului istoric prin care au 
trecut germanii de la Herder până la Hegel. 

367. 


„Mila“ mea: — lată un sentiment căruia nu-i găsesc 
nici un nume adecvat: o simt acolo unde zăresc o risipă de 
aptitudini valoroase, de pildă în cazul lui Luther: ce forță 
Şi câtă platitudine a unor probleme de ţărănoi! (într-o vreme 
când în Franţa era deja posibil scepticismul îndrăzneț şi 
senin al unui Montaigne!). Sau acolo unde observ pe ci- 
neva rămânând în urma a ceea ce ar fi putut să devină 
datorită amestecului absurd al întâmplării. Sau chiar la gân- 
dul destinului omenirii, atunci când privesc cu frică şi 
dispreţ la politica europeană de azi, care, în toate împreju- 
rările, lucrează inclusiv la urzeala întregului viitor al omu- 
lui. Da, ce ar putea deveni „omul“ dacă — —! Aceasta este 
forma „„milei““ mele; chiar dacă nu mai există nici un sufe- 
rind impreună cu care să compătimesc. 


368. 


Compasiunea, o risipă a sentimentelor, un parazit dău- 
nător sănătății morale, „e imposibil a face o datorie din 
amplificarea răului în lume“. Atunci când faci un bine din 
milă, îţi faci ție însuţi bine iar nu celuilalt. Mila nu se 
motivează prin maxime, Ci prin afecte: ea este patologică. 
Suferinţa străină ne molipseşte, compătimirea este o con- 
taminare. 


369. 


Nu există nici o formă de egoism care să rămână la 
sine şi să nu se extindă — prin urmare nu poate exista acel 
egoism „permis“, „indiferent din punct de vedere moral“, 
despre care vorbiţi voi. 

„Eul propriu este promovat întotdeauna în dauna 
celorlalți“: „viața trăieşte întotdeauna pe seama altei vieţi“ 

— cel care nu înțelege acest lucru, nu a făcut nici măcar 
primul pas spre sinceritatea lăuntrică. 


370. 


„Subiectul“ e doar o ficţiune: nu există acel ego despre 
care se vorbeşte atunci când e blamat egoismul. 


371. 


„Eul“ — care nu este totuna cu administrarea unitară a 
fiinţei noastre — este doar o sinteză conceptuală — prin 


€ 


urmare nu există nici o acțiune din „egoism. 


372. 


Întrucât orice instinct e lipsit de inteligenţă, „utilitatea“ 
nu constituie un criteriu al său. Once instinct, atunci când 
e activ, consumă energie şi alte instincte: el este până la 
urmă oprit; altfel el ar distruge totul datorită excesului. 
Prin urmare: „caracterul neegoist“, gata de sacrificiu şi 
imprudent nu este ceva special — el este comun tuturor 
instinctelor, ele nu se gândesc la foloasele întregului ego 
(pentru că nu gândesc!), ele acţionează împotriva interesu- 
lui nostru, împotriva ego-ului: şi adesea pentru ego — cu 
inocenţă, în ambele cazuri! 


373. 


Originea valorilor morale. — Egoismul are tot atâta 
valoare câtă valoare are din punct de vedere fiziologic cel 
care îl posedă. 

Fiecare individ este deopotrivă întreaga linie de evoluție 
(iar nu doar ceva care începe o dată cu naşterea sa, aşa 
cum îl concepe morala). Dacă el reprezintă ascensiunea 
liniei om, valoarea lui este într-adevăr extraordinară; iar 

grija pentru menţinerea şi favorizarea creşterii sale poate fi 
extremă. (Ea este grija pentru viitorul ce se anunţă în el, 
viitorul ce conferă individului reuşit un drept atât de ex- 
traordinar la egoism). Dacă el reprezintă limia descendentă, 
declinul, îmbolnăvirea cronică, valoarea sa va fi una re- 
dusă: iar cea dintâi urgenţă este ca el să-şi însuşească cât 
mai puțin din spațiul, forța şi lumina soarelui necesare 
indivizilor reuşiţi. În acest caz, societatea are ca sarcină 
reprimarea egoismului (egoism ce se exprimă uneori într-un 
mod absurd, patologic, instigator): fie că este vorba doar 
despre indivizi sau de pături întregi ale mulţimii care corup 
şi infectează. O învăţătură şi o religie a „iubirii“, a repri- 
mării afirmării de sine, a răbdării, a suferinței, a ajutorării, 
a mutualităţii în faptă şi cuvânt poate să aibă în cadrul 
unor asemenea pături o valoare maximă, chiar din perspec- 
tiva celor care conduc: căci ea reprimă sentimentele de 
rivalitate, resentimentul, invidia, sentimentele mult prea 
naturale ale degeneraţilor, le transfigurează acestora, prin 
idealul umilinței şi al supunerii, existența de sclav, faptul 
de a fi dominat, sărac, bolnav, inferior. Înţelegem astfel de 
ce clasele (sau rasele) şi indivizii care dețin puterea au 
menţinut întotdeauna cultul altruismului, evanghelia celor 
simpli, credinţa în „Dumnezeul pe cruce“. 

Predominarea unui mod de valorizare altruist este 
consecința unui instinct de a fi degenerat. Judecata de 
valoare de la nivelul cel mai de jos spune aici: „eu nu am 
o valoare prea mare“: o simplă judecată de valoare fizio- 
logică; mai clar: sentimentul neputinței, al lipsei marilor 
sentimente afirmative ale puterii (în plan muscular, nervos, 
al centrilor de mişcare). Această judecată de valoare se 
traduce — în funcție de cultura acestor pături — printr-o 
judecată morală sau religioasă (- supremaţia judecăților 
religioase sau morale este întotdeauna un semn al culturii 
inferioare —): se încearcă întemeierea ei pornind de la nişte 

sfere în care conceptul de „valoare“ le este familiar. Inter- 
pretarea prin care păcătosul creştin crede a se înțelege este 
o încercare de a găsi justificată lipsa puterii şi a siguranţei 
de sine: el vrea mai degrabă să se ştie vinovat decât să se 
simtă ticălos fără motiv; în sine, utilizarea unor interpretări 
de acest fel este un simptom al declinului. Alteori, dege- 
neratul caută motive ale acestui fapt nu în „vina“ sa (pre- 
cum creştinul), ci în societate: socialistul, anarhistul, nihi- 
listul — prin faptul că ei îşi percep existența drept ceva 
pentru care altcineva trebuie să fie vinovat, ei continuă să 
fie strâns înrudiți cu creştinul care crede că poate îndura 
mai uşor apăsarea lăuntrică şi eşecul atunci când poate 
face pe altcineva răspunzător pentru acestea. Instinctul 
răzbunării şi al resentimentului apare aici, în ambele ca- 
zuri, ca mijloc de rezistenţă, ca instinct de autoconservare: 
la fel ca şi preferința pentru teoria şi practica a/zruistă. Ura 
impotriva egoismului — fie a celui propriu (ca la creştin), 
fie a celui străin (ca la socialist) — se dovedeşte astfel a fi 
o judecată de valoare în condiţiile supremaţiei răzbunării; 
pe de altă parte, de asemenea, un act inteligent al autocon- 
servării celor care suferă, realizat prin amplificarea senti- 
mentelor lor de mutualitate şi solidaritate... În fine, aşa 
cum am mai amintit, acea descărcare a resentimentului 
prin judecarea, condamnarea şi pedepsirea egoismului (a 
celui propriu sau a celui străin) reprezintă, în cazul degene- 
railor, şi un instinct de autoconservare. In summa: cultul 
altruismului este o formă specifică de egoism, ce apare în 
mod regulat în anumite condiții fiziologice. 

Atunci când socialistul cere, cu ajutorul unui bogat 
arsenal, „justiţie“, „lege“, „drepturi egale“, el se află doar 
sub opresiunea culturii sale insuficiente care nu poate să 
înţeleagă de ce suferă el: pe de altă parte, socialistul îşi 
face o plăcere din această suferință; dacă s-ar simţi mai 
bine, el s-ar feri să țipe atât de tare: şi-ar afla în altă parte 

plăcerea. Acelaşi lucru este valabil şi despre creştin: el 
condamnă „lumea“, o defăimează, o blestemă; — fără a se 
excepta pe sine. Dar acesta nu este un motiv pentru a-i lua 
strigătul în serios. În ambele cazuri avem de-a face cu 
bolnavi cărora le face bine să țipe, pentru care a defăima 
înseamnă 9 uşurare. 


374. 


Orice societate are tendința de a-şi minimaliza adver- 
sarii până la caricatură — cel puţin în reprezentarea pro- 
prie — şi de a-i vlăgui. O asemenea caricatură este de pildă 
„criminalul“ nostru. În cadrul ordinii aristocratic-romane 
a valorilor, evreul a fost redus la o caricatură. Printre artişti 
sunt caricaturizați „omul cunsecade şi bourgeois-ul'“; printre 
credincioşi, cel fără Dumnezeu; printre aristocrați, plebeul. 
Printre imoralişti, moralistul e privit astfel: de pildă, la 
mine Platon devine o caricatură. 


375. 


Toate impulsurile şi forţele e/ogiate de morală îmi apar 
la fel de esențiale precum cele discreditate şi contestate de 
ea: de pildă, dreptatea ca voință de putere, voinţa de adevăr 
ca mijloc al voinţei de putere. 


376. 


Interiorizarea omului. Interiorizarea apare ca urmare a 
faptului că, o dată cu organizarea păcii şi a societăţii, 
impulsurilor puternice le este interzisă descărcarea exte- 
rioară; ele sunt îndreptate spre interior cu scopul de a le 
face inofensive, unindu-le cu imaginaţia. Nevoia de ostili- 
tate, de cruzime, răzbunare, violenţă se întoarce spre sine, 
„se retrage“; în voința de a cunoaşte există nevoia de a 

poseda şi de a cuceri; în artist se manifestă forţa refulată 
a simulării şi a înşelării; impulsurile sunt transformate în 
demoni împotriva cărora trebuie să lupți etc. 


377. 


Falsitatea. — Orice instinct suveran face din celelalte 
instincte instrumentele sale, curtea sa regală, lingușitorii 
săi: el nu poate fi numit niciodată pe numele său urât: şi 
el nu suportă nici un cuvânt de laudă prin care să nu fie şi 
el indirect preamărit. În jurul oricărui instinct suveran, lauda 
ŞI blamul se cristalizează într-o ordine şi o etichetă ferme. 
— Aceasta e una dintre cauzele falsităţii. 

Orice instinct ce năzuieşte să domine, dar care este 
deocamdată încătuşat, are nevoie pentru a-şi spori încre- 
derea în sine, pentru a se întări, de toate numele frumoase 
şi de valonle recunoscute: astfel încât, de cele mai multe 
ori, €l îndrăzneşte să se arate sub numele „stăpânului“ 
împotriva căruia luptă şi de care vrea să scape (de pildă, 
sub dominația valorilor creştine, dorinţele carnale sau cele 
legate de putere). — Aceasta este cealaltă cauză a falsităţii. 

În ambele cazuri domneşte o naivitate deplină: falsi- 
tatea nu accede la conştiinţă. Atunci când omul vede ele- 
mentul motric ca fiind separat de „expresia“ acestuia 
„masca““), avem de a face cu un semn al unui instinct 
fracturat — un semn al contrazicerii de sihe şi al unui in- 
stinct mult mai puţin victorios. Inocența absolută în ges- 
turi, în cuvinte şi afecte, „conştiinţa curată“ în falsitate, 
siguranța cu care adopți cuvintele şi atitudinile cele mai 
măreţe şi strălucitoare — toate necesare pentru victorie. 

În cazul opus: având o pătrundere extremă, e nevoie 
de geniu actoricesc şi de un antrenament extraordinar în 
stăpânirea de sine pentru a învinge. De aceea sunt preoții 
persoanele cele mai exersate în arta de a se preface, ur- 

mează apoi principii, cărora rangul şi stirpea le dezvoltă 
un fel de simţ al prefăcătoriei. În al treilea rând, oamenii 
publici, diplomaţii. În al patrulea rând, femeile. 

Idee fundamentală: falsitatea apare ca fiind atât de 
adâncă, de răspândită, voința este îndreptată până-ntr-atât 
împotriva directei cunoaşteri de sine şi a spunerii pe nume 
a lucrurilor, încât următoarea bănuială este foarte proba- 
bilă: adevărul, voința de adevăr ar fi de fapt ceva cu totul 
diferit, şi, de asemenea, doar o mască. (Nevoia de a crede 
este piedica cea mai mare în calea veracităţii.) 


378. 


„Să nu minţi“: noi pretindem sinceritate. Însă recunoaş- 
terea stării de fapt (a nu te lăsa înşelat) a fost maximă 
tocmai la mincinoşi: ei au recunoscut, de asemenea, că 
această „sinceritate“ populară nu este o stare de fapt. În- 
totdeauna se spune prea mult sau prea puţin: pretenția de 
a te dezvălui prin fiecare cuvânt pe care-l rosteşti este o 
naivitate. 

Spunem ceea ce gândim, suntem „sinceri“ doar cu 
condiția să fim infeleşi (inter pares) şi anume să fim înţeleşi 
cu bunăvoință (incă o dată inter pares). Faţă de ceea ce 
ţi-e străin te ascunzi: iar cel care urmăreşte să obțină ceva 
spune ceea ce vrea să fie gândit despre el, nu însă şi ceea 
ce gândeşte („Cel puternic minte întotdeauna“). 


379. 


Marea falsificare mhilistă prin abuzul inteligent legat 
de valorile morale: 
a) iubirea ca depersonalizare; de asemenea ca milă. 
b) doar intelectul depersonalizat („filosoful“) cunoaşte 
„adevărul“, „adevărata fiinţă şi esenţă a lucrurilor“. 

c) geniul, marile personalități sunt mari pentru că nu 
se au pe sine şi cauza proprie în vedere: valoarea 
omului creşte proporțional cu gradul în care el se 
neagă pe sine. 

d) Arta ca operă a „subiectului pur autonom “; 
înţelegerea eronată a „obiectivității “. 

e) Fericirea ca scop al vieţii; virtutea ca mijloc pentru 
acest scop. 

Condamnarea pesimistă a vieţii de către Schopenhauer 
este una morală. Transpunerea criteriilor turmei în plan 
metafizic. 

„Individul“ este nesemnificativ, prin urmare i se con- 
feră o origine ancorată în „în sine“ (Şi o înţelegere a ființării 
sale ca „eroare“; părinții, doar nişte „cauze ocazionale“ 
Faptul că ştiinţa nu a înţeles individul se răzbună: el este 
intreaga desfăşurare a vieţii precedente, iar nu rezultatul 
acesteia. 


380. 


l. Falsificarea principială a istoriei; pentru ca ea să 
constitue dovada valorizării morale: 
a) declinul unui popor şi corupţia; 
b) avântul unui popor şi virtutea; 
c) momentul culminant al unui popor („cultura sa“) 
ca o consecinţă a înălțimii morale. 
2. Falsificarea principială a marilor individualități, a 
marilor creatori, a marilor epoci: 
se vrea ca credința să fie elementul dinstinctiv al 
individualităților: dar lipsa de şovăire, scepticismul, 
„Imoralitatea“, faptul de a-şi permite să renunţe la 
o credință caracterizează individualitățile (Cezar, 
Frederic cel Mare, Napoleon; dar şi Homer, Aristo- 
fan, Leonardo, Goethe). Se omite întodeauna esen- 
țtialul: „libertatea voinței“ lor. 

381. 


Marea minciună în domeniul istoriei: ca şi când 
corupția bisericii ar fi fost cauza Reformei! Doar pretextul, 
autoamăgirea agitatorilor ei — aici s-au manifestat nevoi 
teribile, a căror brutalitate trebuia neapărat îmbrăcată în 
straie de amvon. 


382. 


Schopenhauer a interpretat caracterul intelectual supe- 
rior drept o detaşare de voinţă; el nu a vrut să vadă în 
eliberarea de prejudecățile morale specifică descătuşării 
spiritului mare imoralitatea tipică a geniului; el a stabilit 
în mod artificial singurul lucru pe care-l cinstea — valoarea 
morală a „depersonalizănii“ — ca fiind de asemenea o con- 
diție a activităţii spirituale, a privirii „obictive“. „Adevărul“ 
apare în artă, de asemenea, după ce voința a dispărut... 

Privind în secțiune fiecare idiosincrasie morală, eu 
observ o va/orizare fundamental diferită: eu nu recunosc o 
asemenea separare absurdă între geniu şi lumea voinţei 
specifică moralei şi imoralității. Omul moral este o specie 
inferioară, mai slabă decât cel imoral; conform moralei el 
reprezintă un tip, însă nu tipul său propriu, o copie, în cel 
mai bun caz o copie reuşită, — măsura valorii sale rezidă 
în afara sa. Eu apreciez omul după cuantumul de putere şi 
bogăție a voinţei sale, nu după slăbiciunea şi extincţia ei; 
eu consider o filosofie ce teoretizează negarea voinţei drept 
o concepție a diminuării şi a calomnierii... Apreciez puterea 
unei voințe după gradul în care rezistă să se opună, după 
câtă durere şi tortură poate să îndure ştiind să facă din 
acestea nişte avantaje; eu nu-i reproşez existenței caracte- 
rul malefic şi dureros, ci sper că în viitor răul şi durerea 
vor fi şi mai mari decât până acum... 

Culmea pe care ar urma să o atingă spiritul, în opinia 
lui Schopenhauer, este să ajungă la cunoaşterea faptului că 
totul e lipsit de valoare, pe scurt să recunoască ceea ce 
face deja instinctiv omul bun... El respinge posibilitatea 
existenței unor forme superioare de intelect — şi-a privit 
propria idee ca pe un non plus ultra. Aici spiritualitatea 
este adânc subordonată bunătăţii; valoarea ei maximă (ca 
artă, de pildă) ar fi să recomande transformarea morală, 
s-o pregătească: dominaţia absolută a valorilor morale. — 

Alături de Schopenhauer îl voi caracteriza pe Kant: 
nimic elin, absolut opus spiritului istoric (pasaje privind 
Revoluția franceză) şi fanatic al moralei (cuvintele lui 
Goethe despre răul radical). Și la el un fundal al sfințeniei... 

Am nevoie de o critică a sfântului... 

Valoarea lui Hegel. „Pasiune“. 

Filosofia de băcan a domnului Spencer: absenţa com- 
pletă a unui ideal în afară de cel al omului mediocru. 

Principiul reflex al tuturor filosofilor, istoricilor şi psiho- 
logilor: tot ceea ce este va/oros în om, artă, istorie, ştiinţă, 
religie, tehnică trebuie demonstrat ca fiind valoros din punct 
de vedere moral, condiționat prin morală, sub aspectul 
țelului, al mijlocului şi al rezultatului. A înţelege totul din 
perspectiva valorii supreme: de pildă, întrebarea lui Rous- 
seau privind civilizația: „devine omul mai bun datorită ei?“ 
— o întrebare comică, întrucât contrariul este evident şi 
tocmai aceasta vorbeşte în favoarea civilizaţiei. 


383. 


Morala religioasă — Afectul, dorința intensă, pasiunile 
puterii, ale iubirii, ale răzbunării, ale bogăției — moraliştii 
vor să le şteargă, să le suprime, vor să „purifice“ sufletul 
de ele. 


244 Voința de putere 


Logica este următoarea: dorințele produc adeseori mari 
nenorociri — prin urmare ele sunt rele, reprobabile. Omul 
trebuie să scape de ele: altfel el nu poate fi un om bun... 

Este o logică identică aceleia din sentinţa: „dacă te 
supără unul din membre, smulge-l“. În cazul special al 
acelei „inocenţe provinciale“ pe care o recomandă înte- 
meietorul creştinismului apostolilor lui ca practică, în ca- 
zul initabilității sexuale, rezultă, din păcate, nu doar că 
lipseşte un membru, ci că întreg caracterul omului este 
castrat... Şi acelaşi lucru este valabil despre nebunia mora- 
liştilor, care în loc să ceară domolirea pasiunilor, pretind 
extirparea lor. Concluzia lor este întotdeauna: abia omul 
castrat este omul cel bun. 

Modul de gândire moral, acesi mod de gândire faţă de 
care nu este altul mai miop şi mai funest, vrea să secă- 
tuiască marile surse de energie, acele stihi ale sufletului 
ce se revarsă adeseori atât de periculos şi de violent, în loc 
să-şi subordoneze puterea lor şi s-o economisească. 


384. 


Depăşirea afectelor? — Nu, dacă aceasta înseamnă 
slăbiciunea şi anihilarea lor. Ci a le pune în seviciul pro- 
priu: în acest scop s-ar putea ca ele să trebuiască a fi 
îndelung tiranizate (nu doar de către indivizi, ci chiar de 
comunităţi, rase ctc.). În cele din urmă li se va redărui 
o libertate plină de încredere: ele ne iubesc aidoma ser- 
vitorilor buni şi merg bucuros acolo unde le îndreaptă 
binele nostru. 


385. 


Intoleranța moralei este o expresie a slăbiciunii omu- 
lui: el se teme de „moralitatea“ sa, el trebuie să-şi nege 
instinctele puternice, pentru că încă nu ştie să le folosească. 

Astfel limbile de pământ cele mai roditoare zac nemuncite 
de prea mult timp. Lipseşte forța ce ar putea să porun- 
cească aici... 


386. 


Există popoare şi oameni de o naivitate deplină care 
cred că trebuie dorită numai vremea bună: ei mai cred şi 
astăzi in rebus moralibus, că doar „omul bun“ şi nimic 
altceva decât „omul bun“ trebuie dorit — şi că sensul 
evoluției omenirii este ca până la urmă numai el să rămână 
(iar pentru aceasta ar trebui să luptăm până la unul —). 
Acesta e un mod de a gândi extrem de neeconomic şi, 
după cum spuneam, culmea naivității, nimic altceva decât 
expresia agreabilului pe care-l inspiră „omul bun“ (— el 
nu trezeşte frică, permite destinderea, el oferă ceea ce 
poţi lua). 

Când însă ochiul îţi este mai pătrunzător, vrei, dimpo- 
trivă, o tot mai mare dominație a răului, o eliberare pro- 
gresivă a omului de încorsetarea strâmtă şi anxioasă a 
moralei, creşterea puterii necesare pentru a supune cele 
mai mari forţe ale naturii — afectele. 


387. 


Întreaga concepţie despre statutul pasiunilor: ca şi când 
normal şi Just este să fii condus de rațiune — în timp ce 
pasiunile ar constitui anormalul, periculosul, semianima- 
licul şi, în plus, conform finalităţii lor, ele n-ar fi nimic 
altceva decât pofte... 

Pasiunea este înjosită 1) ca şi când ea ar fi un mobile 
doar într-o manieră indecentă, iar nu în mod necesar şi 
constant, 2) în măsura în care tinde spre ceva ce nu are o 
valoare înaltă, plăcerea... 

Cunoaşterea greşită a pasiunii şi a rațiunii, de parcă 
ultima ar fi o entitate în sine, iar nu mai degrabă o stare 
relațională a diferitelor pasiuni şi dorințe; şi ca şi când 
orice pasiune nu ar avea în sine propriul cuantum de 
rațiune... 


388. 


Felul în care sub presiunea moralei ascetice a deper- 
sonalizării tocmai afectele iubirii, ale bunătăţii, ale milei, 
chiar ale dreptății, ale mărinimiei şi ale eroismului au tre- 
buit să fie infelese greşit: 

Bogăția persoanei, abundența sinelui, plenitudinea şi 
darul, sănătatea instinctivă şi Da-ul faţă de sine sunt cele 
care formează marile sacrificii, marea iubire: aceste afecte 
cresc dintr-un egoism puternic şi divin, însă de asemenea 
din voinţa de a deveni stăpân, din expansiune, din certi- 
tudinea interioară de a avea dreptul la orice. Atitudinile 
opuse, în opinia comună, sunt mai degrabă o singură ati- 
tudine; iar dacă nu stai ferm şi neînfricat în tine însuți, nu 
al nimic de dat, nimic de luat, nimic de apărat... 

Cum au putut fi aceste instincte răstălmăcite pâ- 
nă-ntr-atât încât omul percepe ca valoros ceea ce se opune 
sinelui său? încât îşi părăseşte sinele propriu pentru un 
sine străin? Oh, psihologia jalnică şi mincinoasă ce cu- 
vânta cu fală până acum în biserică şi-n filosofia atinsă de 
morbul clerical! 

Dacă omul e păcătos din cap până-n picioare, el nu 
mai poate decât să se urască. De fapt, el n-ar trebui să 
simtă pentru ceilalți altceva decât simte pentru sine; iubi- 
rea de oameni are nevoie de o justificare — aceasta rezidă 
în faptul că Dumnezeu a poruncit-o. — De aici rezultă că 
toate instinctele naturale ale omului (de a iubi etc.) lui i se 
par în sine nepermise, şi, abia după ce au fost contestate, 

reintră în dreptu pe baza unei supuneri față de Dum- 
nezeu... Pascal, /ogicianul demn de admirație al creşti- 
nismului, a mers atât de departe! Gândiţi-vă la raportul lui 
cu sora sa. „A nu te face iubit“ îi părea a fi creştinesc. 


389. 


Să ne gândim puţin la cât de scump trebuie plătit un 
asemenea canon moral („un ideal“). (Duşmanii lui sunt — 
el bine? — „egoiştii“.) 

Sagacitatea melancolică a autodiminuării în Europa 
(Pascal, La Rochefoucauld), — slăbirea interioară, descura- 
jarea, autodevorarea animalului străin turmei, — 

accentuarea permanentă a însuşirilor specifice medio- 
crități ca fund cele mai valoroase (modestia, înregimenta- 
rea, natura de instrument), — 

conştiinţa rea amestecată în tot ceea ce este suveran, 
original: 

— neplăcerea prin urmare: — deci innegurarea lumii 
celor care au ajuns puternici! 

— conştiinţa de turmă transpusă în filosofie şi religie: 
de asemenea, anxiozitatea ei. 

Să lăsăm deoparte imposibilitatea psihologică a unei 
acțiuni pur altruiste! 


390. 


Concluzia mea este că omul rea! reprezintă o valoare 
mult mai înaltă decât omul „dezirabil“ al oricărui ideal 
precedent; că toate „dezirabilitățile“ privind omul au fost 
nişte excese absurde şi periculoase prin care o anumită 
specie umană a încercat să impună ca lege întregi umanități 
propriile condiţii de conservare şi dezvoltare; că fiecare 
„dezirabilitate““ ce a avut o asemenea origine a diminuat 
valoarea omului, forţa lui, certitudinea sa privind viitorul; 

că sărăcia şi caracterul intelectual inferior al omului se 
dezvăluie cel mai mult, chiar şi astăzi, atunci când dorește; 
că aptitudinea omului de a institui valori era mult prea 
puţin dezvoltată până acum pentru a da seamă de va/oarea 
reală a omului, iar nu doar de cea dezirabilă; că idealul a 
fost până acum adevărata forță ce a defăimat lumea şi 
omul, că el a fost miasma otrăvitoare plutind peste reali- 
tate, marea ispită spre nimic... 


D. Critica noţiunilor de ameliorare, 
desăvârşire, înălțare 


391. 


Cnteriul după care trebuie determinată valoarea eva- 
luărilor morale. 

Faptul fundamental ignorat: contradicţia dintre „a de- 
veni mai moral“ şi înălțarea şi întărirea tipului om. 

Homo natura. „Voința de putere“. 


392. 


Valorile morale ca va/ori aparente în comparaţie cu 
cele fiziologice. 


393. 


Meditaţia despre ceea ce este cel mai general rămâne 
întotdeauna incompletă: „aspectele dezirabile“ ultime pri- 
vind omul nu au fost de pildă socotite de filosofi ca fund 
problematice. „Ameliorarea “ omului este postulată în mod 
naiv de toți ca şi când noi am fi ridicaţi printr-o anumită 
intuiție dincolo de întrebarea „dar de ce tocmai amelioraţi?“ 

În ce măsură este dezirabil ca omul să devină mai virtuos? 
sau mai inteligent? sau mai fericit? Presupunând că încă 
nu se cunoaşte „De ce“-ul omului ca atare, orice intenție 
de acest fel este hpsită de sens: iar dacă vrei un lucru, cine 
ştie?, poate că n-ai dreptul să-l vrei şi pe celălalt? Este oare 
compatibilă accentuarea caracterului virtuos cu o sporire a 
inteligenței şi a judecății? Dubito; o să am îndeajuns prile jul 
de a dovedi contrariul. Oare caracterul virtuos, ca ţel în 
sens riguros, nu a fost până acum în contradicţie cu faptul 
de a deveni fericit? Nu pretinde el, pe de altă parte, neferici- 
rea, renunțarea şi automaltratarea ca mijloc necesar. Iar 
dacă înțelegerea ce-a mai înaltă ar fi țelul, nu ar trebui să 
respingem, tocmai de aceea, creşterea fericirii? şi să ale- 
gem pericolul, aventura, neîncrederea, ispita drept căi spre 
această înțelegere?... Iar dacă vrei fericire, ei bine, poate 
că trebuie să te alături „celor săraci în Duh“. 


394. 


Amăgirea generală şi mistificarea în domeniul aşa- 
numitei ameliorări morale! — Noi nu credem în faptul că 
un om devine un altul dacă el nu este deja astfel: adică 
dacă el nu este, aşa cum se-ntâmplă îndeajuns de des, o 
pluralitate de persoane sau cel puţin de dispoziţii pentru 
astfel de persoane. În acest caz, observăm că un alt rol 
apare în prim-plan, că „vechiul om“ este refulat... Privirea 
se schimbă nu însă şi esența... Faptul că cineva încetează 
a mai face anumite acţiuni este un simplu fatum brutum 
care permite interpretările cele mai diverse. Nici măcar 
obişnuința pentru o anumită acțiune, temeiul ei ultim nu 
sunt astfel suprimate întotdeauna. Cel care este criminal 
datorită unui fatum şi a unei aptitudini nu se dezvaţă de 
NIMIC, Ci învaţă mereu câte ceva nou: ba chiar o abţinere 
mai îndelungată acţionează asupra talentului său ca un 
tonic... Societatea, fireşte, are drept unic interes ca cineva 

să nu mai facă anumite fapte; în acest scop ea îl separă de 
condițiile în care el poate să facă anumite fapte: aceasta 
este oricum mai înțelept decât a încerca imposibilul, res- 
pectiv a-i frânge fatalitatea felului său de a fi. Biserica — 
şi ea nu a făcut nimic altceva decât să înlocuiască şi să 
moştenească aici filosofia antică —, pornind de la un alt 
criteriu valoric şi de la un „suflet“, în dorinţa ei de a salva 
„mântuirea“ unui suflet, crede în forța expiatorie a pedep- 
sei cât şi în forța de anulare a iertării: ambele sunt amăgiri 
rezultate din prejudecata religioasă — pedeapsa nu răs- 
cumpără, iertarea nu şterge, ceea ce s-a făcut deja nu mai 
poate fi luat înapoi. Faptul că cineva dă uitării un anumit 
lucru nu constituie deloc o dovadă că acel lucru nu mai 
există... O faptă îşi produce consecinţele în om şi în afara 
omului fie că e pedepsită, „ispăşită“, „iertată“ şi „ştearsă“ 
nu, chiar dacă, între timp, biserica a făcut din autorul ei un 
sfânt. Biserica crede în lucruri ce nu există, în „suflete“; ea 
crede în influenţe ce nu există, în influenţe divine; ea crede 
în stări ce nu există, în păcat, în eliberare, în mântuirea 
sufletului: ea rămâne întotdeauna la suprafaţa lucrurilor, la 
semne, gesturi, cuvinte pe care le interpretează arbitrar. Ea 
are o metodică desăvârşită a falsificării psihologice. 


395. 


— „Boala îl face pe om mai bun“: această celebră 
sentență pe care o întâlneşti în toate secolele, şi anume în 
gura înţeleptului ca şi în botul mulţimii, dă de gândit. 
Pornind de la valabilitatea ei, ar trebui să ne întrebăm dacă 
există oare o relație cauzală între morală şi boală în genere? 
Este oare „ameliorarea omului“, privită în ansamblu — de 
pildă incontestabila îmblânzire, umanizare, sensibilizare a 
europeanului din ultimul mileniu —, consecința unei înde- 
lungate suferinţe straniu-familiare, a unui eşec, a unei lipse, 

a unei depenerări ? L-a făcut „boala“ mai bun pe euro- 
pean? Sau altfel spus: este oare moralitatea noastră — de- 
licata noastră moralitate modernă din Europa ce ar trebui 
comparată o dată cu moralitatea chinezului — expresia unui 
regres fiziologic?... Cu alte cuvinte, nu va putea contesta 
nimeni că fiecare moment al istoriei în care „omul“ s-a 
arătat în toată splendoarea şi puterea tipului dobândeşte 
imediat un caracter neaşteptat, periculos, eruptiv şi că atunci 
umanitarismul o duce prost; iar poate, că, în acele cazuri 
în care lucrurile par să arate altfel, a lipsit doar curajul sau 
rafinamentul de a adânci psihologia şi de a extrage şi de 
acolo principiul general: „cu cât mai sănătos, mai puternic, 
mai bogat, mai fecund, mai întreprinzător se simte un om, 
cu atât mai «imoral» devine el“. O idee penibilă! care nu 
trebuie în nici un fel acceptată! Presupunând însă că ne-o 
însuşim pentru un răstimp cât de mic spre a privi astfel la 
cele ce vor urma, cât de ciudat ni se va părea atunci vil- 
torul! Ce ar trebui în acest caz plătit mai scump pe pământ 
dacă nu tocmai ceea ce noi pretindem cu toată insistența — 
umanizarea, „ameliorarea“, „civilizarea“ progresivă a omu- 
lui? Nimic nu ar fi mai costisitor decât virtutea: căci în 
cele din urmă pământul ar deveni datorită ei un spital: şi 
„fiecare infirmierul celuilalt“ ar fi concluzia ultimă a 
înțelepciunii. Fireşte: atunci am avea şi acea mult râvnită 
„pace pe pământ“! Însă tot atât de puţină „bucurie la 
prezenţa celuilalt“! Tot atât de puţină frumuseţe, curaj, risc, 
pericol! Tot atât de puţine „opere“ pentru care s-ar merita 
să trăieşti pe pământ! Vai, şi absolut nici o „faptă“! Toate 
marile opere şi fapte ce s-au păstrat şi care nu au fost 
spulberate de valorile timpului n-au fost oare ele toate mari 
imoralități în sensul cel mai profund?... 

396. 


Preoţii — şi o dată cu ei preoții fără amvon, filosofi — 
au numit întotdeauna Adevăr acea concepție al cărei efect 
pedagogic era sau părea binefăcător, — care „ameliora“. Ei 
se aseamănă în această privință cu un medic naiv sau cu un 
făcător de minuni din popor care, pentru că a testat o otravă 
ca medicament, contestă faptul că ea ar fi o otravă... „După 
roadele lor le veţi cunoaşte“ — adică „adevărurile“ noastre: 
acesta este raționamentul preoţilor până în zilele noastre. 
Ei şi-au cheltuit, îndeajuns de funest, spiritul pătrunzător 
pentru a conferi prioritate „argumentului forței“ (sau al 
„roadelor““), ba chiar pentru a-l impune împotriva oricărei 
alte forme de argument. „Ceea ce face bine trebuie să fie 
bun; ceea ce este bun nu poate să mintă“ — aşa raționează 
ei imperturbabil —: „ceea ce dă roade bune, trebuie să fie 
deci adevărat: nu există un alt criteriu al adevărului“... 

În măsura în care „faptul de a face mai bun“ trece 
drept argument, faptul de a face mai rău trebuie să fie 
socotit o refutare. O eroare este demonstrată ca eroare prin 
faptul că se examinează viața celor care au susținut-o: un 
pas greşit, un viciu infirmă... Această formă de ostilitate, 
mai ticăloasă decit toate, aceea care atacă pe la spate, pe 
ascuns, această câinoşenie nu a dispărut niciodată: preoții, 
în măsura în care sunt şi psihologi, nu au găsit niciodată 
ceva mai interesant decât să-şi bage botul în intimităţile 
adversarilor, — ei îşi dovedesc creştinismul prin faptul că 
în „lume“ ei caută numai murdăria. Mai ales la aleşii lu- 
MII, la „genii“: amintiţi-vă cum a fost mereu contestat 
Goethe în Germania (Klopstock şi Herder au premers în 
această privință ca „un bun exemplu“, — bunele maniere 
nu se dezmint). 

397. 


Trebuie să fii foarte imoral pentru a face morală prin 
faptă... Instrumentele moraliştilor sunt mijloacele cele mai 
înfricoşătoare care au fost mânuite vreodată: cel care nu 
are curajul pentru imoralitatea faptei e bun pentru toate, 
însă nu şi pentru a fi moralist. 

Morala este o menajerie; premisa ei este că gratiile ei 
pot fi mai folositoare decât libertatea, chiar pentru cei 
închişi; cealaltă premisă a ei este că exjstă dresori care nu 
se tem de mijloacele înfricoşătoare, care ştiu să mânuiască 
fierul încins. Această specie îngrozitoare care preia lupta 
cu bestia se numeşte „preot“. 


X 


Omul, închis într-o cuşcă de fier a erorilor, devenit o 
caricatură a omului, bolnav, jalnic, răuvoitor faţă de sine, 
plin de ură împotriva impulsurilor vieţii, suspicios faţă de 
tot ceea ce este frumos şi desăvârşit la viață, ceva mizer şi 
instabil: acest răsad artificial, arbitrar şi tardiv crescut pe 
solul preoților, „păcătosul“: cum vom putea, în ciuda tutu- 
ror acestora, să legitimăm acest fenomen? 


Xe 


Pentru a gândi adecvat despre morală trebuie să pu- 
nem la locul lor două concepte a/e zoologiei: domesticirea 
bestiei și selecția unei anumite specii. 

Preoții au pretins întotdeauna că ei vor să „amelio- 
reze“... Insă noi ceilalți râdem atunci când un îmblânzitor 
ar vrea să vorbească despre animalele sale „ameliorate“. 
Domesticirea bestiei se obține de cele mai multe ori printr-o 
vătămare a bestiei: tot astfel omul moral nu este un om 
mai bun ci doar unul mai slăbit. Însă el este mai puţin 
dăunător... 

398. 


Ceea ce doresc din toată puterea să arăt: 

a) faptul că nu există o eroare mai gravă decât aceea 
de a confunda selecția cu domesticirea: ceea ce s-a făcut... 
Selecția este, aşa cum o înțeleg eu, un mijloc de extraor- 
dinară acumulare de forță a omenirii, astfel încât generaţiile 
pot să succeadă sprijinindu-se pe munca antecesorilor 
lor — nu doar exterior ci, şi interior, crescând organic din 
el, întru O putere mai mare... 

b) faptul că este extraordinar de periculos să crezi 
că omenirea ca întreg ar continua să crească şi să devină 
mai puternică dacă indivizii devin mai slabi, mai egali, 
mai mediocri... Umanitatea este o abstracție: țelul selec- 
ției poate fi, chiar în cazurile cele mai speciale, doar omul 
mai puternic (-— cel neselecționat este slab, cheltuitor, in- 
constant —). 


6. Consideraţie finală privind critica moralei 


399. 


Aceste lucruri vi le cer — chiar dacă ele vă deran- 
jează —: voi trebuie să supuneți unei critici evaluănile mo- 
rale înseși. Voi trebuie să opriți impulsul sentimentului 
moral ce pretinde supunere, iar nu critică, prin întrebarea 
„de ce supunere“? Voi trebuie să vedeți în această reven- 
dicare a unui „De ce?“, a unei critici a moralei, tocmai 
forma voastră actuală de moralitate, forma cea mai su- 
blimă de moralitate care vă face cinste vouă şi timpului 
vostru. Cinstea voastră, voința voastră de a nu vă amăgi! 
trebuie să se justifice pe sine: „de ce nu? — Înaintea cărei 
instanțe?“ 

400. 


Cele trei aserțiuni: 
ceea ce este lhpsit de noblețe este superior (protestul 
„omului ordinar“); 

ceea ce este antinatural este superior (protestul dege- 

neraţilor); 

ceea ce reprezintă media este superior (protestul tur- 

mei, al „mediocrilor'). 

În istoria moralei se exprimă prin urmare o voință de 
putere prin care fie sclavi şi optimiştii, fie degenerații şi 
suferinzii-în-sine sau mediocrii încearcă să impună jude- 
căţile de valoare favorabile lor. 

Astfel, din perspectiva biologiei, fenomenul moralei 
este extrem de îngrijorător. Morala s-a dezvoltat până acum 
in detrimentul celor care domină şi a instinctelor lor speci- 
fice, a celor împliniți şi a naturilor frumoase, a celor auto- 
nomi Şi privilegiați într-un sens oarecare. 

Morala este prin urmare o mişcare contrară în raport 
cu efortunle naturii de a crea un tip superior. Efectul ei 
este: suspiciunea față de viaţă în general (în măsura în care 
tendințele acesteia sunt resimțite drept „imorale“, — lipsa 
de sens, paradoxul (în măsura în care valorile fundamen- 
tale sunt resimțite drept contradictorii în raport cu instinctele 
fundamentale), — degenerare şi autodistrugere a „naturilor 
superioare“, pentru că tocmai în interiorul lor se conştien- 
tizează conflictul. 


401. 


Ce fel de valori au dominat până acum. 

Morala ca valoare supremă în toate fazele filosofiei 
(chiar la sceptici). Rezultat: această lume nu valorează 
nimic. Trebuie să existe o „lume adevărată“. 

Ce determină aici de fapt valoarea supremă? Ce este 
de fapt morala? Instinctul de decadence, epuizaţii şi 
dezmoşteniții sunt cei care se răzbună astfel şi care fac pe 
stăpânii... 

Dovada istorică: filosofii sunt mereu decadenrs, mereu 
în slujba religiilor nihiliste. 

Instinctul de decadence ce apare ca voinţă de putere. 
Prezentarea sistemului mijloacelor sale: imoralitatea abso- 
lută a mijloacelor. 

Concluzie generală: valorile supreme precedente sunt 
un caz special al voinței de putere: morala însăși este un 
caz special al imoralității. 


A 
De ce au fost mereu cenzurate valorile adverse? 


1. Cum a fost posibil de fapt acest lucru? Întrebare: de 
ce au fost pretutindeni reprimate viaţa şi plenitudinea fi- 
ziologică? De ce nu a existat nici o filozofie a lui Da, 
NICi-0 religie a lui Da?... 

Simptomele istorice ale unor astfel de mişcă: religia 
păgână. Dionysos împotriva „celui crucificat“. 
Renaşterea. Arta. 

2. Cei puternici şi cei slabi: cei sănătoşi şi cei bolnavi; 
excepţia şi regula. Nu mai rămâne îndoială cine este mai 
puternic... 

Aspectul istoric general: Este astfel omul o excepție în 
istoria vieţii? — Obiecţie împotriva darwinismului. Mij- 
Jloacele celor slabi de a se menține deasupra au devenit 
instincte, „umanitate“, „instituţii... 

3. Dovada acestei dominaţii în instinctele noastre 
politice, în judecăţile noastre sociale de valoare, în artele 
noastre, în știința noastră. 

Xe 


Instinctele degenerării au pus stăpânire pe instinctele 
dezvoltării... Voința de nimic a pus stăpânire pe voința de 
viață! 

— Este adevărat ? nu e oare vorba despre o garanție 
mai mare a vieţii, a genului în această victorie a celor slabi 
şi mediocri? — este poate doar un mijloc în mişcarea de 
ansamblu a vieţii, o încetinire a ritmului? un remediu 
împotriva a ceva şi mai rău? 

— Presupunând că indivizii puternici ar ajunge să 
stăpânească în toate, chiar şi în valorizări, să tragem 
consecința: cum ar gândi ei despre boală, suferinţă, sacri- 
ficiu! Rezultatul ar fi disprețul de sine al celor slabi: ei ar 
căuta să dispară şi să se stingă. ŞI ar fi oare acest lucru 
dezirabil? — şi am dori noi o lume în care ar lipsi influenţa 
celor slabi, rafinamentul lor, solicitudinea şi flexibilita- 
tea lor?... 


Xe 


Am urmărit confruntarea a două „voințe de putere“ (în 
cazul dat: am descoperit un principiu prin care să o legi- 
timăm pe una, aceea care a fost până acum reprimată, iar 
celeilalte, aceleia care a învins până acum, să-i dovedim 
ilegitimitatea): am înţeles că „lumea adevărată“ este o „,/ume 
mincinoasă “ iar morala o formă de imoralitate. Noi nu 
spunem „cel mai putemic nu are dreptate“. 

Am înţeles ce anume a determinat până acum valoarea 
supremă, şi de ce a ajuns ea să domine valorizarea ad- 
versă —: era mai puternică din punct de vedere numeric. 

Să purificăm acum valorizarea adversă de infecție şi 
jumătatea de măsură, de denaturarea sub care ne este ea 
tuturor cunoscută. 

Reabilitarea naturii: eliberarea ei de morală. 

402. 


Morala o eroare utilă, mai exact, din perspectiva pro- 
motorilor ei cei mai importanți şi mai lipsiţi de prejudecăţi, 
o minciună apreciată drept necesară. 


403. 


Poţi să-ți mărturiseşti adevărul până în momentul în 
care ai crescut suficient de mult încât să nu mai ai nevoie 
de educația coercitivă a erorii morale. — E dezgustător să 
judeci existenţa din punct de vedere moral. 

Nu trebuie să inventăm false persoane, de exemplu să 
spunem că „natura este crudă“. Tocmai înțelegerea faptului 
că nu există o asemenea ființă cu o responsabilitate funda- 
mentală uşurează! 

Dezvoltarea umanității. 

A. A câştiga puterea asupra naturii şi, în plus, asupra 
ta însuți. (Morala a fost necesară pentru ca omul să 
se impună în lupta împotriva naturii şi a „bestiei“.) 

B. Odată cucerită puterea asupra naturii, ea poate fi 
utilizată în scopul continuării formării de sine lhbere: 
voinţa de putere ca dezvoltare şi fortificare de sine. 


404. 


Morala ca iluzie a genului în scopul de a-l îmboldi pe 
individ să se sacrifice pentru viitor: a-i atribui aparent o 
valoare nelimitată astfel încât el, cu ajutorul acestei 
conştiinţe de sine, să-şi tiranizeze şi să-şi reprime cele- 
lalte laturi ale naturii sale şi să obţină cu greu mulțumirea 
de sine. 

Recunoştinţa cea mai profundă pentru ceea ce a rea- 
lizat morala până în prezent: însă acum ea nu mai este 
decăt o povară ce ar deveni fatală! Fa însăşi, ca onestitate, 
ne obligă la negarea moralei. 

405. 


Gradul în care autodistrugerea moralei este o parte a 
propriei sale forțe. În noi, europenii, curge sângele acelora 
care au murit pentru credința lor; am socotit morala un 
lucru grav şi înspăimântător şi nu există nimic care să nu 
fi fost până acum sacrificat pentru ea. Pe de altă parte: 
rafinamentul nostru spiritual a fost dobândit în mod esențial 
prin vivisecțiunea conştiinţei. Nu ştim încă încotro suntem 
împinși, acum după ce ne-am desprins de glia străveche. 
Însă această glie a dezvoltat în noi forţa ce ne alungă spre 
depărtări, spre aventură, forța care ne azvârle în nețărmurit, 
în ceea ce n-a fost încercat şi descoperit până acum nu ne 
rămâne altă alegere, trebuie să fim cuceritori acum când nu 
mai avem 0 ţară în care să fim acasă, în care să ne „con- 
servăm“. Un Da ascuns ne împinge la asta şi el este mai 
puternic ca orice Nu al nostru. Însăşi zăria noastră nu ne 
mai rabdă pe țarina stearpă: ne avântăm spre depărtări, iar 
cutezanţa ne spune că lumea este încă bogată şi necunos- 
cută, că e mai bine să dispari decât să te laşi amputat şi 
otrăvit. Însăşi tăria noastră ne obligă să apucăm cărările 
mării, într-acolo unde toţi sorii au apus până acum: o lume 
nouă ne așteaptă... 


III. 
Critica filosofiei 


1]. Consideraţii generale 


406. 


Să îndepărtăm câteva superstiții cu care ne-am obişnuit 
în legătură cu filosofu! 


407. 


Filosofii urăsc aparenţa, schimbarea, durerea, moartea, 
corporalitatea, simţurile, destinul şi constrângerea, lipsa 
finahtăţii. 

Ei cred mai întâi în: 1) cunoaşterea absolută, 2) în 
cunoaşterea de dragul cunoaşterii, 3) în virtutea şi fericirea 
umană, 4) în cognoscibilitatea acțiunilor umane. Ei sunt 
conduşi de determinații instinctive ale valorii în care se 
oglindesc stări de cultură anterioare (mai primejdioase). 


408. 


Ce le-a lipsit filosofilor? 1) Simţul istoric, 2) cunoştinţe 
de fiziologie, 3) un ţel pentru viitor. - A face o critică 
lipsită de ironie şi condamnare morală. 

409. 


Filosofu au avut 1) dintotdeauna o ciudată disponbi- 
litate pentru contradictio in adiecto; 2) o încredere 
necondiționată în concepte, tot atât de mare ca şi neîncre- 
derea lor față de simțuri: ei nu s-au gândit că noțiunile şi 
cuvintele noastre sunt moşteniri ale unor vremuri în care 
mintea nu era atât de luminată şi de riguroasă. 

Ceea ce se iveşte cel mai târziu în mintea filosofilor: 
faptul că ei nu trebuie doar să urmărească pasivi conceptele, 
să le purifice şi să le expliciteze, ci trebuie în primul rând 
să le facă, să le creeze, să le instituie şi să convingă lumea 
să le accepte. Până acum am avut încredere deplină în 
conceptele proprii ca într-o zestre minunată dintr-o lume 
plină de minunăţii: însă ele erau de fapt ereditatea pe care 
ne-au lăsat-o strămoşii noştri cei mai îndepărtați, pe cât de 
ignoranți, pe atât de înţelepţi. Această pietate față de ceea 
ce zace în noi aparţine poate elementului moral al 
cunoaşterii. Însă mai întâi este necesar un scepticism ab- 
solut față de toate conceptele tradiționale (aşa cum le-a 
posedat probabil odinioară un filosof — Platon, fireşte — 
căci el a expus contrariul). 


410. 


Profund neîncrezător în dogmele epistemologice, îmi 
plăcea să privesc când pe o fereastră când pe alta ferin- 
du-mă să mă opresc la vreuna şi socotind acest lucru dăună- 
tor, — şi în fine: este oare posibil ca un instrument să-şi 
poată critica propria utilitate ? — Faptul căruia i-am acor- 
dat atenţie a fost mai degrabă acela că niciodată un scep- 
ticism sau un dogmatism epistemologic nu a apărut fără o 
idee latentă, — că ele au o valoare de rang secund de îndată 
ce iei în considerare ceea ce a constrâns în fond la această 
poziţie. 

Convingere fermă: atât Kant cât şi Hegel şi Schopen- 
hauer, atât atitudinea sceptică a epocii cât şi cea istoricistă 
şi pesimistă au o origine morală. Nu am văzut pe nimeni 
care să fi îndrăznit a face o critică a sentimentelor privind 
valoarea morală: iar încercările jalnice de a construi o 
istorie a aparițiilor acestor sentimente (specifice darwinişti- 
lor englezi şi germani) le-am abandonat curând. 

Cum se explică poziţia lui Spinoza, negarea şi respin- 
perea de către el a judecăților morale de valoare? (Era o 
consecinţă a teodiceei sale!) 


41]. 


Morala ca maximă devalorizare. — Fie că lumea noas- 
tră este opera şi expresia (modus) lui Dumnezeu: atunci ea 
trebuie să fie perfectă (concluzia lui Leibniz...) — şi ni- 
meni nu s-a îndoit vreodată a şti ce înseamnă perfecţiu- 
nea —, atunci răul, suferinţa pot fi doar aparente (con- 
ceptele de Bine şi Rău mai radicale la Spinoza), însă 
trebuie să rezulte din scopul suprem al lui Dumnezeu 
(— bunăoară ca consecinţă specială a unei bunăvoințe a lui 
Dumnezeu care ne îngăduie să alegem între bine şi rău: 
privilegiul de a nu fi un automat; „libertatea“ cu riscul de 
a greşi, de a face o alegere falsă... de pildă la Simplicius 
în comentariul său la Epictet). 

Sau lumea noastră este imperfectă, răul şi vina sunt 
reale, sunt determinate, sunt absolut inerente conform 
esenței lor; atunci ea nu poate fi lumea adevărată: atunci 
cunoaşterea este calea prin care ea poate fi negată, atunci 
lumea este o eroare care poate fi recunoscută ca eroare. 
Aceasta este opinia lui Schopenhauer pornind de la pre- 
misele kantiene. Pascal este şi mai disperat: el a înțeles că 
în acest caz şi cunoaşterea trebuie să fie coruptă, falsă, — 
că revelația este necesară chiar pentru a înțelege că lumea 
trebuie negată... 

412. 


Din obişnuinţa invocănii autorităților necondiționate a 
apărut până la urmă o adâncă nevoie de autorități necon- 
diționate: — atât de puternică încât, chiar într-o epocă cri- 
tică precum cea a lui Kant ea s-a dovedit superioară nevoii 
de critică ajungând, într-un anume sens, să-şi supună în- 
treaga muncă a intelectului critic şi să profite de pe urma 
sa. Ea şi-a dovedit încă o dată superioritatea o generaţie 
mai târziu — generaţie care datorită instinctelor sale is- 
torice a fost orientată în mod necesar spre relativizarea 
oricărei autorităţi —, atunci când această nevoie şi-a subor- 
donat însăşi filosofia dezvoltăni a lui Hegel — această is- 
torie rebotezată ca filosofie — prezentând istoria drept reve- 
lare şi depăşire de sine progresivă a ideilor morale. În- 
cepând cu Platon, filosofia stă sub dominația moralei. Dar 
şi la predecesorii lui interpretările morale au un rol hotărâ- 
tor (la Anaximandru ideea dispanției tuturor lucrurilor drept 
pedeapsă pentru emanciparea lor de ființa pură; la Heraclit 
regularitatea fenomenelor ca mărturie a caracterului lo- 
gic-moral al întregii deveniri). 


413. 


Intenţiile morale ascunse au împiedicat până acum cel 
mai mult evoluția filosofiei. 


414. 


În toate epocile „sentimentele frumoase“ au fost pri- 
vite ca argumente, „pieptul ridicat“ drept foale ale divinității, 
convingerea drept „criteriu al adevărului“, nevoia de rival 
ca un semn de întrebare la adresa înţelepciunii: această 
falsitate, această falsificare traversează întreaga istorie a 
filosofiei. Lăsând de-o parte sceptici importanţi, atât de 

puțini, nicăieri nu se manifestă un instinct al onestității 
intelectuale. În cele din urmă, Kant a încercat cu inocență 
să dea un caracter ştiinţific acestei corupţii a gânditorilor 
prin conceptul de „rațiune practică“: el a inventat înadins 
o rațiune pentru cazurile în care nu trebuie să te preocupi 
de rațiune: respectiv atunci când vorbeşte nevoia inimii, 
când vorbeşte morala, „datoria“. 


415. 


Hegel: latura sa populară — concepţia despre război şi 
marile individualităţi. Dreptatea este de partea învingăto- 
rilor: el descrie progresul omenirii. Încercarea de a demon- 
stra supremaţia moralei cu ajutorul istoriei. 

Kant: un imperiu al valorilor morale, sustras nouă, 
invizibil, real. 

Hegel: o dezvoltare manifestă, actualizarea imperiului 
moral. 

Să nu ne lăsăm înşelaţi de procedeul kantian sau de cel 
hegelian: — noi nu mai credem, aidoma lor, în morală şi nu 
mai trebuie să întemeiem o filosofie pentru ca morala să-şi 
păstreze drepturile. Pentru noi, savoarea criticismului şi a 
istoricismului nu rezidă aici: — ei bine, atunci unde? 


416. 


Semnificația filosofiei germane (Hegel): a născoci un 
panteism în care răul, eroarea şi suferința nu sunt per- 
cepute ca argumente împotriva caracterului divin al lumii. 
Această inițiativă grandioasă a fost folosită abuziv de 
puterile existente (stat etc.), în sensul că astfel ar fi sancțio- 
nată raționalitatea celor care deţin în prezent puterea. 

Schopenhauer apare dimpotrivă ca un susţinător încă- 
pățânat al moralei care, pentru a-şi justifica concepția mo- 

rală, ajunge, în cele din urmă, să nege lumea. El sfârşeşte 
ca „mistic“. 

Eu însumi am încercat o justificare estetică: cum este 
posibilă urâțena lumi? Am privit voinţa de frumuseţe, de 
menținere în forme identice ca fiind un mijloc temporar de 
conservare şi un remediu: fundamentală mi s-a părut însă, 
legat de durere, înțelegerea Celui-ce-veşnic-creează ca 
fiind Acela-ce-veşnic-trebuie-să-distrugă. Urâtul înseamnă 
a privi lucrurile din perspectiva voinţei de a pune un sens, 
un sens nou în ceea ce a devenit lipsit de sens: forţa acu- 
mulată ce constrânge principiul creator să simtă lucrurile 
create anterior ca fiind inconsistente, nereuşite, demne de 
a fi negate, ca fiind urâte! — 


417. 


Soluția mea primă: înțelepciunea dionisiacă. Plăcerea 
față de suprimarea celui mai nobil şi faţă de priveliştea 
decăderii sale treptate: ca plăcere pentru ceea ce vine, pentru 
viitorul care triumfă asupra binelui prezent, oricât de mare 
ar fi acesta. Dionisiac: identificarea temporară cu princi- 
piul vieţii (inclusiv voluptatea martirului). 

Înnoirile mele. — Dezvoltarea în continuare a pesimis- 
mului: pesimismul intelectului; critica morală, disoluția 
ultimei posibilități de mângâiere. Cunoaşterea simptome- 
lor declinului: învăluie în iluzie orice acţiune fermă; izolează 
cultura, este injustă şi astfel puternică. 

]) Strădania mea de a mă împotrivi declinului şi 
moleşirii tot mai mari a personalităţii. Eu am căutat un nou 
centru. 

2) Zădărnicia acestei strădanii. 

3) Apoi am mers mai departe pe calea disoluției — 
aici am descoperit noi surse de forță pentru individ. 1re- 
buie să fim distrugători! Am înţeles faptul că starea de 
disoluție în care existenţele individuale se pot împlini mai 

bine ca oriunde — este o copie şi un caz particular al 
existenței în genere. Impotriva senzației paralizante a 
disoluţiei generale şi a nedesăvârşirii am susținut eterna 
reîntoarcere. 


418. 


Noi căutăm imaginea lumii în filosofia care ne dă cel 
mai mare sentiment de libertate: adică aceea în care in- 
stinctul nostru cel mai puternic se simte liber pentru me- 
nirea sa. Aşa va fi şi la mine! 


419. 


Filosofia germană ca întreg — Leibniz, Kant, Hegel, 
Schopenhauer, pentru a-i numi pe cei mai mari — este forma 
cea mai riguroasă de romantism şi nostalgie din câte au 
fost: aspiraţia spre cel mai bun lucru ce a existat vreodată. 
Nu mai eşti nicăieri acasă, aspiri la un loc unde să te poți 
simți cumva acasă, pentru că doar acolo doreşti să fii acasă: 
şi aceasta este lumea greacă! Dar tocmai spre acele ori- 
zonturi s-au prăbuşit toate podurile — exceptând curcubeul 
conceptelor! Și ele duc pretutindeni, spre toate zările unde 
sufletul grec şi-a găsit ţara şi „patria“! Fireşte: trebuie să 
fii foarte uşor, foarte zvelt pentru a te strecura pe aceste 
poduri. Însă câtă fericire există deja în această voinţă de 
spiritualitate, aproape una de spiritualism! Cât de departe 
eşti astfel de „acţiune şi reacțiune“, de obtuzitatea meca- 
nică a ştiinţelor naturii, de larma de iarmaroc a ideilor 
moderne! Vrei să te intorci trecând prin Părinţii bisericii, 
la greci, vrei să părăseşti nordul pentru sud, formulele pentru 
forme; mai savurăm încă finalul Antichității, creştinismul, 
ca pe un mijloc de acces la ea, chiar ca pe o piesă fericită 
a lumii vechi, ca pe un mozaic scânteietor de concepte şi 
judecăţi antice de valoare. Arabescuri, înflorituri, rococoul 

abstracţiunilor scolastice — oricum mai bine, adică mai 
rafinat şi mai subtil decât realitatea țărănească şi plebee a 
nordului european, oricum un protest de spiritualitate su- 
perioară împotriva războiului țărănesc şi a revoltei gloatei 
care a pus stăpânire pe gustul spiritual în nordul Europei 
şi care l-a avut drept mentor pe marele „bărbat fără fa- 
soane spirituale“, pe Luther: — în acest sens filosofia ger- 
mană este un moment de Contrareformă, chiar de Renaştere, 
cel puţin voinţă de renaştere, voința de a merge mai de- 
parte în descoperirea Antichității, în dezgroparea filosofiei 
antice, mai ales a presocraticilor — templul cel mai adânc 
îngropat dintre toate templele greceşti! Poate că peste câ- 
teva secole se va spune că întreaga filosofare a germanilor 
ÎŞI are demnitatea sa autentică în faptul de a fi o recâştigare 
treptată a terenului antic şi că orice pretenție de „origina- 
litate“ sună jalnic şi caraghios în raport cu acea dorinţă 
superioară a germanilor de a reînnoda firul ce s-a rupt, 
legătura cu grecii, cu tipul de „om“ cel mai înzestrat până 
acum. Ne reapropiem astăzi de toate acele forme funda- 
mentale de interpretare a lumii pe care le-a descoperit 
spiritul grec prin Anaximandru, Heraclit, Parmenide, Em- 
pedocle, Democrit şi Anaxagora — din zi în zi suntem tot 
mai elini, la început, fireşte, doar prin concepte şi valo- 
rizări, aidoma unor umbre ce-şi însuşesc modul grec de a 
fi: dar poate că odată vom fi şi prin corpul nostru! Aceasta 
este (şi a fost dintotdeauna) speranța mea pentru neamul 
german! 


420. 


Nu vreau să conving pe nimeni să treacă la filosofie: 
este necesar şi poate chiar dezirabil ca filosoful să fie o 
plantă rară. Nimic nu-mi repugnă mai mult decât elogierea 
profesorală a filosofiei ca la Seneca sau chiar Cicero. Filoso- 

fia are puţin de-a face cu virtutea. Fie-mi îngăduit a spune 
că şi omul de ştiinţă este ceva radical diferit de filosof. 
Ceea ce eu doresc este ca autenticul concept de filosof să 
nu dispară complet în Germania. Există în Germania atâtea 
făpturi neîmplinite de tot felul care ar dori bucuros să-şi 
ascundă beteşugul sub un nume atât de nobil! 


421. 


Trebuie să inalț idealul cel mai greu de atins al filoso- 
fului. Instrucţia n-ajută la nimic! Învăţatul este animalul de 
turmă în domeniul cunoaşterii, — care cercetează pentru că 
1 se cere şi i s-a arătat cum s-o facă. 


422. 


Superstiţia privind fi/osoful: el este confundat cu omul 
de ştiinţă. Ca şi când valonle s-ar ascunde în lucruri şi ele 
nu ar trebui decât reţinute! În ce măsură ei cercetează doar 
sub ocrotirea valorilor date (ura lor împotriva aparenţei, a 
corpului etc). Schopenhauer despre morală (batjocura la 
adresa utilitarismului). În cele din urmă confuzia ajunge 
până acolo încât darwinismul este privit drept o filosofie: 
iar acum, cei care domină sunt oamenii de știință. Chiar şi 
francezi precum Taine caută, sau cred a o face, fără să aibă 
în prealabil criteriile valorice. Închinarea la „fapte“, un fel 
de cult. De fapt, ei distrug evaluările existente. 

Explicaţia acestei erori. Cel care porunceşte apare rar; 
el se interpretează greşit. Noi vrem să îndepărtăm cu totul 
autoritatea de la noi şi s-o acordăm împrejurărilor. — În 
Germania respectul faţă de critic face parte din istoria deş- 
teptării bărbăţiei. Lessing etc. (Napoleon despre Goethe). 
Intr-adevăr, prin romantismul german această mişcare este 
anulată: iar faima filosofiei germane se raportează la el, ca 
şi cum datorită lui s-ar îndepărta pericolul scepticismului 


270 Voința de putere 


iar credinţa ar putea fi demonstrată. În Hegel culminează 
ambele tendinţe: în fond el generalizează faptul criticii 
germane şi faptul romantismului german, — un fel de fata- 
lism dialectic, însă în cinstea spiritului, de fapt prin supu- 
nerea filosofului la realitate. Criticul pregăteşte: nimic 
altceva! 

O dată cu Schopenhauer devine limpede sarcina filoso- 
fului potrivit căreia el trebuie să aibă în vedere determina- 
rea valorii: însă în continuare tot sub dominația eudemo- 
nismului. Idealul pesimismului. 


423. 


Teorie şi practică. — O distincție funestă, ca şi cum ar 
exista un instinct propriu cunoaşterii care, ignorând ches- 
tiunile legate de profit şi de pierderi, s-ar îndrepta orbeşte 
spre adevăr: şi apoi, separat de acesta, întreaga lume a 
intereselor practice... 

Dimpotrivă, eu încerc să arăt ce fel de instincte s-au 
manifestat în spatele tuturor acestor teoreticieni puri, — 
felul în care ei toți s-au îndreptat în mod fatal, prinşi de 
vraja instinctelor proprii, spre ceva care pentru ei era „ade- 
văr“, pentru ei şi doar pentru ei. Conflictul dintre sisteme, 
împreună cu acela dintre scrupulele epistemologice, este 
conflictul unor instincte strict determinate (forme de vitali- 
tate, de declin ale castelor, ale raselor etc.) 

 Aşa-numitul impuls cognitiv se reduce la un impuls de 
apropriere şi de cucerire: pornind de la acest impuls s-au 
dezvoltat simțurile, memoria, instinctele etc. Reducerea cât 
se poate de rapidă a fenomenelor, economia, acumularea 
patrimoniului de cunoaştere câştigat (adică a lumii apro- 
piate şi făcute dispombilă)... 

Morala este o ştiinţă atât de curioasă pentru că ea are 
în cel mai înalt grad un conţinut practic: astfel încât poziția 

pur cognitivă, onestitatea ştiinţifică sunt abandonate de 
îndată ce morala îşi revendică răspunsurile. Morala spune: 
am nevoie de câteva răspunsuri, — motive, argumente; scru- 
pulele pot să vină la urmă, ori pot să hpsească —. 

„Cum trebuie să acționezi?“ — Dacă reflectăm la faptul 
că avem de-a face cu un tip dezvoltat în mod suveran, care 
„acţionează“ de milenii întregi, şi că totul a devenit in- 
stinct, finalitate, automatism, fatalitate, urgenţa acestei 
întrebări morale o să ne apară cu totul hilară. 

„Cum trebuie să acționezi?“ — Morala a fost mereu 
rezultatul unei confuzii: de fapt, o specie care avea în sânge 
destinul de a acționa într-un anume fel vroia să se justifice 
decretându-şi norma drept normă universală... 

„Cum trebuie să acționezi?“ nu este o cauză, ci un 
efect. Morala succede, idealul vine la urmă. 

— Pe de altă parte, apariția scrupulelor morale (altfel 
exprimat: conştientizarea valorilor după care se acționează) 
trădează un anumit caracter maladiv: epocile şi popoarele 
viguroase nu reflectează la dreptul lor, la principiile acțiunii, 
la instinct şi rațiune. Conştientizarea este un simptom al 
faptului că moralitatea autentică, adică certitudinea instinc- 
tivă a acțiunii, se duce dracului... Moraliştii sunt, ca de 
fiecare dată atunci când se creează o nouă lume a conştiinţei, 
simptome ale unei îmbolnăviri, ale unei sărăciri, ale unei 
dezorganizări. — Naturile profund-instinctive se abțin de la 
formularea logică a datonilor: printre aceste naturi întâlneşti 
adversari pyrhonieni ai dialecticii şi ai cognoscibilității în 
genere... O virtute este infirmată printr-un „pentru că“... 

Teză: apariția moraliştilor survine în epocile în care 
moralitatea stă să dispară. 

Teză: moralistul dizolvă instinctele morale oricât de 
mult crede el că le reabilitează. 

Teză: ceea ce-l impulsionează efectiv pe moralist nu 
sunt instinctele morale, ci instinctele de decadence trans- 

puse în formulele moralei (-— el percepe slăbirea instincte- 
lor drept corupție). 
Teză: instinctele de decadence ce aspiră, prin interme- 
diul moraliştilor, să domine morala instinctului specifică 
raselor şi epocilor puternice sunt: 
1) instinctele celor slabi şi ale degeneraţilor; 
2) instinctele excepțiilor, ale solitarilor, ale celor care 
s-au desprins, ale celor abortus atât în măreție cât 
ŞI în abjecţie; 

3) instinctele suferinzilor obişnuiţi cu suferinţa care 
au nevoie de o interpretare nobilă a stării lor şi care 
de aceea nu trebuie lăsați să facă pe fiziologii. 


424. 


Tartuferia caracterului ştiinţific — Nu trebuie să afişezi 
caracterul ştiinţific acolo unde nu a sosit încă timpul pen- 
tru o abordare ştiinţifică; însă chiar cercetătorul autentic 
trebuie să renunţe la vanitatea de a afecta o metodă care, 
în fond, nu este încă actuală. De asemenea, să nu „,falsi- 
fice“ printr-un aparent aranjament deductiv şi dialectic fap- 
tele şi ideile la care el a ajuns pe alte căi. Astfel falsifică 
I. Kant în „morala“ proprie înclinația sa introspectivă; un 
exemplu recent îl constituie etica lui Herbert Spencer. — 
Nu trebuie să tăinuim şi să denaturăm modul în care au 
apărut ideile noastre. Cărțile cele mai profunde, cu un con- 
ținut inepuizabil, vor avea întotdeauna ceva din caracterul 
aforistic şi şocant al Cugetărilor lui Pascal. Forțele dina- 
mice şi valorizările au fost refulate de mult; ceea ce se 
arată este doar un efect. 

Refuz orice tartuferie a falsului caracter ştiinţific: 

1) în raport cu expunerea, dacă ea nu corespunde ge- 
nezei ideii; 

2) în ceea ce priveşte pretenţiile față de metodele care 
probabil nici măcar nu sunt posibile într-o anumită etapă 
a ştiinţei, 

3) în ceea ce priveşte pretenţiile legate de obiectivi- 
tate, de impersonalitatea rece, unde, la fel ca în toate eva- 
luările, prin câteva cuvinte ne descriem pe noi şi trăirile 
noastre lăuntrice. Există forme hilare ale vanității, de pildă 
aceea a lui Saint-Beuve care s-a măcinat o viață întreagă 
pentru că a pus căldură şi pasiune în câte un „pentru“ sau 
„împotrivă“, şi ar fi dorit bucuros să facă uitat acest lucru. 


425. 


Ce înseamnă „obiectivitatea“ filosofilor: indiferentism 
moral față de sine, orbirea faţă de consecințele bune şi 
rele; hpsa de risc în utilizarea mijloacelor periculoase; 
sesizarea ca avantaj şi exploatarea perversităţii şi a diver- 
sităţii caracterului. 

Profunda mea indiferență faţă de sine: nu urmăresc să 
obțin nici un avantaj din cunoştinţele mele şi nici nu mă 
feresc de dezavantajele pe care ele le produc. — Inclusiv 
ceea ce s-ar putea numi pervertirea caracterului; această 
perspectivă este exterioară: eu îmi mânuiesc caracterul, dar 
nu mă gândesc nici să-l înţeleg, nici să-l schimb — calculul 
personal al virtuţii nu mi-a trecut nici o clipă prin minte. 
Am impresia că porțile cunoaşterii ţi se închid de îndată ce 
devii interesat de cazul tău personal — sau chiar de „mân- 
tuirea sufletului““!... Nu trebuie să acorzi prea mare impor- 
tanță moralității proprii şi să renunți la dreptul oricât de 
mic al unei atitudini contrare. 

Poate aici este implicată un fel de abundență ereditară 
a moralității: se intuieşte că poţi risipi din belşug şi poţi 
arunca pe fereastră în acest domeniu fără a sărăci prea 

mult. Nu te lăsa ispitit să admiri „sufletele frumoase“; rămâi 
conştient de superioritatea ta. Apropie-te de monştrii virtuții 
cu un sarcasm interior; deniaiser la vertu — plăcere secretă. 

A te învâlrti în jurul tău; absenţa dorinței de a deveni 
„mai bun“, sau chiar „diferit“. Prea interesat pentru a nu 
arunca tentaculele sau plasele fiecărei moralității înspre 
lucruri —. 


426. 


Despre psihologia filosofului. Psihologi, aşa cum sunt 
ei posibili abia începând cu secolul 19: nu mai e vorba de 
acei gură-cască în stare să privească doi-trei paşi înainte şi 
sunt aproape mulțumiți să scurme în ei înşişi. Noi, psi- 
hologii viitorului, nu prea suntem dispuşi la introspecţie: 
socotim aproape un simptom al degenerăriui faptul că un 
instrument caută „să se cunoască pe sine“: noi suntem 
instrumente ale cunoaşterii şi dorim să avem întreaga nai- 
vitate şi precizie a unui instrument, — prin urmare nu este 
permis să ne analizăm, să ne „cunoaştem“. Primul indiciu 
al instinctului de autoconservare al unui mare psiholog: el 
nu se cercetează, nu are ochi, nu are interes şi nici curiozi- 
tate pentru sine însuşi... Marele egoism al voinţei noastre 
dominante ne cere ignorarea propriei făpturi, — ne cere să 
apărem ca „impersonali“, „,desinteresse“, „obiectivi“! 
vai, în ce grad excentric suntem opusul acestora! 

Noi nu suntem nişte Pascali, nu suntem interesați în 
mod special de „mântuirea sufletului“, de fericirea proprie, 
de virtutea noastră. — Nu avem nici timp şi nici suficientă 
curiozitate pentru a ne roti astfel în jurul propriei persoane. 
Dimpotrivă, la o privire mai adâncă, lucrurile stau altfel: 
noi îi suspectăm pe toţi cei care-şi contemplă buricul pen- 
tru că introspecţia ne apare ca fund o formă a denaturării 
geniului psihologic, ca un semn de întrebare privind in- 

stinctul psihologului: aşa după cum este denaturat şi ochiul 
unui pictor în spatele căruia se află voința de a privi doar 
pentru a privi. 


2. Despre critica filosofiei greceşti 


427. 


Apariția filosofilor greci începând cu Socrate este un 
simptom de decadence; instinctele antieline ies la 
suprafață... 

„Sofistul“ este încă un fenomen cu totul elin — inclusiv 
Anaxagora, Democrit, marii ionieni —; însă ca formă inter- 
mediară. Polisul îşi pierde credința în unicitatea culturii 
sale, în dreptul său de a stăpâni orice alt polis... Cultura, 
adică „zeii“, devine obiect de schimb, — pierzându-se 
credința în privilegiul unic al lui deus autochtonus. Binele 
şi răul de provenienţe diferite se amestecă: granița dintre 
bine şi rău se șterge... Acesta este „sofistul“... 

Filosoful, dimpotrivă, este reacţiunea: el vrea vechea 
virtute. El vede temeiurile declinului în declinul instituțiilor, 
el vrea instituţii vechi; el vede declinul în declinul autorității: 
el caută noi autorități (călătorii în străinătate, în literatun 
străine, în religii exotice...), el vrea polisul idea/ după ce 
conceptul „polis“-ului a devenit inactual (asemănător felu- 
lui în care evreii s-au menținut ca „popor“ după ce căzu- 
seră în robie). E se interesează de toți tiranii: ei vor să 
restabilească virtutea prin force majeure. 

Treptat, țot ceea ce este autentic elin este făcut răspun- 
zător pentru această degradare (iar Platon este tot atât de 
nerecunoscător față de Pericle, Homer, față de tragedie şi 
retorică, precum profeții față de David şi Saul.) Deciinul 

Greciei este privit ca un argument impotriva temeiurilor 
culturii eline: eroare fundamentală a filosofilor — Con- 
cluzie: lumea greacă dispare. Cauza: Homer, mitul, morali- 
tatea antică etc. 

Dezvoltarea antielină a judecății de valoare a filoso- 
filor: — factorul egiptean („viaţa după moarte“ ca tri- 
bunal...); — factorul semitic („demnitatea înţeleptului“, 
„şeicul“); — pitagoreicii, cultele subterane, tăcerea, mij- 
loacele de intimidare bazată pe reprezenterea lumii de din- 
colo, matematica: aprecierea religioasă, un fel de comerţ 
cu totalitatea cosmosului; — factorul preoţesc, ascetic, trans- 
cendent; — dialectica — există, nu-i aşa, deja la Platon o 
acribie conceptuală respingătoare şi pedantă? — Diminua- 
rea gustului spiritual autentic: nimeni nu mai percepe acum 
urâţenia şi clănțăneala oricărei dialectici directe. 

Cele două mişcări de decadence şi curente extreme 
merg alături: a) o decadence iubitoare de artă şi splen- 
doare, exuberantă şi ludic-malițioasă; b) stingerea patosu- 
lui moral-religios, împietrirea stoică, discreditarea plato- 
nică a simţurilor, pregătirea terenului pentru creştinism. 


428. 


Cât de departe merge coruperea psihologilor prin idio- 
sincrasia morală: — nici unul dintre vechii filosofi nu a 
avut curajul pentru teoria „voinţei nelibere“ (adică pentru 
o teorie care să nege morala); — nimeni nu a avut curajul 
să definească factorul tipic al plăcerii, al oricărei forme de 
plăcere („fericire“) ca sentiment al puterii: căci plăcerea de 
a deține puterea era socotită imorală; — nimeni nu avut 
curajul să conceapă virtutea ca pe o consecință a imoralității 
(a unei voințe de putere) în slujba genului (sau a rasei, 
ori a polisului) (căci voința de putere era socotită o imo- 
ralitate). 

În întreaga evoluţie a moralei nu apare nici un adevăr: 
toate elementele conceptuale cu care se operează sunt 
ficțiuni; toate cunoştinţele psihologice asupra cărora se 
insistă sunt falsificări, toate formele logicii introduse în 
acest imperiu al minciunii nu-s decât sofisme. Ceea ce-i 
caracterizează pe filosofii moralei este absenţa deplină a 
acurateţii, a autodisciplinării intelectului: ei socotesc „sen- 
timentele frumoase“ drept argumente: „pieptul lor umflat“ 
le pare foalele divinității... Filosofia morală este perioada 
scabroasă a istoriei spiritului. 

Primul mare exemplu: sub numele moralei, ca patro- 
nat al moralei, se comite o nelegiuire nemaiîntâlnită, 
într-adevăr o decadence în orice privință. Nu putem insista 
îndeajuns de puternic asupra faptului că marii filosofi 
greci reprezintă forma de decadence a oricărei robusteţi 
eline, decadence ce ajunge să fie prin ei contagioasă. — 
Această „virtute“, devenită complet abstractă, a fost ispita 
cea mai mare de a deveni tu însuți abstract: adică de a te 
desprinde. 

Momentul este foarte relevant: sofiştii ating cea dintâi 
critică a moralei, prima judecată limpede asupra moralei: 
— ei pun alături pluralitatea (condiționarea locală) judecăților 
de valoare morală; — ei lasă să se înțeleagă faptul că orice 
morală poate fi justificată dialectic: adică ei ghicesc în ce 
măsură orice întemeiere a unei morale trebuie să aibă un 
caracter sofistic, — un principiu care, ulterior, a fost demon- 
strat cu maximă anvergură de la Platon încoace (şi până la 
Kant); — ei instituie adevărul prim potrivit căruia nu există 
o „morală în sine“, un „adevăr în sine“, că este o înşelăciune 
a vorbi despre „adevăr“ în acest domeniu. 

Unde era pe atunci onestitatea intelectuală? 

Cultura greacă a sofiştilor a răsărit din ansamblul in- 
stinctelor greceşti; ea aparține culturii epocii lui Pericle, 
aşa după cum Platon îi este străin acesteia: predecesorii e! 

sunt Heraclit, Democrit, tipurile ştiinţifice ale vechu fi- 
losofii; ea îşi găseşte expresia, de pildă, în cultura înaltă a 
hu Tucidide. Şi, în cele din urmă, ea a fost confirmată: 
fiecare progres al cunoaşterii gnoseologice şi etice I-a res- 
tituit pe sofişti... Modul nostru de gândire actual este în 
mare măsură heraclitic, democritic şi protagoreic... ar fi 
suficient să spunem că el este protagoreic: pentru că 
Protagoras a sintetizat elementul herachtic şi pe cel de- 
moCritIC. 

(Platon: un mare Cagliostro — amintiţi-vă cum îl Ju- 
deca Epicur sau Timon, prietenul lui Pyrrho — — Oare ones- 
titatea lui Platon este indubitabilă?... Dar noi ştim cel puţin 
că el vroia să ştie expus ca adevăr absolut ceea ce lui nici 
măcar în mod condiționat nu 1 se părea a fi un adevăr: 
adică existenţa autonomă şi imortalitatea individuală a 
„sufletelor“.) 


429. 


Sofiştii sunt nici mai mult nici mai puţin decât realişti: 
el conferă ansamblului de valori şi practici curente statutul 
de valori, ei au curajul pe care îl au toate spiritele puter- 
nice, de a-şi recunoaşte propria imoralitate... 

Se crede oare că aceste mici oraşe libere greceşti, care 
s-ar fi sfâşiat reciproc mânate de furie şi gelozie, ar fi fost 
conduse de principii umanitare şi sincere? ] se poate oare 
reproşa lui Tucidide discursul pe care îl pune în gura so- 
lilor atenieni atunci când aceştia negociază cu melienii 
despre dispariție sau supunere? 

În mijlocul acestei tensiuni îngrozitoare doar Tartufii 
înnăscuți pot vorbi despre virtute — sau ce: care sunt dați 
la o parte, sihaştrii, dezertorii şi emigranții din realitate... 
Cu toții, indivizi care au negat pentru a putea să trăiască 
Cl ÎNŞIŞI. — 

Sofiştii erau greci: atunci când Socrate şi Platon au 
luat apărarea virtuţii şi a dreptății, aceştia erau evrei sau 
cine ştie ce altceva —. Tactica lui Grote de a-i apăra pe 
sofişti este falsă: el vrea să facă din ei nişte oameni de 
onoare şi nişte standarde morale, — însă cinstea lor a fost 
aceea de a nu amăgi prin cuvinte sforăitoare şi virtuți. 


430. 


Marea inteligenţă a oricărei educații pentru morală a 
fost mereu aceea de a căuta să atingi în acest domeniu 
siguranţa instinctului: astfel încât nici intenția bună, nici 
mijloacele bune nu au fost la început conştientizate. Omul 
trebuie să înveţe să acţioneze aşa cum exersează soldatul. 
Într-adevăr, această inconştienţă aparţine oricărei forme de 
desăvârşire: chiar şi matematicianul îşi instrumentează 
inconştient combinaţiile... 

Or, ce semnificaţie are reacția lui Socrate care reco- 
manda dialectica drept o cale spre virtute bătându-şi joc de 
cazul în care morala nu putea să se justifice logic? Însă 
tocmai aici rezidă specificul ei, — fără inconştiență, morala 
nu valorează nimic! 

Atunci când demonstrabilitatea s-a impus ca o premisă 
a îndemânării personale în domeniul virtuţii, aceasta a 
însemnat dizolvarea instinctelor greceşti. Toţi aceşti mari 
„virtuoşi“ şi făcători de cuvinte sunt tipuri caracteristice 
declinului. 

In praxi aceasta înseamnă că judecățile morale au fost 
desprinse de mediul în care au crescut şi în care aveau un 
sens, adică de temeiul şi solul lor grec şi de condiţiile 
politice greceşti, fiind astfel, sub aparenţa sublimării, de- 
naturalizate. Marile concepte de „bine“ şi „drept“ sunt 
detaşate de condiţiile cărora le aparţin devenind, sub forma 
unor „Idei“ de-acum autonome, obiecte ale dialecticii. În 

spatele lor se caută un adevăr anume, ele sunt privite ca 
nişte entități ori ca semne ale unor entități: e plăsmuită o 
lume în care ele sunt acasă, o lume din care provin... 

In Summa: abuzul culminează deja la Platon... lar acum 
era nevoie să fie inventat şi omul desăvărșirii abstracte: — 
bun, drept, înţelept, dialectician — pe scurt, sperietoarea 
filosofilor din Antichitate: o plantă cu rădăcinile în aer; o 
umanitate hpsită de orice instinct regulativ precis; o virtute 
care se „demonstrează“ prin argumente. „Individul“ în sine 
cu totul absurd! Artificialitatea cea mai prestigioasă... 

Pe scurt, dispariția caracterului natural al valorilor 
morale a avut drept consecință nevoia de a crea un tip 
uman degenerescent — „omul bun“, „fencitul “, „înțeleptul “. 
Socrate reprezintă un moment de maximă perversitate în 
istoria valorilor. 


431. 


Socrate. — Această răsturnare a gustului în favoarea 
dialecticii reprezintă un mare semn de întrebare. Ce s-a 
întâmplat de fapt? — Socrate, plebeul care a condus la 
această răsturnare, a învins astfel gustul e/evar, gustul aris- 
tocratului: — plebea şi-a impus victoria prin dialectică. 
Anterior lui Socrate, procedeul dialectic era respins de orice 
societate aleasă, fiind socotit compromițător; tineretul era 
avertizat în privinţa sa. La ce bun această etalare de argu- 
mente? La ce bun de fapt să demonstrezi? Faţă de ceilalți 
aveai la îndemână autoritatea. Porunceai, aceasta era sufi- 
cient. Între semeni, inter pares, exista tradiţia, şi ea o formă 
de autoritate: şi abia în ultimul rând „cădeai la învoială“! 
Nu era loc pentru dialectică. Ba mai mult, o asemenea 
prezentare publică de argumente trezea imediat suspiciu- 
nea. Care lucru cinstit îşi ține astfel la vedere motivele 
proprii? Este ceva indecent să-ţi arăţi toate cinci degetele 

odată. Ceea ce poate fi „demonstrat“ nu are o valoare prea 
mare. — Faptul că dialectica trezeşte neîncredere, că ea 
n-are putere de convingere, o ştie de altfel din instinct 
retorul oricărui partid. Nimic nu e mai lesne de anulat 
decât efectul discursului unui dialectician. Dialectica poate 
fi doar o armă în cazuri disperate. Trebuie să fii la restrişte, 
trebuie să ai dreptul de a constrânge: altfel ea nu-ți e de 
nici un folos. De aceea au fost evreii dialecticieni. Vulpoiul 
Reineke, Socrate şi ei tot dialecticieni. În mâna ta ţii astfel 
o armă necruțătoare. Şi poţi tiraniza cu ea, căci învingând 
îţi compromiți duşmanul. Apoi cu-ngăduinţă îl laşi să aducă 
el dovada că nu e idiot. Pe unul îl înfurii, pe altul îl faci 
neputincios, în timp ce tu însuţi rămâi raționalitate rece, 
triumfătoare, — astfel depotenfezi inteligenţa rivalului tău. 
— Ironia dialecticianului este o formă de răzbunare plebee: 
exploataţii îşi exprimă ferocitatea prin lama rece a silo- 
gismului... 

În cazul lui Platon — un fantast cu simţurile supraexci- 
tate — vraja conceptului a fost atât de mare, încât el a 
venerat şi a idolatrizat conceptul ca pe o formă ideală. 
Beţie a dialecticii: sub forma conştiinţei faptului că prin ea 
te iei în stăpânire — ca instrument al voinței de putere. 


432. 


Problema lui Socrate. — Cei doi opuşi: conştiinţa tra- 
gică, conştiinţa socratică, — evaluate după legea vieţii. 

În ce măsură conştiinţa socratică este un fenomen de 
decadence: în ce măsură însă se mai vădesc sănătate pu- 
ternică şi forță în întreaga atitudine a omului de ştiinţă, în 
dialectica şi îndemânarea sa, în rigoarea sa, (- sănătatea 
plebeului; răutatea sa, esprit frondeur, perspicacitatea sa, 
acea canaille au fond care-l caracterizează, ținută în frâu 
cu ajutorul inteligenței; „urât'“). 

Urâţire: autozeflemisirea, ariditatea dialectică, inteli- 
genţa de a te opune ca firan „tiranilor“ (instinctului). Totul 
este exagerat, excentric, caricatural la Socrate, un buffo cu 
instinctele lui Voltaire în corp. El descoperă o nouă formă 
de Agon, el este cel dintâi maestru de scrimă în cercurile 
aristocrate ale Atenei; el nu susține decât inteligența ma- 
ximă: o numeşte „virtute“ (— ghiceşte în ea sa/varea: nu 
era liber să fie inteligent, era de rigueur); a te controla 
pentru a intra în luptă cu argumente, iar nu cu afecte 
(— viclenia lui Spinoza, — sesizarea erorilor provenite din 
afect), — a descoperi cum să-l prinzi pe cel căruia 1-a 
aţâțat afectele, a descoperi că afectul procedează ilogic; 
exersarea autozeflemisirii pentru a tăia din rădăcină senti- 
mentul ranchiunei. 

Incerc să înțeleg din ce fel de stări parţiale şi ţinând 
de idiosincrasie poate fi dedusă problema socratică: echi- 
valarea pe care o face el între rațiune = virtute = fericire. 
Prin această absurditate a concepției despre indentitate a 
putut el să farmece: filosofia antică nu şi-a mai revenit 
niciodată... 

Absența deplină a interesului obiectiv: ură împotriva 
ştiinţei: idiosincrasia de a te simți ca problemă. Halucinații 
acute la Socrate: element morbid. A te îndeletnici cu mo- 
rala repugnă cel mai mult acolo unde spiritul este bogat şi 
autonom. Ce înseamnă faptul că Socrate este un monoman 
al moralei? — Intreaga filosofie „practică“ apare în prim- 
plan în situațiile de criză. Morala şi religia ca interese 
fundamentale sunt simptome ale unei asemenea situaţii. 


433. 


— Inteligența, luciditatea, severitatea şi caracterul lo- 
gic ca arme împotriva naturii sălbatice a instinctelor. Ul- 
timele trebuie să fie periculoase şi să amenințe cu dispariția: 
altfel nu are nici un sens a dezvolta inteligența până la o 

asemenea tiranie. A face din inteligență un tiran: — însă 
pentru aceasta trebuie mai întâi ca instinctele să fie tirani. 
Iată problema. — Momentul a fost foarte oportun. Rațiunea 
a devenit = virtute = fericire. 

Soluţie: filosofii greci se sprijină pe acelaşi fapt fun- 
damental al experienței lor interne ca şi Socrate: la câțiva 
paşi de exces, de anarhie, de desfrâu, — cu toții oameni ai 
aceleiaşi decadence. Ei văd în Socrate un medic: logica 
drept voinţă de putere, de autostăpânire, de „fericire“. 
Caracterul sălbatic şi anarhia instinctelor la Socrate este un 
simptom de decadence. Excesul logicii cât şi al lucidităţii 
rațiunii. Ambele sunt anomalii, ambele se presupun re- 
CIproc. 

Critică. Starea de decadence se trădează prin această 
preocupare pentru „fericire“ (adică pentru „mântuirea suf- 
letului““, adică a-ți percepe starea proprie ca pericol). Fa- 
natismul interesului lor pentru „fericire“ vădeşte patologia 
temeiului subiacent: era vorba despre un interes vital. A fi 
rațional sau a pieri, aceasta era alternativa înaintea căreia 
se aflau cu toţii. Moralismul filosofilor greci arată că ei se 
simțeau în pericol... 


434. 


De ce a rezultat o prefăcătorie? — Psihologia rudimen- 
tară care lua în calcul doar momentele conştiente ale omu- 
lui (drept cauze), care socotea „faptul de a fi conştient“ 
drept un atribut al sufletului, care căuta o voință (adică o 
intenție) în spatele oricărei fapte: ea avea nevoie mai întâi, 
ca întrebării: ce vrea omul? Să-i dea răspunsul: fericirea 
(n-aveai dreptul să spui „puterea“: aceasta ar fi fost imo- 
ral); — prin urmare, în orice acțiune a omului este prezentă 
intenţia ca prin ea să se obţină fericirea. În al doilea rând: 
atunci când omul nu atinge efectiv fericirea, care este 
motivul? O eroare în alegerea mijloacelor — care este 

mijlocul infailibil de a atinge fericirea? Răspuns: virtutea. 
— De ce virtutea? — Pentru că ea reprezintă raționalitatea 
cea mai înaltă şi pentru că raționalitatea face imposibilă 
eroarea de a te înşela în privința mijloacelor: ca rațiune, 
virtutea este calea spre fericire. Dialectica este îndeletnicirea 
permanentă a virtuţii, pentru că ea exclude orice tulburare 
a intelectului, toate afectele. 

În fond omul nu vrea „fericirea“. Plăcerea este un 
sentiment al puterii: dacă excluzi afectele, excluzi de fapt 
stările ce oferă cel mai intens sentimentul puterii, prin 
urmare plăcerea. Raționalitatea cea mai înaltă este o stare 
sufletească rece şi clară ce este departe de a oferi acel 
sentiment al fericirii pe care-l produce beţia de orice fel. 

Filosofii antici combat tot ceea ce ameţeşte, — ceea ce 
tulbură răceala absolută şi neutralitatea conştiinţei... Ei 
erau consecvenţi în virtutea falsei lor presupoziţii: anume 
că conştiinţa ar fi starea înaltă, starea supremă premisa 
perfecțiunii, când, de fapt, opusul este adevărat — — — 

În măsura în care vrei, în măsura în care ştii, nu există 
perfecțiune a faptei, oricare ar fi ea. Filosofu antici au fost 
cei mai mari cârpaci ai practicii pentru că s-au condamnat 
teoretic la cârpăceală... In praxi totul a devenit o prefăcă- 
torie: — iar cel care sesiza acest lucru, Pyrrho de pildă, 
gândea ca toată lumea, respectiv că în privinţa bunătăţii şi 
a onestităţii „oamenii simpli“ îi depăşesc cu mult pe filosofi. 

Toate naturile profunde ale Antichității erau scârbite 
de filosofii virtuții: ei erau văzuți ca nişte clănțăi şi come- 
dianți. (Cum era judecat P/aton: de Epicur, de Pyrrho.) 

Rezultat: În practica vieţii, în răbdare, bunătate şi spri- 
Jin reciproc, oamenii simpli le sunt superiori: — asemănă- 
tor judecății pe care o enunță Dostoievski sau Tolstoi de- 
spre mujicii lor: ei au o atitudine mai filosofică în practică, 
un fel mai curajos de a înfrunta necesitatea... 

435. 


Despre critica filosofului.— Credinţa filosofilor şi a 
moraliştilor că pot scăpa de decadence dacă o vor combate 
nu-i decât autoamăgire. Aceasta stă în afara voinţei lor: şi 
oricât de puțin ar recunoaşte-o, mai târziu se descoperă 
totuşi că ei au fost unii dintre promotorii cei mai eficienți 
al acesteia. 

Să luăm filosofii Greciei, Platon bunăoară. El a des- 
prins instinctele de polis, de întreceri, de îndemânarea 
oşteanului, de artă şi frumuseţe, de misterii, de credinţa în 
tradiție şi strămoşi... El a fost ademenitorul celor nob/es: 
el însuşi ademenit de plebeul Socrate... El a negat toate 
condiţiile de posibilitate ale „grecului de viță“ integru, a 
integrat în practica zilnică dialectica, a conspirat alături de 
tirani, s-a ocupat de politica viitorului şi a dat exemplul 
celei mai complete desprinderi de tradiție a instinctului. 
El este profund pasionat de tot ceea ce este antigrecesc... 

Aceşti mari filosofi reprezintă în succesiunea lor for- 
mele tipice de decadence: idiosincrasiă moral-religioasă, 
anarhismul, nihilismul (&5apopa), cinismul, împictrirea, 
hedonismul, reacționarismul. 

Intrebarea privind „fericirea“, „virtutea“, „mântuirea 
sufletului“ este expresia caracterului fiziologic contradic- 
toriu al acestor firi decadente: instinctelor le lipseşte cen- 
trul de greutate, țelul. 


436. 


În ce măsură dialectica şi credinţa în rațiune se ba- 
zează încă pe prejudecăţi morale. În cazul lui Platon, ca 
foşti locuitori ai unei lumi inteligibile a Binelui, noi mai 
suntem încă în posesia unei moşteniri din acea epocă: di- 
alectica divină, ca avându-și sorgintea în Bine, conduce la 
orice formă a Binelui (prin urmare deopotrivă „înapoi“). 

Chiar şi Descartes a înțeles faptul că într-un mod de gân- 
dire radical creştin-moral care crede într-un Dumnezeu bun, 
creator al tuturor lucrurilor, abia veracitatea lui Dumnezeu 
ne garantează judecățile bazate pe simţuri. Independent de 
O sancţionare şi o garantare religioasă a simţurilor şi a 
raționalității noastre — ce anume ne-ar putea îndreptăți să 
avem încredere în existenţă? Faptul că gândirea noastră ar 
fi însăşi măsura realului, că lucrul ce nu poate fi gândit, nu 
există — este un non plus ultra stângaci al unei credulități 
morale (într-un principiu esențial al adevărului situat în 
inima lucrurilor), şi, în sine, o afirmație iraţională ce con- 
trazice permanent experienţa noastră. Or, tocmai că noi nu 
putem nimic gândi în măsura în care este... 


437. 


Adevăraţii filosofi ai grecilor sunt cei de dinaintea lui 
Socrate (— cu Socrate se schimbă ceva). Ei toți sunt per- 
sonaje distinse refuzând contactul cu plebea şi moravurile, 
maturi, gravi până la obscuritate, cu ochiul atent şi fără a 
fi străini de chestiunile statului şi de diplomaţie. Ei antici- 
pează, înaintea înţelepților, toate marile concepții asupra 
lucrurilor: le reprezintă ei înşişi, se aşază pe sine în sistem. 
Nimic nu oferă un concept mai înalt despre spiritul grec 
decât această fecunditate neaşteptată în materie de tipuri, 
decât această completitudine involuntară în stabilirea 
marilor posibilități ale idealului filosofic. — În epoca ulte- 
rioară remarc doar o singură figură originală: un întârziat, 
însă în mod necesar ultimul, — nihilistul Pyrrho: — el are 
instinctul împotriva a tot ceea ce a survenit între timp: 
socraticii, Platon, optimismul de artist al lui Heraclit. 
(Pyrrho revine prin Protagoras la Democrit...) 


x 

Epuizarea infeleaptă: Pyrrho. Trăind cu simplitate prin- 
tre cei simpli. Nici un orgoliu. A trăi în maniera comună; 
a cinsti şi a crede ceea ce crede toată lumea. Ferindu-se de 
ştiinţă şi spirit, ca şi de tot ceea ce duce la superbie. Sim- 
plu: răbdare indescriptibilă, nepăsător, blând. ardea, ba 
mai mult zpavrps. Un budist al Greciei crescut în larma 
şcolilor; venit târziu; epuizat; protestul celui obosit împo- 
triva zelului dialecticienilor; hpsa credinţei acestuia în im- 
portanţa tuturor lucrurilor. El l-a văzut pe Alexandru, i-a 
văzut şi pe penitenții indieni. Un asemenea ins întârziat şi 
rafinat se lasă ispitit de tot ceea ce e simplu, sărac, idiot. 
Aceasta narcotizează: te face să te tolăneşti (Pascal). Pe de 
altă parte, în mijlocul forfotei şi neştiuţi de nimeni, ei simt 
puțină căldură: aceşti inşi obosiţi au nevoie de căldură... 
A depăşi contradicția; a părăsi întrecerea, voința de afir- 
mare: a nega instinctele grecești. (Pyrrho a trăit alături de 
sora lui, care era moaşă.) A ascunde înțelepciunea pentru 
ca ea să nu atragă atenţia; a-i da un strai sărac şi jerpelit; 
a face lucrurile cele mai umile: a te duce la piaţă ca să 
vinzi purcei de lapte... Amabilitate; seninătate; indiferenţă; 
nici o virtute ce are nevoie de gesturi; comun chiar şi în 
virtute: ultimă autodepăşire, ultimă indiferență. 

Pyrrho, asemănător lui Epicur, două forme de deca- 
dence elină: înrudiţi în ceea ce priveşte ura împotriva dialec- 
ticii Şi a tuturor virtuților prefăcute — ambele se numeau pe 
atunci filosofie —; disprețuind intenționat ceea ce iubesc; 
alegând în acest scop nume comune, fără căutare; repre- 
zentând o stare în care nu eşti nici bolnav, nici sănătos, 
NICI Viu ŞI nici mort... Epicur mai naiv, mai idilic, mai 
recunoscător; Pyrrho mai matur, mai trecut prin viață, mai 
nihilist... Viaţa lui a fost un protest împotriva marii 
concepții despre identitate (fericire = virtute = cunoaştere). 
Viaţa justă nu se promovează prin ştiinţă: înţelepciunea nu 
te face „înțelept“... Viaţa justă nu urmăreşte fericirea, ig- 
noră fericirea... 

438. 


Lupta împotriva „vechii credinţe“, aşa cum a purtat-o 
Epicur, a fost, în sens strict, lupta împotriva creştinismului 
preexistent, — lupta împotriva lumii vechi, o lume deja 
deprimată, acrită de moralitate şi sentimente de vinovăție, 
îmbătrânită şi măcinată de boli. 

Nu „coruperea moravurilor“ Antichității, ci tocmai 
transfigurarea ei morală reprezintă premisa datorită căreia 
creştinismul a putut pune stăpânire pe Antichitate. Fana- 
tismul moral (pe scurt: Platon) a distrus păgânismul răs- 
turnându-i valorile şi otrăvindu-i inocenţa. Ar trebui să 
înțelegem odată că tot ceea ce a fost distrus acolo era 
superior în comparaţie cu noul stăpân! — Creştinismul a 
crescut din pervertirea psihologică, a prins rădăcini doar în 
mediul corupt. 


439. 


Caracterul ştiinţific: ca dresură sau ca instinct. — Eu 
observ la filosofii greci o devitalizare a instinctelor: altfel 
el nu s-ar fi putut înşela până-ntr-atât încât să postuleze 
faptul că starea conștientă are o valoare mai mare. Inten- 
sitatea conştiinţei este invers proporţională cu uşurinţa şi 
rapiditatea transferului cerebral. Acolo domina opinia con- 
trară despre instinct: ceea ce constituie tot un simptom al 
instinctelor s/ăbite. 

Într-adevăr, trebuie să căutăm viața deplină acolo unde 
ea este cel mai puțin conştientă (adică acolo unde ea îşi 
prezintă cel mai puțin logica sa, motivele sale, mijloacele 
şi intențiile sale, utilitatea sa). Revenirea la starea caracte- 
rizată prin bon sens, bon homme, prin „oamenii simpli“ de 
tot felul. Onestitatea şi inteligenţa inmagazinate de-a lun- 
eul unor generaţii care n-au fost niciodată conştiente de 
principiile lor, ba chiar s-au cam ferit de principiu. Pretenția 

unei virtuți ce raționează nu este rezonabilă... Un filosof 
se compromite printr-o atare pretenție. 


440. 


Atunci când, prin exercițiu, de-a lungul unui întreg şir 
de generații, morala a fost astfel înmagazinată — deci rafi- 
namentul, prevederea, vitejia, cinstea — forța totală a aces- 
tei virtuți concentrate iradiază chiar în sfera în care ones- 
titatea este lucrul cel mai rar, în sfera spirituală. În orice 
conştientizare se exprimă o indispoziție a organismului; 
trebuie încercat ceva nou, nimic nu este îndeajuns de satis- 
făcător în acest scop, există griji, tensiune, iritabilitate — 
toate acestea constituie conştientizarea... Geniul rezidă în 
instinct, bunătate de asemenea. Acţionezi desăvârşit în 
măsura în care acționezi instinctiv. Chiar din perspectivă 
morală, orice gândire care se desfăşoară conştient este o 
simplă tentativă, de cele ma: multe ori un aspect contrar 
moralei. Atunci când gânditorul începe să raționeze se 
afişează întotdeauna onestitatea ştiinţifică: faceţi proba 
cântărindu-i pe cei prea înţelepţi atunci când încep să pe- 
roreze despre morală... 

Se poate demonstra că orice gândire ce decurge 
conştient va prezenta de asemenea un grad mult mai redus 
de moralitate decât gândirea aceluia care este condus de 
instinctele sale. 


44]. 


Lupta împotriva lui Socrate, a lui Platon, a tuturor 
şcolilor socratice izvorăşte din acel instinct profund care 
ştie că oamenii nu pot fi făcuți mai buni dacă virtutea li se 

rezintă ca fiind demonstrabilă, ca necesitând argumente... 
In cele din urmă e vorba despre faptul meschin potrivit 
căruia instinctul agonal i-a constrâns pe toți aceşti dialec- 

ticieni să-şi venereze propria aptitudine personală drept 
calitate supremă şi să prezinte orice alt bine ca fiind 
condiționat de ea. Spiritul antiştiințific al acestei întregi 
„filosofii“: ea vrea să aibă intotdeauna dreptate. 


442. 


Aceasta este extraordinar! De la începuturile filosofiei 
greceşti observăm o luptă împotriva ştiinţei purtată cu 
mijloacele unei teorii a cunoaşterii, respectiv scepticismul: 
şi pentru ce? Mereu în favoarea moralei... (Ura față de 
fiziocraţi şi medici.) Socrate, Aristip, megaricii, cinici, 
Epicur, Pyrrho — Un atac general împotriva cunoaşterii în 
favoarea moralei... (De asemenea ura față de dialectică.) 
Rămâne totuşi o problemă: pentru a se elibera de ştiinţă ei 
se apropie de sofistică. Pe de altă parte, toţi fiziocraţii se 
trudesc să preia în principiile lor schema adevărului, a ființei 
adevărate: de pildă atomul, cele patru elemente (uxta- 
punerea ființării pentru a explica diversitatea şi schimba- 
rea —). Promovarea dispreţului față de obiectivitatea intere- 
sului: revenirea la interesul practic, la utilitatea personală 
a oricărei cunoașteri. 

Lupta împotriva ştiinţei se îndreaptă împotriva 1) pa- 
tosului acesteia (obiectivitatea); 2) a mijloacelor sale (adică 
împotriva utilității ei); 3) a rezultatelor sale (ca fiind 
copilăreşti). 

Este aceeaşi luptă pe care o va purta mai târziu bise- 
rica în numele evlaviei: ea moşteneşte întregul arsenal antic 
necesar acestei lupte. Teoria cunoașterii joacă acelaşi rol 
ca şi la Kant sau la indieni... Dar cui îi pasă: important 
este să-ţi păstrezi mâna liberă pentru propria „cale“. 

Împotriva a ce se apără ei de fapt? Împotriva datoriei, 
împotriva legității, împotriva constrângerii de a merge mână 
în mână —: mi se pare că ei numesc aceasta libertate... 

Aici se exprimă acea decadence: instinctul sohdarității 
a degenerat într-atât încât solidaritatea este resimțită drept 
liranie: ei resping autoritatea, sohdaritatea, înscrierea în 
formație pentru o monotonie lipsită de nobleţe a mişcării. 
Ei urăsc caracterul progresiv al ştiinţei, ritmul acesteia, 
urăsc faptul-de-a-nu-voi-să-ajungi-la-sosire, respirația am- 
plă, indiferența personală a omului de ştiinţă. 


443. 


De fapt, morala are o atitudine ostilă față de ştiinţă: o 
avea deja şi Socrate — şi anume pentru că ştiinţa apreciază 
ca fiind importante lucruri ce nu au nimic de-a face cu 
noțiunile de „bun“ şi „rău“, prin urmare ea îi sustrage 
sentimentului pentru „bun“ şi „rău“ consistenţa. Cu alte 
cuvinte, morala vrea ca omul să 1 se aservească în în- 
tregime, cu toată energia sa: ea socoteşte faptul că omul 
se preocupă în mod serios de plante şi astre drept o risipă 
din partea celui care nu este indeajuns de bogat pentru a 
risipi. De aceea, atunci când Socrate a adus cu sine în 
ştiinţă maladia moralizării, caracterul ştiinţific a intrat în 
Grecia în declin: o culme precum modul de gândire a lui 
Democrit, Hippocrate şi Tucidide nu a mai fost atinsă a 
doua oară. 


444. 


Problema fi/osofului şi a omului de ştiinţă. — Influenţa 
vârstei; obişnuințe depresive (claustrare â la Kant; supra- 
solicitare; alimentare insuficientă a creierului; lectură). Mai 
esențial: oare nu există deja un simptom de decadence în 
această orientare spre atare generalitate? Obiectivitatea ca 
dezagregare a voinţei (— a sta cât mai departe...). Aceasta 
presupune o mare adiafornie împotriva instinctelor puter- 

nice: un fel de izolare, de situare specială, de împotrivire 
la instinctele normale. 

Tip: detaşarea de patrie; în cercuri tot mai mari; exo- 
tismul tot mai mare; amuţirea vechilor imperative — —; 
chiar această interogare constantă „încotro“ („fericirea“) 
este un simptom al desprinderii de formele de organizare, 
de evadare. 

Problemă: oare omul de știință este un simptom mai 
accentuat al fenomenului de decadence decât filosoful? — 
luat ca intreg, el nu este întru totul desprins, doar o parte 
din el este consacrată în mod absolut cunoaşterii, dresată 
pentru un anumit unghi de vedere — el are nevoie aici de 
toate virtuțile specifice sănătății şi unei rase puternice, de 
o mare vigoare, bărbăție, inteligență. El este mai degrabă 
un simptom al unei diversități mai înalte a culturii decât al 
epuizării acesteia. Savantul de tip decadence nu este un 
savant propriu-zis. În timp ce filosoful de tip decadence a 
fost privit, cel puţin până acum, drept filosoful tipic. 


445. 


Nimic nu este mai rar printre filosofi decât onestitatea 
intelectuală: poate că ei spun contrariul, poate chiar cred 
acest lucru. Însă întreaga lor îndeletnicire face ca ei să nu 
îngăduie decât anumite adevăruri: ei ştiu ce anume trebuie 
să demonstreze, aproape că se recunosc între ei ca filosofi 
după faptul că sunt de acord în privinţa acestor „adevă- 
ruri“. Aşa sunt de pildă adevărurile morale. Însă credința 
în morală nu este încă o dovadă de moralitate, există ca- 
zuri — iar cazul filosofilor face parte din această catego- 
rie — în care o asemenea credință este pur şi simplu o 
imoralitate. 

446. 


Ce anume este retrograd la filosof? — Faptul că el 
afirmă despre calitățile sale că sunt necesare şi că ar fi 
singurele calități în măsură să conducă la „binele suprem“ 
(de pildă dialectica, precum Platon). Faptul că el ierarhi- 
zează toate tipurile umane subordonându-le tipului propriu 
socotit a fi cel mai înalt. Faptul că el disprețuieşte ceea ce 
este prețuit în rest — că deschide o prăpastie între valorile 
supreme ale preoților şi cele laice. Faptul că el ştie ce este 
adevărat, ce este Dumnezeu, care este țelul, care este calea... 
Filosoful tipic este în această privință absolut dogmatic; — 
dacă are nevoie de scepticism este ca să poată vorbi dog- 
matic despre ceea ce-i stă la inimă. 


447. 


Filosoful impotriva rivalilor, de pildă împotriva ştiinţei: 
aici el devine un sceptic; el îşi arogă o formă de cunoaştere 
pe care i-o refuză omului de ştiinţă; aici el merge mână în 
mână cu preotul pentru a nu fi suspectat de ateism, de 
materialism; el consideră un atac împotriva sa drept un 
atac împotriva moralei, a virtuţii, a religiei, a ordinii, — el 
ştie să-şi compromită adversarii făcând din ei nişte „ispiti- 
tori“ şi „corupători“: aici el merge mână-n mână cu puterea. 

Filosoful în luptă cu alţi filosofi: el încearcă să-i îm- 
pingă spre ipostaza de anarhişti, de necredincioşi, de duş- 
mani ai autorității. In summa: în măsura în care luptă, 
filosoful luptă exact ca un preot, ca un cler. 

3. Adevărul şi eroarea filosofilor 


448. 


Filosofia definită de Kant ca „ştiinţă a limitelor 
rațiunii “!! 


449. 


Filosofia ca artă de a descoperi adevărul: conform lui 
Aristotel. Pe când epicureii, care şi-au însuşit teoria sen- 
zualistă a lui Aristotel despre cunoaştere, ironizează şi 


“cc 


resping căutarea adevărului; „Filosofia ca artă de a trăi“. 


450. 


Cele trei mari naivități: 
Cunoaşterea ca mijloc de a atinge fericirea (ca şi 


când...) 
ca mijloc de a atinge virtutea (ca şi 
când...) 


ca mijloc de „negare a vieţii“, — în 
măsura în care ea este un mijloc 
de a dezamăgi — (ca şi când...) 


451. 


Că ar exista un „adevăr“ de care să te poţi apropia —! 


452. 


Eroarea şi ignoranța sunt funeste. — Afirmația că 
adevărul există şi că ienoranţa şi eroarea vor dispărea este 
una dintre cele mai mari ispite. Presupunând că ea este 
crezută, voința de a cerceta, de a examina, de a fi circum- 
spect, de a încerca va fi paralizată; ba chiar s-ar putea să 

fie privită ca nelegiuită, respectiv ca îndoială în privinţa 
adevărului... 

„Adevărul“ este prin urmare mai funest decât eroarea 
şi ignoranţa, pentru că suprimă forţele prin care sunt pro- 
movate luminarea şi cunoaşterea. 

Afectul /enei ia acum partea „adevărului“ — (,„Gândi- 
rea este o trudă, o mizerie!“), deopotrivă ordinea, regula, 
fericirea de a poseda, mândria înțelepciunii, — vanitatea, in 
summa: — este mai comod să asculți decât să cercetezi, 
este mai măgulitor să gândeşti „eu dețin adevărul“, decât 
să vezi în jurul tău numai beznă... dar mai ales toate aces- 
tea lniştesc, oferă încredere, uşurează viaţa, — „îndreaptă“ 
caracterul în măsura în care reduc neincrederea. „„Pacea 
sufletului“, „liniştea conştiinţei“: nişte invenţii posibile doar 
prin premisa că adevărul este manifest — „După roadele lor 
îl veți recunoaşte“... „Adevărul“ este adevăr pentru că el 
face oamenii mai buni... Procesul se continuă: orice bine, 
orice succes este pus în contul „adevărului“. 

Aceasta este dovada forței: fericirea, împăcarea, bună- 
starea comunității şi a individului sunt înţelese acum ca 
nişte consecințe ale credinței în morală... Reciproca: in- 
succesul se explică prin lipsa credinţei —. 


453. 


Cauzele erorii rezidă atât în voința bună a omului cât 
ŞI în cea rea —: el îşi ascunde în mii de cazuri realitatea, o 
falsifică pentru a nu suferi datorită voinţei sale bune sau 
rele. Dumnezeu, de pildă, ca diriguitor al destinului omu- 
lui: sau interpretarea destinului său insignifiant ca şi când 
totul ar fi fost hotărât şi gândit în scopul mântuirii sufle- 
tului său, — această carență în materie de „filologie“, care, 
unui intelect mai subtil, trebuie să-i apară drept o impuri- 
tate şi falsificare, se manifestă, de regulă, sub inspirația 
voinței bune. Voința bună, „sentimentele nobile“, „stănle 

elevate“ sunt, în ceea ce priveşte mijloacele pe care le 
utilizează, nişte calpuzani şi şarlatani de aceeaşi teapă ca 
şi afectele, condamnate moral şi numite egoiste, ale iubirii, 
urii şi răzbunării. 

Erorile sunt ceea ce umanitatea trebuie să plătească cel 
mai scump: şi, dacă privim în ansamblu, erorile „voinţei 
bune“ i-au dăunat cel mai profund. Nebunia care te face 
fericit este mai periculoasă decât aceea care are nemijlocit 
urmări negative: cea din urmă te face mai ager, mai neîn- 
crezător, purifică rațiunea — prima o adoarme... 

Sentimentele frumoase, emoţiile elevate fac parte — 
din punct de vedere fiziologic — dintre remediile narcotice: 
abuzul de ele are exact aceeaşi consecinţă ca şi abuzul de 
oricare alt narcotic, — s/ăbirea nervilor... 


454. 


Eroarea este luxul cel mai costisitor pe care şi l-a permis 
omul: iar atunci când eroarea a devenit chiar o eroare fi- 
ziologică, ea periclitează viața. Prin urmare, pentru ce a 
plătit umanitatea cel mai mult până acum, pentru ce a ispășit 
cel mai tare? Pentru „adevărurile“ sale; căci acestea au 
fost, toate, erori in physiologicis... 


455. 


Confuziile psihologice: nevoia de a crede — confun- 
dată cu „voinţa de adevăr“ (ca la Carlyle). Dar şi nevoia de 
a nu crede a fost confundată cu „voinţa de adevăr“ (- o 
nevoie de a te elibera, din sute de motive, de o credinţă; 
a avea dreptate împotriva unui „credincios“ oarecare). Ce 
il inspiră pe sceptic? Ura împotriva dogmaticilor — sau o 
nevoie de linişte, o oboseală ca la Pyrrho. 

Avantajele pe care ar fi trebuit să le aducă adevărul 
erau avantajele credinței în el: — cu alte cuvinte, în sine, 

adevărul putea fi oricât de penibil, de dăunător, de fu- 
nest —. De asemenea, „adevărul“ a fost iarăşi combătut, 
doar atunci când erau aşteptate avantaje din partea victo- 
riei, — de pildă, eliberarea de puterile dominante. 

Metodica adevărului nu a fost descoperită din motive 
care țineau de adevăr, ci din motive legate de putere, de 
faptul-de-a-vrea-să-fii-superior. 

Prin ce se demonstrează adevărul? Prin sentimentul 
puterii sporite, — prin utilitate,— prin caracterul indispen- 
sabil, — pe scurt, prin avantaje (respectiv ipoteze în legă- 
tură cu felul în care ar trebui să arate adevărul pentru a fi 
recunoscut de noi). Dar aceasta este o prejudecată: un semn 
că nu este câtuşi de puţin vorba despre adevăr... 

Ce înseamnă de pildă „voinţa de adevăr“ la frați Gon- 
court? la naturalişti ? — Critica „obiectivităţii. 

De ce să cunoşti: de ce să nu te înşeli, mai degrabă?... 
Ceea ce s-a vrut a fost întotdeauna credința — iar nu 
adevărul... Credinţa este produsă prin mijloace opuse faţă 
de metodica cercetării —: ea o exclude chiar pe aceasta 
din urmă —. 


456. 


Un anume grad al credinței ne este suficient astăzi ca 
obiecție împotriva lucrului crezut — ba mai mult, ca semn 
de întrebare faţă de sănătatea spirituală a credinciosului. 


457. 


Martiri. — Pentru a fi combătut, tot ce se bazează pe 
venerație impune, din partea celor care atacă, o anumită 
îndrăzneală, o anumită atitudine necruțătoare, ba chiar 
neruşinată... Dacă ne gândim la faptul că de milenii ome- 
nirea a sacralizat ca adevăruri doar erori, că ea a înfierat 
orice critică a acestora ca semn al unei gândiri păcătoase, 

trebuie să recunoaştem cu regret că a fost nevoie de un 
număr destul de mare de imoralități pentru a iniţia atacul, 
adică revenirea la rațiune... Faptul că aceşti martiri s-au 
prezentat pe sine întotdeauna drept „martiri ai adevărului“, 
[1 se poate ierta; adevărul este că nu impulsul spre adevăr, 
ci disoluția, scepticismul eretic, setea de aventură au 
reprezentat impulsul din care pornea negația lor —. Alteori 
ranchiunile personale sunt cele care-i împing în domeniul 
problemelor — ei luptă împotriva problemelor, pentru a 
avea dreptate împotriva persoanelor. Dar, mai ales, răzbu- 
narea a devenit utilă din punct de vedere ştiinţific, — răz- 
bunarea oprimaţilor, a celor care au fost daţi la o parte şi 
chiar exploataţi de adevărul dominant... 

Adevărul, respectiv metoda ştiinţifică, au fost conce- 
pute şi promovate de cei care au sesizat în ele un instru- 
ment de luptă, — o armă de distrugere... Pentru a da pres- 
tigiu ostilității lor, ei aveau de altfel nevoie de un aparat pe 
măsura celor pe care-i atacau: — ei au afişat conceptul de 
„adevăr“ ca fiind tot atât de necondiţionat precum cel al 
adversarilor lor, — ei au devenit fanatici, cel puțin cât 
priveşte atitudinea proprie, pentru că nici o altă atitudine 
nu a fost luată în serios. Restul l-au făcut apoi prigoana, 
suferința şi incertitudinea celui prigonit, — ura a crescut şi 
prin urmare a diminuat posibilitatea de a rămâne pe tărâmul 
ştiinţei. În cele din urmă, ei au vrut cu toţii să aibă dreptate 
într-un mod tot atât de absurd ca şi rivalii lor... Cuvântul 
„convingere“, „credință“, mândria martiriului — toate aces- 
tea sunt stări nefavorabile cunoaşterii. Duşmanii adevăru- 
lui au acceptat în cele din urmă de la sine întreaga manieră 
subiectivă de a decide cu privire la adevăr, adică prin ati- 
tudine, sacrificiu, hotărâri eroice, — cu alte cuvinte, au 
prelungit dominația metodei contrare ştiinţei. Ca martiri, 
el şi-au compromis propria faptă. 

458. 


Distincția periculoasă dintre „teoretic“ şi „practic“, 
de pildă la Kant, dar şi la antici: — ei se comportă de parcă 
spiritualitatea pură le-ar înfăţişa problemele cunoaşterii şi 
ale metafizicii; — ei procedează ca şi când, oricum ar arăta 
adevărul teoriei, practica ar trebui apreciată după criterii 
proprii. 

Primul caz îl combat prin teoria mea despre psihologia 
filosofilor: construcţia lor cea mai speculativă şi „spiritua- 
litatea“ lor rămâne totuşi doar amprenta cea mai palidă a 
unui fapt fiziologic; orice caracter voluntar e absent, totul 
este instinct, totul este îndreptat de la bun început pe anu- 
mite că... 

Împotriva celui de-al doilea caz ridic întrebarea dacă 
noi mai cunoaştem şi altă metodă de a acţiona bine decât 
aceea de a gândi corect; gândirea corectă este o acțiune, 
aşa după cum acțiunea presupune gândire. Avem noi vreo 
facultate de a judeca altfel valoarea unui mod de viaţă 
decât valoarea unei teorii: adică prin inducție, prin 
comparaţie?... Naivii cred că aici noi ne-am pricepe mai 
bine, că am şti ce este „bine“, — iar filosofii se iau după ei. 
Conchidem că aici s-ar afla o credință şi nimic altceva... 

„Trebuie să acționăm; prin urmare este nevoie de un 
principiu orientativ“ — spuneau chiar scepticii din Anti- 
chitate. Urgenţa unei decizii ca argument pentru a socoti 
ceva ca fiind adevărat în acest domeniu!... 

„Nu trebuie să acţionăm“ — au spus budiştii, frații lor 
mai consecvenţi, şi au născocit un fir călăuzitor pentru a te 
desprinde de acțiune... 

A te înregimenta, a trăi aşa cum trăieşte „omul 
obişnuit“, a socoti just şi bun ceea ce e/ socoteşte a fi ca 
atare: aceasta înseamnă a te supune instinctului de turmă. 
Trebuie să-ţi duci curajul şi vigoarea atât de departe încât 

să resimţi ca pe 0 rușine o asemenea supunere. A nu trăi 
după un criteriu dublu!... A nu separa teoria de practică!... 


459. 


Faptul că nimic nu este adevărat din ceea ce altădată 
a fost socotit adevărat —. Ceea ce odinioară a fost disprețuit 
ca fiind nelegiuit, interzis, vrednic de ignorat, funest 
înfloreşte astăzi pe cărarea fermecătoare a adevărului. 

Nu ne mai interesează toată această morală veche: nu 
mai există nici un concept în interiorul ei care să merite 
atenție. Am depăşit-o, nu mai suntem suficient de ignoranți 
şi de naivi pentru a trebui să ne lăsăm amăgiți în acest 
mod... Exprimat mai galant: nu mai suntem îndeajuns de 
virtuoşi pentru aceasta... Iar dacă adevărul, în sensul vechi, 
era „adevăr“ doar pentru că era aprobat, pentru că putea fi 
aprobat de vechea morală, rezultă că noi nu mai avem 
nevoie nici de adevărul de odinioară... Criteriul nostru 
pentru adevăr nu mai este deloc moralitatea: noi refutăm o 
aserțiune demonstrând dependenţa ei de morală, faptul că 
este inspirată de sentimente nobile. 


460. 


Toate aceste valori au un caracter empiric şi condițio- 
nat. Însă cel care crede în ele, cel care le venerează nu vrea 
să recunoască tocmai acest caracter. Toţi filosofii cred în 
aceste valori, iar o formă a veneraţiei lor a fost osteneala 
de a face din ele adevăruri a priori. Caracterul falsificant 
al veneraţiei... 

Veneraţia este marea probă a onestității intelectuale: 
însă în întreaga istorie a filosofiei nu întâlneşti nici un caz 
de onestitate intelectuală, — ci doar „iubirea Binelui“... 

Absența deplină a metodei de a examina valoarea aces- 
tor valori; în al doilea rând: repulsia de a examina aceste 

valori, de a le privi în general ca fiind condiţionate. — In 
cazul valorilor morale s-au reunit toate instinctele contrare 
ştiinţei pentru a exclude ştiinţa din acest domeniu. 


4. Consideraţie finală 
privind critica filosofiei 


461. 


De ce sunt filosofii nişte calomniatori. Ostilitatea în- 
veninată şi oarbă a filosofilor faţă de simțuri, — cât de mult 
se exprimă vulgul şi omul cunsecade prin această ură! 

Poporul consideră întotdeauna un abuz, despre care 
simte că ar avea consecințe nefaste, drept o obiecție împo- 
triva lucrului de care s-a abuzat: toate mişcările de protest 
împotriva principiilor, fie în domeniul polticu fie în al 
economiei, argumentează astfel cu intenţia ascunsă de a 
prezenta un abusus ca fiind necesar şi inerent principiului. 

Ce jalnică istorie: omul caută un principiu pe baza 
căruia să-i poată dispreţui pe oameni, — el inventează o 
lume pentru a putea calomnia şi murdări această lume: în 
fapt, el recurge de fiecare dată la Nimic modelând Nimicul 
ca „Dumnezeu“, ca „adevăr“ şi, în orice caz, ca judecător 
şi inchizitor al acestei existențe... 

Dacă vrem să avem o dovadă pentru cât de adânc şi de 
fundamental caută să se satisfacă nevoile propriu-zis bar- 
bare ale omului chiar prin educaţia şi „civilizaţia“ sa, nu 
trebuie decât să urmărim „ideile călăuzitoare“ ale întregii 
evoluţii a filosofiei: — o formă de răzbunare împotriva 
realităţii, o subminare perfidă a valorizării în interiorul 
căreia trăieşte omul, un suflet nesatisfăcut ce resimte ca 

tortură stările determinate de educație, găsindu-şi volupta- 
tea în desfacerea obsesivă a tuturor legăturilor care îl ţin 
ataşat de ea. 

Istoria filosofiei este o furie mocnită împotriva premi- 
selor vieții, împotriva sentimentelor de valoare ale vieții, 
împotriva susținerii punctului de vedere al vieții. Filosofii 
nu s-au sfiit niciodată să accepte o lume cu condiţia ca ea 
să contrazică această lume, să ofere un mijloc pentru a 
putea vorbi de rău această lume. Aceasta a fost până acum 
marea școală a calomniei, iar ea s-a impus atât de mult 
încât, chiar şi astăzi, ştiinţa noastră, care se prezintă drept 
un avocat al vieții, a acceptat poziția principială a calom- 
niei mânuind această lume ca pe o simplă aparenţă şi această 
înlănţuire cauzală ca pe un simplu fenomen. Dar ce anume 
urăşte aici de fapt?... 

Mă tem că este vorba despre aceeaşi Circe a filoso- 
filor, Morala, cea care i-a păcălit dintotdeauna să devină 
calomniatori... Ei au crezut în „adevărurile“* morale, ei au 
găsit aici valorile supreme, — ce altceva ar fi putut să facă 
decât să spună cu atât mai răspicat Nu existenţei cu cât o 
înțelegeau mai bine?... căci această existență este imo- 
rală... lar această viaţă se-ntemeiază pe condiții imorale: 
şi orice morală neagă viaţa —. 

— Să desființăm lumea adevărată: iar pentru a putea 
acest lucru trebuie să suprimăm valorile supreme prece- 
dente, morala... E suficient să demonstrăm că însăşi mo- 
rala este imorală în sensul în care faptul imoral a fost 
condamnat până acum. Dacă vom fi înfrânt în acest mod 
tirania valorilor precedente şi vom fi desființat „lumea 
adevărată““, o nouă ordine a valorilor va trebui să se ivească 
de la sine. 

Lumea care apare şi lumea inventată — iată opoziția. 
Ultima se numea până acum „lumea adevărată“, „adevărul“, 
„Dumnezeu“. Ea trebuie desfiinţată. 

Logica inerentă concepției mele: 

1) Morala ca valoare supremă (dominând roate fazele 
filosofiei, chiar şi pe sceptici). Rezultat: această lume 
nu are nici 0 valoare, ea nu este „lumea adevărată“. 

2) Ce determină aici valoarea supremă? Ce este de 
fapt morala? — Instinctul de decadence; secătuiții şi 
dezmoşteniții sunt cei care îşi găsesc în acest fel 
răzbunarea. Dovada istorică: filosofii sunt întot- 
deauna decadents... Şi în slujba religiilor nihiliste. 

3) Instinctul de decadence care apare ca voinţă de pu- 
tere. Dovada: imoralitatea absolută a mijloacelor 
în întreaga istorie a moralei. 

Concluzie generală: valorile supreme precedente sunt 

un caz special al voinței de putere; morala însăşi este un 
caz special al imoralhtăţii. 


462. 


Înnoiri principiale: în locul „valorilor morale“, va/o- 
rile pur naturaliste. Adaptarea moralei la natură. 

În locul „sociologiei“, o teorie despre configurațiile 
puterii. 

În locul „societăţii“, complexul de cultură ca interes 
propriu legat de avantaje (oarecum ca întreg în raport cu 
părțile sale). 

În locul „teoriei cunoaşterii“, o teorie a perspectivelor 
intemeiate pe afecte (din care face parte o ierarhie a afec- 
telor: afectele rransfigurate: ordinea superioară a aces- 
tora, „spiritualitatea “ lor). 

În locul „metafizicii“ şi al religiei, concepția eternei 
reintoarceri (aceasta ca un mijloc de educare şi selecție). 

463. 


Predecesori mei: Schopenhauer: în măsura în care am 
aprofundat pesimismul şi l-am desluşit complet abia prin 
descoperirea contradicției sale fundamentale. 

Apoi: europenii superiori, precursori ai marii politici. 

Apoi: grecii şi originea lor. 


464. 


I-am numit pe cei care au lucrat fără să ştie pentru 
mine şi m-au precedat. Unde însă aş putea căuta, cu oare- 
care speranță de reuşită, filosofi de factura mea sau, cel 
puţin, filosofi noi din perspectiva nevoii mele? Numai acolo 
unde domnește un mod de gândire aristocratic, unul care 
crede în sclavie şi în multiplele grade de supunere ca o 
premisă a oricărei culturi superioare; acolo unde domneşte 
un mod -de gândire creativ care nu postulează drept țel al 
lumii fericirea odihnei, „Sabatul tuturor Sabatunilor“, şi 
care cinsteşte însăşi pacea ca mijloc pentru noi războaie; 
un mod de gândire ce prescrie legi viitorului, care, în sco- 
pul viitorului, se tratează pe sine şi tot ceea ce e prezent în 
mod aspru şi tiranic: un mod de gândire lipsit de scrupule 
ŞI „imoral“ care vrea să dezvolte deopotrivă însuşirile bune 
şi rele ale omului, pentru că îşi atribuie forța de a le pune 
pe ambele la locul oportun, — la locul unde ele se presupun 
reciproc. Dar ce şanse mai are să găsească ceea ce caută 
acela care astăzi caută în acest fel după filosofi? Oare nu 
este probabil ca el să alerge zadarnic zi şi noapte, chiar 
dacă ar avea cel mai bun felinar al lui Diogene? Epoca are 
instinctele contrare: ea vrea mai ales şi mai întâi confort; 
în al doilea rând, ea vrea publicitate şi acea larmă stridentă 
de comedianţi, acel Bum-bum asurzitor ce corespunde 
gustului e: pentru bâlci; în al treilea rând ea vrea ca fiecare 
să se-nchine cu maximă smerenie înaintea celei mai mari 

minciuni, „egalitatea oamenilor“, şi preţuieşte exclusiv 
virtuțile care nivelează şi egalizează. Astfel însă, ea este 
îndreptată fundamental împotriva apariției filosofului, aşa 
cum îl înțeleg eu, chiar dacă, inocentă, se crede propice 
lui. Într-adevăr, toată lumea deplânge astăzi faptul că odi- 
nioară filosofi ar fi dus-o rău prinşi la mijloc între rug, 
conştiinţă încărcată şi aşa-zisa înţelepciune a Părinților 
bisericii: adevărul este însă că tocmai în acel mediu fu- 
seseră date totuşi condiţii mai favorabile pentru educarea 
unei spiritualități mai viguroase, mai bogate, mai perfide şi 
mai temerar-avântate decât în condiţiile vieții actuale. Astăzi 
are condiţii favorabile de apariţie o altă specie de spirit, 
spiritul demagogilor, al comedianţilor, poate chiar spiritul 
de castor şi furnică al savantului. Insă cu atât mai rău stau 
lucrurile pentru artiştii superiori: oare nu dispar aproape 
toți datorită hpsei de disciplină interioară? Ei nu mai sunt 
tiranizați din exterior, de către o tablă de valori absolute a 
unei biserici sau a unei curți princiare: ca atare, ei nici nu 
mai învață să-şi educe „tiranul interior“, voința proprie. lar 
ceea ce este valabil pentru artişti, este valabil, într-un sens 
mai înalt şi mai funest, pentru filosofi. Unde sunt oare 
astăzi spiritele hbere? Arătați-mi astăzi un singur spirit 
liber măcar! — 


465. 


Înţeleg prin „libertatea spiritului “ ceva foarte precis: 
a fi de o sută de ori superior filosofilor şi altor apostoli ai 
adevărului prin asprimea faţă de sine, prin integritate şi 
curaj, prin voința necondiționată de a spune Nu acolo unde 
acest Nu este periculos, — îi socotesc pe filosofii de până 
acum nişte /ibertinus demni de dispreț sub gluga maicii 
„adevăr“. 


Cartea a treia 
Principiul unei noi instituiri 


a valorilor 


l. 


Voința de putere 
ca cunoaştere 


a) Metoda cercetării 


466. 
Nu victoria științei este ceea ce caracterizează seco- 
lul XIX, ci victona metodei ştunțifice asupra ştiinţei. 
467. 
Istoria metodei ştiinţifice, concepută de Auguste 
Compte aproape ca filosofie. 
468. 
Marii metodologi: Aristotel, Bacon, Descartes, Auguste 
Compte. 
469. 


Intuiţiile cele mai valoroase se descoperă cel mai târ- 
ziu: însă intuițiile cele mai valoroase sunt metodele. 

Toate metodele, toate presupoziţiile ştiinţei noastre 
actuale au avut parte, milenii întregi, de cel mai adânc 

dispreţ: am ajuns la ele atunci când oamenii cumsecade au 
rupt relațiile cu noi, — eram priviți ca „dușmani ai lui 
Dumnezeu “, ca dispreţuitori ai idealului suprem, ca 
„posedați“. 

Am avut întregul patos al umanității împotriva noas- 
tră, — conceptul nostru despre ceea ce trebuie să fie 
„adevărul““, despre rostul adevărului, obiectivitatea noas- 
tră, metoda noastră, atitudinea noastră calmă, precaută, 
neîncrezătoare erau cu totul demne de dispreț... În fond, 
un gust estetic a fost cel care a împiedicat omenirea cel 
mai mult: ea a crezut în efectul pitoresc al adevărului, a 
pretins de la cel preocupat de cunoaştere să stimuleze in- 
tens fantezia. 

Pare astfel că s-ar fi atins o opoziție, că ar fi fost 
realizat un salt: de fapt, educația prin hiperbole morale a 
pregătit pas cu pas acel patos mai calm ce s-a întrupat în 
caracterul ştiinţific... 

Scrupulozitatea față de amănunte, autocontrolul omu- 
lui religios au fost un exercițiu pregătitor pentru caracterul 
ştiinţific: mai ales conştiinţa morală care își pune pro- 
bleme independent dacă ele sunt ori nu relevante pentru 
cineva... 

b) Momentul epistemologic iniţial 


470. 


O adâncă repulsie față de dorinţa de a-ți găsi odihna o 
dată pentru totdeauna într-o concepţie de ansamblu asupra 
lumii. Vraja modului de gândire opus: a nu lăsa să ţi se 
fure atracţia caracterului enigmatic. 


471. 


Ipoteza că în temeiul lucrurilor totul se petrece atât de 
moral încât rațiunea umană să aibă dreptate este o nai- 
vitate şi o presupunere de om cuminte, rodul credinței în 
veracitatea divină — Dumnezeu gândit drept creator al lu- 
crurilor. — Conceptele, o moştenire dintr-o existență ante- 
rioară în lumea de dincolo. — — 


472. 


Contradicția față de pretinsele „fapte ale conştiinţei“. 
Observaţia este înmiit mai dificilă, eroarea poate o condiție 
a observației în general. 


473. 


Intelectul nu se poate critica pe sine tocmai pentru că 
el nu poate fi comparat cu intelecte altfel alcătuite şi pen- 
tru că facultatea sa de a cunoaşte ar putea fi văzută în 
adevărata sa lumină abia în raport cu „realitatea adevărată“, 
respectiv întrucât, pentru a putea critica intelectul, noi ar 
trebui să fim o fiinţă superioară înzestrată cu o „cunoaştere 
absolută“. Aceasta ar presupune deja ca, dincolo de toate 
perspectivele cercetării şi ale asimilării sensibil—spirituale, 
să existe Ceva, un „în sine“. — Însă deducţia psihologică a 

credinței în /ucruri ne interzice să vorbim despre „lucruri 
în sine“. 


474. 


Faptul că între subiect şi obiect s-ar stabili un fel de 
relaţie de adecvare; că obiectul este ceva care văzut din 
interior ar fi un subiect — este o candidă născocire care, în 
opinia mea, şi-a avut timpul ei. Măsura a ceea ce ne de- 
vine, în genere, conştient este întru totul dependentă de 
utilitatea practică a conştientizării: cum ar putea să ne 
permită această perspectivă unilaterală a conştiinţei să for- 
mulăm vreo aserțiune despre „subiect“ şi „obiect“, aserțiune 
prin care să fie atinsă realitatea!? 


475. 


Critica filosofiei mai recente: presupoziţii eronate, ca 
şi când ar exista „fapte ale conştiinţei“ — şi nici un fenome- 
nalism al introspecției. 


476. 


„Conştiinţa“ — cât de superficiale sunt reprezentarea 
reprezentată, voinţa reprezentată, sentimentul reprezentat 
(singurul cunoscut nouă)! „Fenomen“ — chiar lumea noas- 
tră interioară! 


477. 


Eu afirm caracterul fenomenal chiar al lumii interioare: 
tot ceea ce ne devine conștient a fost în prealabil prelucrat, 
simplificat, interpretat, — procesul rea! al „percepției“ in- 
teme, asocierea cauzală dintre gânduri, sentimente, dorințe, 
dintre subiect şi obiect ne sunt complet ascunse — fiind, 
poate, o pură imaginație. Faţă de această „lume interioară 

aparentă“ au fost întrebuințate aceleaşi forme şi procedee 
ca şi față de lumea „exterioară“. Niciodată nu descoperim 
„fapte“: plăcerea şi neplăcerea sunt fenomene târzii şi 
deduse prin intelect... 

„Cauzalitatea“ ne scapă; a presupune o legătură ne- 
mijlocită, cauzală între gânduri, aşa cum face logica — re- 
prezintă rezultatul celei mai primitive şi mai ignorante 
observaţii. Între două gânduri îşi fac jocul roate afectele 
posibile: însă mişcările sunt prea rapide, fapt pentru care 
noi nu le sesizăm, le contestăm... 

„Gândirea“, aşa cum o postulează teoreticienii cunoaş- 
terii, nu apare deloc: ea este o ficțiune cu totul arbitrară 
obținută prin abstragerea unui element din proces şi omi- 
terea tuturor celorlalte, o potrivire artificială în scopul de 
a da impresia intelhgibilității... 

„Spiritul“, ceva care gândeşte: pe cât posibil „spiritul 
absolut, imaculat, pur“ — această concepție este cel de-al 
doilea rezultat la care ajunge falsa introspecţie ce crede în 
„gândire“: aici este imaginat, mai intâi, un act ce nu apare 
câtuşi de puţin, „gândirea“, iar în a/ doilea rând un sub- 
strat al subiectului în care îşi au exclusiv originea actele 
acestei gândiri: ceea ce înseamnă că atât actul cât şi ac- 
tantul sunt simple plăsmuiri. 


478. 


Nu trebuie să căutăm fenomenalismul într-un loc in- 
adecvat: nimic nu are un caracter mai fenomenal (sau mai 
clar:) nimic nu este atât de mult amăgire ca această lume 
interioară pe care noi o observăm cu ajutorul celebrului 
„simţ intern“. 

Noi am crezut în voință ca într-o cauză până-ntr-atât 
încât am proiectat în evenimente, conform experienței 
noastre personale, o cauzalitate (adică o intenție drept cauză 
a evenimentelor). A 

Nu credem că gândurile, aşa cum se succed ele în noi, 
se află într-o anumită înlănțuire cauzală; logicianul, în 
special, care vorbeşte într-adevăr despre cazuri pure ce nu 
apar niciodată în realitate, s-a obişnuit cu prejudecata că 
gândurile determină alte gânduri. 

Noi credem — şi chiar filosofu noştri încă mai cred 
acest lucru — că plăcerea şi durerea sunt cauze ale reacțiilor 
noastre, că sensul plăcerii şi al suferinţei este acela de a 
induce aceste reacții. Plăcerea şi evitarea neplăcerii au fost 
gândite milenii întregi ca motive ale oricărei acţiuni. Cu 
puțină reflecţie am putea accepta faptul că toate ar decurge 
la fel, conform aceleiaşi înlănțuiri dintre cauze şi efecte, 
dacă aceste stări de „plăcere şi durere“ ar lipsi: şi că ne 
înşelăm pur şi simplu atunci când afirmăm că ele deţer- 
mină cauzal ceva: ele sunt fenomene asociate având o cu 
totul altă finalitate decât aceea de a trezi reacţii; ele sunt 
deja efecte în interiorul procesului în curs al reacției. 

In summa: tot ceea ce devine conştient este un feno- 
men final, un rezultat — şi nu produce nimic; orice succe- 
siune în conştiinţă are un caracter complet atomat —. Iar 
noi am încercat să înțelegem lumea conform concepţiei 
contrare — ca şi când nimic în afara gândirii, a simţirii, a 
voinței nu ar acționa şi nu ar fi real!... 


479. 


Fenomenalismul ,, lumii interioare “. Inversarea crono- 
logică, astfel încât cauza apare mai târziu în conştiinţă 
decât efectul. — Noi am învăţat că durerea este proiectată 
într-un anumit loc al corpului fără ca ea să-şi aibă sediul 
acolo —, am învăţat că senzația produsă de simţuri, pe care 
am interpretat-o ca fiind determinată de lumea exterioară, 
este condiționată mai degrabă de lumea interioară; că 
acţiunea efectivă a lumii exterioare decurge întotdeauna 

inconştient... Fragmentul de lume exterioară pe care-l 
conştientizăm este zămislit ulterior efectului exercitat din 
afară asupra noastră, fiind proiectat mai apoi ca o cauză a 
acestuia. 

În cadrul fenomenalismului „lumii interioare“ noi in- 
versăm cronologia relației dintre cauză şi efect. Faptul 
esențial al „experienţei interne“ este acela că se imagi- 
nează cauza după ce efectul a avut loc... Acelaşi lucru este 
valabil şi pentru succesiunea gândurilor: noi căutăm te- 
meiul unui gând înainte ca acest temei să ne fie conştient: 
şi abia atunci apar în conştiinţă temeiul şi consecinţa aces- 
tuia... Năzuinţa noastră este să interpretăm totalitatea sen- 
timentelor prin cauze posibile: şi anume în sensul că o 
stare ne devine conştientă abia atunci când a fost con- 
ştientizat lanțul cauzal inventat spre a o explica. 

Întreaga „experienţă interioară“ se întemeiază pe faptul 
că noi căutăm şi ne reprezentăm o cauză pentru excitația 
centrilor nervoşi — şi că abia cauza pe care am descoperit-o 
apare în conştiinţă: această cauză însă nu corespunde în 
nici un fel cauzei reale, — e vorba doar despre o tatonare 
pe temeiul „experienţelor interioare“ trecute, respectiv al 
memoriei. Memoria conservă însă, de-asemenea, şi obiş- 
nuinţa vechilor interpretări, adică a cauzalității eronate, — 
astfel încât „experienţa interioară“ trebuie să poarte în sine 
şi consecințele tuturor ficţiunilor cauzale false din trecut. 
„Lumea exterioară“, aşa cum ne-o proiectăm în fiecare 
clipă, este indisolubil legată de vechea eroare privind 
cauza: noi o interpretăm cu ajutorul schematismului „„lu- 
crului“ etc. 

„Expenenţa interioară“ survine în conştiinţă abia după 
ce ea a găsit un limbaj pe care individul îl înțelege — adică 
o traducere a unei stări în stări cunoscute lui —: „a înţelege“ 
înseamnă din punct de vedere naiv, pur şi simplu a putea 
să exprimi ceva nou în limbajul a ceva vechi, familiar. 

Bunăoară, „mă simt rău“— o asemenea judecată presupune 
O mare şi târzie neutralitate din partea celui care face 
observaţia respectivă —; omul naiv spune întotdeauna: mă 
simt rău datorită cutărui şi cutărui lucru, — el se lămureşte 
în privința acestei senzaţii de rău atunci când vede o cauză 
pentru care se simte rău... Aceasta numesc eu carență de 
filologie; a descifra un text ca fext, fără a interpune o in- 
terpretare, este forma cea mai târzie a „experienţei inte- 
rioare“, — poate chiar una imposibilă... 


480. 


Nu există nici „spirit“, nici rațiune, nici gândire, nici 
conştiinţă, nici suflet, nici voință, nici „adevăr“: toate sunt 
ficțiuni inutilizabile. Nu este vorba despre „subiect şi 
obiect“, ci de o anumită specie animală care se dezvoltă 
printr-o anumită corectitudine, dar mai ales printr-o regu- 
laritate a percepțiilor sale (astfel încât ea poate capitaliza 
experiență.)... 

Cunoaşterea funcționează ca instrument al puterii. Ca 
urmare, este de la sine înţeles faptul că ea sporeşte o dată 
cu fiecare amplificare a puterii... 

Sensul „cunoaşterii“: aici, ca şi în cazul lui „bun“ şi 
„frumos“, conceptul trebuie privit riguros şi exclusiv din 
punct de vedere antropocentric şi biologic. Pentru ca o 
anumită specie să-şi conserve şi să-şi dezvolte puterea, ea 
trebuie să reunească în concepţia sa despre realitate sufi- 
cient de multe elemente anticipabile şi constante pentru ca 
pe baza lor să poată fi construită o schemă de comporta- 
ment. Uilitatea conservării — nu 0 nevoie oarecare ab- 
stract-teoretică de a nu fi înşelați este motivul latent al 
dezvoltării organelor de cunoaştere... ele se dezvoltă astfel 
încât observaţia lor este suficientă pentru a ne conserva. 
Altfel formulat: gradul voinței de a cunoaşte depinde de 

gradul în care creşte voința de putere a speciei: o specie 
cuprinde atâta realitate câtă este în stare să stăpânească şi 
să pună în serviciul propriu. 


c) Credinţa în „Eu“. Subiectul 


481. 


Împotriva pozitivismului ce rămâne la nivelul fenome- 
nelor având lozinca „doar faptele există“, aş replica: nu, 
tocmai faptele nu există, există doar interpretări. Nu putem 
stabili nici un fapt „în sine“: poate că este chiar o absur- 
ditate să vrei aşa ceva. 

„Totul este subiectiv“ spuneţi voi: dar însăşi această 
afirmație este interpretare. „Subiectul“ nu este ceva dat, ci 
o plăsmuire asociată, un artificiu de fundal. — Este oare 
necesară în cele din urmă aşezarea interpretului în spatele 
interpretării? Aceasta este deja fabulație, ipoteză. 

In măsura în care termenul de „cunoaştere“ are în 
general un sens, lumea poate fi cunoscută: însă ea poate fi 
altfel explicată, ea nu are la bază un sens, ci nenumărate 
simțuri. „Perspectivism“. 

Nevoile noastre sunt cele care interpretează lumea, 
instinctele noastre împreună cu ale lor Pentru şi Impotrivă. 
Fiecare instinct este o formă a setei de a domina. Fiecare 
îŞI are perspectiva proprie pe care urmăreşte s-o impună ca 
normă tuturor celorlalte instincte. 


482. 


Noi punem un cuvânt acolo unde începe ignoranţa 
noastră, acolo unde nu mai putem desluşi nimic, de pildă 
cuvântul „Eu“, cuvântul „a face“, cuvântul „a suferi“: aces- 

tea sunt poate linii de orizont ale cunoaşterii noastre, nu 
însă şi „adevăruri. 


483. 


Prin gândire este postulat Eul; însă până acum se cre- 
dea, aidoma mulțimii, că în „eu gândesc“ rezidă ceva ne- 
mijlocit cert, iar acest „eu“ ar fi cauza dată a gândirii, după 
analogia căreia noi am înțelege toate celelalte raporturi 
cauzale. Or, oricât de obişnuită şi de indispensabilă ar fi 
acea ficţiune — acest fapt numai nu constituie o dovadă 
împotriva caracterului ei de plăsmuire: o credință poate 
reprezenta o condiţie vitală şi, cu toate acestea, să fie falsă. 


484. 


„Se gândeşte: prin urmare cel care gândeşte există“: 
aceasta este concluzia argumentației lui Cartesius. Dar 
aceasta înseamnă a determina deja credinţa noastră în con- 
ceptul de „substanță “ ca fiind „adevărată a priori“: — 
faptul că atunci când se gândeşte trebuie să existe ceva 
„care gândeşte“ este pur şi simplu o formulare a obişnuinței 
noastre gramaticale de a atribui unei fapte un autor. Pe 
scurt, aici este instituit deja un postulat logico-metafizic — 
iar nu doar constatat... Pe drumul lui Cartesius nu se ajunge 
la ceva absolut cert, ci doar la un fapt al unei credințe 
foarte puternice. 

Dacă reducem propoziţia anterioară la expresia „se 
gândeşte, prin urmare există gânduri“, avem o simplă tau- 
tologie: şi tocmai ceea ce se cere a fi lămurit, „realitatea 
gândului“, rămâne neabordat, — respectiv, în această formă, 
„caracterul aparent“ al gândului nu poate fi refutat. Dar 
ceea ce voia Cartesius, era ca gândul să nu aibă doar o 
realitate aparentă, ci una în sine. 

485. 


Conceptul de „substanță“ — o consecinţă a conceptului 
de „subiect“: iar nu invers! Dacă renunțăm la suflet, la 
„subiect“, atunci lipseşte premisa pentru o „substanță“ în 
genere. Obţinem grade ale ființării, însă pierdem fiuinţarea. 

Critica „realității “: la ce anume conduce „Mai-multă- 
sau-Mai-puţină-realitate“, gradația ființei, gradație în care 
noi credem? — 

Amploarea sentimentului nostru de viață şi putere (lo- 
pica şi coerenţa celor trăite) ne oferă măsura pentru „a fi“, 
pentru „realitate“, pentru non-iluzie. 

Subiectul: aceasta este terminologia credinţei noastre 
într-o unitate subiacentă tuturor momentelor diferite ale 
sentimentului maxim de realitate: noi înțelegem această 
credinţă ca efect al unei cauze, — noi credem atât de mult 
în credința noastră încât de dragul ei imaginăm în genere 
„adevărul“, „realitatea“, „substanțialitatea“. — „Subiectul“ 
este ficţiunea potrivit căreia o multitudine de stări identice 
în noi ar fi efectul unui singur substrat: dar noi suntem cei 
care am creat „identitatea“ acestor stări; identificarea şi 
ajustarea acestora constituie faptul real, iar nu identitatea 
(— aceasta trebuie mai degrabă contestată —). 


486. 


Ar trebui să știm ce este ființa pentru a decide dacă un 
lucru oarecare este real (de pildă „faptele conştiinţei“); de 
asemenea, ce este certitudinea, ce este cunoaşterea şi al- 
tele asemănătoare. — Însă, pentru că noi nu ştim toate aces- 
tea, o critică a facultăţii de cunoaştere este un non-sens: 
cum ar putea să se critice pe sine instrumentul dacă el nu 
se poate utiliza decât pe sine în scopul acestei critici? El 
nu se poate nici măcar defini! 

487. 


Nu trebuie oare orice filosofie să aducă în cele din 
urmă la lumină premisele pe care se sprijină mişcarea 
rațiunii? — credinţa noastră în „eu“ ca fiind o substanţă, ca 
fiind unica realitate conform căreia noi atribuim în genere 
realitate lucrurilor? „Realismul“ cel mai vechi vine în cele 
din urmă la lumină: în aceeaşi epocă în care întreaga isto- 
rie religioasă a omenirii se recunoaşte pe sine ca istorie a 
superstițiilor privind sufletul. Aici există o limită: gândirea 
noastră însăşi aduce cu sine acea credinţă (prin distincţia 
pe care o face între substanță şi accident; faptă şi autor 
etc.), a o părăsi înseamnă a-nu-mai-putea-să-gândeşti. 

Însă faptul că o credinţă, oricât de necesară este ea 
pentru conservarea existenţei, nu are nimic de-a face cu 
adevărul, se recunoaşte, de pildă, prin aceea că noi trebuie 
să credem în timp, în spațiu şi în mişcare, fără a ne simți 
constrânşi să le atribuim realitate absolută. 


488. 


Deducţia psihologică a credinţei noastre în rațiune. — 
Conceptul de „realitate“, de „fiinţă“ este desprins din sen- 
timentul nostru de „subiect“. 

„Subiectul“: interpretat prin noi înşine astfel încât Eul 
este privit ca substanță, drept cauză a oricărui act, drept 
actani. 

Postulatele logico-metafizice, credinţa în substanţă, 
accident, atribut etc., îşi dobândesc forța de persuasiune de 
la obişnuința de a considera toate faptele noastre drept un 
rezultat al voinței noastre: — astfel încât Eul, ca substanță, 
nu dispare în diversitatea schimbării. — Dar nu există nici 
O voință. — 

Noi nu avem Nici 0 categorie care să ne permită a 
distinge între o „lume în sine“ şi o „lume ca fenomen-. 

Toate categoriile rațiunii noastre îşi au originea în simţuri: 
ele sunt desprinse din lumea empirică. „Sufletul“, „Eul“ — 
istoria acestor concepte arată că şi aici distincția cea mai 
veche (,,răsuflare“, „viață“... 

Dacă nu există ceva material, atunci nu există nici 
ceva imaterial. Conceptul nu conține nimic mai mult. 

Nici un subiect = „atom“ —. Sfera unui subiect se află 
pemanent în creştere sau în diminuare, centrul sistemului 
deplasându-se permanent; în cazul în care el nu poate 
organiza masa asimilată, el se descompune. Pe de altă 
parte, el poate să transforme un subiect mai slab într-un 
funcționar al său, fără să-l distrugă, şi să formeze, până la 
un anumit grad, o unitate cu el. Nici o „substanţă“, mai 
degrabă ceva care în sine tinde spre o putere mai mare; şi 
care numai indirect vrea să se „conserve“ (vrând să se 
autodepăşească —). 


489. 


Tot ceea ce apare în conştiinţă sub forma unităţii este 
deja extraordinar de complex: noi avem întotdeauna doar 
iluzia unităţii. 

Fenomenul corpului reprezintă fenomenul mai bogat, 
mai clar, mai inteligibil: a-l situa la început din punct de 
vedere metodic fără a decide în privința semnificației sale 
ultime. 


490. 


Poate că ipoteza unui subiect unic nu este necesară; 
poate că este la fel de legitim să presupunem o multitu- 
dine de subiecți a căror combinare şi confruntare stă la 
baza gândirii şi a conştiinţei noastre în general. Un fel 
de aristocrație a „celulelor“, pe care se-ntemeiază faptul 

de a stăpâni? Cu siguranţă, o aristocrație de pares care 
sunt obişnuiţi să guverneze împreună şi cunosc arta de 
a porunci? 

ipotezele mele: subiectul ca multiplicitate. 

Durerea — caracter intelectual şi dependentă de 
judecata „dăunător“: proiectată. 

Efectul — mereu „inconştient“: cauza dedusă şi 
reprezentată este proiectată, succede temporal. 

Plăcerea este o formă a durerii. 

Unica forță ce există are aceeaşi natură ca şi cea a 
voinţei: o comandă către ceilalți subiecți care se 
transformă în consecință. 

Caracterul în permanenţă efemer şi instabil al Su- 
biectului. „Suflet muritor“. 

Numărul ca formă perspectivală. 


491. 


Credinţa în corp este mai fundamentală decât credinţa 
în suflet: ultima a apărut din observaţia neştiințifică a ago- 
niilor corpului (ceva care-l părăseşte. Credinţa în adevăru/ 
visului —). 


492. 


A porni de la corp şi fiziologie: de ce? — Obţinem 
astfel reprezentarea corectă despre natura unității subiectu- 
lui nostru, respectiv ca guvernanți în fruntea unei comunități 
(iar nu ca „suflete“ sau „forțe vitale“), cât şi despre depen- 
denţa acestor guvernanţi de cei guvernaţi şi despre condițiile 
lerarhiei şi ale diviziunii muncii ca posibilitate de existență 
atât a indivizilor cât şi a întregului. De asemenea, despre 
felul în care apar continuu şi mor unitățile vii, despre faptul 

că „subiectului“ nu-i este inerentă eternitatea; că lupta se 
exprimă ŞI prin ascultare şi poruncă, iar determinarea unei 
mite flexibile a puterii caracterizează viața. O anumită 
ignoranță în care este menţinut guvernantul cu privire la 
treburile şi chiar disfuncțiile comunității face parte de 
asemenea dintre condițiile ce stau la baza guvernării. Pe 
scurt, ajungem să apreciem astfel însăşi neștiința, faptul- 
de-a-privi-în-mare-şi-sumar, simplificarea şi falsificarea, 
elementul de perspectivă. Însă, esenţialul este că îi vom 
înțelege pe stăpân şi pe supuşii săi ca având aceeași natură, 
cu toții simțind, voind, gândind — şi că, pretutindeni unde 
observăm sau bănuim în corp o mişcare, învăţăm să tra- 
gem concluzii despre o viaţă aferentă, subiectivă şi invizi- 
bilă. Mişcarea este pentru ochi un simbol; ea arată că a 
fost simțit ceva, că s-a vrut, s-a gândit ceva. 

Chestionarea directă a subiectului cu privire la subiect 
ŞI la toate oglindirile de sine ale spiritului îşi are riscurile 
sale în faptul că, pentru activitatea sa, ar putea fi util şi 
important să se interpreteze in mod fals. De aceea vom 
interoga corpul şi vom respinge simţurile ce au fost ascuţite: 
eventual vom cerceta dacă nu cumva subordonații înşişi 
pot să intre în relaţii cu noi. 

d) Biologia impulsului cognitiv. 
Perspectivismul 


493. 


Adevărul este acea formă de eroare fără de care o 
anumită specie de vieţuitoare nu ar putea trăi. Valoarea 
pentru viață decide în cele din urmă. 


494. 


Este improbabil ca „cunoaşterea“ noastră să ajungă mai 
departe decât este nevoie efectiv pentru conservarea vieţii. 
Morfologia ne arată felul în care simţurile, nervii, dar şi 
creierul se dezvoltă în raport cu dificultatea nutriției. 


495. 


Dacă moralitatea formulei „nu trebuie să minţi“ a fost 
respinsă, — „Simțul pentru adevăr “ trebuie să se legitimeze 
înaintea altui for, — ca mijloc al conservării omului, ca 
voință de putere. 

De asemenea, iubirea noastră pentru frumos este şi ea 
voință modelatoare. Ambele simţuri se presupun reciproc; 
simţul realului este mijlocul de a dobândi puterea pentru a 
modela lucrurile conform dorinţei proprii. Plăcerea mode- 
lării şi a remodelării — o plăcere originară! Putem infelege 
numai 0 lume pe care am făcut-o noi înşine. 


496. 


Despre diversitatea cunoaşterii. A urmări relaţia pro- 
prie cu multe altele (sau relaţia speciei) — cum ar putea fi 
aceasta „cunoaşterea“ celuilalt! Modul de a cunoaşte şi de 
a recunoaşte reprezintă însăşi una dintre condițiile de exis- 
tenţă; pe de altă parte, concluzia că nu pot să existe (pentru 

noi înşine) alte specii de intelect decât acelea care ne con- 
servă este un act pripit: această condiție reală este poate 
doar întâmplătoare şi poate lipsită cu totul de necesitate. 

Aparatul nostru de cunoaştere nu este orientat spre 
„cunoaştere“. | 


497. 


Cele mai crezute „adevăruri“ a priori sunt pentru mine 
ipoteze până in detaliu, de pildă legea cauzalitățiu, obiş- 
nuințe foarte bine asimilate ale credinței, atât de încorpo- 
rate încât a nu mai crede in ele ar conduce la dispariția 
genului. Dar sunt ele prin aceasta adevăruri? Ce concluzie! 
Ca şi când adevărul ar fi demonstrat prin faptul că omul 
continuă să existe! 


498. 


Cât de mult este intelectul nostru o consecință a 
condiţiilor de existență =: noi nu l-am avea, dacă nu am 
avea nevoie de el, şi nu l-am avea astfel, dacă nu am fi 
avut astfel nevoie de el, dacă noi am putea trăi şi a/7fel. 


499. 


„Gândirea“ înseamnă în stările primitive (pre-organice) 
impunerea formelor, precum în cazul cristalelor. — In inte- 
riorul gândirii noastre, esențialul îl reprezintă integrarea 
noului material în schemele vechi (patul lui Procust), uni- 
formizarea noului. 


500. 


Percepţiile senzoriale proiectate spre „exterior“: „inte- 
rIor“ ŞI „exterior“— aici comandă corpul? — 

Aceeaşi forță nivelatoare şi ordonatoare, care domneşte 
în idioplasmă, coordonează şi interiorizarea lumii exterioare: 

percepțiile noastre senzoriale sunt deja rezultatul acestui 
proces de asimilare prin asemănare şi egalizare în raport 
cu intregul trecut din interiorul nostru; ele nu succed ime- 
diat „impresiei“. 


501. 


Orice comparaţie realizată prin gândire, judecată, 
percepție este condiționată de o „punere pe acelaşi 
plan“, iar anterior de o „omogenizare“. Omogeniza- 
rea este ceea ce reprezintă asimilarea materiei in- 
gerate în cazul amibei. 

„Amintire“, târziu, din acestă perspectivă instinctul 
omogenizant apare aici deja imblânzit: diferenţa este 
păstrată. A-ţi aminti ca punere într-o rubrică, într-un 
sertar; activ — cine? 


502. 


Trebuie să reînvățăm ce-nseamnă 7nemoria: aici se 
ascunde ispita fundamentală de a presupune un „suflet“ 
care reproduce atemporal, recunoaşte etc. Însă cele trăite 
continuă să trăiască în „memorie“; faptul că ele „vin“ nu 
depinde de mine, voinţa nu întreprinde nimic în această 
privință, ca şi în cazul apariţiei unui gând oarecare. Se 
întâmplă ceva de care devin conştient: acum survine ceva 
asemănător — cine-l cheamă? Cine-l trezeşte? 


503. 


Întregul aparat de cunoaştere este un aparat de abstrac- 
tizare şi de simplificare — orientat nu spre cunoaştere, ci 
spre luarea in stăpânire a lucrurilor: „scopul“ şi „mijlo- 
cul“ sunt tot atât de departe de esenţă ca şi „conceptele“. 

Cu ajutorul „scopului“ şi al „mijlocului“ îți aproprii „pro- 
cesul“ (— se inventează un proces care poate fi înțeles), cu 
ajutorul „conceptelor“ însă îți subordonezi „lucrurile“ ce 
alcătuiesc procesul. 


504. 


Conştiinţa — avându-şi începutul în exterior ca o coor- 
donare şi conştientizare a „impresiilor“-— inițial cât se poate 
de străină centrului biologic al individului; însă un proces 
care se adânceşte, se interiorizează, apropiindu-se continuu 
de acel centru. 


505. 


Percepţiile noastre, aşa cum le înțelegem: adică suma 
tuturor percepțiilor a căror conştientizare a fost utilă şi 
esenţială pentru noi şi pentru întregul proces organic ante- 
rior nouă: prin urmare, nu toate percepțiile în genere (de 
pildă nu cele electrice); aceasta înseamnă că noi avem 
simţuri doar pentru o mulțime restrânsă de percepții — cele 
de care trebuie să fim interesați pentru a ne conserva. 
Conştiința există in măsura în care conştiinţa este utilă. 
Fără îndoială, toate percepțiile senzoriale sunt asociate 
indisolubil cu judecăți de valoare (util şi dăunător — prin 
urmare agreabil şi dezagreabil). O anumită culoare exprimă 
explicit o valoare pentru noi (deşi, rareori, sau abia după 
o influenţă îndelungată şi exclusivă a acelei culori, sesi- 
zăm acest lucru, de pildă deţinuţii în închisoare sau nebu- 
nil). Tot astfel şi insectele reacționează deosebit la culori 
diferite: unele sunt atrase de acestea, altele de acelea, de 
pildă furnicile. 

506. 


Mai întâi imagini — a explica felul în care apar ima- 
ginile în minte. Apoi cuvinte aplicate imaginilor. În fine, 
concepte, posibile abia după ce există cuvinte — o reunire 
a mai multor imagini sub ceva ce nu poate fi intuit, ci doar 
auzit (cuvânt). Mica, mărunta emoție ce apare în cazul 
„cuvântului“, prin urmare în cazul intuirii unor imagini 
asemănătoare cărora le corespunde un anumit cuvânt — 
această emoție redusă este elementul comun, temeiul con- 
ceptului. Faptul că senzațiile slabe sunt determinate ca 
find egale, că ele sunt resimţite ca fiind identice repre- 
zintă actul fundamental. Deci confundarea a două senzații 
intim învecinate în cursul constatării acestor senzaţii; — 
dar cine constată? Credinţa este elementul originar deja în 
orice impresie a simţurilor: un fel de a spune Da, o primă 
activitate intelectuală! O inițială „considerare-ca-fiind- 
adevărat“. Ce fel de senzaţie se ascunde în spatele lui 
„adevărat“? 


507. 


Evaluarea „eu cred că lucrurile stau astfel“ ca esență 
a adevărului. Prin evaluări se exprimă condiții de conser- 
vare şi de creştere. Toate organele de cunoaştere şi sen- 
zațiile noastre s-au dezvoltat doar în perspectiva condiţiilor 
de conservare şi de creştere. Încrederea în rațiune şi în 
categoriile sale, în dialectică, deci în eva/uarea logicii, 
dovedeşte doar utilitatea acesteia, certificată prin experienţă, 
pentru viață: iar nu „adevărul“ ei. 

Faptul că aici credința trebuie să acționeze din plin; că 
este permis să judeci; că lipseşte orice îndoială în ceea ce 
priveşte toate valorile esențiale — reprezintă premisa a tot 
ceea ce vieţuieşte şi a vieţii sale. Prin urmare, necesar este 
faptul că un lucru trebuie considerat ca fiind adevărat, iar 
nu acela că un lucru este adevărat. 

„Lumea adevărată şi lumea aparentă “ — eu reduc 
această opoziţie la raporturi valorice. Noi am proiectat 
condițiile conservării noastre ca predicate ale fiinţei în 
genere. Faptul că noi trebuie să fim stabili în credința 
noastră pentru a putea prospera ne-a făcut să pretindem că 
lumea „adevărată“ nu se transformă şi nu devine, ci 
ființează. 


e) Apariţia rațiunii şi a logicii 


508. 


La început haos al reprezentărilor. Reprezentările care 
au fost reciproc compatibile s-au menţinut, majoritatea însă 
au dispărut — şi dispar în continuare. 


509. 


Imperiul ereditar al dorințelor din care a crescut /o- 
gica: în fundal instinctul de turmă. Acceptarea cazurilor 
identice presupune un „suflet identic sieşi“. În scopul acor- 
dului şi al dominării. 


510. 


Despre apariția logicii. Pormrea fundamentală de a 
uniformiza, de a percepe indistinct este modificată, ținută 
în frâu de foloase şi pagube, de succes: se ajunge la o 
adaptare, la un grad optim în care ea se poate satisface fără 
a nega în acelaşi timp viaţa şi fără a o pune în pericol. 
Acest întreg proces este cu totul adecvat celui exterior, 
mecanic (care este simbolul său), prin care, permanent, 
ceea ce plasma asimilează se omogenizează şi se integrează 
în formele şi ordinele acesteia. 

SII. 


Indentitate şi asemănare. 

1) Organul mai rudimentar percepe multe identități 
aparente; 

2) Spiritul vrea identitate, respectiv vrea să subsumeze 
o impresie senzorială într-o serie existentă deja; aşa 
după cum corpul asimilează anorganicul. 

Despre înțelesul /ogicii: 

Voința de identitate este voința de putere — credinţa 
că un lucru este aşa şi pe dincolo (esenţa judecății), 
este consecinţa unei voințe potrivit căreia el trebuie 
să fie pe cât posibil identic. 


512. 


Logica este legată de următoarea condiție: să presu- 
punem că există cazuri identice. Într-adevăr, pentru a gân- 
di şi deduce logic, trebuie să ne imaginăm mai întâi că 
această condiție a fost îndeplinită. Aceasta înseamnă: voința 
de adevăr logic se poate realiza abia după ce a fost ac- 
ceptată o falsificare principială a întregului real. De unde 
rezultă că aici domneşte un instinct capabil de ambele 
mijloace: mai întâi de falsificare şi apoi de impunere-a 
punctului său de vedere: logica nu provine din voința de 
adevăr. 


513. 


Forţa inventivă care a născocit categoriile a lucrat în 
serviciul nevoii, respectiv al siguranţei, al priceperii rapide 
pe baza semnelor şi a sunetelor, a mijloacelor de prescur- 
tare: — nu este vorba despre adevăruri metafizice în cazul 
conceptelor „substanță“, „subiect“, „obiect“, „fiinţă“, „de- 
venire“. Cei puternici au fost aceia care au făcut o lege din 

numele lucrurilor, iar printre ei, cei mai mari artişti ai 
abstractizării au creat categoriile. 


514. 


O morală, un mod de viață verificat şi demonstrat 
printr-o îndelungată experienţă şi examinare se ridică în 
cele din urmă la conştiinţă ca lege, ca un fapt dominant... 
Și astfel i se integrează întreaga grupă a valorilor şi a 
stărilor înrudite: ea devine venerabilă, inatacabilă, sacră, 
adevărată; dezvoltarea ei se caracterizează prin faptul că 
originile ei sunt uitate... Acesta este un semn că, de acum, 
ea este stăpânul... 

Exact acelaşi lucru s-ar putea să se fi întâmplat şi cu 
categoriile rațiunii: acestea s-ar putea să se fi confirmat 
printr-o relativă utilitate de-a lungul a numeroase încercări 
şi căutări... S-a ajuns la un punct în care ele au fost reunite 
şi conştientizate ca întreg — şi în care ele au fost poruncite, 
adică au acționat ca porunci. Din acest moment ele au fost 
privite ca fund a priori, ca fiind dincolo de experiență, ca 
irefutabile. Şi totuşi, poate că ele nu exprimă nimic altceva 
decât o anumită finalitate a rasei şi a genului, — doar utili- 
tatea lor este „adevărul“ lor —. 


515. 


Nu „a cunoaşte“, ci a schematiza — a impune haosului 
regularitatea şi formele necesare nevoii noastre practice. 

In constituirea rațiunii, a logicii, a categoriilor, deter- 
minantă a fost nevoia: nevoia nu „de a cunoaşte“, ci de a 
subsuma, de a schematiza în scopul acordului şi al anti- 
Cipării... (Adaptarea, născocirea unor asemănări, a unei 
indentităţi, — acelaşi proces pe care-l traversează orice 
impresie senzorială — reprezintă dezvoltarea rațiunii!) Aici 
nu a intervenit nici O „idee“ preexistentă, ci utilitatea po- 

trivit căreia, doar atunci când privim lucrurile în mare, 
omițând deosebirile, acestea devin pentru noi evaluabile şi 
maniabile... În interiorul rațiunii, finalitatea este un efect, 
lar nu 0 cauză: în cazul oricărei alte forme de rațiune — 
pentru care există mereu predispoziţii — viața eşuează, 
lucrurile nu mai pot fi cuprinse cu vederea în totalitatea 
lor, devin prea inegale —. 

Categoriile sunt „adevăruri“ doar în sensul că ele repre- 
zintă o condiţie vitală pentru noi: aşa după cum spațiul 
euclidian este un asemenea „adevăr“ condiționat. (La drept 
vorbind, întrucât nimeni nu va putea demonstra necesitatea 
ca tocmai oamenii să existe, atât rațiunea, cât şi spațiul 
euclidian sunt simple idiosincrasii, printre multe altele, ale 
unei anumite specii animale...) 

Constrângerea subiectivă de a nu te putea contrazice 
aici este o constrângere biologică: instinctul utilității de a 
raţiona aşa cum raționăm este înscris în corpul nostru, noi 
suntem aproape în întregime acest instinct... Însă ce nai- 
vitate să scoţi de aici un argument pentru faptul că noi am 
deține „adevăruri în sine“!... A-nu-te-putea-contrazice 
dovedeşte o incapacitate, nu un „adevăr“. 


516. 


Noi nu reuşim să aprobăm şi să negăm unul şi acelaşi 
lucru: acesta este un principiu empiric subiectiv, prin el nu 
se exprimă nici 0 „necesitate“, ci doar o neputinţă. 

Dacă, potrivit lui Aristotel, principiul non-contradicţiei 
este cel mai sigur dintre principiile de bază, dacă el este 
principiul ultim şi cel mai profund, dacă în el rezidă prin- 
cipiul tuturor celorlalte axiome, atunci cu atât mai riguros 
ar trebui să reflectăm asupra întrebări ce fel de aserțiuni 
presupune €l de fapt. Fie că prin el se asertează ceva în 
privinţa realului, a ființării, ca şi când acestea ar fi cunos- 

cute deja din altă parte; respectiv că lor nu li se pot atribui 
predicate contradictorii. Fie principiul vrea să spună că 
acestora nu trebuie să li se atribuie predicate contradictorii. 
În acest caz, logica ar fi un imperativ nu pentru cunoaşterea 
adevărului, ci pentru postularea şi modelarea unei lumi pe 
care s-0 putem numi adevărată. 

Pe scurt, întrebarea rămâne deschisă: sunt axiomele 
logice adecvate realului sau sunt ele doar criterii şi instru- 
mente care ne permit, abia, să creăm realul, conceptul de 
„realitate“*?... Pentru a putea confirma prima posibilitate, 
trebuie, aşa cum spuneam, să cunoaştem deja ființarea: 
ceea ce pur şi simplu nu este cazul. Principiul nu conţine, 
prin urmare, un criteriu al adevărului, ci un imperativ cu 
privire la ceea ce trebuie să fie recunoscut ca adevărat. 

Presupunând că nu ar exista deloc un asemenea A iden- 
tic sieşi cum îl presupune orice propoziţie a logicii (cât şi 
a matematicii), el fiind deja o aparență, logica ar avea ca 
premisă o lume doar aparentă. Într-adevăr, noi credem în 
acel principiu datorită numărului nelimitat de fapte em- 
pirice care par să-l confirme. „Lucrul“ — iată substratul 
autentic pentru A; credința noastră în lucruri este premisa 
credinţei în logică. A-ul din logică este, ca şi atomul, un 
construct al „lucrului“... În măsura în care noi nu înţelegem 
acest fapt şi facem din logică un criteriu al ființei adevărate, 
suntem deja pe cale să transformăm în realități toate acele 
ipostaze de substanță, predicat, obiect, subiect, acţiune etc: 
cu alte cuvinte, să concepem o lume metafizică, adică o 
„lume adevărată“ (— aceasta este insă lumea aparentă incă 
o dată...) 

Actele de gândire întru totul originare, aprobarea şi 
negarea, considerarea-ca-fiind-adevărat şi considerarea-ca- 
fiind neadevărat sunt, în măsura în care ele presupun nu o 
obişnuință, ci un drept în genere de a considera ca fiind 
adevărat sau de a considera ca fiind neadevărat, dominate 

deja de o credință potrivit căreia, pentru noi, există 
cunoaştere, iar facultatea de a judeca poate să sesizeze 
efectiv adevărul: — pe scurt, logica nu se îndoieşte că ar 
putea enunţa ceva despre ceea ce este adevărat în sine 
(respectiv că acestuia nu pot să-i revină predicate contra- 
dictorii). 

Aici domneşte prejudecata vulgară primitivă conform 
căreia senzațiile ne transmit adevăruri despre lucruri, — iar 
eu nu pot să afirm în acelaşi moment despre unul şi acelaşi 
lucru că este zare şi că este moale. (Argumentul instinctiv: 
„eu nu pot să am simultan două senzații contradictorii“ 
este cu totul superficial şi fals). 

Interdicţia conceptuală a contradicţiei provine din 
credinţa că noi putem forma concepte, că un concept nu 
desemnează doar esenţa unui lucru, dar o şi reține... În 
fapt, logica (aidoma geometriei şi aritmeticii) este valabilă 
doar pentru entitățile fictive create de noi. Logica este 
încercarea de a concepe lumea reală potrivit unei scheme 
a ființei instituite de noi, mai corect: de a o face compa- 
tibilă cu formele şi cu evaluările noastre... 


517. 


Ipoteza fiinţării este necesară pentru a putea gândi şi 
raţiona: logica întrebuinţează doar formule pentru ceea ce 
rămâne identic. De aceea, această ipoteză ar fi încă lipsită 
de forță demonstrativă în raport cu realitatea: „fiinţarea“ 
aparține opticii noastre. „Eul“ ca funţând (-— neatins de 
devenire şi evoluție). 

Lumea fictivă a subiectului, a substanței, a „rațiunii“ 
etc. este necesară —: în noi se află o putere ordonatoare, 
simplificatoare, falsificatoare, o putere care separă în mod 
artificial. „Adevărul“ este voinţa de a deveni stăpân asupra 
multitudinii senzaţiilor: — a înşira fenomenele pe firul 

câtorva categorii. Aici se porneşte de la credinţa în „în 
sinele“ lucrurilor (fenomenele sunt privite ca reale). 

Caracterul lumi supuse devenirii ca neputând fi for- 
mulat, ca „fals“, ca „inconsistent“. Cunoaşterea şi deve- 
nirea se exclud reciproc. Deci „cunoaşterea“ trebuie să fie 
altceva: trebuie să-i premeargă o voinţă de a face cognos- 
Cibil, ba chiar un fel de devenire trebuie să creeze i/uzia 
fiinţării. 


518. 


Dacă „Eul“ nostru este pentru noi unica formă a ființei 
după care noi construim ŞI înţelegem întreaga ființă: foarte 
bine! Atunci îndoiala potrivit căreia am avea de-a face aici 
cu 0 iluzie datorată perspectivei este foarte legitimă — 
unitatea aparentă în care, ca "într-o linie a orizontului, se 
reunesc toate. De-a lungul firului conducător pe care-l 
reprezintă corpul, se prezintă o multiplicitate extraordinară; 
din punct de vedere metodologic este permis să întrebuințăm 
fenomenul mai bogat, care poate fi studiat mai bine, ca fur 
conducător pentru înțelegerea fenomenului mai sărac. In 
sfârşit: presupunând că totul este devenire, cunoașterea 
este posibilă doar pe temeiul credinţei în fiinţă. 


519. 


Dacă „există o singură funță, eul“ şi toate celelalte 
„fiinţări“ sunt făcute după imaginea sa, — dacă, în cele din 
urmă, credința în „Eu“ stă sau cade împreună cu credința 
în logică, adică în adevărul metafizic al categoriilor rațiunii: 
dacă pe de altă parte eul se dovedeşte a fi ceva care de- 
vine; atunci — 

520. 


Tranziţiile permanente nu permit să vorbim despre 
„individ“ etc.; însuşi „numărul“ organismelor fluctuează. 
Noi nu am şti nimic despre timp şi mişcare dacă nu am 
crede că vedem, într-o manieră aproximativă, „cele aflate 
în repaus“ alături de cele în mişcare. La fel şi în cazul 
cauzei şi al efectului, iar fără concepția eronată a „spațiului 
gol“ noi nu am fi ajuns deloc la conceperea spațiului. 
Principiul identității se bazează pe „aparenţa“ că există 
lucruri identice. O lume în devenire nu ar putea fi „con- 
cepută“, „cunoscută“ în sens riguros; doar întrucât intelectul 
„reflexiv“ şi „cognitiv“ găseşte înaintea lui o lume pri- 
mitivă creată deja, făunită din pure aparenţe, însă care a 
dobândit stabilitate, întrucât acest fel de aparenţă a con- 
servat viaţa — există ceva de genul „cunoaşterii“: adică o 
comparare reciprocă a erorilor mai vechi şi mai noi. 


521. 


Despre „aparenţa logică “. — Conceptele de „individ“ 
şi „gen“ deopotrivă de false şi doar aparente. „Genul“ 
exprimă doar faptul că o mulțime de fiinţe asemănătoare 
apar în acelaşi timp şi că ritmul de continuare a creşterii şi 
a schimbării s-a încetinit o perioadă îndelungată: astfel 
încât micile progrese şi dezvoltări efective nu prea sunt 
luate în considerare (- o fază a evoluției în care dezvolta- 
rea de sine nu devine vizibilă, astfel încât pare a se fi atins 
un echilibru, înlesnindu-se falsa reprezentare conform căreia 
aici S-ar fi atins un ţel — şi că a existat un ţel al evoluţiei...) 

Forma este privită drept ceva care durează şi de aceea 
are o valoare mai mare; însă forma este doar născocită de 
NOI; şi oricât de des „se atinge aceeaşi formă“, aceasta nu 
înseamnă că e vorba despre aceeași formă, ci apare mereu 
ceva nou — ŞI numai noi, cei care comparăm, includem 
noul, în măsura în care se aseamănă vechiului, în unitatea 

„formei“. Ca şi când ar trebui să fie atins un tip care ar fi 
inerent formării şi ar pluti înaintea acesteia. 

Forma, genul, legea, ideea, scopul — aici se face pre- 
tutindeni aceeaşi greşeală de a atribui unei ficțiuni o falsă 
realitate: ca şi când realului i-ar fi inerentă o anumită as- 
cultare, — o separație artificială în câmpul realului se face 
aici între ceea ce plăsmuieşte şi ceea ce constituie modelul 
plăsmurrii (însă e/ementul dinamic şi modelul sunt insti- 
tuite doar din supunere față de dogmatismul nostru logico- 
metafizic; nici o „stare de fapt“). 

Nu trebuie să înțelegem această nevoie de a construi 
concepte, genuri, forme, scopuri, legi (,„,0 lume de cazuri 
identice“) ca şi când astfel noi am fi în stare să fixăm 
lumea adevărată, ci ca o nevoie de a ne modela o lume în 
care existența noastră devine posibilă: — noi creăm astfel 
o lume ce este pentru noi rațională, simplificată, inteli- 
gibilă etc. 

Această constrângere constă în activitatea simţurilor 
ce sprijină intelectul — prin simplificare, dilatare, relhiefare 
şi nălucire pe care se-ntemeiază orice „recunoaştere“, orice 
capacitate-de-a-te-face-înţeles. Nevoile noastre au şlefuit 
astfel simţurile noastre încât „aceeaşi lume fenomenală“ 
revine mereu dobândind ca atare aparenţa realității. 

Nevoia noastră subiectivă de a crede în logică exprimă 
numai faptul că noi, cu mult înainte ca logica să fi fost 
conştientizată, nu am făcut nimic altceva decât să proiectăm 
in realitate postulatele ei: acum noi le descoperim în rea- 
litate — nu mai putem altfel — crezând că această nevoie 
este o garanție a „adevărului“. Noi suntem cei care am 
creat „lucrul“, „lucrul identic“, subiectul, predicatul, acţiu- 
nea, obiectul, substanţa, forma, după ce am practicat înde- 
lung, uniformizarea, ştergerea diferențelor, simplificarea. 
Lumea ne apare ca fiind logică pentru că noi i-am dat un 
caracter logic. 

522; 


Soluţie radicală. — Noi credem în rațiune: aceasta este 
însă filosofia conceptelor cenuşii. Limba s-a construit pe 
temeiul prejudecăților celor mai naive. 

Acum descifrăm dizarmonii şi probleme în lucruri 
pentru că noi gândim numai în formă lingvistică, — şi ast- 
fel dăm crezare „adevărului etern“ al „rațiunii“ (de pildă 
subiect, predicat etc.). 

Încetăm să gândim atunci când nu mai vrem s-o facem 
prin intermediul constrângerii lingvistice, ba chiar nutrim 
îndoiala de a vedea aici o limită ca limită. 

Gândirea raţională este o interpretare conform unei 
scheme de care nu ne putem desprinde. 


f) Conştiinţa 


523. 


Nimic nu este mai eronat decât să faci din fenomenele 
psihice şi fizice cele două chipuri, cele două revelații ale 
unei aceleiaşi substanţe. Astfel nu se explică nimic: con- 
ceptul de „substanţă “ este absolut inutilizabil atunci când 
vrei să explici. Conştiinţa, într-un rol secund, aproape in- 
diferentă, superfluă, hărăzită poate să dispară şi să facă loc 
unui automatism complet — 

Atunci când noi observăm doar fenomenele interne, ne 
asemănăm surdo-muților care, urmărind mişcarea buzelor, 
ghicesc cuvintele pe care nu le aud. Noi deducem din 
fenomenele simțului intern alte fenomene invizibile pe care 
le-am percepe dacă instrumentele noastre de observaţie ar 
fi satisfăcătoare. 

În faţa acestei lumi: interioare ne părăsesc toate or- 
ganele mai subtile, astfel încât noi percepem ca unitate 
ceea ce este de fapt o complexitate infinit variată şi in- 
ventăm o cauzalitate acolo unde orice cauză a mişcării şi 
a transformării ne rămâne invizibilă, — succesiunea gân- 
durilor, a sentimentelor este doar dezvăluirea acesteia în 
conştiinţă. Faptul că această înşiruire ar avea ceva de-a 
face cu o înlănțuire cauzală este cu totul neplauzibil: con- 
ştiinţa nu ne oferă niciodată un exemplu de cauză şi efect. 


524. 


6 


Rolul „conştiinţei “. — Este esențial să nu ne înşelăm 
cu privire la rolul „conştiinţei“: re/ația noastră cu ,, lumea 
exterioară “ este cea care a dezvoltat-o. Dimpotrivă, 
direcția, respectiv ocrotirea şi asigurarea combinațiilor 
funcțiilor corporale, nu parvine la conştiinţă; tot atât de 
puțin ca şi inmagazinarea spirituală: nu trebuie să ne în- 
doim în privința faptului că în acest scop acţionează o 
instanță superioară: un fel de comitet director, în care difer- 
itele dorințe bazale îşi impun votul şi puterea. „Plăcere“, 
„neplăcere“ sunt semne ce provin din această sferă; actul 
volitiv, de aserfinea; ideile, de asemenea. 

In Summa: ceea ce devine conştient stă sub influența 
unor relații cauzale care ne sunt complet necunoscute, — 
succesiunea gândurilor, a sentimentelor şi a ideilor în con- 
ştiinţă nu spune nimic în privința faptului dacă această 
suită este o suită cauzală; dar aparent lucrurile stau aşa, 
în cel mai înalt grad. Pe seama acestei aparențe ne-am 
construit reprezentarea spiritului, a rațiunii, a logicii etc. 
(— toate acestea nu există: ele sunt sinteze şi unităţi fic- 
tive), reproiectând-o apoi în lucruri, în spatele lucrurilor. 

De obicei, conştiinţa însăşi este privită ca un senso- 
rium global şi ca instanță supremă; or, ea este doar un 

mijloc al capacității de a comunica: ea s-a dezvoltat în 
cursul comunicării şi în raport cu interese de comunicare... 
„Comunicare“ al cărei înțeles include aici atât influenţele 
lumii exterioare, cât şi reacțiile noastre necesare la ele; de 
asemenea, şi acțiunile noastre spre exterior. Ea nu este 
conducerea, ci un organ al conducerii. 


525. 


Principiul meu, concentrat într-o formulă cu iz de 
antichitate, de creştinism, scolastică şi alte esențe: în con- 
ceptul „Dumnezeu ca spirit“ Dumnezeu este negat ca 
perfecțiune... 


526. 


Acolo unde există o anumită unitate a grupării, a fost 
pus întotdeauna spiritul drept cauză a acestei coordonări: 
fapt pentru care lipseşte orice temei. De ce ar trebui să fie 
ideea unui fapt complex una dintre condiţiile acestui fapt? 
Sau de ce ar trebui să-i preceadă unui fapt de o oarecare 
complexitate reprezentarea ca o cauză a acestuia? 

Ne vom feri să explicăm spiritul cu ajutorul finalității: 
lipseşte orice motiv pentru a-i atribui spiritului aptitudinea 
de a organiza şi de a sistematiza. Sistemul nervos are un 
imperiu foarte vast: lumea conştiinţei este anexată. În pro- 
cesul de ansamblu al adaptării şi sistematizării, conştiinţa 
nu joacă nici un rol. 


527. 


Atât fiziologii cât şi filosofii nutresc credinţa că, pe 
măsură ce conştiinţa devine tot mai lucidă, valoarea ei 
creşte de asemenea: conştiinţa cea mai lucidă, gândirea cea 
mai logică, cea mai rece, ar deține rangul ce/ mai inalt. Or, 

ce anume justifică această valoare? — În ceea ce priveşte 
declanşarea voinţei, gândirea cea mai superficială, cea mai 
simplistă este cea mai utilă de obicei — ea ar putea de 
aceea — etc. (întrucât nu are nevoie de prea multe motive). 

Precizia acțiunii este în antagonism cu precauția ce 
priveşte departe şi judecă adesea aproximativ: cea din urmă 
condusă de un instinct mai profund. 


528. 


Eroarea fundamentală a psihologilor: ei apreciază 
reprezentarea neclară drept o specie inferioară de reprezen- 
tare față de cea clară; însă ceea ce părăseşte conştiinţa 
noastră devenind astfel obscur poate fi totuşi, în sine, com- 
plet clar. Evanescența reprezentării este determinată de 
perspectiva conștiinței. 


529. 


Erorile capitale: 

1) Supraaprecierea absurdă a conştiinţei, a face din ea 
o unitate, o esenţă: „spiritul“, „sufletul“, ceva ce 
simte, gândeşte, vrea — 

2) Spiritul drept cauză, în special acolo unde apar fi- 
nalitatea, sistemul, coordonarea; 

3) conştiinţa ca forma cea mai înaltă ce poate fi 
atinsă, ca genul cel mai complet de ființă, ca „Dum- 
nezeu“; 

4) voinţa introdusă pretutindeni unde există efect; 

5) „Lumea adevărată“ ca lume spirituală accesibilă 
doar prin faptele de conştiinţă; 

6) Cunoaşterea în mod absolut, ca aptitudine a con- 
ştiinţei acolo unde există în genere cunoaştere; 

Concluzii: 


orice progres constă în progresul conştientizării; 
orice regres, în diminuarea conştiinţei; (— di- 
minuarea conştiinţei era privită ca o decădere la 
nivelul dorințelor şi a simţurilor, — ca abruti- 
zare...) 

de realitate, de „ființă adevărată“ te apropii prin 
dialectică; te indepărtezi de ele prin instincte, 
simțuri, mecanism... 

a-l dizolva pe om în spirit înseamnă a face din el 
Dumnezeu: Spirit, Voinţă, Bunătate — identice; 

întregul Bine trebuie să provină din spiritualitate, 
trebuie să fie fapt de conştiinţă; 

progresul spre mai bine poate fi doar un progres în 
conştientizare. 


e) Judecata. Adevărat — fals 


530. 


Prejudecata teologică la Kant, dogmatismul său incon- 


ştient, perspectiva lui moralistă ca dominante, orientative, 
imperative. 


Ilpârov yei6os: cum este posibil faptul cunoaşterii? 


Este, în genere, cunoaşterea un fapt? Ce este cunoaşterea? 
Dacă noi nu știm ce este cunoaşterea, ne este imposibil să 
răspundem la întrebarea dacă există cunoaştere. — Foarte 
frumos! Insă dacă eu nu „ştiu“ deja dacă există cunoaştere, 
dacă poate să existe, nu pot să pun, în mod rezonabil, 
întrebarea „ce este cunoaşterea“. Kant crede în faptul 
cunoaşterii: ceea ce vrea el este o naivitate: cunoașterea 
cunoaşterii! 

„Cunoaşterea este judecată!“ Însă judecata este credința 
că un lucru este aşa şi pe dincolo! lar nu cunoaşterea! 
„Orice cunoaştere constă în judecăți sintetice“ având carac- 
terul va/abilității universale (obiectul se comportă în toate 
cazurile aşa şi nu altfel) şi caracterul necesizății (opusul 
celor asertate nu poate avea loc). 

Legitimitatea credinţei în cunoaştere este presupusă: 
aşa după cum se presupune legitimitatea sentimentului în 
jadecăţile morale. Aici onto/ogia morală reprezintă preju- 
decata dominantă. 

Prin urmare concluzia este: 

1) există aserțiuni pe care le socotim necesare şi vala- 
bile în mod universal; 

2) caracterul necesității şi al valabilităţii universale nu 
poate să provină din experienţă; | 

3) prin urmare el trebuie să se întemeieze prin altceva 
decât experienţa şi să aibă o altă sursă a cunoaşterii! 

(Kant conchide 1) există aserțiuni ce sunt valabile doar 
cu o anumită condiţie; 2) această condiţie este ca ele să nu 
provină din experiență, ci din rațiunea pură.) 

Deci: întrebarea este pe ce se întemeiază credința 
noastră în adevărul unor asemenea aserțiuni? Nu de unde 
provine cauza ei! Însă apariția unei credințe, a unei 
convingeri puternice este o problemă psihologică: şi ade- 
seori o experiență foarte limitată şi restrânsă induce o 
asemenea credință! El presupune deja nu numai că există 
„data a posteriori“, dar şi că există data a priori, „ante- 
rioare experienţei“. Necesitatea şi valabilitatea universală 
nu pot fi date niciodată prin experienţă: însă de ce anume 
este clar că ele sunt prezente chiar şi în absenţa experienței? 

Nu există judecăți individuale! 

O judecată individuală nu este niciodată „adevărată“; 
nu este niciodată „cunoaştere“; abia prin corelație, prin 
relaționarea mai multor judecăţi rezultă o garanție. 

Ce deosebeşte credinţa adevărată de cea falsă? Ce este 
cunoaşterea? El „ştie“ acest lucru, şi asta este divin! 

Necesitatea şi universalitatea nu pot fi date prin 
experienţă! Prin urmare, independent de experiență, ante- 
rior oricărei experienţe! Acea judecată ce are loc a priori, 
prin urmare independent de orice experiență, exclusiv prin 
rațiune, „0 cunoaştere pură“! 

„Principiile logicii, principiul identității şi al non-contra- 
dicției sunt cunoştinţe pure pentru că premerg oricărei 
experiențe““ — Dar acestea nu sunt cunoştinţe! Ci articole 
de credință regulativă. 

Pentru a întemeia caracterul a priori (caracterul pur 
rațional) al judecăților matematice, spațiul trebuie conceput 
ca o formă a rațiunii pure. 

Hume declarase: „nu există judecăți sintetice a priori “. 
Kant spune: ba da! cele matematice! lar dacă există aseme- 
nea judecăți, există poate şi metafizică, o cunoaştere a 
lucrurilor prin rațiune pură! 

Matematica este posibilă în virtutea unor condiții sub 
care metafizica nu e posibilă niciodată! Orice cunoaştere 
umană este fie experiență, fie matematică. 

O judecată este sintetică: adică ea uneşte diferite 
reprezentări. 

Ea este a priori. adică acea unire este una necesară şi 
valabilă în mod universal, care nu poate fi dată prin per- 
cepția sensibilă, ci doar prin rațiunea pură. 

Dacă urmează să existe judecăţi sintetice a priori, atunci 
rațiunea trebuie să fie în stare să unească: unirea este o 
formă. Rațiunea trebuie să posede capacitatea de a conferi 
formă. 


531. 


Actul de judecată este credința noastră cea mai veche, 
actul nostru cel mai obişnuit de a considera ceva drept 

adevărat sau fals, o afirmare sau o negare, o certitudine că 
un lucru este aşa şi nu altfel, o credință că aici am „cu- 
noscut“ efectiv, — ce anume este crezut ca fiind adevărat în 
orice judecată? 

Ce sunt predicatele? Noi nu am privit schimbările din 
interiorul nostru ca atare, ci drept un „în sine“ ce ne este 
străin, pe care noi doar îl „percepem“: şi nici nu le-am 
determinat ca fiind o întâmplare, ci ca fiind o ființă, un 
„atribut“ — inventând o esenţă căreia ele îi aparțin, adică 
am determinat efectul drept ceea ce acționează, iar ceea ce 
acționează drept ființare. Dar chiar şi în această formulare 
conceptul de „efect“ este arbitrar: căci chiar despre acele 
schimbări ce au loc în noi şi despre care noi credem cu 
tărie că nu suntem cauzele lor, noi conchidem că ele tre- 
buie să fie efecte: conform concluzie! „orice schimbare are 
un autor“; — însă această concluzie este deja mitologie: ea 
separă acţiunea de ceea ce acționează. Atunci când spun: 
„fulgerul luminează“, eu am determinat faptul luminării pe 
de-o parte ca activitate, iar pe de alta ca subiect: deci am 
presupus în cazul întâmplării o ființă care nu este identică 
întâmplării, ci mai degrabă rămâne, este, şi nu „devine “ 
— A determina întâmplarea ca acțiune, iar efectul ca fiinţă: 
aceasta este dubla eroare sau interpretarea de care ne facem 
vinovați. 


532. 


Judecata — ea este credinţa că „aceasta şi aceasta sunt 
astfel““. Deci în judecată se ascunde recunoaşterea faptului 
de a fi întâlnit un „caz identic“: ea presupune, prin urmare, 
o comparaţie cu ajutorul memoriei. Judecata nu are capa- 
citatea de a face ca un caz identic să pară actual. Mai 
degrabă, ea crede că percepe unul; ea funcționează pornind 
de la premisa că există, în general, cazuri identice. Or, cum 
se numeşte acea funcţie ce trebuie să fie mult mai veche, 

să acţioneze dinainte, care identifică şi face asemănătoare 
cazuri neidentice? Cum se numeşte ce-a de-a doua, care 
pe temeiul acesteia prime etc. „Ceea ce determină. sen- 
Zații identice trebuie să fie identic“: dar cum se numeşte 
ceea ce uniformizează senzațiile, ceea ce le „ia“ ca fund 
identice? 

Nu ar putea să existe nici o judecată dacă, în prealabil, 
nu s-ar fi exercitat un fel de uniformizare a senzaţiilor: 
memoria este posibilă doar printr-o permanentă relefare a 
ceea ce este deja obişnuit şi a fost trăit. — Înainte de a se 
formula o judecată, procesul asimilării trebuie să fi fost 
încheiat: deci şi aici trebuie să premeargă o activitate inte- 
lectuală ce nu atinge pragul conştiinţei, ca şi în cazul du- 
rerii ce urmează unei răniri. Probabil că oricărei funcţii 
organice îi corespunde un proces interior, deci o asimilare, 
o eliminare, o creştere etc. 

Esenţial: a porni de la corp şi a-l folosi drept fir con- 
ducător. El este fenomenul mult mai bogat ce îngăduie o 
observaţie mai clară. Credinţa în corp este mai bine fixată 
decât credinţa în spirit. 

„Oncât de mult am crede într-un lucru, aceasta nu 
constituie un criteriu al adevărului“. Dar ce este adevărul? 
Poate o credință ce a devenit o condiţie vitală? Atunci, 
fireşte, intensitatea ar fi un criteriu, de pildă în privința 
cauzalității. 


533. 


Determinarea logică, claritatea drept criteriu al adevăru- 
lui („„omne illud verum est, quod clare et distincte perci- 
pitur “, Descartes); astfel ipoteza mecanicistă despre lume 
devine oportună şi plauzibilă. 

Însă aceasta este o confuzie grosolană: precum sim- 
plex sigillum veri. De unde ştim noi că adevăratul mod de 


Principiul unei noi instituiri a valorilor 347 


a fi al lucrurilor stă în acest raport cu intelectul nostru? — 
Nu ar putea fi şi altfel? Anume ca ipoteza ce îi oferă cel 
mai mult sentimentul puterii şi al siguranței să fie cea 
preferată şi cea mai apreciată de el şi prin urmare declarată 
ca fiind adevărată? — Intelectul aşază facultatea şi capa- 
citatea lui cea mai spontană şi mai puternică drept criteriu 
al valorii maxime, prin urmare a ceea ce este adevărat... 
„Adevărat“: din perspectiva sentimentului —: ceea ce 
incită cel mai puternic sentimentul 


(Eul); 

din perspectiva gândirii —: ceea ce con- 
feră; 

gândirii sentimentul cel mai pregnant de 
forță; 


din perspectiva tactului, a vederii, a auzu- 
lui —: acolo unde trebuie să te opui cu 
cea mai mare dârzenie. 

Prin urmare, gradele cele mai inalte în cursul înfăp- 
tuirii sunt cele care induc credinţa în „adevărul“ obiectu- 
lui, adică în realitatea sa. Sentimentul forței, al luptei, al 
împotrivirii ne convinge de faptul că aici există ceva față 
de care se manifestă o opoziție. 


534. 


Criteriul adevărului rezidă în amplificarea sentimentu- 
lui de putere. 


535. 


„Adevărul“: acesta nu desemnează în cadrul modului 
meu de gândire neapărat o opoziție faţă de eroare, ci, în 
cazurile principiale, doar o raportare reciprocă a diferitelor 
erori: bunăoară că una este mai veche, mai profundă decât 
cealaltă, poate chiar ineradicabilă în măsura în care o ființă 

organică de genul nostru nu ar putea trăi fără ea; în timp 
ce alte erori nu ne tiranizează până-ntr-atât sub forma unor 
condiții vitale, ci, mai degrabă, comparate cu astfel de 
„tirani“, pot fi înlăturate şi „respinse“. 

O ipoteză ce nu poate fi respinsă — de ce ar trebui ea 
să fie deja „adevărată“ din acest motiv? Această afirmație 
îi indignează poate pe logicienii care îşi determină limita 
proprie ca limită a lucrurilor: însă acestui optimism al 
logicienilor i-am declarat de mult război. 


536. 


Tot ceea ce este simplu este numai imaginar, nu este 
„adevărat“. Insă ceea ce este real, ceea ce este adevărat nu 
este nici unitate şi nici nu poate fi redus la unitate. 


537. 


Ce este adevărul? — Inertia; ipoteza ce induce o 
satisfacție: consum minim de energie intelectuală etc. 


538. 


Principiul întâi. Modul de gândire mai simplu învinge 
asupra celui mai dificil; — ca dogmă: simplex sigillum veri. 
— Dico: faptul că claritatea ar trebui să fie o dovadă în 
sprijinul adevărului este o pură copilărie... 

Principiul al doilea. Teoria despre ființă, despre lucru, 
despre unitățile pure imuabile este de o sută de ori mai 
simplă decât teoria devenirii, a evoluţiei... | 

Principiul al treilea. Logica a fost concepută ca in- 
lesnire: ca mijloc de exprimare, — nu ca adevăr... Mai 
târziu ea a acționat ca adevăr... 

539. 


Parmenide a spus „nu putem gândi ceea ce nu este“; — 
noi suntem acum la celălalt capăt şi spunem „ceea ce poate 
fi gândit trebuie să fie cu siguranță o ficțiune“. 


540. 


Există o mulțime de ochi. Şi sfinxul are ochi —: prin 
urmare există o mulțime de „adevăruri“ şi deci nu există 
adevăr. 


541. 
Inscripţii pentru un ospiciu modern. 


„Necesităţile de gândire sunt necesități morale.“ 
Herbert Spencer 


„Piatra de încercare ultimă pentru adevărul unei propo- 
ziții este imposibilitatea de a concepe negația lui.“ 
Herbert Spencer 


542. 


În cazul în care caracterul existenţei ar urma să fie 
fals — ceea ce ar fi posibil în fond — ce ar mai fi adevărul, 
întregul nostru adevăr?... O refalsificare fără scrupule a 
falsului? O potență superioară a falsului?... 


543. 


Într-o lume ce este falsă în mod esenţial, veracitatea ar 
fi o tendinţă contrară naturii: o astfel de tendință ar putea 
avea un sens doar ca mijloc pentru o anumită potență 
superioară a falsităţii. Pentru ca o lume a ceea ce este 
adevărat, a fiuinţării, să fi putut fi imaginată, trebuia creat 
mai întâi omul sincer (inclusiv faptul că un astfel de om se 
crede „sincer“). 

Simplu, transparent, lipsit de contradicţie internă, sta- 
bil rămânând identic sieşi, fără cută, fără voltă, văl, formă: 
un astfel de om concepe, ca „Dumnezeu “, o lume a fiinţei 
după chipul său. 

Pentru ca veracitatea să fie posibilă, întreaga sferă a 
omului trebuie să fie foarte pură, restrânsă şi respectabilă: 
avantajul trebuie să fie, în toate privinţele, de partea celui 
sincer. — Minciuna, răutatea, prefăcătoria trebuie să pro- 
ducă mirare... 


544. 


Creşterea gradului de „simulare “ conform ordinii ierar- 
hice ascendente a vieţuitoarelor. În lumea anorganică ea 
pare să lhpsească — Forța împotriva forței, absolut brutal —, 
în cea organică se naşte viclenia; plantele, deja, sunt maes- 
tre în ea. Individualităţile cele mai mari precum Cezar, 
Napoleon (cuvintele lui Stendhal despre el), de asemenea 
rasele superioare (italienii), grecii (Odiseu); prefăcătoria 
sub mii de forme aparține esenței creşterii omului. Pro- 
blema actorului. Idealul meu dionisiac... Optica tuturor 
funcţiilor organice, a tuturor instinctelor majore ale vieţii: 
forța ce vrea eroarea — inerentă oricărei forme de viaţă; 
eroarea ca premisă însăşi a gândirii. Inainte de a se fi 
gândit trebuie să se fi deja „plăsmuit“: remodelarea în 
scopul obţinerii cazurilor identice, a aparenței identicului, 
este mai originară decât recunoaşterea identicului. 


(Aluzia la cuvintele lui Stendhal are în vedere un fragment din 
cartea acestuia intitulată Vie de Napoleon. (Preface p. XV) pe care 
Nietzsche şi l-a transcris într-un alt caiet şi pe ca-l redăm aici: „Une 
croyance presque instinctive chez moi c'est que toute homme puis- 
sant ment quand il parle et ă plus forte raison quand il €crit“.) 

h) Împotriva cauzalismului 


545. 


Eu cred în spațiul absolut ca substrat al forţei: aceasta 
limitează şi modelează. Timpul, etern. Însă, în sine, nu 
există nici spațiu, nici timp. „Schimbările“ sunt doar feno- 
mene (sau pentru noi procese senzoriale); atunci când sta- 
bilim existenţa unei reveniri regulate a lor, noi nu am inte- 
meiat nimic altceva decât faptul că întotdeauna lucrurile 
au stat aşa. Sentimentul că, în cazul lui post hoc este vorba 
de un propter hoc, poate fi demonstrat cu uşurinţă drept o 
neînțelegere; este comprehensibil. Însă fenomenele nu pot 
fi „cauze“! 


546. 


Interpretarea unui fapt ca acțiune sau ca înrâurire 
(— deci orice acţiune o înrâurire) spune: orice schimbare, 
orice transformare presupun atât un autor, cât şi pe un 
Altul în care are loc „„schimbarea“. 


547. 


Istoria psihologică a conceptului de „subiect “. Corpul, 
lucrul, „întregul“ pe care-l construieşte ochiul conduc la 
distincţia dintre o acțiune şi iniţiatorul ei; iniţiatorul, cauza 
acţiunii, conceput tot mai subtil, a făcut loc până la urmă 
„subiectului“. 


548. 


Prostul nostru obicei de a lua un semn mnemotehnic, 
o formulă de prescurtare drept entitate şi, în cele din urmă, 
drept cauză, de pildă atunci când spunem despre fulger: 
„el străluceşte“. Sau chiar cuvinţelul „eu“. A determina o 

formă a perspectivei în actul vederii iarăşi drept cauză a 
vederii însăşi: acesta a fost artificiul în inventarea „,subiec- 
tului“, a „eului“! 


549. 


„Subiect“, „obiect“, „predicat“ — aceste distincţii s-au 
impus ŞI sunt acum aplicate ca scheme tuturor faptelor care 
ne apar. Falsa observaţie fundamentală este aceea că eu 
cred că sunt cel care face ceva, care suferă ceva, care 


= 66 


„posedă“ ceva, care „posedă“ o calitate. 


550. 


În fiecare judecată se ascunde întreaga, deplina, pro- 
funda credință în subiect şi predicat sau în cauză şi efect 
(ŞI anume sub forma afirmației că orice efect este o acțiune 
ŞI că orice acțiune presupune un actant); iar însăşi această 
ultimă credință este un caz particular al celei dintâi, astfel 
încât ca credință fundamentală rămâne credința: există 
subiecte, tot ceea ce se-ntâmplă se raportează predicativ la 
un subiect oarecare. 

Eu observ ceva şi caut o cauză aferentă; aceasta în- 
seamnă în mod originar: eu caut acolo o intenție, şi mai 
ales pe Cineva căruia îi revine intenţia, un subiect, un 
făptuitor; orice fapt, o acțiune — odinioară noi vedeam în 
fiecare fapt intenţii, aceasta este obişnuința noastră cea 
mai veche. O are şi animalul? Oare el, ca vieţuitor, nu este 
de asemenea orientat spre interpretarea prin sine însuşi? — 
Întrebarea „de ce?“ este mereu întrebarea privind causa 
finalis, „în ce scop?“. Noi nu ştim nimic despre „sensul 
unei causa efficiens“: aici Hume are dreptate, obişnuinţa 
(însă nu doar aceea a individului!) ne face să aşteptăm ca 
un anume fapt, observat adeseori, să urmeze celuilalt: nimic 
altceva! Ceea ce determină caracterul extraordinar de solhd 

al credinței în cauzalitate nu este profunda noastră 
obişnuință legată de succesiunea faptelor, ci incapacitatea 
noastră de a interpreta un fapt altfel decât ca fapt rezultat 
dintr-o intenție. Este credința în ceea ce este viu şi ceea ce 
gândeşte ca unici agenți — în voinţă, în intenţie —, este 
credinţa că orice fapt este o acțiune, că orice acţiune pre- 
supune un actant, este credinţa în subiect. Oare nu este 
această credinţă în conceptele de subiect şi predicat o mare 
prostie? 

Întrebare: intenţia este cauza unui fapt? Sau şi acesta 

este o iluzie? Nu este ea însuşi faptu/? 


551. 


Critica conceptului de „cauză “. — Noi nu avem abso- 
lut nici-o experienţă despre o cauză; din perspectivă psi- 
hologică, întregul concept provine din convingerea subiec- 
tivă că noi suntem cauze, respectiv că braţul se mişcă... 
Însă aceasta este o eroare. Noi, actanţii, ne deosebim de 
acţiune făcând uz pretutindeni de această schemă, — noi 
căutăm un agent pentru orice fapt. Ce am făcut noi? Am 
confundat un sentiment de forță, de încordare, de împo- 
trivire, o senzație musculară ce constituie deja începutul 
acţiunii cu o cauză, sau am înţeles drept cauză voința de 
a face un anumit lucru, întrucât ei îi succede acțiunea. 

„Cauza“ nu apare deloc: de la anumite cazuri în care 
ea ne părea dată şi în care noi am proiectat-o din interiorul 
nostru, şi până la înțelegerea evenimentului autoamăgirea 
este demonstrată. „Înțelegerea noastră cu privire la un 
eveniment“ constă în faptul că noi am inventat un subiect 
ce a devenit răspunzător pentru că un lucru se-ntâmplă şi 
pentru felul în care el se întâmplă. Noi am sintetizat sen- 
timentul nostru volitiv, sentimentul „libertăţii“, al responsa- 
bilităţii noastre şi intenţia noastră cu privire la o acţiune în 

conceptul de „cauză“: causa efficiens şi causa finalis sunt, 
gândite în profunzime, identice. 

Noi am crezut că un efect ar fi explicat dacă s-ar in- 
dica o stare căreia el îi revine deja. De fapt, noi inventăm 
toate cauzele conform schemei efectului: el este singurul 
cunoscut de noi... Invers, noi nu suntem în stare să prezicem 
despre un lucru care îi vor fi efectele. Lucrul, subiectul, 
voinţa, intenția — toate inerente concepţiei privind „cauza“. 
Noi avem nevoie de lucruri pentru a explica de ce s-a 
schimbat ceva. Chiar şi atomul este un asemenea „lucru“, 
pus prin gândire, şi un „subiect originar“... 

În sfârşit, noi înțelegem că lucrurile — prin urmare şi 
atomii — nu produc nimic: pentru că ele nu există, — că 
noţiunea cauzalității este complet inutilizabilă. Dintr-o 
succesiune necesară de stări nu decurge raportul lor cauzal 
(— aceasta ar însemna să facem să sară capacitatea lor de 
acțiune de la 1 la 2, la 3, la 4, la 5). Nu există nici cauze, 
nici efecte. Din punct de vedere lingvistic noi nu ne putem 
desprinde de această obişnuinţă. Însă aceasta nu înseamnă 
nimic. Dacă gândesc mușchiul ca fiind separat de „efec- 
tele“ sale, l-am negat deja... 

In Summa: un fapt nu este nici determinat, nici deter- 
minant. Causa este o capacitate inventată de a acţiona 
asociată faptului... 

Interpretarea prin cauzalitate, o iluzie... Un „lucru“ 
este suma efectelor sale, reunite sintetic printr-un concept, 
printr-o imagine. De fapt, ştiinţa a golit conceptul cauza- 
lităţii de conţinutul său — păstrându-l ca pe formula unei 
ecuaţii în care a devenit indiferent de care parte se află 
cauza sau efectul. Se afirmă că în două stări complexe 
(constelații de forță) cuantumurile de forță ar rămâne egale. 

Posibilitatea de anticipare a unui fapt nu înseamnă că 
a fost urmată o regulă sau că s-a dat curs unei necesități, 

ori că noi am proiectat o lege a cauzalităţii în fiecare 
fapt —: ea rezidă în revenirea „cazurilor identice “. 

Nu există un simț al cauzalității, aşa cum crede Kant. 
Ne mirăm, devenim neliniştiţi, vrem ceva cunoscut de care 
să ne putem agăța... De îndată ce ni se arată într-un lucru 
nou un aspect vechi, ne-am liniştit. Aşa-zisul instinct al 
cauzalității este doar frica de neobişnuit şi încercarea de a 
descoperi în el ceva cunoscut, — o căutare nu a cauzelor, 
Cl a ceea ce este cunoscut. 


552. 


Despre combaterea determinismului şi a teleologiei. — 
Din faptul că un lucru survine regulat putând fi anticipat 
nu rezultă că el are loc în mod necesar Faptul că un cuan- 
tum de forță se determină şi se manifestă, în fiecare caz 
concret, într-un singur fel, nu îl transformă într-o „voință 
neliberă“. „Necesitatea mecanică“ nu este o stare de fapt. 
Noi suntem cei care am proiectat-o interpretativ în real. 
Noi am interpretat posibilitatea de a formula realul drept 
o consecinţă a unei necesități care guvernează realul. Însă 
din faptul că eu fac ceva determinat nu rezultă câtuşi de 
puțin că eu fac din constrângere acel lucru. Constrângerea 
din interiorul lucrurilor nu poate fi demonstrată: regula 
dovedeşte doar că unul şi acelaşi fapt nu este simultan şi 
un alt fapt. Numai fiindcă noi am proiectat în lucruri 
subiecți, „agenți“ se creează aparenţa că orice fapt este 
rezultatul unei constrângeri exercitate asupra subiecţilor — 
exercitată de cine? — iarăşi de un agent. Cauză şi efect — 
un concept periculos atât timp cât prin el gândim ceva care 
acționează Şi ceva asupra căruia se acționează. 

a) Necesitatea nu este o stare de fapt, ci o interpretare. 

Xe 


b) Dacă s-a înţeles că „subiectul“ nu este ceva care 
acționează, ci doar o ficțiune, consecințele sunt numeroase. 

Pornind de la modelul subiectului, noi am inventat 
reitatea şi am proiectat-o în haosul senzaţiilor. Dacă în- 
cetăm să mai credem în subiectul eficient, dispare şi credința 
în lucrurile eficiente, în interacțiune, în cauza şi efectul 
dintre acele fenomene pe care le numim lucruri. 

Dispare astfel, fireşte, şi lumea atomilor eficienţi: ce a 
fost presupusă, întotdeauna, pentru că este nevoie de 
subiecţi. 

Dispare, în cele din urmă, şi „lucrul în sine“: pentru 
că, de fapt, el reprezintă concepția unui „subiect în sine“. 
Insă noi am înțeles că subiectul este o ficțiune. Opoziția 
„lucru în sine“ şi „fenomen“ este inconsistentă; dar astfel 


6 


dispare şi conceptul de „fenomen “. 


x 


c) Dacă renunțăm la subiectul eficient, renunțăm im- 
plicit şi la obiectul asupra căruia se acționează. Durata, 
identitatea cu sine, ființa nu sunt inerente nici pentru ceea 
ce se numeşte subiect, nici pentru ceea ce se numeşte obiect: 
acestea sunt complexe ale realului, aparent înzestrate cu 
durată în raport cu alte complexe — deci, bunăoară, printr-o 
diferență în ceea ce priveşte ritmul realului (repaus — 
mişcare, solid — moale: toate opoziții ce nu există în sine 
şi prin care, de fapt, se exprimă doar diferențe graduale, 
care, pentru o anumită măsură optică se manifestă ca 
opoziție. Nu există opoziții; doar pe baza celor din logică 
deţinem noi conceptul de opoziție — iar de-aici l-am trans- 
ferat în mod fals în sfera lucrurilor). 


Xe 


d) Dacă renunțăm la conceptul de „subiect“ şi „obiect“, 
atunci renunțăm şi la conceptul de „substanță “ — şi, prin 

urmare, şi la diferitele modificări ale acestuia, de pildă 
„materie“, „spirit“ şi alte existențe ipotetice, „eternitatea şi 
imuabilitatea substanţei“ etc. Ne-am detaşat de substan- 
țialitate. 


x 


Exprimat moral, lumea este falsă. Însă, în măsura în 
care morala este o componentă a acestei lumi, rezultă că 
morala este falsă. 

Voința de adevăr înseamnă faptul de a face stabil, 
adevărat şi trainic, o ştergere din câmpul vederii a acelui 
caracter fals, o resemnificare a acestuia ca ființare. 
„Adevărul“ nu este astfel ceva care ar urma să fie dezvă- 
luit, care ar trebui să fie descoperit, — ci un lucru ce trebuie 
creat şi care conferă numele unui proces, ba chiar unei 
voințe de a subsuma, în sine, nelimitată; a introduce 
adevărul ca un processus in infinitum, ca o determinare 
activă, — nu drept o conştientizare a ceva care, în sine, ar 
fi stabil şi determinat. El este un cuvânt pentru „voinţa de 
putere“. 

Viaţa are ca temei premisa unei credințe în ceea ce 
este durabil şi revine cu regularitate; cu cât mai viguroasă 
este viața, cu atât mai bogată trebuie să fie lumea ce poate 
fi anticipată, o lume gândită ca ființând. Logicizarea, 
raționalizarea, sistematizarea ca expediente ale vieții. 

Omul îşi proiectează într-un anumit sens pornirea spre 
adevăr, „țelul“ său spre exterior ca lume a ființării, ca 
lume metafizică, şi „lucru în sine“ ca lume manifestă. 
Nevoia lui, adevăratul creator, plăsmuieşte dinainte lumea 
pe care el o cercetează, anticipând-o; această anticipare 
(această „credință“ în adevăr) este sprijinul său. 


x 


Orice fapt, orice mişcare, orice devenire ca stabilire a 
unor raporturi de grad şi de forță, ca /uptă... 

Xe 


De îndată ce ne imaginăm pe Cineva care este răspun- 
zător pentru felul în care suntem noi etc. (Dumnezeu, 
Natură) — atribuindu-i prin urmare ca intenție existența 
noastră, fericirea şi mizeria noastră —, noi pierdem din 
vedere inocența devenirii. Şi ne alegem cu Unul care vrea 
să atingă ceva prin noi şi cu noi. 


Xe 


„Binele individului“ este tot atât de imaginar ca şi 
„binele speciei“: cel dintâi nu este sacrificat pentru cel din 
urmă, specia, privită de la distanţă, este ceva tot atât de 
inconsistent ca şi individul. „Conservarea speciei“ este 
doar o consecință a creşterii speciei, adică a depășirii speciei 
pe drumul către o formă mai puternică. 


Xe 


Teze. — Faptul că „finalitatea “ aparentă („finalitatea 
infinit superioară oricărei arte umane“) este doar consecința 
acelei voințe de putere care se manifestă în întregul real —: 
faptul că fortificarea aduce cu sine structuri ce par asemănă- 
toare unui plan al finalității —: faptul că scopurile aparente 
nu sunt intenționate, însă, de îndată ce s-a atins supremația 
asupra unei puteri inferioare iar cea din urmă devine o 
funcție a celei superioare, o ordine ierarhică, o ordine a 
organizării trebuie să provoace aparența unei ordini a mij- 
loacelor şi a scopurilor. 

Impotriva „necesității ' aparente: 

— aceasta, doar o expresie a faptului că o forță nu este 

___ŞI altceva. 

Impotriva „finalității * aparente: 

— ultima doar o expresie pentru o ordine a sferelor de 

putere şi interacţiunea lor. 

1) Lucru în sine şi fenomen 


553. 


Punctul slab al criticismului Kantian a devenit treptat 
vizibil şi pentru ochii înzestrați cu o acuitate redusă: Kant 
nu mai avea dreptul să distingă între „fenomen “ şi „lucru 
in Sine “, — el şi-a pierdut dreptul de a face în continuare 
distincții în această manieră tradiţională atunci când — 
conform teoriei sale privind conceptul de cauzalitate şi 
valabilitatea lui strict intrafenomenală — a respins ca fiind 
nepermisă deducția unei cauze a fenomenului pornind de 
la fenomen — care teorie, pe de altă parte, anticipează acea 
distincție, ca şi când „lucrul în sine“ nu ar fi doar dedus, 
Cl dat. 


554. 


Este evident că nici lucrurile în sine nu pot sta re- 
ciproc în relații de cauză şi efect, şi nici fenomenele între 
ele: de unde rezultă că conceptul de „cauză şi efect“ nu se 
poate întrebuința în interiorul unei filosofii care crede în 
lucruri în sine şi în fenomene. Greşelile lui Kant —... De 
fapt, din punct de vedere psihologic, conceptul de „cauză 
şi efect“ provine dintr-un mod de gândire care crede că 
pretutindeni şi întotdeauna este vorba despre o voinţă ce 
acționează asupra unei alte voințe, — care crede doar în 
ceea ce este viu şi, de fapt, numai în „suflete“ (iar nu în 
lucruri). În interiorul unei perspective mecaniciste asupra 
lumii (perspectivă ce este, de fapt, logica şi aplicarea aces- 
teia la spaţiu şi timp) acel concept se reduce la o formulă 
matematică — cu ajutorul căreia, aşa cum trebuie subliniat 
permanent, nu este niciodată conceput ceva, ci numai de- 
numit ŞI inregistrat. 

555. 


Ficţiunea cea mai mare este aceea a cunoaşterii. Am 
doni să ştim cum sunt alcătuite /ucrurile în sine: dar iată, 
nu există lucruri în sine! Însă, chiar presupunând că ar 
exista un „În sine“, un Necondiţionat, tocmai de aceea el 
nu ar putea fi cunoscut! Ceva necondiţionat nu poate fi 
cunoscut: altfel el nu ar mai fi necondiţionat! Cunoaşterea 
înseamnă însă întotdeauna „a te supune unei condiţii“ — — 
un asemenea cunoscător doreşte ca ceea ce vrea el să 
cunoască să nu-l angajeze în nici un fel, şi ca acelaşi lucru 
să nu angajeze în general pe nimeni: în care caz, apare mai 
întâi o contradicţie între a vrea să cunoşti şi dorinţa de a 
nu fi angajat în nici un fel (atunci la ce bun cunoaşterea?), 
iar în al doilea rând, pentru că un lucru ce nu angajează pe 
nimeni nici nu există, deci nici nu poate fi cunoscut. A 
cunoaşte înseamnă „a te supune unei condiții“: a te simți 
condiționat de ceva şi a condiţiona la rândul nostru acel. 
ceva — — deci în orice situaţie e vorba despre o constatare, 
O denumire, O conştientizare a condițiilor (iar nu o sondare 
a esenței, a lucrurilor, a „în sine“-lui). 


556. 


Un lucru „în sine“, tot atât de fals ca şi un „sens în 
sine“, o „semnificaţie în sine“. Nu există „o stare de fapt 
în sine“, ci trebuie introdus intotdeauna un sens pentru ca 
0 stare de fapt să poată exista. 

Întrebarea „ce este aceasta?“ înseamnă instituirea unui 
sens văzut dintr-o altă perspectivă. „Esenţa“, „natura in- 
ternă“ sunt un rezultat al perspectivei şi presupun deja o 
multiplicitate. La bază se află întotdeauna întrebarea „ce 
reprezintă aceasta pentru mine?“ (pentru noi, pentru tot 
ceea ce trăieşte etc.). 

Un lucru ar fi caracterizat abia atunci când toate ființele 
se vor fi întrebat în legătură cu el „ce este acesta?“ şi vor 
fi dat un răspuns. Presupunând că o singură ființă, îm- 
preună cu toate relațiile şi perspectivele sale asupra tuturor 
lucrurilor, ar lhpsi, lucrul ar rămâne în continuare „nedefinit“. 

Pe scurt: esenţa unui lucru este, de asemenea, doar o 
opinie despre „lucru“. Sau, mai degrabă: „este va/abil “ 
reprezintă veritabilul „este “, unicul „aşa este“. 

Nu putem întreba: „cine interpretează?“, căci insăşi 
interpretarea există (dar nu ca o „existenţă“, ci ca un proces, 
ca o devenire) ca o formă a voinţei de putere, ca un afect. 

Apariţia „lucrurilor“ este în întregime opera celor care 
îşi reprezintă, gândesc, vor şi percep. Conceptul de „lu- 
cru“, tot atât cât toate proprietăţile. Însuşi „subiectul“ este 
o asemenea plăsmuire, un lucru ca toate celelalte: o sim- 
plificare pentru a desemna ca atare forța ce instituie, in- 
ventează, gândeşte, spre deosebire de orice act concret de 
instituire, de inventare, de gândire. Prin urmare, desemna- 
rea capacităţii, spre deosebire de tot ceea ce este concret: 
în fond, acțiunea sintetizată în perspectiva oricărei acţiuni 
ce poate să apară (acţiunea şi probabilitatea unei acţiuni 
asemănătoare). 


557. 


Proprietățile unui lucru sunt efectele sale asupra altor 
„lucruri“: 

dacă facem abstracție de celelalte „lucruri“, un lucru 
nu are nici o proprietate, 

rezultă că nu există nici un lucru fără alte lucruri, 

rezultă că nu există un „lucru în sine“. 

558. 


„Lucrul în sine“, absurd. Dacă fac abstracție de toate 
relațiile, de toate „proprietățile“ şi de „manifestările“ unui 
lucru, acesta dispare: căci reitatea este inventată de noi din 
nevoi logice, deci în scopul desemnării, al acordului (pen- 
tru reunirea acelei multitudini de relaţii, proprietăți, ma- 
nifestări). 


559. 


„Lucruri ce au o constituţie în sine“ — o reprezentare 
dogmatică de care trebuie să ne rupem complet. 


560. 


Faptul că lucrurile ar avea o constituție în sine, în mod 
cu totul independent de interpretări şi subiectivitate, este o 
ipoteză cu totul inutilă: s-ar presupune astfel că inter- 
pretarea şi calitatea de a fi subiect nu ar fi esenţiale, că 
un lucru desprins de toate relațiile ar continua să mai fie 
un lucru. 

Invers: caracterul aparent obiectiv al lucrurilor: nu ar fi 
cu putinţă ca el să se reducă la o diferență graduală în 
interiorul subiectivului? — bunăoară, ceea ce se schimbă 
încet să ni se prezinte drept „obiectiv“, trainic, „în sine“, 
drept funțând, — ca obiectivul să fie doar o specie şi o 
opoziţie false în interiorul subiectivului? 


s61. 


Faptul că unitatea este unitate doar ca organizare? Însă 
„lucrul“ în care credem a fost inventar doar ca bază pentru 
diferite predicate. Faptul că lucrul „acţionează“ înseamnă 
că noi concepem foate celelalte proprietăți, prezente în rest 


la el şi care acum sunt latente, drept cauză a apariției în 

acest moment a unei anumite proprietăți: respectiv că noi 
privim Suma proprietăţilor sale — X — drept cauză a 
proprietăţii X: ceea ce este prostesc şi lipsit de sens! 

Once unitate este unitate doar ca organizare şi in- 
teracțiune — tot astfel cum o comunitate umană este o 
unitate — deci opusul anarhiei atomiste, şi astfel o con- 
figuraţie de putere ce semnifică o identitate, dar nu este o 
identitate. 


562. 


„În cursul evoluţiei gândirii trebuia să apară punctul în 
care s-a înţeles faptul că tot ceea ce noi am desemnat drept 
proprietăți ale lucrurilor ar fi senzaţii ale subiectului sen- 
zitiv: astfel proprietățile au încetat să mai aparțină lucru- 
lui.“ Doar „lucrul în sine“ a mai rămas. Distincția dintre 
lucru în sine şi lucru pentru noi se bazează pe reprezen- 
tarea naivă mai veche ce atribuia energie lucrurilor: însă 
analiza a demonstrat că şi forța a fost proiectată în inte- 
riorul lucrurilor, iar substanţa de asemenea. „Lucrul afec- 
teză un subiect“? Rădăcina reprezentării de substanță, în 
limbă, iar nu în fiinţarea exterioară nouă! Lucrul în sine nu 
este deloc o problemă! 

Fiinţarea va trebui gândită ca senzaţie căreia nimic 
hpsit de senzaţie nu-i mai stă la bază. 

În mişcare nu este dat nici un nou conținut al senzaţiei. 
Ființarea nu poate fi mişcare sub aspectul conţinutului: 
deci formă a fiinţei. 

N.B. Explicaţia unui fapt poate fi încercată pe de o 
parte prin reprezentarea imaginilor care îl pre- 
merg (scopuri); 
pe de altă parte, prin reprezentarea imaginilor 
care îi succed (explicația matematico-fizicală). 

Cele două nu trebuie amestecate. Deci: explicația fi- 
ZICĂ, ce este transpunerea în imagini prin senzaţie şi gân- 
dire a lumii, nu poate, la rândul ei, să deducă senzația şi 
gândirea şi să producă apariția lor: mai degrabă fizica tre- 
buie să construiască şi lumea senzitivă în mod consecvent 
ca fiind lipsită de senzație şi scopuri — mergând până la 
omul suprem. lar explicaţia teleologică este o istorie a 
scopurilor şi niciodată una fizicală! 


563. 


„Cunoaşterea“ noastră se limitează la constatarea 
cantităților, însă noi nu putem împiedica prin nimic perce- 
perea acestor diferențe cantitative drept calități. Calitatea 
este un adevăr specific perspectivei noastre; nu un „În sine“. 

Simțunile noastre au un anumit cuantum drept medie 
în cadrul căreia ele funcționează, cu alte cuvinte noi per- 
cepem ceea ce este mic şi mare în raport cu condițiile 
existenţei noastre. Dacă am ascuţi sau reduce de zece ori 
acuitatea simțurilor noastre, am dispărea: — cu alte cuvinte 
noi percepem chiar raporturile de mărime drept calități, în 
funcţie de condiţiile de posibilitate ale existenței noastre. 


564. 


Oare n-ar trebui să fie orice formă de cantitate un 
indiciu al calității? Puteri sporite îi corespund o altă 
conştiinţă, un alt mod de a dori, o altă perspectivă a privirii: 
creşterea însăşi este o dorinţă de a fi mai mult; dintr-un 
quale creşte dorinţa spre un mai mult al guantum-ului,; 
într-o lume pur cantitativă totul ar fi mort, împietrit, ne- 
mişcat. — Reducerea tuturor calităților la cantități este un 
nonsens: ceea ce rezultă este faptul coexistenţei lor, o ana- 
logie — 

565. 


Calitățile sunt limitele noastre insurmontabile: nu putem 
împiedica prin nimic să resimțim simple diferențe cantita- 
tive drept ceva fundamental diferit de cantitate, adică drept 
calități ce nu pot fi reduse una la cealaltă. Dar tot ceea ce 
înseamnă „cunoaştere“ se raportează la domeniul în care 
putem număra, cântări, măsura, la cantitate: în timp ce, 
dimpotrivă, toate percepțiile noastre valorice (adică tocmai 
percepțiile noastre) sunt determinate de calități, respectiv 
de „adevărurile“ ce depind exclusiv de perspectiva noastră, 
adevăruri care pur şi simplu nu pot fi „cunoscute“. Este de 
la sine înțeles că orice ființă diferită de noi percepe alte 
calități şi prin urmare trăieşte într-o altă lume decât aceea 
în care trăim noi. Calitățile reprezintă veritabila noastră 
idiosincrasie umană: a pretinde ca aceste interpretări şi 
valori umane ce ne revin să fie valori universale, şi poate 
constitutive, aparține smintelii ereditare a vanității umane. 


566. 


„Lumea adevărată“, oricum ar fi fost ea concepută până 
acum, — a fost mereu lumea aparentă incă o dată. 


567. 


Lumea aparentă, adică o lume privită conform valo- 
rilor; ordonată, selectată conform valorilor, respectiv, în 
acest caz, conform punctului de vedere al utilității în per- 
spectiva conservării ŞI a creşterii puterii unei anumite specii 
de animal. 

Factorul perspectival, prin urmare, determină caracterul 
„aparenţei“! Ca şi când ar mai rămâne o lume dacă am 
elimina acest factor! Astfel, de fapt s-ar fi eliminat re/ati- 
vitatea! 

Fiecare centru de forță are pentru întregul rest propria 
perspectivă, adică propria valorizare bine determinată, pro- 
pria formă de acţiune, propria formă de împotrivire. „Lumea 
aparentă“ se reduce, prin urmare, la o formă specifică de 
acţiune asupra lumii ce îşi are originea într-un centru. 

Or, nu există nici o altă formă de acţiune: iar „lumea“ 
este doar un cuvânt pentru jocul de ansamblu al acestor 
acţiuni. Realitatea constă tocmai în această acțiune şi 
reacțiune particulară a fiecărui element față de întreg... 

Nu mai rămâne nici urmă de /egitimitate pentru a vorbi 
aici de aparenţă... 

Forma specifică de a reacţiona este unica formă de 
reacție: noi nu ştim câte şi ce fel de forme există în total. 

Insă nu există o „altă“ fiinţă, una „adevărată“, „esen- 
țială“ — astfel ar fi exprimată o lume fără acțiune şi 
reacțiune... 

Opoziția dintre lumea aparentă şi lumea adevărată se 
reduce la opoziţia „lume“ şi „nimic“ — 


568. 


Critica conceptului „lume adevărată şi lume aparentă “. 
— Dintre acestea, cea dintâi este o simplă ficţiune alcătuită 
din lucruri pur născocite. 

„Aparenţa“ aparține însăşi realității: ea este o formă a 
fiinţei sale; cu alte cuvinte, într-o lume în care nu există o 
funţă, prin aparență trebuie creată mai întâi o anumită 
lume calculabilă de cazuri identice, un ritm în care obser- 
vația şi comparația să fie posibile etc... 

: „aparenţa“ este o lume adaptată şi simplificată, la 
care au contribuit instinctele noastre practice; ea este pen- 
tru noi cu totul adevărată, adică noi trăim, putem trăi în ea: 
dovada adevărului ei pentru noi... 

: lumea, independent de condiţia noastră de a trăi în 
ea, lumea pe care noi nu am redus-o la existenţa noastră, 

la logica şi prejudecățile noastre psihologice, nu există ca 
lume „în sine“; ea este în mod esențial o lume a relației; 
ea are, în funcție de împrejurări, un chip diferit privită din 
fiecare punct; fiinţa ei este alta, în mod esențial, în fiecare 
punct: ea apasă asupra fiecărui punct, fiecare punct 1 se 
împotriveşte — iar aceste totalizări sunt, în orice caz, cu 
totul incongruente. 

Măsura puterii determină ce natură are cealaltă mă- 
sură a puterii: sub ce formă, cu ce intensitate, datorită cărei 
constrângeri ea acționează sau se opune. 

Cazul nostru particular este suficient de interesant: noi 
am construit o concepție pentru a putea trăi într-o lume, 
pentru a percepe suficient de clar că noi mai rezistăm încă. 


569. 


Optica noastră psihologică este determinată prin: 

1) faptul că comunicarea este necesară şi că în scopul 
comunicării Ceva trebuie să fie clar, simplificat, precizabil 
(mai ales în aşa-numitul caz identic). Însă, pentru a putea 
fi comunicat, el trebuie perceput ca fiind ordonat, ca fiind 
„recognoscibil“. Materialul simţurilor adaptat de intelect, 
redus la câteva trăsături principale aproximative, omoge- 
nizat, subsumat unor elemente comune. Deci opacitatea 
şi haosul impresiilor senzoriale sunt într-un fel modelate 
logic, 

2) lumea „fenomenelor“ este lumea adaptată pe care 
noi O percepem ca reală. „Realitatea“ constă în revenirea 
permanentă a lucrurilor identice, cunoscute, înrudite, în 
caracterul lor modelat logic, în credinţa că noi avem aici 
posibilitatea de a calcula, de a anticipa; 

3) opusul acestei lumi fenomenale nu este „lumea 
adevărată“, ci lumea informă, neformulabilă a haosului 
senzațiilor — deci un alt fel de lume fenomenală, una „in- 
cognoscibilă“ pentru noi; 

4) întrebări de genul cum ar putea fi lucrurile „în sine“, 
absolut independent de receptivitatea simţurilor noastre şi 
de activitatea intelectului, trebuie respinse prin întrebarea: 
de unde am putea şti că există lucruri? „„Reitatea“ este 
creată abia de către noi. Întrebarea este dacă nu ar putea 
exista încă multe alte forme de a crea o asemenea lume 
aparentă — şi dacă această creare, modelare logică, adaptare, 
falsificare nu este însăşi realitatea cea mai bine garantată: 
pe scurt, dacă nu cumva doar ceea ce „instituie lucruri“ 
este real; şi dacă nu cumva „acţiunea lumii exterioare asu- 
pra noastră“ este doar consecința unor asemenea subiecți 
volitivi... Celelalte „fiinţe“ acționează asupra noastră; lumea 
noastră aparentă adaptată este o adaptare şi o învingere a 
acțiunilor lor: un fel de măsură defensivă. Numai subiectul 
poate fi dovedit: ipoteză, aceea că doar subiecţii există — 
că obiectul este doar o formă a acțiunii subiectului asupra 
subiectului... un modus al subiectului. ” 


k) Nevoia metafizică 


570. 


Dacă eşti filosof, aşa cum au fost filosofii dintotdeauna, 
nu ai ochi pentru ceea ce a fost şi pentru ceea ce devine: 
— vezi numai ființarea. Întrucât însă nu există nimic care 
să ființeze, filosofului i-a mai rămas doar imaginarul ca 
„lume“ a sa. 


57]. 


A afirma existența în ansamblu a lucrurilor despre care 
noi nu ştim absolut nimic, tocmai pentru că rezidă un 
avantaj în faptul că noi nu putem şti nimic despre ele, a 

fost o naivitate din partea lui Kant, consecinţa unei ultime 
răbufniri a dorințelor, mai ales a celor moral-metafizice. 


572. 


Un artist nu îndură realitatea, el întoarce privirea, se 
uită înapoi: opinia lui autentică este aceea că valoarea unui 
lucru constă în acel rest evanescent pe care-l obţii prin 
culori, formă, sunet, gânduri; el crede că, pe cât subtilizezi, 
subțiezi şi volatilizezi un lucru sau un om, pe atăt creşte 
valoarea lor: cu cât mai puţin real, cu atât mai multă 
valoare. Acesta este platonismul: el a mers însă şi mai 
departe cu răstălmăcirea -— el a evaluat gradul de realitate 
după gradul de valoare spunând: cu cât mai mult „Idee“, 
cu atât mai mult ființă. El a răsturnat conceptul „realității“ 
spunând: „Ceea ce voi consideraţi a fi real, este o eroare, 
şi apropiindu-ne din ce în ce mai mult de «idee» noi ne 
apropiem de «adevăn»“. Înţelegeţi acest lucru? Aceasta a 
fost cea mai mare rebotezare; şi, pentru că ea a fost pre- 
luată de creştinism, noi nu mai observăm ciudăţenia. Pla- 
ton de fapt a preferat, ca artist ce era, aparența în defa- 
voarea fiinţei! Deci minciuna şi plăsmuirea în defavoarea 
adevărului! Irealul în defavoarea celor prezente! El a fost 
însă atât de convins de valoarea aparenței, încât 1-a asociat 
atributele de „Fiinţă“, „Cauzalitate“, „Bine“ şi „Adevăr“, 
pe scurt tot ceea ce noi atribuim valorii. 

Însuşi conceptul valorii gândit drept cauză: prima 
intuiție. 

Idealul gândit cu toate atributele, venerat: a doua 
intuiție. 


573. 


Ideea „lumii adevărate“ sau a lui „Dumnezeu“ ca fiind 
absolut suprasensibil, spiritual, bun este o măsură de 

urgență în raport cu situația în care contra-instinctele sunt 
încă atotputernice... 

Echilibrul şi gradul de umanitate atins se vădesc toc- 
mai în umanizarea zeilor: grecii din epoca cea mai aspră, 
cărora nu le era frică de ei înşişi, ci erau fericiţi cu sine, 
şi-au apropiat zeii proprii împreună cu toate afectele lor —. 

De aceea, spiritualizarea ideii de Dumnezeu este de- 
parte de a însemna un progres: simţi asta foarte clar în 
contactul cu Goethe, — în felul în care se face aici resimțită, 
ca treaptă inferioară, volatilizarea lui Dumnezeu în virtute 
ŞI spirit. 


574. 


Caracterul absurd al întregii metafizici ca o deducere 
a condiționatului din necondiţionat. 

Este în firea gândirii să asocieze, să adauge condiţio- 
natului un necondiționat inventat: aşa cum ea asociază şi 
adaugă prin plăsmuire un „eu“ multitudinii proceselor sale, 
ea evaluează lumea cu ajutorul unor mărimi instituite ex- 
clusiv de sine însăşi, cu ajutorul ficțiunilor ei fundamen- 
tale: „necondiţionat“, „scop şi mijloc“, „lucruri“, „sub- 
stanțe“, legi logice, numere şi forme. 

Nu ar exista nimic ce s-ar putea numi cunoaştere dacă 
gândirea nu ar remodela mai întâi lumea sub forma „lucru- 
rilor“, a identicului cu sine. Numai datorită gândirii există 
neadevărul. 

Gândirea nu poate fi dedusă, la fel şi senzațiile: dar 
astfel ea nu a fost nici pe departe demonstrată ca fiind 
originară sau ca „existând în sine“, ci s-a constatat doar că 
noi nu putem accede la ceea ce stă în spatele ei, întrucit 
noi nu avem decît gândirea şi sensibilitatea. 

575. 


„Cunoaşterea“ este o raportare la ceva anterior: con- 
form esenței sale un regressus in infinitum. Ceea ce ne 
opreşte (la o pretinsă causa prima, la un necondiţionat 
etc.) este lenea, epuizarea — — 


576. 


Despre psihologia metafizicii: — influenţa fricii. 

Ceea ce iscă frica cea mai mare — cauza suferințelor 
celor mai puternice (setea de putere, voluptatea etc.), a 
fost tratat de oameni cu cea mai mare ostilitate şi eliminat 
din „lumea adevărată“. Astfel ei au radiar treptat afectele, — 
l-au aşezat pe Dumnezeu drept opus răului, adică au situat 
realitatea în negarea dorințelor şi a afectelor (cu alte cu- 
vinte în Nimic). 

În acelaşi timp, ei au urât iraționalul, arbitrarul, acci- 
dentalul (drept cauză a nenumărate suferințe fizice). În 
consecință ei au negat apartenența acestui element la 
fiinţarea în sine, concepând-o pe aceasta din urmă ca 
„raționalitate“ absolută şi ca „finalitate“. 

De asemenea, temute au fost şi schimbarea, vremelni- 
cia: prin aceasta se exprimă un suflet chinuit, plin de neîn- 
credere şi de o experienţă nefastă (cazul Spinoza: un tip 
uman opus ar vedea în această schimbare un stimul). 

O specie de funţe înzestrate cu forță şi caracter ludic 
ar aproba, într-un sens eudemonist, tocmai afectele, 
iraţionalul şi schimbarea, împreună cu toate consecințele 
lor: pericolul, contrastul, dispariția etc. 


577. 


Impotriva valorii a ceea ce rămâne etern identic sieşi 
(v. naivitatea lui Spinoza, ca şi a lui Descartes) valoarea 

lucrurilor celor mai fugitive şi trecătoare, seducătoarea iriza- 
re de aur a solzilor şarpelui vita — 


578. 


Valorile morale în însăşi teoria cunoaşterii: 


încrederea în rațiune — de ce nu suspiciune? 
„lumea adevărată“ trebuie să fie cea bună — de ce? 
aparenţa, schimbarea, contradicția, lupta apreciate 
ca imorale: năzuința spre o lume în care toate aces- 
tea lipsesc; 

lumea transcendentă inventată pentru a păstra un 
loc „libertăţii morale“ (la Kant); 

dialectica drept o cale a virtuţii (la Platon şi So- 
crate: evident pentru că sofistica era privită ca o 
cale spre imoralitate); 

timpul şi spațiul ideale: prin urmare „unitate“ în 
esenţa lucrurilor, deci absenţa „păcatului“, a răului, 
a imperfecțiunii, — o justificare a lui Dumnezeu; 
Epicur contestă posibilitatea cunoaşterii: pentru a 
menține valonle morale (resp. hedoniste) ca valori 
supreme. Acelaşi lucru îl face Augustin, iar mai târziu 
Pascal („rațiunea coruptă“) în favoarea valorilor 
creştine; 

disprețul lui Descartes față de tot ceea ce este schim- 
bător, de asemenea cel al lui Spinoza. 


579. 


Despre psihologia metafizicii. — Această lume este 
aparentă: prin urmare există o lume adevărată; — această 
lume este condiționată: prin urmare există o lume necon- 
diționată; — această lume este contradictorie: prin urmare 
există o lume necontradictorie; — această lume este supusă 
devenirii: prin urmare există o lume a funțării: — raţiona- 

mente cu totul false (încredere oarbă în rațiune: dacă A 
este, atunci trebuie să fie şi conceptul său opus B). Suferința 
este cea care inspiră aceste raționamente: de fapt, ele sunt 
dorințe ca o asemenea lume să existe; de asemenea, prin 
faptul că o altă lume mai valoroasă este imaginată, se 
exprimă ura împotriva unei lumi care te face să suferi: 
resentimentul metafizicienilor față de real este aici creativ. 

Două serii de întrebări: /a ce bun suferința?... şi aici 
rezultă o concluzie cu privire la raportul dintre lumea ade- 
vărată şi lumea noastră aparentă, schimbătoare, o lume a 
suferinţei şi a contradicției: 1) Suferinţa drept consecință a 
greşeli: cum este posibilă greşeala? 2) Suferința drept 
consecinţă a vinei: cum este posibilă vina? (— simple expe- 
riențe din sfera naturii sau a societății universalizate şi 
proiectate într-un „în sine“). Însă dacă lumea condiţionată 
este determinată cauzal de cea necondiționată, atunci /i- 
bertatea de a greşi şi de a deveni vinovat trebuie să fie 
condiționată de asemenea de aceasta din urmă: şi iarăşi te 
întrebi: /a ce bun?... Prin urmare lumea aparenței, a deve- 
nirii, a contradicţiei, a suferinței este voită: la ce bun? 

Eroarea acestor raționamente: sunt construite două 
concepte opuse, — intrucit unuia dintre ele îi corespunde o 
realitate, „trebuie “ să-i corespundă o realitate şi celuilalt. 
„De unde am avea altfel conceptul contrar al acestuia? 
Prin urmare, rațiunea ca o sursă de revelații despre ființa- 
rea în sine. 

Nu trebuie să apelăm in mod necesar la o sursă su- 
pranaturală a rațiunii pentru a explica originea acelor 
opoziții: este suficient să confruntăm geneza adevărată a 
conceptelor: acestea provin di sfera practică, din sfera 
utilității, fund tocmai de aceea înzestrate cu o credință 
puternică (noi am înceta să mai existăm dacă nu am raționa 
conform acestei rațiuni: dar astfel ceea ce ea susține nu 
este încă „demonstrat““). 

Preocuparea legată de suferință la metafizicieni: este 
complet naivă. „Fericirea eternă“: un nonsens psihologic. 
Oamenii temerari Şi creativi nu concep niciodată plăcerea 
şi suferinţa sub forma unor chestiuni ultime de valoare, — 
ele sunt stări secundare: trebuie să le vre: pe ambele dacă 
vrei să obţii ceva —. În faptul că metafizicienii şi oamenii 
religioşi aşază în prim-plan probleme legate de plăcere şi 
suferință se exprimă epuizarea şi caracterul maladiv ce-i 
caracterizează. Insăşi morala are o asemenea însemnătate 
pentru ei doar întrucît, în opinia lor, ea reprezintă o condiţie 
esențială în vederea suprimării suferinţei. 

De asemenea, preocuparea legată de aparență şi 
eroare: cauza suferinţei, superstiția că fericirea este le- 
pată de adevăr (Confuzie: fericirea prin „certitudine“, prin 
„credinţă“). 


580. 


În ce măsură diferitele atitudini epistemologice funda- 
mentale (materialism, senzualism, idealism) sunt consecinţe 
ale evaluărilor: de asemenea, sursa celor mai înalte senti- 
mente de plăcere (,„,sentimente ale valorii“) ca decisivă în 
privința problemei realității! 

— Gradul cunoaşterii pozitive este indiferent sau se- 
cundar: priviți evoluția spirituală a Indiei. 

Negarea budistă a realității în general (aparenţă = 
suferinţă) este de o consecvență deplină: caracter indemon- 
strabil, inaccesibilitate, nu doar absenţa categoriilor pentru 
o „lume în sine“, ci însăşi înțelegerea caracterului eronat 
al procedeelor prin care întreg acest concept a fost obținut. 
„Realitate absolută“, „funţă în sine“ — o contradicție. Într-o 
lume aflată în devenire, „realitatea“ este întotdeauna doar 
o simplificare în scopuri practice sau o iluzie datorată unor 
organe grosiere, sau o diferenţă în ritmul devenirii. 

Negarea logică a lumii şi atitudinea nihilistă provin 
din faptul că noi trebuie să opunem ființa nefiinţei şi că se 
contestă conceptul de „devenire“. (,„, Ceva “ devine.) 


581. 


Fiinţă şi devenire. — ,, Rațiunea “ dezvoltată pe un te- 
mei senzualist, pornind de la prejudecățile legate de simţuri, 
adică în credința adevărului judecăților sensibile. 

„Flinţa“ ca generalizare a conceptelor de „viață“ (a 
respira), „a fi însufleţit“, „a vrea, a acţiona“, „a deveni“. 

Opusul îl reprezintă: „a fi neînsuflețit“, „sustras deve- 
nirii“, „lipsit de voinţă“. Deci: „funțării“ nu îi este opusă 
non-funţarea, nici aparentul, şi nici ceea ce este mort (pen- 
tru că mort poate fi doar ceea ce poate şi să trăiască). 

„Sufletul“, „Eul“ pus ca fapt originar, şi introdus pre- 
tutindeni unde există devenire. 


582. 


Fiinţa — noi nu avem nici o altă reprezentare în legă- 
tură cu aceasta decât „a trăi“ — Or, cum poate atunci „să 
fie““* ceva mort? 


583. 
A. 


Observ cu mirare cum ştiinţa se resemnează astăzi să 
se orienteze spre lumea aparentă: pentru cunoaşterea unei 
lumi adevărate — fie ea cum o fi —, ne lipsesc cu siguranță 
organele. 

Aici avem deja dreptul să ne întrebăm; prin ce organ 
de cunoaştere este instituită şi această opoziție?... 

Faptul că o lume ce este accesibilă organelor noastre 
este concepută şi ca fiind dependentă de aceste organe, ori 


376 Voința de putere 


faptul că noi concepem o lume ca fiind condiționată su- 
biectiv, nu înseamnă şi că o lume obiectivă este în genere 
posibilă. Cine ne constrânge să gândim că subiectivitatea 
este reală, esențială? 

„În sinele“ reprezintă chiar o concepţie absurdă: un 
„mod de a fi în sine“ este o absurditate: pentru noi, con- 
ceptele de „ființă“, de „lucru“ sunt, în continuare, doar 
concepte relaționale... 

Necazul este însă că, o dată cu vechea opoziție dintre 
„aparent“ şi „adevărat“, s-a transmis şi judecata de valoare 
corelativă: „redus ca valoare“ şi „absolut valoros“. 

Lumea aparentă nu are pentru noi semnificația unei 
lumi „valoroase“; aparenţa ar constitui un impediment 
împotriva valori supreme. Doar o lume „adevărată“ poate 
să fie valoroasă... 

Prejudecata prejudecăţilor! Mai întâi ar fi posibil în 
sine ca adevăratul mod de a fi al lucrurilor să fie într-atât 
de dăunător, de opus premiselor vieții, încît tocmai aparența 
să fie necesară pentru a putea trăi... Acesta este, de fapt, 
cazul în atâtea situații: de pildă, în căsnicie. 

Lumea noastră empirică ar fi, datorită instinctelor de 
conservare, condiționată şi în ceea ce priveşte limitele 
cunoaşterii sale; astfel, noi am considera drept adevărat, 
bun, valoros, ceea ce serveşte conservării genului... 

a) Noi nu deţinem categorii prin care să putem dis- 
tinge între o lume adevărată şi una falsă. (Ar putea să 
existe o lume aparentă, însă nu doar lumea noastră 
aparentă.) 

b) Acceptând existenţa unei lumi adevărate, ea ar putea 
fi totuşi aceea cu valoare mai mică pentru noi: tocmai 
cuantumul iluziei ar putea avea o importanță superioară în 
ceea ce priveşte valoarea sa din perspectiva conservării 
noastre. (Dacă nu cumva aparența in sine ar întemeia o 
judecată de respingere?) 

c) Faptul că există o corelație între gradele valorilor 
şi gradele realității (astfel încât valorilor supreme ar deține, 
de asemenea, realitatea maximă) este un postulat metafizic 
izvorât din presupoziţia că noi cunoaştem ierarhia valo- 
rilor: respectiv că această ierarhie este una morală... Doar 
din perspectiva acestei presupoziţii este adevărul necesar 
pentru definirea a tot ceea ce are o valoare maximă. 


B. 


Este de o însemnătate cardinală să desfunțăm /umea 
adevărată. Fa este marea ispită de a pune la îndoială /umea 
care suntem, de a-i diminua valoarea: ea a fost până acum 
atentatul nostru cel mai periculos împotriva vieţii. 

Război împotriva tuturor ipotezelor cu ajutorul cărora 
a fost plăsmuită o lume adevărată. Dintre aceste ipoteze 
face parte şi aceea că valorile morale ar fi cele mai înalte. 

Valorizarea morală, ca supremă, ar fi respinsă dacă 
s-ar putea demonstra faptul că ea este o consecinţă a unei 
valorizări imorale: un caz special al imoralității reale: ea 
s-ar reduce astfel la o aparență, iar ca aparență ea nu ar 
mai avea, din sine însăşi, nici un drept să condamne ilu- 
zoriul. 


C. 


În continuare, ar trebui cercetată din punct de vedere 
psihologic „voinţa de adevăr“: ea nu este un imbold moral, 
ci o formă a voinţei de putere. Astfel ar trebui dovedit că 
ea utilizează toate mijloacele imorale: mai ales în cazul 
metafizicienilor —. 

Suntem puşi astăzi în faţa examinării afirmației potri- 
vit căreia valorile morale ar fi valorile supreme. Metodica 
cercetării va fi atinsă abia atunci când toate prejudecățile 
morale vor fi depăşite — ea ar reprezenta o victorie asupra 
moralei... 

584. 


Eroarea filosofiei se bazează pe faptul că, în loc să 
vedem în logică şi în categoriile rațiunii mivoace de 
adaptare a lumii la nişte scopuri legate de utilitate ( deci 
„principial“ la falsificări utile), am crezut că prin ele 
deținem criteriul adevărului, respectiv al realității. „Crite- 
riul adevărului“ a fost de fapt doar utilitatea biologică a 
unui asemenea sistem al falsificării principiale: şi, pentru 
că o specie animală nu cunoaşte altceva mai important 
decât propria-i conservare, s-a putut vorbi aici, pe bună 
dreptate, despre „adevăr“. Naivitatea a constat doar în a 
lua idiosincrasia antroprocentistă drept măsură a lucru- 
rilor, drept criteriu pentru „real“ şi „ireal“: pe scurt, în a 
absolutiza o condiționare. Și iată, astfel lumea s-a scindat 
dintr-o dată într-o lume „adevărată“ şi una „aparentă“: şi 
tocmai lumea în care omul şi-a găsit rațiunea proprie spre 
a locui şi a se organiza, a fost discreditată înaintea sa. In 
loc să utilizeze formele ca mijloace pentru a-şi face lumea 
maniabilă şi calculabilă, a apărut ţicneala filosofilor potri- 
vit căreia prin aceste categorii este dat conceptul acelei 
lumi, față de care cealaltă lume, aceea în care trăim, este 
inadecvată... Mijloacele au fost înţelese greşit drept crite- 
riu valoric, ba chiar drept condamnare a intenţiei... 

Intenţia a fost de a te înşela într-un mod eficient: 
mijloacele pentru aceasta au constat în inventarea unor 
formule şi simboluri cu ajutorul cărora multiplicitatea nău- 
citoare a fost redusă la o schemă teleologică şi comodă. 

Dar vai!, acum a fost adusă în joc o categorie morală: 
nici O fiinţă nu vrea să se înşele, nici o ființă nu are voie 
să înşele, — prin urmare există doar o voinţă de adevăr. Ce 
înseamnă „adevăr“? 

Schema a oferit-o principiul contradicţiei: lumea 
adevărată spre care se caută drumul nu poate fi în contra- 

dicţie cu sine, nu se poate schimba, nu poate să devină, nu 
are început şi nici sfârşit. 

Aceasta este cea mai mare eroare comisă vreodată pe 
pământ, adevărata fatalitate a erorii: s-a crezut că în formele 
rațiunii există un criteriu al realităţii, când, de fapt, ele ne 
erau date pentru a lua în stăpânire realitatea, pentru a 
ințelege greşit, într-o manieră inteligentă, realitatea... 

Și iată: acum lumea a devenit falsă tocmai datorită 
însuşirilor ce constituie realitatea ei: schimbarea, deveni- 
rea, multiplicitatea, opoziția, contradicția, războiul. ȘI ast- 
fel a apărut întreaga fatalitate: 

1) cum să scapi de lumea falsă, o lume doar aparentă? 
(— era' vorba de cea reală, de unica); 

2) cum să ajungi tu însuţi, cât mai mult posibil, opusul 
caracterului lumii aparente? (conceptul unei ființe perfecte 
sub forma unei opoziții faţă de orice funță reală, mai pre- 
cis al unei contradicții față de viață...) 

Întreaga orientare a valorilor avea la bază calomnierea 
vieții; dogmatismul legat de ideal a fost luat drept cunoaştere 
în genere: astfel încât tabăra adversă a recuzat întotdeauna 
Ştiinţa. 

Ca urmare, drumul spre ştiinţă a fost barat sub un 
dublu aspect: pe de-o parte prin credinţa în lumea 
„adevărată“ şi, pe de altă parte, prin adversari acestei 
credințe. Știința naturii, psihologia, a fost 1) condamnată 
datorită obiectelor sale şi 2) privată de inocenţa proprie... 

În lumea reală, unde totul se înlănţuie şi se condi- 
ționează, a condamna şi a suprima ceva prin gândire 
înseamnă a condamna Şi a suprima totul prin gândire. Vorba 
„acest lucru nu ar trebui să fie“, „aceasta nu ar fi trebuit să 
se întâmple“ este o farsă... Dacă imaginăm consecinţele, 
atunci dorinţa de a desființa ceea ce, într-un sens oarecare, 
este dăunător, distructiv înseamnă o ruinare a originii vieţii. 
Fiziologia o demonstrează şi mai bine! 

— Vedem astfel cum morala a) otrâăveşte întreaga 
concepție despre lume, b) barează drumul spre cunoaştere, 
spre ştiinţă, c) dizolvă şi subminează toate instinctele reale 
(făcându-ne să resimţim originea lor ca fiind imorală). 

Vedem cum un tenibil instrument produs de decadence 
îşi îndeplineşte menirea chiar sub ochii noştri, însoțit fiind 
de numele cele mai sfinte şi de gesturile cele mai pioase. 


585. 


Extraordinară autoreflecție: a te conştientiza nu ca 
individ, ci ca umanitate. Să reflectăm la noi înşine, să ne 
regândim; să reluăm drumurile mari şi cărănile! 


A. 


Omul caută „adevărul“: o lume care să nu fie contra- 
dictorie, să nu amăgească, să nu se schimbe, o lume ade- 
vărată — o lume în care să nu suferi; contradicţie, iluzie, 
schimbare -— cauze ale suferinţei! El nu se îndoieşte că 
există o lume aşa cum trebuie ea să fie; el ar dori să des- 
copere drumul spre ea. (Critica indiană; însuşi „Eul“ ca 
aparent, ca ireal.) 

De unde ia omul în acest caz conceptul de realitate? 
— De ce deduce el tocmai suferința din schimbare, iluzie, 
contradicție? şi de ce nu mai degrabă fericirea sa?... — 

Dispreţul, ura faţă de tot ceea ce dispare, se schimbă, 
se transformă: — de unde această valorizare a imuabilului? 
Evident, voința de adevăr înseamnă aici pur şi simplu nevoia 
de a accede într-o lume a imuabilului. 

Simţurile înşală, rațiunea îndreaptă erorile; prin ur- 
mare, se conchide, raţiunea reprezintă calea spre imuabil; 
ideile suprasensibile trebuie să fie cele mai apropiate „lu- 
mii adevărate“. — De la simţuri ne vin cele mai multe 
suferinţe — ele te înşală, te seduc, te zdrobesc. — 

Fericirea poate fi garantată doar prin ceea ce este: 
schimbare şi fericire se exclud reciproc. Dorinţa cea mai 
înaltă are în vedere, prin urmare, contopirea cu ceea ce 
este. Aceasta este formula pentru: calea spre fericirea su- 
premă. 

In Summa: lumea, aşa cum ar trebui ea să fie, există; 
această lume în care trăim este o eroare, — această lume a 
noastră nu ar trebui să existe. 

Or, credința in ceea ce este se dovedeşte a fi o 
consecință: veritabilul primum mobile este scepticismul față 
de ceea ce devine, neîncrederea, disprețul față de orice 
devenire. 

Care specie de om reflectează astfel? O specie nepro- 
ductivă, suferindă, o specie dezgustată de viaţă. Dacă ne-am 
imagina specia opusă de om, am vedea că ea nu are nevoie 
de credință în ceea ce este; ba mai mult, ea ar disprețui 
acest imuabil ca pe ceva mort, plictisitor, indiferent... 

Credința că lumea care ar trebui să fie este, există 
într-adevăr, este o credinţă a celor neproductivi care nu vor 
să creeze o lume aşa cum trebuie ea să fie. Ei o postulează 
ca reală şi caută mijloacele şi căile pentru a accede la ea. 
„Voința de adevăr “ — ca neputinţă a voinţei de a crea. 

antagonism 

A cunoaşte că un lucru este așa şi aşa: | în gradele 

A face ca un lucru să devină aşa şi aşa: | de forță ale 

naturilor 

Ficțiunea unei lumi care corespunde dorințelor noas- 
tre: artificii şi interpretări psihologice pentru a lega tot 
ceea ce respectăm Şi resimțim ca plăcut de această /ume 
adevărată. 

„Voința de adevăr“ este pe această treaptă în esenţă 
artă a interpretării: căreia îi aparține totuşi forţa de a in- 
terpreta. 

Aceeaşi specie umană, devenită o treaptă mai săracă, 
ce nu mai deține forța de a interpreta, de a crea ficțiuni, o 
reprezintă nihilistul. Un mihilist este un om care gândeşte 
despre lume, aşa cum este ea, că nu ar trebui să fie, iar 
despre lume, aşa cum ar trebui să fie, gândeşte că nu 
există. Prin urmare, faptul de a te afla aici (de a acţiona, 
a suferi, a vrea, a simţi) nu are nici un sens: patosul lui 
„Zadarnic“ este patosul mhilistului, — de asemenea însă ca 
patos o inconsecvenţță a mbhilistului. 

Cel care nu este în stare să-şi transpună voinţa proprie 
în lucruri, cel hpsit de voință şi de forţă, acela proiectează 
cel puţin un sens în interiorul lor, crezând, cu alte cuvinte, 
că acolo există deja o voință. 

Gradul în care te poți lipsi de un sens inerent lucru- 
rilor, gradul în care rezişti să trăieşti într-o lume fără sens 
reprezintă o măsură a forței voinței proprii: pentru că un 
fragment al acestei lumi este organizat chiar de tine. 

Prin urmare, privirea filosofică obiectivă poate fi un 
semn de sărăcie a voinței şi a forței. Căci forţa organizează 
ceea ce este apropiat şi proxim: „cunoscătorii“, care vor 
doar să stabilească ceea ce este, fac parte dintre aceia care 
nu sunt în stare să impună nimic aşa cum trebuie să fie. 

Artiştii, o specie intermediară: ei impun cel puţin o 
metaforă cu privire la ceea ce trebuie să fie — ei sunt pro- 
ductivi în măsura în care schimbă şi transformă efectiv; iar 
nu aidoma cunoscătorilor care lasă totul aşa cum este. 

Corelaţia dintre filosofi şi religiile pesimiste : aceeaşi 
specie de om (-— ei atribuie gradul maxim de realitate lu- 
crurilor socotite a avea valoarea cea mai înaltă —). 

Corelaţia dintre filosofi şi oamenii morali împreună cu 
criteriile acestora (— interpretarea morală a lumii drept sens: 
după declinul sensului religios —). 

Depăşirea filosofilor prin suprimarea lumii existentu- 
lui imuabil: perioada intermediară a nihilismului: înainte 

de a apărea forța necesară transmutării valorilor şi a divini- 
Zării ŞI binecuvântării lumii aparente, supuse devenirii, ca 
unică lume. 


B. 


Nihilismul ca fenomen normal poate fi un simptom al 
puterii progresive sau al slăbiciunii progresive: 

fie al faptului că forţa de a crea, de a voi a crescut atât 
de mult încât ea nu mai are nevoie de aceste inter- 
pretări de ansamblu şi atribuiri de sens („sarcini 
imediate“, stat etc.); 

fie al faptului că însăşi forța creativă, aceea care pro- 
duce sensul, cedează, iar dezamăgirea devine starea 
dominantă. Incapacitatea de a crede într-un „sens“, 
„necredinţa“. 

Ce înseamnă știința în raport cu ambele posibilități? 

1) Ca simptom al puteri şi al autostăpânirii, ca o ca- 
pacitate de a renunţa la lumile mântuitoare şi mân- 
gâitoare ale iluziei; 

2) Ca un factor ce subminează, disecă, dezamăgeşte, 
slăbeşte. 


(-. 


Credinţa în adevăr, nevoia de a avea un reazem în 
ceva crezut ca fiind adevărat: reducție psihologică ignorând 
toate sentimentele valorice de până acum. Frica, lenea. 

De asemenea necredința: reducţie. În ce măsură ea 
dobândeşte o nouă valoare atunci când nu mai există nici 
o lume adevărată (-— astfel redevin libere sentimentele 
valorice care au fost până acum irosite pentru lumea ființănii 
imuabile). 

586. 


„Lumea adevărată “ şi „lumea aparentă “. 


A. 
Ispitele ce rezultă din acest concept sunt de trei feluri. 
a) o lume necunoscută: — noi suntem aventurieri, 


CUrIOŞI, — ceea ce este cunoscut pare să ne plic- 
tisească (— pericolul acestui concept constă în faptul 
că el ne insinuează că „această“ lume ar fi cu- 
noscută...); 

b) o altă lume în care totul e altfel: — ceva ne real- 
cătuieşte, răbdarea noastră mută, tăcerea noastră îşi 
pierd aici valoarea — poate că totul va fi bine, iar 
speranța nu ne-a fost zadarnică... Lumea în care 
totul e altfel, în care noi înşine — cine ştie? — suntem 
altfel... 

c) o lume adevărată: — aceasta este lovitura şi atacul 
cel mai straniu căruia îi suntem expuşi; atât de multe 
sunt incrustate în cuvântul „adevărat“; involuntar, 
le dăruim pe toate „lumii adevărate“: /umea ade- 
vărată trebuie să fie şi una sinceră, una care să nu 
ne înşele, să nu facă din noi nişte bufoni: a crede 
în ea înseamnă aproape a trebui să crezi (— din 
onestitate, aşa cum se întîmplă între ființe demne 
de încredere —). 


= 


Conceptul „lumea necunoscută “ insinuează că această 
lume este „cunoscută“ (şi plictisitoare —); 

Conceptul „lumea cealaltă “* insinuează că lumea ar 
putea fi şi altfel, — suprimă necesitatea şi fatalitatea 
(— inutil să te supui, să te adaptezi — ); 

Conceptul „lumea adevărată “ insinuează că această 
lume ar fi una mincinoasă, înşelătoare, falsă, inautentică, 
neesenţială, — şi prin urmare o lume străină interesului 
nostru (— nerecomandabil să 1 te adaptezi; mai bine: să 1 te 
opui). 


= 


Noi ne sustragem deci în trei feluri „acestei“ lumi: 

a) prin curiozitatea noastră — ca şi când partea mai 
interesantă s-ar afla altundeva; 

b) prin resemnarea noastră — ca şi când nu ar fi ne- 
cesar să te resemnezi — ca şi când această lume nu 
ar reprezenta o necesitate de rang ultim; 

c) prin simpatia Şi prețuirea noastră — ca şi când această 
lume nu le-ar merita, datorită caracterului ei impur 
ŞI Mincinos... 

În Summa: noi suntem întreit revoltați; noi am făcut 

dintr-un X o critică a „lumii cunoscute“. 


B. 


Primul pas al lucidităţii: a înţelege în ce măsură noi 
suntem ademeniți, — cu alte cuvinte, s-ar putea ca lucrurile 
să stea exact invers: 

a) lumea necunoscută ar putea fi astfel alcătuită spre 

a ne inspira atracţia pentru „această“ lume, — poate 
ca o formă stupidă şi inferioară a existenţei; 

b) cealaltă lume, lăsând la o parte faptul că ea ar sa- 
tisface dorinţele noastre ce nu şi-ar găsi aici dezle- 
garea, ar putea face parte din masa celor care ne fac 
posibilă această lume: a o cunoaşte ar însemna un 
mijloc pentru a ne face mulțumiți; 

c) lumea adevărată: dar cine ne spune de fapt că lumea 
aparentă trebuie să fie mai puţin valoroasă decât 
cea adevărată? Oare nu-şi creează omul întodeauna 

o lume fictivă pentru că vrea să aibă o lume mai 
bună decât realitatea? Mai ales: cum de optăm 
pentru ideea că nu lumea noastră este cea ade- 
vărată?... în fond, cealaltă lume ar putea fi totuşi 
cea „aparentă“ (într-adevăr, grecii, de pildă, şi-au 
imaginat un tărâm al umbrelor, o existență fan- 
tomatică alături de existenţa adevărată —). Și în 
sfârşit: ce ne conferă dreptul de a postula grade ale 
realității? Acest lucru înseamnă altceva decit o lume 
necunoscută — el reprezintă deja faptul-de-a-vrea- 
să-ştii-ceva despre lumea necunoscută. Lumea „cea- 
laltă““, „necunoscută“ — prea bine! însă a spune 
„lume adevărată“ înseamnă deja „a şti ceva despre 
ea“, — ceea ce este opusul admiterii unei lumi X... 
In Summa: lumea X ar putea fi sub toate aspectele mai 
plictisitoare, mai inumană şi mai nedemnă decit această 
lume. 
Altfel ar fi dacă s-ar aserta că există lumi X, adică 
orice lume posibilă în afara acesteia. Dar acest lucru nu a 
fost niciodată susținut... 


(2, 


Problemă: de ce reprezentarea cu privire la cealaltă 
lume s-a constituit mereu în dezavantajul „acestei“ lumi, 
respectiv ca o critică a ei, — la ce ne trimite acest fapt? — 

Cu alte cuvinte; un popor mândru de sine, aflat în 
ascensiunea vieţii, gândeşte întotdeauna faptul de a fi altfel 
ca un mod de a fi inferior, lipsit de valoare; el vede în 
lumea străină, necunoscută, un duşman, o opoziție, el ig- 
noră, respinge complet ceea ce-i este străin...Un popor nu 
ar accepta ca un altul să fie „poporul adevărat“... 

Deja faptul că o asemenea separare este posibilă, — că 
această lume este privită ca fiind „aparentă“ iar aceea ca 
fiind „adevărată“, este simptomatic. 

Cele trei creuzete ale reprezentării „cealaltă lume“: 


filosoful, care inventează o lume a rațiunii, unde 
rațiunea Şi funcțiile logice sunt adecvate: — de 
aici provine lumea „adevărată“; 


omul religios, care inventează o „lume divină“: — 
de aici provine lumea „desprinsă de natură, opusă 
naturii; 


omul moral, care născoceşte o „lume liberă“: — de 
aici provine lumea „bună, perfectă, dreaptă, 
sfântă“; 


Elementul comun al celor trei creuzete: eroarea psiho- 
logică, confuzule fiziologice. 

„Lumea cealaltă“ aşa cum apare ea efectiv în istorie, 
caracterizată prin ce fel de predicate? Prin stigmatele pre- 
judecății filosofice, religioase, morale. 

„Lumea cealaltă“, aşa cum se arată ea în lumina aces- 
tor fapte, ca un sinonim pentru a nu fi, a nu trăi, a nu vrea 
să trăieşti... 

Înţelegere de ansamblu: instinctul epuizării vitale, iar 
nu cel al vieţii a creat „lumea cealaltă“. 

Consecinţă: filosofia, religia şi morala sunt simptome 
ale stării de decadence. 

1) Valoarea biologică a cunoaşterii 


587. 


S-ar putea să existe impresia că aş fi ocolit întrebarea 
privind „certitudinea“. Adevărul este însă contrariul: dar, 
întrebându-mă cu privire la criteriul certitudinii, am cerce- 
tat mai întâi cu ce fel de greutăţi s-a cântărit până acum — 
şi faptul că însăşi întrebarea privind certitudinea are deja 
un caracter dependent, un rang secund. 


588. 


Întrebarea privind valorile este mai fundamentală decât 
întrebarea privind certitudinea: ultima îşi dobândeşte în- 
semnătatea abia sub premisa că întrebarea privind valorile 
a căpătat răspuns. 

Din punct de vedere psihologic, fiinţa şi aparenţa nu 
conduc la o „ființă în sine“, nu oferă criterii pentru „reali- 
tate““ ci doar pentru gradele de probabilitate evaluate con- 
form intensității interesului pe care-l acordăm unei aparențe. 

Între reprezentări şi percepții nu se poartă o luptă pen- 
tru existență, ci pentru dominație: — reprezentarea înfrântă 
nu este suprimată, ci doar refulată sau subordonată. În 
domeniul spiritual nu există suprimare... 


589. 
Scop şi mijloc“ ca interpretări (iar nu ca o stare 
99 p ] 
„Cauză şi efect“ de fapt) şi în ce măsură poate 
Subiect şi obiect“ ca interpretări necesare? (ca 
99 Ş 
„Acţiune şi înrâurire“ având un „caracter conservant”) 
Lucru în sine şi — toate în sensul unei voințe de 
99 Ş p] 


fenomen“ putere. 

590. 


Valorile noastre sunt introduse în lucruri prin inter- 
prelare. 

Există oare un sens al În-sinelui?! 

Oare sensul nu este în mod necesar sens relațional şi 
perspectivă? 

Orice sens este voinţă de putere (toate sensurile rela- 
tonale pot fi reduse la ea). 


59]. 
Cerinţa unor „fapte certe“ — teoria cunoaşterii: cât 
pesimism se ascunde aici! 
592. 


Antagonismul dintre „lumea adevărată“, aşa cum o 
descoperă pesimismul, şi o lume în care viaţa să fie posibilă: 
— pentru aceasta trebuie să examinăm drepturile adevăru- 
lui. Trebuie să evaluăm în raport cu viața semnificația 
tuturor acestor „înclinații ideale“ pentru a înţelege ce este 
de fapt acel antagonism: lupta vieţii bolnave, cuprinsă de 
disperare, a vieţii ce se agaţă de un dincolo, cu viața mai 
sănătoasă, mai primitivă, mai vicleană, mai bogată, mai 
nedegradată. Deci nu „adevărul“ în lupta cu viaţa, ci o 
formă de viaţă în luptă cu alta. — Însă ea vrea să fie forma 
superioară! — Deci trebuie să înceapă demonstrarea faptu- 
lui că o ierarhie este necesară, — că problema capitală este 
aceea a ierarhiei formelor de viaţă. 


593. 


A transforma credinţa că „lucrurile sunt aşa şi aşa“ în 
voinţa ca „lucrurile să devină aşa şi aşa“ — 

m) Ştiinţa 


594. 


Știința — aceasta a însemnat până acum înlăturarea 
confuziei depline din sfera lucrurilor prin ipoteze ce „ex- 
plică“ totul, — deci pornind de la repulsia intelectului faţă 
de haos. — Aceeaşi repulsie mă cuprinde în cazul intro- 
specţiei: eu aş dori să-mi reprezint concret lumea inte- 
rioară de asemenea printr-o schemă şi să depăşesc confu- 
zia intelectuală. Morala a fost o asemenea simplificare: ea 
prezintă omul ca fiind neproblematic şi cunoscut. — Or, noi 
am desfiinţat morala — şi astfel ne-am redevenit nouă înşine 
opaci! Eu ştiu că nu ştiu nimic despre mine! Fizica devine 
o binefacere pentru suflet: ştiinţa (ca drum spre cunoaştere) 
dobândeşte un nou farmec după înlăturarea moralei — şi, 
pentru că doar aici mai putem extrage consecinţe, trebuie 
să ne organizăm viaţa astfel încât ştiinţa să ne conserve. 
Acest lucru produce un fel de reflecţie practică privind 
condiţiile noastre de existență ca fiinţe cunoscătoare. 


595. 


Premisele noastre: nici un Dumnezeu: nici un scop: 
forță fimtă. Ne vom feri să născocim Şi să prescriem celor 
simpli modul de gândire necesar /or!/ 


59%. 


Nici o „educare morală “ a neamului omenesc: avem 
nevoie de școala aspră a erorilor ştiinţifice, pentru că 
adevărul dezgustă şi taie pofta de viață — presupunând că 
omul nu a fost împins iremediabil pe ca/ea vieţii, asu- 
mându-şi cu o tragică mândrie infelegerea nefalsificată a 
acesteia. 

597. 


Premisa muncii științifice: o credinţă în coeziunea şi 
perenitatea muncii ştiinţifice, astfel încât individul poate 
să lucreze într-un domeniu oricât de restrâns, cu încrederea 
de a nu lucra în zadar 

Există o mare paralizare; a lucra în zadar a lupta în 
zadar. — — 


= 


Epocile de asimilare, în care sunt descoperite forţa şi 
instrumentele puteri de care odată se va servi viitorul: 
ştiinţa ca o etapă intermediară în care fiinţele interme- 
diare, mai diverse şi mai complicate, îşi găsesc satisfacția 
şi defularea cea mai firească: toți cei cărora nu li se reco- 
mandă fapta. 


598. 


Un filosof se destinde altfel şi prin altceva: el se des- 
tinde de pildă prin nihihsm. Credinţa că nu există adevăr 
credinţa mihilistului, este o mare relaxare pentru cineva 
care, ca războinic al cunoașterii, se luptă neîncetat cu nişte 
adevăruri urâte. Căci adevărul este:urât. 


599. 


„Lipsa de sens a realului“: credinţa în acest lucru este 
consecința unei înţelegeri a falsităţii interpretărilor de până 
acum, O generalizare a lipsei de curaj şi a slăbiciunii, iar 
nu 0 credinţă necesară. 

Aroganța omului —: acolo unde el nu vede sensul, îl 
contestă! 

600. 


Posibilitatea de interpretare nelimitată a lumii: orice 
interpretare, un simptom al creşterii sau al declinului. 
Unitatea (monismul) — o nevoie ce caracterizează inerția, 
diversitatea interpretării, un semn al forţei. A nu voi să-i 
conteşti lumu caracterul neliniştitor şi enigmatic. 


601. 


Impotriva dorinţei de împăcare şi a caracterului paşnic. 
Acestea sunt specifice, de asemenea, oricărei încercări de 
monI1SM. 


602. 


Această lume bazată pe perspectivă, această lume pe 
care O vezi, O pipăi şi o auzi este extrem de falsă în com- 
paraţie cu aceea produsă de un aparat senzorial mult mai 
rafinat. Însă inteligibilitatea ei, posibilitatea de a o cuprinde 
dintr-o privire, compatibilitatea ei cu activitățile noastre 
practice, frumuseţea ei se destramă de îndată ce ne rafinăm 
simțurile: tot astfel se risipeşte frumuseţea atunci când 
sistematizăm prin gândire evenimentele istoriei; ordinea 
teleologică este deja o iluzie. Cu cât mai superficial şi mai 
aproximativ concepem lumea, cu atât mai valoroasă, mai 
clară, mai frumoasă, mai plină de înţelesuri ne apare ea. 
Cu cât mai adânc priveşti în ea, cu atât mai mult dispare 
evaluarea noastră, — absenţa oricărei semnificaţii creşte! 
Noi am creat lumea înzestrată cu valoare! Recunoscând 
acest fapt, recunoaştem de asemenea, că venerarea adevăru- 
lui este deja consecința unei iluzii — şi că, mai degrabă 
decât adevărul, trebuie să prețuim forța ce dă formă, ce 
simplifică şi modelează, forța plăsmuirrii. 

„Totul e fals! Totul este permis!“ 

Abia în cazul unei anumite miopii, a unei voințe de 
simplificare apare frumosul, „valorosul“: în sine, însă, ce 
ştiu eu ce este! 


603. 


Știm că spulberarea unei iluzii nu produce încă un 
adevăr, ci doar un grad sporit de ignoranță, 0 lărgire a 
„spațiului nostru gol“, o creştere a „pustiului“ nostru — 


604. 


Însă ce poate fi cunoașterea? — „Interpretare“, confe- 
rire de sens, — iar nu „explicație“ (în cele mai multe cazuri, 
o nouă interpretare cu privire la o veche interpretare, de- 
venită neinteligibilă, şi care acum este ea însăşi doar semn). 
Nu există o stare de fapt, totul este fluid, incomprehen- 
sibil, evanescent; cele mai durabile rămân totuşi opiniile 
noastre. 


605. 


A decide între „adevărat“ şi „neadevărat“, a decide, în 
general, cu privire la fapte este un act fundamental diferit 
de instituirea creatoare, de construcția, modelarea, siluirea 
ŞI caracterul autoritar inerente esenței filosofiei. A intro- 
duce un sens — această sarcină rămâne în mod necondiționat 
mereu actuală, presupunând că acolo nu există deja un 
sens. Aşa se întâmplă cu sunetele, dar şi cu destinele 
popoarelor: ele sunt deschise celor mai diferite interpretări 
şi orientări, in scopurile cele mai diferite. 

Nivelul şi mai înalt îl reprezintă instituirea unui țel, iar 
apoi modelare a ceea ce are un caracter faptic în raport cu 
acesta: deci interpretarea faptei şi nu doar retranspunerea 
conceptuală. 

606. 


Omul nu regăseşte în lucruri decât ceea ce el însuşi a 
introdus în ele: — actul de a regăsi poartă numele de ştiinţă, 
cel de a introduce — poartă numele de artă, religie, iubire, 
mândrie. In privinţa ambelor, chiar dacă ar fi vorba despre 
o joacă de copii, ar trebui să mergem mai departe şi să ne 
păstrăm sufletul uşor — unii pentru a regăsi, ceilalți — noi, 
ceilalți! — pentru a introduce! 


607. 


Știința: cele două aspecte ale ei: 
în ceea ce priveşte individul; 
în ceea ce priveşte complexul de cultură („nivelul“); 
— o valorizare opusă în funcţie de unul sau de celălalt 
aspect. 


608. 


Dezvoltarea ştiinţei dizolvă „cunoscutul“ tot mai mult 
într-un necunoscut: — ea vrea însă contrariul şi este îm- 
boldită de instinctul de a reduce necunoscutul la cunoscut. 

In Summa, Ştiinţa netezeşte calea unei ignoranțe suve- 
rane, unui sentiment potrivit căruia „cunoaşterea“ nu apare 
deloc, visul ei nefiind decât o formă de trufie. Ba mai 
mult, astfel noi nu am mai avea la îndemână nici cel mai 
neînsemnat concept pentru a accepta „cunoaşterea“ fie şi 
doar ca posibilitate, pentru că ea este o reprezentare con- 
tradictorie. Să traducem o mitologie şi o vanitate străveche 
a omului într-un fapt implacabil: pe cât de puţin se poate 
admite „lucrul în sine“, tot atât de puţin se poate admite 
conceptul unei „cunoaşteri în sine“. Ispita prin „număr şi 
logică“, ademenirea prin „legi“. 

„Înţelepciunea“ ca încercare de a depăşi evaluările 
perspectivale (adică „voinţa de putere“): un principiu ostil 

vieţii şi dizolvant, simptom precum la indieni etc., slăbire 
a forţei de asimilare. 


609. 


Nu este suficient să înţelegi în ce fel de ignoranță 
trăiesc omul şi animalul: trebuie să ai de asemenea voința 
de a ignora şi de a o deprinde. Trebuie să înţelegi că, fără 
această formă de ignoranță, viaţa însăşi ar fi imposibilă, că 
ea este singura condiție prin care viul se conservă şi se 
dezvoltă: un clopot mare şi ferm de ignoranță trebuie să se 
ridice în jurul tău. 


610. 


Ştiinţa — transformarea naturii în concepte în scopul 
stăpânirii naturii — aceasta aparține rubricii „mijloace “. 

Însă scopul şi voința omului trebuie să crească de ase- 
menea, iar intenția să aibă perspectiva ansamblului. 


61]. 


Pe toate treptele vieţii descoperim gândirea ca deprin- 
derea cea mai puternică şi mai stabilă, — chiar într-o per- 
cepție oarecare şi într-o înrâurire aparentă! Evident, ea 
devine astfel cea mai puternică şi mai pretențioasă, tira- 
nizând cu timpul toate celelalte forțe. Ea ajunge să fie în 
cele din urmă „pasiunea de sine“. 


612. 


A recâştiga pentru subiectul cunoaşterii dreptul la 
afectul intens! — după ce eliminarea subiectivității şi cultul 
„obiectivului“ au creat, şi în această sferă, o ierarhie falsă. 
Eroarea a atins apogeul atunci când Schopenhauer a susținut 
că tocmai în desprinderea de afect, de voinţă rezidă unicul 

acces la „ceea ce este adevărat“, la cunoaştere; intelectul 
elhberat de voință nu ar avea altă posibilitate decât aceea 
de a vedea esenţa adevărată, autentică a lucrurilor. 

Aceeaşi eroare in arte: ca şi când totul ar fi frumos de 
îndată ce ar fi contemplat independent de voință. 


613. 


Rivalitatea afectelor şi dominaţia absolută a unui afect 
asupra intelectului. 


614. 


A „umaniza“ lumea, cu alte cuvinte a ne simţi în ea tot 
mai mult ca stăpâni — 


615. 


In cazul unei specii superioare de fiinţe, cunoaşterea 
va dobândi de asemenea forme noi, care acum nu sunt încă 
necesare. 


616. 


Faptul că va/oarea lumii constă în interpretarea noas- 
tră (— că, poate, altundeva sunt posibile şi alte interpretări 
decât cele umane —), că interpretările de până acum sunt 
evaluări perspectivale în virtutea cărora noi ne menţinem 
în viaţă, respectiv în inteniorul voinței de putere, de creştere 
a puterii, că fiecare inălțare a omului aduce cu sine 
depăşirea interpretărilor mai restrânse, că fiecare nouă întă- 
rire şi amplificare a puteri deschide noi perspective şi te 
cheamă să crezi în noi orizonturi — aceasta este ceea ce 
străbate scrierile mele. Lumea de care suntem interesați 
este falsă, cu alte cuvinte ea nu este o stare de fapt, ci o 

invenţie ŞI o rotunjire a unei sume anemice de observaţii; 
ea este „în curs“, supusă devenirii, o falsitate ce se redi- 
mensionează mereu, ce nu se apropie niciodată de adevăr: 
— pentru că nu există „adevăr“. 


617. 


Recapitulare: 

A imprima devenirii caracterul fiinţei — aceasta este 
voința de putere cea mai înaltă. 

O dublă falsificare, pornind de la simţuri şi pornind de 
la spirit pentru a obţine o lume a ființării, a persistenţei, a 
valorii uniforme etc. 

Faptul că totul revine reprezintă apropierea extremă a 
unei lumi a devenirii de aceea a fiinţei: — culme a reflecţiei. 

Condamnarea şi nemulţumirea față de ceea ce devine 
provin din valorile ce sunt atribuite fiinţării: după ce o 
asemenea lume a fiinţei a fost mai întîi inventată. 

Metamorfozele fiinţăru (corp, Dumnezeu, idei, legi 
naturale, formule etc.). 

„Fiinţarea“ ca aparenţă; răsturnarea valorilor: aparența 
era ceea ce conferă valoare —. 

Cunoaşterea în sine imposibilă înlăuntrul devenirii; cum 
este deci posibilă cunoaşterea? Ca eroare cu privire la sine, 
ca voinţă de putere, ca voinţă de mistificare. 

Devenirea ca invenţie, voință, autonegare, autodepăşire: 
nici un subiect, doar fapta, instituirea, creative, fără „cauze 
şi efecte“. 

Arta ca voinţă de depăşire a devenirii, ca „eternizare“, 
însă cu un orizont restrâns în funcție de perspectivă: 
repetând întrucâtva în mic tendinţa întregului. 

A considera ceea ce exprimă orice formă de viață drept 
o formulă restrânsă a tendinței de ansamblu: de aceea o 
nouă fixare a conceptului „viaţă“ ca voinţă de putere. 

În loc de „cauză şi efect“, lupta dintre cele supuse 
devenirii, adeseori însoţită de absorbirea rivalului; absenţa 
unui număr constant pentru cele ce devin. 

Inutilitatea vechilor dealuri pentru interpretarea între- 
gului real, o dată ce am înțeles originea lor animală şi 
utilitatea lor; în plus, ele toate contrazic viaţa. 

Inutilitatea teoriei mecaniciste, — dă senzația lipsei 
de sens. 

Întregul idealism al umanităţii de până acum este pe 
punctul de a se transforma în nihilism, — în credința unei 
lipse absolute de va/oare, adică a unei lipse de sens. 

Suprimarea idealurilor, noul pustiu; noile arte pentru a 
face faţă, noi, ființele amfibii. 

Premisă: vitejie, răbdare, nici o „retragere“, nici o febră 
a asaltului. (N.B. Zarathustra se raportează permanent 
parodic la toate valorile anterioare, din plenitudine.) 


II. 
Voința de putere în natură 


]. Interpretarea mecanicistă a lumii 


618. 


Dintre interpretările lumii ce au fost încercate până 
acum, cea mecanicistă pare a sta astăzi în prim-plan. În 
mod evident, ea are de partea sa conştiinţa bună; şi nici o 
ştiinţă nu crede într-un progres şi într-un succes propriu 
decât dacă ele au fost cucerite cu ajutorul procedeurilor 
mecaniciste. Toată lumea cunoaşte aceste procedeuri: „rațiu- 
nea“ şi „scopurile“, oricât de utile ar părea ele, sunt lăsate 
de o parte, se arată că într-un interval temporal adecvat 
totul poate deveni orice. Se abordează un zâmbet răutăcios 
atunci când „finalitatea aparentă a destinului“ unei plante 
sau a unui gălbenuş de ou este redusă din nou la acţiune 
ŞI reacțiune: pe scurt — dacă într-o chestiune atât de se- 
rioasă ni se permite o exprimare glumeaţă —, ne dedicăm 
din tot sufletul principiului celei mai mari prostii. Între 
timp, tocmai la spiritele cele mai alese ale acestei mişcări 
se manifestă un presentiment, o nelinişte ca şi când teoria 
ar avea o insuficienţă care, mai devreme sau mai târziu, 
s-ar putea să fie chiar ultima: o am în vedere pe aceea care 
este recunoscută atunci când nu se mai poate face nimic. 
Nu poţi explica acțiunea şi reacţiunea, nu poţi scăpa de 

actio in distans: — am pierdut însăşi credința în capacitatea 
noastră de a explica şi recunoaştem cu o mină acrită că 
posibilă este descrierea iar nu explicaţia, că interpretarea 
dinamică a lumii, laolaltă cu contestarea de către ea a 
„spaţiului gol“ şi cu bulgăraşii de atom vor pune în curând 
stăpânire pe fizicieni: caz în care, fireşte, alături de dyna- 
mis Şi o calitate internă. — 


619. 


Conceptul victorios de „forță “ prin care fizicienii noş- 
tri, l-au creat pe Dumnezeu şi lumea, are nevoie de com- 
pletare: trebuie să i se atribuie o voinţă internă pe care eu 
o denumesc „voința de putere “ adică o nevoie nestăvilită 
de demonstrare a puterii; sau întrebuințarea, exercitarea 
puterii ca instinct creativ etc. Fizicienii nu reuşesc să înde- 
părteze „acţiunea la distanţă“ dintre principiile lor. La fel 
nici forţa de respingere (sau de atracție). Nimic nu-i ajută: 
toate mişcările, toate „fenomenele“, toate „legile“ trebuie 
concepute doar ca simptome ale unui proces intern, 
slujindu-ne în acest scop de analogia cu omul. În cazul 
animalului este posibil să deducem toate instinctele sale 
din voinţa de putere; de asemenea, toate funcțiile vieţii 
organice din această unică sursă. 


620. 


S-a constatat vreodată vreo forță? Nu, ci doar efecte 
transpuse într-un limbaj cu totul străin. Aspectul regulat al 
succesiunilor ne-a moleşit însă în aşa măsură încât nu ne 
mai miră mirabilul acestui fapt. 

621. 


O forță pe care nu ne-o putem reprezenta este un cu- 
vânt gol şi nu poate primi drept de cetate în ştiinţă: precum 
aşa-numita forță pur mecanică de atracție şi de respingere, 
care ar vrea nici mai mult nici mai puțin decât să ne facă 
lumea reprezentabilă! 


622. 


Acțiune şi reacțiune — ceva extrem de târziu, dedus, 
neoriginar. Ele presupun deja Ceva care determină o coe- 
ziune şi poate să acţioneze şi să reacționeze. Însă de unde 
va fi izvorând coeziunea? 


623. 


Nu există nimic imuabil în chimie: imuabilul e doar 
aparenţă, o simplă prejudecată didactică. Am vărăt imua- 
bilul luându-l tot din metafizică, domnu mei fizicieni. Este 
absolut naiv să afirmi de la suprafață că diamantul, grafitul 
şi cărbunele sunt identice. De ce? Doar pentru că nu se 
poate constata la cântar nici o pierdere de substanță! Fie, 
astfel ele ar mai avea ceva în comun; însă activitatea 
moleculelor în timpul transformării, activitate pe care nu o 
putem vedea sau cântări, face dintr-o substanță altceva, — 
înzestrat în mod specific cu alte însuşiri. 


624. 


Împotriva atomului fizical. — Pentru a putea concepe 
lumea trebuie s-o putem calcula; pentru a o putea calcula 
trebuie să avem la îndemână cauze constante; întrucât însă 
noi nu găsim nicăieri în realitate astfel de cauze constante, 
imaginăm unele — atomii. Aceasta este originea atomisticii. 

Caracterul calculabil al lumii, posibilitatea de a ex- 
prima realul prin formule — constituie oare aceasta într-ade- 
văr 0 „concepere“? Ce s-ar concepe oare în cazul unei 
muzici dacă tot ceea ce poate fi calculat în ea şi redus la 
nişte formule ar fi calculat cu exactitate? — Apoi „cauzele 
constante“, lucrurile, substanțele, ceva „necondiţionat“ deci; 
imaginate — cu ce ne-am ales? 


625. 


Conceptul mecanicist al „mișcării “ este deja o tradu- 
cere a procesului original în codul specific ochiului şi al 
pipăitului. 

Conceptul de „atom“, distincția dintre un „centru al 
forței dinamice şi ea însăşi“ este un limbaj simbolic pro- 
venit din lumea noastră logico-psihică. 

Nu ne este la îndemână să ne schimbăm mijloacele de 
exprimare: este posibil să înțelegem în ce măsură ele nu 
sunt decât o simplă semiotică. Cerinţa unui mod adecvat 
de exprimare este absurdă: esenţa unei limbi, a unui mijloc 
de exprimare constă în exprimarea unei simple relații... 
Conceptul de „adevăr“ este absurd. Întregul domeniu 
circumscris de „adevărat“ şi „fals“ se raportează doar la 
relații dintre moduri de a fi, iar nu la un „în sine“... Nu 
există un „mod de a fi în sine“ (relațiile constituie abia 
modurile de a fi), după cum nu poate exista o „cunoaştere 
în sine“. 


€ 


626. 


„Senzaţia de forță nu poate să apară prin mişcare: în 
general, senzația nu poate să apară prin mişcare.“ 

„„Chiar şi pentru aceasta este relevantă doar o experiență 
aparentă: într-o substanţă (creierul) este produsă, printr-o 
mişcare de transfer (excitație), o senzație. Însă produsă? 

S-ar putea demonstra oare că senzația nu există incă deloc 
acolo, astfel încât ivirea ei ar trebui să fie gândită ca un 
act de creaţie al mişcării apărute? Starea insensibilă a acestei 
substanţe este doar o ipoteză, 1ar nu o experienţă! — Senzaţie, 
deci insuşire a substanţei: există substanțe senzitive.“ 

„Observăm noi despre anumite substanţe că nu au 
senzație? Nu, noi doar nu observăm că ele ar avea unele. 
Este imposibil să deduc: senzația dintr-o substanţă hpsită 
de sensibilitate.“ — Vai, ce pripă! 


627. 


„Atracţie“ şi „respingere“ în sens strict mecanic sunt o 
pură ficțiune: un cuvânt. Noi nu putem gândi o atracție 
lipsită de intenţie. — Voința de a te înstăpâni asupra unui 
lucru sau de a te apăra împotriva puterii sale şi de a-l 
respinge: — iată ceea ce „înțelegem“: aceasta ar fi o inter- 
pretare pe care am putea-o utiliza. 

Pe scurt: constrângerea psihologică de a crede în cauza- 
litate rezidă în imposibilitatea reprezentării unui eveniment 
lipsit de finalitate: prin aceasta, însă, fireşte, nu s-a spus 
nimic despre adevăr sau neadevăr (Justificarea unei aseme- 
nea credinţe)! Credinţa în causae dispare o dată cu credința 
în Ten (în ciuda lui Spinoza şi a cauzalismului său). 


628. 


Iluzia faptului că am cunoaște ceva atunci când deținem 
o formulă matematică pentru ceea ce are loc: aceasta nu-i 
decât o denumire, o descriere şi nimic mai mult! 


629. 


Atunci când transpun un proces regulat într-o formulă, 
cu am simplificat, am prescurtat etc. caracterizarea între- 
gului fenomen. Insă nu am constatat astfel nici o „lege“, ci 

am elaborat întrebarea de unde provine faptul că aici se 
repetă ceva: ideea că formulei îi corespunde un complex 
de forţe şi de actualizări ale unor forțe necunoscute la 
început este o presupunere, aşa după cum este o mitologie 
să gândeşti că aici forțele ascultă de o lege, astfel încât, ca 
urmare a acestei ascultări, de fiecare dată se produce un 
acelaşi fenomen. 


630. 


Mă feresc să vorbesc despre „legi“ chimice: o astfel 
de exprimare vădeşte un gust moral. E vorba, mai degrabă, 
de stabilirea absolută a unor raporturi de putere: cel mai 
putemic devine stăpân asupra celui mai slab în măsura în 
care acesta nu-şi poate impune gradul propriei autono- 
mii, — aici nu există milă, menajament şi cu atât mai puţin 
respect față de „legi“! 


631. 


Succesiunea constantă a anumitor fenomene nu demon- 
strează existența „legii“, ci doar a unui raport de putere 
între două sau mai multe forțe. A spune: „însă tocmai acest 
raport rămâne identic cu sine!“ nu înseamnă altceva decât: 
„una şi aceeaşi forţă nu poate fi de asemenea o altă forță“. 
— Nu este vorba de o succesiune, ci de o intrepătrundere, 
de un proces în care diferitele momente succesive nu se 
determină în calitate de cauze şi efecte... 

Separarea „actului“ de „actant“, a ceea ce se întâmplă 
de cel care face să se întâmple, a procesului de acel ceva 
care nu este proces, ci persistă fiind substanţă, lucru, corp, 
suflet etc. — încercarea de a concepe realul ca o formă de 
deplasare şi schimbare de poziţie a „ființării“, a statornicu- 
lui: această veche mitologie a impus credinţa în „cauză şi 

efect“ după ce aceeaşi credință şi-a găsit o formă stabilă 
prin funcţiile lingvistico-gramaticale. 


632. 


„Regularitatea“ succesiunii tste doar un termen meta- 
foric ca şi când aici ar fi urmată o regulă: ea nu este un 
fapt. La fel şi „legitatea“. Găsim o formulă pentru a ex- 
prima o formă de efect ce revine pemanent: astfel însă noi 
nu am descoperit o „lege“ şi cu atât mai puţin o forță care 
să fie cauza reactualizării efectelor. Faptul că ceva se în- 
tâmplă întotdeauna aşa şi aşa este interpretat aici ca şi 
când un existent ar acţiona întotdeauna aşa şi aşa ca ur- 
mare a unei supuneri faţă de o lege sau de un legislator: în 
timp ce, independent de „lege“, el ar avea libertatea de a 
acţiona altfel. Însă tocmai acel aşa-şi-nu-altfel s-ar putea 
să provină din existentul însuşi, care s-ar manifesta aşa şi 
aşa nu doar în raport cu o lege, ci întrucit el este aşa şi aşa 
constituit. Ceea ce nu înseamnă decât că ceva nu poate fi 
şi altceva, că nu poate să facă ba una, ba alta, că nu este 
nici liber nici neliber, ci tocmai aşa şi aşa. Eroarea constă 
în imaginarea aici a unui subiect. 


633. 


Două stări succesive, una „cauză“, cealaltă „efect“ —: 
fals. Prima stare nu produce nimic, cea de-a doua nu este 
produsă de nimic. 

Este vorba despre o luptă dintre două elemente cu puteri 
inegale: se obţine o rearanjare a forțelor în funcţie de 
amploarea puteri fiecăreia. Starea a doua este ceva funda- 
mental diferit de cea dintâi (iar nu efectul ei): esențial este 
însă că factorii aflați în luptă îşi modifică în final cuantu- 
murile de putere. 

634. 


Critica mecanicismului: — Să îndepărtăm mai întâi cele 
două concepte populare de „necesitate“ şi „lege“: cel dintâi 
aşază în lume o falsă constrângere, cel de-al doilea o falsă 
libertate. „Lucrurile“ nu se, manifestă regulat, conform unei 
reguli: nu există lucruri (- aceasta este ficțiunea noastră); 
ele se manifestă tot atât de puțin datorită constrângerii unei 
necesități. Aici nu se ascultă: căci atunci când ceva este 
aşa cum este, aşa de puternic, aşa de slab, acest fapt nu 
este rezultatul unei ascultări, sau a unei reguli ori a unei 
constrângeri... 

Gradul de împotrivire şi gradul superiorității puterii — 
iată ceea ce caracterizează întregul real: dacă suntem în 
stare să exprimăm acest fapt prin formule şi „legi“ pen- 
tru nevoile noastre curente legate de anticipare, cu atât 
mai bine pentru noi! Însă astfel noi nu am introdus în 
lume vreo „moralitate“ ca să ne-o putem închipui drept 
supusă -—. 

Nu există lege: fiecare putere merge în fiecare moment 
până la ultimele ei consecinţe. Tocmai întrucât nu există 
posibilitatea de a fi altfel, noi putem anticipa prin calcul. 

Un cuantum al puterii se caracterizează prin acţiunea 
pe care o exercită şi prin aceea care 1 se opune. Lipseşte 
adiaforia: ce ar putea fi gândită în sine. Sunt esențiale o 
voință de constrângere şi una de a te apăra împotriva con- 
strângerii. Nu autoconservarea: fiecare atom îşi răspândeşte 
acţiunea în întreaga existenţă, — a face abstracţie de această 
iradiere a voințelor de putere înseamnă a face abstracție de 
el. De aceea îl numesc un cuantum al „voinței de putere“: 
astfel capătă expresie caracterul ce nu poate fi ignorat în 
cazul ordinii mecanice, fără a o ignora chiar pe aceasta. . 

Conceptul de „mişcare“ este o traducere a acestei lumi 
a acţiunii într-o lume vizibilă — o lume pentru ochi. Aici 

este subințeles mereu faptul că ceva este mişcat şi este 
gândit în continuare un lucru ce acţionează — fie în cazul 
ficţiunii unui atom-particulă sau chiar cu privire la abstracţia 
acestuia, atomul dinamic, — cu alte cuvinte noi nu ne-am 
desprins de obişnuința pe care ne-o inculcă simţurile şi 
limba. Subiect, obiect, un actant pentru act, actul şi ceea ce 
el produce — separate: să nu uităm că toate acestea carac- 
terizează doar o semiotică, iar nu ceva real. Mecanica, sub 
forma unei teorii a mișcării, este deja o traducere în lim- 
bajul senzorial al omului. 


635. 


Avem nevoie de „unități“ pentru a putea ca/cula: de 
aceea nu se poate admite că ar exista astfel de unități. Am 
împrumutat conceptul de unitate de la conceptul nostru de 
„eu“ — articolul nostru de credință cel mai vechi. Dacă nu 
ne-am socoti nişte unități, nu ne-am fi constituit niciodată 
conceptul de „lucru“. Acum, destul de târziu, suntem cu 
totul convinşi despre concepția noastră privind conceptul 
eului că nu reprezintă nici un fel de garanție pentru o 
unitate reală. Prin urmare, pentru a putea menţine din punct 
de vedere teoretic ideea unei lumi mecanice, trebuie să 
introducem mereu clauza potrivit căreia noi descriem o 
asemenea lume cu ajutorul a două ficțiuni: conceptul de 
mişcare (preluat din limbajul nostru senzorial) şi conceptul 
de atom (= unitate pornind din „experiența“ noastră psi- 
hică): ea are deci ca premisă o prejudecată senzorială şi o 
prejudecată psihologică. 

Mecanica formulcază fenomene consecvente, şi în plus 
în manieră semiotică, prin mijloace de exprimare senzo- 
riale şi psihologice (faptul că orice acțiune este mişcare; că 
acolo unde este mişcare, Ceva este mişcat): ea nu se ridică 
până la forța cauzală. 

Lumea mecanicistă este imaginată aşa cum doar ochiul 
şi simţul tactil îşi reprezintă o lume (ca fiind „mişcată“) — 
astfel încît ea poate fi calculată, — născocindu-se unităţi 
cauzale, „lucruri“ (atomi) a căror acţiune rămâne constantă 
(transferul conceptului fals de subiect asupra conceptului 
de atom). 

Deci introducerea conceptului de număr, a celui de 
lucru (conceptul subiectului), a conceptului de activitate 
(separația dintre a fi cauză şi a acționa), şi a celui de mişcare 
are un caracter fenomenal: ochiul nostru, psihologia noas- 
tră sunt prezente în continuare aici. 

Dacă eliminăm aceste adaosuri, nu mai rămâne nici un 
lucru, ci doar cuante dinamice aflate într-un raport de ten- 
siune cu toate celelalte cuante dinamice: a căror esenţă 
constă în raportul lor cu toate celelalte cuante, în „acțiunea“ 
lor asupra acestora. Voința de putere, nu o ființă, nu o 
devenire, ci un patos — este faptul elementar din care re- 
zultă o devenire, o acțiune... 


636. 


Fizicienii cred în felul lor într-o „lume adevărată“: o 
sistematizare stabilă, identică pentru toate formele de 
existență, a atomilor având mişcări necesare, — astfel încât, 
pentru ei, „lumea aparentă“ se reduce la aspectul accesibil 
în mod specific oricărei fiinţe, a existenţei universale şi 
universal necesare (accesibilă dar şi adaptată, — făcută 
„subiectivă“. Dar astfel ei se înşală. Atomul introdus 
de ei este dedus conform logicii acelui perspectivism al 
conştiinţei — şi este prin urmare tot o ficţiune subiectivă. 
Această imagine a lumii pe care o construiesc ei nu este 
deloc esenţial diferită de imaginea subiectivă a lumii: ea 
este construită doar cu ajutorul prelungirii prin gândire a 
simțurilor, însă în întregime a simţurilor noastre... Și până 

la urmă ei au omis ceva, fără să ştie, din constelație: toc- 
mai perspectivismul necesar în virtutea căruia fiecare cen- 
tru de forță — iar nu doar omul — construieşte din sine 
insuşi întreg, restul lumii, cu alte cuvinte îl măsoară, îl 
pipăie, îl modelează prin forța proprie... Ei au uitat să 
includă în „existenţa adevărată“ această forță ce instituie 
perspective, — în limbajul de şcoală: faptul de a fi subiect. 
Ei cred că acest fapt s-ar fi „dezvoltat“, s-ar fi adăugat; — 
dar şi chimiştii fac uz de el: el este propriu-zis faptul de a 
fi specific, de a acţiona şi reacţiona aşa şi aşa, după îm- 
prejurări. 

Perspectivismul este doar o formă complexă de speci- 
ficitate. Reprezentarea mea este că fiecare corp specific 
tinde să domine întregul spațiu şi să-şi extindă forţa pro- 
prie (-— voinţa sa de putere) şi să respingă tot ceea ce se 
opune extinderii sale. Însă el se loveşte permanent de 
tendinţele identice ale altor corpuri, sfârşind prin a se pune 
de acord, „a se uni“ cu cele care îi sunt suficient de înru- 
dite: — astfel ele conspiră ulterior impreună pentru putere. 
Iar procesul merge mai departe... 


637. 


Și în domeniul anorganicului pentru un atom-forţă este 
luată în consideraţie doar vecinătatea sa; forţele din depăr- 
tare se anulează. Aici se ascund germenele caracterului 
perspectival şi motivul pentru care un organism viu este în 
întregime „egoist“. 


638. 


Presupunând că lumea ar dispune de Un cuantum de 
forţă, este evident că fiecare transfer de putere într-un loc 
oarecare afectează întregul sistem — deci, în afară de cauza- 
litatea succesivă, ar fi dată şi o interdependenţă sincronică. 

639. 


Unica posibilitate de a menţine un sens pentru con- 
ceptul de „Dumnezeu“ ar fi: Dumnezeu nu ca o forță di- 
namică, ci Dumnezeu ca stare maximală, ca o epocă —: un 
punct în evoluția voinței de putere: prin care s-ar explica 
atât evoluția ulterioară cât şi stadiul anterior, de până la el. 

Din punct de vedere mecanicist, energia ansamblului 
devenirii rămâne constantă; din punct de vedere economic, 
ea creşte până la un punct maxim după care descreşte 1ar, 
într-un ciclu continuu. Această „voință de putere“ se ex- 
primă prin interpretare, prin forma de consumare a forței: 
— prin urmare, ca scop apar transformarea energiei în viață 
ŞI „viaţa într-o potenţă maximă“. Acelaşi cuantum de ener- 
gie înseamnă ceva diferit pe trepte diferite ale evoluţiei. 

În interiorul vieţii creşterea înseamnă economie tot mai 
severă şi cu scopuri tot mai îndepărtate, economie ce obține 
din ce în ce mai multe cu o forță din ce în ce mai redusă... 
ca ideal, principiul consumului minim... 

Faptul că lumea nu are ca finalitate o stare constantă 
este unicul lucru demonstrat. Prin urmare, punctul ei cul- 
minant trebuie gândit în sensul că el nu este o stare de 
echilibru... 

Necesitatea absolută a aceluiaşi proces într-un ciclu al 
lumii, cât şi toate celelalte, nu reprezintă în etemitate un 
determinism ce domină procesul, ci doar expresia faptului 
că imposibilul nu este posibil; că o anumită forță nu poate 
fi altceva decît tocmai această forță; că ea nu se manifestă 
în cazul unui cuantum de forță de rezistență decțt-în ma- 
niera proprie intensității sale; — curs al lucrurilor şi curs 
necesar al lucrurilor este o tautologie. 

2. Voința de putere ca viață 


a) Procesul organic 


640. 


Omul se gândeşte pe sine ca fiind prezent la apariția 
organismelor: ce putea fi perceput cu ochii şi prin pipăit în 
cazul acestui proces? Ce poate fi exprimat numeric? Ce 
reguli se vădesc în mişcări? Deci: omul vrea să vadă în 
orice fapt real un fapt pentru ochi şi pipăit, aşadar o mişcare; 
el vrea să găsească formule prin care să simplifice masa 
enormă a acestor experienţe. Reducția oricărui fapt la omul 
simţurilor şi la matematician. E vorba despre un inventar 
al experiențelor umane: admițând că omul, sau mai de- 
grabă ochiul uman şi capacitatea de conceptualizare, ar fi 
fost martorul etem al tuturor lucrurilor. 


641. 


Noi numim „viață“ o diversitate de forţe asociate 
printr-un proces comun de nutriție. Din acest proces de 
nutriţie face parte, ca mijloc de realizare, orice aşa-numită 
simțire, reprezentare, gândire, respectiv: 1) o opoziţie faţă 
de toate celelalte forțe; 2) o adaptare a acestora în funcție 
de formă şi ritm; 3) o evaluare în raport cu asimilarea sau 
excreția. 


642. 


Legătura dintre organic şi anorganic trebuie să rezide 
în forţa de respingere pe care o exercită fiecare atom-forță. 
„Viaţa“ ar trebui definită ca o formă constantă de procese 
de stabilire a forței, procese în care diferiţii combatanți la 
rândul lor se dezvoltă inegal. În ce măsură chiar în faptul 

de a asculta există o împotrivire; puterea proprie nu este 
abandonată. De asemenea, în poruncă există recunoaşterea 
faptului că puterea absolută a adversarului nu este înfrântă, 
încorporată, dizolvată. „A asculta“ şi „a porunci“ sunt forme 
ce caracterizează jocul luptei. 


643. 


Voința de putere interpretează (— formarea unui organ 
este rezultatul unei interpretări): ea delimitează, determină 
grade, diferențe de putere. Simple diferenţe de putere nu 
s-ar putea încă percepe ca atare: trebuie să fie prezent ceva 
care năzuieşte să crească şi care interpretează valoric orice 
altă năzuinţă de creştere. Identice în această privinţă... De 
fapt, interpretarea este chiar un mijloc pentru a pune stă- 
pânire pe Ceva. (Procesul organic presupune întotdeauna 
interpretare. ) 


644. 


Complexitatea mai mare, delimitarea precisă, coexis- 
tenţa organelor şi a funcțiilor specializate, o dată cu 
dispariţia elementelor intermediare — dacă aceasta este 
perfecțiune, atunci rezultă o voinţă de putere în procesul 
organic, în virtutea căreia forțele ce domină, modelează şi 
poruncesc îşi măresc domeniul propriei puteri simplifi- 
cându-se tot mai mult în interiorul acestuia: imperativul în 
creştere. 

„Spiritul“ este doar un mijloc şi un instrument în 
slujba vieții mai înalte, a ascensiunii vieții. 


645. 


Faptul că „ereditatea “, drept ceva complet neexplicat, 
nu poate fi utilizată pentru a explica, ci doar pentru a carac- 
teriza, a fixa o problemă. Tocmai acest lucru este valabil 

pentru „capacitatea de adaptare “. De fapt, prin prezenta- 
rea morfologică — presupunând că ea ar fi completă - nu 
se explică nimic, dar se descrie o mulțime enormă de fapte. 
Felul în care un organ poate fi utilizat pentru un scop 
oarecare — aceasta nu este explicat. Prin admiterea unor 
causae finales lucrurile acestea ar fi tot atât de puţin expli- 
cate ca şi prin causae efțicientes. Conceptul de „causa “ 
este doar un mijloc de exprimare, nimic mai mult; un mijloc 
de caracterizare. 


646. 


Există analogii, de pildă, în raport cu memoria noastră, 
o altă memorie ce devine sesizabilă prin ereditate, evoluție 
şi forme. Pentru inventarea şi experimentarea noastră, o 
inventare legată de întrebuinţarea instrumentelor în sco- 
puri noi etc. 

Ceea ce numim „conștiința “ noastră nu are nici o le- 
gătură cu procesele esențiale ale conservării şi creşterii 
noastre; ŞI nici-o minte n-ar putea să construiască mai mult 
decât o maşină -— faţă de care orice proces organic este cu 
mult superior. 


647. 


Împotriva darwinismului. — Utilitatea unui organ nu 
explică apariția sa, dimpotrivă! Perioada cea mai îndelun- 
gată în timpul căreia se formează o însuşire nu conservă 
individul şi nici nu-i foloseşte, cu atât mai puţin în luptă 
cu împrejurările şi duşmani exteriori. 

Ce este până la urmă „util“? Trebuie să întrebăm „util 
in raport cu ce?“ De pildă, ceea ce este util duratei in- 
dividului ar putea fi nefavorabil puterii şi splendorii sale; 
ceea ce conservă individul l-ar putea deopotrivă împiedica 

şi opri în evoluţia sa. Pe de altă parte, o lipsă, o degene- 
rare pot fi de un folos maxim în măsura în care ele 
acționează ca stimulent al altor organe. Tot astfel, o restriște 
poate fi o condiție existențială, în măsura în care ea îl 
reduce pe un individ la starea în care e/ este econom cu 
sine şi nu se risipeşte. — Individul însuşi ca luptă a părților 
(pentru hrană, spaţiu etc.); evoluţia lui legată de o victorie, 
de o dominare a anumitor părți, de o atrofiere, de o „con- 
stituire ca organ“ a altor părți. 

Influenţa „condiţiilor exterioare“ este supraevaluată în 
mod absurd la Darwin: esenţialul în cazul unui proces vital 
este tocmai extraordinara forţă modelatoare, care creează 
formele din interior şi se foloseşte de „condiţiile exterioare“, 
Je exploatează —. Formele noi dezvoltate din interior nu se 
formează în vederea unui scop; însă, în lupta părţilor, o 
nouă formă nu va rămâne prea mult timp neasociată unei 
utilități parțiale iar apoi, în funcție de întrebuințare, ea se 
va dezvolta tot mai deplin. 


648. 


„Util“ în raport cu accelerarea ritmului dezvoltării 
înseamnă un alt „util“ decît cel în raport cu fixarea cât mai 
îndelungată a ceea ce s-a dezvoltat şi cu durabilitatea sa. 


649. 


„Uul“ în sensul biologiei darwiniste — adică: dovedin- 
du-se avantajos în lupta cu ceilalţi. Însă adevăratul progres 
mi se pare a fi deja sentimentul lui mai mult, al creşterii 
puterii, cu totul independent de avantajul în luptă: abia din 
acest sentiment țţâşneşte voinţa de luptă — 

650. 


Fiziologii ar trebui să se gândească mai mult atunci 
când aşază „instinctul de conservare “ drept instinct cardi- 
nal al unei fiinţe organice. Viul tinde înainte de toate să 
dea curs forței proprii: „conservarea“ este doar una dintre 
consecinţele acestui fapt. — Atenţie la principule teleologice 
superflue! Şi din această categorie face parte întregul con- 
cept de „instinct de conservare“. 


651. 


Activitatea de bază şi cea mai originară din protoplasmă 
nu se poate deduce dintr-o voință de autoconservare, căci 
protoplasma absoarbe, într-un mod paradoxal, mai mult 
decât ar impune conservarea; Şi, mai ales, ea nu „se con- 
servă“ astfel, ci se descompune... Instinctul care domneşte 
aici trebuie să explice tocmai această voinţă-de-a-nu-se- 
conserva: „foamea“ este deja o interpretare, conform unor 
organisme cu un grad inegal de complexitate (— foamea 
este o formă specializată şi târzie a instinctului, o expresie 
a diviziunii muncii, în slujba unui instinct superior ce 
domneşte aici). 


652. 


Nu putem considera foamea drept primum mobile, după 
cum nici autoconservarea. Foamea gândită ca rezultat al 
subalimentării înseamnă: foamea ca rezultat al unei voințe 
de putere ce nu mai devine stăpână. Nu este vorba câtuşi 
de puţin despre o restabilire a unei pierderi, — abia târziu, 
ca urmare a diviziunii muncii, după ce voința de putere a 
învățat să apuce cu totul alte căi pentru satisfacerea sa, 
nevoia de asimilare a organismului se reduce la foame, la 
nevoia de a reînlocui ceea ce s-a pierdut. 

653. 


Sarcasm cu privire la falsul „a/truism “ al biologilor: 
reproducerea la amibe apare ca lepădare a balastului, ca 
pur avantaj. Eliminarea substanțelor inutilizabile. 


654. 


Scindarea unei protoplasme în două survine atunci când 
puterea nu mai este suficientă pentru a controla substanţele 
asimilate; înmulțirea este rezultatul neputinței. 

Acolo unde celulele masculine caută datorită foamei 
celulele feminine şi sunt înglobate în acestea, reproducerea 
este rezultatul unei foame. 


655. 


Elementul mai slab se precipită în jurul celui mai pu- 
ternic datontă hranei deficitare; el vrea să se adăpostească, 
să devină pe cât posibil una cu acesta. Elementul mai 
puternic, dimpotrivă, îl respinge, el nu vrea să dispară în 
acest mod; mai degrabă, în cursul creşterii el se scindează 
în două şi în mai multe părți. Cu cât este mai mare impul- 
sul spre unitate, cu atât mai mult putem conchide cu pri- 
vire la prezenţa aici a slăbiciunii; cu cât mai mare impulsul 
spre varietate, diferenţă, descompunere interioară, cu atât 
mai multă forță. 

Instinctul de a te apropia — şi instinctul de a respinge 
ceva reprezintă lantul, atât în lumea anorganică, cât şi în 
cea organică. Întreaga separație este o prejudecată. 

Mai corect spus, voinţa de putere, în orice combinație 
de forță, apărându-se față de ceea ce este mai puternic, 
năpustindu-se asupra a ceea ce este mai slab. N. B. Pro- 
cesele ca „ființe“. 

656. 


Voința de putere se poate manifesta doar în prezenţa 
unor opoziții; ea caută prin urmare ceea ce 1 se opune, — 
aceasta este tendinţa originară a protoplasmei atunci când 
ÎŞI întinde pseudopodele ŞI pipăle în jur. Aproprierea şi 
încorporarea sunt mai ales o voinţă de a supune, o mode- 
lare, imprimare a formei proprii, transformare, până când, 
în cele din urmă, ceea ce a fost supus a trecut cu totul în 
sfera de putere a atacatorului, sporindu-l. — Dacă această 
încorporare eşuează, configuraţia se descompune; lar dua- 
litatea apare ca rezultat al voinţei de putere: pentru a nu 
pierde ceea ce s-a cucerit, voinţa de putere se scindează în 
două voințe (după împrejurări, fără a abandona complet 
liantul propriu între cele două). 

„Foamea“ este doar o adaptare mai redusă, după ce 
instinctul fundamental de putere a dobândit o formă mai 
spirituală. 


657. 


Ce înseamnă „pasiv“? — A fi frânat în mişcarea de 
asalt: deci o acţiune de îm- 
potrivire şi de reacţie. 

Ce înseamnă „activ“? — năzuind spre putere. 

„Nutriție“ — este doar derivată; faptul ori- 
ginar este: a vrea să absorbi 
totul în sine. 

„Reproducere“ — doar derivată; originar: acolo 
unde o voinţă nu este sufi- 
cientă pentru a organiza tot 
ceea ce s-a asimilat, se actu- 
alizează o voință contrară ce 
realizează desprinderea, un 
nou centru de organizare după 
o luptă cu voinţa originară. 


418 Voința de putere 


„Plăcere““ — ca sentiment al puterii (având 
ca premisă neplăcerea). 


658. 


]. Funcţiile organice retraduse în voința fundamen- 
tală, în voința de putere, — şi ramificate din ea. 

2. Voința de putere specializându-se ca voinţă de hrană, 
de posesie, de instrumente, de servitori (supuşi) şi stăpâni: 
corpul ca exemplu. — Voința mai puternică o dirijează pe 
cea mai slabă. Nu există nici o altă cauzalitate în afară de 
cea a voinței de putere. Din punct de vedere mecanicist, 
neexplicată. 

3. Gândire, simțire, voință în tot ce este viu. Ce alt- 
ceva este o plăcere decît o excitare a sentimentului de 
putere printr-o piedică (şi mai intens prin piedici şi împo- 
triviri ritmice) — astfel încît el se amplifică. Deci în orice 
plăcere durerea este inclusă. — Dacă plăcerea urmează să 
fie foarte mare, durerile trebuie să devină foarte lungi, iar 
tensiunea încordării extraordinară. 

4. Funcţiile spirituale. Voința de modelare, de a face 
asemenea cu sine etc. 


b) Omul 


659. 


Pe firul conducător al corpului. — Admiţând că „su- 
fletul “ a fost o idee atractivă şi enigmatică, la care filosofii, 
pe bună dreptate, au renunţat cu inima grea — poate că ceea 
ce ei învaţă acum să pună în schimb este mai atractiv şi 
mai enigmatic. Corpul uman, prin care întreg, trecutul, cel 

mai îndepărtat şi cel mai apropiat, reînvie şi se reîntru- 
pează, prin care, din şi dincolo de care pare să curgă un 
fluviu imens şi imperceptibil: corpul este o idee mai tul- 
burătoare decît „sufletul“. În toate timpurile s-a crezut în 
corp, ca fiind bunul nostru cel mai intim, fiinţa noastră cea 
mai certă, pe scurt ego-ul nostru, mai degrabă decit în 
spinit ori în „suflet“ (sau în „subiect“, cum se exprimă 
acum limbajul de şcoală în loc de suflet). Nimănui nu i-a 
dat vreodată prin minte să vadă în stomacul său un stomac 
străin, eventual unul divin: însă a concepe gândurile .pro- 
prii ca fund „inspirate“, evaluările propriu drept „insuflate 
de o divinitate“, instinctele proprii ca activitate sugestio- 
nată — pentru această pornire şi pentru acest gust al omului 
există mărturii din toate vârstele umanităţii. Chiar şi acum, 
mai ales printre artişti, poate fi întâlnit extrem de des un 
soi de uimire şi de afişare plină de admiraţie a deciziei 
luate atunci când sunt întrebaţi prin ce anume le-a reuşit 
cea mai bună aruncare şi din ce lumi le-a venit gândul 
creativ: ei au, în cazul unor atari întrebări, ceva de genul 
inocenței Şi o timiditate suavă neîndrăznind să spună „asta 
a venit de la mine, mâna mea a fost aceea care a aruncat 
zarul“. — Invers, acei filosofi şi indivizi religioşi care avu- 
seseră temeiul cel mai riguros în logica şi evlavia lor pen- 
tru a considera trupescul drept iluzie (şi anume ca o iluzie 
depăşită şi suprimată) n-au avut încotro şi au trebuit să 
recunoască faptul neplăcut potrivit căruia corpul era tot 
acolo: în această privinţă, mărturiile cele mai stranii pot fi 
întâlnite în parte la Pavel, în parte în filosofia Vedanta. Dar 
ce înseamnă până la urmă făria credinței? De aceea a putut 
fi ea întotdeauna o credinţă foarte neghioabă! — Aici tre- 
buie să reflectăm: — 

Și în fine, dacă credinţa în corp este doar consecința 
unui raționament: admițând că ar fi vorba despre un 
raționament fals, aşa cum susțin idealiştii, nu este oare un 

semn de întrebare faţă de credibilitatea însăşi a spiritului 
faptul că el este într-o asemenea măsură cauza unor ra- 
țonamente false? Admiţând că divesitatea, şi spațiul, şi 
timpul, şi mişcarea (ŞI tot ceea ce ar putea constitui premise 
ale unei credințe în corporalitate) ar fi erori — ce neîn- 
credere ar trezi aceasta împotriva spiritului care ne-a îm- 
pins spre asemenea premise? Destul! Credinţa în corp este 
deocamdată totuşi o credință mai puternică decât credinţa 
în spirit; iar cel care vrea s-o submineze, tocmai astfel 
subminează cel mai temeinic şi credinţa în autoritatea spi- 
ritului! 


e 


660. 


Corpul ca o configurație a puterii 


Aristocraţia din corp, pluralitatea stăpânilor (lupta ce- 
lulelor şi a ţesuturilor). 

Sclavia şi diviziunea muncii: tipul superior posibil doar 
prin reducerea celui inferior la o funcție. 

Plăcere şi durere, nici o opoziție. Sentimentul puterii. 

„Nutriţia““ doar o consecință 'a asimilării neostoite, a 
voinţei de putere. 

„Reproducerea“, descompunerea apărând ca urmare a 
incapacității celulelor dominante de a organiza ceea ce s-a 
asimilat. 

Forţa modelatoare este cea care vrea să aibă per- 
manent „materie“ nouă disponibilă (mai multă „forță. 
Piesa cea mai ingenioasă a dezvoltării unui organism din- 
tr-un ou. 

„„Concepţie mecanicistă“: nu acceptă decît cantități: însă 
forța rezidă în calitate. Mecanicismul poate, prin urmare, 
doar să descrie procesele, nu să le explice. 

„Scopul“. A porni de la „sagacitatea“ plantelor. 

Conceptul de „perfecţionare“: nu doar o complexitate 
mai mare, Ci ŞI O putere mai mare (- nu e nevoie să fie 
doar şi o masă mai mare —). 

Consecinţă privind evoluţia umanităţii: perfecţionarea 
constă în a da naştere indivizilor celor mai puternici, în al 
căror instrument va fi transformată masa cea mai largă (şi 
anume ca instrumentul cel mai inteligent şi mai dinamic). 


661. 


De ce este legată orice activitate, chiar şi aceea a unui 
simț, de plăcere? Pentru că anterior exista o piedică, o 
presiune? Sau mai degrabă pentru că orice faptă este o 
victorie, o înstăpânire, şi oferă o accentuare a sentimentu- 
lui de putere? — Plăcerea în gândire. — Până la urmă nu 
este doar sentimentul puterii, ci plăcerea de a crea şi de 
cele create: căci orice activitate ne apare în conştiinţă drept 
conştiinţa unei „opere“. 


662. 


A crea — ca alegere şi în-făptuire a ceea ce a fost ales. 
(Aceasta este esențialul în cazul oricărui act de voinţă.) 


663. 


Orice eveniment întemeiat pe intenții poate fi redus la 
intenția de creştere a puterii. 


664. 


Atunci când întreprindem ceva apare un sentiment de 
forță, adesea deja anterior faptei, o dată cu reprezentarea a 
ceea ce urmează să întreprindem (ca şi în cazul zăririi unu! 
duşman, a unui obstacol cu care credem că ne putem mă- 
sura): însoţindu-ne întotdeauna. Noi credem instinctiv că 

acest sentiment de forță ar fi cauză a acţiunii, că el ar fi 
însăşi „forţa“. Credinţa noastră în cauzalitate este credința 
în forță şi în efectul ei; o transpunere a trăirii noastre; în 
cursul căreia noi indentificăm forța cu sentimentul forței. 
— Însă nicăieri forţa nu mişcă lucrurile; forţa resimţită „nu 
pune muşchii în mişcare“. „Despre un asemenea proces 
nO1 nu avem NICI O reprezentare, nici o experienţă“. — „Noi 
sesizăm necesitatea unei mişcări tot atât de puţin ca şi 
forţa ca factor dinamic.“ Forţa trebuie să fie factorul con- 
strângător! „Noi sesizăm doar că unul urmează altuia, noi 
nu sesizăm nici constrângerea, nici caracterul arbitrar al 
faptului că unul urmează celuilalt.“ Cauzalitatea se obţine 
abia o dată cu introducerea prin gândire a constrângerii în 
procesul succesiunii. Astfel apare o anumită „conceptua- 
lizare““, cu alte cuvinte noi ne-am umanizat procesul, l-am 
făcut „mai cunoscut“: faptul cunoscut înseamnă faptul 
cunoscut prin obişnuinţă a/ constrângerii exercitate de om 
asociată cu sentimentul de forță. 


665. 


Am intenția să-mi întind brațul; presupunând că ştiu 
despre fiziologia corpului uman şi despre legile mecanice 
ale mişcării sale tot atât de puțin ca şi un om din popor, 
există ceva mai vag, mai palid, mai incert decît această 
intenție în raport cu ceea ce urmează? ȘI, admițând că aş 
fi mecanicistul cel mai pătrunzător şi special instruit în 
privinţa formulelor care se aplică aici, n-aş fi cu nimic 
mai apt sau mai inapt când îmi întind braţul. „Voința“ şi 
„fapta“ noastră îşi sunt străine în acest caz: precum în 
imperii diferite. Pe de altă parte: Napoleon înfăptuieşte 
planul unei campanii — ce înseamnă acest lucru? Aici este 
ştiut tot ceea ce aparține înfăptuirii planului, pentru că totul 
trebuie poruncit: dar şi aici se presupune existența subal- 

ternilor care interpretează universalul, îl adaptează nece- 
sității de moment, gradului de forță etc. 


666. 


Dintotdeauna noi am aşezat valoarea unei acțiuni, a unui 
caracter, a unei existenţe în intenția, în scopul pentru care 
s-a făptuit, s-a acționat, s-a trăit: această idiosincrasie stră- 
veche a gustului capătă în sfârşit o turnură periculoasă — 
admițând cu alte cuvinte că absenţa intenţiei şi a scopului 
realului ajunge tot mai mult în prim-planul conştiinţei. Astfel 
pare a se pregăti o devalorizare generală: „nimic nu are 
sens“, — această sentinţă melancolică înseamnă „orice sens 
rezidă în intenţie şi, admițând că intenția lhpseşte cu 
desăvârşire, lipseşte cu desăvârşire şi sensul“. Conform 
acelei evaluări, erai constrâns să transferi valoarea vieții 
asupra unei „vieți după moarte“, sau asupra evoluției pro- 
gresive a ideilor, sau a umanităţii, sau a poporului, sau 
dincolo de oameni; dar astfel se ajungea la un progressus 
in infinitum al scopurilor; era nevoie în cele din urmă să-ți 
stabileşti un loc în „procesul lumii“ (cu perspectiva disde- 
monistă, poate, că ar fi vorba despre un proces spre nimic). 

În raport cu aceasta „scopul“ are nevoie de o critică 
mai riguroasă: trebuie să înţelegem că o acţiune nu este 
niciodată determinată cauzal de un scop; că scop şi mijloc 
sunt interpretări prin care anumite puncte ale unui eveni- 
ment sunt subliniate şi reliefate pe seama altora, şi anume 
a celor mai multe; că, de fiecare dată când se face ceva cu 
un anumit scop, se ajunge la ceva fundamental diferit, la 
altceva; că în raport cu orice acţiune orientată spre un scop 
se întâmplă ca şi cu pretinsa finalitate a căldurii pe care o 
emană soarele: o masă enormă se risipeşte; o parte insig- 
nifiantă are „scop“, „sens“ —; că un „scop“ împreună cu 
„mijloacele“ sale este o iscălitură extrem de vagă, care în 

calitate de dispoziție, de „voință “, poate, ce-i drept, co- 
manda, însă presupune un sistem de instrumente docile şi 
adaptate care pun în locul nedeterminatului, nişte mărimi 
stabile (cu alte cuvinte, noi imaginăm un sistem de inte- 
Jecte mai inteligente, dar mai restrânse, ce instituie scopuri 
şi mijloace, pentru a-i putea atribui singurului „scop“ cunos- 
cut de noi rolul de „cauză a unei acţiuni“, fapt pentru care 
noi nu avem propriu-zis nici un drept: ar însemna ca, pen- 
tru a rezolva o problemă, să proiectăm soluţia acesteia 
într-o lume inaccesibilă observaţiei noastre —). 

În fond, de ce nu ar putea fi „un scop“ un fenomen 
secundar în şirul forțelor ce determină schimbări şi care 
dau naştere acţiunii îndreptate spre un scop — o palidă 
imagine-simbol anticipată în conştiinţă, ce ne serveşte orl- 
entării în sfera celor ce se-ntâmplă, drept un simptom al 
acestora, iar nu drept cauză a lor? — Dar astfel noi am 
supus criticii voința însăşi: nu este oare o iluzie să 1ei 
drept cauză ceea ce apare în conştiinţă ca act de voinţă? 
Oare nu sunt toate fenomenele de conştiinţă doar feno- 
mene finale, verigi ultime ale unui lanţ, dar condiționân- 
du-se aparent în succesiunea lor din cadrul unei suprafeţe 
a conştiinţei? Aceasta ar putea fi o iluzie. — 


667. 


Ştiinţa nu se întreabă ce anume ne împinge să vrem: 
ea contestă, mai degrabă, faptul că s-a vrut propriu-zis, 
afirmând că a avut loc ceva cu totul diferit — pe scurt, că 
credința în „voinţă“ şi „scop“ ar fi o iluzie. Ea nu se în- 
treabă cu privire la motivele acţiunii, ca şi când acestea ar 
fi fost în conştiinţă anterior acţiunii: ci ea descompune mai 
întâi acțiunea într-o grupă mecanică de fenomene căutând 
preistoria acestei mişcări mecanice — dar nu în sensibili- 
tate, percepere, gândire. De aceea ea nu poate oferi nic1o- 

dată explicaţia: percepția este tocmai materialul ei ce tre- 
buie explicat. Problema ei este tocmai a explica lumea 
fără a apela la percepții în calitate de cauze: căci aceasta 
ar însemna a pune drept cauză a percepțiilor percepțiile 
însele. Sarcina ei este pur şi simplu nesoluționată. 

Deci: fie nici o voinţă — ipoteza ştiinţei —, fie o voinţă 
liberă. Ultima presupunere, sentimentul dominant de care 
nu ne putem desprinde, chiar dacă ipoteza ar fi de- 
monstrată. 

Credinţa populară în cauză şi efect este construită pe 
presupoziţia că voinţa liberă ar fi cauza oricărei acțiuni: 
abia prin acest fapt avem noi sentimentul cauzalității. Deci 
în aceasta constă de asemenea sentimentul că orice cauză 
nu este efect, ci întotdeauna mai întâi cauză — dacă voinţa 
este cauza. „Actele noastre de voință nu sunt necesare “ — 
iată ce rezidă în conceptul „voinţă“. Necesar este efectul 
ulterior cauzei — astfel simțim noi. Faptul că şi voinţa 
noastră este în fiecare caz un „trebuie“ este o ipoteză. 


668. 


„A vrea“ nu înseamnă „a râvni“, a năzui, a pretinde: de 
acestea se distinge prin afectul comandei. 

Nu există un „a vrea“, ci doar un a vrea ceva: nu 
trebuie să eliminăm felul din stare — aşa cum fac teore- 
ticienii cunoaşterii. „A vrea“, aşa cum înțeleg ei aceasta, 
apare tot atât de puțin ca şi „a gândi“: este o ficţiune pură. 

Faptul că ceva este poruncit aparține actului de voință 
(— prin aceasta, fireşte, nu se spune că voinţa este „efec- 
tuată“*). 

Acea stare de tensiune generală, în virtutea căreia o 
forță tinde să se declanşeze, nu este un „a vrea“. 

669. 


„Neplăcere“ şi „plăcere“ sunt mijloacele cele mai 
prosteşti de exprimare a judecăților din câte pot fi gândite: 
prin aceasta nu se spune, fireşte, că judecăţile care sunt 
formulate astfel aici ar fi prosteşti. O renunțare la orice 
întemeiere şi caracter logic, un Da sau Nu în reducţia la o 
voinţă pasionată de a avea sau la o respingere, o abreviere 
imperativă a cărei utilitate este evidentă: iată ce înseamnă 
plăcere şi neplăcere. Originea lor se află în sfera centrală 
a intelectului; premisa lor este o percepție, o ordonare, o 
subsumare, o recalculare, o deducție infinit accelerată: 
plăcere şi neplăcere sunt întotdeauna fenomene finale, iar 
nu „cauze“. 

Decizia privind ce anume provoacă neplăcerea şi plă- 
cerea depinde de gradul puterii: acelaşi lucru care în per- 
spectiva unui cuantum redus de putere apare ca pericol şi 
somare la o apărare cât se poate de rapidă, poate avea 
drept consecință, în cazul unei conştiinţe înzestrate cu o 
vigoare mai mare a puterii, o excitație voluptoasă, un sen- 
timent de plăcere. 

Toate sentimentele de plăcere şi neplăcere presupun 
deja o evaluare conform utilității şi a nocivităţii de ansam- 
blu: deci o sferă în care are loc faptul de a vrea un ţel (o 
stare) şi alegerea mijloacelor necesare. Plăcere şi neplăcere 
nu sunt niciodată „stăni de fapt originare“. 

Sentimentele de plăcere şi neplăcere sunt reacții ale 
voinței (afecte) în care centrul intelectual determină valoarea 
anumitor schimbări apărute ca valoare de ansamblu, cât şi 
ca preludiu al unor acțiuni contrare. 


670. 


Credinţa în „afecte“. — Afectele sunt o construcţie a 
intelectului, o inventare a unor cauze ce nu există. Toate 

senzațiile corporale comune pe care nu le înţelegem sunt 
interpretate intelectual, cu alte cuvinte cautăm un femei în 
persoane, trăiri etc., pentru a ne simţi aşa sau aşa. Deci 
ceva dăunător, periculos, străin este pus ca şi când el ar fi 
cauza indispoziţiei noastre; de fapt, el este căutat şi asociat 
indispoziţiei pentru ca starea noastră să poată fi gândită. 
— Afluxuri frecvente de sânge în creier, însoţite de senzaţia 
de sufocare, sunt interpretate ca „furie“: persoanele şi pro- 
blemele care ne înfurie declanşează starea fiziologică. — 
Ulterior, în cursul unei lungi obişnuinţe, anumite procese 
ŞI senzații comune se asociază atât de regulat, încât obser- 
varea anumitor procese produce acea stare a senzației co- 
mune determinând în special staza sangvină, secreția se- 
minală etc: deci prin vecinătate. Atunci noi spunem „afectul 
este trezit“. 

In „plăcere“ şi „neplăcere“ se ascund deja judecăți: 
stimuli sunt clasificați după cum sunt favorabili sau nu 
sentimentului puterii. 

Credinţa in actul de voință. Este o credinţă în minuni 
aceea de a pune un gând drept cauză a unei mişcări meca- 
nice. Rigurozitatea ştiinţei pretinde ca, după ce noi ne-am 
făcut lumea inteligibilă prin imagini, să ne facem inteligi- 
bile şi afectele, dorinţele, vrerile etc., cu alte cuvinte să le 
contestăm şi să le tratăm ca erori ale intelectului. 


671. 


Constrângere sau libertate a voinței? — Nu există 
„voință “: aceasta este doar o concepţie simplificatoare a 
intelectului, ca şi „materia“. 

Toate acțiunile trebuie să fie pregătite mai întâi meca- 
nic, in ceea ce priveşte posibilitatea lor, inainte ca ele să 
fie vrute. Sau: „scopul apare în creier de cele mai multe 
ori abia atunci când totul este pregătit pentru îndeplinirea 
sa. Scopul, un stimul „intern“ — nimic mai mult. 

672. 


Preistoria proximă a unei acţiuni se raportează la 
aceasta, dar anterior există o preistorie ce trimite cu mult 
dincolo de ea: acţiunea concretă este deopotrivă un ele- 
ment component al unui fapt ulterior mult mai vast. Pro- 
cesele mai scurte şi cele mai lungi nu sunt separate — 


673. 


Teoria întâmplării. Sufletul, o fiinţă selectivă şi care se 
întreține singură, dâinuind extrem de inteligent şi de crea- 
tiv (această forţă creativă neghjată de obicei! Concepută 
doar ca „pasivă '). 

Eu am recunoscut forța activă, factorul creativ în do- 
meniul accidentalului: — întâmplarea însăşi este doar intăl- 
nirea impulsurilor creative. 


674. 


În diversitatea extraordinară a celor ce se petrec în 
interiorul unui organism, partea ce ne devine conştientă 
este un simplu mijloc: iar fărâma de „virtute“, „altruism“ 
şi alte ficțiuni asemănătoare sunt deconspirate într-un mod 
absolut radical de restul procesului de ansamblu. Am face 
bine să ne studiem organismul lăsându-l în imoralitatea sa 
deplină. 

Funcţiile animalice sunt, în fond, principial, din mi- 
lioane de perspective, mai importante decât toate stările 
frumoase şi sublimitățile conştiinţei: cele din urmă sunt un 
surplus, în măsura în care ele nu trebuie să fie instrumente 
pentru acele funcţii animalice. Întreaga viață conştientă, 
spiritul împreună cu sufletul, împreună cu inima, împreună 
cu bunătatea, cu virtutea: în slujba cui lucrează ea? Pentru 
desăvârşirea cât mai mare a mijloacelor (a mijloacelor de 

nutriție, de creştere) funcţiilor de bază animalice; mai ales 
a mijloacelor de creștere a vieții. 

Există infinit mai multe în ceea ce s-a numit „corp“ şi 
„carne“: restul este un accesoriu nesemnificativ. Sarcina de 
a ţese în continuare întreaga urzeală a vieţii, şi anume 
astfel încât firul să devină din ce în ce mai puternic — iată 
sarcina. 

Însă, ia te uită cum inima, sufletul, virtutea, spiritul 
conspiră anume pentru a răsturna această sarcină: ca şi 
când ele ar fi ţelurile!... Degenerarea vieții este determi- 
nată în esenţă prin capacitatea extraordinară de a greşi a 
conştiinţei: aceasta este cel mai puţin ţinută în frâu de 
instincte, eșuând de aceea în modul cel mai persistent şi 
cel mai profund. 

A cântări dacă existenţa are valoare pornind de la sen- 
timentele plăcute sau neplăcute ale acestei conştiinţe: se 
poate gândi oare o desfrânare mai mare a vanității? Con- 
ştiinţa e doar un mijloc: — iar sentimentele plăcute sau 
neplăcute sunt şi ele numai mijloace! 

După ce se măsoară în mod obiectiv va/oarea? Numai 
după cuantumul de putere sporită şi organizată. 


675. 


Valoarea oricărei evaluări. — Cerinţa mea este ca ac- 
lantul să fie reintrodus în act după ce el a fost eliminat 
conceptual din acesta lăsând astfel actul gol; ca faptul de 
a face ceva, „țelul“, „intenția“, „scopul“ să fie reintroduse 
în act după ce ele au fost eliminate artificial de aici golin- 
du-se astfel actul. 

Toate „scopurile“, „ţelurile“, „sensurile“ sunt doar 
forme de exprimare şi metamorfoze ale unei singure voințe 
inerente întregului real: ale voinței de putere. A avea scopuri, 
țeluri, intenţii, a vrea în general este tot atât cât a vrea să 

devii mai puternic, a vrea să creşti — voind, în plus, şi 
mijloacele aferente. 

Instinctul cel mai general şi mai adânc al oricărei acțiuni 
şi al oricărui act de voinţă a rămas tocmai cel mai necu- 
noscut şi mai ascuns, întrucât in praxi noi îi urmăm întot- 
deauna porunca, întrucât noi suntem însăşi această po- 
runcă... 

Toate evaluările sunt doar consecinţe şi perspective 
mai restrânse în slujba acestei unice voințe; evaluarea însăşi 
este doar această voință de putere. 

O critică a fiinţei pornind de la una dintre aceste valori 
este ceva absurd şi eronat. Chiar admițând că astfel se 
inițiază un proces de declin, şi el stă în slujba acestei voințe. 

A evalua însăşi ființa! Dar chiar evaluarea continuă să 
fie această fiinţă! — şi în timp ce spunem Nu, noi facem în 
continuare ceea ce suntem. 

Trebuie să înțelegem absurditatea acestei gestici judi- 
ciare în fața existenţei: iar apoi să căutăm a ghici ce anume 
se petrece de fapt aici. Este simptomatic. 


676. 


Despre originea evaluărilor noastre 


Ne putem explica din punct de vedere spațial corpul 
propriu şi astfel obținem despre el o aceeaşi reprezentare 
ca şi despre sistemul astral, iar diferența dintre organic şi 
anorganic devine insesizabilă. Odinioară mişcările stelelor 
erau explicate ca acțiuni ale unor ființe înzestrate cu o 
conştiinţă a scopurilor: nu mai avem de mult nevoie de 
asta, aşa după cum nici în privința mişcării corpului şi a 
transformării de sine nu se mai crede de mult că ne-am 
putea mita doar la conştiinţa ce instituie scopuri. Marea 
majoritate a mişcărilor nu are absolut nimic de-a face cu 
conştiinţa: și nici cu senzația. Senzaţiile şi gândurile sunt 

ceva extrem de infim şi de rar în raport cu procesele ne- 
numărate din fiecare moment. 

Pe de altă parte, observăm că în procesul cel mai neîn- 
semnat domneşte o finalitate pentru care ştiinţa noastră cea 
mai înaltă nu este pregătită: o prevedere, o selecţie, o 
conexare, o restabilire etc. Pe scurt, observăm o activitate 
ce s-ar putea atribui unui intelect infinit mai înalt şi mai 
cuprinzător decît acela care ne este nouă conştient. Învățăm 
să. gândim mai moderat despre tot ceea ce este conştient; 
ne dezobişnuim să ne mai facem răspunzători pentru sinele 
nostru, întrucît noi, ca funţe conştiente care instituie scopuri, 
suntem doar partea cea mai mică a acestuia. Dintre ne- 
număratele influenţe din fiecare moment, de pildă aer, elec- 
tricitate etc., nu simțim aproape nimic: ar putea să existe 
destule forțe care, deşi nu ajung niciodată să devină senzație, 
ne influențează permanent. Plăcere şi durere sunt feno- 
mene cu totul rare şi inconsistente în raport cu stimulii 
nenumărați pe care îi exercită o celulă, un organ asupra 
unei alte celule, a unui alt organ. 

Este faza modestiei conştiinţei. În cele din urmă înţe- 
legem însuşi eul conştient doar ca pe un instrument în 
slujba acelui intelect superior şi mai cuprinzător: iar aici 
ne putem întreba dacă nu cumva orice ac/ conştient de 
voință, orice scopuri conştiente, orice evaluări sunt doar 
mijloace prin care urmează a fi atins ceva esenţial diferit 
față de ceea ce pare a se urmări în cadrul conştiinţei. 
Noi credem că e vorba despre plăcerea şi neplăcerea noas- 
tră — — — însă plăcerea şi neplăcerea ar putea fi doar m;j- 
loace cu ajutorul cărora noi ar trebui să realizăm ceva ce 
se află în afara conştiinţei noastre — — — Trebuie să se arate 
cât de mult rămâne /a suprafață tot ceea ce este conştient: 
în ce măsură acţiunea e diferită de imaginea acţiunii; cât 
de puțin se ştie despre ceea ce premerge acţiuni, cât de 
fantastice sunt sentimentele nostre legate de „libertatea 

voinţei“, „cauză şi efect“; în ce măsură gândurile, imagi- 
nile şi cuvintele sunt doar semne ale gândurilor: caracterul 
insondabil al oricărei acțiuni: superficialitatea oricărei laude 
ŞI reproş; în ce mod esenţial mediul în care trăim conştient 
este invenție şi imaginaţie; în ce măsură, prin toate cuvin- 
tele nostre noi vorbim doar despre fantasme (inclusiv afec- 
tele) şi cum coeziunea umanităţii se sprijină pe o transmi- 
tere şi pe o îmbogățire permanentă a acestor fantasme: în 
timp ce în străfunduri adevărata legătură (prin reprodu- 
cere) îşi urmează calea necunoscută. 7ransformă oare 
într-adevăr oamenii această credinţă în fantasmele comune? 
Sau însăşi întreaga sferă a ideilor şi a evaluărilor este doar 
o expresie a unor transformări necunoscute? Există oare 
într-adevăr voinţă, scopuri, gânduri, valori? Oare întreaga 
viață conştientă este doar o imagine în oglindă? Şi chiar 
atunci când evaluarea pare să determine un om, în fond 
se-ntâmplă cu totul altceva! Pe scurt: admițând că am reuşi 
să explicăm teleologicul din acţiunea naturii fără presu- 
poziția unui eu care instituie scopuri: n-ar fi posibil în cele 
din urmă ca şi propria noastră instituire de scopuri, voința 
noastră etc. să fie doar un limbaj simbolic pentru ceva 
esenţial diferit, adică pentru ceva lhpsit de voinţă şi incon- 
ştient?, doar aparența cea mai subtilă a acelei finalități 
naturale a organicului, însă nimic diferit de ea? 

Și formulat pe scurt: în cazul întregii evoluții a spiri- 
tului este vorba poate de corp: este istoria ce devine pal- 
pabilă a faptului că un corp superior se formează. Orga- 
nicul accede la trepte şi mai înalte. Nesaţul nostru în ceea 
ce priveşte cunoaşterea naturii este doar un mijloc prin 
care corpul vrea să se perfecţioneze. Sau mai degrabă: sunt 
făcute sute de mii de experiențe pentru a transforma 
alimentația, forma de locuire, modul de viaţă al corpului: 
conştiinţa şi evaluările proprii ei, toate formele de plăcere 
şi neplăcere sunt indicii ale acestor modificări şi experienţe. 

In cele din urmă nu este vorba câtuşi de puțin de om, el 
urmează să fie depăşit. 


677. 


În ce măsură interpretările lumii sunt simptome ale 
unui impuls dominant. 

Modul artistic de a privi lumea: a te aşeza înaintea 
vieţii. Însă aici lipsesc analiza contemplaţiei estetice, 
reducția sa la cruzime, la sentimentul de siguranță, de a fi 
judecător, de a sta deoparte etc. Trebuie să luăm artistul 
însuşi: şi psihologia acestuia (critica impulsului ludic ca 
declanşare de forţă, plăcere față de schimbare, față de 
impresiile sufletului propriu în mediul străin, egoismul 
absolut al artistului etc.). Ce impulsuri sublimează el! 

Modul științific de a privi lumea: critica nevoii psiho- 
logice de ştiinţă. Voința de a face inteligibil; voința de a 
face practic, util, limpede —: gradul caracterului antiestetic. 
Valoare, doar pentru ceea ce poate fi numărat şi calculat. 
În ce măsură o specie comună de om vrea să ajungă astfel 
Ja supremație. Ingrozitor, dacă însăşi istoria va fi asimilată 
în acest mod — imperiul celui superior, al celui care judecă. 
Ce impulsuri sublimează el! 

Modul religios de a privi lumea: critica omului reli- 
pios. Nu neapărat omul moral, ci omul entuziasmelor pu- 
ternice şi al depresiunilor adânci, cel care le interpretează 
pe primele cu recunoştinţă ori suspiciune şi nu le deduce 
din el însuşi (— nici pe cele din urmă —). Esenţial, omul 
care se simte „neliber“, care îşi sublimează stările proprii, 
instinctele de supunere. 

Modul moral de a privi lumea: sentimentele legate de 
ierarhia socială sunt ipostaziate la scara universului: carac- 
terul imuabil, legea, clasificarea şi coordonarea, fiind 
preţuite cel mai mult, sunt căutate şi la nivelul cel mai 
înalt, — deasupra universului, sau în spatele universului. 

Ceea ce este comun: impulsurile dominante vor să fie 
privite şi ca instanțe valorice supreme, ba chiar ca forțe 
creative şi guvernante. Este de la sine înţeles că aceste 
impulsuri se duşmănesc ori se supun reciproc (se împletesc, 
de asemenea, şi sintetic sau alternează la conducere). An- 
tagonismul lor profund este însă atât de mare, încât, acolo 
unde ele toate vor să fie satisfăcute, poate fi gândit un om 
de o profundă mediocritate. 


678. 


Oare originea aşa-ziselor noastre „cunoştinţe“ nu tre- 
buie căutată şi ea în evaluările mai vechi ce sunt atât de 
temeinic încorporate încât fac parte din fondul nostru in- 
terior? Astfel încât, de fapt, doar nevoile mai noi intră în 
conflict cu rezultatul nevoilor celor mai vechi. 

Lumea privită, percepută, interpretată aşa şi aşa, pen- 
tru ca viaţa organică să se conserve prin această perspec- 
tivă a interpretării. Omul nu este doar un individ, ci totali- 
tatea organicului ce viețuieşte în continuare pe o anumită 
linie. Faptul că e/ se menţine demonstrează că un gen de 
interpretare (chiar dacă mereu completată) s-a menţinut de 
asemenea, că sistemul interpretării nu s-a schimbat. 
„Adaptare“. 

„Insatisfacția“ noastră, „idealul“ nostru etc. sunt poate 
consecința acestui mod de interpretare încorporat, a punctu- 
lui nostru de vedere perspectival: poate că astfel viaţa or- 
panică dispare în cele din urmă — aşa după cum, pentru 
organisme, specializarea funcţiilor conduce, deopotrivă, la 
o degenerare şi slăbire a părților, iar în cele din urmă la 
moartea întregului. Dispariția vieți organice, inclusiv a 
formei sale celei mai înalte, trebuie concepută aidoma 
dispariției individului. 


Principiul unei noi instituiri a valorilor 435 


679. 


Individuaţia, apreciată din punctul de vedere al teoriei 
filogenezei, arată scindarea permanentă a lui Unu în Doi şi 
dispariția tot atât de constantă a indivizilor în avantajul 
câtorva indivizi care continuă dezvoltarea: masa imensă 
dispare de fiecare dată („corpul“). 

Fenomenul fundamental: indivizi nenumărați sacrificați 
pentru cățiva: drept înlesnire a acestora. — Nu trebuie să 
ne lăsăm înşelați: exact aşa se-ntâmplă cu popoarele şi cu 
rasele: ele formează „corpul“ necesar zămislirii câtorva 
indivizi valoroşi care continuă marele proces. 


680. 


Împotriva teoriei potrivit căreia individul particular 
urmăreşte avantajul genului, a descendenței sale, în ciuda 
avantajului propriu: aceasta este doar o aparență. 

Importanţa extraordinară cu care tratează individul 
instinctul sexual nu este o consecinţă a importanţei aces- 
tuia pentru gen, ci procreaţia este izbânda veritabilă a in- 
dividului şi interesul său major, prin urmare expresia cea 
mai inaltă a puterii sale (fireşte, apreciat nu de perspectiva 
conştiinţei, ci a centrului întregii individuații). 


681. 


Erori fundamentale ale biologilor de până acum: nu 
este vorba despre gen, ci despre indivizii cu influență 
majoră. (Cei mulţi sunt doar instrumente.) 

Viaţa nu este adaptare a condițiilor interne la cele 
externe, ci voinţa de putere, care, din interior, îşi supune şi 
incorporează tot mai mult „exterior“. 

Aceşti biologi continuă evaluarea morală (,,valoarea 
superioară în sine a altruismului“, ostilitatea faţă de setea 

de putere, față de război, de inutilitate, de ierarhia şi ordin- 
ea de castă). 


682. 


Deprecierii morale a ego-ului i se asociază în ştiinţa 
naturii o supraestimare a genului. Însă genul este ceva tot 
atât de iluzoriu ca şi ego-ul: s-a făcut o falsă distincţie. 
Ego-ul este: mult mai mult decât o simplă unitate în 
înlănţuirea membrilor; el este de-a dreptul acest lanț: 1ar 
genul este o simplă abstracție din pluralitatea acestor lanţuri 
şi a asemănării lor parțiale. Faptul că — aşa cum s-a afirmat 
adeseori — individul este sacrificat în numele genului, nu 
constituie deloc o stare de fapt, ci mai degrabă doar mo- 
delul unei interpretări eronate. 


683. 


Formula superstiției „progres “ la un celebru fiziolog 
al activităţii cerebrale: 

„L'animal ne fait jamais de progres comme espece. 
L'homme seul fait de progres comme espece.“ 

Nu: — 


684. 


Anti-Darwin. — Domesticirea omului: ce valoare de- 
finitivă poate ea să aibă? sau domesticirea are oare în ge- 
nere o valoare definitivă? — Există motive pentru a con- 
testa acest din urmă fapt. 

Școala lui Darwin face într-adevăr mari eforturi ca să 
ne convingă de contrariu: ea pretinde că efectul domes- 
ticirii poate deveni profund, ba chiar fundamental. Deo- 
camdată noi rămânem la vechea poziţie: nimic altceva nu 
s-a demonstrat până acum decât un efect cu totul superfi- 

cial al domesticirii — sau, eventual, degenerescenţa. Şi tot 
ceea ce scapă mâinii şi disciplinării umane se reîntoarce 
imediat la starea sa naturală. Tipul rămâne constant: „dena- 
turer la nature“ nu se poate. 

Se 1a ca argument decisiv lupta pentru existenţă, 
moartea fiinţelor debile şi supraviețuirea celor mai robuste 
ŞI mai înzestrate: prin urmare se imaginează o creștere 
permanentă a perfecțiunii în cazul ființelor. Noi însă, dim- 
potrivă, ne-am convins de faptul că în lupta pentru viață 
întâmplarea serveşte celor slabi tot atât de mult ca şi celor 
puternici; că şiretenia suplineşte adeseori cu succes forţa; 
că fecunditatea genurilor se află într-un raport straniu cu 
şansele de distrugere... 

Selecţiei naturale 1 se atribuie de asemenea metamor- 
foze îndelungate şi nelimitate: vrem să credem că orice 
avantaj se moşteneşte şi că în generaţiile următoare el se 
exprimă din ce în ce mai pregnant (în timp ce ereditatea 
este de fapt atât de capricioasă...) sunt luate în conside- 
rare adaptările fericite ale anumitor fiinţe la condiții de 
viaţă cu totul speciale, afirmându-se că aceste adaptări s-ar 
obține datorită influenței mediului. 

Însă nicăieri (absolut nicăieri) nu se descoperă exem- 
ple pentru se/ecția inconștientă. Indivizii cei mai disparaţi 
se unesc, extremele se amestecă cu masa. Fiecare încearcă 
din răsputeri să-şi menţină tipul propriu; fiinţe înzestrate 
cu un aspect exterior menit să le protejeze împotriva anu- 
mitor pericole nu-şi pierd acest aspect atunci când ajung să 
trăiască fără pericol... Atunci când ele populează locuri în 
care haina încetează să le mai ascundă, ele nu se apropie 
în nici un caz de mediu. 

Selecţia exemplarelor celor mai frumoase a fost exa- 
gerată într-un mod care depăşeşte cu mult instinctul de 
frumos propriu rasei noastre! De fapt, frumuseţea maximă 
se asociază cu creaturile cele mai degenerate, măreția cu 

insignifiantul. Aproape mereu se observă cum masculii şi 
femelele profită de orice întâlnire întâmplătoare arătându-se 
cu totul neselectivi. — Modificare datorită climei şi a 
alimentaţiei: — însă, în fond, independentă. 

Nu există forme intermediare. — 

Se afirmă evoluţia ascendentă a organismelor. Lipseşte 
orice fundament. Fiecare tip îşi are limita sa: dincolo de 
aceasta nu există evoluții. Până acolo regularitate absolută. 


= 


Concepţia mea de ansamblu. — Principiul întâi: omul 
ca gen nu se află în progres. Tipuri superioare pot fi atinse, 
însă ele nu se menţin. Nivelul genului nu se ridică. 

Principiul al doilea: omul ca gen nu reprezintă un 
progres în raport cu vreun alt animal. Întregul regn animal 
şi vegetal nu se dezvoltă de la inferior la superior... Ci 
totul simultan, şi de-a valma, şi unul peste altul şi unul 
împotriva celuilalt. Formele cele mai bogate şi mai com- 
plexe — căci termenul „tip superior“ nu spune mai mult — 
dispar cu uşurinţă: doar cele inferioare păstrează un ca- 
racter nepieritor aparent. Cele dintâi sunt atinse rar şi se 
mențin cu greu deasupra: cele din urmă au de partea lor o 
fecunditate compromiţătoare. — Şi în cadrul umanităţii, 
tipurile superioare, cazurile fericite de evoluţie, înconju- 
rate când de un mediu favorabil când de unul nefavorabil, 
dispar nespus de uşor. Ele sunt expuse oricărei forme de 
decadence; ele sunt extreme şi astfel deja aproape deca- 
dents... Durata scurtă a frumuseții, a geniului, a unui cezar 
este sui generis: aşa ceva nu se transmite, 7ipul se trans- 
mite; un tip nu este ceva extrem, nu este un „caz fencit“... 
Aceasta nu se datorează vreunei fatalități ori „voinţei 
nefaste“ a naturii, ci rezidă pur şi simplu în conceptul de 
„tip superior“: tipul superior prezintă o complexitate 1n- 
comparabil mai mare — o sumă mai mare de elemente 

coordonate: astfel şi dezagregarea devine incomparabil mai 
probabilă. „Geniul“ este maşina cea mai sublimă din câte 
există, — prin urmare cea mai fragilă. 

Principiul al treilea: domesticirea („cultura“) omului 
nu merge în adâncime... Acolo unde ea merge în adân- 
cime, devine imediat degenerescenţă (ca tip: creştinul). 
Omul „sălbatic“ (sau, exprimat moral, omul rău) este o 
reîntoarcere la natură — ceea ce înseamnă, într-un anume 
sens, restabilirea sa, vindecarea lui de „cultură“... 


685. 


Anti-Darwin. — Ceea ce mă surprinde cel mai mult 
atunci când îmbrățişez cu privirea marile destine ale omu- 
lui este că văd înaintea ochilor mereu contrariul a ceea ce 
văd sau vor să vadă astăzi Darwin şi şcoala lui: selecția în 
favoarea celor mai puternici, a celor mai bine împliniţi, 
progresul genului. Or, tocmai contrariul este evident: şter- 
gerea cazurilor fericite, inutilitatea tipurilor ce au acces 
mal sus, supremaţia inevitabilă a tipurilor mediocre, ba 
chiar a celor sub-mediocre. În caz că nu ni se arată temeiul 
pentru care omul este excepția între celelalte creaturi, eu 
înclin spre prejudecata că şcoala lui Darwin s-a înşelat sub 
toate aspectele. Acea voinţă de putere, în care eu recunosc 
temeiul şi caracterul oricărei transformări, ne pune la în- 
demână motivul pentru care selecţia în favoarea excepțiilor 
şi a cazurilor fericite tocmai că nu are loc: cei mai puter- 
NICI ŞI mai reuşiți sunt slabi atunci când au împotriva lor 
instinctele de turmă organizate, frica celor slabi, superio- 
ritatea numerică. În opinia mea, aspectul de ansamblu al 
lumii valorilor arată că, printre valorile supreme ce sunt 
afişate astăzi peste omenire, nu cazurile fericite, tipurile 
rezultate din selecție dețin supremația: ci mai degrabă tipu- 
rile ce țin de decadence, — poate că nu există nimic mai 
interesant în lume decât acest spectacol dezagreabi]... 

Oricât de ciudat ar suna: trebuie să faci întotdeauna 
dovada celor puternici împotriva celor slabi; a celor împliniţi 
împotriva avortonilor; a celor sănătoşi împotriva celor 
dăunători şi cu tare ereditare. Dacă vrem să reformulăm 
realitatea ca morală, atunci această morală sună în felul 
următor: mediocrii sunt mai valoroşi decât excepţiile; 
formele de decadence au o valoare mai mare decât medio- 
Cril;, voinţa de nimic este superioară voinţei de viață — iar 
țelul întregului este — într-o formulare creştină, budistă, 
schopenhaueriană —: „mai bine să nu fii decât să fu. 

Formularea realității în termeni moral este ceea ce mă 
revoltă: eu condamn creştinismul cu o ură de moarte în- 
trucât a creat nişte cuvinte şi gesturi sublime pentru a as- 
cunde sub veşmântul dreptăţii, al virtuţii, al caracterului 
divin o realitate atroce... 

Îi văd pe toţi filosofii, văd ştiinţa venerând realitatea 
inversă a luptei pentru existență susținute de şcoala lui 
Darwin — cu alte cuvinte, văd pretutindeni deasupra pe cei 
care supraviețuiesc, aceia care compromit viaţa, valoarea 
vieţii. — Eroarea şcolii lui Darwin a devenit pentru mine 
problema: cum poate fi cineva atât de orb încât să vadă 
fals tocmai aici? 

Faptul că genurile reprezintă un progres este afirmaţia 
cea mai iraţională din lume: deocamdată ele reprezintă un 
nivel. Faptul că organismele superioare s-ar fi dezvoltat 
din cele inferioare nu este probat până acum prin nici un 
caz. Eu remarc însă că cele inferioare dețin ponderea da- 
torită numărului, a inteligenței, a şireteniei, — şi nu înţeleg 
cum ar oferi un avantaj o schimbare accidentală, cel puţin 
nu pentru un timp atât de lung: aceasta ar fi iarăşi un nou 
motiv pentru a explica de ce o schimbare accidentală a 
dobândit o influenţă atât de puternică. 

Descopăr însă „cruzimea naturii“, despre care se vor- 
beşte atâta, în altă parte: ea este crudă faţă de copiii ei cei 

mal reuşiți, în schimb /es humbles sunt protejați, apăraţi, 
sunt iubiţi de ea. 

In Summa: Creşterea puterii unui gen este poate mai 
puţin garantată prin preponderența exemplarelor sale cele 
mai reuşite, a celor puternici, cât prin preponderența tipu- 
rilor mediocre şi inferioare... În acestea din urmă rezidă 
marea fecunditate, durata; prin cele dintâi cresc pericolul, 
pustiirea rapidă, diminuarea numerică drastică. 


686. 


Omul de până acum -— asemenea unui embrion al 
omului din viitor, — toate forțele modelatoare ce tind spre 
acesta sunt în el: şi întrucât ele sunt imense, pentru indi- 
vidul actual, cu cât mai mult este el in stare să determine 
viitorul, apare suferința. Aceasta este concepția cea mai 
profundă despre suferință: forțele modelatoare se ciocnesc. 
— Izolarea individului nu trebuie să înşele — de fapt, Ceva 
îşi continuă curgerea în adâncul indivizilor. Faptul că el se 
simte izolat este impulsul cel mai puternic în procesul însuşi 
spre țelurile cele mai îndepărtate: căutarea lui, având ca 
obiect fericirea proprie, este mijlocul ce asigură, pe de altă 
parte, coeziunea forțelor modelatoare, moderându-le spre a 
nu se autodistruge. 


687. 


Forţele excedente din sfera spiritualității, dându-şi noi 
țeluri: în nici un caz doar poruncind şi guvernând lumea 
inferioară sau conservarea organismului, a „individului“. 

Noi suntem mai mult decât individul: noi suntem 
încă întregul lanţ, în noi stau sarcinile oricărui viitor al 
acestui lanţ. 


442 Voința de putere 
3. Teoria voinţei de putere şi a valorilor 


688. 


Concepţia unitară a psihologiei. — Suntem obişnuiţi 
să asociem dezvoltarea unei abundenţe imense de forme 
cu o origine constând într-o unitate. 

Teoria mea ar fi aceea că voința de putere este forma 
primitivă de afect, că toate celelalte afecte sunt doar ex- 
presii ale sale; 

că a pune puterea în locul „fericirii“ individuale (spre 
care trebuie să tindă tot ceea ce este viu) oferă o clarificare 
semnificativă: „individul tinde spre putere, spre un mai 
mult al puterii“; — plăcerea este doar un simptom al sen- 
timentului puterii atinse, o conştiinţă a diferenţei — (- el 
nu tinde spre plăcere, ci plăcerea apare atunci când se 
obține lucrul spre care se tinde: plăcerea însoţeşte, plăcerea 
nu mişcă —); 

că orice forță motrice este voinţă de putere, că nu există 
nici o forță fizică, dinamică sau psihică în afara acesteia. 

In ştiinţa noastră, unde conceptul de cauză şi efect este 
redus la raportul de egalitate, cu ambiția de a dovedi că în 
ambele laturi există ace/aşi cuantum de forță, lipseşte forța 
motrice: noi luăm în considerare doar rezultate, le pos- 
tulăm ca fiind egale sub aspectul conţinutului de forță... 

Faptul că schimbarea nu încetează este doar o ches- 
tiune empirică: în sine, noi nu avem nici cel mai mic temei 
spre a înţelege de ce unei schimbări trebuie să-i urmeze o 
alta. Dimpotrivă: o stare atinsă ar părea că trebuie să se 
conserve, dacă nu ar exista în ea o facultate de a nu vrea 
să se conserve... Principiul „autoconservării“ al lui Spi- 
noza ar trebui de fapt să oprească schimbarea: însă prin- 
cipiul este fals, opusul fiind adevărat. Tocmai în cazul a tot 
ceea ce este viu se poate arăta cel mai clar că viul face 
totul nu pentru a se conserva, ci pentru a deveni mai mult... 

689. 


„Voința de putere“ şi cauzalism. — Din punct de ve- 
dere psihologic, conceptul „cauză“ reprezintă sentimentul 
nostru de putere cu privire la aşa-numita volițiune, — con- 
ceptul nostru de „efect“, superstiția că acest sentiment de 
putere ar fi însăşi puterea ce mişcă... 

O stare ce însoţeşte un fenomen, şi este deja un efect 
al fenomenului, este proiectată drept „rațiune suficientă“ a 
acestuia; — raportul de tensiune al sentimentului nostru de 
putere (plăcerea ca sentiment al puterii), al opoziției depă- 
şite — sunt doar iluzii? 

Dacă retranspunem conceptul de „cauză“ în unica sferă 
cunoscută de noi, aceea din care l-am preluat, atunci noi 
nu ne putem reprezenta nici o schimbare în care să nu 
existe o voință de putere. Noi nu putem deduce o schim- 
bare dacă nu are loc o agresiune a puterii asupra unei alte 
puteri. 

Mecanica ne prezintă doar consecințe şi, în plus, în 
imagini (mişcarea este un limbaj ideografic). Gravitaţia 
însăşi nu are o cauză mecanică, întrucât ea, abia, este te- 
meiul pentru consecințe mecanice. z 

Voința acumulării de forță este specifică pentru feno- 
menul vieţii, pentru nutriţie, reproducere, ereditate, — pen- 
tru societate, stat, moravuri, autoritate. Nu am avea oare 
dreptul să presupunem că această voinţă este cauza efi- 
cientă şi în chimie? — sau în ordinea cosmică? 

Nu doar constanţa energiei, ci o maximă economie a 
consumului: astfel încât faptul-de-a-vrea-să-devii-mai pu- 
ternic, inerent oricărui centru de forță, este unica reali- 
tate, — nu autoconservare, ci voinţa de a acapara, de a 
deveni stăpân, de a deveni mai mult, mai puternic. 

Faptul că ştiinţa este posibilă ar trebui să ne demon- 
streze existenţa unui principiu al cauzalhtăţii? „Din cauze 

egale, efecte egale“ — „O lege permantă a lucrurilor“ — „o 
ordine invariabilă“? Întrucât ceva poate fi per este 
prin aceasta deja şi necesar? 

Dacă ceva are loc aşa şi nu altfel, aceasta nu înseamnă 
că aici s-ar manifesta un „principiu“, o „lege“, o „ordine“, 
ci doar că aici acţionează cuante de forță a căror esenţă 
constă în faptul că ele îşi exercită puterea asupra tuturor 
celorlalte cuante de forță. 

Putem admite o năzuire spre putere fără un sentiment 
de plăcere şi neplăcere, cu alte cuvinte fără un sentiment 
al creşterii şi diminuării puterii? Mecanismul este doar un 
limbaj simbolic pentru lumea factuală internă a cuantelor 
de voinţă aflate în luptă şi depăşindu-se reciproc? Toate 
presupozițiile privind mecanismul, materia atomul, greu- 
tatea, acțiunea şi reacţiunea nu sunt „fapte în sine“, ci 
interpretări cu ajutorul unor ficțiuni psihice. 

Viaţa, ca forma cea mai cunoscută nouă a fiinţei, este 
în mod specific o voinţă a acumulării de forță —: toate 
procesele vieţii îşi găsesc aici pârghia proprie: nimic nu 
vrea să se conserve, totul se însumează şi se acumulează. 

Viaţa, ca un caz particular (pornind de aici, ipoteza cu 
privire la caracterul de ansamblu al existenţei), tinde spre 
u sentiment maxim al puterii; este, în mod esenţial, o 
tendinţă spre un mai mult al puterii; a tinde nu este nimic 
altceva decât a tinde spre putere; faptul cel mai adânc şi 
cel mai lăuntric rămâne această voinţă. (Mecanica este doar 
o semiotică a consecințelor.) 


690. 


Cauza pentru care există, în genere, dezvoltare nu poate 
fi găsită pe calea cercetării privind dezvoltarea; nu trebuie 
să vrem a o gândi ca „devenind“, cu atât mai puţin ca 
devenită... „Voința de putere“ nu poate să fi devenit. 

691. 


Cum s-a raportat întregul proces organic ca opoziție la 
restul naturii? — Aici se dezvăluie voința sa fundamentală. 


692. 


Este „voinţa de putere“ un fe/ de „voință“, este ea 
identică cu conceptul de „voință“? Să nu însemne ea decât 
a răvni? sau a comanda? Este ea „voința“ despre care 
Schopenhauer crede că ar fi „în sinele lucrurilor“? 

Principiul meu este că voința psihologiei de până 
acum este o generalizare nejustificată, că această voință nu 
există deloc, că, în loc să fie gândită ramificarea unei anu- 
mite voințe în numeroase forme, natura voinţei a fost anu- 
lată prin eliminarea conținutului ei, a lui încotro? —: acesta 
este cazul în gradul cel mai înalt la Schopenhauer. ceea ce 
el numeşte „voință“ este doar un cuvânt gol. Cu atât mai 
puțin este vorba despre o „voinţă de a trăi “: căci viaţa este 
doar un caz particular al voinţei de putere; este cu totul 
arbitrar să afirmi că totul tinde să acceadă la această formă 
a voinţei de putere. 


693. 


Dacă esenţa cea mai lăuntrică a fiinţei este voința de 
putere, dacă plăcerea înseamnă orice creştere a puterii, iar 
neplăcerea orice sentiment de a nu te putea împotrivi, de 
a nu putea deveni stăpân, n-ar trebui oare să considerăm 
plăcerea şi neplăcerea drept fapte cardinale? Este voinţa 
posibilă fără aceste două oscilaţii dintre Da şi Nu? — Dar 
cine simte plăcere?... Dar cine vrea putere? Intrebare ab- 
surdă!, dacă esența însăşi este voinţă de putere şi prin 
urmare simțire a plăcerii şi a neplăcerii! Cu toate acestea, 
ea are nevoie de opoziții, de împotriviri, prin urmare, re- 
lativ, de unități agresive... 

694. 


În funcţie de împotrivirile pe care le caută o forţă spre 
a le învinge, gradul nereuşitei şi al fatalităţii astfel provo- 
cate trebuie să crescă: şi, în măsura în care orice forță se 
poate declanşa doar în prezenţa a ceva care i se opune, 
orice acțiune conține în mod necesar ca ingredient neplă- 
cerea. Însă această neplăcere acţionează ca un stimul al 
vieţii ŞI întăreşte voința de putere! 


695. 


Dacă plăcerea şi neplăcerea se raportează la sentimen- 
tul puterii, viaţa ar trebui să reprezinte o creştere a puterii, 
astfel încât diferenţa acestui „mai mult“ ar apărea în con- 
ştiinţă... Menţinându-se un nivel al puterii, plăcerea ar putea 
fi măsurată doar în raport cu scăderi ale nivelului, cu stări 
de neplăcere — iar nu cu stări de plăcere... Voința de mai 
mult este inerentă esenței plăcerii: voința ca puterea să 
crească şi ca diferenţa să apară în conştiinţă. 


696. 


Nu satisfacerea voinţei este cauza plăcerii (în special 
împotriva acestei teorii superficiale mă revolt eu, — absur- 
da falsificare psihologică a lucrurilor proxime), ci faptul că 
voinţa vrea să înainteze şi pune permanent stăpânire pe 
ceea ce-i stă în cale. Sentimentul plăcerii constă tocmai în 
neîmpăcarea voinței, în faptul că ea încă nu este îndeajuns 
de satisfăcută fără adversar şi opoziţie. — „Fericitul“: ideal 
al turme. 


697. 


Neastâmpărul firesc al instinctelor noastre, de pildă 
cel al foamei, al instinctului sexual, al nevoii de mişcare, 

nu conține în sine încă nimic inhibator;, mai degrabă el are 
un efect excitant asupra sentimentului vital, aşa după cum 
orice ritm al unor excitații slabe, dureroase întăreşte acest 
sentiment, ceea ce vor să ne convingă şi pesimiştii. Acest 
neastâmpăr, în loc să amărască viaţa, este marele stimulent 
al vieţii. 

(Am putea probabil caracteriza plăcerea în genere drept 
un ritm al unor slabe excitaţii dezagreabile.) 


698. 


Kant spune: „Subscriu cu deplină convingere la aceste 
afirmaţii ale contelui Verri (Su//' indole del piacere e del 
dolore, 1781): Il solo principio motore dell'uomo € il dolore. 
Il dolore precede ogni piacere. Il piacere non € un essere 
positivo“. 


699. 


Durerea este altceva decât plăcerea, — în sensul că ea 
nu este opusul plăcerii. 

Dacă esenţa „plăcerii“ a fost caracterizată adecvat ca 
un sentiment de plus al puterii (şi astfel ca un sentiment al 
diferenţei ce presupune comparația), esenţa „neplăcerii“ 
n-a fost încă astfel definită. Opoziţiile false în care crede 
mulțimea, şi prin urmare limba, au fost întotdeauna nişte 
cătuşe periculoase pentru mersul adevărului. Există chiar 
cazuri în care o formă de plăcere este condiționată de o 
anumită succesiune ritmică a unor excitații neplăcute slabe: 
astfel se obţine o creştere foarte rapidă a sentimentului 
puterii, a senzaţiei de plăcere. Aşa se întâmplă de pildă în 
cazul dorinţei, chiar al dorinței sexuale în actul coitului: 
vedem astfel în ce măsură neplăcerea acţionează ca o com- 
ponentă a plăcerii. Se pare că acest joc în care un mic 

obstacol este depăşit şi căruia îi urmează imediat un alt 
obstacol mic ce este iarăşi depăşit, deci acest joc al împo- 
trivirii şi al înfrângerii induce cel mai intens acel sentiment 
plenar al puterii excesive, debordante ce constituie esenţa 
plăcerii. 

Aspectul contrar, o amplificare a senzaţiei de durere 
datorită apariţiei unor excitații plăcute reduse, lipseşte: 
plăcerea şi durerea nu sunt ca faţa şi reversul. 

Durerea este un proces intelectual în care se exterio- 
rizează drastic o judecată, — judecata „dăunător “, în care 
s-a acumulat o lungă experienţă. În sine nu există durere. 
Nu rana este cea care doare; experienţa cu privire la 
consecinţele nefaste pe care le poate avea o rană pentru 
organismul ca întreg este aceea care vorbeşte sub forma 
acelei profunde cutremurări numite neplăcere (în cazul unor 
efecte nocive ce au rămas necunoscute omenirii de altă- 
dată, de pildă cele ale unor chimicale otrăvitoare sinteti- 
zate recent, lipseşte însăşi manifestarea durerii, — şi suntem 
pierduţi). 

Specificul autentic al durerii este întotdeauna îndelun- 
gata cutremurare, vibrația ulterioară — determinată de un 
şoc înspăimântător — în centrul cerebral al sistemului ner- 
vos: — de fapt nu suferim datorită cauzei durerii (a unei 
leziuni oarecare, de pildă), ci datorită dezechilibrului înde- 
lungat ce apare ca urmare a acelui şoc. Durerea este o 
maladie a centrilor nervoşi cerebrali, — plăcerea nu este 
deloc o maladie. 

Faptul că durerea este cauza unor reacţii are, ce-i drept, 
de partea sa aparenţa şi chiar prejudecata filosofilor; însă 
în cazurile subite, dacă se observă corect, reacția apare în 
mod vădit anterior senzație: de durere. N-aş fi într-o situație 
fericită dacă, în cazul unei poticniri, ar trebui să aştept 
până când faptul brut ar bate în clopotul conştiinţei pentru 
ca după aceea să fie telegrafiată înapoi o indicație cu ceea 

ce este de făcut. Mai degrabă eu disting cât se poate de 
clar că întâi apare reacția piciorului spre a evita căderea, 
lar apoi, la un interval de timp apreciabil, devine subit 
perceptibilă un fel de undă dureroasă în regiunea frontală. 
Deci mu la durere reacționăm noi. Durerea este ulterior 
proiectată în locul rănit: — însă esenţa acestei dureri locale 
nu este cu toate acestea expresia rănirii locale; ea este un 
simplu simptom local ale cărui intensitate şi tonalitate co- 
respund rănirii pe care centrii nervoşi au receptat-o acolo. 
Faptul că în urma acelui şoc forţa musculară a organis- 
mului scade simţitor nu constituie încă un temei pentru 
a căuta esența durerii într-o diminuare a sentimentului 
puterii. 

Încă o dată, noi nu reacţionăm la durere: neplăcerea nu 
este o „cauză“ a acţiunilor. Durerea însăşi este o reacție, 
mişcarea contrară este o altă reacție, anterioară, — cele 
două îşi au sursa în locuri diferite... 


700. 


Caracterul intelectual al durerii: ea nu indică în sine 
ceea ce este lezat momentan, ci natura va/orii pe care leza- 
rea o are în raport cu întregul individ. 


Să existe oare dureri în care suferă „genul“, iar nu 
individul — ? 


701. 


„Suma neplăcerii depăşeşte suma plăcerii: prin urmare 
inexistența lumii ar fi mai bună decât existenţa ei“ — „Lumea 
este Ceva care, în mod rațional, n-ar trebui să existe pentru 
că ea îi produce subiectului senzitiv mai multă neplăcere 
decât plăcere: — astfel de palavre poartă astăzi numele de 
pesimism! 

Plăcerea şi neplăcerea sunt aspecte secundare, iar nu 
cauze; ele sunt judecăţi valorice de rang secund, ce se 
deduc dintr-o valoare conducătoare, — un „util“, un „dăună- 
tor“ ce grăiesc sub forma sentimentului, şi sunt prin ur- 
mare absolut fugare şi dependente. Căci pentru fiecare „util“ 
ŞI „dăunător“ mai rămâne totuşi de întrebat, în o sută de 
perspective diferite, la ce bun? 

Dispreţuiesc acest pesimism al sensibilităţii: el este 
tocmai un semn al profundei sărăciri în privinţa vieţii. 


702. 


Omul nu caută plăcerea şi nu evită neplăcerea: e lim- 
pede ce ilustră prejudecată contrazic eu astfel. Plăcerea şi 
neplăcerea sunt simple consecințe, un simplu fenomen 
colateral. — Ceea ce vrea omul, ceea ce vrea fiecare parte 
infimă a unui organism viu este un plus de putere. În 
năzuinţa spre acest scop apar atât plăcerea cât şi neplăcerea: 
datorită acelei voințe caută el opoziția, are el nevoie de 
ceva care să 1 se opună... Neplăcerea, ca obstacol pentru 
voința sa de putere, este deci un fapt normal, ingredientul 
normal al oricărui proces organic; omul nu 1 se sustrage, ci 
mai degrabă el are nevoie permanent de ea: orice victorie, 
orice sentiment al plăcerii, orice eveniment presupun o 
împotrivire depăşită. 

Să luăm cazul cel mai simplu, cel al nutriţiei primi- 
tive: protoplasma îşi întinde pseudopodele pentru a căuta 
ceva care 1 se opune, — nu datorită foamei, ci a voinţei de 
putere. Apoi ea încearcă să înfrângă acel ceva, să-l as- 
mileze, să-l integreze: — ceea ce se numeşte „nutriție“ este 
doar un fenomen secundar, un folos practic al acelei voințe 
originare de a deveni mai puternic. 

Deci neplăcerii nu-i urmează în chip necesar o dimi- 
nuare a sentimentului nostru de putere, ba chiar, în majori- 
tatea cazurilor, ea acționează tocmai ca un stimul asupra 

acestui sentiment al puterii, — obstacolul este stimulus-ul 
acestei voințe de putere. 


703. 


Neplăcerea a fost confundată cu o formă de neplăcere, 
cu aceea a epuizării: cea din urmă reprezintă într-adevăr o 
diminuare şi o inhibare profundă a voinţei de putere, o 
pierdere apreciabilă de forţă. Aceasta înseamnă că există 
a) neplăcerea ca stimulent pentru amplificarea puterii şi 
b) neplăcerea după o risipă de putere; în primul caz un 
stimulus, în cel din urmă consecința unei excitații extraor- 
dinare... Incapacitatea de a te împotrivi caracterizează ul- 
tima formă de neplăcere: provocarea a ceea ce ţi se opune 
este specifică primeia... Singura plăcere ce este încă 
resimţită în starea de epuizare este să adormi; plăcerea în 
celelalte cazuri este victoria... 

Marea confuzie a psihologilor a constat în faptul că 
ei nu au făcut distincţie între aceste două forme de 
plăcere: aceea de a adormi şi aceea a victoriei. Cei epuizați 
vor odihnă, relaxarea membrelor, pace, linişte, — iată feri- 
cirea religiilor şi a filosofiilor nihiliste; cei bogaţi şi 
plini de viaţă vor victorie, adversari înfrânți, vor ca senti- 
mentul puterii să se reverse şi asupra altor domenii decât 
până acum. Toate funcţiile sănătoase ale organismului re- 
simt această nevoie, — iar întregul organism este un com- 
plex de sisteme ce se zbate pentru creşterea senzațiilor de 
putere — — — 


704. 


Cum se face că articolele de credință fundamentale ale 
psihologiei sunt, în totalitate, nişte denaturări şi contrafa- 
ceri ordinare? „Omul aspiră la fericire“, de pildă — ce este 
adevărat aici? Pentru a înțelege ce este „viaţa“, ce formă 

de năzuinţă şi tensiune este viața, formula trebuie să fie 
valabilă pentru copac şi plantă tot atât de mult cât pentru 
animal. „Spre ce tinde planta?“ — însă aici noi am inventat 
deja o falsă unitate, ce nu există ca atare: realitatea unei 
creşteri având milioane de forme, cu iniţiative specifice şi 
semispecifice, este ascunsă şi contestată atunci când pu- 
nem în prim-plan o unitate grosieră de felul „plantă“. Ceea 
ce este vizibil din capul locului este faptul că „indivizii“ 
ultimi, cei mai Mici, nu pot fi înțeleşi în sensul unui „,in- 
divid metafizic“ şi al unui atom, că sfera puterii lor se 
deplasează continuu; însă oare fiecare dintre ei, atunci când 
se transformă astfel, tinde spre fericire? — Dar orice extin- 
dere de sine, orice asimilare, orice creştere reprezintă o 
împotrivire la ceva potrivnic; mişcarea este ceva legat în 
mod esențial de stări hpsite de plăcere: ceea ce acționează 
aici trebuie să vrea în orice caz altceva atunci când vrea 
într-o asemenea măsură neplăcerea şi o caută permanent. — 
Pentru ce se luptă între ei copacii unei jungle? Pentru 
„fericire“? — Pentru putere!... 

Omul, devenit stăpân asupra forțelor naturii, asupra 
propriei sălbăticii şi asupra propriului caracter neînfrânat 
(dorințele au învăţat să asculte, au învăţat să fie utile) —, 
omul, în comparaţie cu un pitecantrop, reprezintă un cuan- 
tum imens de putere — nu un plus de „fericire“! Cum se 
poate afirma că el ar fi ins spre fericire?... 


705. 


Spunând aceasta văd deasupra mea strălucind printre 
stele şirul imens şi intortocheat de erori ce era privit până 
acum drept inspirația supremă a umanităţii: „întreaga fericire 
provine din virtute, orice virtute din voinţa liberă“! 

Să răsturnăm valorile: orice îndemânare — consecinţă 


a unei organizări fericite, orice libertate — consecinţă a 

îndemânării (- libertatea înţeleasă aici ca uşurinţă în a te 
autoorienta. Oricare artist ştie ce spun). 


706. 


„Valoarea vieţii“. — Viaţa este un caz particular: tre- 
buie să întemeiezi întreaga existență şi nu doar viaţa. — 
Principiul ce întemeiază este unul prin care se explică viaţa. 

Viaţa este doar un mijloc pentru ceva: ea este expresia 
formelor de creştere a puterii. 


707. 


€ 


„Lumea conştiinţei“ nu poate fi considerată drept 
moment inițial al valorii: necesitatea unei valorizări 
„obiective“. 

Din perspectiva imensei multiplicități şi varietăți a 
cooperării şi a concurenței pe care o reprezintă viaţa de 
ansamblu a oricărui organism, lumea de senzații, intenţii, 
Şi valorizări ce-i este conştientă este un fragment modest. 
Nu avem nici un drept să instituim acest fragment de 
conştiinţă ca scop, ca „de ce?“ pentru acel fenomen com- 
plex care este viața: în mod evident, conştientizarea este 
doar un mijloc în plus al dezvoltării vieţii şi al extinderii 
puterii ei. De aceea este o naivitate să institui ca valoare 
supremă plăcerea sau spiritualitatea sau moralitatea sau 
vreun alt amănunt al sferei conştiinţei: cu atât mai mult să 
justifici prin ele „lumea“. 

Aceasta este obiecția mea fundamentală împotriva 
tuturor cosmo- şi teo-diceelor filosofico-morale, împotriva 
tuturor de ce-urilor şi a valorilor supreme din filosofia de 
până acum şi din filosofia religiei. O formă de myjloc a 
fost luată drept scop: dimpotrivă, viața şi creşterea puterii 
sale au fost reduse la rolul de mijloc. 

Dacă am vrea să stabilim un scop al vieții cu un carac- 
ter suficient de universal, el nu ar trebui să se indentifice 
cu nici 0 categorie a vieții conştiente; el ar trebui, mai 
degrabă, să le explice pe fiecare drept mijloace pentru 
Sine... 

„Negarea vieții“ ca ţel al vieţii, ca ţel al dezvoltării! 
Existenţa ca o mare prostie! O asemenea interpretare 
smintită este doar produsul unei evaluări a viețu prin in- 
termediul factorilor conștiinței (plăcere şi neplăcere, bine 
şi rău). Aici sunt întrebuințate mijloacele împotriva sco- 
pului — mijloacele „nelegiuite“, absurde, mai ales mijloa- 
cele penibile —: cum poate valora ceva scopul ce se serveşte 
de astfel de mijloace! Însă eroarea se ascunde în faptul că 
noi — în loc să căutăm scopul ce explică necesitatea unor 
asemenea mijloace — presupunem din capul locului un scop 
ce tocmai că exclude asemenea mijloace: cu alte cuvinte, 
noi ridicăm la rang de normă o dezirabilitate în raport cu 
anumite mijloace (respectiv cele plăcute, raționale, vir- 
tuoase), după care, abia, stabilim care scop de ansamblu 
este dezirabil. 

Eroarea fundamentală se ascunde în faptul că noi 
considerăm starea de conştiinţă drept criteriu, drept stare 
valorică supremă a vieții, în loc s-o înțelegem ca pe un 
instrument şi ca pe un detaliu în ansamblul vieţii: aceasta 
este perspectiva eronată a lui a parte ad totum, — fapt 
pentru care, instinctiv, toți filosofii caută să imagineze o 
conştiinţă universală, o convieţuire şi solidaritate conştiente 
cu tot ceea ce se petrece, un „spirit“, un „Dumnezeu“. Însă 
trebuie să le spunem că tocmai astfel existența devine un 
monstru; că un „Dumnezeu“ şi un senzorium universal ar 
fi pur şi simplu ceva datorită căruia existenţa ar trebui 
condamnată... Tocmai faptul că noi am eliminat conştiinţa 
universală ce instituia scopuri şi mijloace este marea noas- 
tră ușurare — astfel încetăm a mai trebui să fum pesimişti... 

Reproşul nostru cel mai mare la adresa existenţei era 
existența lui Dumnezeu... 


708. 


Despre valoarea „devenirii“. — Dacă mişcarea lumii 
ar avea un scop, el ar fi trebuit să fi fost atins. Unicul fapt 
fundamental este însă acela că ea nu are un scop: şi orice 
filosofie şi ipoteză ştiinţifică (de pildă mecanicismul) în 
care un asemenea scop este necesar, sunt contrazise de 
acel fapt fundamental. 

Caut o concepție despre lume care să dea seama des- 
pre această realitate. Devenirea trebuie explicată fără a 
recurge la asemenea intenţii finale: devenirea trebuie să 
apară ca fiind justificată în orice moment (sau inaprecia- 
bilă: ceea ce conduce la Unul); prezentul nu trebuie în nici 
un caz justificat în numele viitorului sau trecutul în nu- 
mele prezentului. „Necesitatea“, nu sub forma unei forțe 
universale, cuprinzătoare şi dominante, sau a unui prim 
motor; cu atât mai puțin drept necesară pentru a determina 
ceva valoros. În acest sens trebuie să contestăm ideea unei 
conştiinţe universale a devenirii, a unui „Dumnezeu“, pen- 
tru a nu subsuma realul unei perspective a unei Fiinţe care 
simte şi cunoaşte prin noi şi totuşi nu vrea nimic: „Dum- 
nezeu““ este inutil dacă el nu vrea ceva, şi, pe de altă parte, 
astfel este dată o totalizare a neplăcerii şi a ilogicului care 
ar reduce valoarea globală a „devenirii“. Din fericire, toc- 
mal O asemenea putere totalizatoare lipseşte (- un Dumne- 
zeu care poate fi înrâurit şi care contemplă întregul, un 
„senzorium universal“ şi „Spirit universal“ ar fi obiecția 
cea mai mare impotriva fiinţei). 

Ma: riguros: nu trebuie să admitem nici o ființare 
imuabilă — căci atunci devenirea şi-ar pierde valoarea pro- 
prie şi ar apărea de-a dreptul absurdă şi superfluă. 

Prin urmare trebuie să ne întrebăm: cum a putut (a 
trebuit) să apară iluzia ființărui imuabile; 

de asemenea: în ce măsură sunt devalorizate toate 
judecățile valorice care se sprijină pe ipoteza că există 
fuinţare imuabilă. 

Astfel însă se recunoaşte faptul că această ipoteză 
privind ființarea imuabilă este sursa oricărei defăimări a 
lumii („lumea mai bună“, „lumea adevărată“, „lumea de 
dincolo“, „lucrul în sine“). 

1) Devenirea nu are un scop final, nu se varsă într-o 

„funţă“. 

2) Devenirea nu este o stare iluzorie, poate că lumea 
ființării imuabile este o iluzie. 

3) Devenirea are aceeaşi valoare în fiecare moment: 
suma valorii sale rămâne identică; a//fe/ formu- 
lat: ea nu are o valoare, căci hpseşte acel ceva pe 
baza căruia cuvântul „valoare“ ar avea sens. Valoa- 
rea globală a lumii este inapreciabilă, prin ur- 
mare pesimismul filosofic face parte din lucrurile 
comice. 


709. 


Să nu facem din „dezirabilitătile“ noastre judecători ai 
fiinţei! 

Nici să nu plasăm forme finale ale evoluției (de pildă 
Spirit) iarăşi ca un „în sine“ în spatele evoluției! 


710. 


Cunoaşterea noastră a dobândit un caracter ştiinţific în 
măsura în care ea poate întrebuința numărul şi măsura. Ar 
trebui să încercăm a vedea dacă nu se poate construi o 
ordine ştiinţifică a valorilor pur şi simplu pornind de la o 
scală numerică şi graduală a forței... Toate celelalte „va- 

lori“ sunt prejudecăţi, naivități, confuzii. — Ele sunt pre- 
tutindeni reductibile la acea scală numerică şi graduală a 
forței. Direcţia ascendentă pe această scală înseamnă orice 
creştere a valorii; direcţia descendentă pe acestă scală 
înseamnă diminuare a valorii. 

Aici ni se opun aparenţa şi prejudecata. (Valorile morale 
sunt de fapt doar valori aparente în comparație cu cele 
fiziologice.) 


7II. 


Unde aspectul „valoare“ este inacceptabil: — 

faptul că în „procesul intregului “ activitatea umanităţii 
este insignifiantă, pentru că nu există un proces de ansam- 
blu (acesta gândit ca sistem —); 

faptul că nu există un „întreg“; faptul că orice eva- 
luare a existenței umane, a ţelurilor umane nu poate fi 
făcută în raport cu ceva ce nu există; 

faptul că „necesitatea“, „cauzalitatea“, „finalitatea“ sunt 
ficțiuni utile; 

faptul că țelul nu este „lărgirea conştiinţei“, ci creșterea 
puterii: creştere în care este inclusă utilitatea conştiinţei; la 
fel stau lucrurile şi cu plăcerea şi neplăcerea; 

faptul că mijloacele nu trebuie considerate criterii 
valorice supreme (deci nici stările conştiinţei, precum 
plăcerea şi durerea, dacă însăşi conştientizarea este doar 
un mijloc —); 

faptul că lumea nu este deloc un organism, ci haosul; 

faptul că dezvoltarea „spiritualității“ este doar un mijloc 
pentru durata relativă a organizării; 

faptul că orice „dezirabilitate“ este lhpsită de sens din 
perspectiva caracterului de ansamblu al fiinţei. 

712. 


„Dumnezeu“ ca moment culminant: existenţa o eternă 
sacralizare şi desacralizare. Dar aici nu un apogeu al va- 
lorii, ci un apogeu al puterii. 

Excluderea absolută a mecanicismului şi a materiei: 
ambele doar forme de expresie ale unor trepte inferioare, 
forma cea mai despiritualizată a afectului (a „voinţei de 
putere“). 

A prezenta regresul de la apogeu la devenire (al maxi- 
mei spiritualizări a puterii pe temeiul celei mai mari sclavii) 
drept consecință a acestei forţe supreme, care, orientându-se 
impotriva sa, după ce nu mai are nimic de organizat, îşi 
utilizează forţa spre a dezorganiza... 

a) Înfrângerea tot mai multor societăţi şi aservirea aces- 
tora unui număr mai MIC, însă mai puternic; 

b) Înfrângerea tot mai completă a celor privilegiați şi 
puternici Şi, ca urmare, apariţia democraţiei, în cele din 
urmă anarhia elementelor. 


713. 


Valoarea este cuantumul maxim de putere pe care omul 
şi-l poate încorpora — omul: m umanitatea! Umanitatea 
este mai mult un mijloc, decât un scop. Contează tipul: 
umanitatea este doar materialul de încercare, surplusul 
enorm a ceea ce a eşuat: un câmp de ruine. 


714. 


Cuvintele valoru sunt ridicate ca stindarde acolo unde 
a fost inventată o nouă fericire — un nou sentiment. 

715. 


Punctul de vedere al „valorii“ este punctul de vedere 
al condițiilor de conservare — creştere în ceea ce priveşte 
configurațiile complexe cu o durată relativă ale vieții din 
cadrul devenirii. 

Nu există unități ultime care să dureze, atomi, mo- 
nade: şi aici noi suntem cel care introducem „fiinţarea imua- 
bilă“ (din motive practice, utilitare, perspectivale). 

„Configuraţii ale puterii“; sfera celui care exercită 
puterea, în creştere permanentă sau, în funcție de carac- 
terul favorabil ori nefavorabil al împrejurărilor (al alhimen- 
tației —), diminuând, sporind periodic. 

„Valoarea“ este în esenţă punct de vedere pentru 
creşterea sau diminuarea acestor centri de comandă („„multi- 
plicități“, în orice caz; însă „unitatea“ nu este deloc prezentă 
în natura devenirii). 

Mijloacele de expresie ale limbii sunt inutilizabile 
pentru a exprima „devenirea“: face parte din nevoia noas- 
tră înnăscută de conservare să instituim permanent o lume 
grosieră a imuabilului, a „lucrurilor“ etc. În mod relativ, 
avem dreptul să vorbim despre atomi şi monade: şi cert 
este faptul că lumea cu durata cea mai mică este cea mai 
durabilă... Nu există voinţă: există punctualizări de voinţă 
care îşi sporesc permanent puterea, sau o pierd. 


JI. 


Voința de putere 
ca societate şi individ 


1. Societate şi stat 


716. 


Principiu: doar indivizii se simt răspunzători. Multitu- 
dinile sunt inventate pentru a face lucruri pentru care indi- 
vidului îi lipseşte curajul. Tocmai de aceea toate comuni- 
tăuile, toate societățile sunt de sute de ori mai sincere şi 
mai instructive în ceea ce priveşte esenţa omului decât 
individul, care este prea slab pentru a avea curajul necesar 
dorințelor sale... 

Intregul „altruism“ se dovedeşte a fi inteligență a per- 
soanei particulare: societăţile nu sunt „altruiste“ unele față 
de altele... Porunca iubirii aproapelui nu a fost încă nicio- 
dată extinsă la porunca iubirii vecinului. Mai degrabă aici 
este valabil ceea ce găsim deja la Manu: „Toate imperiile 
învecinate nouă, cât şi aliaţii lor, trebuie să le gândim ca 
fiind ostile faţă de noi, însă, dimpotrivă, din aceleaşi mo- 
tive trebuie să-i considerăm pe vecinii acestora ca fundu-ne 
prietenoși“. 

Studiul societăţii este de nepreţuit întrucât omul ca 
societate este mult mai naiv decât omul ca „unitate“. „,So- 
cietatea“ nu a privit niciodată virtutea altfel decât drept un 
mijloc al vigorii, al puterii, al ordinii. 

Cât de inocent şi demn o spune Manu: „Prin forță 
proprie virtutea s-ar putea cu greu afirma. De fapt, numai 
frica de pedeapsă este ceea ce ţine oamenii în frâu, făcându-l 
pe fiecare să-şi stăpânească în linişte avutul.“ 


717. 


Statul sau imoralitatea organizată — în interior. ca po- 
liţie, drept penal, stări, comerţ, familie; în exterior: ca voință 
de putere, de război, de cucerire, de răzbunare. 

Cum se ajunge la faptul că o mare mulțime face lucruri 
Ja care individul nu s-ar încumeta niciodată? Prin împărțirea 
responsabilității, a comenzii şi a execuției. Prin intercal/a- 
rea virtuţilor supunerii, a datoriei, a iubirii de patrie şi de 
conducători. Prin păstrarea mândriei, a severității, a tăriei, 
a urii, a răzbunării — pe scurt, a tuturor trăsăturilor tipice 
ce contrazic tipul gregar. 


718. 


Nici unul dintre voi nu are curajul să ucidă un om, sau 
măcar să-l biciuiască, sau măcar — , însă maşina mon- 
struoasă a statului constrânge individul, astfel încât acesta 
respinge responsabilitatea pentru ceea ce face (supunere, 
jurământ, etc.) 

— Tot ceea ce face un om în slujba statului contravine 
naturii sale. 

— de asemenea, tot ceea ce el invață cu privire la o 
funcţie viitoare în stat contravine naturii sale. 

Aceasta se obține prin diviziunea muncii (astfel încât 
nimănui nu-i mal revine răspunderea completă): 

legiuitorul — şi cel care execută legea; 

dascălul disciplinei — şi cei pe care disciplina i-a asprit 

ŞI 1-a călit. 

719. 


O diviziune a muncii privind afectele în interiorul 
societăţii: astfel încât indivizii şi păturile sociale plămă- 
desc forma incompletă, dar tocmai de aceea mai utilă, a 
sufletului. În ce măsură pentru fiecare tip, în cadrul so- 
cietăţii, unele afecte au devenit aproape rudimentare (pe 
seama unei împliniri mai robuste a unui alt afect). 

Despre justificarea moralei: 

cea economică (intenția utilizării cât mai complete a 

forței individului împotriva risipei caracteristice 
oricărui mod excepţional); 

cea estetică (dezvoltarea unor tipuri stabile, cât şi a 

plăcerii legate de tipul propriu); 

cea politică (sub forma artei de a rezista la raportu- 

rile dificile de tensiune dintre diferitele grade de 
putere); 

cea psihologică (în chip de preponderență imaginară a 

aprecierii în favoarea celor care au eşuat sau au 
reuşit parțial, — în scopul conservării celor slabi). 


720. 


Nevoia cea mai înspăimântătoare şi fundamentală a 
omului, instinctul său de putere — acest instinct este numit 
„libertate“ — trebuie ținut în frâu cel mai mult timp. De 
aceea scopul eticii — cu instinctele sale inconștiente de 
educație şi disciplinare — a fost să țină în frâu setea de 
putere: ea discreditează individul tiranic şi potenţează, prin 
a sa glorificare a grijii pentru comunitate şi a iubirii de 
patrie, instinctul gregar al puterii. 


721. 


Incapacitatea de putere: ipocrizia ŞI inteligența ei: ca 
supunere (înregimentare, mândria datoriei, moralitate... ); 

ca respect, dăruire, iubire (idealizare, divinizarea autorității 
drept compensație şi automăgulire indirectă), ca fatalsm, 
resemnare; ca „obiectivitate“; ca tiranizare de sine (stoi- 
cism, asceză, „depersonalizare“, „sanctificare“”); ca critică, 
pesimism, indignare, spirit de cârteală; ca „suflet frumos“, 
„virtute“, „autoadorare“, „detaşare“, „puritate în raport cu 
lumea“ etc. — (înțelegerea propriei incapacității de putere 
deghizându-se ca dedain). Pretutindeni se exprimă nevoia 
de a exercita totuşi o putere oarecare, sau de a-ți crea 
temporar iluzia puterii — ca beție. 

Oameni care vor putere de dragul avantajelor privind 
fericirea pe care le oferă puterea; partidele politice. 

Alţi care vor puterea chiar cu preţul unor dezavantaje 
evidente şi al sacrificării fericirii şi bunăstării: ambiţioşii. 

Alţii care vor puterea doar pentru că altfel ea ar ajunge 
în mâna unora de care ei nu vor să fie dependenți. 


722; 


Critica „dreptății“ şi a „egalității în faţa legii“: ce se 
urmăreşte a fi astfel eliminat? Tensiunea, ostilitatea, ura. — 
Însă e o eroare a crede că, în acest mod, Şi ericirea“ sporeşte: 
corsicanii, de pildă, gustă o fericire mai mare decât conti- 
nentalii. 


723. 


Mutualitatea, intenția ascunsă de a vrea să fu plătit: 
una dintre formele cele mai penibile ale diminuării valorii 
omului. Ea aduce cu sine acea „egalitate“ ce discreditează, 
ca imorală, prăpastia distanței. 


724. 


Ceea ce înseamnă „util * este cu totul dependent de 
intenție, de: „în ce scop“; intenția, „țelul“ la rândul lor sunt 
cu totul dependente de gradul puterii. De aceea, utilita- 

rismul nu este o teorie a principiilor, ci doar una a conse- 
cinţelor şi nu poate dobândi în nici un fel o obligativitate 
universală. 


725. 


Odinioară aveai feoria statului ca utilitate bazată pe 
calcule; acum avem şi practica aferentă! — Vremea regilor 
a trecut pentru că popoarele nu mai sunt demne de ei: ele 
nu vor să vadă în regi prototipul idealului lor, ci un mijloc 
al avantajului lor. — Acesta este adevărul întreg! 


726. 


Încercarea mea de a înţelege raționalitatea absolută a 
actului judicativ şi evaluativ social (fireşte, independent de 
voința de a scoate astfel la socoteală rezultate morale). 

: gradul falsității psihologice şi al opacității, pentru a 
aureola afectele esenţiale în scopul conservării şi creşterii 
puterii (în scopul creării pentru ele a conştiinţei bune). 

: gradul de prostie pentru ca o reglementare şi valori- 
zare comune să rămână posibile (la acestea educaţia, con- 
trolul elementelor formative, dresura). 

: gradul de inchiziție şi neincredere şi intoleranță, 
pentru a trata excepţiile drept criminali şi a-i reprima — 
pentru a le induce acestora conştiinţa împovărată, astfel 
încât ei sunt lăuntric bolnavi datorită caracterului lor 
excepţional. 


727. 


Morala în esență, ca armură, ca mijloc de apărare; ca 
atare o caracteristică a omului imatur (blindat; stoic). 

Omul matur are înainte de toate arme: el este ofensiv. 
Instrumentele de război metamorfozate în instrumente paci- 
fiste (din zale şi platoşe, în condeie şi peruci). 

728. 


Din conceptul viului face parte faptul că el trebuie să 
crească, să-şi amplifice puterea şi, prin urmare, să inte- 
greze în sine forțe străine. Se vorbeşte, ca urmare a amețelii 
produse de narcoza moralei, despre un drept al individului 
de a se apăra; în acelaşi sens am putea vorbi şi despre 
dreptul său de a araca, căci amândouă — iar ultima chiar 
mai mult decât prima — sunt necesități ale oricărui orga- 
nism viu: — egoismul agresiv şi cel defensiv nu depind de 
opţiune sau chiar de „voinţa liberă“, ci ele sunt fatalitatea 
Vieții însăşi. 

În această privinţă este indiferent dacă se are în vedere 
un individ sau un Corp viu, Orl O „societate“ în ascensiune. 
Dreptul de a pedepsi (sau autoapărarea socială) a ajuns, de 
fapt, un „drept“: numai printr-un abuz terminologic un drept 
se câştigă prin contracte, — însă a rezista şi a te apăra nu 
au la bază nici un contract. Cel puţin, un popor şi-ar putea 
intitula tot atât de justificat nevoia sa de cucerire, setea lui 
de putere — fie cu ajutorul armelor, fie prin comerţ, circulație 
Şi colonizare — un drept, eventual drept de creştere. O 
societate care respinge în mod definitiv, din instinct, războiul 
ŞI cucerirea este în declin: ea este coaptă pentru democrație 
şi domnia spiritului meschin... În cele mai multe cazuri, 
fireşte, asigurările de pace sunt simple narcotice. 


729. 


Menţinerea statului militar este cel din urmă mijloc, 
atât pentru a prelua marea tradiție, cât şi pentru a o păstra 
în ceea ce priveşte tipul suprem de om, a tipului puternic. 
Și toate conceptele ce conferă ostilităţii şi diferenţei de 
rang dintre state un caracter imuabil pot fi socotite astfel 
sancţionate (de pildă, raționalismul, protecţionismul). 

730. 


Pentru ca un anume ceva ce este mai trainic decât 
individul să se conserve, deci pentru ca o operă pe care 
probabil a creat-o un individ să-i supraviețuiască, trebuie 
să-l fie impusă individului orice formă de îngrădire, de 
unilateralitate etc. Prin ce mijloace? Iubirea, veneraţia, 
recunoştinţa față de persoana care a creat opera sunt o 
uşurare: sau că strămoşii noştri şi-au cucerit-o, sau că 
urmaşii mei doar astfel sunt garantaţi, dacă eu însumi 
garantez acea operă (de pildă, 7ro4u6-ul). Morala este, în 
esență, mijlocul de a face să dureze ceva, dincolo de indi- 
vizi sau mai degrabă printr-o subjugare a indivizilor. Fireşte, 
perspectiva de jos în sus va produce cu totul alți termeni 
decât cea de sus în jos. 

Un complex de putere: cum se conservă el? Prin faptul 
că multe generaţii 1 se sacrifică. 


731. 


Continuumul. „Căsnicie, proprietate, limbă, tradiţie, 
stirpe, familie, popor, stat““ sunt continuumuri de ordin infe- 
rIor şi superior. Economia acestora constă în excedentul 
rezultat din avantajele muncii neîntrerupte, cât şi în sporul 
dincolo de dezavantaje: costurile mai mari ale substituirii 
părților sau ale asigurării persistenței lor (multiplicarea păr- 
ților active, care rămân totuşi adesea inactive, prin urmare 
costuri de achiziționare mai mari şi costuri destul de mari 
ale conservării). Avantajul constă în faptul că întrerupenile 
sunt evitate, iar pierderile ce ar rezulta din acestea înlătu- 
rate. Nimic nu este mai costisitor decât un început. 

„Cu cât mai mari avantajele vieţii, cu atât mai mari şi 
costurile de conservare şi dezvoltare (hrană şi reprodu- 
cere); cu atât mai mari şi riscurile şi probabilitatea de a 
dispărea datorită nivelului atins.“ 

732, 


În cazul căsătoriilor, în sensul burghez al termenului, 
bineînțeles în sensul cel mai respectabil al termenului de 
„căsătorie“, nu este vorba câtuşi de puţin de iubire, după 
cum nu e vorba nici de bani — pe iubire nu se poate clădi 
o instituție —: ci de încuviințarea socială de care se bucură 
două persoane în ceea ce priveşte satisfacerea sexuală re- 
ciprocă, fireşte, condiţionată, însă prin condiţii ce au în 
vedere interesul societății. Faptul că o oarecare mulțumire 
a partenerilor şi foarte multă bunăvoință — voinţă de răb- 
dare, caracter conciliant, grijă pentru celălalt — vor fi ine- 
rente unui asemenea contract, este de la sine înţeles; însă 
cuvântul iubire n-ar trebui folosit în mod abuziv aici! Pentru 
doi oameni care se iubesc — în sensul cel mai complet şi 
mai tare al termenului — satisfacția sexuală nu este ceva 
esențial, fund de fapt numai un simbol: pentru una dintre 
părţi, aşa cum spuneam, simbol al unei supuneri necon- 
diționate, pentru cealaltă, simbol al consimțământului față 
de ea, semn al luării în posesie. — În cazul căsătoriei în 
sensul aristocratic, antic-aristocratic, al termenului, era vorba 
despre ameliorarea unei rase (mai există astăzi aristocrație? 
Ouaeritur), — deci despre menţinerea unui anumit tip sta- 
bil de om suveran: bărbatul şi femeia erau sacrificați aces- 
tui punct de vedere. Se înțelege că aici nu iubirea era pri- 
ma cerință, dimpotrivă!, şi nici măcar acel grad de bună- 
voință reciprocă ce determină buna căsătorie burgheză. 
Interesul unei familu era cel care hotăra, şi dincolo de ea — 
casta. Noi, animale cu sânge cald şi inimi delicate, noi, 
„modernii“, am fi cuprinşi de frisoane în faţa răceli, a 
sevenităţii şi a calculului precis inerente unui asemenea 
concept aristocratic al căsătoriei, aşa cum era ea practicată 
în orice aristocrație sănătoasă, în Atena antică, precum Şi 
încă în Europa secolului al XVIII-lea! Tocmai de aceea 
iubirea ca pasiune — conform înțelesului major al terme- 

nului — a fost inventată pentru lumea aristocratică şi în 
interiorul ei: acolo unde constrângerea şi lipsa erau cele 
mal mari... 


733. 


Despre viitorul căsătoriei: — 0 creştere a poverii im- 
pozitelor (în cazul succesiunilor), de asemenea a poverii 
serviciului militar al celibatarilor începând cu o anumită 
vârstă şi prelungindu-se (în interiorul comunității); 

Avantaje de tot felul pentru taţi care procreează mulți 
băieți; în funcţie de împrejurări, o majoritate a voturilor; 

un proces-verbal medical, prehminar oricărei căsătorii 
şi parafat de comitetele de conducere ale comunităţii: în 
care logodnicii şi medicii trebuie să răspundă la anumite 
întrebări („stone familială“ —); 

ca remediu împotriva prostituţiei (ori ca înnobilare a 
€1): căsătoria pe termen limitat (la ani, la luni), legalizată, 
cu garanţie pentru copii; 

fiecare căsătorie intrând în responsabilitatea unui anu- 
mit număr de membri de încredere ai comunităţii şi reco- 
mandată de ei: ca o chestiune legată de interesul comunității. 


734. 


De asemenea, o poruncă a iubirii de oameni. — Există 
cazuri în care un copil ar însemna o infracţiune: în situația 
bolnavilor cronic şi a neurastenicilor de gradul trei. Ce 
trebuie făcut aici? — Încurajarea abstinenţei sexuale a aces- 
tora, eventual cu ajutorul muzicii din Parsifal, poate fi 
oricum încercată: Parsifal însuşi, acest idiot tipic, avea 
destule motive să nu se reproducă. Inconvenientul este că 
o anumită incapacitate de a te „stăpâni“ (de a nu reacţiona 
la stimuli, la stimuli sexuali oricât de reduşi) face parte 
tocmai dintre consecinţele cele mai regulate ale epuizării 

globale. Ne-am înşela dacă, de pildă, ni l-am reprezenta pe 
un Leopardi ca abstinent. Preotul, moralistul joacă aici un 
joc dinainte pierdut; am face mai bine să recomandăm 
farmacia. În cele din urmă societatea are de împlinit aici o 
datorie: există puţine cerințe față de ea atât de urgente şi 
de fundamentale. Societatea, ca prim mandatar al vieţii, 
trebuie să răspundă inaintea viețu însăşi pentru fiecare viaţă 
eşuată, — ea trebuie de asemenea să ispăşească: prin ur- 
mare, ea trebuie să o împiedice. Societatea trebuie, în 
numeroase cazuri, să preîntâmpine procrearea: ea are 
dreptul să dispună în acest scop, ignorând originea, rangul 
şi spiritul, de măsurile cele mai drastice de constrângere, 
de privări de libertate, după împrejurări chiar de castrări. — 
Interdicţia biblică „să nu ucizi“ este o naivitate în compa- 
raţie cu seriozitatea interzicerii vieţii pentru decadenrs: „să 
nu procreați!“... Viaţa însăşi ignoră solidaritatea, „drep- 
turile egale“ între părțile sănătoase şi degenerate ale unui 
organism: cele din urmă trebuie extirpate — sau altfel în- 
tregul piere. — Compasiunea față de decadents, drepturi 
egale şi pentru avortoni — aceasta ar fi imoralitatea cea 
mai profundă, aceasta ar fi antinatura însăşi ca morală! 


735. 


Există naturi delicate şi bolnăvicioase, aşa-numiţii 
idealişti, care nu-s în stare mai mult decât de o infracţiune, 
cru, vert: aceasta e marea justificare a existenţei lor mărunte 
şi palide, o răsplată pentru o lungă laşitate şi un caracter 
mincinos, un moment, cel puţin, de tărie: şi care-i face apoi 
să dispară. 


736. 


In lumea noastră civilizată avem de-a face aproape 
doar cu criminalul degenerat, împovărat de blestemul şi de 

disprețul societății, neîncrezător în sine, adeseori minima- 
lizându-şi şi ponegrindu-şi fapta, cu un tip nereușit de 
criminal; iar noi respingem reprezentarea potrivit căreia 
toate marile individualități au fost criminali (doar că în 
stil mare şi nu într-unul jalnic), şi crima aparține măreției 
(— ca să vorbim în graiul izvorât din conştiinţa augurilor şi 
a tuturor acelora care au coborăt cel mai adânc în sufletele 
mari —). „Scoaterea de sub scutul legii“ tradiției, al 
conştiinţei, al datoriei — fiecare om mare îşi cunoaşte acest 
risc. Dar îl vrea de asemenea: el vrea țelul măreț şi de 
aceea şi mijloacele necesare. 


737. 


Vremurile în care omul este condus prin răsplată şi 
pedeapsă au în vedere un om inferior, încă primitiv: ca şi 
la copii... 

În mijlocul culturii noastre târzii, fatalitatea şi dege- 
nerescența sunt ceva ce suprimă complet sensul răsplățu şi 
al pedepsei... Această determinare reală a acțiunii prin 
perspectiva răsplățu şi a pedepsei presupune rase tinere, 
puternice, viguroase. În rasele senile, impulsurile sunt atât 
de irezistibile, încât o simplă reprezentare este cu totul 
neputincioasă; — a nu te putea împotrivi acolo unde este 
dat un stimul, ci a fi silit să-l urmezi, această iritabilitate 
extremă a celor decadents face complet lipsite de sens 
asemenea sisteme de pedeapsă şi corecție. 


= 


Conceptul de „corecție“ are la bază premisa unui om 
normal Şi puternic, a cărui acţiune particulară urmează a fi 
iarăşi cumva echilibrată, spre a nu-l pierde pentru comu- 
nitate, spre a nu-l avea ca dușman. 

738. 


Efectul interdicției. — Orice putere care interzice, care 
ştie să trezească frica în cel căruia 1 se interzice ceva, dă 
naştere „conştiinţei împovărate“ (ceea ce înseamnă dorinţa 
de ceva însoțită de conştiinţa caracterului periculos al 
satisfacerii ei, de constrângerea de a tăinui, de a te furişa, 
de a fi precaut). Orice interdicție înrăutățeşte caracterul 
acelora care nu 1 se supun voluntar, ci doar constrânşi. 


739. 


„Răsplată şi pedeapsă“ — Acestea trăiesc împreună, 
dispar împreună. Astăzi nu mai vrem să fim răsplătiți, nu 
mai vrem să recunoaştem pe nimeni care pedepseşte... 
Ne-am pus pe picior de război: vrem ceva, avem adversari, 
poate vom obţine în modul cel mai înțelept acel ceva dacă 
ne vom înţelege, — dacă vom face un contract. 

O societate modernă în care fiecare individ şi-a făcut 
propriul „contract“: — criminalul vio/ează contractul... 
Acesta ar fi un concept clar. Dar atunci anarhiştii şi adver- 
sarii principiali ai unei forme de societate nu ar mai putea 
fi tolerați în sânul acesteia... 


740. 


Crima se subsumează conceptului de „răzvrătire împo- 
triva ordinii sociale“. Un răzvrătit nu se „pedepseşte“: el 
este adus la ordine. Un răzvrătit poate fi un om jalnic şi 
demn de dispreţ: în sine, nimic nu este de disprețuit la o 
răzvrătire — iar în ceea ce priveşte forma noastră de so- 
cietate, a fi răzvrătit nu diminuează încă în sine valoarea 
unui om. Există cazuri în care un asemenea răzvrătit ar 
trebui chiar cinstit pentru că simte ceva la societatea noas- 
tră, ceva împotriva căruia este necesar războiul: atunci când 
el ne trezeşte din somn. 

Faptul că un criminal întreprinde o acțiune particulară 
împotriva unui individ particular nu contrazice ideea că 
întregul său instinct este în stare de război împotriva ordi- 
nii globale: fapta ca un simplu simptom. 

Conceptul de „pedeapsă“ trebuie redus la conceptul: 
înfrângerea unei revolte, măsuri de siguranță împotriva celor 
înfrânți (arest parţial sau total). Însă nu trebuie ca pedeapsa 
să exprime un dispreț: un criminal este în orice caz un om 
care îşi riscă viaţa, cinstea, lhbertatea, — un om de curaj. De 
asemenea, pedeapsa nu trebuie privită ca ispăşire; sau ca o 
despăgubire, ca şi când ar exista un raport de schimb între 
vină şi pedeapsă, — pedeapsa nu purifică, pentru că crima 
nu pângăreşte. 

Nu trebuie să 1 se excludă criminalului posibilitatea de 
a se împăca cu societatea; admițând că el nu face parte din 
rasa criminalilor. În ultimul caz trebuie să i se declare 
război încă înainte ca el să fi făcut ceva ostil (prima operație, 
de îndată ce este capturat: a-l castra). 

Nu trebuie ca manierele proaste ale unui criminal să 
fie considerate în dezavantajul său, şi nici nivelul redus al 
inteligenței sale. Nimic nu este mai obişnuit decât faptul 
că el se înțelege pe sine greşit (mai ales, instinctul său 
revoltat, ranchiuna celui doc/asso adeseori nu ating pragul 
conştiinţei, faute de lecture), că el, sub impresia fricii, a 
eşecului îşi ponegreşte şi necinsteşte fapta: spre a nu mai 
vorbi de acele cazuri în care, din punct de vedere psiholog- 
IC, criminalul dă curs unui impuls neînțeles şi atribuie faptei 
sale, printr-o acțiune secundară, un motiv fals (de pildă 
printr-un jaf, când, de fapt, pe el îl atrăgea sângele). 

Trebuie să ne ferim a trata valoarea unui om după o 
faptă particulară. Napoleon a atras atenția asupra acestui 
lucru. În special faptele ce se vor a fi imortalizate sunt cu 
totul insignifiante. Când unul ca noi nu are pe conştiinţă 
nici O crimă, de pildă nici un omor — care este cauza? 


474 Voința de putere 


Faptul că ne-au lipsit câteva împrejurări favorabile. Şi dacă 
totuşi am face-o, în ce măsură ar fi asta relevant pentru 
valoarea noastră? În sine, noi am fi dispreţuiţi dacă nu ni 
s-ar recunoaşte forța, după împrejurări, de a ucide un om. 
Aproape în toate crimele se exprimă, de asemenea, însuşiri 
ce nu trebuie să-i hpsească unui bărbat. Nu pe nedrept 
spunea Dostoievski despre deținuții acelor lagăre din Sibe- 
ria că ei ar reprezenta componenta cea mai puternică şi 
mai valoroasă a poporului rus. Dacă la noi criminalul este 
o plantă subnutnită şi pipernicită, aceasta este spre dezonoa- 
rea relațiilor nostre sociale; în vremea Renaşterii crimina- 
lul prospera şi şi-a câştigat propria formă de virtute — fireşte, 
virtute în sensul Renaşterii, virtu, virtute amorală. 

Doar acei oameni pot fi glonificaţi care nu sunt tratați 
cu dispreţ; disprețul moral este o înjosire şi o lezare mai 
mare decât orice crimă. 


741. 


Elementul injunios s-a asociat pedepsei doar pentru că 
anumite ispăşiri au fost legate de oameni vrednici de dispreț 
(sclavi, de pildă). Aceia care au fost cel mai mult pedepsiți 
erau oameni vrednici de dispreț, astfel încât, în cele din 
urmă, pedeapsa a dobândit un caracter de ocară. 


742. 


În dreptul penal din Antichitate era dominant un con- 
cept religios: acela al forţei expiatoriu a pedepsei. Pedeapsa 
purifică: în lumea modernă ea pângăreşte. Pedeapsa este o 
despăgubire: te eliberezi în sfârşit de ceea ce ai vrut să 
suferi atâta. Presupunând că se crede în această forță a 
pedepsei, în urma ei apar o despovărare şi un răsuflu de 
uşurare: ea se aseamănă realmente cu o nouă sănătate, cu 
o restabilire. Nu numai că te reîmpaci cu societatea, dar 

eşti iarăşi demn de stima proprie, — „pur“... Astăzi pedeapsa 
izolează chiar mai mult decât delictul; caracterul funest al 
delictului a crescut până-ntr-atât încât el a devenit incu- 
rabil. Din pedeapsă ieşi ca duşman al societății. De acum 
înainte există un duşman în plus. 

Ius talionis poate fi dictat de un spirit al răsplății (res- 
pectiv printr-un soi de moderare a instinctului de răzbunare); 
însă la Manu, de pildă, el este nevoia de a avea un echi- 
valent pentru a expia, pentru a putea fi iarăşi „liber“ din 
punct de vedere religios. 


743. 


Nedumerirea mea aproape radicală în cazul tuturor 
legislaţiilor penale mai recente este următoarea: dacă pe- 
depsele trebuie să producă o durere proporțională cu am- 
ploarea crimei, şi asta urmăriți cu toți de fapt!, ele ar trebui 
atribuite fiecărui criminal proporţional cu sensibilitatea sa 
față de durere — aceasta nu înseamnă oare că nu ar trebui 
să existe o determinare prealabilă a pedepsei pentru un 
delict, un cod penal? Însă, dat fiind faptul că nu ar fi 
prea lesne de stabilit, în cazul unui criminal, scala gra- 
duală a plăcerii şi a neplăcerii sale, ar trebui oare in praxi 
să renunțăm la actul punitiv? Ce pierdere! Nui aşa? Prin 
urmare — — 


744. 


Într-adevăr, filosofia dreptului! Acesta este o ştiinţă care, 
ca orice ştiinţă morală, nu este încă nici măcar în faşă! 

În continuare, de pildă, se nesocoteşte, chiar printre 
juriştii care se cred liberi, semnificația cea mai veche şi 
mai valoroasă a pedepsei — ba nici măcar nu este cunos- 
cută: şi atât timp cât ştiinţa dreptului nu este aşezată pe 
baze noi, respectiv întemeiată pe comparaţia istorică şi aceea 


416 Voința de putere 


a popoarelor, se va rămâne la polemica inutilă a abstracțiilor 
cu totul false ce se prezintă astăzi drept „filosofie a dreptu- 
lui“ şi care sunt deduse în totalitate pornind de la omul 
actual. Însă acest om actual este o împletitură atât de încâl- 
cită, chiar şi în privinţa evaluărilor sale juridice, încât el 
permite interpretările cele mai variate. 


745. 


Un chinez bătrân spunea că ar fi auzit că, atunci când 
imperiile urmează să dispară, ele ar avea numeroase legi. 


746. 


Schopenhauer doreşte ca ticăloșii să fie castrați, iar 
gâştele să fie închise în mănăstire: din ce punct de vedere 
ar putea fi asta dezirabil? Ticălosul are, în plus față de 
mulți oameni, însuşirea de a nu fi mediocru; iar prostul, 
față de noi, pe aceea că nu suferă la priveliştea mediocrității. 

Mai dezirabil ar fi ca prăpastia să devină şi mai mare, 
deci ca ticăloşia şi prostia să crească. În acest fel natura 
umană s-ar lărgi... Insă până la urmă tocmai acest lucru 
constituie însăşi necesitatea; el are loc şi nu aşteaptă ca noi 
să-l dorim sau nu. Prostia, ticăloşia cresc: asta face parte 
din „progres“. 


747. 


În societatea de astăzi întâlnim pretutindeni conside- 
rația, tactul şi menajamentul, admiraţia amabilă față de 
drepturile străine, chiar faţă de pretențiile străine; ba mai 
mult, domneşte aici o anumită apreciere instinctivă bi- 
nevoitoare a valorilor umane în genere, apreciere ce se 
remarcă prin încrederea şi creditul de orice fel; respectul 
față de oameni — şi anume câtuşi de puţin doar față de 
oamenii virtuoşi — este poate elementul care ne separă cel 

mai puternic de o valorizare creştină. Suntem destul de 
ironici atunci când mai auzim predicându-se morala; cel 
care predică morala scade în ochiu noştri și devine ca- 
raghios. 

Această atitudine liberală față de morală face parte 
din caracteristicile cele mai clare ale epocii noastre. Dacă 
întâlnim cazuri unde ea lipseşte în chip vădit, aceasta ne 
apare ca o boală (cazul Carlyle în Anglia, cazul Ibsen în 
Norvegia, cazul pesimismului schopenhaurian în întreaga 
Europă). Dacă ceva te împacă cu epoca noastră, aceasta 
este marele cuantum de imoralitate pe care ea şi-l permite, 
fără a gândi de aceea nimic rău despre sine. Dimpotrivă! 
Ce anume formează superioritatea culturii față de incul- 
tură? A Renașterii, de pildă, față de Evul Mediu? — Mereu 
un singur lucru: marele cuantum de imoralitate admisă. De 
aici rezultă cu necesitate drept ce anume trebuie să se 
prezinte privirii fanaticilor moralei orice culme a dezvoltării 
umane: drept non plus ultra al corupției (— să ne amintim 
de judecata lui Savonarola despre Florenţa, de judecata 
lui Platon cu privire la Atena lui Pericle, de judecata lui 
Luther cu privire la Roma, de judecata lui Rousseau cu 
privire la societatea lui Voltaire, de judecata germană con- 
tra lui Goethe). 


748. 


Un pic de aer proaspăt! Această stare absurdă a Eu- 
ropei nu mai trebuie să dureze prea mult! Există oare vreo 
idee în spatele acestui naționalism bovin? Ce rost mai are, 
acum când totul trimite spre interese mai largi şi comune, 
să ațâți aceste vanități de bădăran? Şi aceasta într-o stare 
în care dependența spirituală şi deznaționalizarea sar în 
ochi iar valoarea şi sensul autentice ale culturii actuale 
rezidă într-o contopire şi fecundare reciprocă!... Iar „noul 
Imperiu“ întemeiat în schimb pe ideile cele mai demoneti- 

Zate şi mai disprețuite: acelea ale egalităţii drepturilor şi a 
voturilor. 

Lupta pentru supremație într-o stare ce nu valorează 
NIMIC; acestă cultură a metropolelor, a ziarelor, a febrei şi 
a „zădărniciel“ —! 

Unificarea economică a Europei este iminentă şi de 
asemenea, ca reacție, partidul pacifist... 

Un partid al păcii, hpsit de sentimentalism, ce-şi in- 
terzice sieşi şi adepților săi războiul; ce interzice folosirea 
tribunalelor; ce stârneşte împotriva sa lupta, opoziţia, pri- 
goana: un partid al oprimațţilor, cel puțin pentru o vreme; 
curând marele partid. Ostil răzbunării şi sentimentelor de 
răzbunare. 

Un partid belicist, cu aceeaşi principialitate şi fermi- 
tate față de sine, procedând în direcție contrară —. 


749. 


Guvernanţii Europei ar trebui într-adevăr să reflecteze 
asupra faptului dacă pot renunţa la sprijinul nostru. Noi, 
imoraliştii, suntem astăzi unica putere ce nu are nevoie de 
aliați pentru a ajunge la victorie: astfel, noi suntem de 
departe cei mai puternici dintre cei puternici. Noi nu avem 
nevoie nici măcar de minciună: ce altă putere s-ar putea 
lipsi de ea? O mare tentație luptă pentru noi, poate cea mai 
mare din câte există: tentația adevărului... A „adevărului“? 
Cine-mi aşterne pe buze acest cuvânt? Eu însă mă vo! 
lepăda de el: nu am ce face cu măreţul cuvânt: el nu ne 
este necesar, căci vom obține puterea şi victoria chiar fără 
adevăr. Vraja ce triumfă pentru noi, ochiul lui Venus ce-i 
leagă şi orbește chiar pe duşmanii noştri este magia ex- 
tremului, tentața în care vibrează imposibilul: noi, imora- 
hştu, — noi suntem feribilii... 

750. 


Păturile conducătoare depravate au corupt imaginea 
suveranului. „Statul“ în calitate de exercitant al dreptății 
este o laşitate, pentru că lipseşte marea individualitate, 
aceea care poate sta ca măsură. Până la urmă incertitudinea 
devine atât de mare încât oamenii se prosternează inaintea 
oricărei forţe de voință ce porunceşte. 


751. 


„Voința de putere“ este atât de urâtă în epocile demo- 
cratice, încât întreaga lor psihologie pare orientată spre 
minimalizarea şi defăimarea ei. Tipul celui însetat de ono- 
ruri: asta ar fi Napoleon! Şi Cezar! Şi Alexandru! — Ca şi 
când nu tocmai ei au disprețuit cel mai mult onorurile! 

lar Helvetius ne povesteşte că aspiri la putere pentru a 
te putea bucura de cele ce stau la dispoziția potentatului: 
— el înțelege această aspirație spre putere ca voință de 
desfătare!, ca hedonism! 


752. 


În funcţie de felul în care simte un popor: dacă „dreptul, 
priceperea, harul etc. de a conduce aparțin celor puţini“ 
sau „celor mulţi“ — va exista un guvern oligarhic sau unul 
democratic. 

Regalitatea reprezintă credinţa într-Unul care este ab- 
solut superior, într-un conducător, mântuitor, semizeu. 

Aristocrația reprezintă credinţa într-o elită umană şi 
într-o castă superioară. 

Democrația reprezintă necredința în marii oameni şi 
în societatea bazată pe elite: „Fiecare este egal celuilalt“. 


„De fapt, noi toți suntem o gloată de brute egoiste“. 

753. 


Resping 1) socialismul, pentru că visează în mod cu 
totul naiv la „Bine, Adevăr, Frumos“ şi la „drepturi egale“ 
(— anarhismul vrea şi el, doar că într-o formă mai brutală, 
acelaşi ideal); 

2) parlamentalismul şi presa, pentru că ele sunt mijlo- 
ace prin care vita e slăvită. 


754. 


Inarmarea poporului — este până la urmă înarmarea 
gloatei. 


755. 


Cât de ridicoli îmi par socialişti cu optimismul lor 
prostesc legat de „omul bun“ care va apărea dintr-o dată 
atunci când „ordinea“ tradițională va fi desfiinţată şi toate 
„Impulsurile naturale“ vor fi slobode. 

Iar tabăra adversă este tot atât de ridicolă, pentru că nu 
admite legiferarea violenţei, asprimea şi egoismul oricărei 
forme de autoritate. „«Eu şi cei ca mine» trebuie să con- 
ducă şi să rămână în picioare: cel care strică este exclus 
sau nimicit“ — iată sentimentul fundamental al oricărei 
legislații antice. 

Urâm mai mult reprezentarea unei specii superioare 
de om decât pe monarhi. Antiaristocratic: aici ura față de 
monarhi este doar o mască — 


756. 


Cât de uşor trădează toate partidele! — ele dezvăluie 
ceva din caracterul conducătorilor lor, ceva ce aceştia as- 
cund cu mai multă îndemânare. 

757. 


Socialismul modern vrea să creeze o formă laică de 
lezuitism: fiecare un instrument absolut. Dar scopul, acel 
„pentru ce?“ nu a fost descoperit până acum. 


758. 


Sclavia in zilele noastre: o barbanie! Unde sunt aceia 
pentru care ei lucrează? Nu trebuie să ne aşteptăm întot- 
deauna la prezența simultană a celor două forțe comple- 
mentare. 

Folosul şi desfătarea sunt teorii ale sclavilor despre 
viaţă: „binecuvântarea muncii“ este o elogiere de sine a lor 
— incapacitatea pentru ofium. 


759. 


Nu există vreun drept la viață, nici la muncă, şi cu atât 
mai puţin la „fericire“: nu există vreo diferenţă între indi- 
vidul particular şi ultimul vierme. 


760. 


Despre mase trebuie să gândim cu tot atâta hpsă de 
scrupule ca şi natura: ele conservă specia. 


761. 


A privi suferința maselor cu o ironică mâhnire: vai, ele 
vor ceva ce ne stă în putere! 


762. 


Democrația europeană este o descătuşare minimă de 
forțe. Inainte de toate ea este o descătuşare a lenei, a 
epuizării, a slăbiciunii. 

763. 


Din viitorul muncitorului. Muncitorii ar urma să se 
deprindă a simţi ca şi soldații. Un onorar, un salariu nu 
însă o plată! 

Nici un raport între plată şi prestare! Ci a-l repartiza 
pe individ — pe fiecare după specializarea sa — astfel 
încât el să poată presta maximum a ceea ce necesită dome- 
niul său. 


764. 


Muncitorii vor trăi odată aşa cum trăieşte astăzi burghe- 
zia;, — însă deasupra lor, caracterizându-se prin simplitate, 
casta superioară: deci mai săracă şi mai modestă, totuşi în 
posesia puterii. 

Pentru oamenii inferiori sunt valabile evaluările con- 
trare; în ei trebuie sădite „virtuțile“. Poruncile absolute; 
tirani înfricoşători; a-l smulge din viaţa uşoară. Ceilalți pot 
să asculte: iar vanitatea lor pretinde ca ei să nu apară drept 
dependenți de marii oameni, ci de „principii “. 


765. 
„Eliberarea de orice vină“ 


Se vorbeşte despre „nedreptatea profundă“ a pactului 
social: ca şi când faptul că unul se naşte în împrejurări 
favorabile ar fi de la bun început o nedreptate; sau, mai 
mult, că unul se naşte cu anumite însuşiri, iar celălalt cu 
altele. Din partea celor mai sinceri dintre aceşti adversari 
al societății se decretează: „noi înşine, cu toate însuşirile 
noastre negative, morbide, criminale pe care, de altfel, le 
recunoaştem, suntem doar rezultatele unei oprimări secu- 
lare a celor slabi de către cei puternici“; ei atribuie respon- 
sabilitatea propriului caracter păturilor conducătoare. Şi se 


Principiul unei noi instituiri a valorilor 483 


amenință, se dă glas mâniei, se blestemă; de indignare se 
ajunge chiar virtuos —, nimeni nu vrea să fi devenit de- 
geaba un om rău, o canale. 

Acestă atitudine, o invenţie a ultimelor noastre dece- 
Ni, ÎŞI spune şi ea, după cum aud, pesimism şi anume 
pesimism al indignării. Aici se ridică pretenția de a judeca 
istoria, de a te desprinde de fatalitatea ei, de a găsi îndărătul 
ei o responsabilitate, vinovați. Căci de asta este vorba: 
avem nevoie de vinovați. Neîmpliniţii, toate soiurile de 
decadents, revoltându-se îşi ies din fire şi au nevoie de 
victime spre a nu-şi potoli setea de distrugere cu propriul 
lor sânge (- ceea ce, poate, ar fi mai rațional). Pentru 
aceasta ei au nevoie de aparenţa unei legitimări, cu alte 
cuvinte de o teorie prin care să poată pune în seama unui 
țap ispăşitor faptul existenței lor, al modului lor de a fi. 
Acest ţap ispăşitor poate fi Dumnezeu — Rusia nu duce 
lipsă de asemenea ateişti din resentiment —, sau ordinea 
socială, sau educaţia şi învățământul, sau evreii, sau spi- 
ritele nobile, sau, în genere, cei impliniți sub o formă ori 
alta. „Este o crimă să te naşti în condiţii favorabile: căci 
astfel 1-a dezmoştenit pe ceilalți, i-ai dat la o parte, i-ai 
condamnat la viciu, ba chiar la muncă... Cât de mizerabil 
sunt datorită acestui fapt! Însă Cineva trebuie să poată 
repara totul, câci altfel ar fi insuportabil! “... Pe scurt, 
pesimismul indignării inventează responsabilități pentru a-şi 
crea un sentiment plăcut — răzbunarea... „Mai dulce ca 
mierea“ o numea deja bătrânul Homer. — 


x 


Faptul că o asemenea teorie nu găseşte mai multă 
înțelegere, cu alte cuvinte mai mult dispreț, exprimă doza 
de creştinism ce se ascunde încă în sângele nostru, al tu- 
turor: astfel încât noi tolerăm anumite lucruri doar pentru 
că de departe au un oarecare iz creştin... Socialiştii ape- 

lează la instinctele creştine, ăsta este tertipul lor cel ma: 
subtil... Creştinismul ne-a obişnuit cu noţiunea de „suflet“ 
bazată pe superstiție, cu „sufletul nemuritor“, cu monada 
sufletească a cărei patrii este, de fapt, într-un cu totul alt 
loc şi care, doar trecător, într-o împrejurare sau alta, s-a 
prăbuşit în „mediul teluric“, s-a „incarnat“: însă, totuşi, 
fără ca astfel esenţa sa să fi fost atinsă, cu atât mai puţin 
afectată. Relaţiile sociale, cele de rudenie sau raporturile 
Istorice sunt pentru suflet doar nişte situații ocazionale, 
eventual nişte supărări: în orice caz el nu este produsul lor. 
Printr-o asemenea reprezentare individul dobândeşte un 
caracter transcendent; cu ajutorul ei, el îşi poate atribui o 
Importanță colosală. 

Într-adevăr, abia creştinismul l-a incitat pe individ să 
se pretindă judecător al tuturor lucrurilor, încât megaloma- 
nia 1-a devenit aproape o datorie: el trebuie să-şi revendice 
nişte drepturi eterne împotriva a tot ceea ce are un caracter 
temporal şi condiţionat! Ce stat! Ce societate! Ce legi 1s- 
torice! Ce fiziologie! Aici ne vorbeşte un dincolo al deve- 
nirii, ceva imuabil de-a lungul întregii istorii, aici ne vor- 
beşte ceva nemuritor, ceva divin: un suflet! 

O altă noţiune creştină, nu mai puțin năstruşnică, s-a 
infiltrat şi mai adânc în trupul modernităţii: noţiunea de- 
spre „egalitatea sufletelor înaintea lui Dumnezeu“. În 
această noţiune este dat prototipul tuturor teoriilor cu pri- 
vire la drepturile egale: mai întâi umanitatea a fost învățată 
să silabisească pe acorduri religioase principiul egalității, 
şi abia ulterior s-a scos din el o morală; ce ne mai mirăm 
că omul sfârşeşte prin a-l lua în serios, prin a-l lua în serios 
din punct de vedere practic! Adică politic, democratic, Şi 
din acela al sociahsmului şi al pesimismului indignat. 


x 

Pretutindeni unde au fost căutate responsabilități, in- 
stinctul răzbunării a fost cel care căuta. Acest instinct a 
ajuns de-a lungul mileniilor să pună până-ntr-atât stăpânire 
pe umanitate, încât întreaga metafizică, psihologia, reprezen- 
tarea istoriei, dar mai ales morala sunt roadele sale. Cât de 
adânc a pătruns omul prin gândire, atât de departe a intro- 
dus el bacilul răzbunării în lucruri. El l-a îmbolnăvit chiar 
pe Dumnezeu, şi întregii existențe i-a furat inocența: şi 
anume prin faptul că el a redus orice mod de a fi la voinţă, 
la intenţii, la acte de responsabilitate. Întreaga teorie pri- 
vind voinţa — acestă falsificare funestă din psihologia de 
până acum -— a fost inventată cu scopul de a pedepsi. Uti- 
litatea socială a pedepsei a fost aceea care i-a garantat 
acestui concept prestigiul, puterea adevărul. Autori acelei 
psihologii — ai psihologiei voinţei — trebuie căutați în pă- 
turile ce decideau asupra dreptului penal, în primul rând în 
pătura preoților aflați în fruntea celor mai vechi comunităţi; 
aceştia vroiau să-şi creeze dreptul de a se răzbuna, — ei 
vroiau să-l creeze lui Dumnezeu un drept de a a se răz- 
buna. În acest scop a fost omul gândit ca fiind „liber“; în 
acest scop trebuia gândită orice acţiune ca fiind voită, şi 
originea oricărei acţiuni ca aflându-se în conştiinţă. Însă, 
prin aceste enunţuri, vechea psihologie este respinsă. 

Astăzi, când Europa pare a se mişca în sens contrar, 
când noi, oameni ai Halkyonului, încercăm din răsputeri să 
retragem, să scoatem, să ştergem din lume noțiunile de 
vină şi de pedeapsă, când râvna noastră cea mai mare este 
aceea de a purifica psihologia, morala, istoria, natura, 
instituțiile şi sancţiunile sociale, de a-l purifica chiar pe 
Dumnezeu de această mizerie — în cine vom vedea noi 
antagoniştii noştri cei mai fireşti? Tocmai în acei apostoli 
al răzbunării ŞI ai resentimentului, în acei pesimişti ai in- 
dignării par excellence care îşi fac misiunea din a-şi ce- 
lebra murdăria sub numele de „indignare“... Noi, ceilalți, 

care încercăm să-l recâştigăm devenirii inocenţa, am dori 
să fim misionarii unei idei mai curate: aceea că nimeni nu 
I-a dat omului însuşirile sale, nici Dumnezeu, nici socie- 
tatea, nici părinţii sau strămoşii, nici el însuşi, — că nimeni 
nu este vinovat pentru el... Nu există o ființă care ar putea 
fi făcută răspunzătoare pentru că cineva se află aici, pentru 
că cineva este aşa şi aşa, pentru că cineva s-a născut în 
aceste împrejurări, în acest mediu. — Lipsa unei asemenea 
ființe este o mare consolare... Noi nu suntem rezultatul 
unei intenţii, al unei voințe, al unei dorinţe eterne: prin noi 
nu se încearcă a fi atins un „ideal de perfecţiune“, sau un 
„Ideal de fericire“ sau un „ideal de virtute“, — noi suntem 
tot atât de puţin greşeala lui Dumnezeu de care el însuşi ar 
trebui să se teamă (ideea cu care, se ştie, începe Vechiul 
Testament). Lipsesc orice loc, orice scop, orice sens, pe 
seama cărora să ne explcăm fiinţarea proprie, modul nos- 
tru propriu de a fi. Mai ales: nimeni nu ar putea s-o facă: 
întregul nu poate fi judecat, nu poate fi măsurat, comparat 
sau chiar negat! De ce nu? — Din cinci motive, toate ac- 
cesibile chiar inteligenţelor modeste: de exemplu, pentru 
că in afara intregului nu există nimic... ŞI, încă o dată, 
aceasta este o mare consolare, aici rezidă inocenţa întregii 
exIstenţe. 

2. Individul 


766. 


Eroare fundamentală: a face din turmă un ţel şi nu din 
indivizii particulari! Turma este un mijloc, nimic a/tceva! 
Dar acum se încearcă înțelegerea turmei drept individ şi 
atribuirea unui rang superior acesteia şi nu individului, — 
confuzie capitală! De asemenea, caracterizarea a ceea ce te 
înglobează turmei, a sentimentelor de solidaritate, ca fiind 
aspectul mai valoros al naturii noastre! 


767. 


Individul este ceva cu totul nou şi creator de nou, ceva 
absolut, toate acțiunile îi revin exclusiv. 

Individul îşi scoate în cele din urmă din sine însuşi 
valorile acțiunilor sale: pentru că el trebuie să-şi inter- 
preteze în mod cu totul individual şi cuvintele tradiției. 
Cel puţin interpretarea formulei este personală, chiar dacă 
el nu creează o nouă formulă; ca interpret, el este totuşi 
creator. 


768. 


„Eul“ subjugă şi ucide; el acţionează ca o celulă or- 
panică: pradă şi tiranizează. El vrea să se regenereze — 
graviditate. El vrea să-şi nască zeul propriu şi să-i pună la 
picioare întreaga umanitate. 


769. 


Tot ce-i viu îşi exercită forţa cât mai departe posibil în 
jurul său şi îl supune pe cel mai slab: de aceea bucuria el 
ŞI-o găseşte în sine. ,„,Umanizareu “* progresivă în această 

tendință constă în faptul că dificultatea integrării reale a 
celuilalt sporeşte sentimentul posesiei: aşa după cum leza- 
rea brutală indică, e drept, puterea pe care o avem asupra 
lui, dar îi înstrăinează deopotrivă şi mai mult voinţa de 
noi — făcându-l, prin urmare, mai greu de supus. 


770. 


Gradul de împotrivire ce trebuie depăşit permanent 
pentru a rămâne in vârf reprezintă măsura libertății atât 
pentru indivizi, cât şi pentru societăți: respectiv libertatea 
înţeleasă ca putere pozitivă, ca voință de putere. Forma 
supremă a libertății individuale, a suveranităţii, ar creşte, 
prin urmare, foarte probabil la o minimă depărtare de opusul 
e1, acolo unde pericolul sclaviei, ca sute de săbu ale lui 
Damocles, ameninţă existenţa. Căutați în istorie: vremurile 
în care „individul“ se ridică până la maturitatea acelei 
împliniri, adică până la libertate, în care atinge tipul clasic 
al omului suveran: 0, nu! ele nu au fost niciodată vremuri 
umane! 

N-ai voie să alegi: fie deasupra — sau în glod, ca vier- 
mele, batjocorit, stârpit, călcat în picioare. Trebuie să ai 
împotriva ta tirani, pentru a deveni tiran tu însuţi, adică 
liber. Este un mare avantaj când peste tine stau atârnate 
sute de săbii ale lui Damocles: ele te-nvață dansul şi îţi 
conferă „libertatea mişcării. 


771. 


Omul, mai mult ca orice alt animal, are la origine o 
natură a/truistă: — de aici îndelungata sa dezvoltare (copil) 
şi împlinirea lui superioară, de aici, de asemenea, şi forma 
extraordinară, ultimă de egoism. — Animalele de pradă sunt 
mult mai individuale. 

7.72. 


Despre critica „egocentrismului“. — Naivitatea involun- 
tară a lui La Rochefoucauld care crede că spune lucruri 
îndrăznețe, lipsite de prejudecăţi, paradoxale — pe atunci 
„adevărul“ în sfera psihologicului era ceva ce dorea să 
surprindă. — Exemplu: „/es grandes âmes ne sont pas celles 
qui ont moins de passions et plus de vertus que les âmes 
communes, mais seulement celles qui ont de plus grands 
desseins “. — Fireşte: John Stuart Mill (care-l numeşte pe 
Chamfort un La Rochefoucauld mai e/evat şi mai filosofic 
al secolului XVIII —) vede în el doar pe observatorul cel 
mai perspicace a tot ceea ce în pieptul uman se reduce la 
„egocentrismul comun“ şi adaugă: „un spirit elevat nu va 
accepta să-şi impună necesitatea unei observaţii perma- 
nente a vulgarității şi a josniciei, decât eventual pentru a 
arăta împotriva căror influenţe dăunătoare se pot afirma 
victorios judecata superioară şi noblețea caracterului.“ 


773. 
Morfologia sentimentelor egotiste 


Primul punct de vedere: în ce măsură sentimentele de 
solidaritate şi de ataşament faţă de comunitate constituie 
treapta inferioară prealabilă într-o perioadă în care conştiinţa 
propriei personalități, inițiativa valorizării sunt încă im- 
posibile pentru individ. 

Al doilea punct de vedere: în ce măsură apogeul mân- 
driei colective, patosul distanţei propriu clanului, sentimen- 
tul diferenţei, repulsia față de mediere, de egalitate a drep- 
turilor, de conciliere sunt o şcoală a conștiinței de sine 
individividuale: mai ales dacă ea îl constrânge pe individ 
să reprezinte sentimentul de mândrie al întregului: — el 
trebuie să vorbească şi să acționeze cu un respect extrem 
față de sine, întrucât el este exponentul comunității în 

persoană. De asemenea: dacă individul se simte instrument 
şi purtător de cuvânt al divinității. 

Al treilea punct de vedere: în ce măsură aceste forme 
de depersonalizare conferă efectiv persoanei o însemnătate 
extraordinară: întrucât forțe superioare se folosesc de ea: 
teama religioasă faţă de sine, stare a profetului, a poetului. 

Al patrulea punct de vedere: în ce măsură responsabi- 
litatea față de întreg inculcă şi ingăduie individului o pri- 
vire cuprinzătoare, o asprime şi un caracter teribil, lucidi- 
tate şi răceală, o măreție a atitudinii şi a gesturilor pe care 
el nu şi le-ar permite pentru sine însuşi. 

In Summa: sentimentele de mândrie colectivă constitu- 
le propedeutica suveranității personale. Pătura aristocra- 
tică este cea care păstrează tradiția acestui exercițiu. 


774. 


Formele mascate ale voinţei de putere: 

1) Nevoia de libertate, de autonomie, cât şi de echili- 
bru, de pace, de coordonare. De asemenea, ermitul, 
„libertatea spirituală“. In forma maxim inferioară: 
voinţa, în genere, de a fi aici, „instinctul de auto- 
conservare“. 

2) Înregimentarea, pentru a satisface, într-un întreg mai 
cuprinzător, voinţa acestuia de putere: supunerea, 
faptul de a te face indispensabil, de a te face util 
celui care deține forța; iubirea ca tertip spre a ajunge 
la inima celui mai puternic — pentru a pune stăpânire 
pe el. 

3) Sentimentul datoriei, conştiinţa, mângâierea ima- 
ginară de a aparține unui rang superior celor care 
dețin efectiv puterea; recunoaşterea unei ierarhii ce 
ingăduie judecarea chiar şi a celor mai puternici; 
autocondamnarea; inventarea unor noi table de 
valori (evreii: exemplu clasic). 

775. 


Lauda şi recunoştinţa ca voință de putere. — Lauda şi 
recunoştinţa pentru recoltă, vreme bună, victorie, cununie, 
pace: — sărbătorile, toate, au nevoie de un subiect faţă de 
care să se descarce sentimentul. Vrem ca orice bine carei 
se întâmplă cuiva să-i fie, de fapt, făcut: vrem autorul. La 
fel şi în cazul unei opere de artă: nu ne mulţumim doar cu 
ea: lăudăm autorul. — Ce înseamnă deci a lăuda? Un fel de 
compensare faţă de binefacerile ce ni s-au făcut, o returnare, 
o manifestare a puterii noastre, — căci cel care laudă aprobă, 
discerne, estimează, judecă, el îşi acordă dreptul de a putea 
confirma, de a putea împărți onoruri. Sentimentul acut de 
fericire şi de vitalitate este deopotrivă un sentiment acut de 
putere: datorită lui laudă omul (datorită lui inventează şi 
caută el un autor un „subiect —). Recunoştința ca răz- 
bunare pozitivă; impusă cel mai sever şi exprimată acolo 
unde egalitatea şi mândria trebuie menținute simultan, unde 
răzbunarea nu are oprelşti. 


776. 
Despre ,„machiavelismul“ puterii 


Voința de putere apare 

a) ca voinţă de „libertate “ la cei oprimațţi, la sclavu de 
tot soiul: țelul pare a fi doar eliberarea (din punct de ve- 
dere moral-religios: „responsabil doar față de propria con- 
ştiinţă“; „libertate evanghelică“ etc.); 

b) ca voinţă de supremație în cazul unei clase destul 
de puternice şi care aspiră la putere; chiar dacă la început 
zadarnic, apoi limitându-se la voinţa de „dreptate“, adică 
de drepturi egale cu ale clasei dominante; 

c) în cazul celor mai puternici, mai bogați, mai au- 
tonomi, mai curajoşi ca „iubire de umanitate“, de „popor“, 
de evanghelie, de adevăr, de Dumnezeu; ca milă; „sacri- 

ficiu de sine“ etc.: ca o copleşire, o contaminare, o subju- 
oare, ca o identificare cu un mare cuantum de putere pe 
care o poți orienta: eroul, profetul, cezarul, mântuitorul, 
păstorul; (— şi iubirea sexuală se-nscrie aici: ea vrea să 
covârşească, să pună stăpânire şi apare ca dăruire de sine. 
De fapt, e vorba despre iubirea față de „instrumentul“ 
propriu, față de „calul“ propriu — despre convingerea că îţi 
aparține asta şi asta ca unuia care este în stare să aibă 
folos de pe urma lor). 
„Libertate ”, „dreptate“ şi „iubire“!!! — 


777. 


Iubire. — Recunoaşteţi: această iubire, această compa- 
siune a femeilor — există ceva mai egoist?... lar atunci 
când se sacrifică, când îşi sacrifică cinstea şi renumele, cui 
se sacrifică ele? Bărbatului? Sau mai degrabă unor dorinţe 
nestăpânite? — Sunt aceleaşi dorinţe egoiste, chiar dacă îi 
alină pe ceilalți şi-i umplu de recunoștință... 

În ce măsură poate sfinți totul o asemenea hipertrofiere 
a unei valorizăni!! 


778. 


„Simţuri “, „pasiuni“. — “Teama față de simţuri, de 
dorinţe, de pasiuni, atunci când ajunge să le recuze, este 
deja un simptom al slăbiciunii: mijloacele extreme carac- 
terizează întotdeauna stările anormale. Ceea ce lipseşte aici, 
respectiv este disipat, este forța de inhibare a unui impuls; 
când instinctul te obligă să cedezi, adică să reacționezi, e 
mai bine să nu-i dai prilejul (să eviți „ispitele“). 

Un „stimul al simţurilor“ constituie o ispită doar pen- 
tru funțele al căror sistem este labil şi uşor de influenţat: 
în cazurile opuse, caracterizate printr-o mai mare inerție şi 
rigiditate ale sistemului, sunt necesari stimuli puternici 
pentru a activa funcțiile. 

Desfrâul ne revoltă doar în cazul celui care nu are nici 
un drept la el; şi aproape toate pasiunile au un prost re- 
nume datorită celor care nu sunt suficient de puternici pentru 
a le orienta in folosul lor — . 

Trebuie să admitem că împotriva pasiunilor pot fi aduse 
aceleaşi obiecții ca şi împotriva bolii: cu toate acestea, noi 
nu am putea să ne sustragem bolu şi cu atât mai puțin 
pasiunilor. Avem nevoie de anormal, prin aceste maladii 
rebele dăm vieți un choc extraordinar. 

Concret se pot distinge: 

1) pasiunea dominantă ce aduce cu sine forma supremă 
de sănătate în genere: aici se realizează cel mai bine coor- 
donarea sistemelor interne cu activitatea lor având o finali- 
tate comună, — însă aceasta este aproape definiţia sănătății! 

2) antagonismul pasiunilor, dualitatea, triplicitatea, 
multiplicitatea „sufletelor într-un singur piept“: foarte ne- 
sănătos, ruină interioară, anulându-se reciproc, trădând şi 
amplificând o dezbinare şi o anarhie internă —: doar dacă 
una dintre pasiuni nu preia în cele din urmă controlul. 
Revenirea sănătăţii — 

3) coexistența, fără a fi un antagonism sau o conlu- 
crare: adesea periodică şi apoi, de îndată ce s-a găsit o 
ordine, chiar sănătoasă. Oamenii cei mai interesanţi, ca- 
meleonii, fac parte din această clasă; ei nu se află în 
contradicție cu sine, sunt fericiţi şi siguri, dar nu au evolu- 
ție, — stările lor coexistă, chiar dacă sunt şapte laolaltă. Ei 
se schimbă, nu devin. 


779. 


Cantitatea aferentă țelului sub aspectul acţiunii ei asu- 
pra opticii evaluării: marele criminal şi cel mărunt. Canti- 
tatea de fel în ceea ce vei decide, chiar pentru subiectul 
voinţei, dacă el va manifesta respect față de sine ori se va 
simţi descurajat şi mizerabil. — 

În continuare, gradul de spiritualitate a mijloacelor sub 
aspectul acţiunii ei asupra opticii evaluării. Ce diferit arată 
un înnoitor al filosofiei, un spirit aventuros şi radical față 
de un barbar şi aventurier! — Aerul unui „„dezinteresat“. 

În sfârşit, atitudinea şi manierele nobile, vitejia, încre- 
derea în sine — cum schimbă ele evaluarea a ceea ce se 
obține în acest mod! 


x 


Despre optica evaluării: 
Influenţa cantității (mare, mică) aferente scopului. 
Influenţa spiritualității în folosirea mijloacelor 
Influența manierelor în acțiune. 
Influenţa succesului ori a eşecului. 
Influenţa forțelor ostile şi a valorii lor. 
Influența a ceea ce este permis şi a ceea ce este 

interzis. 


780. 


Stratagemele pentru a înlesni acțiuni, măsuri, afecte, 
care, considerate individual, nu mai sunt „admise“ — şi 
nici de „bun-gust“: 

arta „ni-i face atractivi“ pe cei care ne ajută să pătrun- 
dem în astfel de lumi „uitate“; 

istoricul ne prezintă natura dreptului şi a rațiunii lor; 
călătoriile; exotismul; psihologia; cod penal; ospiciu; cri- 
minali; sociologie; 

„caracterul impersonal" (astfel încât noi ca medii ale 
unei entități colective ne permitem aceste afecte şi ac- 
iuni — consilii de judecători, curte de juraţi, cetățean, soldat, 
ministru, prinţ, societate, „critic““) ne creează sentimentul 
Că am face un sacrificiu... 

781. 


Preocuparea legată de sine şi de „mântuirea veşnică“ 
nu este expresia unei firi bogate şi autonome: căci aceasta 
îl cercetează pe diavol cu privire la mântuirea proprie — ea 
nu are un asemenea interes pentru fericire, oricum ar arăta 
fericirea, ea este forță, faptă, ardoare, — ea îşi pune pecetea 
pe lucruri, le ia în stăpânire. Creştinismul este o ipohon- 
drie romantică a celor care nu stau pe picioare proprii. 

Pretutindeni unde apare în prim-plan perspectiva he- 
donistă, putem deduce prezența suferinţei şi a unei anu- 
mite degenerări. 


782. 


„Autonomia crescândă a individului“: despre asta 
vorbesc aceşti filosofi parizieni ca Fouillee: ei ar trebui 
totuşi să vadă mai întâi ce race moutonniere sunt €i înşişi. 
Deschideţi odată ochii, domnilor sociologi ai viitorului! 
Individul a devenit puternic în condiţii opuse: voi descrieţi 
slăbirea extremă şi degenerarea omului, voi le vreți şi aveţi 
nevoie în acest scop de întregul arsenal de minciuni al 
vechiului ideal! Voi sunteți dintre aceia care îşi privesc 
dorințele gregare drept ideal! 

Absența deplină a onestității psihologice! 


783. 


Opoziția aparentă a celor două trăsături ce-i caracte- 
rizează pe europenii moderni: caracterul individualist şi 
revendicarea drepturilor egale: în sfârşit, înţeleg. Cu alte 
cuvinte, individul constituie o vanitate extrem de vulnera- 
bilă: — aceasta pretinde, înțelegând cât de uşor suferă, ca 
toți ceilalți să aibă un statut egal, să trăiască numai inter 
pares. Astfel se conturează o rasă socială în care, într-adevăr, 
talentele şi forţele nu sunt prea mult diferențiate. Mândra, 

căreia îi place singurătatea lhpsită de adulatori, rămâne 
complet neînţeleasă; „marile“ succese există doar prin mase, 
ba nici măcar nu se mai pricepe că un succes de masă este 
de fapt întotdeauna un succes minor: căci pulchrum est 
paucorum hominum. 

Orice morală ignoră „ierarhia“ dintre oameni: maeștrii 
jurisprudenţei ignoră conştiinţa comunitară. Principiul in- 
dividualist respinge individualitățile excepționale şi pre- 
tinde, într-un mediu relativ omogen, gustul cel mai rafinat 
şi ochirea cea mai grabnică a unui talent; iar pentru că 
fiecare are un talent în astfel de culturi târzii şi civilizate — 
prin urmare, are dreptul să-şi aştepte partea sa de glorie — 
asistăm astăzi, mai mult ca niciodată, la o efervescenţă a 
meritelor minore; asta conferă epocii un aer de nemă- 
ginită echitate. Inechitatea ei rezidă, chiar în arte, în furia 
nu împotriva tiranilor şi a demagogilor, ci a oamenilor 
superiori care dispreţuiesc lauda celor mulți. Revendicarea 
drepturilor egale (de pildă, să poți da sentințe legate de 
Oricine şi orice) este anti-aristocratică. 

Tot atât de străine îi sunt epocii individul evanescent, 
pierderea într-un tip major, refuzul de a fi o persoană: 
calități ce caracterizau odinioară profilul şi ardoarea a 
numeroşi oameni de seamă (printre aceştia, poeţii cei mai 
mari), sau „ființa cetății“ din vechea Eladă; iezuitism, corp 
prusac de ofiţeri şi modestie de scrib, ori a fi discipol şi 
continuator al marilor maeştri: dar toate acestea necesită 
absenţa vociferării sociale şi a vanității meschine. 


784. 


Individualismul este o formă sărăcăcioasă şi încă 
inconștientă a „voinţei de putere“; aici individul pare a se 
mulţumi cu eliberarea de sub tutela societăţii (fie cea a 
statului, fie cea a bisericii). El nu se opune ca persoană, 

ci doar ca individ; el îi reprezintă pe toți indivizii împo- 
triva totalității, cu alte cuvinte el se pune pe sine ca ega/ 
oricărui alt individ; ceea ce el cucereşte, nu cucereşte pentru 
sine ca persoană, ci ca reprezentant al indivizilor împotriva 
totalității. 

Socialismul este numai un mijloc de agitație al indi- 
vidualismului: el înţelege că, pentru a obţine ceva, trebuie 
să te organizezi într-o acţiune globală, să devii o „putere“. 
Însă ceea ce el urmăreşte nu este societatea ca scop al 
individului, ci societatea ca mijloc de actualizare a numeroşi 
indivizi: — ăsta este instinctul socialştilor în privinţa căruia 
ei se înşeală adesea (— lăsând la o parte faptul că ei, pentru 
a se impune, trebuie să înşele adesea). Predica moralei 
altruiste în slujba egoismului individual: una dintre falsi- 
tățile obişnuite ale secolului nouăsprezece. 

Anarhismul, la rândul său, este numai un mijloc de 
agitație al socialismului: prin el acesta trezeşte frica, prin 
frică începe să fascineze şi să terorizeze: dar mai ales — el 
îi atrage de partea sa, chiar în chestiunile cele mai spiri- 
tuale, pe cei neînfricați, gata să rişte. 

Cu toate acestea: individualismul este treapta total 
elementară a voinţei de putere. 


x 


Dacă ai atins o anumită autonomie, vrei mai mult: iese 
la iveală selecția după gradul de forță; individul nu se mai 
vede pe sine doar ca fiind egal, ci își caută de-acum ega- 
lul — el se detaşează de ceilalți. Individualismul este urmat 
de formarea membrelor şi a organelor. tendinţele înrudite 
asociindu-se şi manifestându-se ca putere: între aceşti cen- 
tri de putere fricțiune, conflict, cunoaştere reciprocă a 
forțelor, pact, apropiere, stabilire a schimbului de activităţi. 
În cele din urmă: o ierarhie. 

Recapitulare: 
]. Indivizii se eliberează; 
2. Ei intră în luptă, ajung la un acord cu privire la 
„egalitatea drepturilor“ (— „dreptatea“ ca ţel —); 

3. Odată atins acest nivel, inegalitățile efective de forță 
îşi amplifică efectul (întrucât în ansamblu domneşte 
pacea iar numeroase cuante reduse de forță repre- 
zintă deja diferenţe ce anterior erau aproape nule). 
Acum indivizii se organizează în grupuri; grupu- 
rile tind spre privilegii şi supremație. Lupta reîn- 
cepe într-o formă mai blândă. 

Vrei libertate atât timp cât nu deții puterea. Când o 
deții, vrei supremație; dacă nu poţi cuceri supremaţia 
(fund încă prea slab pentru ea), vrei „dreptate“, adică pu- 
tere egală. 


785. 


Li 


Rectificarea conceptului de „egoism“. — Dacă s-a 
înţeles în ce măsură „individul“ este o eroare — fiecare 
individ fund intregul proces în linie dreaptă (nu doar 
„moştenit“, ci el însuşi) —, individul capătă o semnificație 
extraordinară. Instinctul se exprimă în el cu totul corect. 
Acolo unde acest instinct cedează — unde individul îşi caută 
o valoare abia în serviciul altora, poţi conchide cu certitu- 
dine asupra prezenţei epuizării şi a degenerării. Altruismul 
caracterului, principial şi fără tartuferie, este un instinct de 
a-ți procura cel puţin o valoare secundă în slujba altor 
egoisme. Însă de cele mai multe ori el este doar aparent, 
un ocol pentru conservarea propriului sentiment al vieţii, u 
sentimentului valorii. 

786. 
IStoria inoculării şi a depăşirii moralei. 


Principiul intii: Nu există acţiuni morale: ele sunt în 
întregime imaginate. Nu numai că ele nu pot fi demon- 
strate (ceea ce, de pildă, a admis Kant, şi creştinismul de 
asemenea), — dar ele nici măcar nu sunt posibile. S-a in- 
ventat un opus al forțelor motrice printr-o confuzie psiho- 
logică, creându-se iluzia că astfel este desemnată o altă 
specie a acestora; s-a imaginat un primum mobile ce nu 
există. După evaluarea ce a statornicit în genere opoziția 
„moral“ şi „imoral“, trebuie să spunem acum: există doar 
intenţii şi acțiuni imorale. 

Principiul al doilea : Întreagă această distincţie între 
„moral“ şi „imoral“ se-ntemeiază pe faptul că atât acțiunile 
morale, cât şi cele imorale ar fi acte ale spontaneității 
libere — pe scurt, că ar exista o asemenea spontaneitate, 
sau altfel spus: că aprecierea morală s-ar raporta doar la un 
singur gen de intenţii şi acţiuni, cele libere. Dar acest în- 
treg gen de intenții şi acțiuni este pur imaginar: lumea 
căreia 1 se aplică criteriul moral nu există: — nu există nici 
acțiuni morale, nici acțiuni imorale. 


Xe 


Eroarea psihologică datorită căreia a apărut conceptul 
opoziţiei dintre „moral“ şi „imoral“ este: „altruist“, „nee- 
goist“, „plin de abnegație“. — Toate ireale, fictive. 

Dogmatism eronat în privinţa „ego“-ului: acesta gân- 
dit ca atom, într-o falsă opoziţie cu „non-Eul'“: de aseme- 
nea, desprins de devenire, ca o funţare imuabilă. Fa/sa 
substanțializare a Eului; aceasta (întemeiată pe credinţa în 
nemurirea individuală), datorită presiunii educației moral- 
religioase, ridicată la rang de crez. După această separare 
artificială a egoului şi după ce el a fost declarat în-şi- 

pentru-sine, ne-am trezit cu o opoziție valorică ce părea 
irefutabilă: Ego-ul individual şi Non-Eul nemărginit. Părea 
evident că valoarea ego-ului individual nu putea să con- 
siste decât în raportarea sa la imensitatea Non-Eului, res- 
pectiv în subordonarea lui faţă de acesta, ego-ul urmând să 
existe pentru non-Eu. — Aici determinante au fost instinc- 
tele gregare: nimic nu se opune atât de mult acestor in- 
stincte ca suveranitatea individului. Admiţând însă că ego-ul 
este conceput ca un în-şi-pentru-sine, valoarea lui trebuie 
să rezide în negarea de sine. 

Prin urmare: 1) falsa ipostaziere a „individului“ ca 
atom, 

2) aprecierea turmei ce înfierează faptul de a vrea să 
rămâi atom şi îl percepe ca fiind ostil; 

3) drept consecință: depăşirea individului prin depla- 
sarea țelurilor sale; 

4) acum păreau să existe acțiuni ce evidențiau nega- 
rea de sine: în jurul lor a fost plăsmuită o întreagă sferă de 
Opoziţii; 

5) s-a ridicat întrebarea: care sunt acțiunile în care 
omul se aprobă pe sine cel mai deplin? In jurul acestora 
(sexualitate, lăcomie, sete de putere, cruzime etc.) au fost 
îngrămădite anatema, ura, disprețul: se credea că există 
impulsuri neegoiste, toate cele egoiste au fost respinse, au 
fost reclamate impulsurile neegoiste; 

6) rezultatul: ce s-a făcut? Impulsurile cele mai puter- 
nice, cele mai naturale, ba chiar singurele impulsuni reale 
au fost proscrise, — de acum înainte, pentru ca o acțiune să 
fie demnă de laudă, trebuia să conteşti prezenţa în ea a 
unor asemenea impulsuri: — imensa falsificare in psycho- 
logicis. Chiar orice formă de „mulţumire de sine“ nu poate 
să devină posibilă decât prin faptul că omul se înțelege pe 
sine eronat sub specie boni modelându-se ca atare. Invers: 
acea categorie ce îşi găsea folosul în a-i lua omului mul- 

țumirea de sine (reprezentanţii instinctului de turmă, de 
pildă preoțu si filosofii) şi-a rafinat şi şi-a ascuțit simţul 
psihologic pentru a arăta cum pretutindeni domneşte totuşi 
egoismul. Concluzia creştină: „Jotul este păcat: chiar şi 
virtuțile noastre. Caracterul absolut condamnabil al omu- 
lui. Acțiunea dezinteresată nu este posibilă“. Păcatul stră- 
moşesc. Pe scurt: după ce omul a făcut din instinctul său 
un opus al unei lumi imaginare a Binelui, el a sfârşit prin 
a se disprețui pe sine ca incapabil să realizeze acțiuni 
„bune“. 

N.B. Creştinismul reprezintă astfel un progres în 
privinţa ascuțirii pătrunderii psihologice: La Rochefou- 
cauld şi Pascal. EI a înțeles.identitatea esențială a acţiu- 
nilor umane şi identitatea lor valorică în genere (-— toate 
imorale). 


x 


Acum s-a luat în serios formarea unor oameni în care 
egoismul a fost eradicat: — preoții, sfinţii. Şi chiar dacă 
mai persista îndoiala privind posibilitatea de a deveni „per- 
fect““, nimeni nu se îndoia că ştie ce înseamnă a fi perfect. 

Fireşte, a trebuit să rezulte o psihologie pur fantas- 
magorică a sfântului, a preotului, a „omului bun“. Mo- 
tivele reale ale acțiunii au fost declarate ca rele: pentru a 
mai putea acționa în genere, pentru a mai putea prescrie 
acțiuni, trebuiau descrise drept posibile şi, de asemenea, 
sfinţite acţiuni ce nu sunt posibile. De-acum, se venerează 
şi se idealizează cu aceeaşi falsitate cu care anterior s-a 
defăimat. 

Furia împotriva instinctelor vieții ca „sfântă“, venera- 
bilă. Castitatea absolută, supunerea absolută, sărăcia abso- 
lută: idea! preoţesc. Pomana, mila, abnegația, contestarea 
frumosului, a rațiunii, a sensibilităţii, a privi cu ochi răi 
toate caltățile puternice pe care le ai: idea! /aic. 

x 


Se progresează: instinctele defăimate încearcă să devină 
legitime (de pildă Reforma lui Luther: forma cea mai tri- 
vială a ipocriziei morale sub masca „libertății evanghe- 
lice““), — ele sunt rebotezate cu nume solemne; 

instinctele defăimate încearcă să se dovedească ne- 
cesare pentru ca acelea virtuoase să fie posibile în general; 
se face o obligație din vivre pour vivre pour autrui: egois- 
mul ca mijloc în vederea scopului; 

se merge mai departe, se încearcă acordarea unui 
drept la existenţă atât pornirilor egoiste, cât şi celor al- 
truiste: egalitatea drepturilor pentru unele, ca şi pentru ce- 
lelalte (din perspectiva folosului lor); 

se merge mai departe, se caută o utilitate superioară 
în preferarea punctului de vedere egoist faţă de cel altruist: 
mai util în raport cu fericirea majorității sau cu propăşirea 
umanității etc. Prin urmare: o pondere mai mare a drep- 
turilor egoismului, însă sub un aspect extrem de altruist 
(„folosul global al umanităţii“); 

se încearcă punerea de acord a modului de acțiune 
altruist cu condiţia naturală, se caută altruismul pe tărâmul 
vieţii; se încearcă explicarea egoismului şi a altruismului 
ca fiind la fel de ancorate în esenţa vieții şi a naturii; 

se visează la dispariția opoziției într-un anumit viitor 
când, datorită adaptării continue, egoismul va fi identic cu 
altruismul; 

în sfârşit, se înţelege că acţiunile altruiste sunt doar 
o specie a celor egoiste, — şi că gradul în care iubeşti, în 
care te risipeşti este o dovadă pentru gradul unei puteri 
individuale şi al unei personalități. Pe scurt, se înţelege că, 
făcându-l pe om mai rău, îl faci mai bun, — şi că una nu 
este posibilă fără cealaltă... Astfel se ridică vălul ce aco- 
perea falsificarea extraordinară proprie psihologiei omu- 
lui de până acum. 

X 


Concluzii: există doar intenţii şi acţiuni imorale; — în 
cazul celor aşa-zis morale trebuie, prin urmare, să se demon- 
streze că ele sunt imoralități. Deducerea tuturor afectelor 
dintr-o unică Voinţă de putere: identice ca esență. Con- 
ceptul de viaţă: — prin opoziția aparentă (dintre „bine şi 
rău“) se exprimă gradele de putere a instinctelor, ierarhia 
temporară în cadrul căreia anumite instincte sunt ținute în 
frâu ori sunt exploatate. — Justificarea moralei: din per- 
spectivă economică etc. 


x 


Împotriva celei de-a doua aserțiuni: determinismul: 
încercarea de a salva lumea morală prin transferarea ei în 
necunoscut. Determinismul este doar un modus ce ne per- 
mite să ne escamotăm evaluările, după ce ele nu-şi mai 
găsesc locul în lumea gândită în manieră mecanicistă. De 
aceea determinismul trebuie atacat şi subminut: de aseme- 
nea, trebuie contestat dreptul de a distinge între o lume în 
sine şi una fenomenală. 


787. 


Necesitatea absolută a eliberării totale de scopuri: altfel 
nici măcar nu vom putea încerca să ne sacrificăm şi să 
mergem mai departe! Abia inocența devenirii ne dă curajul 
maxim Şi libertatea maximă! 


788. 


A reda celui rău conştiinţa împăcată — asta să fi fost 
strădania mea involuntară? şi anume celui rău în măsura în 
care el este omul puternic? (Felul în care-i judecă Dos- 
toievski pe criminalii din temniță poate fi citat aic1.) 

789. 


Noua noastră „libertate“ — Ce sentiment al libertăți să 
simți, aşa cum simţim noi, spiritele elhberate, că nu mai 
eşti prins într-un sistem de „scopuri“! De asemenea, că 
noțiunile de „răsplată“ şi „pedeapsă“ nu fac parte din esenţa 
existenței! De asemenea, că acţiunea bună şi cea crimi- 
nală nu trebuie caracterizate în sine, ci binele şi răul îşi 
capătă numele doar din perspectiva tendinţelor de conser- 
vare ale anumitor forme ale comunităţii umane! De aseme- 
nea, că sentințele noastre privind plăcerea şi durerea nu au 
o semnificaţie cosmică şi cu atât mai puţin una metafizică 
(— acel pesimism, pesimismul domnului von Hartmann, 
care se crede în stare să cântărească plăcerea şi neplăcerea 
existenței însăşi, cu închiderea sa voluntară în închisoarea 
şi orizontul precoperniciene, ar fi ceva retrograd şi recurent, 
dacă este şi altceva decât o glumă proastă a unui berlinez). 


790. 


Dacă îţi este clar „de ce?“-ul propriei vieți, cum?-ul 
acesteia nu-ţi creează probleme. Este deja un semn că 
lipseşte credinţa în „De ce?“ în scop şi în sens, un semn 
al lipsei de voinţă atunci când în prim-plan apare valoarea 
plăcerii şi a neplăcerii, iar teoriile hedonist-pesimiste gă- 
sesc ascultare; şi renunțarea, resemnarea, virtutea, „obiec- 
tivitatea“ por fi deja cel puţin semne că în lucrul esențial 
încep să apară carențe. 


791. 


Până acum nu a existat o cultură germană. Împotriva 
acestei afirmaţii nu se poate aduce obiecția că în Germania 
au existat mari singuratici (— Goethe, de pildă): căci aceştia 
aveau propria cultură. Însă tocmai în jurul lor, ca în jurul 

unei stânci răzlețe, puternice şi semeţe s-a desfăşurat mereu 
restul identității germane, ca un opus al lor, respectiv ca 
un sol moale, mlăştinos nesigur pe care fiecare pas al 
străinătății făcea „impresie“ şi crea „forme“: formaţia ger- 
mană a fost un lucru fără caracter propriu, de o maleabi- 
litate aproape nelimitată. 


792. 


Germania, atât de bogată în savanți pricepuţi şi bine 
instruiți, duce lipsă de atâta timp de suflete mari, de spirite 
puternice, încât pare să fi uitat ce este un suflet mare, un 
spirit puternic: iar astăzi vezi urcând la tribună, aproape cu 
conştiinţa curată şi fără nici o sfială, oameni mediocri, ba 
chiar neisprăviţi care se cred bărbați de seamă, reforma- 
tori; aşa cum face de pildă Eugen Duhring, într-adevăr un 
savant priceput şi bine instruit, care însă trădează, aproape 
cu fiecare cuvânt, că ascunde un suflet meschin şi ros de 
invidie; iar spiritul lui, departe de a fi unul puternic, exu- 
berant, incandescent, nu-i decât spiritul ambiţiei! Dar în 
aceste vremuri este mai nedemn ca oricând pentru filosof 
să te aprinzi după onoruri: acum când vulgul este cel care 
imparte onoruri! 


793. 


„ Viitorul“ meu: — o formaţie severă de politehnician. 
Serviciu militar: astfel încât, în medie, fiecare bărbat din 
păturile superioare, oricine ar fi el, să fie ofițer. 





IV. 
Voința de putere ca artă 


794. 


Religia, morala şi filosofia noastră sunt forme de deca- 
dence ale omului. 
— mişcarea contrară: arta. 


795. 


Filosoful-artist. Conceptul superior al artei. Oare omul 
se poate distanţa îndeajuns de mult de semenii lui încât să 
sculpteze în ei? (-— Exerciţii preliminare; l. Cel care 
sculpteză în sine, ermitul; 2. artistul tradițional ca mode- 
lator minor al unui material.) 


796. 


Opera de artă, acolo unde ea apare fără mijlocirea 
artistului, de pildă sub forma corpului, a organizației (cor- 
pul de ofiţeri prusaci, ordinul iezuit). In ce măsură artistul 
este doar o treaptă preliminară. 

Lumea ca o operă de artă ce se zămisleşte singură — — 


797, 


Fenomenul „artist“ este încă cel mai transparent: — a 
privi prin el instinctele fundamentale ale puterii, ale na- 
turii etc.! De asemenea, pe cele ale religiei şi ale moralei! 

„Jocul“, gratuitatea — drept ideal al celui înzestrat cu 
un preaplin al forței, drept „copilăresc“. „Caracterul co- 
pilăresc“ al lui Dumnezeu, ras ra5v. 


798. 


Apolinic — dionisiac. — Există două stări în care arta, 
aidoma unei forțe a naturii, apare în om, dispune de el fie 
că vrea, fie că nu: pe de o parte sub forma constrângerii de 
a avea viziuni iar pe de altă parte sub forma constrângerii 
de a participa la orgu. Ambele stă sunt prezente şi în 
viața cotidiană, doar că mai puțin intens: în vis şi în beţie. 

Însă aceeaşi opoziţie există între vis şi beţie: ambele 
descătuşează în noi forțe artistice, fiecare însă în chip diferit; 
visul pe aceea de a vedea, de a asocia, de a plăsmui; 
beţia — forța gesticii, a pasiunii, a cântului şi a dansului. 


799. 


În beţia dionisiacă sunt prezente sexualitatea şi vo- 
luptatea: ele nu lipsesc nici în cea apolinică. Însă trebuie 
să existe o diferenţă de ritm între cele două stări... Liniştea 
extremă a anumitor senzaţii proprii beţiei (mai exact: di- 
latarea percepţiei temporale şi spațiale) se oghndeşte de 
obicei în priveliştea gesturilor şi a naturilor sufleteşti celor 
mai liniștite. Stilul clasic prezintă în esență această linişte, 
această simplificare, reducere, concentrare, — sentimentul 
suprem al puterii este concentrat în tipul clasic. A reacționa 
cu greu: o conştiinţă amplă: nici un sentiment de luptă. 


800. 


Sentimentul beţiei corespunzând într-adevăr unui plus 
de forță: cel mai intens în perioada împerecherii sexelor: 
organe noi, aptitudini, culori, forme noi: — „înfrumusețarea“ 
este consecinţa forţei sporite. Înfrumuseţarea ca expresie a 

unei voințe victorioase, a unei coordonări crescute, a unei 
armonizării a tuturor dorințelor puternice, a unei infaiibile 
gravitații perpendiculare. Simplificarea logică şi geome- 
trică este o consecinţă a creşterii de forță: invers, percepe- 
rea unei asemenea simplificări sporeşte sentimentul forţei... 
Apogeul dezvoltării: stilul major. 

Urâţenia înseamnă decadence a unui tip, contradicție 
şi coordonare insuficientă a nevoilor interne, — înseamnă 
un declin al forței de organizare, al „voinţei“, într-un lim- 
baj psihologic. 

Starea de plăcere pe care o numim beție este tocmai un 
sentiment intens de putere... Percepţiile spațio-temporale 
sunt modificate: sunt cuprinse cu vederea depărtări ex- 
traordinare ce devin abia acum accesibile; extinderea privirii 
asupra unor mase şi distanțe mai mari; ascuţirea organului 
pentru perceperea a numeroase detalii infime şi extrem de 
fugare; divinația, forţa de a înţelege la un semn cât de mic, 
la orice sugestie: sensibilitatea „inteligentă“ —; tăria ca 
senzație a dominaţiei în muşchi, ca supleţe şi plăcere a 
MIŞCărII, ca dans, ca graţie şi presto, tăria ca plăcere în a-ți 
dovedi tăria, ca act de sfidare, ca aventură, neînfricare, 
indiferență faţă de viață şi moarte... Toate aceste momente 
culminante ale vieţi se stimulează reciproc; lumea de 
imagini Şi reprezentări ale unuia funcţionează ca sugestie 
pentru celălalt: — astfel încât, în cele din urmă, apar con- 
crescute stări ce ar avea temeiuri să îşi rămână străine. De 
exemplu: sentimentul extazului religios şi excitația sexuală 
(— două sentimente profunde, coordonate totuşi aproape 
surprinzător. Ce le place tuturor femeilor evlavioase, 
bătrâne? tinere? Răspuns: un sfânt cu picioare frumoase, 
încă tânăr, încă 1diot). Cruzimea în tragedie şi mila (- de 
asemenea, coordonate firesc...). Primăvară, dans, muzică: 
— totul o întrecere a sexelor, — chiar şi acea faustică „ne- 
țărmuire a sufletului“. 

Artiştii, dacă este ceva de capul lor, sunt (chiar trupeşte) 
superior înzestrați, predispuşi la excese, nişte animale pline 
de forță, senzuali; fără o anumită supraexcitare a sistemu- 
lui sexual nu poate fi gândit nici un Rafael... A face muzică 
este şi asta o formă de a face copii; castitatea nu-i altceva 
decât economia unui artist — şi, în orice caz, fecunditatea 
unui artist încetează o dată cu puterea sa de a procrea... 
Artiştii nu ar trebui să vadă nimic aşa cum este, ci mai 
rotund, ma! simplu, mai viguros: pentru aceasta, vieţii lor 
trebuie să-i fie proprie un fel de tinereţe şi de primăvară, 
un fel de beție constituentă. 


801. 


Stările în care noi fransfigurăm lucrurile, în care 
transpunem în ele o plenitudine şi le poetizăm până când 
ajung, să ne oglindească propria plenitudine şi plăcere de a 
trăi: instinctul sexual; beţia; ospăţul; primăvara; victoria 
asupra duşmanului, sarcasmul; actul de bravură; cruzimea; 
extazul sentimentului religios. Ma: a/es trei elemente: in- 
stinctul sexual, beţia, cruzimea, — toate aparţinând celor 
mal vechi bucurii solemne ale omului, toate, de asemenea, 
predominante în „artistul“ începuturilor. 

Invers: dacă în jurul nostru apar lucruri ce vădesc o 
asemenea transformare şi plenitudine, natura animală 
răspunde printr-o excitare a acelor sfere în care îşi au centrul 
toate acele stări ale plăcerii: — iar un amestec de aceste 
nuanțe intens desfătătoare ale satisfacției şi poftei animale 
este starea estetică. Cea din urmă se manifestă doar la 
naturile care sunt în genere capabile de acea plenitudine 
darnică şi năvalnică proprie trupescului vizor: el se defineşte 
întotdeauna ca primum nobile. Cel rezonabil, cel vlăguit, 
cel epuizat, cel care scorojeşte (de pildă, un erudit) nu 
poate recepta absolut nimic din artă, întrucât îi hpsesc forţa 

artistică originară, constrângerea abundenței: cine nu poate 
da, acela nici nu primeşte nimic. 

„, Perfecţiunea “: în acele stări (mai ales în cazul iubirii 
sexuale) se trădează în mod naiv ceea ce instinctul cel mai 
profund recunoaşte ca fiind mai înalt, mai dezirabil, mai 
valoros, progresul tipului său; de asemenea spre ce statut 
tinde €l de fapt. Perfecţiunea: aceasta înseamnă amplifica- 
rea extraordinară a sentimentului puterii proprii, bogăţia, 
revărsarea necesară peste toate zăgazurile. 


802. 


Arta ne aminteşte de stările animalicului vigor; ea este 
pe de o parte un prisos şi o revărsare de corporalitate în- 
floritoare în lumea imaginilor şi a dorințelor; pe de altă 
parte, o stimulare a funcțiilor animale prin imaginile şi 
dorinţele unei vieți mai intense; — o accentuare a sentimen- 
tului de viaţă, un stimulent al acestuia. 

În ce măsură însuşi urâtul poate fi înzestrat cu o aseme- 
nea putere? În măsura în care el transmite ceva din energia 
victorioasă a artistului care a devenit stăpânul acestui urât, 
al aspectului înfricoşător; sau în măsura în care el stimulează 
vag în noi plăcerea cruzimii (uneori chiar plăcerea de a ne 
produce durere, automaltratarea: şi astfel sentimentul pu- 
terii asupra noastră). 


803. 


Frumuseţea este pentru artist ceva dincolo de orice 
lerarhie, pentru că în ea contradicţiile sunt îmblânzite — 
semnul cel mai înalt al puterii, al puterii asupra opuşilor; 
în plus, fără tensiune: — faptul că nu mai este nevoie de 
forţă, că totul curge atât de uşor, se supune şi caută să se 
supună - asta desfată voinţa de putere a artistului. 

804. 


Valoarea biologică a frumosului şi a urătului. Ceea ce 
ne repugnă instinctiv, din punct de vedere estetic, s-a 
dovedit prin experiența cea mai îndelungată ca fiind pentru 
om dăunător, periculos, îndoielnic: instinctul estetic ce 
reacționează subit (în greață, de pildă) conține o judecată. 
În consecință, frumosul se înscrie în categoria generală a 
valorilor biologice legate de ceea ce este util, prielnic, şi 
sporeşte viaţa: totuşi astfel încât o mulțime de stimuli ce 
ne amintesc şi ne leagă vag de lucruri şi stări utile ne induc 
sentimentul frumosului, adică o creştere a sentimentului de 
putere (deci nu numai lucruri, ci şi senzațiile asociate aces- 
tor lucruri sau simbolurile lor). 

Astfel frumosul şi urâtul sunt recunoscute ca fiind 
condiționate; şi anume din perspectiva valorilor noastre 
de conservare cele mai primitive. A vrea să institui inde- 
pendent de acest fapt un Frumos şi un Urât este absurd. 
Frumosul există tot atât de puţin ca şi Binele sau Adevărul. 
În particular este vorba din nou de condițiile de conservare 
ale unei anumite specii de om: astfel omul comun va avea 
sentimentul valoric al frumosului în prezenţa altor lucruri 
decât omul excepțional şi supraomul. 

Optica prim-planului este aceea care ia în considerare 
doar consecințele imediate din care provine valoarea fru- 
mosului (cât aceea a binelui, a adevărului). 

Toate judecăţile bazate pe instinct sunt mioape în ceea 
ce priveşte şirul consecinţelor: ele recomandă ceea ce tre- 
buie făcut imediat. Intelectul este în esență un aparat de 
inhibare a reacției nemijlocite la judecata bazată pe in- 
stinct: el reține, reflectează în perspectivă, sondează mai 
departe şi mai atent în şirul consecinţelor. 

Judecăţile privind frumosul şi urătul sunt mioape 
(— ele au mereu intelectul inpotriva lor —): însă persuasive 

în cel mai înalt grad; ele apelează la instinctele noastre, 
acolo unde ele se impun cel mai rapid şi îşi exprimă Da-ul 
şi Nu-ul proprii, mai inainte ca intelectul s-ajungă să-şi 
spună cuvântul. 

Aprobările cele mai comune ale frumosului se incită şi 
se stimulează reciproc; atunci când impulsul estetic este 
activ, în jurul „fiecărui frumos în parte“ se cristalizează o 
sumedenie de perfecțiuni de altă natură şi provenind din 
altă parte. Nu este posibil să rămâi obiectiv, respectiv să 
îndepărtezi forța de interpretare, de dăruire, de împlinire, 
forţa poetică (-— aceasta este tocmai înlănțuirea atitudinilor 
de aprobare a frumuseţii). Priveliştea unei „femei fru- 
moase... 

Prin urmare |) judecata privind frumosul este mioapă, 
ea vede doar consecințele imediate; 

2) ea incarcă obiectul ce o provoacă cu o vrajă deter- 
minată de asocierea diferitelor judecăți legate de frumos — 
vrajă care este însă cu totul străină acelui obiect. A percepe 
un lucru ca fund frumos înseamnă: a-l percepe fals în mod 
necesar — (fapt pentru care, în treacăt fie spus, căsătoria 
bazată pe iubire este forma cea mai iraţională a căsătoriei 
din punct de vedere social). 


805. 


Despre geneza artei. — Acel act de a conferi perfecţiune, 
de a vedea ca fiind desăvârşit, propriu sistemului cerebral 
supraîncărcat cu energii sexuale (seara împreună cu per- 
soana iubită, hiperbolizarea întâmplărilor celor mai neîn- 
semnate, viaţa o succesiune de lucruri sublime, „neferici- 
rea îndrăgostitului nefericit mai valoroasă ca orice altceva“); 
pe de altă parte, el face ca zor ce este desăvărşit ŞI frumos 
să fie perceput ca o reamintire inconştientă a acelei stări 
1ubite şi a acelora asemănătoare ei — perfecțiunea, intreagu 

frumusețe a lucrurilor reinduce prin contiguitv fericirea 
afrodisiacă. (Din punct de vedere fiziologic: instinctul crea- 
tor al artistului şi răspândirea sămânţei în sânge...) Nevoia 
de artă şi frumuseţe este o formă indirectă a nevoii de 
desfătări pe care instinctul sexual le transmite cere- 
brum-ului. Lumea devenită perfectă, prin „iubire“. 


806. 


Sensibilitatea şi travestirile ei: 1) ca idealism (,„,Pla- 
ton“) propriu tinereţii, creînd acel tip de imagine în oglinda 
concavă sub forma căreia apare mai ales iubita, incrustând 
fiecare lucru, amplificându-l, transfigurându-l, conferindu-i 
nemărpinire —: 2) în religia iubirii: „un tânăr frumos, o 
femeie frumoasă“, divini amândoi, un mire, o mireasă a 
sufletului —: 3) în artă, ca putere de „a înfrumuseţa“: aşa 
după cum, privind femeia, bărbatul îi atribuie toate calitățile 
posibile, tot astfel sensibilitatea artistului pune într-un obiect 
tot ceea ce el cinsteşte şi prețuieşte în general — în acest 
mod desăvăârşeşte el obiectul (îl „idealizează“). Femeia, 
cunoscând ceea ce simte bărbatul față de femeie, vine în 
întâmpinarea strădaniei acestuia de a o idealiza, prin po- 
doabele ce şi le pune, prin umbletul frumos, prin grația 
dansului şi a gândurilor pe care le exprimă: simultan, ea 
ştie să fie sfioasă, rezervată, distantă — având din instinct 
conştiinţa faptului că astfel capacitatea de idealizare a 
bărbatului creşte. (— Dată fund subtilitatea extraordinară a 
instinctului feminin, sfiala nu reprezintă câtuşi de puţin 
ipocrizie conştientă: ea sesizează că tocmai pudoarea 
naivă reală îl atrage cel mai mult pe bărbat şi-l determină 
să supraaprecieze. Astfel femeia este naivă — datorită 
subtilitățu instinctului ce îi recomandă utilitatea faptului- 
de-a-fi-inocentă. A inchide intenționat ochii fată de sine... 
Intotdeauna, când simularea acţionează mai puternic, dacă 
este inconştientă, ea devine inconştientă.) 

807. 


Ce multe poate beţia, toate numite „iubire“ şi care sunt 
şi altceva decât iubire! — Totuşi despre asta fiecare îşi are 
ştiinţa sa. Forţa musculară a unei fete creşte de îndată ce 
un bărbat vine în preajma ei; există instrumente ce mă- 
soară această creştere. In cazul unor raporturi şi mai apro- 
piate ale sexelor, pe care le impun de pildă dansul şi alte 
practici sociale, această forță creşte atât de mult încât pro- 
duce autentice explozii de forță: în cele din urmă nu-ţi mai 
crezi ochilor — şi nici ceasului! Aici trebuie luat în orice 
caz în considerare faptul că deja dansul ca atare, aidoma 
oricărei mişcări foarte rapide, provoacă un soi de beție a 
întregului sistem arterial, nervos şi muscular. În acest caz 
avem de-a face cu efectele combinate ale unei duble beţii. 
— Şi cât de înţelept este să ai uneori câte un mic junghi!... 
Există realități pe care nu trebuie să ţi le mărturiseşti nicio- 
dată; de aceea este cineva femeie, de aceea există toate 
acele pudeurs feminine... Aceste: tinere făpturi care dan- 
sează acolo sunt în chip vădit dincolo de orice realitate; ele 
dansează de fapt chiar cu nişte idealuri întrupate: ba mai 
mult, ele nu văd în jur decât idealuri: mamele!... Ocazia, 
pentru a-l cita pe Faust... Ele arată incomparabil mai bine 
atunci când micul lor junghi le cuprinde în acest fel, aceste 
dulci creaturi — 0, cât de bine se pricep ele şi la asta! Ba 
chiar sunt şi mai dulci întrucât se pricep! — În sfârşit, 
toaleta lor le inspiră şi ea; toaleta lor este cea de-a treia 
beție uşoară a lor: ele cred în croitorul lor ca în Dumnezeu: 
şi cine le-ar face să abjure! Această credinţă te face fericit! 
lar admirația de sine este sănătoasă! Admiraţia de sine te 
fereşte de răceală. A răcit vreodată o femeie drăguță care 
se ştia bine îmbrăcată? Absolut niciodată! Nici măcar atunci 
când era sumar îmbrăcată. 

808. 


Aveţi nevoie de cea mai surprinzătoare dovadă pentru 
cât de departe merge forța de transfigurare a beţiei? — „lu- 
birea“* este această dovadă: ceea ce se numeşte iubire în 
toate limbile şi mutismele din lume. Aici beţia înfrânge 
realitatea, astfel încât în conştiinţa celui care iubeşte cauza 
pare să dispară, în locul ei ivindu-se altceva, — o vibrare şi 
o sclipire a tuturor oglinzilor fermecate ale Circei... Aici 
între om şi animal nu există deosebire; cu atât mai puțin 
spirit, bunătate, lealitate. Eşti păcălit cu subtilitate, atunci 
când eşti subtil, eşti păcălit cu grosolănie, când tu însuți 
eşti grosolan: însă iubirea, şi chiar iubirea de Dumnezeu, 
iubirea „sufletelor mântuite“ ale sfinţilor, reprezintă în 
esență un singur lucru: o febră ce are motive a se transfi- 
gura, o beție ce face bine că minte despre sine... Şi, în 
orice caz, minţi bine când iubeşti, atât despre alții cât şi 
despre tine: îţi pari transfigurat, mai puternic, mai bogat, 
mai desăvârşit, chiar eşti mai desăvârşit... Descoperim aici 
arta ca funcție organică: o descoperim contopită cu in- 
stinctul angelic al „iubirii“; o descoperim ca stimulentul 
cel mai puternic al vieții, — arta, prin urmare utilă în chip 
sublim chiar şi în faptul că minte... Insă am greşi dacă am 
vrea să ne oprim la forța ei de a minţi: ea face mai mult 
decât doar să imagineze: ea dislocă înseşi valorile. Și nu 
numai că ea deplasează sentimentul valorilor: cel care 
iubeşte are o valoare mai mare, este mai puternic. În cazul 
animalelor, această stare creează arme, pigmenţi, culori şi 
forme noi: dar mai ales mişcări noi, ritmuri noi, sunete 
ademenitoare şi seducții noi. La om se întâmplă la fel. 
Resursele lui sunt mai bogate ca niciodată, mai puternice, 
mai complete decât resursele celui care nu iubeşte. Indră- 
gostitul devine risipitor: el este suficient de bogat pentru 
asta. El cutează acum, este atras de aventură, devine un 
măgar generos şi inocent; el crede iarăşi în Dumnezeu, 

crede în virtute, deoarece crede în iubire: iar, pe de altă 
parte, acestui idiot al fericirii îi cresc aripi şi aptitudini noi 
şi chiar porțile artei 1 se deschid. Să scădem din lirica 
sunetelor şi a cuvintelor sugestia acelei febre intestinale: 
ce mai rămâne din această lirică şi muzică?... L art pour 
l'art poate: orăcăitul virtuoz al broaştelor care stau la 
popreală şi disperă în smârcul lor ... Tot restul l-a creat 
Iubirea... 


809. 


Orice artă acționează ca sugestie asupra muşchilor şi a 
simţurilor cărora le este specifică de la bun început acti- 
vitatea în cazul oamenilor înzestrați artistic: ea vorbeşte 
întotdeauna doar artiştilor — ea vorbeşte acestui gen de fină 
mobilitate a corpului. Conceptul de „profan“ este o eroare. 
Surdul nu este o specie a celui care aude. 

Orice artă are un efect fonic, sporeşte forța, aprinde 
plăcerea (adică sentimentul forţei), trezeşte toate amintirile 
mal vagi ale beției, — există o memorie specifică ce se 
acutizează în asemenea stări: reapare acum o lume îndepăr- 
tată şi fugară de senzații. 

Urâtul, opoziția față de artă, ceea ce este exclus din 
artă, Nu-ul ei: — de fiecare dată când se intensifică, fie şi 
vag, declinul, sărăcirea vieți, neputinţa, disoluția, putre- 
fierea, omul estetic reacţionează cu al său Nu. Urâtul are 
un efect depresiv: el este expresia unei depresii. El iroseşte 
forţa, sărăceşte, împovărează... Urâtul inspiră urât; puteți 
verifica în raport cu stările noastre de sănătate cât de variat 
potențează indispoziția chiar facultatea fanteziei urâtului. 
Selecția are loc altfel, a lucrurilor, a intereselor, a între- 
bărilor. Există o stare strâns înrudită cu urâtul chiar în 
domeniul logic: — dificultatea, apatia. Din punct de vedere 
mecanic este vorba de lipsa echilibrului: urâtul şchiopă- 
tează, urâtul se poticneşte: — opusul grației divine a dan- 
satorului. 

Starea estetică posedă o multitudine imensă de mi;J- 
loace de exprimare, simultan cu o receptivitate extremă 
pentru stimuli şi semne. Ea este pentru fiinţele vii apogeul 
expansivităţii şi al transmisibilităţii, — ea este originea lim- 
bilor. Aici îşi au limbile vatra lor de apariţie: limbajele 
bazate pe sunete articulate, ca şi limbajele gesturilor şi ale 
privirilor. Începutul îl constituie întotdeauna fenomenul mai 
complet: capacitățile noastre sunt subtilizate din capacităţi 
mai complete. Dar chiar şi astăzi se mai aude cu muşchii, 
ba chiar se mai citeşte cu muşchii. 

Orice artă matură are ca temei o sumedenie de con- 
venţii: în măsura în care ea este limbaj. Convenţia este 
condiţia artei majore, nu piedica ei... Orice înălțare a vieţii 
potențează forţa de comunicare, cât şi forţa de înţelegere a 
omului. Zranspunerea de sine în alte suflete nu este la 
origine ceva moral, ci o excitabilitate fiziologică a suges- 
iei: „simpatia“ sau ceea ce se numeşte „altruism“ sunt 
simple ramificări ale acestui raport psiho-motor atribuit 
spiritualității (induction psycho-motrice crede Ch. Fere). 
Nu ne împărtăşim niciodată gândurile: ne împărtăşim 
mişcările, expresiile mimice. — Acestea la rândul lor sunt 
recitite pornind de la gândurile pe care le au la bază. 


810. 


În raport cu muzica orice comunicare prin cuvinte are 
un caracter trivial; cuvântul diluează şi prosteşte; cuvântul 
depersonalizează; cuvântul transformă în ceva ordinar ceea 
ce este extraordinar. 


81]. 


Stănle excepționale îl determină pe artist: toate câte 
sunt înrudite, concrescute fenomenelor maladive: astfel încât 
pare imposibil să fu artist şi să nu fu bolnav. 

Stările fiziologice care se dezvoltă în artist până la 
condiția de „persoană“ şi care, în sine, sunt proprii într-un 
grad oarecare omului în genere: 

1) beţia: sentimentul crescut al puterii; nevoia inte- 
rioară de a face din lucruri un reflex al propriei abundenţe 
ŞI împliniri; 

2) acuitatea extremă a anumitor simțuri: astfel încât 
ele înţeleg — şi creează — un cu totul alt limbaj simbolic, 
acela care apare asociat câtorva boli nervoase —; mobi- 
litatea extremă din care apare o expansivitate extremă; 
dorința de exprimare a tot ceea ce este în stare să producă 
semne —; o nevoie de a te elibera cumva prin semne şi 
gesturi; capacitatea de a vorbi despre sine prin sute de 
mijloace, — o stare explozivă. Această stare trebuie gândită 
mai întâi ca nevoie şi impuls de a te elibera, prin orice 
formă de activitate musculară şi mobilitate, de exuberanţa 
tensiunii interioare: apoi drept coordonare involuntară a 
acestei mişcări în raport cu procesele interioare (imagini, 
gânduri, dorințe), — ca un soi de automatism al întregului 
sistem muscular sub impulsul unor stimuli puternici acţio- 
nând din interior —; incapacitatea de a impiedica reacția 
aparatului inhibator suspendat întrucâtva. Orice mişcare 
interioară (sentiment, gând, afect) este însoțită de modi- 
ficări vasculare şi deci de modificări ale culorii, ale tem- 
peraturii, ale secreției. Forța sugestivă a muzicii, acea „sug- 
gestion mentale“ proprie ei; — 

3) nevoia de a imita: o iritabilitate extremă, prin care 
un model dat se transmite în mod contagios, — o stare este 
deja intuită şi prezentată pe baza simptomelor... O ima- 
gine ce apare în interior determină deja o mişcare a mem- 
brelor —, o anumită suspendare a voinței... (Schopen- 
hauer!!!!). Un soi de surzenie, de muţenie în afară, — im- 
periul stimulilor acceptați este strict delimitat. 

Asta îl deosebeşte pe artist de profan (de cel sensibil 
faţă de artă): pentru acesta din urmă receptarea constituie 
punctul culminant al excitabilităţii proprii; pentru cel dintâi, 
dăruirea — astfel încât un antagonism al acestor două în- 
zestrări nu este doar natural, ci şi dezirabil. Fiecare dintre 
aceste stări are o optică inversă — a cere artistului să-şi 
însuşească optica auditorului (a criticului) înseamnă a-i cere 
să-şi sărăcească funţa şi forța creativă... Aici lucrurile 
stau ca şi în cazul diferenţei între sexe: nu trebuie să-i ceri 
artistului care dă să devină femeie — să „recepteze“. 

Estetica noastră a fost până acum o estetică de tip 
feminin în măsura în care doar cei receptivi la artă şi-au 
formulat experienţele privind întrebarea „ce este frumos?. 
În întreaga filosofie de până astăzi lipseşte artistul... Aceasta 
este, aşa cum s-a arătat anterior, o greşeală necesară: căci 
artistul care ar începe să se înțeleagă s-ar rata astfel pe 
sine, — el nu trebuie să privească înapoi, el nu trebuie în 
general să privescă, el trebuie să dea. — Este o cinste pen- 
tru un artist să fie inaccesibil criticii — altfel el este în- 
doielnic, este „„modermn-“. 


812. 


Eu descopăr aici un şir de stări psihologice ca semne 
ale unei vieţi bogate şi înfloritoare, stări pe care ne-am 
obişnuit să le considerăm maladive. Or, între timp, noi am 
uitat să vorbim despre sănătos şi bolnav ca despre o opo- 
ziție: am avea de-a face doar cu grade — în acest caz, 
afirmația mea este că tot ceea ce se numeşte astăzi „sănă- 
tos“ reprezintă o treaptă inferioară a ceea ce în împrejurări 
favorabile ar fi sănătos —, că noi suntem relativ bolnavi... 
Artistul aparține unei rase încă puternice. Ceea ce în cazul 
nostru ar fi vătămător, maladiv, la el este natură — — Însă 
ni se obiectează că tocmai sărăcirea maşinii face posibilă, 

dincolo de orice sugestie, forța de înțelegere extravagantă: 
dovadă femeile noastre isterice. 

Abundenţa de seve şi forţe poate produce atât simp- 
tome de obsesie parțială, de halucinații senzoriale, de ra- 
finamente ale sugestiei, cât şi o sărăcire a vieții —, excitația 
este altfel condiționată, efectul rămâne identic... Mai ales 
efectul rezidual este diferit; moleşirea extremă a tuturor 
naturilor morbide după excentricităţile lor nervoase nu are 
nimic comun cu stările artistului: care nu trebuie să-şi 
ispăşească vremurile sale bune... El este suficient de bogat 
pentru asta: el poate risipi fără să devină sărac. 

Aşa după cum astăzi geniul ar putea fi considerat drept 
o formă de nevroză, tot astfel, poate, şi forța artistică de 
sugestie — iar artiştii noştri sunt într-adevăr îndeajuns de 
înrudiți femeilor isterice!!! Aceasta însă vorbeşte împo- 
triva lui „astăzi“ şi nu împotriva „artiştilor“. 

Stările neartistice: cea a obiectivității, a oglindirii, a 
voinţei suspendate... (confuzia scandaloasă a lui Schopen- 
hauer care consideră arta o punte spre negarea vieţii)... 
Stările neartistice: ale celor care sărăcesc, vlăguiesc, ofilesc, 
sub a căror privire viaţa suferă: — creştinul. 


813. 


Artistul modern, extrem de înrudit în fiziologia sa cu 
isterismul, se caracterizează, chiar sub aspectul caracte- 
rului, în raport cu această stare maladivă. Istericul este 
fals — el minte din plăcerea de a minţi, el este remarcabil 
în orice artă a deformării — dacă nu cumva vanitatea lui 
morbidă îi joacă o festă. Această vanitate este ca o febră 
continuă ce are nevoie de anestezice şi care nu refuză nici 
o autoiluzionare, nici o farsă ce i-ar promite o alinare 
momentană. (Incapacitatea de a fi mândru şi nevoia con- 
stantă de răzbunare datorită unui dispreț de sine cuibărit 

adânc — aceasta este aproape definiţia unei astfel de 
vanități.) 

Absurda iritabilitate a sistemului său, care transformă 
toate trăinile în crize şi vâră „„dramaticul“ în cele mai neîn- 
semnate întâmplări ale vieţii, îl face cu totul imprevizibil: 
el nu mai este o persoană, cel mult un rendezvous de per- 
soane dintre care țâşneşte la suprafață cu o siguranță 
neruşinată când una, când alta. Tocmai de aceea este el 
mare ca actor: toți aceşti bieți inşi lipsiţi de voinţă, pe care 
medicii îi studiază îndeaproape, te surprind cu virtuozi- 
tatea mimicii lor, cu transfigurarea, cu transpunerea de sine 
în aproape orice caracter cerut. 


814. 


Artiştii nu sunt oameni al marilor pasiuni, aşa cum vor 
să ni se prezinte şi să se creadă. Și asta din două motive: 
le lipseşte sfiala față de sine (ei se urmăresc pe sine în fot 
ceea ce trăiesc; se spionează, sunt mult prea curioşi), aşa 
după cum le hpseşte şi sfiala față de marea pasiune (ei o 
interpretează ca artişti). În al doilea rând însă, vampirul 
lor, talentul lor le invidiază de obicei această risipă de forță 
numită pasiune. — Cu un talent ești totodată victima aces- 
tui talent: trăieşti sub condiția vampirismului talentului tău. 

Nu prin faptul că-ţi descrii pasiunea proprie ajungi să 
te împaci cu ea: acest lucru se-ntâmplă mai degrabă atunci 
când o descril. (Goethe susținea altceva: dar se pare că el 
a vrut să se înțeleagă greşit în această privință, — din de- 
licatezza.) 


815. 


Despre rațiunea vieţii. — O pudoare relativă, o prudență 
principială şi inteligentă, chiar în gândire, față de aspectul 
erotic, pot caracteriza marea rațiune a vieții chiar la na- 


Principiul unei noi instituiri a valorilor 523 


turile bogat înzestrate şi complete. Afirmația este valabilă 
mai Cu seamă pentru artişti, ea aparţine înțelepciunii lor de 
viaţă celei mai adânci. Voci întru totul demne de crezare 
s-au exprimat deja în acest sens: îi am în vedere pe Stendhal, 
pe Th. Gautier, cât şi pe Flaubert. Potrivit naturu sale, 
artistul este, poate, în mod necesar, un om senzual, în genere 
excitabil, accesibil în orice privință, venind deja de departe 
în întâmpinarea stimulului, a sugestiei stimulului. Cu toate 
acestea, sub puterea vocației sale, a voinţei sale de perfec- 
țiune, el este, de fapt, un om moderat, adeseori chiar cast. 
Instinctul său dominant vrea acest lucru: el nu-i îngăduie 
să se irosească oricum. Una şi aceeaşi forță se consumă în 
creația artistică şi în actul sexual: există numai un singur 
gen de forță. A suferi aici o înfrângere, a te risipi aici 
înseamnă pentru un artist o trădare; prin aceasta se vădeşte 
lipsa instinctului, a voinţei în general, ceea ce poate fi un 
semn de decadence — devalorizându-i, în orice caz, într-un 
grad incalculabil arta. 


816. 


În comparaţie cu artistul, apariţia omului de ştiinţă 
constituie într-adevăr un semn al unei anumite zăgăzuiri Şi 
scăderi de nivel a vieţii (— dar şi al unei fortificări, rigori, 
asprimi, al unei forțe de voință). 

În ce măsură, în cazul artistului, falsitatea, indiferența 
față de ceea ce este adevărat şi util pot fi semne ale tinereții, 
ale „caracterului copilăresc “... Modul lor obişnuit de a fi, 
nesocotința lor, ignoranţa lor cu privire la sine, indiferența 
lor față de „valorile eterne“, seriozitatea cu care „se joacă“, 
— lhpsa lor de demnitate; bufon şi zeu laolaltă; sfântul şi 
canalia... /Imitația ca instinct, comandând. — Artişti ai 
ascensiunii — artişti ai declinului: oare nu aparţin ei tutu- 
ror fazelor?... Ba da! 

817. 


Ar lipsi vreo verigă din întregul lanţ al artei şi ştiinţei 
dacă femeia, opera femeii ar lhpsi de aici? Să admitem 
excepția — ea demonstrează regula —: femeia ajunge la 
desăvârşire în tot ceea ce nu este o operă, în corespondență, 
în memorii, chiar în broderia cea mai delicată, pe scurt în 
tot ceea ce nu este o meserie, tocmai pentru că ea se 
desăvârşeşte aici pe sine, pentru că ea ascultă astfel de 
unicul impuls artistic pe care-l posedă, — ea vrea să placă... 
Insă ce are de-a face femeia cu indiferența pasionată a 
artistului autentic, care acordă o importanţă mai mare unui 
sunet, unei adieri, unui hop!, decât sie însuşi? Care încearcă 
să apuce cu toate cinci degetele ceea ce are el mai ascuns 
şi mai lăuntric? Care nu recunoaşte nici unui lucru o valoare 
decât atunci când acesta poate să capete formă (- când se 
abandonează pe sine, când devine public —). Arta aşa cum 
o practică artistul — oare nu înţelegeți ce este ea cu adevărat: 
un atentat împotriva oricărei pudori?... Abia începând 
cu acest secol a îndrăznit femeia s-o cotească spre litera- 
tură (— vers la canaille plumiere ecrivassiere, cum ar spune 
bătrânul Mirabeau): ea scrie, face artă, îşi pierde instinctul. 
La ce bun, totuşi? Dacă este voie a întreba. 


818. 


Eşti artist cu preţul faptului că tot ceea ce profanii 
numesc „formă“ tu resimţi drept conținut, drept „lucrul 
însuşi“. Astfel aparții fireşte unei /umi inversate: căci 
de-acum conţinutul devine pentru tine ceva formal, — in- 
clusiv viaţa noastră. 


819. 


Simţul şi plăcerea legate de nuanţă (— modernitatea 
propriu-zisă), de ceea ce nu este general, se împotrivesc 

tendinței ce-şi are plăcerea şi forța în sesizarea factorului 
tipic: aidoma gustului elin în vremurile sale cele mai bune. 
Întâlnim aici o dominare a abundenței viului, măsura este 
rege, având ca temei acea linişte a sufletului puternic care 
se mişcă lent şi respinge tot ceea ce este mult prea viu. 
Cazul general, legea sunt venerate şi evidenţiate: excepția, 
dimpotrivă, este dată la o parte, iar nuanţa e ştearsă. 
Trainicul, impunătorul, solidul, viaţa ce odihneşte suve- 
rană dintr-o zare într-alta ascunzându-şi forţa — iată ceea 
ce „place “: cu alte cuvinte, ceea ce corespunde imaginii 
despre sine. 


820. 


În general, dau mai degrabă dreptate artiştilor decât 
tuturor filosofilor de până acum: ei nu au pierdut marele 
făgaş al viețu, au iubit lucrurile „acestei lumi“, — şi-au 
ubit simţurile. A avea ca ţel mortificarea simţurilor mi se 
pare o confuzie sau o boală sau o cură, atunci când nu este 
o simplă ipocrizie ori autoamăgire. Îmi doresc, atât mie cât 
şi tuturor celor care trăiesc — sau au dreptul să trăiască — 
fără fricile unei conştiinţe puritane, o tot mai mare spiritua- 
lizare şi multiplicare a simţurilor proprii;. ba chiar trebuie 
să fim recunoscători simţurilor pentru fineţea, bogăţia şi 
forța lor, şi să le oferim în schimb ceea ce este mai bun în 
spiritul nostru. Ce ne privesc pe noi ponegririle clericale şi 
metafizice ale simțurilor! Nu mai avem nevoie de aceste 
ponegriri: este un simptom de plenitudine atunci când 
Goethe, bunăoară, se ataşează cu tot mai multă plăcere şi 
bucurie de „lucrurile acestei lumi“: astfel el păstrează 
vie marea concepție despre om potrivit căreia omul trans- 
figurează existenţa, atunci când învaţă să se transforme 
pe sine. 

821. 


Pesimismul în artă? — Artistul începe să iubească treptat 
mijloacele ca atare, acele mijloace în care poate fi recu- 
noscută starea de beţie: gingăşia extremă şi splendoarea 
culorii, precizia liniei, nuanţa sunetului: e/ementul distinc- 
tiv, acolo unde în rest, în sfera normalului, lipseşte orice 
distincție. Toate aspectele distincte, toate nuanțele, în mă- 
sura în care ele amintesc de creşterile extreme de forță pe 
care le induce beţia, trezesc la rândul lor acest sentiment 
al beţiei; — efectul operelor de artă este provocarea stării 
creatoare de artă, a beție. 

Esenţialul în ceea ce priveşte arta rămâne desăvârşirea 
la care ridică ea existența, modul ei de a aduce la lumină 
perfecțiunea şi abundența; arta este în esență o aprobare, 
o binecuvântare, 0 divinizare a existenţei... Ce înseamnă 
o artă pesimistă? Nu este aceasta o contradictio? — Ba da. 
— Schopenhauer se inşeală atunci când pune anumite 
opere de artă în slujba pesimismului. Tragedia nu te învaţă 
„resemnarea“... Prezentarea lucrurilor teribile şi dubioase 
este în cazul artistului deja un instinct al puterii şi al 
suveranităţii: el nu se teme de ele... Nu există artă pesi- 
mistă... Arta aprobă. Iov aprobă. — Dar Zola? Dar Frații 
Goncourt? — Lucrurile pe care ei le arată sunt urâte: însă 
faptul că ei le arată este rezultatul plăcerii lor față de acest 
urât... Zadarnic! Vă amăgiţi atunci când susţineți altceva. 
— Cât de purificator este Dostoievski! 


822. 


Când cititorii mei vor fi suficient de inițiați în faptul 
că însuşi „omul bun“ reprezintă, în marele spectacol de 
ansamblu al vieții, o formă de epuizare, atunci ei vor res- 
pecta acea consecinţă a creştinismului, în care cel bun era 
conceput drept ce/ urât. Creştinismul a avut în această 
privință dreptate. 

Este o infamie din partea unui filosof să declare că 
„binele şi frumosul sunt una“; iar dacă el mai adaugă „și 
adevărul““ ar trebui luat la bătaie. Adevărul este urât. 

Avem arta pentru ca adevărul să nu ne spulbere. 


823. 


A lupta prin artă impotriva inoculării moralei. — Arta 
ca libertate față de îngustarea morală şi optica angulară; 
sau ca batjocorire a lor. Retragerea în natură, acolo unde 
frumusețea acesteia se îngemănează cu grozăvia. Concepția 
marii personalități. 

— Suflete fragile, 1stovite de lux, pe care o boare e-n 
stare deja să le tulbure, „suflete frumoase“. 

— A trezi idealurile apuse, cu asprimea şi brutalitatea 
lor necruțătoare, ca monştri scăldați în splendoare ce sunt. 

— O jubilare frenetică la înțelegerea psihologică a 
sinuozității şi a cabotinismului inconştiente, proprii tuturor 
artiştilor seduşi de morală. 

— Falsitatea artei, — a scoate la lumină imoralitatea ei. 

— A scoate la lumină „energiile bazale idealizante“ 
(sensibilitate, beţie, animalitate debordantă). 


824. 


Mistificarea modernă în arte: concepută drept nece- 
sară, cu alte cuvinte adecvată nevoii celei mai intime a 
sufletului modern. 

Sunt umplute golurile vocației, ba, mai mult, golurile 
educaţiei, ale tradiției, ale instrucției. 

În primul rând: se caută un public cu un simţ artistic 
redus a cărui iubire să fie necondiționată (-— şi care 
îngenunchează imediat înaintea persoanei). Acestui 
scop îi slujeşte superstiţia secolului nostru, credința 
în „geniu“. 

În al doilea rând: sunt linguşite instinctele obscure ale 
celor nesatisfăcuți şi ambiţioşi, ale celor orbi față 
de sine într-o epocă democratică: importanța afi- 
tudinii. | 

În al treilea rând: procedeele unei arte sunt transpuse 
în cealaltă, se amestecă scopul artei cu acela al 
cunoaşterii sau al bisericii sau al interesului rasial 
(naționalism) sau al filosofiei — toate clopotele sunt 
trase deodată, astfel încât să creezi impresia stranie 
a unui zeu. 

În al patrulea rând: sunt măgulite femeile, suferinzii, 
răzvrătiții; Şi-n artă narcotica şi opiatica dobândesc 
întâietate. Sunt gâdilaţi intelectualii, cititorii poeţilor 
ŞI al vechilor istorii. 


825. 


Separația dintre „public“ şi „cenaclu“: în primul tre- 
buie să fi astăzi şarlatan, în cel de-al doilea toţi se vor a 
fi virtuozi şi nimic altceva. Depăşind această separație, 
„geniile“ noastre specifice secolului, mari pentru ambele; 
marea şarlatanie a lui Victor Hugo şi Richard Wagner, însă 
asociată cu atâta virtuozitate autentică, încît chiar şi pentru 
cei mal rafinați în privinţa artei ei au făcut destule. De aici 
absența măreției: ei au o optică fluctuantă, când în raport 
cu nevoile cele mai triviale, când în raport cu cele mai 
rafinate. 


826. 


Falsa „fortificare “: — 1) în romantism: acest continuu 
espressivo nu este un semn al vigorii, ci al unei senzaţii de 
deficieriță; 

2) muzica pitorească, aşa-numita muzică dramatică, 
este cea mai uşoară dintre toate (aidoma colportajului bru- 

tal şi a îngrămădirii de faizs şi traits în romanul natura- 
lismului); 

3) „pasiunea “, un subiect pentru nervi şi suflete isto- 
vite; aidoma interesului pentru munți sălbatici, deşerturi, 
furtuni, orgii şi lucruri groteşti, — pentru enorm şi masiv 
(în cazul istoricilor, de pildă); într-adevăr, există un cult al 
excesului emoției (— cum se face că epocile viguroase 
manifestă în artă o nevoie contrară — spre un dincolo al 
pasiunii1?). 

4) preferința pentru subiectul senzațional (erotica ori 
socialistica ori pathologica): totul indică pentru cine se 
munceşte astăzi, respectiv pentru cei exfenuați şi 
dezorientați sau slăbiţi. 

Trebuie să firanizezi pentru a avea în genere un efect. 


827. 


Arta modernă ca artă de a tiraniza. — O logică grosieră 
şi intens nivelatoare a. liniamentului; motivul simplificat 
până la formulă: formula tiranizează. În cadrul liniilor o 
multitudine sălbatică, o masă copleşitoare ce năuceşte 
simţurile; brutalitatea culorilor, a subiectului, a dorințelor. 
Exemple: Zola, Wagner, într-o ordine mai spirituală, Taine. 
Prin urmare /ogică, masă şi brutalitate. 


828. 


Referitor la pictori: tous ces modernes sont des poetes 
qui ont voulu €tre peintres. L'un a cherche des drames 
dans |'histoire, | 'autre des scenes de moeurs, celui-ci tra- 
duit des religions, celui-lă une philosophie. Unul îl co- 
piază pe Rafael, altul pe primu maeştri italieni; peisagiştii 
folosesc copaci şi nori pentru a face ode şi elegii. Nici 
unul nu este doar pictor; toţi sunt arheologi, psihologi, 
regizori al vreunei amintiri sau teorii. Erudiţia noastră, 

filosofia noastră îi încântă. Ei sunt, ca şi noi, plini şi răs- 
plini de idei generale. Ei iubesc o formă nu pentru ceea ce 
este, ci pentru ceea ce exprimă. Ei sunt fiii unei generații 
savante, plictisite şi reflexive — la mii de kilometri depăr- 
tare de vechii maeştri care nu citeau nimic şi urmăreau 
doar să-şi ofere o sărbătoare privirii. 


829. 


De fapt, chiar şi muzica lui Wagner este încă literatură, 
aşa cum este, de altfel, întregul romantism francez: vraja 
exotismului (epoci, moravuri, pasiuni străine) exercitată 
asupra unor gură-cască sensibili. Încântarea de a pătrunde 
într-o ţară extrem de îndepărtată, străină şi străveche, acce- 
sibilă prin cărți, în care întregul orizont era împodobit cu 
culori şi posibilități noi... Presentimentul unor lumi şi mai 
îndepărtate, nedescopernite, cât şi dedain faţă de bulevarde... 
Nahonalismul adică, să nu ne lăsăm înşelați, este şi el doar 
o formă de exotism... Compozitorii romantici povestesc 
ceea ce au făcut din ei cărțile exotice: am dori să trăim 
lucruri exotice, pasiuni în gustul florentin şi venețian: în 
cele din urmă ne mulțumim a le căuta în imagini... 
Esențialul este forma noi/or dorințe, o voință de a imita, de 
a trăi după modelul altora, deghizarea, prefăcătoria sufle- 
tului... Arta romantică este doar un expedient pentru o 
„realitate““ pierdută. 

Încercarea de a face ceva nou: revoluţia, Napoleon. 
Napoleon, pasiunea noilor posibilități ale sufletului, lăr- 
girea orizonturilor sale. 

Vlăguirea voinței; o intensificare cu atât mai brutală a 
dorinței de a simţi, de a-ți reprezenta, de a visa ceva 
nou, — consecința exceselor trăite: setea aprigă de emo- 
ţii excesive... Literaturile străine au oferit aromele cele 
mai tari. 

830. 


Grecii lui Winckelmann şi alui Goethe, orientali lui 
Victor Hugo, personajele scoase din Edda ale lui Wagner, 
englezii veacului al treisprezecelea ai lui Walter Scott, — 
odată se va descoperi întreaga comedie! Totul era fals din 
punct de vedere istoric, insă — modern. 


831. 


Despre specificul geniului național în privinţa lucru- 
rilor străine şi împrumutate. — 

Geniul englez trivializează şi denaturează tot ceea 
ce receptează; 

cel francez subțază, simplifică, raționalizează, 
lustruieşte; 

cel german amestecă, mijloceşte, complică, trans- 
pune în morală; 

cel italian a utilizat în maniera cea mai liberă şi 
mai rafinată împrumuturile, introducând de sute de on 
mai mult decât ceea ce a extras: ca geniul ce/ mai 
bogat, ce a dăruit cel mai mult. 


832. 


Evreii au atins geniul în sfera artei prin Heinrich Heine 
şi Offenbach, acesta din urmă un satir cu totul spiritual şi 
exuberant care, în calitate de compozitor, rămâne fidel marii 
tradiții, iar pentru cel care nu are numai urechi, reprezintă 
o adevărată eliberare de compozitorii sentimentali şi, în 
fond, degenerați ai romantismului german. 


833. 


Offenbach: muzică franțuzească cu un spirit voltairian, 
liberă, zburdalnică, cu un uşor zâmbet sardonic, însă se- 
nină, spirituală până la banahtate (— el nu sulemeneşte —) 

ŞI lipsită de acea mignardise a sensibilităţii maladive sau 
blond-vieneze. 


834. 


Dacă prin geniul unui artist se înțelege maxima lber- 
tate supusă legii, uşurinţa divină, spontaneitatea jucăuşă în 
ceea ce este cel mai greu, Offenbach este mai îndreptățit să 
poarte numele de „geniu“ decât Wagner. Wagner este greu, 
greoi: nimic nu-l este mai străin decât momentele perfec- 
țiunii celei mai exuberante pe care le atinge acest bufon 
Offenbach de cinci, şase ori aproape în fiecare dintre ale 
sale bouffonneries. Dar poate trebuie să înțelegem altceva 
prin „geniu. 


835. 


Despre capitolul „muzică “. — Muzica germană, franceză 
şi italiană. (Vremurile noastre cele mai sărace sub aspect 
politic, cele mai fecunde. Slavii?) — Baletul cultural-istoric: 
a înfrânt opera. — Muzică pentru actori şi interpreți. — Este 
o eroare a vedea în creaţia lui Wagner o formă: — ea este 
o hpsă de formă. Posibilitatea construcţiei dramatice rămâne 
încă să fie descoperită. — Factorul ritmic. „Expresia“ cu 
orice preţ. Instrumentaţie desfrânată. — In cinstea lui Hein- 
rich Schiitz. — În cinstea lui Mendelssohn: un element 
Goethe aici şi nicăieri altundeva! (Tot astfel cum un alt 
element Goethe a ajuns la desăvârşire în Rahela, un al 
treilea la Heinrich Heine.) 


836. 


Muzica descriptivă; a lăsa efectul în seama realității... 
Toate aceste forme de artă sunt mai uşoare, mai imitabile; 
la ele recurg talentele minore. Apel la instincte; artă su- 
gestivă. 

837. 


Despre muzica noastră modernă. — Atrofierea melo- 
diei înseamnă acelaşi lucru ca şi atrofierea „ideii“, a dia- 
lecticii, a libertății proprii mişcării celei mai spirituale — o 
masivitate şi o rigiditate ce se transformă în noi temerităţi, 
ba chiar în principii; — în cele din urmă rămân doar prin- 
cipiile talentului propriu, ale obruzitășii proprii inreleasă 
ca talent. 

„Muzica dramatică“ — poveşti! Aceasta este pur şi sim- 
plu muzică proastă... „Sentimentul“, „pasiunea“ ca suro- 
gate atunci când nu mai eşti în stare să atingi înalta spiri- 
tualitate şi fericirea acesteia (cea a lui Voltaire, de pildă). 
Sub aspect tehnic, „sentimentul“, „pasiunea“ sunt mai 
uşoare — ele presupun artişti mult mai săraci. Orientarea 
spre dramă trădează faptul că un artist se ştie mai stăpân 
asupra mijloacelor aparente decât asupra celor autentice. 
Avem pictură dramatică, lirică dramatică etc. 


838. 


Ne lipseşte în muzică o estetică în măsură să impună 
legi compozitorilor şi să creeze o conştiinţă; ne lipseşte, în 
consecință, o luptă reală pentru „principii“ — căci, în cali- 
tate de muzicieni, veleitățile herbartiene din acest domeniu 
ne trezesc râsul tot atât de mult ca şi cele ale lui Schopen- 
hauer. Într-adevăr, de aici rezultă o mare dificultate: nu 
mai ştim să intemeiem concepte precum „model“, „măies- 
tie“, „perfecţiune“ — dibuim orbi în imperiul valorilor cu 
instinctul vechu iubiri şi admiraţii crezând aproape că „bun 
este ceea ce ne place“... Devin neincrezător atunci când 
pretutindeni Beethoven este declarat în mod absolut ino- 
cent drept un „clasic“: eu aş susţine cu severitate faptul că, 
în alte arte, prin clasic se înţelege un tip opus celui repre- 
zentat de Beethoven. Însă atunci când însăşi deplina şi 

evidenta dizolvare wagneriană a stilului, aşa-numitul său 
stil dramatic, este expusă şi venerată ca „model“, ca „măies- 
trie“, ca „progres“, nerăbdarea mea ajunge la culme. Stilul 
dramatic în muzică, aşa cum îl înțelege Wagner, este 
renunțarea la stil în general, sub premisa că altceva ar fi 
nespus mai important decât muzica, respectiv drama. Wag- 
ner ştie să picteze, el utilizează muzica nu pentru muzică, 
el accentuează atitudinile, el este poet; în sfârşit, el a ape- 
lat la „sentimentele frumoase“ şi la „piepturile înflăcărate“ 
aidoma tuturor artiştilor dramatici — atrăgându-şi prin toate 
acestea de partea sa femeile, ba chiar şi pe semidocţi: dar 
ce le pasă femeilor şi semidocţilor de muzică! Ei nu au pic 
de conştiinţă pentru artă; ei nu suferă atunci când toate 
virtuțile autentice şi esenţiale ale unei arte sunt călcate în 
picioare şi batjocorite în favoarea unor scopuri secundare 
(ca ancilla dramaturgica). La ce bun întreaga extindere a 
mijloacelor de expresie, dacă ceea ce se exprimă astfel, 
arta însăşi, şi-a pierdut pentru sine legea! Splendoarea pic- 
turală şi forţa, simbolismul sunetului, ritmul, nuanțele ar- 
moniei şi ale disonanţei, semnificaţia sugestivă a muzicii, 
întreaga sensibilitate a muzicii devenită suverană prin 
Wagner — toate acestea le-a recunoscut Wagner în muzică, 
le-a dat amploare, le-a dezvoltat. Victor Hugo a făcut ceva 
asemănător pentru limbă: dar astăzi deja se întreabă lumea 
în Franţa dacă nu cumva întru stricarea acesteia... dacă nu 
cumva, prin accentuarea sensibilităţii în limbă, rațiunea, 
spiritualitatea, adânca legitate a limbii au fost astfel îngro- 
pate. Faptul că în Franţa poeţii au devenit plasticieni, faptul 
că în Germania muzicienii au ajuns actori şi peisagiști 
culturali — nu sunt acestea semne de decadence? 


830. 


Există astăzi şi un pesimism muzical chiar printre cei 
care nu sunt muzicieni. Cine nu l-a trăit, cine nu l-a bleste- 

mat pe tânărul nefericit care-şi chinuie pianul până la dis- 
perare, care se bălăceşte în mocirla armoniulor celor mai 
sumbre, mai cenuşiu-maronii? Astfel eşti recunoscut drept 
pesimist... Dar eşti oare recunoscut şi ca „muzical“? Nu 
cred. Wagnerianul pur sang este nonmuzical; el se supune 
forțelor elementare ale muzicii aproximativ aşa cum fe- 
meia se supune voinţei hipnotizatorului ei — iar pentru a 
putea acest lucru, nici o conştiinţă severă şi nici conştiinţa 
proprie in rebus musicis et musicantibus nu trebuie să-l 
facă neîncrezător. Am spus „aproximativ aşa cum“ —: însă 
poate că aici este vorba mai mult decât despre o comparație. 
Gândiţi-vă la mijloacele de care se serveşte Wagner cu 
predilecție pentru a-şi obține efectele (— mijloace pe care 
el a trebuit în mare parte să le inventeze mai întâi): ele se 
aseamănă într-un mod straniu cu mijloacele proprii hipno- 
tizatorului (- alegerea mişcărilor, a timbrului orchestrei; 
evitarea oribilă a logicii şi cvadraturii ritmului; caracterul 
insinuant, fluid, tainic al aşa-numitei sale „melodii infi- 
nite“, isterismul acesteia). — Iar starea în care, de pildă, îi 
transpune preludiul operei Lohengrin pe ascultătorii ei şi 
mai ales pe ascultătoare este oare esențial diferită de exta- 
zul somnambulic? — Am auzit odată, după audierea numi- 
tului preludiu, o italiancă spunând, cu acea privire în dulce 
extaz la care se pricep atât de bine wagnerienele: „come si 
dorme con questa muzica!“ — 


840. 


Religia în muzică. — Câtă satisfacere nemărturisită ba 
chiar neînțeleasă a tuturor nevoilor religioase există încă în 
muzica wagneriană! Câtă rugă, virtute, miruire, „feciorie“, 
câtă „mântuire““ capătă grai aici!... Că muzica se poate 
lipsi de cuvânt, de concept — vai, cât de bine ştie ea să-şi 
trapă foloasele, această sfântă vicleană, care te readuce, te 
reademeneşte la tot ceea ce a fost crezut odinioară!... 

Conştiinţa noastră intelectuală nu trebuie să se ruşineze — 
ca rămâne în afară — atunci când vreun instinct uitat bea cu 
buzele tremurânde din cupele interzise... Asta este bine, 
sănătos şi, în măsura în care trădează o ruşine faţă de 
satisfacerea instinctului religios, chiar un semn pozitiv... 
Falsul caracter creştin: tipul muzicii „ultimului Wagner“. 


841. 


Pentru mine, curajul înaintea persoanelor, curajul înain- 
tea lucrurilor şi curajul înaintea hârtiei sunt diferite. Cel 
din urmă a fost, de pildă, curajul lui David Strauss. În 
continuare, disting curajul înaintea martorilor de curajul 
lipsit de martori: curajul unui creştin, al unui credincios în 
general nu poate fi niciodată un curaj lipsit de martori — 
deja prin aceasta el este degradat. În sfârşit, deosebesc 
curajul din temperament de curajul din frică față de frică: 
un caz singular al ultimei specii este curajul moral. La 
acesta se adaugă şi curajul din disperare. 

Wagner a avut acest curaj. Situaţia lui în raport cu 
muzica era disperată. Lui îi lipseau cele două elemente 
care fac din cineva un bun compozitor: natura şi cultura, 
predestinarea pentru muzică, disciplina şi educaţia pentru 
muzică. El avea curaj: — el a scos din această hpsă un 
principiu — el şi-a inventat un gen de muzică. „Muzica 
dramatică“, aşa cum a inventat-o, este muzica pe care el o 
putea face, — conceptul ei îl constituie limitele lui Wagner. 

Și el a fost neînțeles! — A fost el oare neînţeles?... 
Cinci şesimi dintre artiştii modemi se află în situaţia lui. 
Wagner este salvatorul lor: cinci şesimi reprezintă de altfel 
„numărul minim“. În orice caz, acolo unde natura s-a arătat 
într-un mod inexorabil şi unde, pe de altă parte, cultura a 
rămas un accident, o tentativă, un diletantism, artistul se 
îndreaptă acum din instinct — ce spun eu?, din entuziasm 

— spre Wagner: „cât l-a tras şi cât a căzut“, după cum 
spune poetul. 


842. 


„Muzica “ — şi stilul mare. — Mărimea unui artist nu se 
măsoară după „sentimentele frumoase“ pe care le trezeşte: 
asta s-o creadă femeile. Ci după gradul în care el se apro- 
pie de stilul mare, în care el este capabil de stilul mare. 
Acest stil are în comun cu marea pasiune faptul că îi re- 
pugnă să placă; că uită să convingă; că poruncește; că 
vrea... Să devi stăpân asupra haosului care ești; a-ţi con- 
strânge haosul propriu să devină formă: logic, simplu, ne- 
echivoc, a dovedi o matematică, o lege — aceasta este aici 
marea ambiţie. — Ea respinge; nimic nu mai suscită iubirea 
pentru asemenea oameni violenți, — un pustiu se-ntinde în 
jurul lor, o tăcere, o frică precum înaintea unei mari blas- 
femil... Toate artele cunosc astfel de ambiţioşi ai stilului 
mare: de ce lipsesc ei în muzică? Niciodată până acum nu 
a construit vreun compozitor precum acel arhitect care a 
creat Palazzo Pitti... Aici există o problemă. Aparține oare 
muzica acelei culturi la graniţele căreia imperiul oricărei 
specii de om violent s-a sfârşit deja? S-ar opune oare, în 
cele din urmă, conceptul de stil major sufletului muzicii, — 
„femeii“ din muzica noastră?... 

Ajung astfel la o întrebare cardinală: unde se integrează 
întreaga noastră muzică? Epocile gustului clasic nu cunosc 
nimic asemănător lor: ea a înflonit atunci când înserarea a 
atins lumea Renaşterii, când „libertatea“ a dispărut din 
moravuri, ba chiar şi din oameni: — aparţine oare caracte- 
rului ei faptul de a fi Contrarenaştere? Este ea sora stilului 
baroc, întrucât ea este în orice caz contemporana lui? Oare 
muzica, muzica modernă nu este deja decadence? 

Am ridicat deja mai de mult această întrebare: dacă 
muzica noastră nu este o formă a Contrarenaşterii în artă?, 

dacă ea nu este cumva ruda cea mai apropiată a stilului 
baroc? Dacă ea nu a crescut în contradicție cu orice gust 
clasic, astfel încât, în interiorul ei, orice ambiție de clasi- 
citate se interzice de la sine? 

La această întrebare fundamentală privind valoarea, 
răspunsul nu ar fi trebuit să fie echivoc, dacă s-ar fi apre- 
ciat corect faptul că muzica şi-a atins deplina maturitate şi 
plenitudine ca romantism —, încă o dată ca un curent de 
reacție împotriva clasicității. 

Mozart — un suflet gingaş şi îndrăgostit, însă în între- 
gime secolul optsprezece, chiar şi atunci când este grav... 
Beethoven — primul mare romantic, în sensul conceptului 
francez de romantism, aşa după cum Wagner este ultimul 
mare romantic... ambii opunându-se instinctiv gustului 
clasic, stilului sever, — ca să nu spunem „mare“. 


843. 


Romantismul: o chestiune echivocă pentru tot ceea ce 
este modern. 

Stănile estetice, duale. 

Cei plini şi dăruitori, în opoziție cu cei care caută şi 
râvnesc. 


844. 


Un romantic este un artist pe care marea insatisfacție 
față de sine îl face creativ — care nu se uită la sine şi la 
lumea din Jur, care se uită înapoi. 


845. 


Este arta un rezultat al nemulțumirii față de real? Sau 
O expresie a recunoştinței pentru fericirea împărtăşită? In 
primul caz, romantism, în cel de-al doilea aureolă şi diti- 
ramb (pe scurt artă a apoteozei): şi Raffael se-nscrie aici, 

doar că el a avut acea falsitate, acel aer că divinizează 
interpretarea creştină a lumii. El era recunoscător pentru 
faptul existenței, acolo unde acest lucru nu s-a exprimat 
într-un mod specific creştin. 

Intr-o interpretare morală lumea este insuportabilă. 
Creştinismul a reprezentat încercarea de „a depăşi“ astfel 
lumea: respectiv de a o nega. /n praxi, un asemenea atentat 
absurd — al unei îngâmfăni absurde a omului în raport cu 
lumea — a condus la o înnegurare, la o diminuare a omului: 
specia cea mai mediocră şi mai inofensivă, specia omului 
gregar, şi-a găsit astfel mediul întru totul optim, cel mai 
favorabil, dacă doriți. 

Homer ca artist al apoteozei; Rubens, de asemenea. 
Muzica nu a avut încă nici unul. 

Idealizarea marelui scelerat (simţul pentru măreția lui) 
este grecească; dezaprobarea, calomnierea, atragerea opro- 
briului asupra păcatului sunt iudeo-creştine. 


846. 


Romantismul şi pandantul său. — În raport cu toate 
valorile estetice mă folosesc de următoarea distincție fun- 
damentală: în fiecare caz individual întreb: „foamea sau 
prisosul reprezintă aici factorul creativ?“. De la bun în- 
ceput, o altă distincție ar părea să fie mai recomandabilă — 
ea este: de departe mai evidentă —, respectiv distincția 
potrivit căreia nevoia de a fixa, de a da un caracter etern, 
nevoia de „ființă“ este cauza creației, sau nevoia distrugerii, 
a schimbării, a devenirii. Însă ambele forme de nevoie se 
dovedesc, la o privire mai adâncă, încă echivoce şi anume 
interpretabile tocmai conform acelei scheme precedente, 
pe bună dreptate, cum mi se pare, preferată. 

Nevoia distrugerii, a schimbării, a devenirii poate fi 
expresia forței debordante purtând în ea viitorul (termenul 
meu în această privință, este, după cum se ştie, cel de 

„dionisiac“); însă şi ura celor ratați, debusolaţi, a avor- 
tonilor, poate fi o ură care distruge, care trebuie să distrugă 
pentru că existentul, ba chiar orice existenţă şi însăşi fiinţa 
ca atare o revoltă şi o irită. 

Pe de altă parte, „a eterniza“ poate să provină şi din 
recunoştinţă şi iubire: — o artă având această origine va fi 
întotdeauna o artă a apoteozei, ditirambică poate cu Rubens, 
senină cu Hafis, luminoasă şi blândă cu Goethe şi răspân- 
dind o aureolă homerică asupra tuturor lucrurilor; — poate 
fi însă şi acea voinţă tiranică a unui suferind peste măsură 
care ar dori să facă din elementul cel mai personal, mai 
particular, mai unilateral al suferinței sale, din idiosincra- 
sia propriu-zisă a acesteia o lege obligatorie şi o constrân- 
pere şi care se răzbună împotriva tuturor lucrurilor impri- 
mându-le, îndesându-le, stigmatizându-le imaginea sa, ima- 
ginea torturi sale. Cazul din urmă este pesimismul romantic 
în forma lui cea mai pregnantă: fie ca filosofie schopen- 
haueriană a voinţei, fie ca muzică wagneriană. 


847. 


Nu cumva sub opoziţia dintre clasic şi romantic se 
ascunde opoziția dintre activ şi reactiv? — 


848. 


Pentru a fi c/asic trebuie să ai roate talentele şi dorințele 
puternice, aparent contradictorii: dar astfel încât ele să 
meargă împreună sub un singur jug; a veni /a timp pentru 
a ridica la culme un gen de lteratură sau de artă sau de 
politică (nu după ce acesta a dispărut...): a oglindi o stare 
de ansamblu (fie a unui popor, fie a unei culturi) în sufle- 
tul ei cel mai profund şi mai lăuntric, într-un moment în 
care ea există încă nefiind deja spoită cu imitaţia străinătății 
(ori deja dependentă...); a nu fi un spirit reactiv, ci unul 

care coagulează şi conduce înainte, care spune Da oricând, 
chiar şi prin, ura sa. 

„Oare nu este nevoie aici de o valoare personală ma- 
ximă?... Poate a cumpăni dacă prejudecățile morale nu-şi 
fac aici jocul lor şi dacă marea înălțime morală nu este în 
sine poate o contradicţie faţă de clasic?... Dacă nu cumva 
monştrii moralei trebuie să fie cu necesitate romantici prin 
faptă şi cuvânt?... O asemenea preeminență a unei virtuți 
asupra celorlalte (precum în cazul monstrului moral) se 
opune într-un mod ostil puterii clasice aflate în echilibru: 
presupunând că ai avea această înălțime, fiind cu toate 
acestea un clasic, ar trebui să conchidem cu hotărâre că 
posezi şi o imoralitate tot atât de înaltă: acesta este poate 
cazul lui Shakespeare (admițând că el este într-adevăr Lord 
Bacon). 


849. 


Din viitor. — Împotriva romantismului marii „pasiuni “ 
— A înțelege faptul că oricărui gust „clasic“ îi revine un 
cuantum de răceală, luciditate, asprime: logica mai ales, 
bucuria spiritualității, „trei unităţi“, concentrare, ura faţă 
de sentiment, de suflet, de esprit, ura împotriva a ceea ce 
este divers, incert, rătăcitor, vag, cât şi împotriva a ceea ce 
este sumar, ingenios, nostim, mângâietor. Nu trebuie să ne 
jucăm cu formele artistice: trebuie să transformăm viața 
pentru ca ulterior ea să aspire la formă. 

Ce comedie amuzantă — despre care abia acum învăţăm 
să râdem, pe care abia acum o putem vedea: faptul că 
epoca lui Herder, Winckelman, Goethe şi Hegel pretindea 
că a redescoperit idealul clasic... şi în acelaşi timp că l-a 
redescoperit pe Shakespeare! — Și aceeaşi generaţie s-a 
dezis într-un mod ruşinos de şcoala clasică a francezilor! 
de parcă esențialul nu ar fi putut fi învăţat tot atât de bine 

aici ca şi acolo!... Dar se aspira la „natură“, la „naturaleţe“: 
ce prostie! Se credea despre clasicitate că ar fi un fel de 
naturalețe! 

A gândi până la capăt, fără prejudecată şi slăbiciune, 
pe ce teren poate să crească un gust clasic. Inăsprirea, 
simplificarea, întărirea, înrăirea omului: toate sunt simul- 
tan necesare. Simplificarea logico-psihologică. Dispreţul 
pentru details, pentru complex, pentru incert. 

Romanticii din Germania nu protestează împotriva 
clasicismului, ci împotriva rațiunii, a luminării, a gustului, 
a secolului optsprezece. 

__ Sensibilitatea muzicii romantice wagneriene: opusul 
sensibilităţii clasice. 

Voința de unitate (întrucât unitatea tiranizează: şi anume 
ascultătorii, spectatorii), dar incapacitatea de a te tiraniza 
în punctul esențial: respectiv în privinţa operei însăşi (a 
renunțării, a conciziei, a claritățui şi simplităţii). Efectul 
copleşitor prin masă (Wagner, Victor Hugo, Zola, Taine). 


850. 


Nihilismul artiştilor. — Natura teribilă, datorită seni- 
nătății ei: cinică prin răsăriturile ei. Suntem ostili emoțiilor 
Ne refugiem acolo unde natura nu incită simțurile şi ima- 
ginația: acolo unde nu trebuie să iubim nimic, unde nu ni 
se amintesc aparențele morale şi delicatețele acestei naturi 
nordice; — la fel şi în arte. Preferăm ceea ce nu ne mai 
aminteşte de „bine şi rău“. Susceptibilitatea noastră morală 
şi capacitatea de a îndura durerea sunt ca şi izbăvite într-o 
natură înspăimântătoare şi fericită, în fatalismul simţurilor 
şi al forțelor. Viaţa fără bunătate. 

Binefacerea constă în contemplarea măreţei indiferente 
a naturii față de bine şi de rău. 

Nici o dreptate în istorie, nici o bunătate în natură: de 
aceea pesimistul, în caz că este artist, se adânceşte fie in 

historicis, acolo unde absenţa dreptăţii ca atare se arată cu 
o inocenţă grandioasă, unde se exprimă însăşi desăvărşi- 
rea —, sau în natură acolo unde caracterul rău şi indiferent 
nu se ascunde, unde ea înfăţişează caracterul desăvârşirii... 
Artistul nihilist se trădează prin faptul că vrea şi preferă 
iStoria Cinică, natura cinică. 


851. 


Ce este tragicul? — Am indicat în repetate rânduri marea 
confuzie pe care o face Aristotel atunci când crede a fi 
recunoscut afectele tragice în două afecte deprimante: în 
spaimă şi în milă. Dacă el ar avea dreptate, tragedia ar fi 
o artă primejdioasă pentru viață: ar trebui să ne ferim de 
ca ca şi de ceva dăunător pentru comunitate şi suspect. 
Arta, în rest marele stimulent al vieţii, o beție în faţa vieții, 
o voință de viaţă, ar deveni aici, în slujba unei mişcări 
descendente, asemeni unei servitoare a pesimismului, /ău- 
nătoare sănătăţii (— întrucât faptul că prin stimularea aces- 
tor afecte te „purifici“ de ele, aşa cum pare să creadă 
Aristotel, este pur şi simplu neadevărat). Ceva care trezeşte 
de regulă spaima sau compasiunea, dezorganizează, slăbeşte, 
descurajează: — iar, presupunând că Schopenhauer ar avea 
dreptate atunci când spune că trebuie să extragem din tra- 
gedie resemnarea (cu alte cuvinte, o blândă renunțare la 
fericire, la speranţă, la voinţa de viaţă), am ajunge astfel să 
concepem o artă în care arta se neagă pe sine. Tragedia ar 
însemna, în acest caz, un proces de disoluție: instinctul 
vieții suprimându-se chiar prin instinctul artei. Creştinism, 
nihilism, artă tragică, decadence sub aspect fiziologic: toate 
ar merge mână-n mână, toate ar deveni preponderente în 
acelaşi ceas, toate s-ar propulsa reciproc — /a vale... Tra- 
gedia ar fi un simptom al declinului. 

Această teorie poate fi recuzată cu un calm deplin: 
respectiv măsurând cu ajutorul unui dinamometru efectul 

unei emoții tragice. lar ca rezultat se obține ceea ce de fapt 
numai ipocrizia absolută a unui sistematician poate să ig- 
nore: — faptul că tragedia este un fonicum. lar atunci când 
Schopenhauer nu vroia să înțeleagă acest lucru, când el 
interpretează depresia totală drept stare tragică şi-i mustră 
pe greci (care, spre supărarea lui, nu s-au „resemnat“...) că 
nu s-ar fi aflat la înălțimea adevăratei We/ranschauung: 
toate acestea nu sunt decât parti pris, logică a sistemului, 
mistificare a sistematicianului: una dintre acele mistificări 
dăunătoare care i-au pervertit lui Schopenhauer treptat 
întreaga psihologie (el, care a denaturat într-un mod arbi- 
trar şi brutal geniul, arta însăşi, morala, religia păgână, 
cunoaşterea şi aproximativ totul). 


852. 


Artistul tragic — Este o chestiune de forţă (a unui in- 
divid ori a unui popor) dacă şi unde este aplicată judecata 
„frumos“ Sentimentul plenitudinii, al forței acumulate (care 
permite acceptarea cu îndrăzneală şi optimism a multor 
lucruri în fața cărora cel slab se ingrozeşte) — sentimentul 
puterii enunță judecata „frumos“ şi asupra lucrurilor şi 
stărilor pe care instinctul neputinței le poate aprecia doar 
ca fund demne de ură, ca fund „urâte“. Presentimentul 
pentru ceea ce am fi în stare să înfruntăm dacă aceasta s-ar 
IVI efectiv înaintea noastră ca pericol, problemă, ispită — 
acest presentiment determină de asemenea şi Da-ul nostru 
estetic („Este frumos“ constituie o aprobare). 

De aici rezultă, în esenţă, că predilecția pentru lucruri 
indoielnice şi teribile este un simptom al vigurozității: în 
timp ce gustul pentru nostim şi grațios aparține celor slabi 
şi delicați. Gustul pentru tragedie este o trăsătură specifică 
pentru epocile şi caracterele puternice: divina commedia 
este poate, în cazul lor, un non plus ultra. Spiritele eroice 

sunt cele care îşi spun sieşi Da prin cruzimea tragică: ele 
sunt suficient de tari pentru a simți suferința ca plăcere. 

Presupunând, dimpotrivă, că şi cei slabi doresc să sa- 
vureze o artă ce nu a fost gândită pentru ei, ce vor face 
aceştia pentru ca tragedia să aibă şi pentru ei savoare? Ei 
o vor interpreta din perspectiva propriilor sentimente va- 
lorice: de pildă „triumful ordinii morale universale“ sau 
concepția despre „lhpsa de valoare a existenţei“ sau invitaţia 
la „resemnare“ (-— dar şi descărcări afective parțial medi- 
cale, parțial morale ă la Aristotel). În sfârşit: arta teribilu- 
lui, în măsura în care ea excită nervii, poate dobândi apre- 
ciere ca stimulent din partea celor slabi şi epuizați: acesta 
este astăzi, de pildă, motivul aprecierii artei wagneriene. 
Este un semn al sentimentului de satisfacție şi de putere în 
ce măsură cineva poate să le recunoască lucrurilor carac- 
terul lor teribil şi îndoielnic: şi dacă el are nevoie, în ge- 
neral, de „„deznodăminte“ la final. 

Această formă de pesimism al artiştilor este tocmai 
opusul pesimismului moral-religios ce suferă datorită 
„stricăciunii““ omului şi a enigmei existenţei: acesta vrea 
cu orice preţ o soluţie sau cel puţin speranţa unei soluții. 
Suferinzii, disperații, cei lipsiţi de încredere în sine, într-un 
cuvânt cel bolnavi, au avut întotdeauna nevoie de viziuni 
extatice pentru a rezista (conceptul de „fericire“ îşi are 
originea aici). Un caz înrudit: artiştii stării de decadence, 
care se raportează de fapt într-un mod nihilist la viaţă, se 
refugiază în frumusețea formei, — în sfera lucrurilor alese, 
unde natura a devenit desăvârşită, unde, fără deosebire, ea 
este grandioasă şi frumoasă... („lubirea pentru frumos“ 
poate fi prin urmare altceva decât capacitatea de a vedea 
un frumos, de a crea frumosul: ea poate fi tocmai expresia 
incapacității în acest sens). 

Artiştii copleşitori, care scot un sunet consonant din 
orice conflict, sunt cei care îmbogăţesc lucrurile prin puterea 

şi libertatea lor: ei îşi exprimă experiența cea mai lăuntrică 
prin simbolismul fiecărei opere de artă, — creaţia lor este 
recunoştinţă pentru ființarea lor. 

Profunzimea artistului tragic constă în faptul că in- 
stinctul său estetic întrevede consecințele mai îndepărtate, 
că el nu se opreşte miop la imediat, că aprobă economia în 
ansamblu, acea economie ce legitimează feribilul, răul, 
indoielnicul şi nu numai — legitimează. 


853. 
Arta în „Naşterea tragediei“ 


l. 


Concepția despre operă, de care te loveşti în fundalul 
acestei cărți este deosebit de întunecată şi de neplăcută: 
printre tipurile de pesimism cunoscute până acum nici unul 
nu pare să fi atins un asemenea grad de răutate. Aici hpseşte 
contradicția dintre o lume adevărată şi una aparentă: există 
numai o singură lume, iar aceasta este falsă, crudă, contra- 
dictorie, ademenitoare, lhpsită de sens... O lume astfel 
construită este lumea adevărată. Avem nevoie de minciună 
pentru a înfrânge această realitate, acest „adevăr“, adică 
pentru a trăi... Faptul că minciuna este necesară pentru a 
trăi face parte şi el din acest caracter teribil şi îndoielnic al 
existenței. 

_Metafizica, morala, religia, ştiinţa sunt considerate în 
această carte doar ca forme diferite ale minciunii: cu aju- 
torul lor se crede în viaţă. „Viaţa trebuie să insufle în- 
credere““: sarcina astfel stabilită este grozavă. Pentru a o 
îndeplini, omul trebuie să fie mincinos deja de la natură, 
el trebuie să fie mai mult ca orice un artist. Ceea ce el şi 
este: metafizică, religie, morală, ştiinţă — toate doar creații 
ale voinţei sale de artă, de minciună, de refugiere dinaintea 

„adevărului“, de negare a „adevărului“. Însăşi facultatea 
prin care el siluieşte realitatea cu ajutorul minciunii această 
facultate artistică a omului par excellence — o are în co- 
mun cu tot ceea ce este. El însuşi este de fapt un crâmpei 
de realitate, de adevăr, de natură: cum să nu fie el şi un 
crâmpei de geniu al minciunii! 

Pentru ca natura existenței să rămână necunoscută — 
lată intenția cea mai adâncă şi mai arzătoare ce se ascunde 
în spatele a tot ceea ce este virtute, ştiinţă, evlavie, artă. 
Multe a nu le vedea niciodată, multe a le vedea fals, multe 
a le trece cu vederea: o, cât de inteligent continui să fu în 
stările în care eşti cel mai departe de a te considera inte- 
lgent! Iubirea, entuziasmul, „Dumnezeu“ — pure subtiltăți 
ale autoamăgirii ultime, pure ademeniri către viață, pură 
credinţă în viață! În momentele în care omul a ajuns un 
înşelat, în care el şi-a cucerit amăgirea deplină, în care el 
crede în viață: o, ce talazuri cresc atunci în el! Ce des- 
fătare! Ce sentiment al puterii! Cât triumf de artist în sen- 
timentul puterii!... Omul a redevenit încă o dată stăpân al 
„materiei“, — stăpân al adevărului!... Şi, întotdeauna când 
omul se bucură, el este acelaşi în bucuria sa: el se bucură 
ca artist, se desfată ca putere, el savurează minciuna ca 
putere a sa... 


II. 


Arta şi numai arta! Ea este marele mag al vieții, marea 
ademenire la viață, marele stimulent al vieţii. 

Arta drept unică forță contrară superioară împotriva 
oricărei voințe de negare a vieţii, drept factorul anticreştin, 
antibudist, antinihilist par exce!/lence. 

Arta ca mântuire a celui care cunoaşte, — a celui care 
vede, vrea să vadă caracterul teribil şi îndoielnic al exis- 
tenței, a cunoscătorului tragic. 

Arta ca mântuire a celui care făptuieşte, — a celui care 
nu numai că vede, dar şi trăieşte, vrea să trăiască acest 
caracter teribil şi îndoielnic al existenței, a războinicului 
tragic, a eroului. 

Arta ca mântuire a celui care suferă, — drept calea 
spre stări în care suferinţa este vroită, transfigurată, îndum- 
nezeită, în care suferința este o formă a marii desfătări. 


III. 


lată, în această carte, pesimismul, sau, mai clar, nihi- 
lismul, este însuşi „adevărul“. Însă nu adevărul drept cri- 
teriu valoric suprem, şi cu atât mai puțin drept putere su- 
premă. Voința de aparenţă, de iluzie, de amăgire, de deve- 
nire şi schimbare (de amăgire obiectivată) este considerată 
aici drept mai adâncă, mai originară, mai „metafizică“ decât 
voinţa de adevăr, de realitate, de aparență: — cea din urmă 
este numai o formă a voinței de iluzie. Tot astfel, plăcerea 
este considerată ca fiind mai originară decât durerea: du- 
rerea ca fiind condiționată, ca un fenomen secundar al 
voinţei de plăcere (al voinţei de devenire, de creştere, de 
modelare, cu alte cuvinte al voinței de a crea: în creație 
însă este inclusă şi distrugerea). Este concepută aici o stare 
supremă de aprobare a existenţei, stare din care durerea 
maximă nu poate fi exclusă: starea tragic-dionisiacă. 


IV. 


Această carte este astfel de-a dreptul antipesimistă: şi 
anume în sensul că ea susține ceva care este mai puternic 
decât pesimismul, care este „mai divin“ decât adevărul: 
arta. S-ar părea că nimeni nu ar vorbi mai serios decât 
autorul acestei cărți în favoarea unei negări radicale a vieţii, 
în favoarea unui refuz al fuptei chiar mai mult decât a unei 

respingeri a vieţii. Numai că el ştie — el a trăit-o şi poate 
că nu a trăit nimic altceva — că arta are o va/oare mai mare 
decât adevărul. 

În introducere deja — prin care Richard Wagner este 
invitat parcă la un dialog — apare această mărturisire de 
credinţă, această evanghehe de artist: „arta ca ţel autentic 
al vieţii, arta ca activitate metafizică a acesteia...“ 


Cartea a patra 


Selecţie şi formare 


l. 
Ierarhia 


1. Teoria ierarhiei 


854. 


Intr-o epocă de suffrage universal, adică atunci când 
fiecare are dreptul să judece pe oricine şi orice, mă simt 
nevoit să restabilesc ierarhia. 


855. 


Doar cantitățile de putere determină rangul, ridică ran- 
eul: şi nimic altceva. 


856. 


Voința de putere. — Cum ar trebui să fie constituiți acei 
oameni care întreprind asupra lor înşişi această transmu- 
tare a valorilor. Ierarhia ca ordine a puterii: războiul şi 
pericolul ca premise pentru ca un rang să-şi mențină con- 
dițiile. Modelul grandios: omul în natură — fuinţa cea mai 
slabă, cea mai inteligentă ridicându-se ca stăpân, subjugând 
forțele mai puţin inteligente. 

857. 


Eu disting între un tip al vieţii în ascensiune şi unul al 
declinului, al disoluției, al slăbiciunii. Să creadă oare ci- 
neva că între cele două tipuri mai poate fi pusă chestiunea 
rangului?... 


858. 


Cuantumul de putere care eşti decide în privinţa ran- 
gului; restul este laşitate. 


859. 


Avantajul de a te afla la periferia timpului tău. — Situat 
la periferie față de ambele curente, de morala individua- 
listă şi de cea colectivistă, — întrucît şi celei dintâi îi este 
străină ierarhia, ea dorind să acorde unuia aceeaşi libertate 
ca tuturor. Ideile mele nu au drept centru gradul de liber- 
tate ce trebuie recunoscut unuia sau altuia ori tuturor, ci 
gradul de putere pe care unul sau altul urmează a-l exercita 
asupra celorlalți ori asupra tuturor, respectiv în ce măsură 
o sacrificare a libertății, ba chiar o cădere în sclavie oferă 
temeiul actualizării unui ip superior. Gândit în forma cea 
mai brutală: cum ai putea sacrifica dezvoltarea umanității 
pentru a aduce la viață o specie superioară omului? — 


860. 


Despre rang. Consecința înfricoşătoare a „egalității“ — 
în cele din urmă fiecare se crede chemat pentru orice pro- 
blemă. Orice ierarhie a dispărut. 


861. 


Este necesară o declarație de război a omului superior 
împotriva masei! Pretutindeni mediocrii îşi strâng rândurile 

pentru a-şi instaura domnia! Tot ceea ce moleşeşte, 
îndulceşte, ceea ce pune în valoare „poporul“ sau „„femi- 
ninul““ acționează în favoarea acelui suffrage universal, cu 
alte cuvinte a dominaţiei oamenilor inferiori. Însă noi vom 
trece la represalii, iar toată această economie (ce începe în 
Europa o dată cu creştinismul) o vom da pe față şi o vom 
judeca. 


862. 


Este necesară o concepție îndeajuns de puternică pen- 
tru a avea un efect selectiv: întărindu-i pe cei tari, parali- 
zându-i şi strivindu-i pe cei plictisiţi de lume. 

Nimicirea raselor decrepite. Declinul Europei. — Nimi- 
cirea evaluărilor sclaviale. — Dominația asupra întregului 
pământ ca instrument de producere a unui tip superior. = 
Nimicirea tartufeniei numită „morală“ (creştinismul ca o 
formă isterică de probitate sub acest aspect: Augustin, 
Bunian). — Desființarea „sufragiului universal“: cu alte 
cuvinte a sistemului în virtutea căruia naturile inferioare se 
aşază drept lege pentru cele superioare. — Suprimarea 
mediocrității şi a recunoaşterii ei. (Părtinitorii, indivizi — 
popoare; a tinde spre plenitudinea naturii prin unirea con- 
trariilor: în acest scop, amestecuri de rase.) — Noul curaj — 
nu adevăruri apriorice (asemenea adevăruri erau căutate de 
cei obişnuiţi a crede!), ci subordonarea liberă unei idei 
dominante ce-şi are timpul ei de pildă timpul ca proprie- 
tate a spaţiului ş.a.m.d. 

2. Cei puternici şi cei slabi 


863. 


Conceptele de „om puternic şi om Slab“ se reduc la 
faptul că în primul caz se moşteneşte o mare cantitate de 
forță — el este o sumă: în celălalt, prea puțină — (ereditate 
insuficientă, irosirea celor moştenite). Slăbiciunea poate fi 
un fenomen incipient: „încă prea puţin“; sau un fenomen 
final: „stins deja“. 

Punctul de pornire este acela in care există o mare 
cantitate de forță, în care se poate cheltui forță. Masa, ca 
sumă a celor slabi, reacționează /enț; ea se apără împo- 
triva multor lucruri față de care este prea slabă, — din care 
nu poate să obțină nici un avantaj, ea nu creează, nu 
înaintează. 

Acestea împotriva teoriei ce contestă existența indi- 
vidului puternic crezând că „„masa este decisivă“. Este 
aceeaşi diferență ca între generaţiile distincte: pot să existe 
patru, cinci generaţii între cel care făptuieşte şi masă — o 
diferență cronologică. 

Valorile celor slabi stau în prim-plan, întrucât cei pu- 
ternici le-au preluat spre a conduce. 


864. 
De ce câştigă cei slabi. In summa: cei bolnavi şi slabi 
au mai multă compasiune, sunt mai „umani“ —: ei au 


mai mult spiriț, sunt mai schimbători, mai diverşi, mai 
locvace, — mai răi: bolnavii înşişi au inventat răutatea. 
(Adeseori o precocitate patologică la rahitici, scrofuloşi 
şi tuberculoşi —.) Esprit: însuşire a raselor târzii: evrei, 
francezi, chinezi. (Antisemiţii nu le iartă evreilor faptul că 
aceştia au „spirit“ — şi bani. Antisemiţii — un nume pentru 
„avortoni.) 

Cei bolnavi şi cei slabi au avut de partea lor fascinația: 
ei sunt mai interesanți decât cei sănătoşi: nebunul şi sfân- 
tul — cele mai interesante două specii de om... în strânsă 
înrudire „geniul“. Marii „aventurieri şi criminali“ şi, în 
genere, toți oamenii, dar mai ales cei mai sănătoşi, sunt 
bolnavi în anumite perioade ale vieţii lor: — marile mişcări 
sufleteşti, patima puteri, iubirea, răzbunarea sunt însoțite 
de tulburări adânci. lar cât priveşte starea de decadence, ea 
este întruchipată aproape sub fiecare aspect de orice om 
care nu moare prea timpuriu: — prin urmare, el cunoaşte, 
de asemenea din experienţă, instinctele ce o caracterizează: 
— jumătate din fiecare viață de om aproape, omul este 
decadent. 

În sfârşit: femeia! Jumătate din omenire este slabă, 
tipic-bolnavă, schimbătoare, inconstantă, — femeia are 
nevoie de vigoare pentru a se agăța de ea şi de o religie a 
slăbiciunii ce venerează ca divin faptul de a fi slab, de a 
Iubi, de a fi umil —: sau mai bine zis îi slăbeşte pe cei 
puternici, — ea domină atunci când reuşeşte să-i înfrângă 
pe cei puternici. Femeia a conspirat întotdeauna împreună 
cu tipurile definitorii pentru decadence, cu preoții, împo- 
triva „celor puternici“, a „celor viguroşi“, a bărbaților —. 
Femeia creşte copiii în cultul pietăţii, al milei, al iubirii; — 
mama face convingător altruismul. 

In sfârşit: amplificarea civilizației ce aduce cu sine în 
mod necesar înmulțirea elementelor morbide, proliferarea 
caracterului neuro-psihiatric Şi a celui criminal. Apare o 
specie intermediară, artistul, separată de criminalitatea 
faptei prin slăbiciunea voinței şi teama socială, şi, în acelaşi 
timp, necoaptă încă pentru ospiciu, însă întinzându-şi cu- 
rioasă antenele în ambele sfere: această plantă specifică de 
cultură, artistul, pictorul, compozitorul, dar mai ales ro- 
mancierul modern, care întrebuințează pentru modul său 
de a fi termenul extrem de impropriu de „naturalism... 

Nebunii, criminali şi „„naturaliştii“ se înmulțesc: simptom 
al unei culturi în creştere şi care inaintează extrem de 
rapid, — cu alte cuvinte deşeurile, rebuturile, excreţiile do- 
bândesc importanță, — declinul fine pasul. 

In sfârşit: mișmaşul social, consecință a revoluției, a 
instituirii drepturilor egale, a credinței superstițioase în 
„oameni egali“. Astfel, purtătorii instinctelor decăderii (ai 
resentimentului, ai insatisfacției, ai pornirii distructive, ai 
anarhismului şi nbhilismului), inclusiv ai instinctelor de 
sclavi, — laşitatea, viclenia, neruşinarea canaliei — speci- 
fice păturilor ingenuncheate prea mult timp, infestează sân- 
gele tuturor castelor: două, trei generații mai apoi rasa nu 
mai poate fi recunoscută, — totul s-a vul/garizat. De aici 
rezultă un instinct global împotriva elitei, a privilegiului 
de orice fel, înzestrat în practică cu o asemenea putere şi 
siguranță, cu o astfel de neînduplecare şi cruzime, încât, 
într-adevăr, curând înşişi privilegiații ajung să se supună: 
— cel care vrea să păstreze puterea linguşeşte plebea, con- 
lucrează cu plebea, trebuie să aibă plebea de partea sa, — 
în primul rând „genule“: ei devin vestitori ai sentimentelor 
ce entuziasmează masele, — nota compasiunii, ba chiar a 
venerației față de tot ceea ce a trăit în suferință, în mizerie, 
în dispreț, în prigoană răsună peste toate celelalte note 
(upuri: Victor Hugo şi Richard Wagner). — Ridicarea ple- 
bei înseamnă, încă o dată, ascensiunea valorilor decre- 
pitudinii. 

În mijlocul unei asemenea mişcări extreme sub as- 
pectul ritmului şi al mijloacelor, pe care o reprezintă 
civilizaţia noastră, centrul de greutate al oamenilor se de- 
plasează: a/ oamenilor de care, sortiți întrucâtva, depinde 
cel mai mult compensarea întregului pericol major al 
unei asemenea mişcări morbide; — ei vor fi tergivensanții 
par excellence, cei care asimilează încet, care se des- 
prind cu greu, cei relativ stabili în mijlocul acestei schim- 

bări imense şi a acestui amestec de elemente. Centrul de 
greutate ajung să-l constituie în asemenea împrejurări, în 
mod necesar, mediocrii: împotriva dominaţiei vulgului şi a 
celor excentrici (asociate de obicei) mediocritatea se con- 
soldează drept garanţie şi purtătoare a viitorului. De aici 
apare pentru oamenii excepționali un nou adversar — sau o 
nouă ispită. Presupunând că nu se vor adapta plebei şi nu-i 
vor ridica osanale instinctului „dezmoşteniţilor“, ei vor fi 
nevoiți să fie „mediocri“ şi „prosperi“. Ei o ştiu: medio- 
critas este şi aurea — ba chiar numai ea dispune de bani şi 
de aur (— de tot ceea ce străluceşte...). Şi încă o dată 
vechea virtute şi, în general, întreaga lume apusă a idea- 
lului dobândesc nişte apologeţi talentați... Rezultat: me- 
diocritatea capătă spirit, strălucire, geniu — ea devine inte- 
resantă, 1spiteşte. 


x 


Rezultat. — O cultură mare se poate ridica doar pe un 
teren vast al unei mediocrităţi sănătoase, trainice, conso- 
lidate. În slujba ei şi servind-o, lucrează ştiinţa — ba chiar 
şi arta. Știința nu şi-ar putea dori mai mult: ea aparţine ca 
atare unui tip uman mediocru —, ea este deplasată în cazul 
excepțiilor —, ea nu are nimic aristocratic şi cu atât mai 
puţin anarhic în instinctele ei. — În continuare, puterea 
mediei este menţinută prin comerț, în special prin activi- 
tatea financiar-bancară: instinctul marelui financiar se opune 
oricărei extreme, — de aceea evreii sunt deocamdată puterea 
cea mai conservatoare în Europa noastră atât de amenințată 
şi de nesigură. Ei se pot lipsi atât de revoluții, cât şi de 
socialism ori militarism: dacă ei au nevoie de putere şi o 
doresc, chiar şi în cazul puterii asupra partidelor revolu- 
ționare, aceasta este doar o consecinţă a celor spuse ante- 
rior, iar nu o negare a lor. În raport cu alte orientări ex- 
treme, ei au nevoie să inspire doar uneori frică arătând 

ceea ce pot. Însă instinctul lor ca atare este inevitabil con- 
servativ — şi „mediocru“... Pretutindeni unde există pu- 
tere, ei ştiu să fie puternici: însă utilizarea puterii lor are 
întotdeauna o unică direcție. Cuvântul de cinste pentru 
mediocru este, după cum se ştie, cuvântul „liberal“. 


x 


Reflecţie — Este absurd să presupunem că întreagă 
această victorie a valorilor ar avea un caracter antibiologic: 
trebuie să încercăm a o explica pornind de la un interes a/ 
vieții pentru conservarea tipului „om“ chiar prin această 
metodică a supremației celor slabi şi a avortonilor —: oare 
altfel omul nu ar mai exista? — Problemă — — — 

Dezvoltarea tipului funestă pentru conservarea speciei? 
De ce? — 

Experiențele istoriei o- arată: rasele puternice se deci- 
mează reciproc: prin război, sete de putere, aventură; afec- 
tele puternice: risipa — (forţa nu mai este capitalizată, 
dezechilibrul nervos apare printr-o tensiune exagerată); 
existența lor este costisitoare, scurtă — ele se epuizează 
reciproc —; apar perioade de adâncă destindere şi istovire: 
toate epocile mari sunt p/ătite... Cei puternici devin până 
la urmă mai slabi, mai hpsiți de voinţă, mai absurzi decât 
cei slabi în mod obişnuit. 

Sunt rasele risipitoare. „Durata“ în sine ar fi lipsită de 
importanță: am prefera poate o existență a genului mai 
scurtă, însă mai valoroasă. — Ar mai rămâne să demon- 
străm că tocmai astfel s-ar obține un beneficiu valoric 
superior față de cazul existenței mai scurte; cu alte cu- 
vinte, omul ca un cumul de forță atinge un cuantum mult 
mai înalt de putere asupra lucrurilor atunci când se-ntâmplă 
aşa cum se întâmplă... Ne aflăm în faţa unei probleme de 
economie — — — 


ce 4 
l 

865. 


O atitudine ce-şi spune „idealism“ şi care nu vrea să-i 
permită mediocrității să fie mediocră, iar femeii să fie 
femeie! — A nu uniformiza! Să înțelegem cât de mult costă 
o virtute: şi că virtutea nu este ceva dezirabil în mod 
obişnuit, ci o nebunie generoasă, o excepție frumoasă, 
având privilegiul de a fi febrilă... 


866. 


Necesitatea de a demonstra că o întrebuințare din ce în 
ce mai economică a omului şi a omenirii, că o „maşinărie“ 
din ce în ce mai întortocheată de interese şi de performanţe 
este însoțită de un curent contrar pe care eu îl definesc 
drept separare a unui excedent de lux al omenirii: în acest 
curent urmează a se ivi o specie mai puternică, un tip 
superior care are alte condiții de apariție şi de conservare 
decât omul comun. Conceptul meu, metafora mea pentru 
acest tip este, după cum se ştie, cuvântul „,supraom“. 

Pe acea primă cale, acum întru totul evidentă, apar 
adaptarea, aplatizarea, chinezăria superioară, instinctul 
cuminţeniei, mulțumirea cu micşorarea omului — un fel de 
nivel-stagnant al omului. Dacă vom fi realizat acea adminis- 
trare globală a pământului, inevitabilă astăzi, umanitatea 
ca maşinărie îşi va putea găsi în serviciul acesteia sensul 
ei cel mai propice: — ca un imens angrenaj format din 
piese din ce în ce mai mici şi optim „adaptate“; ca o creştere 
a inutilității tuturor elementelor dominante şi de comandă; 
ca un întreg înzestrat cu o forță colosală, ai cărui factori 
individuali reprezintă forțe minimale, valori minimale. 

În opoziţie cu această micşorare şi adaptare a oame- 
nilor la o utilitate tot mai specializată, apare necesitatea 
unei mişcări inverse — a zămislirii omului care sinteti- 
zează, insumează, legitimează, a omului pentru care acea 

maşinalizare a umanității este o condiție existenţială pre- 
liminară, un fundament pe care el îşi poate inventa forma 
lui superioară de a fi. 

El are nevoie de ostilitatea mulțimii, a „celor omo- 
genizaţi“, de sentimentul distanței în raport cu ei; el stă 
deasupra lor, trăieşte din ei. Această formă superioară de 
aristocratism este aceea a viitorului. — Într-o formulare 
morală, acea mașinărie globală, sohdaritatea tuturor rotițelor, 
reprezintă un maximum de exploatare a omului: dar ea îi 
presupune pe cei datorită cărora această exploatare are un 
sens. În caz contrar ea ar fi într-adevăr doar diminuarea 
globală, o diminuare valorică, a tipului om, — un fenomen 
regresiv în stilul cel mai mare. 

— Ceea ce combat eu, se vede, este optimismul eco- 
nomic: ca Şi când o dată cu creşterea cheltuielilor tuturor 
ar trebui, în mod necesar, să crească şi avantajul tuturor. 
Mie însă opusul îmi pare a fi cazul real: cheltuielile tuturor 
se adună intr-o pierdere globală: omul devine mai mic: — 
astfel încât nu mai înţelegi care a fost în general scopul 
acestui proces colosal. Un „încotro?“, un nou „încotro? — 
lată de ce anume are nevoie umanitatea. 


867. 


Înţelegere a amplificării puterii globale: a calcula în 
ce măsură chiar dispariţia indivizilor, a castelor, a epocilor, 
a popoarelor este inclusă în această creştere. 

Deplasarea centrului de greutate al unei culturi. Chel- 
tuielile oricărei creşteri majore: cine le suportă! În ce măsură 
trebuie ele să fie acum colosale. 


868. 


Aspectul general al viitorului european: animalul de 
povară cel mai inteligent, foarte laborios, în fond foarte 

modest, curios până la exces, divers, moleşit, lipsit de 
voinţă — un haos cosmopolit de afecte şi intehgenţă. Cum 
s-ar putea ivi din el o specie mai puternică? Una care să 
aibă un gust clasic. Gustul clasic înseamnă voinţa de simpli- 
ficare, de intensificare, de vădire a fericirii, voinţa de teribil, 
curajul nudității psihologice (— simplificarea este o con- 
secință a voinței de intensificare; înfăţişarea fericirii, ca şi 
a nudității, o consecință a voinței de teribil...) Pentru a 
răzbate din acel haos la această modelare este nevoie de o 
constrângere: trebuie să fu pus a alege fie să dispar, fie 
să te impui. O rasă dominatoare poate să se ridice doar din 
nişte începuturi tenbile şi violente. Problemă: unde sunt 
barbarii secolului douăzeci? În mod evident, ei vor deveni 
vizibili şi se vor consolida abia în urma unor crize socia- 
liste uriaşe, — ei vor fi elementele capabile de maxima 
asprime față de sine şi cei care vor putea garanta voința 
cea mai îndelungată. 


869. 


Pasiunile cele mai puternice şi mai periculoase ale 
omului, acelea datorită cărora el dispare cel mai uşor, sunt 
atât de radical condamnate, încât astfel însăşi apariţia 
personalităților celor mai puternice a devenit imposibilă, 
sau ele trebuie să se simtă drept tică/oase, drept „dăună- 
toare Şi interzise“. Această pierdere a fost mare, dar ea a 
fost până acum necesară: acum când, datorită reprimării 
temporare a acelor pasiuni (a setei de putere, a plăcerii 
metamorfozei şi a amăgirii), s-au maturizat o sumedenie 
de forțe contrare, descătuşarea acelor pasiuni este iarăşi 
posibilă: ele nu vor mai avea vechea sălbăticie. Ne per- 
mitem acum barbaria docilă: priviţi la artiştii şi politicienii 
NOștII. 

870. 


Rădăcina intregului rău: faptul că morala de sclavi a 
umilinței, a inocenței, a altruismului, a supunerii absolute 
a invins — firile conducătoare au fost astfel condamnate 
1) la fățărnicie, 2) la tortura conştiinţei, — firile creatoare 
s-au simţit drept instigatori împotriva lui Dumnezeu, ne- 
sigure şi inhibate de valorile eterne. 

Barbarii au arătat că faptul de a putea păstra măsura 
nu le era familiar: ei se temeau de pasiuni şi de pornirile 
naturale şi le defăimau: — aidoma cezarilor şi a castelor 
conducătoare. Pe de altă parte a apărut suspiciunea con- 
form căreia orice moderație ar fi o slăbiciune sau o îm- 
bătrânire şi sleire (- astfel La Rochefoucauld bănuieşte că 
„virtutea“ ar fi un cuvânt frumos pentru aceia cărora viciul 
nu le mai produce nici o plăcere). Păstrarea măsurii înseşi 
a fost zugrăvită drept o chestiune de asprime, de autocon- 
strângere, de asceză, ca o luptă cu diavolul ş.a.m.d. P/ăcerea 
naturală pe care măsura o inspiră firii estetice, desfătarea 
legată de frumosul măsurii au fost omise ori contestate 
pentru că se dorea o morală anti-eudemonistă. 

Până acum a lipsit credința în plăcerea de a păstra 
măsura — această plăcere a călărețului pe cal focos! — 
Caracterul aşezat al naturilor slabe confundat cu stăpânirea 
de sine a celor puternice! 

In Summa: lucrurile cele mai bune au fost discreditare, 
întrucât cei slabi sau porcu lipsiţi de măsură au aruncat o 
lumină proastă asupra lor — iar oamenii cei mai buni au 
rămas ascunși — şi adeseori s-au cunoscut greşit. 


871. 


Vicioşii şi desfrânaţii: influenţa lor deprimantă asupra 
valorii dorințelor. Barbaria oribilă a moravurilor este aceea 
care, mai ales în Evul Mediu, impune un adevărat „legământ 

al virtuţii“ — împreună cu tot atât de oribilele exagerări în 
privinţa a ceea ce reprezintă va/oarea omului. „Civilizaţia“ 
belicoasă (domesticire) are nevoie de tot felul de lanţuri şi 
torturi pentru a se menține în faţa caracterului teribil şi a 
firii de animal de pradă. 

Aici, în mod cu totul firesc, chiar dacă având 
consecinţele cele mai rele, are loc o confuzie: ceea ce 
oamenii de putere şi de voință pot să ceară de la sine 
oferă o măsură şi pentru ceea ce ei îşi pot admite. Aseme- 
nea firi sunt opusul vicioşilor şi al desfrânaților: cu toate 
că, uneori, ei fac lucruri datorită cărora un om de rând ar 
fi dovedit drept vicios şi desfrânat. 

În acest caz, conceptul „egalității valorice a oame- 
nilor înaintea lui Dumnezeu “ este extrem de dăunător: au 
fost interzise acțiuni şi atitudini care, în sine, aparțin pre- 
rogativelor celor ajunşi puternici, — ca şi când ele ar fi, în 
sine, nedemne de om. Întreaga tendință a oamenilor puter- 
nici a fost defăimată, stabilindu-se drept normă valorică 
mijloacele de apărare ale celor mai slabi (cât şi ale celor 
mai slabi faţă de sine). 

Confuzia merge atât de departe încât tocmai marii vir- 
tuozi al vieții (a căror suveranitate reprezintă opoziţia 
maximă față de vicioşi şi desfrânați) au fost stigmatizați cu 
numele cele mai injurioase. Chiar şi astăzi se mai crede că 
un Cezare Borgia trebuie dezaprobat; asta este pur şi sim- 
plu hilar. Biserica a excomunicat împărați germani ca ur- 
mare a viciilor lor: ca şi când un călugăr sau un preot ar 
avea dreptul să se pronunțe în legătură cu ceea ce un 
Friedrich al II-lea poate cere de la sine. Un Don Juan este 
trimis în infern: ce naivitate! N-aţi observat că în cer nu 
există nici un om interesant?... Doar un semn către 
femeiuşti privind locul unde acestea şi-ar putea găsi cel 
mai bine mântuirea. — Dacă gândim cât de cât consecvent 
şi, în plus, cu o înțelegere aprofundată a ceea ce este o 

„mare personalitate“, devine neîndoielnic faptul că bise- 
rica a trimis toate „marile personalităţi“ în infern —, ea 
luptă impotriva oricărei „măreţii a omului“. 


872. 


Drepturile pe care şi le ia un om se raportează la da- 
toriile pe care şi le impune, la scopurile pentru care se 
simte apt. Marea majoritate a oamenilor n-au nici un drept 
la existență. Ei sunt doar o năpastă pentru cei superiori. 


873. 


Greşita ințelegere a egoismului: din partea firilor co- 
mune care n-au habar despre plăcerea de a cuceri şi despre 
nesaţul iubirii ori despre sentimentele debordante de forță 
ce tind să copleşească, să acapareze, să-ți umple sufletul, — 
impulsul artistului spre materialul său. Adeseori e vorba 
doar despre pasiunea acţiunii ce-şi caută un teren. — În 
„egoismul“ obişnuit, tocmai „non-ego“-ul, esența profundă 
a mediocrităţii, omul generic îşi urmăreşte propria conser- 
vare — aceasta îi revoltă pe cei mai rari, pe cei mai rafinați 
şi mai puțin comuni. Căci ei judecă: „noi suntem mai nobili! 
Conservarea noastră este mai importantă decât conserva- 
rea acelei vite!“ 


874. 


Degenerarea conducătorilor şi a castelor conducătoare 
a produs cea mai mare nedreptate din istorie! Fără cezarii 
romani şi fără societatea romană creştinismul n-ar fi ajuns 
la putere. 

Atunci când cei neînsemnați se îndoiesc dacă există 
oameni superiori, pericolul este mare! Iar în cele din urmă 
se descoperă că şi printre cei neînsemnaţi, printre cei supuşi 

ŞI săraci cu duhul există virtuți şi că inaintea lui Dumnezeu 
oamenii sunt egali: ceea ce a fost un non plus ultra al 
inepției până acum pe pământ! Respectiv, oamenii supe- 
riori au ajuns în cele din urmă să se măsoare pe sine după 
etalonul de virtute al scavilor — s-au suspectat de „super- 
bie “ etc., şi-au considerat toate însuşirile superioare drept 
reprobabile. 

În vremea domniei lui Nero şi a lui Caracalla a apărut 
următorul paradox: „omul cel mai sărman are o valoare 
mai mare decât cezarul!“ Și şi-a croit drum o imagine a lui 
Dumnezeu ce era cât se poate de îndepărtată de imaginea 
celor împliniţi în putere, — Dumnezeul pe cruce! 


875. 


Omul superior şi omul gregar. Atunci când marii oa- 
meni lipsesc, oamenii mari din trecut sunt priviți ca semi- 
zei sau chiar ca zei: apariția religiei arată că omul nu-şi 
mai găseşte plăcerea în om (— „şi nici în femeie“, cum 
spunea Hamlet). Sau: unei mulţimi de oameni 1 se pune în 
frunte o şleahtă zisă parlament, dorindu-se astfel ca toți să 
acţioneze la fel de tiranic. 

„Simţul tiraniei“ este atributul oamenilor mari: ei fac 
din acela care le este mai prejos un prost. 


876. 


Exemplul ce evidențiază cel mai clar până la ce grad 
ajunge incapacitatea unui agitator vulgar al mulțimii de a 
înțelege conceptul de „natură superioară“ îl constituie 
Buckle. Opinia pe care el o combate cu atâta înverşunare — 
potrivit căreia „marii bărbat“, individualitățile, prinții, 
oamenii de stat, geniile, strategii sunt pârghiile şi cauzele 
tuturor mişcărilor importante — este înțeleasă de el instinc- 
tiv greşit, ca şi când prin ea s-ar afirma că momentul esențial 

ŞI valoros ce caracterizează un asemenea „om superior“ ar 
consta tocmai în capacitatea lui de a pune masele în mişcare: 
pe scurt, în acțiunea sa... Insă „natura superioară“ a băr- 
batului de seamă constă în alteritatea, în unicitatea, în izola- 
rea sa, — iar nu într-o acțiune oarecare: fie aceasta chiar şi 
o zguduire a globului terestru. 


877. 


Revoluţia l-a făcut posibil pe Napoleon: iată justifi- 
carea ei! Pentru un preț asemănător ar trebui să dorim 
prăbuşirea anarhică a întregii noastre civilizații. Napoleon 
a făcut posibil naționalismul: iată singura scuză a acestuia. 

Valoarea unui om (fireşte lăsând la o parte moralitatea 
şi imoralitatea: căci prin aceste concepte valoarea unui om 
nu este nici măcar atinsă) nu constă în utilitatea sa: căci ea 
s-ar menţine, Chiar dacă n-ar exista nimeni căruia el să-i 
fie util. Şi de ce nu ar putea fi tocmai omul de la care au 
pornit cele mai mari dezastre apogeul întregii specii umane: 
atât de sus, atât de superior încât totul s-ar prăbuşi din 
invidie faţă de el. 


878. 


A aprecia valoarea unui om după foloasele, cheltuie- 
lile sau pagubele aduse de el oamenilor: aceasta înseamnă 
tot atât de mult sau tot atât de puţin ca şi a aprecia o operă 
de artă după efectele pe care le produce. Dar astfel valoa- 
rea omului în comparație cu ceilalți oameni nu este nici 
măcar atinsă. „Evaluarea morală“, în măsura în care ea 
este una socială, măsoară omul exclusiv după efectele sale. 
Un om cu gustul său propriu pe limbă, învăluit şi ascuns 
în singurătatea lui, straniu, tăcut — un om incomensurabil, 
deci un om dintr-o specie superioară, în orice caz diferită: 

cum credeți voi că l-ați putea evalua, când nu-l puteți 
cunoaşte, nu-l puteți compara? 

Aprecierea morală a avut drept consecință cea mai 
mare stupiditate estimativă: valoarea în sine a unui om 
este subapreciată, este aproape ignorată, aproape con- 
testată. Rest al teleologiei naive: valoarea omului doar în 
privința oamenilor 


879. 


Preocuparea morală aşază un spirit pe treapta infe- 
rioară a ierarhiei: astfel el pierde instinctul dreptului 
special, acel a parte —, sentimentul de libertate al na- 
turilor creatoare, al „copiilor lui Dumnezeu“ (sau ai diavo- 
lului —). Și, indiferent dacă el predică morala dominantă 
sau îşi concepe idealul propriu ca o critică a moralei do- 
minante, el aparține ca atare turmei — chiar şi atunci când 
întruchipează nevoia supremă a acesteia, când este „păs- 
torul ei“. 


880. 


Inlocuirea moralei prin voința pentru țelurile noastre 
ŞI, prin urmare, pentru mijloacele acesteia. 


881. 


Despre ierarhie — Ce este mediocru la omul tipic? 
Faptul că el nu înțelege reversul lucrurilor ca fiind nece- 
sar; că el combate neajunsurile ca şi când am putea să ne 
sustragem lor; că el nu vrea să accepte una fără cealaltă, — 
că ar dori să şteargă şi să elimine caracterul tipic al unui 
lucru, al unei stări, al unei epoci, al unei persoane, 
încuviințând doar o parte a însuşirilor acestora, iar restul 
dorind să-l suprime. „Dezirabilitatea““ mediocrilor este ceea 

ce combatem noi ceilalți: idea/u/ conceput drept ceva în 
care nu trebuie să rămână nimic dăunător, rău, periculos, 
îndoielnic, amhilant. Dimpotrivă, convingerea noastră este 
că o dată cu fiecare creştere a omului trebuie să crească şi 
partea lui nevăzută, că omul suprem, presupunând că un 
asemenea concept este permis, ar fi acel om care ar întru- 
chipa cel mai pregnant caracterul contradictoriu al exis- 
tenței, ca glorie şi unică justificare a acesteia... Oamenii 
comuni sunt în stare să întruchipeze doar un unghi minus- 
cul şi o fărâmă din acest caracter al naturii; ei dispar de 
îndată ce cresc diversitatea elementelor şi tensiunea con- 
trariilor, respectiv condiţia preliminară a măreției omului. 
Faptul că omul trebuie să devină mai bun şi mai rău — iată 
formula mea pentru acest dat ineluctabil. 

Cei mai mulți exprimă omul ca bucăţi şi amănunte: 
abia prin punerea laolaltă a acestor fragmente apare un om. 
Epoci întregi, popoare întregi au în acest sens ceva frag- 
mentar: poate că ţine de economia dezvoltări omului ca 
omul să se dezvolte pe fracțiuni. De aceea nu trebuie să 
uităm în nici un fel faptul că, totuşi, este vorba doar despre 
formarea omului sintetic: că oamenii de rând, imensa 
majoritate, reprezintă doar nişte preludii şi exersări din a 
căror îmbinare, când şi când, apare omul intreg, omul-bornă 
care arată cât de mult a înaintat umanitatea până acum. 
Ea nu înaintează linear; adeseori tipul atins dispare din nou 
(— de pildă, noi, în ciuda tuturor eforturilor noastre din 
ultimii trei sute de ani, nu am reuşit încă să reatingem tipul 
omului din Renaştere, iar pe de altă parte omul Renaşterii 
a rămas în urma omului din Antichitate). 


882. 


Recunoaștem superioritatea omului grec, a omului 
Renaşterii, — însă am dori să-i avem fără cauzele, fără 
condițiile lor. 

883. 


Purificarea gustului poate fi doar consecinţa unei întă- 
riri a tipului. Societatea noastră actuală reprezintă doar 
formația culturală; omul cult lipseşte. Lipseşte marea indi- 
vidualitate sintetică: aceea în care forțele diferite sunt ferm 
înjugate. Ceea ce avem noi este omul divers, haosul cel 
mai interesant, poate, de până acum: însă nu haosul de di- 
naintea creației lumii, ci haosul ulterior acesteia: — Goethe 
drept cea mai frumoasă expresie a tipului (— absolut deloc 
un olimpian!). 


884. 


Hăndel, Leibniz, Goethe, Bismarck — caracteristici 
pentru specia germană puternică. Trăind nepăsători în 
mijlocul contradicţiilor, plini de acea vigoare suplă ce evită 
convingerile şi doctrinele întrebuințându-le pe unele împo- 
triva celorlalte şi păstrându-şi pentru sine libertatea. 


885. 


Un lucru îmi este clar: dacă apaniția individualităților 
mari ŞI rare ar fi dependentă de acordul celor mulți (inclu- 
siv dacă aceştia ar ști ce însuşiri definesc măreţia şi, de 
asemenea, pe seama cui se dezvoltă orice măreție) — ei 
bine, niciodată n-ar fi apărut vreun om important. 

Faptul că mersul lucrurilor îşi urmează cursul indepen- 
dent de acordul majorității: iată temeiul pentru care ceva 
mirabil a fost posibil pe pământ. 


886. 


Ierarhia valorilor oamenilor. — 
a) Nu trebuie să apreciem un om după fapte particu- 
lare. Acțiuni epidermice. Nimic nu este mai rar decât o 

acțiune personală. O castă, un rang, o rasă a unui popor, un 
mediu, un accident — toate se exprimă mai curând într-o 
operă sau într-o faptă decât într-o „persoană“. 

b) Nu trebuie în nici un caz să presupunem că mulţi 
oameni sunt „persoane“. lar apoi unii sunt chiar mai multe 
persoane, cei mai mulți nu sunt nici una. Pretutindeni acolo 
unde predomină însuşirile medii de care depinde menţinerea 
unui tip, faptul de a fi o persoană ar fi o risipă, un lux, n-ar 
avea nici un sens să doreşti o „persoană“. Aici sunt doar 
purtători, instrumente de transmitere. 

c) „Persoana“ — un fapt relativ izolat, din perspectiva 
importanței mult mai mari a continuității şi a caracterului 
mediu ceva aproape anti-natural. Apariția persoanei necesită 
o izolare timpurie, o constrângere la o existență blindată, 
aidoma unei înzidiri, o forță mai mare de delimitare; şi, 
înainte de toate, o mult mai redusă impresionabilitate decât 
aceea a omului comun, a cărui umanitate este contagioasă. 

Prima intrebare referitoare la ierarhie: cât de solitar 
sau cât de gregar este cineva. (În ultimul caz valoarea lui 
rezidă în însuşirile ce asigură permanenţa turmei sale, a 
tipului său; în primul caz, în ceea ce îl distinge, îl izolează, 
îi apără şi îi face posibilă solitudinea. ) 

Consecinţă: tipul solitar nu trebuie apreciat după cel 
grepar, iar cel gregar nu trebuie apreciat după cel solitar. 

Privite de la înălțime, ambele sunt necesare, aşa după 
cum necesar este şi antagonismul lor. — Și nimic nu trebuie 
respins mai mult decât acea „dezirabilitate““ potrivit căreia 
s-ar cădea ca din cele două să se dezvolte un a/ treilea 
(„virtute“ ca hermafroditism). Asta este tot atât de puţin 
„dezirabil““ ca şi apropierea şi concilierea sexelor. A dez- 
volta continuu elementul tipic, a adânci tot mai mult pră- 
pastia... 

Conceptul degenerării în cele două cazuri: atunci când 
turma se apropie de calitățile fiinţei solitare iar aceasta de 

atributele turmei, — pe scurt atunci când ele converg. Acest 
concept al degenerării este străin de evaluarea morală. 


887. 


Unde trebuie căutate naturile puternice. — Dispanţia şi 
degenerarea speciilor solitare sunt mult mai iremediabile 
şi mai teribile: acestea au împotriva lor instinctele turmei, 
tradiția valorilor; instrumentele lor de apărare, instinctele 
lor de apărare sunt de la bun început insuficient de puter- 
nice, de sigure — este nevoie de şansa întâmplăru pentru ca 
ele să prospere (— cel mai adesea, ele prosperă în elemen- 
tele cele mai sărace şi mai oropsite din punct de vedere 
social; cine caută persoana o găseşte acolo cu o probabi- 
litate mult mai mare decât în clasele de mijloc!). 

Atunci când lupta dintre clase şi stări, ce tinde spre 
„egalitatea drepturilor“, este aproximativ încheiată, începe 
lupta împotriva persoanei solitare (Într-un anume sens 
aceasta din urmă se poate menţine şi dezvolta cel mai uşor 
intr-o societate democratică: atunci când mijloacele bru- 
tale de apărare nu mai sunt necesare, iar o anumită obiş- 
nuință a ordinii, o anumită onestitate, dreptate, încredere 
fac parte din condiţiile generale.) 

Individualităţile cele mai puternice trebuie legate cel 
mai strâns, trebuie urmărite, puse în lanțuri, supravegheate: 
aşa vrea instinctul turmei. Pentru ele un regim de autoani- 
hilare, de neimplicare ascetică ori de „datorie“ într-o muncă 
de uzură din care să nu te mai poţi regăsi. 


888. 


Am în vedere o justificare economică a virtuţii. Sar- 
cina este aceea de a-l face pe om cât mai productiv şi de 
a-l apropia pe cât posibil de maşina infailibilă: în acest 
scop el trebuie înzestrat cu virtuți maşinale (— el trebuie să 


574 Voința de putere 


se deprindă a simţi stările în care munceşte maşinal-pro- 
ductiv drept stări de maximă valoare: pentru aceasta este 
nevoie ca ceilalți să-i fie făcuți cât mai nesufeniți, să-i 
apară cât mai periculoşi şi mai ticăloşi). 

Cel dintâi motiv de indignare aici este plictiseala, 
monotonia pe care le induce orice activitate maşinală. A 
învăţa să le suporţi — şi nu numai să le suporţi —, a învăţa 
să vezi plictiseala ca fiind învăluită într-un nimb aparte: 
iată care era sarcina oricărei instrucții superioare. A învăţa 
ceva ce nu ne interesează: şi tocmai aici, în acestă acti- 
vitate „obiectivă“ a-ţi recunoaşte „datoria“ proprie; a te 
deprinde să apreciezi separat plăcerea şi datoria — acestea 
sunt sarcina şi performanţa inestimabile ale instrucției 
superioare. Astfel, până acum filologul a fost educatorul în 
sine, întrucât activitatea lui oferă însuşi modelul unei acti- 
vităţi de o monotonie ce atinge măreția; sub trena lui, dis- 
cipolul învaţă să „tocească“: prima condiție preliminară a 
abilității de odinioară în împlinirea maşinală a datoriei (ca 
funcționar de stat, soţ, sclav de birou, cititor de ziare şi 
soldat). O asemenea existență necesită poate mai mult ca 
oricare alta o justificare şi o transfigurare filosofică: por- 
nind de la autoritatea unei instanțe infailibile sentimentele 
plăcute trebuie dispreţuite ca fiind de un rang inferior; 
„datoria în sine“, poate chiar patosul veneraţiei față de tot 
ceea ce este neplăcut — şi această cerință drept dincolo de 
orice utilitate, amuzament, vorbind imperativ în numele 
unei finalități... Forma de existenţă maşinală drept forma 
de existență cea mai înaltă, cea mai venerabilă, divinizân- 
du-se pe sine (- Tip: Kant ca fanatic al conceptului formal 
„tu trebuie“). 


889. 


Estimarea economică a idealurilor precedente — respec- 
tiv selecția anumitor afecte şi stări, acestea selectate şi 

aduse la împlinire în detrimentul altora. Legiuitorul (sau 
instinctul societății) alege un număr de stări şi afecte prin 
a căror manifestare se garantează o performanţă uniformă 
(cu alte cuvinte, un maşinalism al performanțelor drept 
consecință a nevoilor regulate ale acelor afecte şi stări). 

Presupunând că aceste stări şi afecte conţin compo- 
nente penibile, trebuie găsit un mijloc de a depăşi printr-o 
reprezentare valorică acest penibil, de a face ca neplăcerea 
să fie resimţită drept valoroasă, adică plăcută într-un sens 
mai înalt. Rezumând printr-o formulă: „cum devine ceva 
neplăcut plăcut?" De pildă, atunci când — sub aspectul 
forţei, al puterii, al autodepăşirii — ascultarea noastră, sub- 
ordonarea noastră în fața legi se bucură de recunoaştere. 
De asemenea, spiritul nostru comunitar: iubirea de aproa- 
pele, iubirea de patrie, „umanizarea“ noastră, „altruismul“, 
„eroismul“ nostru. 

Intenţia idealurilor — să faci bucuros lucrurile ne- 
plăcute. 


890. 


Micşorarea omului trebuie considerată mult timp drept 
țelul unic: întrucât mai întâi trebuie creat un fundament 
vast pe care să se poată ridica o specie mai puternică de 
om. (În ce măsură, până acum, orice specie fortificată de 
om se inălța pe un nivel al speciilor inferioare — — —) 


891. 


Este absurdă şi vrednică de dispreţ acea formă de idea- 
lism ce refuză caracterul mediocru al mediocrităţii şi în loc 
să simtă un triumf înaintea unui mod de a fi excepțional, 
ea este dezarmată de laşitate, falsitate, meschinărie şi 
ticăloşie. Acestea nu trebuie să le vrei altfel! Fă să crescă 
prăpastia! — Specia superioară trebuie consânsă să se 

separe prin sacrificiile pe care ea are a şi le aduce modului 
propriu de a fi. 

Punctul de vedere principal: a săpa distanţe, însă a 
nu crea contradicții. A detaşa formele intermediare şi a 
le diminua influența: mijlocul principal pentru a obţine 
distanţe. 


892. 


Cine ar fi în stare să-i sature pe mediocri de medio- 
critatea lor! Ceea ce fac eu — se vede — este opusul: orice 
pas ce te îndepărtează de ei duce spre imoral — iată ce 
afirm. 


893. 


Ura față de mediocritate este nedemnă de un filosof; 
ea este aproape un semn de întrebare față de „dreptul său 
la filosofie“. Tocmai întrucât este excepția, el trebuie să 
protejeze regula şi să întrețină curajul pentru sine a tot 
ceea ce este mediocru. 


894. 


Ce anume combat eu: faptul ca o specie excepțională 
să ducă război împotriva regulii, — în loc să înțeleagă că 
existența în continuare a regulii este premisa valorii excep- 
tei. De pildă, femeile care, în loc să sesizeze caracterul 
aparte al nevoilor lor bolnăvicioase de erudiție doresc să 
transforme poziția femeii în general. 


895. 
Amplificarea forței în ciuda declinului temporar al 
individului: 
a fundamenta un nou nivel: 

o metodică a concentrării forțelor în scopul men- 
ținerii performanțelor minime în opoziție cu ri- 
sipa neeconomică; 

natura distructivă înjugată deocamdată ca instrument 
al acestei economii viitoare; 

conservarea celor slabi întrucât o masă enormă de 
munci mărunte se cer făcute; 

conservarea unei convingeri prin care, pentru cei 
slabi şi suferinzi, existenţa rămâne încă posibilă; 

a sădi solidaritatea ca instinct împotriva instinctu- 
lui fricu şi al servilismului; 

lupta cu accidentul, chiar cu accidentul „marii 
individualități “. 


896. 


Lupta împotriva marilor individualități: justificată prin 
rațiuni economice. Marile individualități sunt periculoase, 
ele reprezintă accidente, excepţii, furtuni, fiind îndeajuns 
de puternice pentru a pune sub semnul întrebări ceea ce a 
fost fundamentat şi înălțat într-un timp îndelungat. Nu doar 
a dezamorsa într-un mod inofensiv explozivul, ci a prein- 
tâmpina pe cât posibil descărcarea sa: instinctul funda- 
mental al oricărei societăți civilizate. 


897. 


Cel care reflectează asupra modului în care tipul „om“ 
poate fi ridicat la splendoarea şi forța sa maximă, acela 
abia va înțelege că el trebuie să se situeze în afara moralei: 
întrucât morala a urmărit în esență opusul, şi anume să 
împiedice sau să distrugă acea dezvoltare fastuoasă acolo 
unde ea începuse deja. Căci, într-adevăr, o asemenea dez- 
voltare consumă în serviciul propriu o cantitate atât de 
imensă de oameni, încât o mişcare contrară este cât se 

poate de naturală: existențele debile, fragile, mediocre sunt 
nevoite să se asocieze impotriva acelei glorii a vieţii şi a 
forței, ele trebuind în plus să ajungă la o nouă apreciere de 
sine care să le permită a condamna sau chiar a distruge 
viața înzestrată cu această plenitudine maximă. 

O orientare ostilă vieţii este astfel întru totul proprie 
moralei, în măsura în care ea vrea să zdrobească tipurile 
Vieţii. 


898. 


Puternicii viitorului. — Noi putem acum înţelege şi 
urmări conştient ceea ce a produs ici şi colo fie suferința, 
fie întâmplarea: condițiile de apariție ale unei specii mai 
puternice. Noi putem crea condițiile prin care o asemenea 
înălţare este posibilă. 

Până acum „educaţia“ avea în vedere folosul societăţii: 
nu folosul cel mai probabil din viitor, ci folosul societății 
existente. Se doreau „instrumente“ pentru ea. Presupunând 
că resursele de forță ar fi mai mari, am putea gândi des- 
prinderea unui mănunchi de forțe a căror finalitate nu ar 
fi îndreptată spre folosul societăţii, ci spre un folos viitor. 

O asemenea sarcină ar trebui impusă pe măsură ce s-ar 
înţelege cât de mult tinde profunda schimbare a formei 
actuale de societate spre un moment, mai mult sau mai 
puțin apropiat, în care societatea nu va mai putea exista 
pentru Sine insăşi, c1 doar ca mijloc în mâinile unei rase 
mai puternice. 

Micşorarea crescândă a omului constituie tocmai im- 
pulsul de a gândi selecția unei rase mai puternice înzes- 
trate cu prisosință cu calitățile pentru care specia degene- 
rată a slăbit sau a devenit inaptă (voinţă, responsabilitate, 
siguranță de sine, putinţa de a-ți da țelun). 

Mijloacele ar fi acelea pe care le învață istoria: izo/a- 
rea prin interese legate de conservare opuse celor comune 
astăzi; familializarea cu evaluările contrare; distanța ca 
patos; conştiinţa senină în lucrurile astăzi cele mai dispre- 
țuite şi mai interzise. 

Aplatizarea omului european este marele proces ce nu 
poate fi oprit: el chiar trebuie accelerat. Este dată astfel 
necesitatea deschiderii unui gol, a instituirii unei distanţe, 
a unei ierarhii: iar nu necesitatea de a prelungi acel proces. 

Această specie aplatizată are nevoie, imediat ce a fost 
atinsă, de o justificare: ea stă în slujba unei specii suverane 
superioare aflate deasupra sa şi care abia de aici se poate 
ridica la sarcina-i proprie. Nu doar o rasă de stăpâni a 
căror sarcină s-ar epuiza prin actul de a conduce: ci o rasă 
cu o sferă de viață proprie, cu un prisos de forță pentru 
frumusețe, vitejie, cultură, stil chiar în domeniul cel mai 
spiritual; o rasă afirmatoare care îşi poate permite orice 
lux major — îndeajuns de puternică pentru a nu avea nevoie 
de tirania imperativului virtuţii, îndeajuns de bogată pentru 
a nu avea nevoie de economie şi de pedanterie, dincolo de 
bine şi de rău; o seră pentru plante selecționate şi stranii. 


899. 


Filologui noştri, a căror privire rămâne fixată involun- 
tar doar asupra simptomelor de decadence, aţâță mereu 
neîncrederea noastră față de spirit. Nu vezi decât efec- 
tele debilitante, moleşitoare, morbide ale spiritului: dar 
acum vin 


CINICII contopirea superiorității 
seducătorii spirituale cu sănătatea şi 
cuceritorii prisosul de forțe. 


NOII 
barbari 

900. 


Eu arăt spre ceva nou: desigur pentru o asemenea ființă 
democratică există pericolul barbarilor, dar ei sunt căutați 
doar în adânc. Există însă şi o altă specie de barbari care 
vin din înalt: o specie de naturi cuceritoare şi stăpânitoare 
care caută un material pe care să-l poată modela. Prometeu 
era un astfel de barbar. 


901. 


Aspectul fundamental: faptul că sarcina speciei supe- 
rioare nu trebuie văzută în conducerea celei inferioare (aşa 
cum face de pildă Comte —), ci specia inferioară să fie 
baza pe care trăieşte o specie superioară — pe care aceasta 
doar se poate menține — avându-și un ţel propriu. 

Condiţiile prin care în privința eredității spirituale se 
conservă o specie puternică şi nobilă sunt opuse acelora 
care determină „masele industriale“, băcanii â la Spencer. 

Ceea ce stă doar la îndemâna naturilor celor mai pu- 
ternice şi fecunde spre a le face posibilă existenţa — tihna, 
aventura, necredinţa, ba chiar desfrâul — ar duce în mod 
necesar la dispariția naturilor mediocre, dacă le-ar fi acce- 
sibil şi lor, şi chiar o face. Aici caracterul laborios, regula, 
temperanța, „convingerea“ fermă sunt la locul lor, — pe 
scurt „virtuțile gregare“: sub oblăduirea lor specia medio- 
cră de om ajunge la împlinire. 


902. 


Despre tipurile grandioase. —- „Păstorul“ în opoziție 
cu „stăpânul“ — cel dintâi un mijloc pentru păstrarea tur- 
mei; ultimul scop datorită căruia există turma. 


Selecţie şi formare 581 


903. 


Preponderenţa temporară a sentimentelor valorice so- 
ciale, comprehensibilă şi utilă: e vorba despre realizarea 
unui fundament pe care, în cele din urmă, să devină posibil 
un gen mai puternic. — Criteriul vigori: a putea trăi în 
mijlocul evaluărilor contrare şi a le voi permanent. Stat şi 
societate ca fundament: punct de vedere al unei economii 
mondiale, educația ca selecție. 


904. 


Înțelegerea ce lipseşte „spiritelor libere“: aceeaşi dis- 
ciplină ce întăreşte o natură puternică şi-i creează apti- 
tudinea pentru noile întreprinderi, le zdrobeşte şi le vlă- 
guieşte pe cele mediocre: — îndoiala, — la largeur de coeur, 
— experimentul, — independența. 


905. 


Ciocanul. Cum trebuie să fie alcătuiți oamenii care 
evaluează invers? — Oameni care au toate însuşirile su/le- 
tului modem, dar sunt suficient de puternici pentru a le 
transforma în sănătate autentică? — Mijloacele lor pentru 
scopul lor. 


906. 


Omul puternic, viguros sub aspectul instinctelor unei 
sănătăți robuste, îşi digeră faptele aşa cum îşi digeră mân- 
carea; el mistuie şi alimentele cele mai grele: în esență 
însă, el este condus de un instinct nevătămat şi ferm de a 
nu face nimic din ceea ce-i repugnă sau îi displace. 

907. 


Am putea prevedea condițiile cele mai favorabile în 
care apar ființe având o valoare maximă? Este nespus de 
complicat, iar probabilitatea unui eşec este foarte mare: 
astfel încât o atare năzuinţă nu are darul să ne entuzias- 
meze! — Scepticism. — Dimpotrivă, noi putem spori cura- 
jul, înțelegerea, asprimea, autonomia, sentimentul respon- 
sabilitățu, putem îmbunătăți precizia balanței aşteptând ca 
întâmplări favorabile să ne vină în ajutor. 


908. 


Înainte de a ne putea gândi la acţiune o muncă imensă 
trebuie dusă la bun sfârşit. În esenţă, însă exploatarea in- 
teligentă a situației date este probabil activitatea noastră 
cea mai bună, cea mai recomandabilă. Crearea efectivă a 
unor condiții precum cele create de întâmplare presupune 
oameni de fier, care nu au mai trăit până acum. Mai întâi 
a impune şi a infăptui idealul personal! 

Cine a înțeles natura omului, apariţia apogeului său, 
acela e scârbit de om şi respinge orice acțiune: consecință 
a evaluărilor moştenite! 

Mângâăierea mea este că natura omului este rea: 
aceasta este garanţia forței! 


909. 

Automodelănile tipice. Sau: cele opt întrebări capitale. 

1) Dacă te vrei mai divers ori mai simplu? 

2) Dacă vrei să devii mai fericit sau mai indiferent 
față de fericire şi nefericire? 

3) Dacă vrei să devii mai mulţumit cu sine sau mai 
exigent şi mai neînduplecat? 

4) Dacă vrei să devii mai blând, mai concesiv, mai 
uman sau mai „inuman? 

5) Dacă vrei să devii mai inteligent sau mai hpsit de 
scrupule? 

6) Dacă vrei să atingi un ţel sau să eviți toate țelurile 
(aşa cum face, de pildă, filosoful care adulmecă 
în orice ţel o limită, un ungher, o închisoare, o 
prostie)? 

7) Dacă vrei să devii mai respectat sau mai temut? 
Sau mai suspect? 

8) Dacă vrei să devii tiran sau ademenitor sau păstor 
sau animal de turmă? 


910. 


Tipul apostolilor mei — Oamenilor care mă interesează 
intrucăâtva le doresc suferință, boală, maltratare, umilinţă — 
Je doresc ca disprețul adânc de sine, tortura neîncrederii în 
sine, mizeria celui învins să nu le rămână străine: n-am 
nici o milă pentru ei, căci le doresc unicul lucru ce poate 
astăzi demonstra dacă cineva are sau nu valoare, — faptul 
că el este neabătut. 


91]. 


Fericirea şi mulțumirea de sine a lui Lazzaroni sau 
„beatitudinea“ „sufletelor frumoase“ ori iubirea ofticoasă a 
pietiştilor mizericordioşi nu dovedesc nimic în privința 
ierarhiei dintre oameni. În calitate de mare educator ar 
trebui să biciuieşti până la nefericire rasa acestor „oameni 
fericiți“. Pericolul micşorării, al odihnei se iveşte imediat: 
— impotriva fericiri spinoziste şi epicureene şi împotriva 
oricărei odihne în stări contemplative. Dar dacă virtutea 
este mijlocul ce conduce la o asemenea fericire, ei bine, 
trebuie să iei in stăpânire şi virtutea. 

912. 


Nu văd cum ar putea recupera cineva handicapul de a 
nu fi urmat la vremea potrivită o școală bună. Un astfel de 
individ nu se cunoaşte pe sine; el umblă prin viaţă fără a 
fi învăţat să umble; muşchiul flasc se trădează la tot pasul. 
Câteodată însă viaţa se îndură să reactualizeze această şcoală 
aspră: o boală de ani de zile, poate, care provoacă forța 
extremă a voinţei şi suficiența; sau o nenorocire care se 
abate subit, inclusiv asupra femeii şi a copilului impunând 
o activitate ce redă energia fibrelor atrofiate şi recâştigă 
pentru voința de viaţă tenacitatea. Lucrul cel mai dezirabil 
rămâne întotdeauna o disciplină severă /a momentul potri- 
vit, cu alte cuvinte la o vârstă când eşti mândru să ştii cât 
de mult ţi se cere. Căci şcoala aspră, ca şcoală bună, se 
deosebeşte de toate celelalte prin faptul că pretinde mult şi 
fără înduplecare, că binele, ba chiar excepționalul sunt 
obligatorii; că elogiul este rar, iar indulgenţa lipseşte; că 
mustrarea este severă, obiectivă, ignorând talentul ori 
sorgintea. O asemenea şcoală este necesară sub toate as- 
pectele: atât în cele ale trupului, cât şi în cele ale spiritului: 
ar fi funest să vrem a distinge aici! Aceeaşi disciplină îl 
face competent pe militar şi pe învăţat: şi, privit mai în- 
deaproape, nu există învățat competent care să nu aibă în 
trup instinctele unui militar competent. A putea să comanzi 
ŞI, pe de altă parte, a asculta cu mândrie; a sta în formaţie, 
dar şi a fi oricând capabil de a conduce; a prefera pericolul 
confortului; a nu prețălui ceea ce este permis şi ceea ce nu 
este permis; a fi mai ostil faţă de cel meschin, viclean, 
parazitar decât față de cel rău. — Ce înveți într-o şcoală 
severă? Să asculți şi să comanzi. 

913. 


A contesta meritul: dar a face ceea ce este dincolo de 
orice elogiu, ba chiar dincolo de orice înțelegere. 


914. 


Noi forme ale moralității: legământ de credință comun 
cu privire la atitudinea aleasă, abținerea foarte clar stabilită 
de la multe. A verifica maturitatea în această privinţă. 


915. 


Vreau să reconfer ascezei caracterul natural: în locul 
intenţiei de a nega, intenția de a întări; o gimnastică a 
voinţei; sărăcie şi post de orice fel, chiar şi în cele spi- 
rituale; o cazuistică a faptei în raport cu opinia noastră 
privind forțele pe care le posedăm; o încercare având la 
bază aventuri şi pericole asumate voluntar. (Diners chez 
Magny.: gurmanzi într-ale spiritului cu stomacuri stricate.) 
— Ar trebui inventate probe chiar pentru cei puternici, care 
să verifice capacitatea de a te ține de cuvânt. 


916. 


Ceea ce s-a stricat prin abuzul cu care a fost folosit de 
biserică: 

1) Asceza: aproape că nu mai avem curajul să recu- 
noaştem utilitatea naturală a acesteia, caracterul ei indis- 
pensabil pentru educarea voinței. Lumea noastră absurdă 
de educatori ce se conduce după schema „slujbaşului de 
stat merituos“ crede că „instrucția publică“, dresura creie- 
rului, este suficientă; ei îi lipseşte chiar şi noțiunea con- 
form căreia altceva este mai întâi necesar — educația forței 
volitive; sunt instituite examene pentru orice, doar pentru 

ceea ce este esenţial nu: dacă eşti în stare să vrei, dacă ai 
dreptul să promiți. Tânărul termină fără a 1 se pune măcar 
o întrebare, fără ca să fie cineva curios în privinţa acestei 
probleme valorice supreme a naturii sale; 

2) Postul: în orice sens, — chiar ca mijloc de a întreține 
capacitatea rafinată a savurării oricărui lucru bun (de pildă, 
o perioadă a nu mai citi, a nu mai asculta muzică, a nu mai 
fi plăcut: trebuie să ai zile în care să te abții chiar de la 
virtute); 

3) „Mănăstirea “: izolarea temporară, cu interzicerea 
strictă a scrisorilor, de pildă; o formă de adâncă reculegere 
Şi regăsire de sine ce nu vrea să evite „ispitele“, ci „dato- 
rile“: o ieşire din hora ambientului; un refugiu din faţa 
tiraniei stimulilor şi a invaziei lor care ne condamnă să ne 
cheltuim forța doar în reacții şi nu mai permite acumularea 
el până în momentul activității spontane (priviți-i mai atent 
pe învățați noştri: ei gândesc deja numai reacţional, cu 
alte cuvinte pentru a gândi ei trebuie mai întâi să citească); 

4) Sărbătorile. Trebuie să fu foarte obtuz ca să nu 
resimți prezenţa creştinilor şi a valorilor creştine drept o 
apăsare prin care orice emoție autentică de. sărbătoare se 
duce dracului. Sărbătoarea include: mândrie, exuberanță, 
zburdălnicie; disprețul față de orice formă de seriozitate şi 
cumsecădenie; un Da divin izbucnit din opulența animală 
şi din plenitudine, — stări cărora creştinul nu le poate spune 
un Da autentic. Sărbătoarea inseamnă păgânism par ex- 
cellence. 

5) Curajul față de natura proprie: costumarea în „Mo- 
ral“. — Faptul că nu mai ai nevoie de nici o formulă mo- 
rală pentru a-ţi încuviința un afect: un criteriu pentru cât 
de departe poate aproba cineva în el însuşi natura, — pen- 
tru cât de mult sau cât de puţin trebuie el să recurgă la 
morală. 

6) Moartea. — Trebuie să transformăm faptul fiziolo- 
gic brut într-o necesitate morală. A trăi în aşa fel încât să 
ai voința de a muri la momentul potrivit! 


917. 


A te simţi mai puternic — sau altfel spus: bucuria — 
presupune întotdeauna o comparaţie (însă nu în mod ne- 
cesar cu alții, ci cu sine în interiorul unei stări de creştere 
şi fără să ştii mai întâi în ce măsură compari —). 

Falsa fortificare: fie prin substanțe chimice excitante, 
fie prin erori excitante („halucinaţii“): 

de pildă sentimentul certitudinii aşa cum îl are creştinul; 
acesta se simte puternic în îndreptăţirea lui de a crede, 
în îndreptăţirea lui de a fi răbdător şi liniştit: această 
falsă fortificare i-o produce mania de a fi ocrotit de un 
Dumnezeu; 

de pildă, sentimentul superiorității: ca atunci când 
califul Marocului vede numai un glob pământesc pe care 
cele trei regate unite ale sale ocupă patru cincimi din 
suprafaţă; 

de pildă, sentimentul unicității: ca atunci când euro- 
peanul îşi imaginează că numai în Europa există cultură şi 
se priveşte pe sine drept un proces universal în miniatură; 
sau ca atunci când creştinul face să se rotească întreaga 
existenţă în general în jurul „mântuirii omului“. 

Depinde ce te apasă, ce te constrânge: în funcţie de 
aceasta apare un sentiment diferit al faptului-de-a-fi-mai- 
puternic. Un filosof, de pildă, se simte ca peştele în apă în 
mediul rarefiat, transmontan al acrobației conceptuale: în 
timp ce culorile şi sunetele îl apasă; ca să nu mai vorbim 
de dorinţele obscure, — de ceea ce alții numesc „ideal“. 

918. 


Un flăcău dintr-o bucată va privi ironic atunci când îl 
întrebi: „vrei să devii virtuos?“ — dar este dintr-o dată atent 
când aude întrebarea: „vrei să devii mai puternic decât 
camarazii tăl?“ — 


Xe 


Cum devi mai puternic? — A te decide în linişte; şi a 
te ține cu dinții de ceea ce ai decis. Restul vine de la sine. 

Cei neprevăzuţi şi cei nestatornici: cele două specii 
ale oamenilor slabi. A nu te confunda cu ei; a simți 
distanţa — la timp! 

Atenţie la cei blajini! Legătura cu ei moleşeşte. Orice 
legătură este bună dacă îţi îngăduie să foloseşti armele pe 
care le porți în instincte. A-ţi folosi în această legătură 
întreaga inventivitate, a-ţi pune la încercare forţa voinţei... 
A nu privi aici cunoaşterea, aperimea, inteligența drept 
elemente distinctive. 

Trebuie să înveţi a comanda la timp, — cât şi a asculta. 
Trebuie să înveți modestia, factul în modestie: cu alte 
cuvinte să evidențiezi, să respecţi ceea ce se arată modest; 
la fel şi în privinţa încrederii — a o evidenția, a o respecta. 


X 


Ce se 1spăşeşte cel mai greu? Modestia proprie; faptul 
de a nu-ţi fi ascultat nevoile; de a te confunda; de a te 
socoti prea mic; de a-ți pierde fineţea auzului pentru in- 
stinctele proprii; — această lipsă de consideraţie față de 
sine se răzbună prin pierderi de tot felul: sănătate, priete- 
nie, mulțumire, mândrie, seninătate, libertate, fermitate, 
curaj. Mai târziu nu-ți vei ierta niciodată această lipsă de 
egoism autentic: o vei considera un reproş, un dubiu în 
privinţa unui ego real. 

919. 


Aş vrea să începem prin a ne respecta pe noi înşine: 
orice altceva provine de aici. Fireşte, asfel vom înceta a 
mai fi ceva în ochii celorlalți: căci tocmai acest lucru sunt 
e1 cel mai puţin dispuşi să-l ierte. „Cum? Cineva care se 
respectă pe sine?“ — 

Nu trebuie însă să confundăm respectul față de sine cu 
pornirea oarbă a iubirii de sine: nimic nu este mai obişnuit 
în iubirea dintre sexe ca şi în dualitatea numită „eu“ decât 
disprețul pentru ceea ce iubeşti: — fatalismul iubirii. 


920 


„Vreau asta sau asta“; „aş dori ca asta sau asta să fie 
aşa“; „ştiu că asta sau asta este aşa“— gradele de forță: 
omul care vrea, omul care cere, omul care crede. 


92]. 


Mijloacele prin care se conservă o specie puternică. 

A-ţi recunoaşte dreptul la acţiuni excepţionale; ca încer- 
care de autodepăşire şi lhbertate. 

A-ţi asuma stări în care nu este permis a nu fi barbar. 

A-ţi procura prin orice formă de asceză o supremație 
şi o certitudine în privința forței proprii de voință. 

A nu te destăinui; tăcerea; prudența faţă de grație. 

A învăţa să asculți în aşa fel încât aceasta să constituie 
o probă de păstrare a autonomiei. Cazuistica punctu- 
lui de onoare ridicată la un rafinament maxim. 

A nu conclude niciodată „ceea ce este drept pentru 
unul se cuvine şi celuilalt“, — ci invers! 

A trata răsplata, dreptul de a înapoia ca pe un privi- 
legiu, a o recunoaşte ca element distinctiv. 

A nu râvni la virtutea celorlalti. 

922. 


Prin ce fel de mijloace trebuie tratate popoarele primi- 
tive şi faptul că „barbaria“ mijloacelor nu este ceva arbi- 
trar şi întâmplător, ai putea înţelege in praxi imediat atunci 
când, cu întreaga noastră moleşire europeană, ai fi pus la 
un moment dat în situația de a trebui să rămâi stăpân, în 
Congo sau aiurea, asupra barbarilor. 


923. 


Cei războinici şi cei paşnici. — Eşti tu un om căruia îi 
fierb în sânge instinctele războinicului? Și în acest caz ar 
mai rămâne încă o întrebare: instinctul tău este cel al unui 
agresor, ori al unui defensor? Restul oamenilor, toți cei 
care nu sunt războinici din instinct, vor pace, vor con- 
cordie, vor „libertate“, vor „drepturi egale“ — acestea sunt 
doar nume şi grade pentru unul şi acelaşi lucru. A merge 
acolo unde nu mai trebuie să te aperi, — astfel de oameni 
devin nemulțumiți cu sine atunci când sunt constrânşi să 
se împotrivească: ei vor să creeze stări în care să nu mai 
existe război în genere. În cazul cel mai rău, să se supună, 
să asculte, să se conformeze: orice numai să nu poarte 
război, — aşa îl sfătuieşte de pildă pe creştin instinctul său. 
Războinicii înnăscuţi au ceva de felul unei înarmări în 
caracter, în alegerea stărilor, în formarea fiecărei calităţi: în 
primul tip cel mai bine dezvoltată este „arma“, în cel de-al 
doilea — crenelul. 

Cei neînarmați, cei lipsiți de apărare: de ce fel de mij- 
Joace de ajutor şi de ce fel de virtuți au ei nevoie pentru 
a rezista, — ba chiar pentru a învinge? 

924. 


Ce se va întâmpla cu omul care nu mai are motive să 
se apere şi să atace? Ce va rămâne din afectele sale, atunci 
când îşi va pierde afectele ce i-au fost armă şi crenel? 


925. 


Observaţie marginală la o „niaiserie anglaise“. — „Ce 
ţi-e nu-ți place altuia nu-i face“. Asta se cheamă înțelep- 
ciune, chibzuinţă; temei al moralei, „regulă de aur“. John 
Stuart Mill ( şi cine nu, dintre englezi?) crede în ea!... Însă 
maxima nu rezistă nici celui mai uşor atac. Calculul : „nu 
face nimic din ceea ce n-ai vrea să ţi se facă“ interzice 
anumite acţiuni datorită consecinţelor lor dăunătoare: gân- 
dul subiacent este că o acțiune este întotdeauna răsplătită. 
Ce se întâmplă însă atunci când cineva, ținând în mână 
Principele, ar spune: „tocmai acele acțiuni trebuie să le 
îndeplinim care îi împiedică pe ceilalţi să ne întreacă, să ni 
se impună“? — Pe de altă parte: să ne imaginăm un corsi- 
can pe care onoarea îl obhgă la venderta. Nici el nu tânjeşte 
după un glonţ în corp: însă o asemenea pespectivă, pro- 
babilitatea de a primi un glonţ, nu-l opreşte să-şi satisfacă 
onoarea... Și oare nu suntem noi în toate acţiunile onora- 
bile intenționat indiferenți faţă de eventualele avantaje pe 
care acestea ni le procură? A evita o acțiune cu consecinţe 
păgubitoare pentru noi — aceasta ar fi însăşi o interdicție 
pentru acţiunile onorabile. 

Dimpotrivă, maxima respectivă este valoroasă întrucât 
ea trădează un anumit fip de om: prin ea se formulează 
instinctul turmei, — eşti egal, te consideri egal: precum tu 
MIE, aşa şi eu ție. — Aici se crede într-adevăr într-o echi- 
valență a acțiunilor care pur şi simplu nu apare în nici o 
relație reală. Nu poți returna orice acţiune: între „indivizi“ 

reah nu există acțiuni egale, prin urmare nici „răsplată“... 
Atunci când fac ceva, gândul că fapta mea ar fi în genere 
posibilă şi pentru altcineva îmi este complet străin: ea îmi 
aparține... Nu mi se poate restitui nimic, întotdeauna o 
„altă “ acțiune ar fi înfăptuită pentru mine. 


926. 


Împotriva lui John Stuart Mill — Eu recuz trivialitatea 
lui care spune: „ceea ce este drept pentru unul se potriveşte 
şi celuilalt“; „ceea ce tu nu vrei etc. nu pretinde de la 
altul“; astfel se încearcă întemeierea tuturor relațiilor umane 
pe reciprocitatea acțiunilor, acțiunea apărând ca un fel de 
achitare a ceva ce ne-a fost adresat. Aici ipoteza este vul- 
gară în sensul cel mai profund: aici se presupune echi- 
valența valorilor acțiunilor în cazul meu şi al tău; aici 
valoarea extrem de personală a unei acțiuni este pur şi 
simplu anulată (ceea ce nu poate fi prin nimic echivalat şi 
recompensat). „Reciprocitatea“ este o mare trivialitate: 
tocmai faptul că eu fac ceva ce un altul nu ar putea şi nu 
ar avea dreptul să întreprindă, că nu poate exista nici un 
fel de egalitate (— în afara celei din sfera.cea mai aleasă, 
a „egalilor mei“, inter pares —), că, într-un sens mai adânc, 
nu înapoiezi niciodată pentru că eşti ceva singular, iar fapta 
ta nu poate fi decât singulară — această convingere fun- 
damentală conține motivul de/imitării aristocratice de 
mulțime, pentru că mulțimea crede în „egalitate“ şi prin 
urmare în posibilitatea de a te recompensa şi în „reci- 
procitate“. 


927. 


Provincialismul şi ataşamentul față de ge ale evaluă- 
rii morale împreună cu al ei „folositor“ şi „dăunător“ îşi au 
rostul lor; ele reprezintă perspectiva necesară a societăţii, 

perspectivă ce nu este în stare să distingă decât aspectul 
apropiat şi proxim în privința consecințelor. 

Statul şi omul politic au nevoie deja de un mod de 
gândire mai supramoral: întrucât ei trebuie să ia în calcul 
complexe mult mai mari de efecte. 

In acelaşi fel, ar fi posibilă o economie mondială care 
să aibă nişte perspective atât de vaste, încât toate cerinţele 
e1 concrete să apară pentru moment drept injuste şi ar- 
bitrare. 


928. 


„A da ascultare sentimentelor proprii? — Faptul că 
îți rişti viața cedând unui sentiment generos şi dintr-un 
impuls momentan are o valoare redusă şi nici măcar nu 
caracterizează. În privinţa capacităţii de a face acest lucru 
toți sunt egali — iar cât priveşte hotărârea ce 1 se adaugă, 
criminalul, banditul şi corsicanul îl depăşesc cu siguranță 
pe omul cumsecade. 

Treapta superioară înseamnă a-ți depăşi chiar acest 
avânt ŞI a nu realiza fapta eroică sub acţiunea unor impul- 
suri — Ci cu sânge rece, raisonnable, fără revărsarea 
năvalnică a sentimentelor de plăcere aferente... Acelaşi 
lucru este valabil şi despre milă: ea trebuie mai întâi cer- 
nută în mod habitual prin rațiune; altfel ea este tot atât de 
periculoasă ca un afect oarecare. 

Îngăduința oarbă faţă de un afect, indiferent dacă este 
unul generos şi izvorât din milă ori unul ostil, este cauza 
celor mai mari rele. 

Măreţia caracterului nu constă în faptul că nu deţii 
aceste afecte, — dimpotrivă, le ai într-o măsură înfricoşă- 
toare —, ci în acela că le struneşti... şi chiar şi aceasta fără 
plăcerea unei asemenea înfrânări, ci doar pentru că... 

929. 


„A-ţi da viaţa pentru ceva“ — efect major. Însă îţi dai 
viaţa pentru multe: afectele toate vor să fie satisfăcute. 
Faptul că în pui viața în joc din milă, ori din furie, ori din 
răzbunare nu schimbă cu nimic valoarea. Câţi nu şi-au 
sacrificat viaţa pentru vreo fustă — şi chiar, ceea ce este 
mai rău, sănătatea! Atunci când ai temperament, alegi in- 
stinctiv lucrurile periculoase: de pildă, aventura speculaţiei, 
dacă eşti filosof, sau imoralitatea, dacă eşti virtuos. Unii 
oameni nu vor să rişte nimic, alții vor riscul. Oare noi 
ceilalți suntem dispreţuitori ai vieții? Dimpotrivă, noi 
căutăm instinctiv o viaţă potențată, viaţa periculoasă... Încă 
o dată: noi nu vrem să fim astfel mai virtuoşi decât ceilalți. 
Pascal, de pildă, nu a vrut să rişte nimic şi a rămas creştin: 
ceea ce a fost poate un act virtuos. — Sacrifici întotdeauna. 


930. 


Cât de multe avantaje sacrifică omul, cât de puţin 
„interesat“ este el! Toate afectele şi pasiunile lui îşi reven- 
dică dreptul propriu — şi cât de departe de folosul bine 
cmbzuit al interesului se află afectul! 

Noi nu vrem „bunăstarea“; trebuie să fi englez ca să 
poți crede că omul caută întotdeauna avantajul. Dorinţele 
noastre vor să prade cu o pasiune îndelungată —, forţa lor 
acumulată îşi caută potrivnicii. 


931. 


Utile sunt toate pasiunile, unele direct, altele indirect; 
în privinţa utilități este pur şi simplu imposibil să stabileşti 
o scală valorică oarecare, — tot atât de cert, din punct de 
vedere economic, este şi faptul că forțele din natură sunt 
toate bune, cu alte cuvinte utile, oricâte calamităţi teribile 

şi ireversibile decurg din ele. Eventual s-ar putea spune că 
afectele cele mai puternice sunt cele mai valoroase: în 
măsura în care nu există alte surse mai mari de forță. 


932. 


Atitudinile binevoitoare, de ajutorare, şi mărinimoase 
nu au ajuns să fie cinstite datorită folosului ce decurge din 
ele; ci datorită faptului că ele sunt stări ale unor su/lete 
bogate, capabile să dăruiască şi pentru care valoarea pro- 
prie înseamnă sentimentul de plenitudine a vieţii. Priviţi în 
ochii binefăcătorului! Nici urmă de autonegare, de ură față 
de moi, de „pascalism“. 


933. 


Summa: dominarea pasiunilor, nu slăbirea ori eradi- 
carea lor! — Cu cât mai mare este forța de stăpân a voinţei, 
cu atât mai multă libertate poate fi acordată pasiunilor. 

„Marea individualitate“ este mare prin spațiul de joc al 
lbertăţii dorințelor sale şi prin puterea încă şi mai mare de 
care ştie să dispună acest monstru fastuos. 

„Omul bun“ este, pe fiecare treaptă a civilizației, omul 
aproximativ şi deopotrivă util: un fel de medie; expresia în 
conştiinţa comună a celui față de care nu trebuie să te temi 
şi pe care, cu toate acestea, n-ai dreptul să-l disprețuieşti. 

Educație: în esență mijlocul de a ruina excepția în 
favoarea regulii. Formaţie: în esenţă mijlocul de a orienta 
gustul impotriva excepţiei, în favoarea mediocrului. 

Abia atunci când o cultură poate să dispună asupra 
unui surplus de forţe, ea poate fi şi o seră pentru cultul de 
lux al. excepţiei, al încercării, al pericolului, al nuanței: — 
orice cultură aristocratică tinde spre acest scop. 

934. 


Pure chestiuni de forță: cât de mult să te impui împo- 
triva condiţiilor de conservare a societății şi a prejudecăților 
e1? — cât de mult să-ți descătuşezi calitățile teribile care-i 
distrug pe ceilalți? — cât de mult să te apropii de adevăr şi 
să îndrăgeşti aspectele cele mai îndoielnice ale acestuia? — 
cât de mult să te apropii de suferință, de disprețul față de 
sine, de compasiune, de boală, de viciu cu întrebarea dacă 
Je vei putea stăpâni? (— ceea ce nu ne ucide ne face mai 
puternici...) — în sfârşit: cât de mult să accepti regula, 
obişnuitul, minorul, blândeţea, onestitatea, caracterul co- 
mun, fără a te lăsa vulgarizat astfel?... Proba cea mai grea 
a caracterului: a nu te lăsa ruinat de seducția binelui. Bine/e 
ca lux, ca rafinament, ca viciu. 


3. Omul nobil 


935. 


Tip: Adevărata bunătate, distincție, grandoare a sufletu- 
lui, cea izvorâtă din abundență: care nu dă pentru a lua, — 
care nu 'vrea să se distingă prin faptul că este bună, — 
risipa ca tip al adevăratei bunătăți, al bogăției în ceea ce 
priveşte persoana, drept premisă. 


936. 


Aristocratism. ldealunile gregare — culminând acum prin 
instituirea „societății“ drept valoare supremă: încercarea 
de a-i conferi o valoare cosmică, ba chiar metafizică. Îm- 
potriva acesteia, eu apăr aristocratismul. 

O societate ce păstrează în interiorul ei acea consi- 
deraţie şi delicateţe în privinţa libertăți trebuie să se per- 
ceapă ca excepţie şi să se confrunte cu o putere împotriva 
căreia se ridică, față de care este ostilă şi pe care o 
disprețuieşte. 

Cu cât renunţ la dreptul meu şi mă integrez, cu atât voi 
ajunge sub dominaţia mediocrilor, în cele din urmă a mul- 
țimii. Condiţia pe care o are în sine o societate aristocrată 
pentru a menține între membrii ei un grad înalt de libertate 
este tensiunea extremă ce apare datorită prezenței impulsu- 
lui divergent al fiecărui membru: a voinţei de dominare... 

Atunci când voi vreți să eliminaţi contradicţiile pu- 
ternice şi diferenţele de rang, voi înlăturați de asemenea 
iubirea puternică, atitudinea sublimă, sentimentul suve- 
ranității. 

XC 


Despre psihologia autentică a societății întemeiate pe 
libertate şi egalitate. — Ce se diminuează? 

Voința de responsabilitate față de sine, simptom al 
declinului autonomiei: priceperea de a te apăra şi de a 
utiliza armele chiar şi în domeniul spiritului: forța de a 
comanda; simţul venerației, al supunerii, al puterii de a 
tăcea; pasiunea incandescentă, misiunea grandioasă, tra- 
gedia, seninătatea. 


937. 


Augustin Thierry citea la 1814 ceea ce spusese de 
Montlosier în lucrarea sa De /a monarchie francaise: 
răspunsul lui a fost un strigăt de indignare şi inițierea operei 
proprii. Acel emigrant scrisese: Race d affranchis, race 
d 'esclaves arraches de nos mains, peuple tributaire, peu- 
ple nouveau, licence vous Jut octroyee d 'etre libres, et non 

pas a nous d etre nobles, pour nous tout est de droit, pour 
vous tout est de prace, nous ne sommes point de votre 
communaute; nous sommes un tout par nous-memes. 


938. 


Cum se ruinează şi se vlăguieşte singură tot mai mult 
lumea aristocratică! Instinctele sale nobile o fac să-şi aban- 
doneze privilegiile, iar supra-cultura ei rafinată o deter- 
mină să se intereseze de popor, de cei slabi, de săraci, de 
poezia minorului etc. 


939. 


Există o nepăsare nobilă şi periculoasă ce conferă o 
adâncă fermitate şi pătrundere: nepăsarea sufletului 
conştient de sine şi îmbelşugat, care n-a căutat niciodată 
prieteni, ci cunoaşte doar ospitalitatea, este întotdeauna 
ospitalier şi nu ştie să fie decât ospitalier — inima şi casa 
deschise oricui vrea să intre, fie el cerşetor sau infirm sau 
rege. Aceasta este adevărata bucurie de oameni: cine o are, 
acela are sute de „prieteni“, însă probabil nici un prieten. 


940. 


Teoria 4nOtv dyav se adresează oamenilor înzestrați 
cu o forță debordantă — nu mediocrilor. Eykparea şi 
COYNOLs sunt doar o treaptă a maiestuozității: mai sus se 
află „natura de aur". 

„Iu trebuie“ — ascultare necondiționată la stoici, în 
ordinele creştinismului şi ale arabilor, în filosofia lui Kant 
(nu contează dacă faţă de cineva superior sau faţă de un 
concept). 

Mai sus decât „tu trebuie“ stă: „eu vreau “ (eroii); mai 
sus decât „eu vreau“ stă: „eu sunt“ (zeii grecilor). 

Zeii barban nu exprimă nimic din plăcerea măsurii, — 
el nu sunt nici simpli, nici uşuratici, nici plini de măsură. 


94]. 


Semnificația grădinilor şi a palatelor noastre (şi ca atare 
semnificaţia oricărei dorințe de bogății) este: a îndepărta 
priveliştea dezordinii şi a grosierului construind o patrie 
nobleţei de suflet. 

Cei mai mulți cred, fireşte, că vor deveni naturi supe- 
rioare dacă acele obiecte vor fi acţionat asupra lor prin 
frumuseţea lor statică: de aceea goana spre Italha şi călă- 
torule ş.a.m.d., lecturile de tot felul şi apetitul pentru tea- 
tru. Ei vor să capete formă — acesta este sensul travalhului 
lor cultural. Însă cei viguroşi, puternici vor să formeze şi 
resping tot ceea ce le este străin! 

În marea natură, de asemenea, oamenii se adâncesc nu 
pentru a se păsi, ci pentru a se pierde în ea şi a se uita pe 
sine. „Exaltarea “ ca dorinţă a tuturor celor slabi şi nemul- 
țumiți cu sine. 


942. 


Există doar o nobleţe ereditară, doar o nobleţe de sânge. 
(Nu vorbesc aici despre particula „von “ şi despre alma- 
nahul de la Gotha: inserare pentru măgari.) Acolo unde se 
vorbeşte despre „aristocrați ai spiritului“ nu lhpsesc de regulă 
motivele pentru a ascunde ceva; se ştie, aceasta este o 
expresie favorită printre evreii ambiţioşi. Cu alte cuvinte, 
spiritul singur nu înnobilează; mai degrabă este nevoie de 
Ceva care să innobileze spiritul. — De ce anume? De stirpe. 

943. 


Ce este nobil? 

— Scrupulozitatea extremă, în măsura în care această 
scrupulozitate delimitează, menține distanţa, fereşte de 
confuzie. 

— Aspectul frivol în vorbire, îmbrăcăminte, atitudine 
prin care o asprime şi o autoconstrângere stoică se prote- 
jează de orice curiozitate indecentă. 

— Gestul lent, de asemenea privirea lentă. Nu există 
prea multe lucruri valoroase: iar acestea vin şi-l caută sin- 
gure pe cel care are o valoare. Admirăm cu greu. 

— A suporta sărăcia şi nevoia; boala, de asemenea. 

— Evitarea onorurilor mărunte şi neîncrederea față de 
toţi cei care laudă cu uşurinţă: căci cel care laudă crede că 
înţelege ceea ce laudă: a înțelege însă — Balzac a destăi- 
nuit-o, acest ambițios tipic — comprendre c est egaler. 

— Îndoiala noastră față de posibilitatea de a da expre- 
sie inimii merge în profunzime; izolarea nu ca fiind aleasă, 
ci dată. 

— Convingerea că a datorii doar faţă de egali tăi, faţă 
de ceilalți comportându-te după voie: că speranţa drep- 
tății există doar inter pares (din păcate încă nu, pentru 
mult timp). 

— Ironia faţă de cei „talentaţi“, credința în noblețea 
ereditară chiar şi în domeniul moral. 

— A te simţi mereu drept cel care trebuie să acorde 
cinstirea: în timp ce cu greu s-ar găsi cineva care să aibă 
dreptul de a te cinsti. 

— Întotdeauna travestit: cu cât are omul o natură mai 
superioară, cu atât are mai multă nevoie de incognito. 
Dumnezeu, dacă ar exista, ar trebui deja din decenţă să se 
arate în lume doar ca om. 

— Aptitudinea pentru otium, pentru convingerea ne- 
condiționată că meşteşugul în general, ce-i drept, nu dezono- 

rează, însă cu siguranță îţi toceşte noblețea. Nu „zelul“ în 
sensul burghez, oricât de multă cinstire şi recunoaştere i-am 
acorda noi sau acei artişti zeloşi ca găinile, care cotcodăcesc, 
se ouă şi iarăşi cotcodăcesc. 

— Ii ocrotim pe artişti, pe poeţi şi pe oricine dovedeşte 
măiestrie: însă ca ființe de specie superioară, noi nu ne 
confundăm cu aceştia, care sunt nişte „oameni productivi“, 
în stare numa! de un lucru. 

— Plăcerea formelor; protejarea oricărui element for- 
mal, convingerea că urbanitatea este una dintre virtuțile 
majore; suspiciunea față de orice delăsare, inclusiv față de 
orice lhbertate a presei şi a gândirii, căci în mijlocul lor 
spiritul devine leneş şi obtuz, în timp ce membrele i se 
destind. 

— Delectarea inspirată de femei ca o specie de fiinţe 
poate mai fragile, însă mai rafinate şi mai frivole. Ce fericire 
să întâlneşti ființe care se gândesc mereu la dans, la nebu- 
nii Şi la podoabe! Ele au fost desfătarea tuturor sufletelor 
virile încordate şi profunde a căror viaţă este împovărată 
de o grea responsabilitate. 

— Satisfacţia produsă de prinți şi de preoți, întrucât ei 
păstreză vie — cel puţin simbolic, iar în ansamblu chiar 
efectiv — credința într-o diferență a valorilor umane chiar 
şi atunci când evaluează trecutul. 

— Capacitatea de a tăcea: însă despre aceasta nici un 
cuvânt înaintea auditorilor. 

— A suporta duşmăniile îndelungate: absența caracte- 
rului lesne conciliant. 

— Scârba faţă de demagogie, de „luminare“, de „inti- 
mitate“, de familaritatea vulgară. 

— Colecţionarea lucrurilor prețioase, trebuințele unui 
suflet ales şi selectiv: a nu vrea să împarți cu nimeni. 
Cărțile tale, peisajele tale. 

— Ne opunem experiențelor reuşite şi celor nereuşite 
şi nu ne grăbim să generalizăm. Cazul individual: cât de 

ironici suntem noi faţă de cazul individual atunci când 
acesta are prostul gust de a se comporta ca regulă! 

— Indrăgim naivul şi pe cei naivi, însă ca spectatori şi 
fiinţe superioare; îl considerăm pe Faust tot atât de naiv ca 
şi Gretchen a lui. 

— Îi dispreţuim pe cei buni, nişte animale de turmă: 
noi ştim prea bine că printre cei mai răi, mai malefici şi 
mai neînduplecați stă ascuns adeseori un strop lucind în 
aur de neasemuită bunătate, ce cântăreşte mai mult decât 
simpla blândeţe a sufletelor lăptoase. 

— Pe nici unul dintre egali noştri nu-l vom respinge 
datorită viciilor ori nebuniilor sale. Știm cât de greu putem 
fi recunoscuţi Şi că avem toate motivele spre a ne travesti 
motivația. 


944. 


Ce este nobil? — Faptul că trebuie să fu mereu propria 
ta reprezentație, că alegi situaţii în care gestica este întot- 
deauna necesară, că laşi celor mulți fericirea: fericirea ca 
împăcare a sufletului, ca virtute, confort, mercantilism 
anglo-angelic a /a Spencer. Că, instinctiv, cauţi responsa- 
bihtăţile dificile, că pretutindeni ştii să îti creezi duşmani, 
la o adică chiar şi din tine însuți. Că te opui celor mulți 
întotdeauna prin faptă, iar nu prin cuvânt. 


945. 


Virtutea (de pildă ca sinceritate) drept luxul nostru 
nobil şi riscant; nu trebuie să respingem dezavantajele pe 
care el le produce. 


946. 


A nu urmări e/ogiul: faci ceea ce îţi este util sau ceea 
ce îți place sau ceea ce trebuie să faci. 

947. 


Ce este castitatea la un bărbat? Faptul că gustul său 
sexual a rămas unul nobil: că, in eroticis, lui îi repugnă 
atât brutalul, cât şi maladivul sau ingeniosul. 


948. 


„Conceptul onoarei“: sprijinindu-se pe credinţa în 
„societatea aleasă“, în calitățile cavalereşti fundamentale, 
în datoria unei reprezentații de sine continue: faptul că nu 
dai importanţă vieţii tale, că insişti în mod necondiționat 
asupra manierelor celor mai respectuoase din partea tutu- 
ror celor cu care vii în contact (cel puţin în măsura în care 
el nu fac parte dintre „noi “); că nu eşti nici încrezător, nici 
blând, nici voios, nici modest decât inter pares; că intot- 
deauna eşti reprezentaţia ta. 


949. 


Faptul că îţi pui în joc viaţa, sănătatea, onoarea — iată 
consecinţa temerităţii şi a unei voințe debordante, risipi- 
toare: nu din iubire față de semeni, ci întrucât orice pericol 
major este o provocare a curiozității noastre în privinţa 
măsurii forței noastre, a curajului nostru. 


950. 


„Tocmai acolo se avântă vulturii“. — Nobleţea sufletu- 
lui nu este minimă în cazul prostiei sublime şi semeţe cu 
care el atacă — „tocmai acolo“. 


951. 


Război împotriva conceperii vlăguite a „nobleței “! — 
un cuantum în plus de brutalitate nu poate fi îngăduit: de 
asemenea, nici o proximitate cu crima. „Mulţumirea de 

sine“ este exclusă şi ea; trebuie să fii aventuros, chiar față 
de sine, să ademeneşti, să corupi, — nimic din pioşenia 
flecară a sufletelor frumoase. — Eu vreau să primenesc 
aerul pentru un ideal mai robust. 


952. 


„Paradisul se întinde în umbra sabiei“ — de asemenea 
un symbolon Şi un însemn prin care se trădează şi se ghicesc 
sufletele de stirpe nobilă şi războinică. 


953. 


Cele două căi. — Vine o vreme când omul va avea la 
dispoziție forță din belşug: ştiinţa tinde să actualizeze 
această sclavie a naturii. 

Atunci omul va dobândi răgaz: spre a se forma pe sine 
pentru ceva nou, mai înalt. O nouă aristocrație. Atunci, O 
mulțime de virtuți ce sunt acum condiții existențiale vor fi 
perimate. Calităţi ce nu mai sunt necesare, deci abando- 
narea lor. Nu mai avem nevoie de virtuți: prin urmare le 
abandonăm (-— atât morala bazată pe „un lucru este indis- 
pensabil“, morala mântuirii sufletului, cât şi aceea a imo- 
ralității: ele au fost mijloace pentru a-i face accesibilă 
omului o extraordinară autoconstrângere prin afectul unei 
spaime teribile...). 

Diferitele forme de nevoie în disciplina cărora se 
formează omul: nevoia te învaţă să munceşti, să gândeşti, 
să te stăpâneşti. 


XE 


Purificarea şi învigorarea fiziologică. Noua aristrocație 
are nevoie de un opus împotriva căruia să lupte: conserva- 
rea ei trebuie să devină o urgență cumplită. 

Cele două viitoruri ule umanităţii: 1) consecința me- 
diocrizăru; 2) delimitarea conştientă, automodelarea. 

O teorie ce creează o prăpastie: ea conservă specia 
supremă şi specia infimă (suprimând-o pe cea medială). 

Aristocraţii laici şi prelați de până acum nu constituie 
o dovadă impotriva necesității unei noi aristocrații. 


4. Stăpânii pământului 


954. 


O întrebare ne răscoleşte mereu, o întrebare-ispită şi 
poate una nefastă. Străpungă ea acum urechile celor care 
au dreptul la astfel de întrebări demne de ridicat, sufletele 
cele mai viguroase ale timpului nostru, oamenii -care ştiu 
cel mai bine să-şi asculte puterea: n-ar fi oare momentul, 
acum când în Europa se dezvoltă tot mai mult tipul gregar, 
să se încerce selecția radicală, intenționată şi artificială, a 
tipului opus şi a virtuților sale? Şi n-ar fi oare, pentru 
însăşi mişcarea democratică, un fel de țel, de mântuire şi 
de justificare dacă ar veni Cineva care să se folosească de 
ca — astfel încât, în sfârşit, acestei noi şi sublime matu- 
rizări a sclaviei (— finalitatea ultimă a democrației euro- 
pene) să 1 se alăture acea specie superioară a spiritelor 
dominante şi cezariene care şi-ar înfige rădăcinile în ea, 
şi-ar trage sevele din ea, s-ar ridica prin ea? Spre noile ei 
depărtări, inaccesibile până acum? Spre menirea ei? 


955. 


Spectacolul europeanului actual îmi dă speranţă: aici 
se formează o rasă conducătoare și temerară pe solul vast 

al unei mase gregare extrem de inteligente. Procesul de 
erodare a întâietății educației acestei mase este iminent. 


956. 


Aceleaşi condiții care impulsionează dezvoltarea ani- 
malului de turmă propulsează şi dezvoltarea animalului- 
căpetenie. 


957. 


Încet, inevitabil, teribilă ca destinul, se apropie me- 
nirea şi întrebarea cea grea: cum trebuie guvernat pămân- 
tul ca întreg? Și inspre ce anume trebuie ridicat şi format 
„omul“ ca întreg — iar nu doar un popor, o rasă? 

Moralele legiuitoare sunt instrumentul principal cu 
ajutorul cărora din om se poate modela ceea ce îndrăgeşte 
o voinţă creatoare şi profundă: cu condiția ca o asemenea 
supremă voinţă de artist să dețină puterea şi să aibă posibi- 
litatea de a-şi impune forța demiurgică asupra unor vaste 
întinderi temporale. Sub forma legislaţiilor, a religiilor, a 
moravurilor. Zadarnic vom căuta astăzi — şi poate încă 
mult timp de acum înainte — asemenea demiurei — în 
concepţia mea, adevărații oameni de seamă: ei lipsesc; până 
când, în sfârşit, după multe dezamăgiri, va trebui să în- 
cepem a înțelege de ce lipsesc ei. Va trebui să înțelegem 
că, în prezent şi încă o bună bucată de vreme, nimic nu se 
opune cu mai multă înverşunare apariției şi dezvoltării lor 
decât tocmai ceea ce acum Europa numeşte „morala“: ca 
şi când n-ar mai exista şi nici n-ar avea dreptul să mai 
existe vreo alta — acea morală a animalului de turmă, 
amintită anterior, care urmăreşte din răsputeri să transforme 
pământul într-o pajişte însorită a fericirii, visând cu alte 
cuvinte la siguranță, linişte, confort, la o viață facilă şi în 

cele din urmă, „dacă totul merge bine“, la abandonarea 
oricărui gen de păstor şi de călăuză. Teoriile pe care ei le 
predică cel mai intens se numesc „egalitatea drepturilor“ şi 
„milă pentru tot ceea ce suferă“ — iar suferinţa însăşi este 
pentru ei un lucru ce trebuie neapărat desființat. Faptul că 
asemenea „idei“ mai pot să fie încă moderne, mă face să 
nu privesc cu ochi buni conceptul acestei modernităţi. Cine 
însă a reflectat temeinic asupra mediului şi a modului în 
care planta — om s-a dezvoltat până acum cel mai viguros 
trebuie să fie convins că această dezvoltare a avut loc în 
condiții opuse: că, în acest scop, primejdia ce-l amenință 
pe om trebuie să devină teribilă, forța lui de invenţie şi de 
simulare să învingă opresiuni şi constrângeri îndelungate, 
voinţa lui de viaţă să se amplifice până la gradul unei 
voințe necondiționate de putere şi de supremație şi că 
pericolul, asprimea, violenţa, primejdia ce pândeşte la col- 
țuri şi în suflet, inegalitatea drepturilor, disimularea, stoi- 
cismul, arta de a seduce, intrigile de tot felul, pe scurt 
opusul oricăror aspirații gregare, sunt necesare pentru înăl- 
țarea tipului-om. O morală cu asemenea intenţii contrare, 
ce vrea să cultive în om măreţia iar nu agreabilul şi me- 
diocrul, o morală având drept scop formarea unei caste 
conducătoare — viitorii stăpâni ai pământului — trebuie, 
pentru a putea fi deprinsă, să se propage la început în 
asociere cu legea morală existentă, sub cuvintele, sub 
aparenţa acesteia. Însă faptul că, în acest scop, trebuie 
inventate numeroase instrumente care să promoveze şi să 
disimuleze tranziția şi că, întrucât durata de viață a unui 
singur om nu înseamnă aproape nimic din perspectiva în- 
făptuirui unor sarcini şi intenţii atât de îndelungate — înainte 
de toate trebuie formată o nouă specie — o nouă specie şi 
castă de stăpâni în care aceleiaşi voințe, aceluiaşi instinct 
să 1 se asigure durata de-a lungul multor generații, este tot 
atât de vădit ca şi suita amplă şi greu exprimabilă a 

consecinţelor acestui gând. A pregăti o transmutare a va- 
lorilor pentru o anumită specie viguroasă de oameni 
înzestrați cu o maximă spiritualitate şi forță de voinţă Iar, 
în acest scop, a descătuşa în ei treptat şi cu prudenţă o 
mulțime de instincte cenzurate şi calommiate: cel care re- 
flectează asupra acestui lucru ne este semen, nouă, spirite- 
lor lhbere — fireşti unei specii noi de „spirite lhbere“: căci 
cele de până acum doreau aproximativ contrariul. Din 
această specie nouă fac parte, după părerea mea, mai ales 
pesimiştii Europei, poeţii şi gânditori unui idealism re- 
voltat, în măsura în care nemulţumirea lor față de existenţă 
în ansamblu îi constrânge de asemenea, cel puţin în mod 
logic, să fie nemulțumiți de omul actual; în continuare 
anumiţi artişti înzestrați cu o ambiţie nepotolită, artişti care 
luptă fără şovăire şi necondiționat pentru drepturile spe- 
ciale ale oamenilor superiori şi împotriva „animalului de 
turmă“, adormind prin mijloacele seducătoare ale artei orice 
instinct şi prudenţă gregare în constituția spiritelor mai 
alese; în sfârşit, în al treilea rând, toți acei critici şi istorici 
prin care se continuă curajos începutul fericit (— căci încă 
ne aflăm la începuturile acestei cuceriri) al descoperirii 
lumii vechi — fapta noului Columb, a spiritului german. — 
Întrucât, într-adevăr, în lumea antică domnea o altă mo- 
rală, una mai seniorială în raport cu cea actuală; iar omul 
antic, sub vraja paideică a moralei sale, era un om mai 
puternic şi mai profund decât omul de astăzi, — el a fost, 
până acum, singurul „tip uman reuşit“. Însă seducţia pe 
care o exercită în continuare Antichitatea asupra sufletelor 
împlinite — respectiv asupra celor puternice şi întreprinză- 
toare — este şi astăzi cea mai rafinată şi mai eficace dintre 
toate seducțiile antidemocratice şi anticreştine — aşa cum a 
fost ea deja în vremea Renaşterii. 

958. 


Eu scriu pentru un gen de oameni care nu există încă: 
pentru „stăpâni pământului“. 

În dialogul Theages al lui Platon scrie: „Fiecare dintre 
noi ar dori să fie pe cât posibil stăpânul tuturor oamenilor, 
cel mai mult însă Dumnezeu “. Această convingere trebuie 
reactualizată. 

Englezi, americani şi ruşi — — — — 


959. 


Vegetaţia de junglă „om“ apare întotdeauna acolo unde 
lupta pentru putere a durat cel mai mult. Oamenii mari. — 
Animale de junglă — romanii. 


960. 


De acum înainte vor exista condiții preliminare fa- 
vorabile pentru configurații de putere mai vaste, fără egal 
în trecut. Și încă acest lucru nu este cel mai important; 
apariția uniunilor familiale internaționale care-şi propun 
drept obiectiv selecţia unei rase. de stăpâni, viitorii „stăpâni 
ai pământului ; — o nouă, singulară aristocrație clădită pe 
cea mai aspră autolepiferare, o aristocrație în care voinţa 
filosofului-agresor şi a artistului-tiran se întinde pe durata 
unor milenii: — o specie superioară de oameni care fac din 
Europa democratică, în virtutea supremației lor sub as- 
pectul voinței, al cunoaşterii, al bogăției şi al influenţei, 
unul dintre instrumentele lor cele mai docile şi mai dina- 
mice pentru a lua în mâini destinele pământului, pentru a 
sculpta ca artişti însuşi în om. Destul, vine timpul când 
vom reînvăţa politica. 

5. Omul mare 


961. 


Atenţia mea îndreptată asupra acelor momente în care 
oamenii mari se ivesc în istorie. Importanța moralelor 
îndelung despotice: ele încordează arcul atunci când nu îl 
sfărâmă. 


962. 


Ce înseamnă un mare om, unul pe care natura l-a in- 
ventat şi l-a durat în stil mare? În primul rând: întreaga 
desfăşurare a faptei sale are o logică amplă care, datorită 
cuprinderii sale, este greu de pătruns şi deci înşelătoare. 
Un asemenea om are capacitatea de a-şi arcui voinţa pe 
mari întinderi ale vieții sale, disprețuind şi abandonând 
toate fleacurile, chiar dacă printre ele se află şi lucrurile 
cele mai frumoase şi „mai divine“ din lume. În al doilea 
rând. el este mai rece, mai sever, mai nepăsător şi mai 
lipsit de teamă faţă de „opinie“; lui îi lipsesc virtuțile ce 
depind de „considerație“ şi de faimă, cât şi, în general, tot 
ceea ce aparține „virtuţii de turmă“. Dacă nu poate să 
conducă, el umblă singur; iar uneori se întâmplă ca în 
drumul său să bombănească ceea ce întâlneşte. În al treileu 
rând. €l nu vrea „simpatizanți“, ci servi şi instrumente; în 
relațiile cu oamenii el vrea întotdeauna să facă din ei ceva. 
El ştie că nu se poate destăinui şi socoteşte încrederea o 
lipsă de gust; de regulă, el nu este încrezător atunci când 
ceilalți îl cred astfel. Dacă nu vorbeşte doar pentru sine, 
poartă întotdeauna o mască. El mai degrabă minte decât să 
prăiască adevărul: spiritul şi voința ard astfel mai intens. 
Singurătatea din el îl face inaccesibil laudei şi reproşului, 
ca o jurisdicție proprie ce nu se supune nici unei alte 
instanțe. 

963. 


Omul mare este sceptic în mod necesar (ceea ce nu 
înseamnă că el trebuie să pară astfel), presupunând că 
măreția înseamnă a vrea atât ceva mare, cât şi mijloacele 
aferente. Libertatea față de orice formă de convingere 
aparține puterii voinței sale. Acest conținut al măreției 
corespunde „despotismului luminat“ pe care îl exercită orice 
mare pasiune. O asemenea pasiune subjugă intelectul; ea 
are curajul mijloacelor nelegiuite; elimină şovăiala, îşi 
permite convingeri, are nevoie de ele, dar nu li se supune. 
Nevoia unei credinţe, a ceva Necondiţionat în Da şi Nu 
este o dovadă de slăbiciune; orice slăbiciune este slăbi- 
ciune a voinţei. Omul credinţei, credinciosul, este în mod 
necesar o specie minoră de om. Rezultă astfel că „lber- 
tatea spiritului““, respectiv necredința ca instinct, este o 
condiție preliminară a măreției. 


964. 


Omul mare simte puterea pe care o are asupra unui 
popor, identificarea lui temporară cu un popor sau cu un 
mileniu: — această amplificare a sentimentului de sine drept 
Causa ŞI voluntas este înțeleasă greşit ca „altruism“ —, el 
este împins să caute mijloace de expresie: toți oamenii 
mari sunt inventivi în privinţa unor asemenea mijloace. Ei 
vor să se întruchipeze în marile comunităţi, vor să dea o 
formă diversului, dezordonatului; privelştea haosului îi atrage. 

Înțelegerea greşită a iubirii. Există o iubire de sclav, 
iubire care se supune şi renunţă la sine: care idealizează şi 
se amăgeşte, — există o iubire divină care dispreţuieşte şi 
iubeşte, care înalță şi recreează obiectul iubirii. 

A dobândi acea extraordinară energie a măreției pen- 
tru ca prin selecție şi, pe de altă parte, prin anihilarea 
milioanelor de făptuni nereuşite să modelezi omul viitoru- 

lui fără a te lăsa distrus de suferința pe care o provoci şi 
care nu a mai fost niciodată atât de intensă! — 


965. 


Revoluția, confuzia şi suferinţa popoarelor au pentru 
mine o valoare mai mică decât suferința marilor 
individualități de-a lungul dezvoltării lor. Nu trebuie să ne 
lăsăm înşelaţi: numeroasele suferințe ale tuturor acestor 
micuți nu formează împreună o sumă decât în sentimentul 
oamenilor înzestrați cu grandoare. — A te gândi la tine în 
momentele de mare pericol: a profita de dezavantajul celor 
mulți: — aceasta poate fi, în cazul unui grad foarte ridicat 
de diferență, un semn al unui mare caracter în măsură să-şi 
stăpânească sentimentele de compasiune şi dreptate. 


966. 


În opoziţie cu animalul, omul a dezvoltat în sine o 
multitudine de instincte şi impulsuri contradictorii: da- 
torită acestei sinteze este el stăpânul pământului. — Diferi- 
tele morale sunt expresia unor ierarhii delimitate local în 
această lume multiplă a instinctelor: astfel încât omul să 
nu dispară datorită contradicțiilor ei. Deci un instinct do- 
minant, instinctul contrar lui, slăbit şi sublimat ca impuls 
ce oferă stimulul pentru activitatea instinctului principal. 

Omul suprem ar poseda cea mai mare diversitate a 
instinctelor, însoțită de o intensitate relativ maximă a lor — 
atât cât poate fi ea suportabilă. Intr-adevăr: acolo unde 
planta-om apare ca viguroasă regăsim Şi forța contradicţiei 
instinctelor (Shakespeare, de pildă), dar îmblânzită. 


967. 


Dacă avem dreptul de a-i socoti pe toți oamenii mari 
ca aparţinând celor răi? Individual, acest lucru nu poate fi 

evidențiat. Adeseori ei fuseseră în stare a se disimula cu 
măiestrie, astfel încât au preluat gesturile şi aspectele ex- 
terioare ale marilor virtuţi. Adeseori ei au venerat cu 
adevărat virtuțile, şi chiar cu o asprime pasionată faţă de 
sine, însă din cruzime, — toate acestea înşeală, privite de la 
distanță. Unu s-au înțeles în mod fals pe sine; nu rareori 
o mare răspundere incită marile calități, dreptatea bunăoară. 
Esenţialul este că personalitățile cele mai mari au avut 
poate şi mari virtuţi, însă tocmai de aceea şi contrariile lor. 
Eu cred că un mare om -— arcul în care vibrează o mare 
tensiune — apare tocmai datorită prezenţei contrariilor şi a 
sentimentelor ce le însoțesc. 


968. 


În interiorul omului mare calităţile specifice ale VIEȚII — 
nedreptatea, minciuna, exploatarea — sunt maxime. Insă cu 
cât ele au acționat mai grandios, cu atât esenţa lor a fost 
mai greşit înțeleasă şi interpretată drept bine. Tipul Carlyle 
ca interpret. 


969. 


În general, fiecare lucru are atâta valoare cât ai plătit 
pentru el. Fireşte, acest fapt nu este valabil dacă individul 
este considerat în mod izolat; marile capacități ale indivi- 
dului sunt cu totul străine de ceea ce el a făcut, a sâcrificat, 
a suferit spre a le dobândi. Dar, dacă privim istoria 
ascendenței sale, vom descoperi acolo istoria unei acu- 
mulări şi a unei capitalizări de forță prin tot felul de renun- 
țări, de lupte, de strădanii şi de impuneri ale voinței pro- 
prii. Pentru că omul mare a costat atât de mult — şi nu 
pentru că el apare dintr-o dată ca o minune, ca un dar al 
cerului şi ca un „accident“ — a devenit el mare: — „eredi- 
tatea“, un concept fals. Costurile legate de ceea ce este 
cineva sunt plătite de strămoşi. 

970. 


Pericolul modestiei. — A te adapta prea devreme sarci- 
nilor, colectivităților, regulilor cotidiene şi de muncă în 
care ne aşază întâmplarea, într-un timp când încă nici forța 
NICI țelul nostru nu au păşit ca lege în conştiinţa noastră; 
mult prea timpurnia siguranță de sine astfel câştigată, jovia- 
litatea, comunitatea, această prematură moderație satisfăcută 
ce se insinuează în cugetul nostru ca elhberare de neliniştea 
interioară şi exterioară, ce moleşeşte şi subjugă în modul 
cel mai periculos; deprinderea respectului conform mode- 
lului „egahtăţi universale“, ca şi când în noi înşine nu ar 
exista nici un drept şi nici un criteriu pentru a institui 
valori, strădania de a estima ca egal impotriva vocii inte- 
rioare a gustului care este de asemenea o conştiinţă: toate 
acestea devin o încătuşare înfricoşător de rafinată. Dacă în 
cele din urmă nu apare nici o explozie care să distrugă 
dintr-o dată toate lanțurile 1ubirii şi ale moralei, un aseme- 
nea spirit degenerează, se efeminează, devine tot mai 
plăpând şi mai „obiectiv“. — Contrariul este îndeajuns de 
rău, dar totuşi mai bun: a sufeni din pricina mediului, a 
laudei cât şi a dezaprobării sale, a-ţi ascunde durerea şi a 
te însingura fără să te trădezi; a te apăra printr-o suspi- 
ciune spontană împotriva iubirii lui, a învăţa tăcerea poate 
chiar folosindu-te de discursuri, a-ţi găsi finide şi chilii 
pentru momentele de răsuflu, de plânset, de mângâsrere 
sublimă - până când, în sfârşit, eşti suficient de puternic 
ca să poţi spune: „ce am eu de a face cu voi?“, şi săo ei 
pe drumul fău. 


97]. 


Oameni care sunt destine, oameni care purtându-se pe 
sine poartă cu ei destine, întreaga specie a eroilor hamali: 
O, cât de mult ar dori ei să nu-şi mai fie un răstimp povară! 

Cum tânjesc ei după nişte inimi şi grumazuri puternice 
pentru ca măcar câteva ceasuri să fie mântuiţi de ceea ce-i 
apasă!... Ei aşteaptă! Cercetează tot ce li se perindă 
înaintea ochilor: nimeni care să-i caute şi să aibă în piept 
un grăunte barem de suferinţă şi patimă, nimeni care să le 
ghicească înfrigurata aşteptare... În cele din urmă, târziu, 
ei îşi înțeleg prima înțelepciune ce le-a fost menită — a nu 
mai aştepta; şi-apoi, curând, a doua, tot a lor: să fie 
prietenoşi, să fie modeşti, să-i rabde pe toţi de-acum şi 
toate câte sunt — pe scurt, să-şi accepte noua povară ce-i 
apasă cu un dram mai mult. 


6. Omul suprem ca legiuitor al viitorului 


972. 


Legiuitori ai viitorului — După ce îndelung şi zadarnic 
am încercat să asociez cuvântului „filosof“ un anumit con- 
cept — multe determinații contrare — am înţeles, în sfârşit, 
că există două genuri diferite de filosofi: 

1) cei care vor să stabilească (din punct de vedere 
logic sau moral) o facticitate relevantă oarecare a eva- 
luărilor; 

2) cei care sunt /egiuitori ai unor asemenea evaluări. 

Primu caută să-şi supună lumea prezentă sau pe cea 
trecută rezumând şi prescurtând cu ajutorul semnelor pro- 
cesualitatea diversă; ei sunt interesați să transforme cursul 
de până acum al lucrurilor în ceva inteligibil, maniabil, 
limpede şi coerent de la un capăt la altul, — ei slujesc 
menirii omului de a întrebuința toate lucrurile trecute în 
folosul viitorului său. 


616 Voința de putere 


Ceilalți însă sunt spirite poruncitoare; ei spun: „Aşa 
trebuie să fie!“ Ei determină țelul şi scopul, utilitatea, ceea 
ce este util pentru oameni; ei dispun de munca pregătitoare 
a oamenilor de ştiinţă şi orice cunoaştere este pentru ei un 
mijloc de creație. Această a doua categorie de filosofi 
izbândeşte rar; şi într-adevăr condiția şi riscul lor sunt cu 
totul excepţionale. Cât de des şi-au legat ei ochi pentru a 
nu mai fi constrânşi să vadă spaţiul îngust ce-i desparte de 
abis şi prăbuşire: de pildă Platon, atunci când a ales să 
creadă că „Binele“ aşa cum îl dorea el, nu ar fi Binele lui 
Platon ci un „Bine în sine“, comoara eternă pe care un om 
oarecare pe nume Platon, doar a descoperit-o pe drumul 
său! Într-o formă mult mai trivială domină aceeaşi voință 
de orbire la întemeietorii religiilor: al lor „tu trebuie“ să nu 
cumva să le răsune în urechi ca un „eu vreau“ — doar ca 
poruncă a unui Dumnezeu îndrăznesc ei să-şi urmeze 
menirea, doar ca „revelaţie“ povara legiferării lor valorice 
li se pare uşoară, o povară care să nu le spulbere conştiinţa. 

Indată ce acele mijloace de consolare — al Iu Platon şi 
al lui Mahomed — au căzut în desuetudine şi nici un gân- 
ditor nu-şi mai poate uşura conştiinţa cu ajutorul ipotezei 
unul „Dumnezeu“ sau a unor „valori eterne“, necesitatea 
unui legiuitor de noi valori dobândeşte o nouă şi încă 
neatinsă urgență cutremurătoare. Acum, aleşii cărora pre- 
sentimentul unei asemenea datorii începe să le mijească în 
suflet, vor încerca să 1 se sustragă „la timp“ printr-un salt 
lateral ca de la cel mai mare pericol: bunăoară încercând 
a ne convinge că sarcina ar fi deja rezolvată, sau că ea nu 
poate fi rezolvată, sau că ei nu ar avea umerii necesari unei 
asemenea poveri, sau că ei ar fi deja împovăraţi cu alte 
sarcini, mai urgente, sau chiar că această nouă datorie 
îndepărtată ar fi o amăgire şi o ispită, o abatere de la orice 
altă datorie, o maladie, un fel de rătăcire a spiritului. Unu 
chiar reuşesc a se sustrage: întreaga istorie poartă urmele 

unor asemenea oameni şi a conştiinţei lor încărcate. De 
cele mai multe ori însă, asemenea oameni fatidici au fost 
ajunşi de ceasul mântuirii, de acea oră tomnatică a matu- 
rității în care au trebuit să facă ceea ce nici măcar n-au 
„vrut“: — iar fapta de care înainte s-au temut cel mai mult, 
le-a venit uşor şi parcă de la sine, ca o faptă în care mâna 
lor n-a ezitat, ca un dar. 


973. 


Orizontul uman — Filosofii pot fi concepuți drept unii 
care se străduiesc la extrem să experimenteze gradul în 
care se poate înălța omul, — mai ales Platon: cât de departe 
ajunge forța omului. Însă ei fac acest lucru ca indivizi; 
poate că instinctul cezarilor, al întemeietorilor de state 
etc. — care şi-au pus problema cât de departe poate fi omul 
propulsat în dezvoltarea lui având „condiţii favorabile“ — 
a fost mai puternic. Dar ei nu au înțeles suficient ce în- 
seamnă condiţii favorabile. Întrebare majoră: unde a cres- 
cut până acum cel mai mândru planta „om“. Răspunsul 
pretinde un studiu istoric comparativ. 


974. 


Un fapt, o operă au în fiecare epocă şi pentru fiecare 
nou tip uman 0 elocvență nouă. Istoria grăieşte mereu 
adevăruri noi. 


975. 


A rămâne obiectiv, sever, consecvent, riguros în impu- 
nerea unei idei — artiştii se pricep cel mai bine la acest 
lucru; însă atunci când unul are nevoie în acest scop de 
oameni (precum învățătorii spirituali, oamenii de stat etc. ), 
liniştea, răceala şi severitatea dispar imediat. În cazul unor 

naturi ca a lui Cezar sau Napoleon se poate întrevedea 
ceva de genul unei munci „dezinteresate“ la marmura lor, 
oricât de mulți oameni ar fi sacrificați pentru această muncă. 
Iată calea ce duce spre viitorul oamenilor supremi: a purta 
responsabilitatea supremă fără ca ea să te zdrobească. — 
Până acum a fost nevoie aproape întotdeauna de iluzii 
revelate, pentru a nu-ți pierde credința în dreptul propriu 
şi în siguranța mâinii tale. 


976. 


De ce filosoful izbândeşte rar Dintre condițiile sale 

fac parte calităţi ce distrug de regulă un om: 

1) o multitudine extraordinară de însuşiri; el trebuie 
să fie o abreviere a omului, a tuturor dorințelor sale 
măreţe şi abjecte: pericolul contradicțiilor, cât şi a 
scârbei de sine; 

2) el trebuie să fie curios în domeniile cele mai va- 
riate: pericolul dezintegrării; 

3) el trebuie să fie drept în sensul cel mai înalt, dar 
profund în iubire, în ură (şi injustiţie); 

4) el nu trebuie să fie doar spectator, ci legiuitor: ju- 
decător şi judecat (în măsura în care el este o abre- 
viere a lumii); 

5) extrem de polimorf şi totuşi hotărât şi aspru. Abil. 


977. 


Adevărata vocaţie regală a filosofului (după expresia 
anglo- saxonului Alquin): prava corrigere, et recta corro- 
borare, et sancta sublimare. 


978. 


Noul filosof poate să apară doar în asociere cu o castă 
dominantă, ca maximă spiritualizare a ei. Politica în stil 

mare, guvernarea pământului în perspectivă imediată; 
absența deplină a principiilor în acest scop. 


979. 


Idee fundamentală: noile valori trebuie create de acum 
înainte — nu vom fi scutiți de acest lucru! Filosoful trebuie 
să fie pentru noi un legiuitor. Tipuri noi. (Aşa cum au fost 
modelate până acum tipurile cele mai înalte, grecii, de 
pildă: a vrea in mod conştient această formă de „în- 
tâmplare'“.) 


980. 


Presupunând că am concepe un filosof drept un mare 
educator, suficient de puternic pentru a trage spre sine, din 
înăltimile lui solitare, şiruri lungi de generaţii, va trebui 
să-l recunoaştem şi privelegiile stranu ale marelui educa- 
tor. Acesta nu spune niciodată ce gândeşte: ci doar ceea ce 
gândeşte despre un anumit lucru în raport cu folosul celui 
pe care-l educă. Şi nimeni nu trebuie să-i ghicească disimu- 
larea; măiestria lui înseamnă şi a-l face pe ceilalți să creadă 
în onestitatea sa. El trebuie să fie capabil a uza de toate 
mijloacele selecției şi ale ameliorăni: unele firi el le va 
putea perfecționa doar cu biciul batjocurii, pe altele — le- 
neşii, indecişii, laşii, vanitoşii — poate printr-o laudă exa- 
gerată. Un asemenea educator este dincolo de bine şi de 
rău; însă nimeni nu poate s-o ştie. 


981. 


Nu a face oamenii „mai buni“, nu a le vorbi de pe 
soclul unei morale oarecare, ca şi când „moralitatea în 
sine“ sau o formă ideală de om ar fi date: ci a crea situații 
ce reclamă oameni puternici care la rândul lor au nevoie 

de o morală (mai clar: o disciplină corporal-spirituală) ce 
fortifică şi prin urmare o vor avea! 

A nu te lăsa ademenit de ochii azurii sau de căldura 
unei inimi: grandoarea sufletului nu are nimic romantic în 
ea. Și din păcate absolut nimic adorabil. 


982. 


Războiul trebuie să ne înveţe următoarele: 1) a nu 
apropia moartea de interesele pentru care luptăm -— astfel 
vom fi demni; 2) să ne deprindem a face din mulți o jertfă 
şi de a ne iubi țelul îndeajuns încît să nu-i cruţăm pe oa- 
meni; 3) disciplina de fier, iar în război asumarea forței şi 
a vicleniei. 


983. 


Educaţia întru acele virtuţi de stăpân ce îşi supun chiar 
bunăvoința şi mila proprii: marile virtuţi ale crescătorului 
(„iertarea duşmanilor“ nu-i decât o glumă în comparație cu 
ele) de a aduce la incandescență afectul celui care 
zămisleşte, — a nu mai sculpta marmura! — Poziția şi puterea 
de excepţie a acelor ființe (în comparație cu cea a princi- 
piilor de până acum): cezari cu suflet de Crist. 


984. 


A nu separa grandoarea sufletească de grandoarea spi- 
ritului. Căci ea aduce cu sine independență; însă aceasta 
nu trebuie îngăduită fără grandoare spirituală; ea produce 
injustiție fie şi numai prin voinţa de a face bine şi de a face 
„dreptate“. Spiritele inferioare trebuie să asculte, prin ur- 
mare ele nu pot avea grandoare. 

985. 


Omul cu un profil filosofic superior, însingurat nu 
pentru că vrea să fie solitar, ci pentru că este ceva ce nu-şi 
află egalul: câte pericole şi suferinţe îi sunt hărăzite tocmai 
astăzi, când lumea a uitat credinţa în ierarhie şi deci nu 
mai ştie să venereze şi să înțeleagă această solitudine! 
Odinioară, înțeleptul dobândea aproape o aură sacră în 
conştiinţa mulțimi printr-o asemenea însingurată peregri- 
nare, — astăzi ermitul se vede înconjurat de norul unor 
tulburi îndoieli şi suspiciuni. Şi nu doar eventual din partea 
pizmuitorilor şi a nevolnicilor: el ghiceşte confuzia, indi- 
ferența şi superficialitatea chiar şi în bunăvoința ce 1 se 
arată, el cunoaşte acea perfidie a compasiunii mărginite ce 
se crede bună şi sfântă atunci când — eventual printr-o 
situaţie mai confortabilă, printr-o societate mai ordonată şi 
mai prietenoasă — încearcă să-l „salveze de el însuşi — ba 
chiar admiră impulsul destructiv inconştient cu care-l 
întâmpină toţi troglodițu spiritului, şi anume cu cea mai 
curată credință în dreptul lor de a proceda astfel! Ase- 
menea solitari incomprehensibili trebuie să se înfăşoare 
zdravăn de asemenea în mantia izolării exterioare, spațiale: 
aceasta este una dintre trăsăturile inteligenţei lor. Înseşi 
viclenia şi travestirea sunt astăzi necesare pentru ca un 
astfel de om să reziste, să se poată menţine deasupra în 
mijlocul periculosului torent absorbant al epocii. Orice 
încercare de a face faţă în prezent prezentului, orice apro- 
piere de oamenii ŞI ţelurile vremii actuale sunt pentru el ca 
un stâlp de osândă: cât de mirabilă îi apare atunci 
înţelepciunea ascunsă a naturii sale care, în cazul fiecărei 
asemenea încercări, prin boală şi accidente grave, îl reîn- 
toarce la sine însuşi. 

986. 


„— Maledetto colui 
che contrista un spirto immortal!“ 
Manzoni (Conte di Carmagnola, actul Il). 


987. 


Forma cea mai dificilă şi mai înaltă a omului este 
atinsă cel mai rar: astfel, istoria filosofiei prezintă o mulțime 
de eşecuri, de nenorociri şi o înaintare extrem de lentă; 
milenii întregi se interpun strivind ceea ce s-a obţinut; legă- 
tura dispare întotdeauna. Istoria omului suprem, a ințelep- 
tului, este o istorie înfiorătoare. Cea mai afectaţă este toc- 
mai memoria celor mari, căci mediocrii şi avortonii îi 
acoperă Şi-i înăbuşă prin „succese“. De fiecare dată acolo 
unde se arată „efectul“ apare pe scenă şi vulgul; acompa- 
niamentul micuților şi al săracilor cu duhul este un supli- 
ciu îngrozitor pentru urechile celui care ştie cu înfiorare că 
destinul umanităţii depinde de implinirea tipului ei suprem. 
— Din fragedă tinereţe am reflectat asupra condiţiilor de 
existență ale înțeleptului şi nu vreau să-mi ascund convin- 
perea senină că el este acum iarăşi posibil în Europa — 
poate doar pentru un scurt răstimp. 


988. 


— Aceşti noi filosofi, ei încep prin a prezenta ierarhia 
obiectivă a oamenilor şi diferența valorică dintre ei, — vai, 
e1 vor tocmai opusul unei asemănări, a unei uniformizări: 
ei învață înstrăinarea sub orice chip, despică abisuri cum 
n-au fost altele până acum, ei vor ca omul să devină mai 
rău decât a fost vreodată. Deocamdată ei trăiesc străini şi 
ascunşi unii altora. Câte motive nu-i fac să fie ermiţi şi 
chiar să poarte măşti! — Și cât de greu le este deci să se 

găsească. Ei vor trăi singuri şi vor cunoaşte probabil toate 
cele şapte suplicii ale singurătăţii. Dacă însă, printr-o întâm- 
plare, s-ar întâlni, mai mult ca sigur ei n-ar băga de seamă 
Ori S-ar amăgl reciproc. 


989. 


Les philosophes ne sont pas faits pour s'aimer. Les 
aigles ne volent point en compagnie. Il faut laisser cela 
aux perdrix, aux ctourneaux... Planer au-dessus et avoir 
des griffes, voilă le lot des grands genies. 

Galani 


990. 


Am uitat să spun că asemenea filosofi sunt senini şi că 
le place să locuiască în abisul unui cer complet albastru: ei 
au nevoie de alte mijloace pentru a suporta viaţa decât 
restul oamenilor; căci ei suferă altfel (şi-anume tot atât de 
mult datontă profunzimii disprețului lor de oameni cât 
datorită iubirii lor de oameni). — Animalul cel mai suferind 
de pe pământ şi-a inventat — râsul. 


99]. 


Despre confuzia legată de „seninătate“. Eliberarea tem- 
porară de o îndelungată tensiune; exuberanţa, saturnalule 
unui spirit care se consacră, pregătindu-se deopotrivă, unor 
decizii înfricoşătoare şi de durată. „Nebunul“ sub forma 
„ştiinţei“. 


992. 


Noua ierarhie a spiritelor: de-acum, în vârf, fără naturi 
tragice. 

993. 


Este pentru mine o mângâiere să ştiu că, dincolo de 
miazma şi de mizeria mocirlei umane, există o umanitate 
superioară, mai senină, care, numeric, va fi una foarte 
restrânsă (-— căci tot ceea ce este proeminent este prin însăşi 
esenţa sa şi rar —): aparţii acestei umanităţi nu pentru că ai 
fi mai înzestrat, sau mal virtuos, sau mai eroic, sau mai 
iubitor decât oamenii de sub tine, ci pentru că eşti mai 
rece, mai senin, mai vizionar, mai insingurat, pentru că 
înduri solitudinea, o preferi şi o revendici ca fericire, privi- 
legiu, ba chiar drept condiţie de existenţă, pentru că trăieşti 
între nouri şi fulgere ca şi între ai tăi, dar tot aşa sub razele 
de soare, picurii de rouă, fulgii de zăpadă şi tot ceea ce 
în mod necesar vine din înalt, iar atunci când se mişcă, 
se mişcă etern dinspre tării spre glod. — Aspiraţiile spre 
culmi nu sunt ale noastre. Eroii, martirii, geniile şi entu- 
ziaştii nu sunt pentru noi suficient de liniştiți, de răbdători, 
de rafinați, de reci, de zăbavnici. 


994. 


Convingere absolută: faptul că sus şi jos sentimentele 
valorii sunt diferite, că celor de jos le lipsesc nenumărate 
experienţe, că de jos în sus confuzia este necesară. 


995. 


Cum dobândesc oamenii o forţă şi o menire grandioasă? 
Orice virtute şi îndemânare, atât într-ale corpului cât şi 
într-ale sufletului, au fost deprinse cu osteneală şi migală, 
prin multă strădanie, autoconstrângere, mărginire a scopu- 
rilor propuse, printr-o repetare îndelungată, tenace şi fidelă 
a aceloraşi munci, a aceloraşi renunțări: însă există oameni 
care sunt moştenitorii şi stăpânii acestei bogății variate şi 
greu achiziţionate de virtuți şi îndemânări — întrucât, da- 

torită unor căsători fericite şi înțelepte, dar şi a unor întâm- 
plăni fericite, forțele dobândite şi acumulate de-a lungul 
multor generaţii nu au fost risipite şi irosite, ci, dimpo- 
trivă, ele au fost înmănuncheate de un inel şi o voință 
sigure. Cu alte cuvinte, în cele din urmă apare un om cu 
o forță titanică însetat de o menire titanică. Pentru că forța 
noastră este aceea care dispune de noi: iar jalnicul joc 
intelectual al țelurilor, al intenţiilor şi al motivelor este 
doar un pretext — chiar dacă spiritele mioape văd în acest 
joc esențialul. 


996. 


Omul sublim are valoarea supremă chiar şi atunci când 
este cu totul delicat şi fragil, întrucât o mulțime de lucruri 
anevoioase şi rare au fost cultivate şi păstrate laolaltă de-a 
lungul multor generaţii. 


997. 


Vă spun: există oameni superiori şi inferiori iar câteo- 
dată unul singur poate să justifice milenii — aceasta în- 
seamnă un om mare, împlinit, bogat şi întreg în raport cu 
nenumărații oameni-fragmente. 


998. 


Deasupra celor care domnesc şi dincolo de tot ceea ce 
leagă îşi poartă veacul oamenii supremi: iar regii sunt doar 
unealta mâinii lor. 


999. 


Ierarhie: Cel care stabileşte valorile şi conduce voința 
mileniilor ca educator al naturilor supreme, acela este omu/ 
Suprem. 

1000. 


Cred că am ghicit câte ceva din sufletul omului su- 
prem; — poate că oricine îl ghiceşte este constrâns să dis- 
pară: dar, dacă l-ai văzut, trebuie să ajuţi la intruparea lui. 

Idee fundamentală: trebuie să privim viitorul ca fiind 
decisiv pentru toate evaluările noastre — şi să nu căutăm 
legile acţiunii noastre în spatele nostru! 


1001. 


Nu „umanitatea“, ci supraomul este țelul! 


1002. 


Come l'uom s eterna... 
Inf., XV. 85. 


II. 
Dionysos 


1003. 


Celui implinit — mângâiere a inimii mele — celui tăiat 
dintr-un lemn fin, tare şi înmiresmat a cărui esenţă este o 
desfătare, 1 se cuvine această carte. 

Lui, căruia îi place un lucru de-i este prielnic. Și 
supărare îi sunt cele ce cad dintr-o atare măsură. 

El inventează remedule unor stricăciuni parțiale; din 
boală îşi face un stimulent pentru viaţă; 

el ştie să-şi folosească indispoziţiile, iar forța lui creşte 
cu fiecare nenorocire ce ameninţă să-l distrugă; 

el adună instinctiv, din tot ceea ce vede, aude sau 
trăieşte — mierea fagurilor săi; 

el se conduce după un principiu de selecție, — şi multe-i 
sunt renunțările; 

reacţia lui este lentă, căci poartă în sine vaste orizon- 
turi scrutate şi o mândrie călită; el cercetează stimulii — de 
unde vin şi încotro se-ndreaptă — fără a li se supune; 

el este întotdeauna cu ai săi, fie că-s oameni, Cărți sau 
privelişti; 

el venerează întrucât alege, îngăduie, şi se increde. 

1004. 


A dobândi o altitudine şi o panoramă a contemplării de 
unde să înţelegi că totul se desfăşoară aşa cum ar trebui să 
se desfăşoare: că orice formă de „imperfecţiune“ şi suferință 
legată de ea aparține maximei dezirabilităţi. 


1005. 


În jurul lui 1876, atunci când am priceput încotro se 
îndreaptă Wagner, am trăit spaima de a-mi vedea compro- 
mise toate aspirațiile anterioare: şi eram atât de puternic 
legat de el, prin toate legătunile unității profunde a nevoilor 
mele, prin recunoştinţă, prin lipsa unei alternative şi prin 
mizeria absolută pe care le zăream în Jur! | 

Tot atunci am început să mă simt ca încarcerat pe 
vecie în filologia şi profesoratul pe care le practicam — 
într-o întâmplare şi un compromis ale vieții mele —: nu 
mal ştiam cum să mă eliberez, eram plictisit, surmenat, 
extenuat. 

Tot atunci am înţeles că instinctul meu era contrar celui 
al lui Schopenhauer: acest instinct năzuia spre o justificare 
a vieţii chiar sub aspectul ei cel mai înfrnicoşător, mai în- 
doielnic şi mai înşelător: — formula pe care o aveam la 
îndemână în acest scop era „dionisiacul. 

În raport cu ideea că „în-sinele lucrurilor“ trebuie să 
fie în mod necesar bun, sfânt, adevărat şi unitar, interpre- 
tarea lui Schopenhauer a „în-sinelui“ ca Voinţă a fost un 
pas decisiv înainte: doar că el nu a ştiut să dea un caracter 
sacru acestei Voinţe: el a rămas prizonierul idealului 
moral-creştin. Schopenhauer era atât de mult dominat de 
valorile creştine încât, după ce lucrul în sine nu a mai fost 
pentru el „Dumnezeu“, el a fost silit să-l conceapă ca fund 
rău, absurd şi absolut condamnabil. El nu a înțeles că pot 

exista nenumărate forme de a putea fi altfel, char de a 
putea fi Dumnezeu. 


1006. 


Valonle morale au fost până acum valorile supreme: 
cine se va îndoi de un atare fapt?... Dar dacă vom înde- 
părta aceste valori dintr-o atare poziție, vom transforma 
toate valorile: însuşi principiul ierarhizării lor de până acum 
este astfel răsturnat. 


1007. 


A transmuta valorile — ce ar însemna acest lucru? Toate 
mişcările spontane — cele noi, cele viitoare, cele mai vii — 
trebuie să fie deja prezente: doar că ele sunt denumite şi 
evaluate în mod fals, fără a-şi fi devenit încă sieşi conştiente. 

O asumare şi o aprobare curajoase a ceea ce s-a 
atins — o desprindere de inerția vechilor evaluăni ce ne 
înjosesc tocmai din perspectiva calităților celor mai bune 
şi mai puternice pe care le-am atins. 


1008. 


Orice teorie pentru care nu există deja cantitatea ne- 
cesară de forță acumulată şi de materii explozive este inu- 
tilă. O transmutare a valorilor are loc doar prin prezenţa 
tensiunii unor nevoi noi şi a încordării din pieptul celor 
dornici de o nouă dorinţă şi care suferă datorită vechilor 
valori, fără a cunoaşte însă motivul acestei suferințe. 


1009. 
Criteriu pentru valorile mele: dacă din plenitudine sau 
din lipsă?... dacă priveşti doar sau te implici — dacă îţi 
întorci privirea şi te dai la o parte?... dacă din forţa acumu- 

lată „spontan“ sau doar reactiv, impulsionat, stimulat? dacă 
simplu, din puţinătatea elementelor, sau dintr-o autoritate 
covârşitoare asupra celor mulți, care şi-i aserveşte atunci 
când are nevoie de ei?... dacă eşti o problemă sau o 
soluție?... dacă te potriveşti perfect micimii sarcinii sau 
eşti imperfect din perspectiva naturii extraordinare a unui 
țel? dacă eşti autentic sau doar un spectator, dacă, spec- 
tator fiind, eşti autentic sau doar un spectator care imită, 
dacă eşti „reprezentant“ sau chiar ceea ce este reprezentat? 
dacă eşti „persoană“ sau doar un rendez-vous de persoane... 
dacă eşti bolnav datorită boli sau datorită unei sănătăți 
excesive? dacă mergi în frunte ca păstor sau ca „excepție“ 
(a treia specie: ca dezertor)? dacă tinzi să fii demn — sau 
doar o „paiaţă“? dacă îți cauţi obstacolele sau le ocoleşti? 
dacă eşti neîmplinit când este „prea devreme“ sau când 
este „prea târziu“? dacă eşti un caracter care spune Da 
sau unul care spune Nu, sau dacă eşti un curcubeu de 
lucruri pestrițţe? dacă eşti suficient de mândru spre a nu-ţi 
fi ruşine de vanitatea ta? dacă mai eşti în stare de remuşcări 
(— specia devine tot mai rară: cândva remuşcările erau prea 
multe: acum se pare că nu mai avem dinți pentru aşa ceva)? 
dacă mai eşti capabil să respecţi o „datorie” (— există oa- 
meni care ar fi privați de întreg restul poftei lor de viață 
dacă li s-ar fura datoria — mai cu seamă naturile feminine, 
cei născuţi servili). 


1010. 


Presupunând că modul nostru comun de a gândi lumea 
ar fi o eroare, s-ar putea oare concepe o perfecțiune în 
cadrul căreia chiar şi astfel de erori ar fi sancţionate? 

Concepția unei noi perfecțiuni: ceea ce nu corespunde 
logicii noastre, noțiunilor noastre de „frumos“, „bine“ şi 

„adevărat“ ar putea fi perfect într-un sens superior însuşi 
idealului nostru. 


1011. 


Marea noastră modestie: a nu diviniza necunoscutul; 
noi tocmai am început să ştim puţin. Strădaniile false şi 
inutile. 

„Noua lume“ a noastră: trebuie să recunoaştem măsura 
în care noi suntem creatorii sentimentelor noastre valo- 
rice, — şi deci putem conferi „sens“ istoriei. 

Această credinţă în adevăr îşi atinge prin noi ultima sa 
consecință — voi ştiţi care este aceea —: faptul că, dacă 
există în general ceva demn de venerat, atunci însăşi 
aparenţa trebuie venerată, şi că minciuna — iar nu adevă- 
rul — are un caracter divin. 


1012. 


Cel care promovează raționalitatea conferă astfel, din 
nou, puterii contrare — mistica şi maniile de tot felul — 0 
forță nouă. 

În orice mişcare a distinge 1) faptul că, parțial, ea este 
epuizare a unei mişcări anterioare (saturație în privinţa 
acesteia, expresie a slăbiciunii în raport cu ea, boală); 
2) faptul că, parțial, ea este o forță nou trezită ce a crescut 
latent, o forță voioasă, zburdalnică, violentă: sănătate. 


1013. 


Sănătate şi maladivitate: să fim prevăzători! Criteriul 
rămâne eflorescența corpului, detenta, curajul şi voioşia 
spiritului — dar, fireşte, şi cât de mult din factorul maladiv 
poate să integreze şi să depăşească, să vindece. Ceea ce 
este destructiv pentru oamenii mai fragili face parte dintre 
mijloacele de stimulare a marii sănătăți. 

1014. 


Este doar o chestiune de forță: a avea toate trăsăturile 
maladive ale secolului, însă a le transfigura într-o forță 
abundentă, plastică, tămăduitoare. Omul puternic. 


1015. 


Despre forța secolului al XIX-lea. — Suntem mai me- 
dievali decât secolul XVIII; nu doar mai curioşi sau mai 
excitabili pentru lucrurile stranii şi rare. Ne-am revoltat 
împotriva revoluției... Ne-am emancipat de frica față de 
raison, fantoma secolului XVIII: reîndrăznim să fim ab- 
surzi, copilăroşi, lirici, — într-un cuvânt: „suntem muzi- 
cieni“. Ne temem tot atât de puţin de hilar cât şi de absurd. 
Diavolul profită de toleranța lui Dumnezeu: mai mult, el 
are un interes, ca unul care a fost dintotdeauna nerecunos- 
cut şi calomniat, — noi reabilităm onoarea diavolului. 

Noi nu mai separăm grandiosul de tenbil. Noi con- 
cepem lucrurile bune în complexitatea lor, împreună cu 
cele mai rele: am depăşit „dezirabilitatea“* absurdă de 
odinioară (ce vroia dezvoltarea binelui fără dezvoltarea 
răului —). Laşitatea în faţa idealului Renaşterii a cedat, — 
noi îndrăznim să aspirăm chiar la moravurile ei. Simultan, 
a încetat intoleranța față de preoți şi biserică; „este imoral 
să crezi în Dumnezeu", — dar tocmai o asemenea afirmație 
ne apare drept forma cea mai bună de justificare a acestei 
credinţe. 

Ne-am conferit un drept pentru toate. Nu ne temem de 
reversul „lucrurilor bune“ (— îl căutăm: suntem suficient 
de curajoşi şi de curioşi pentru aceasta), de pildă în cazul 
grecilor, al moralei, al rațiunii, al gustului rafinat (- noi 
recalculăm pierderile făcute cu toate aceste comori: devii 
aproupe sărac cu o asemenea comoară —). Tot atât de puțin 
1gnorăm noi reversul lucrurilor re/e. 

1016. 


Ceea ce ne face cinste. — Un singur fapt ne face cinste 
cu adevărat: acela că am deplasat măsura gravităţii: lucru- 
nle inferioare ce au fost mereu dispreţuite şi ignorate, 
devin pentru noi prețioase — în schimb, dăm ieftin „senti- 
mentele frumoase“. 

Există oare o rătăcire mai periculoasă decât dispreţuirea 
corpului? De parcă întreaga spiritualitate n-ar fi condam- 
nată astfel să devină maladivă, să se transforme în nişte 
vapeurs al „idealismului“. 

Nimic din cele născocite de creştini şi de idealişti n-are 
cap Şi nici coadă: noi suntem mai radicali. Noi am desco- 
perit „lumea infimă“ ca decisivă pretutindeni. 

Pavaj, aer curat în cameră, bucatele înțelese la valoa- 
rea lor; noi am luat în serios toate necesitățile vieții şi 
dispreţuim orice „frumuseţe sufletească“ drept o formă de 
„superficialitate şi frivolitate““. — Ceea ce a fost înainte 
disprețuit la maximum stă acum în prim-plan. 


1017. 


În locul „omului natural“ al lui Rousseau, secolul XIX 
a descoperit o imagine mai adevărată despre „om“ — el a 
avut curajul s-o facă... În ansamblu, conceptul creştin de 
„om“ a fost astfel restabilit. Dar a lipsit curajul de a 
încuviința tocmai acest „om în sine“, de a vedea garantat 
în el viitorul omului. De asemenea, mu s-a îndrăznit con- 
ceperea creşterii naturii terifiante a omului ca fenomen 
secund al oricărei dezvoltă a culturii; suntem încă, din 
acest punct de vedere, tributar idealului creştin şi apără- 
torii /ui împotriva Antichității, cât şi a conceptului renas- 
centist de virtu. Dar astfel cheia culturii ne rămâne străină: 
lar in praxi se perpetuează mistificarea istoriei în favoarea 
„omului bun“ (ca şi când numai el ar constitui progresul 


634 Voința de putere 


omului) şi idealul socialist (cu alte cuvinte reziduu! 
creştinismului şi al concepției lui Rousseau în lumea 
decreştinată). 

Lupta impotriva secolului XVIII: depăşirea supremă a 
acestuia prin Goethe şi Napoleon. Schopenhauer are acelaşi 
adversar; dar, involuntar, el recade în secolul XVII, — el 
este un Pascal modern, cu judecăți de valoare pascaliene 
fără creştinism. Schopenhauer nu a fost suficient de puter- 
nic pentru un nou Da. 

Napoleon: unitatea necesară dintre omul superior şi 
cel terifiant, înţeleasă. „Bărbatul“ restabilit; tributul de 
dispreţ şi teamă cuvenit femeii, recâştigat. „Totalitatea“ ca 
sănătate şi activitate supremă; linia dreaptă, stilul mare în 
acţiune, redescopenite; instinctul cel mai puternic — instinct 
al vieţii însăşi —, setea de putere, aprobate. 


1018. 


(Revue des deux mondes, 15 febr. 1887. Taine despre 
Napoleon:) „La faculte maitresse se desfăşoară subit: artis- 
tul cuprins în politician iese de sa gaine,; el creează dans 
l'ideal et l'impossible. Îl recunoşti din nou drept ceea ce 
este: fratele postum al lui Dante şi al lui Michelangelo: şi 
într-adevăr, din perspectiva contururilor ferme ale viziunii 
sale, a intensității, coerenţei şi logicii interne a visului său, 
a profunzimii meditației sale, a măreției supraumane a 
concepţiei lui, el le este de o măsură er /eur egal: son 
genie a la meme taille et la meme structure; il est un des 
trois esprits souverains de la renaissance italienne “. 

Nota bene — — Dante, Michelangelo, Napoleon. 


1019. 


Despre pesimismul puterii. — In dinamica sufletească a 
omului primitiv precumpăneşte frica de rău. Ce este răul? 

Trei lucruri: întâmplarea, incertul, subitul. Cum combate 
omul primitiv răul? — Il concepe ca rațiune, ca putere, 
chiar ca persoană. Astfel el dobândeşte posibilitatea de a 
stabili cu acestea un fel de contract şi în general de a le 
influența anticipat — de a le preveni. 

— Un alt expedient este afirmarea caracterului doar 
aparent al răutății şi nocivităţii lor: consecințele întâm- 
plării, ale incertului, ale subitului sunt interpretate ca având 
la bază o intenție bună şi un sens. 

— Un al treilea mijloc: mai ales nenorocirea este inter- 
pretată drept „meritată“: răul este justificat ca pedeapsă. 

— In Summa: Omul i se Supune —: întreaga interpretare 
moral-religioasă este doar o formă de supunere în faţa rău- 
lui. — Credinţa că în rău ar exista un sens pozitiv înseamnă 
a renunţa la combaterea lui. 

Or, întreaga istorie a culturii exprimă o diminuare a 
acelei frici față de intâmplare, de incert, de subit. Cultura 
înseamnă tocmai a învăţa să estimezi, să gândeşti cauzal, 
să previi, să crezi în necesitate. O dată cu dezvoltarea 
culturii, omului îi devine inutilă acea formă primitivă de 
supunere în fața răului (numita religie sau morală), acea 
„justificare a răului“. Acum el se războieşte cu „răul“, — îl 
desfiinţează. Ba chiar este posibilă starea unui sentiment 
de securitate, credință în lege şi predictibilitate, stare în 
care el apare conştiinţei ca /ehamite, — în care gustul pen- 
tru întâmplare, pentru incert şi subit se manifestă ca apetit. 

Să rămânem o clipă la acest simptom al culturii ce/ei 
mai evoluate, — eu îl numesc pesimism al puterii. Omul nu 
mai are acum nevoie de o „justificare a răului“, ba chiar 
condamnă „justificarea“: el gustă răul pur, crud, şi găseşte 
răul absurd ca fund cel mai interesant. Dacă odinioară 
avusese nevoie de un Dumnezeu, acum el îşi află desfăta- 
rea într-o dezordine universală fără Dumnezeu, într-o lume 
a întâmplări în care terifiantul, îndoielnicul, ademenitorul 
fac parte din esenţa însăşi. 

Într-o asemenea stare tocmai Binele este acela care 
necesită o „justificare“, cu alte cuvinte el trebuie să aibă 
un fundal malefic şi periculos sau să includă în sine o mare 
prostie: astfel el poate incă delecta. Animalitatea nu mai 
inspiră groază; o exultare spirituală şi exuberantă având ca 
obiect animalul din om reprezintă, în atare vremuri, forma 
cea mai triumfătoare de spiritualitate. Omul este de-acum 
suficient de puternic pentru a se putea ruşina de o credință 
în Dumnezeu: — el poate juca din nou rolul de advocatus 
diaboli. Dacă, in praxi, el recomandă menţinerea virtuţii, 
o face datorită acelor motive ce permit a vedea în virtute 
un rafinament, o abilitate, o cupiditate şi o formă a setei de 
putere. 

Acest pesimism al puterii sfârşeşte de asemenea printr-o 
teodicee, adică printr-un Da absolut spus lumii — însă ca 
urmare a acelor motive pentru care odinioară 1 s-a spus 
Nu —: şi astfel concepției despre această lume ca idea! 
suprem atins în fapt. 


1020. 


Formele principale ale pesimismului: 
pesimismul sensibilităţii (supraexcitabilitatea, cu pre- 
ponderenţa senzaţiilor dezagreabile); 
pesimismul „voinței nelibere“ (altfel spus: absența 
forțelor de inhibiție împotriva stimulilor); 
pesimismul indoielii (teama față de orice fixare, de 
orice cuprindere şi atingere). 

Stănle psihologice aferente pot fi toate cercetate în 
ospicii, chiar dacă întrucâtva hipertrofiate. De asemenea, 
„nihilismul“ (sentimentul sfredelitor al „nimicului“). 

Unde se încadrează însă pesimismul moral al lui 
Pascal? Pesimismul metafizic al filosofiei Vedânta? Pesi- 
mismul sociul al anarhistului (sau al lui Shelley)? Pesi- 

mismul milei (precum cel al lui Leo Tolstoi, al lui Alfred 
de Vieny)? 

Nu sunt oare toate acestea, simultan, fenomene de 
declin şi de boală?... Interesul excesiv pentru valorile 
morale sau pentru ficțiunile privind „lumea de dincolo“ 
sau pentru suferințele sociale, pentru suferință în general. 
Fiecare asemenea exagerare a unui punct de vedere ingust 
este deja în sine un simptom de boală. La fel şi preeminența 
lui Nu asupra lui Da! | 

Ceea ce nu trebuie confundat aici: plăcerea de a spune 
Nu şi de a te abține de la faptă izvorâtă din extraordinara 
forță şi tensiune a unui Da — comun tuturor oamenilor şi 
epocilor care stau sub semnul bogăției şi al puterii. Oare- 
cum un lux; cât şi o formă de vitejie ce se opune terifian- 
tului, simpatiei pentru ceea ce este îngrozitor şi îndoielnic, 
întrucât, printre altele, tu însuţi eşti îngrozitor şi îndoielnic: 
dionisiacul din interiorul voinței, al spiritului, al gustului. 


1021. 
Cei cinci „Nu ” ai mei. 


1. Lupta mea împotriva sentimentului de culpă şi a 
introducerii conceptului de pedeapsă în lumea fizică şi 
metafizică precum şi în psihologie, în interpretarea istoriei. 
Sesizarea vicierii morale a tuturor filosofulor şi evaluărilor 
precedente. 

2. Recunoaşterea şi reliefarea de către mine a idealu- 
lui tradițional — cel creştin — chiar şi celor unde există o 
detaşare de forma dogmatică a creştinismului. Caracterul 
periculos al idealului creştin se ascunde în sentimentele 
lui valorice, în ceea ce se poate dispensa de expresia con- 
ceptuală: lupta mea împotriva creştinismului latent (de pildă 
în muzică, în socialism). 

3. Lupta mea împotriva secolului XVIII al lui Rus- 
seau, împotriva „naturi“ sale, a „omului bun“, a credinței 
sale în domnia sentimentului — împotriva moleşirii, a 
vlăguirii, a infectării morale a omului: un ideal născut din 
ura impotriva culturii aristocratice, exprimând, in praxi, 
domnia neîngrădită a resentimentului sub toate formele sale 
şi inventat ca stindard de luptă (— moralitatea sentimentu- 
lui de culpă a creştinului, moralitatea resentimentului: o 
atitudine a vulgului). 

4. Lupta mea împotriva romantismului în care se întâl- 
nesc idealuri creştine cu idealuri ale lui Rousseau, de aseme- 
nea însă şi cu un dor de vremurile trecute, de cultura teo- 
cratică, de virtu, de „omul puternic“ —, ceva extrem de 
hibrid; o specie falsă şi artificială de umanitate mai puter- 
nică ce apreciază în general stările extreme văzând în ele 
un simptom al vigorii („cult al pasiunii“; o imitare a forme- 
lor celor mai expresive, furore espressivo, nu din pleni- 
tudine, ci din lipsă ). — (Ceea ce s-a născut cu plăcere, 
relativ din plenitudine, în secolul XIX: opereta etc; — printre 
poeți, Stifter şi Gottfried Keller sunt expresia unei vigori, 
a unei sănătăți interioare mai mari, decât — —. Marea teh- 
nică şi inventivitate, ştiinţele naturii, istoria (?): relativ 
produse ale vigorii, ale încrederii în sine a secolului XIX.) 

5. Lupta mea împotriva supremaţiei instinctelor gre- 
gare, după ce ştiinţa face corp comun cu ele; împotriva urii 
interioare cu care este tratată orice formă de ierarhie şi 
distanţă. 


1022. 


Din apăsarea plenitudinu, din tensiunea forțelor ce cresc 
constant în noi şi nu şi-au găsit încă mijlocul de a se des- 
cărca, apare o stare asemănătoare celei ce precede o fur- 
tună: natura care suntem se innegurează. Şi acest fapt este 

„pesimism“... O concepţie ce pune capăt unei asemenea 
stări întrucât poruncește ceva: o transmutare a valorilor în 
virtutea căreia li se arată un drum, o direcție forțelor acu- 
mulate, astfel încât ele să explodeze în fulgere şi fapte, — 
nu are nevoie să fie o concepţie despre fericire: descătuşând 
forța zăpăzuită şi comprimată până la suferință, ea aduce 
fericire. 


1023. 


Plăcerea: survine acolo unde există sentimentul puterii. 

Fericirea: în conştiinţa devenită dominantă a puterii şi 
victoriei. 

Progresul: întărirea tipului, aptitudinea voinţei gran- 
dioase: tot restul este confuzie, pericol. 


1024. 


O perioadă în care vechea mascaradă şi împopoţonare 
morală a afectelor trezesc repulsie: natura nudă, când 
cuantumurile de putere sunt recunoscute simplu drept de- 
cisive; când stilul mare apare din nou ca o consecinţă a 
marii pasiuni. 


1025. 


A supune treptat, individual, experimental tot ceea ce 
este terifiant: iată menirea culturii; însă până în momentul 
când va fi suficient de puternică pentru acest scop, ea tre- 
buie să combată, să domolească, să voaleze, ba chiar să 
blesteme tenifiantul. 

Pretutindeni unde o cultură instituie răul, ea dă expre- 
sie astfel unei relații bazate pe frică, deci unei slăbiciuni. 

Teză: orice Bine este un Rău de odinioară îngenuncheat. 
Criteriu: cu cât mai teribile şi mai mari pasiunile ce şi le 

pot permite o epocă, un popor, un individ întrucât sunt în 
stare să le utilizeze ca mi//loace, cu atât mai înaltă cultura 
lor —: cu cât mai mediocru, mai slab, mai servil şi laş este 
un om, cu atât mai multe va decreta el drept malefice: în 
cazul lui, imperiul Răului este cel mai vast. Omul cel mai 
meschin va vedea pretutindeni imperiul Răului (adică al 
celor interzise şi ostile lui). 


1026. 


Nu „fericirea urmează virtuţii“ — ci doar omul puternic 
işi determină Starea de fericire ca virtute. 

Acțiunile crâncene aparţin celor puternici şi virtuoşi: 
cele dăunătoare, josnice, smeriţilor. 

Omul cel mai puternic, creatorul, ar trebui să fie şi cel 
mai inuman, în măsura în care el îşi impune tuturor oame- 
nilor idealul propriu impotriva tuturor idealurilor lor, re- 
creându-i după chipul său. Inuman înseamnă aici: aspru, 
dureros, silnic. 

Oameni ca Napoleon trebuie să apară mereu şi să 
consolideze credința individului în suveranitatea sa: însă 
Napoleon fusese corupt prin mijloacele pe care a trebuit să 
le aplice pierzându-și astfel acea noblesse a caracterului. 
Impunându-se în mijlocul unui alt tip de oameni, el ar fi 
putut utiliza alte mijloace; încât, prin urmare, nu ar fi 
necesar ca un Cezar să se degenereze. 


1027. 


Omul este neanimalul şi supraanimalul; omul supe- 
rior este neomul şi supraomul: aceasta este corespondenţa 
reală. Orice creştere a omului în maiestate şi demnitate 
înseamnă de asemenea o creştere în străfund şi teroare: să 
nu vrem una fără cealaltă, — sau mai degrabă: cu cât mai 
adânc năzuieşti spre una, cu atât mai adânc pătrunzi în 
cealaltă. 

1028. 


Maiestăţi îi aparține terifiantul: să nu ne lăsăm înşelați. 


1029. 


Am adus cunoaşterea în faţa unor imagini atât de 
teribile, încât orice „delectare epicureică“ cu ele este im- 
posibilă. Doar plăcerea dionisiacă rezistă —: eu, cel dintăi, 
am descoperit tragicul. La greci, datorită superficiahtății 
lor moralizatoare, el a rămas neînțeles. Nici resemnarea nu 
este o concepţie despre tragedie, ci o neînțelegere a aces- 
teia! Dorinţa nimicului este negare a înțelepciunii tragice, 
opusul ei! 


1030. 


Un suflet deplin şi viguros va face faţă nu doar pier- 
derilor dureroase, chiar tenbile, lipsurilor, devastărilor, 
disprețuirilor: el va ieşi din astfel de inferne mai adânc în 
plenitudine şi putere: şi, pentru a spune esențialul, mai 
profund în beatitudinea iubirii. Cred că tocmai cel care a 
ghicit ceva din condiţiile cele mai ascunse ale oricărei 
creşteri în iubire, acela va înțelege de ce a scris Dante 
deasupra porții Infernului său: „şi eu am fost durat de 
veşnica lubire“. 


1031. 


A fi străbătut întregul hotar al sufletului modern, a fi 
rămas în toate ungherele lui — iată mândria mea, tortura şi 
fericirea mea. 

A depăşi în fapt pesimismul —; o privire goetheană 
plină de iubire şi de voinţă dreaptă ca rezultat. 

1032. 


Prima întrebare-nu este în nici un caz aceea dacă suntem 
mulțumiți de noi înşine, ci dacă suntem în genere mulțumiți 
de ceva. Presupunând că vom fi spus Da unei singure clipe, 
am spus astfel Da nu doar făpturi: noastre, ci, deja, întregii 
existențe. Căci nimic nu stă pentru sine, nici în noi înşine 
ŞI nici în lucruri: iar dacă numai o singură dată sufletul 
nostru a vibrat de fericire ca o liră, eonii toți au fost nece- 
sari pentru a împlini această simplă întâmplare — şi veşnicia 
toată a fost binecuvântată, mântuită, legitimată şi aprobată 
în această unică clipă în care am spus Da. 


1033. 


Afectele ce spun Da: — mândria, bucuria, sănătatea, 
iubirea dintre sexe, ostilitatea şi războiul, venerația, ges- 
turile frumoase, manierele, voința puternică, cultivarea 
înaltei spiritualități, voinţa de putere, recunoştinţa în faţa 
pământului şi a vieţii — tot ceea ce este bogat şi vrea să 
ofere, dăruind viaţa ca zee cu aur şi fără-de-timp —, în- 
treaga forță a virtuților fransfiguratoare, toate câte încu- 
viințează, mărturisindu-l sau făptuindu-l pe Da. 


1034. 


Noi, cei puţini sau mulţi, care îndrăznim să trăim din 
nou într-o lume fără morală, noi, păgâni în credință: noi 
suntem poate primu care înțeleg ce este o credință păgână: 
— a trebui să-ți reprezinţi ființe superioare omului, aflate 
însă dincolo de bine şi de rău; a trebui să priveşti existența 
superioară şi ca existență imorală. No credem în Olimp — 
lar nu în „Cel răstigmt“. 

1035. 


Omul modern şi-a exercitat forța idealizantă în privinţa 
unui Dumnezeu mai ales printr-o progresivă interpretare 
morală a acestuia, — ce înseamnă un asemenea fapt? — 
Nimic bun, o diminuare a forței omului. 

Cu alte cuvinte, opusul ar fi în sine posibil: şi există 
indicii în acest sens. Dumnezeu, gândit ca eliberare de 
morală, concentrând în sine întreaga abundență a condițiilor 
VIEțII ŞI izbăvindu-le, legitimându-le printr-o suferinţă di- 
vină: — Dumnezeu ca un Dincolo, ca un Deasupra în raport 
cu jalnica morală de ungher a lui „Bine şi Rău“. 


1036. 


Pornind de la lumea cunoscută nouă, existența Dum- 
nezeului umanitar nu poate fi demonstrată: doar atât se 
poate smulge de la voi şi numai până aici sunteți voi dispuşi 
să mergeţi. Însă ce concluzie deduceţi voi din această 
afirmație? „El nu ni se poate demonstra“: scepticism al 
cunoaşterii. Vouă tuturor vă este frică de concluzie: por- 
nind de la lumea cunoscută nouă, un cu totul alt Dumnezeu 
ar putea fi demonstrat, unul care, cel puţin, nu este uma- 
nitar“ — — — Şi, într-un cuvânt, voi ţineţi cu dinții de 
Dumnezeul vostru, inventând pentru el o lume care nu ne 
este cunoscută. 


1037. 


Să îndepărtăm bunătatea supremă din conceptul lui 
Dumnezeu: — ea este incompatibilă cu demnitatea lui Dum- 
nezeu. Să îndepărtăm de asemenea suprema înţelepciune: 
— vanitatea filosofilor este aceea care a instituit această 
absurditate a unui monstru de înțelepciune numit Dumne- 
zeu. Nu! Dumnezeu, puterea supremă — este suficient! Din 
ea decurge totul, din ea decurge... „lumea“! 

1038. 


ȘI cât noi Dumnezei nu sunt încă posibil! Mie în- 
sumi, în care instinctul religios — respectiv instinctul ce dă 
formă divinităţi — se trezeşte uneori la momentul ino- 
portun, cât de neasemuit, cât de diferit mi s-a revelat de 
fiecare dată divinul!... Atâtea lucruri stranii s-au perindat 
prin mine în acele clipe atemporale ce survin în viață, 
căzute parcă din lună, chpe în care pur şi simplu nu mai 
ştii cât de bătrân eşti deja şi cât de tânăr vei mai fi... N-aş 
pune la îndoială faptul că există multiple forme de 
Dumnezei... Nu lhpsesc nici cei care nu pot fi gândiţi fără 
un anumit halchionism şi frvolitate... Sprinteneala face 
parte poate din conceptul de „Dumnezeu“... Mai este nevoie 
să arăt că un Dumnezeu preferă să rămână dincolo de orice 
cumsecădenie şi rezonabilitate? cât şi, între noi fie spus, 
dincolo de bine şi de rău? El are perspectiva liberă, — cum 
ar spune Goethe. — Şi spre a invoca pentru acest caz au- 
toritatea incontestabilă a lui Zarathustra: acesta îndrăzneşte 
să mărturisească despre sine: „eu aş crede doar într-un 
Dumnezeu care să ştie să danseze“... 

Încă o dată: câți Dumnezei nu sunt încă posibili! — 
Zarathustra însuşi, fireşte, este doar un ateist: el nu crede 
nici în vechile divinităţi, nici în altele noi. Zarathustra spune 
că ar face-o —; însă nu o face... Să-l înţelegem bine. 

Tipul Dumnezeirii confonmn tipului spiritelor creatoare, 
al „oamenilor mari“. 


1039. 


ȘI, în fond, câte noi idealuri nu sunt încă posibile! — 
lată unul pe care-l surprind o dată la cinci săptămâni 
plimbându-mă solitar şi inspirat (în clipa azurie a unei 
fericiri păgâne): a-ți petrece viața printre lucruri fragile şi 
absurde; străin realității; jumătate artist, jumătate pasăre şi 

metafizician; fără Da şi Nu pentru realitate, afară de cazul 
in care, aidoma unui bun dansator, o recunoşti din vârful 
picioarelor; mereu dezmierdat de câte o rază de soare a 
fericirii, exuberant şi încurajat chiar prin durere — căci 
durerea îl întreține pe cel fericit —; un vag aer de farsă 
chiar şi în jurul a ceea ce este sacru: acesta este, aşa cum 
se înțelege de la sine, idealul unui spirit greu, extrem de 
greu, al unui spirit al greutăţii. 


1040. 
Din ucenicia războinică a sufletului. (Gânduri pentru 
cei viteji, senini şi caşti.) 
Nu aş dori să subestimez virtuțile amabile; însă gran- 
doarea sufletului nu este compatibilă cu ele. In arte, de 
asemenea, stilul mare exclude agreabilul. 


X 


În vremuri de tensiune şi vulnerabilitate dureroase, alege 
războiul: el te căleşte, îţi face muşchi. 


Xe 


Cei adânc răniți au râsul olimpian; ei au doar ceea ce 
le trebuie. 


X 


Durează deja de zece ani: nici un sunet nu mai ajunge 
la mine — un ținut fără ploaie. Trebuie să porți în tine 
multă umanitate pentru ca secera să nu te usuce. 


1041. 


Noul meu drum spre „Da“. — Filosofia, aşa cum am 
ințeles-o şi am trăit-o până acum, este căutarea voluntară 
chiar a aspectelor detestabile şi oribile ale existenţei. Din 

îndelungata experienţă pe care mi-a dat-o o asemenea dru- 
meție prin deşert şi pustiuri de gheață am învăţat să-i privesc 
altfel pe toţi cei care au filosofat până acum: — mi s-a 
dezvăluit istoria ascunsă a filosofiei, psihologia marilor ei 
nume. „Cât adevăr indură, cât adevăr riscă un spirit?“ — 
lată care a fost pentru mine venitabilul criteriu valoric. Eroa- 
rea este o /aşitate... orice cucerire a cunoaşterii rezultă din 
curajul, din asprimea față de sine, din puritatea scrutărui de 
sine... O filosofie experimentală de felul celei pe care o 
trăiesc eu anticipează în mod euristic chiar posibilitățile 
nihilismului principial: fără a spune astfel că ea ar rămâne 
la o negare, la un Nu, la o voinţă de Nu. Ea vrea mai 
deprabă să-şi taie un drum spre opusul acestora — spre un 
Da dionisiac faţă de lume aşa cum este ea, fără a eluda, a 
excepta şi a selecta vreun aspect oarecare —, o asemenea 
filosofie vrea eterna reîntoarcere: — aceleaşi lucruri, aceeaşi 
logică a conexiunii. Starea supremă pe care o poate atinge 
un filosof: raportarea dionisiacă la existență —: formula 
mea pentru această raportare este amor fati. 

Aici se înscrie conceperea aspectelor negare ale 
existenţei nu doar ca fiind necesare, ci şi ca fund dezirabile: 
şi dezirabile nu doar în privinţa aspectelor aprobate până 
acum (eventual drept complemente sau condiţii prealabile 
ale lor), ci pentru ele însele, ca aspecte mai trainice, mai 
fecunde, mai adevărate ale existenţei, în care voinţa aces- 
tea se exprimă mai clar. 

Aici se înscrie, de asemenea, evaluarea singurelor as- 
pecte ale existenţei aprobate până acum; a înțelege de unde 
provine o asemenea valorizare şi cât de puţin obligatorie 
este ea pentru o estimare dionisiacă a existenţei: le-am 
cercetat separat şi am înțeles ce anume spune de fapt Da 
aici (pe de o parte instinctul suferinzilor, apoi instinctul de 
turmă ŞI, în al treilea rând, instinctul majorității împotriva 
excepțiilor —). 

Am ghicit astfel în ce măsură o specie mai puternică 
de om ar trebui să-şi reprezinte în mod necesar dintr-o altă 
perspectivă, înălţarea şi creşterea omului: făpturi superioare, 
dincolo de bine şi de rău, dincolo de acele valori ce nu pot 
să-şi renege originea aflată în sfera suferinţei, a turmei şi 
a majorității, — am căutat în istorie premise ale acestei 
reconstrucții a idealului (am redescoperit şi am reimpus 
conceptele „păgân“, „clasic“, „nobil“ —). 


1042. 


A demonstra în ce măsură religia greacă era superioară 
celei iudeo-creştine. Ultima a învins întrucât religia greacă 
a degenerat (a regresat). 


1043. 


Să nu ne mirăm că sunt necesare câteva milenii pentru 
a regăsi începutul, — ce puţin înseamnă câteva milenii! 


1044. 


Trebuie să existe oameni care sfinţesc orice activi- 
tate, nu doar mâncarea şi băutura: — iar această lume 
trebuie transfigurată nu doar întrucât îi purtăm în gând 
sau ne identificăm cu ei, ci întotdeauna din nou şi într-un 
chip nou. 


1045. 


Oamenii cei mai spirituali percep atracția şi vraja lu- 
crurilor sensibile aşa cum ceilalți oameni — cei cu o „inimă 
de carne“ — nu pot şi nici nu au dreptul să şi le reprezinte: 
— ei sunt senzualişti de cea mai bună credință pentru că 
recunosc simţurilor o valoare mai principială decât acelei 
site rafinate, aparatului de rarefiere şi de diminuare sau 

cum se mai cheamă ceea ce în limba vulgului se numeşte 
„spirit“. Forţa şi puterea simţurilor — iată calitatea întru 
totul esențială în cazul unui om reuşit şi întreg: „animalul“ 
splendid trebuie mai întâi să fie dat, — ce mai contează în 
rest întreaga „umanizare“! 


1046. 


1) Vrem să ne păstrăm simţurile şi credinţa în ele — şi 
să le gândim până la capăt! Ostilitatea față de sensibilitate 
a filosofiei anterioare ca supremă stupiditate a omului. 

2) Vrem să durăm în continuare lumea actuală — la a 
cărei construcţie a contribuit întreaga sferă a viului teluric 
pentru ca ea să pară astfel (într-o mişcare perenă şi /entă), 
lar nu să o radiem printr-o critică falsă. 

3) Evaluările noastre participă la construirea ei; ele 
accentuează şi reliefează. Ce semnificație are faptul că religii 
întregi spun: „totul este rău, fals şi malefic“? Această con- 
damnare a procesului universal poate fi doar judecata unor 
avortoni! 

4) Fireşte, ar putea fi oare avortonii cei care suferă cel 
mai mult având de asemenea rafinamentul cel mai înalt? 
lar cei împăcaţi să aibă o valoare scăzută? 

5) Trebuie să înțelegem fenomenul artistic funda- 
mental numit „viață“ — Spiritul constructor ce construieşte 
în împrejurările cele mai vitrege: lent, cât se poate de lent 
— — — Dovada tuturor combinațiilor sale trebuie mai întâi 
dată din nou: e/ se conservă. 


1047. 


Sexualitatea, setea de putere, plăcerea legată de aparență 
şi amăpire, marea recunoştinţă senină pentru viață şi stările 
e1 tipice — toate acestea sunt esențiale pentru cultul păgân, 
având conştiinţa împăcată de partea lor. — Artificiozitatea 

(deja în antichitatea greacă) subminează caracterul păgân 
ca morală, ca dialectică. 


1048. 


O perspectivă antimetafizică asupra lumu — da, însă 
una artistică. 


10409. 


Iluzia lui Apollo: eternitatea formei frumoase; legife- 
rarea aristocratică „aşa trebuie să fie mereu!“. 

Dionysos: senzualitate şi cruzime. Vremelnicia ar putea 
fi interpretată drept savurare a forței creative şi distructive, 
drept creație continuă. 


1050. 


Cuvântul „dionisiac “ exprimă o nevoie de unitate, o 
transcendere a persoanei, a cotidianului, a societății, a 
realităţii, o transcendere a abisului trecerii temporale: revăr- 
sarea dureros-pasionată în stări ambigue, plenare, impon- 
derabile; o încuviințare fascinată a caracterului complet al 
vieţii ca un Acelaşi în orice schimbare: Acelaşi în putere, 
Acelaşi în fericire; marea împărtăşire panteistă a bucuriei 
şi durerii ce aprobă şi venerează chiar însuşirile cele mai 
teribile şi mai îndoielnice ale vieţii; voința eternă de a 
zămisli, voinţa de fecunditate, de reîntoarcere; sentimentul 
unității legat de necesitatea creației şi a distrugerii. 

Cuvântul „apolinic “ exprimă nevoia unui mod desă- 
vârşit de a fi pentru sine, setea de a deveni un „individ“ 
tipic, de tot ceea ce simplifică, singularizează, fortifică, 
limpezeşte, elimină ambiguitatea şi conferă un caracter tipic: 
libertatea sub lege. 

Evoluția artei este tot atât de necesar legată de antago- 
nismul acestor două energii natural-artistice, ca şi evoluția 

umanităţii de antagonismul sexelor. Plenitudinea puterii şi 
echilibrul, forma supremă a aprobării de sine într-o 
frumuseţe rece, nobilă şi castă: apolinismul voinței eline. 

Această opoziţie dintre dionisiac şi apolinic în interio- 
rul sufletului grec este una dintre marile enigme care m-au 
atras la modul grec de a fi. De fapt, eu m-am străduit doar 
să înțeleg de ce tocmai apolinismul grec trebuia să crească 
din substratul dionisiac: de ce avea nevoie grecul dionisiac 
să devină apolinic: cu alte cuvinte, să-şi frângă voinţa de 
monstruos, de divers, de incert, de înspăimântător în schim- 
bul unei voințe de măsură, de simplitate, de subordonare la 
regulă şi concept. Excesivul, haoticul, asiaticul compun 
temeiul acestei ultime voințe: vitejia grecului constă în 
lupta cu acest caracter asiatic: frumuseţea nu este pentru el 
un dar şi nici logica sau naturaleţea moravurilor — ele sunt 
cucerite, voite, însuşite prin luptă — ele sunt victoria lui. 


1051. 


La cele mai înalte şi mai auguste bucurii ale omului, 
în care existența îşi sărbătoreşte propria transfigurare, ajung, 
fireşte, doar cei mai rari şi mai împliniţi: şi chiar şi aceştia 
numai după ce ei înşişi, împreună cu strămoşii lor, au dus 
o viaţă de lungi pregătiri pentru acest ţel, fără a şti măcar 
ceva despre el. Astfel bogăția debordantă a forţelor celor 
mai diverse se îmbină încântător într-un singur om cu 
puterea cea mai suplă a unei „voințe libere“ şi cu decizia 
suverană; spiritul este atunci între ai săi şi acasă în mijlo- 
cul simțurilor, aşa după cum simţurile sunt acasă în spirit 
şi intimi ai lui; şi tot ceea ce se petrece în spirit trebuie să 
facă simţurile să tresalte în joc şi bucurie. La fel şi invers! 
— să ne gândim la această inversare în cazul lui Hafis; 
însuşi Goethe, chiar dacă printr-o imagine mai pală, face 
aluzie la acest proces. Probabil că, pentru astfel de oameni 

deplini şi împliniţi, procesele eminamente senzonale sunt 
în cele din urmă transfigurate printr-o beție a alegoricului 
de cea mai înaltă spiritualitate; ei simt în făptura lor un fel 
de indumnezeire a corpului, fiind cât se poate de străini de 
filosofia ascetică cuprinsă în propoziţia „Dumnezeu este 
un Spirit“, o filosofie ce denotă faptul că ascetul este „omul 
nereuşit““ care numeşte bun doar un ceva în sine — şi toc- 
mai acel ceva ce judecă şi condamnă, „Dumnezeu“. De la 
acea culme a bucuriei în care omul se simte întru totul o 
formă îndumnezeită a naturii şi o justificare de sine a aces- 
teia, până la bucuria frustă a ţăranului sănătos şi a centau- 
rului înzestrat cu vigoare animalică: această întreagă scală 
luminoasă şi cromatică, amplă, extraordinară a fericirii a 
inventat-o grecul — nu fără fiorul de recunoştinţă al celui 
inițiat într-o taină, nu fără multă prevedere şi o tăcere 
evlavioasă — cu numele sacru: Dionysos. — Ce ştiu oare 
toți oamenii moderni, copiii unei epoci fragile, diverse, 
bolnave, ciudate, despre sfera fericirii eline, ce ar putea ei 
să ştie despre ea! Cum să-şi atribuie sclavii „ideilor mo- 
derne“ un drept pentru sărbătorile dionisiace! 

În vremea când trupul grec şi sufletul grec „înfloreau“ — 
iar nu în stările de euforie maladivă şi de alienare — a 
apărut acel simbol enigmatic al celei mai înalte încuviințări 
a lumii Şi transfigurări a existenţei atinse până acum pe 
pământ. Aici ni se oferă un criteriu pe baza căruia tot 
ceea ce a crescut de atunci se dovedeşte a fi prea firav, 
prea sărac, prea strâmt: — să pronunțăm cuvântul „Dio- 
nysos“ înaintea numelor şi a lucrurilor celor mai apreciate 
ale modernității, bunăoară înaintea lui Goethe sau a lui 
Beethoven sau a lui Schopenhauer sau a lui Rafael: şi 
dintr-o dată vom recunoaşte sentinţa cu privire la lucrurile 
şi momentele noastre cele mai valoroase. Dionysos este un 
judecător! — Am fost eu înțeles? — Este neîndoielnic faptul 
că grecii au încercat să-şi explice enigmele ultime privind 

„destinul sufletului“ şi tot ceea ce ştiau ei despre educaţie 
şi purificare — mai ales despre ierarhia imuabilă şi inegali- 
tatea valorică dintre oameni — pornind de la experienţele 
lor dionisiace: aici îşi au originea marea profunzime, ma- 
rea tăcere prezente în tot ceea ce este grec, — nu-i cunoşti 
pe greci atât timp cât accesul ascuns, subteran spre această 
origine rămâne acoperit. Privirea indiscretă a savanților nu 
va vedea niciodată nimic în aceste lucruri, oricâtă erudiție 
Ssar întrebuința în slujba acelei arheologii —; chiar şi elanul 
nobil al unor prieteni ai Antichității ca Goethe şi Winckel- 
mann are tocmai sub acest aspect ceva nepermis, aproape 
trivial. A aştepta şi a te pregăti, a aştepta să ţâşnească 
izvoare noi; a te pregăti în: singurătate pentru chipuri şi 
voci străine; a-ți purifica tot mai mult sufletul de praful şi 
zgomotul de iarmaroc al acestei epoci; a depăși tot ceea ce 
este creştin — şi nu doar a te dezbăra — prin ceva supracreştin 
— căci concepția creştină a fost concepția opusă celei dio- 
nisiace —; a descoperi în sinele propriu păcatul şi a-ţi aşeza 
deasupra un cer al păcatului senin, strălucitor, enigmatic; a 
recuceri sănătatea sudică şi forța ascunsă a sufletului; a 
deveni tot mai cuprinzător, mai supranaţional, mai euro- 
pean, mai supraeuropean, mai oriental, în sfârşit mai 
grec — căci elementul grec a fost prima mare coagulare şi 
sinteză a tot ceea ce era oriental şi tocmai de aceea ince- 
putul sufletului european, descoperirea „noii lumi “ a noas- 
tre —: cine trăieşte sub asemenea imperative, cine ştie ce se 
poate ivi într-o bună zi? Tocmai — poate chiar o nouă zi? 


1052. 


Cele două tipuri: Dionysos şi Cel răstignit. — A stabili 
dacă omul tipic religios este o formă de decadence ( marii 
înnoitori sunt toți bolnavi şi epileptici); însă nu omitem 
noi astfel unul dintre tipurile omului religios, pe cel păgân? 

Nu este oare cultul păgân o formă de recunoştinţă şi de 
aprobare a vieţii? Oare supremul său reprezentant n-ar tre- 
bui să fie o apologie şi o transfigurare a vieţii? Tipul unui 
spirit împlinit şi care îşi revarsă desfătarea! Tipul unui 
spirit care îşi asumă contradicţiile şi aspectele îndoielnice 
ale existenței, al unui spirit eliberator! 

Anci îl aşez eu pe Dionysos, zeul grec: aprobarea reli- 
pioasă a vieţii, a întregii vieţi, fără a o calomnia sau 
înjumătăți; (tipic — faptul că actul sexual inspiră gravitate, 
mister şi venerație). 

Dionysos împotriva „Celui răstignit“: iată contradicția. 
Nu este o diferență legată de martiriu, — doar că acesta are 
un alt sens. Viaţa însăşi, eterna ei fecunditate şi reîntoarcere 
determină chinul, distrugerea, voinţa de anihilare. În celălalt 
caz, suferința, „cel răstignit fără vină“ sunt privite ca un 
reproş împotriva acestei vieți, ca formulă a condamnării ei. 
— Aţi ghicit: problema este aceea a sensului suferinței: un 
sens creştin sau un sens tragic. În primul caz, el trebuie să 
fie calea spre o ființă sacră; în cel din urmă, ființa este 
privită drept indeajuns de sacră pentru a justifica fie şi o 
suferinţă cumplită. Omul tragic aprobă chiar şi suferința 
cea mal aspră: el este suficient de puternic , de întreg, de 
îndumnezeitor; omul creştin neagă chiar şi destinul pămân- 
tesc cel mai fericit: el este îndeajuns de slab, de sărac şi 
dezmoştenit pentru a suferi sub orice formă din cauza vieții. 
Dumnezeul pe cruce este un blestem asupra vieţii, o che- 
mare de a te izbăvi de ea; — Dionysos cel tăiat în bucăţi 
este o promisiune a vieţii: ce renaşte etern şi veşnic se 
intoarce din distrugeri acasă. 


III. 
Eterna reîntoarcere 


1053. 


Filosofia mea aduce cu sine ideea triumfătoare prin 
care, în final, orice alt mod de gândire dispare. Ea este 
marea idee ce selecționează: rasele care nu o suportă sunt 
condamnate; acelea care o percep drept binefacere supremă 
sunt menite să conducă. 


1054. 


Lupta cea mai aprigă: în acest scop este nevoie de o 
armă nouă. 

Ciocanul: a provoca o decizie cumplită, a pune Europa 
înaintea consecinței dacă voinţa ei „vrea“ declinul. 

Să ne ferim a deveni mediocri. Mai bine declinul! 


1055. 


Un mod de gândire pesimist şi o concepţie pesimistă, 
un nihilism extatic pot fi uneori indispensabile pentru un 
filosof: ca teasc şi ciocan prin care el zdrobeşte rasele 
degenerescente şi muribunde şi le înlătură spre a croi drum 
unei noi ordini a vieţii, ori spre a împlini tendinţa prezentă 
în ceea ce degenerează sau vrea să se destrame. 

1056. . 


Vreau să învăţ ideea ce conferă multora dreptul de a se 
stinge, — marea idee ce se/ecționează. 


1057 


Eterna reîntoarcere. O profeție. 

1. Expunere a teoriei şi a premiselor şi consecințelor 
el teoretice. 

2. Demonstrarea teoriei. 

3. Consecințe probabile ale faptului că este crezută 

(ea aduce totul în stare de explozie). 

a) Mijloace pentru a o suporta; 
b) Mijloace pentru a o îndepărta; 
4. Locul ei în istorie, ca un centru. Timp al pericolu- 
lui maxim. 

Întemeierea unei oligarhii aşezate deasupra popoa- 
relor şi a intereselor lor: educație în vederea unei 
politici care să includă întreaga umanitate. 

Pandant al iezuitismului. 


1058 


Cele mai importante perspective filosofice (descope- 
rite de germani): 

a) aceea a devenirii, a evoluției, 

b) aceea privind valoarea existenței (însă mai întâi a 
depăşi jalnica formă a pesimismuiui german!) — 
ambele reunite de către mine într-o manieră de- 
CiSivă. 

Totul devine şi revine veşnic, — nu este posibil a te 
sustrage! — Admiţând că am putea judeca valoarea, ce 
rezultă de aici? Ideea reîntoarcerii ca principiu selectiv, în 
slujba forței (şi a barbariei!!). 

Maturitate a umanităţii pentru această idee. 

1059. 


]. Ideea eternei reîntoarceri: premisele ei ce ar trebui 
să fie adevărate, dacă ea este adevărată. Ce rezultă din 
această idee. 

2. Drept cea mai grea idee: acțiunea ei probabilă în 
cazul în care nu este preîntâmpinată, respectiv dacă nu are 
loc o transmutare a tuturor valorilor. 

3. Mijloc spre a o suporta: transmutarea tuturor valo- 
rilor. De acum nu plăcerea legată de certitudine, ci de in- 
certitudine; nu „cauză şi efect“, ci creativitatea continuă; 
nu voință de conservare, ci de putere; nu umila exprimare 
„totul este doar subiectiv“, ci „totul este de asemenea opera 
noastră! — să fim mândri de acest lucru!“ 


1060. 


Pentru a suporta ideea reîntoarcerii sunt necesare: eli- 
berarea de morală; — mijloace noi împotriva faptului dure- 
rii (a concepe durerea ca instrument, ca părinte al plăcerii; 
nu există o conştiinţă aditivă a neplăcerii), — savurarea 
oricărei forme de incertitudine şi experimentalism drept 
contragreutate împotriva acelui fatalsm extrem; — elimi- 
narea conceptului de necesitate; — eliminarea „„Voinței“; — 
eliminarea „cunoaşterii în sine“. 

Maximă amplijficare a conştiinţei privind forța omu- 
lui — ca creator al supraomului. 


1061. 


Cele mai extreme două moduri de gândire — cel meca- 
nicist şi cel platonic — concordă în eterna reintoarcere: 
ambele ca idealuri. 

1062. 


Dacă lumea ar avea un ţel, el trebuia să fi fost atins 
deja. Dacă, în cazul ei, ar exista o stare finală neintenționată, 
aceasta trebuia să fi fost atinsă de asemenea. Dacă, în 
general, lumea ar putea atinge un repaus perpetuu şi să 
încremenească în el — să „fiinţeze“ — , dacă în întreaga ei 
devenire ea ar fi avut, fie şi numai pentru o clipă, această 
capacitate de „a ființa“, atunci, iarăşi, întreaga devenire ar 
fi încetat de mult, prin urmare, de asemenea, şi orice gân- 
dire sau „spirit“. Faptul „spiritului“ ca o devenire demon- 
strează că lumea nu are un ţel, o stare finală şi că nu poate 
să „fiinţeze“. — Vechea obişnuinţă însă de a gândi orice 
proces ca având un ţel şi lumea ca fiind condusă de un 
Dumnezeu creator este atât de puternică, încât celui care 
gândeşte îi vine greu să nu-şi reprezinte această lhpsă de 
finalitate a lumii iarăşi ca intenție. Peste această idee — 
potrivit căreia, prin urmare, lumea s-ar feri intenționat de 
atingerea unui ţel, ba chiar s-ar pricepe să evite cu iscusință 
să cadă într-o ciclicitate — trebuie să dea toţi cei care ar 
dori să decreteze capacitatea pentru noutate eternă a lumii, 
respectiv ar dori să atribuie unei forţe finite, determinate, 
imuabile, constante, aşa cum este „lumea“, capacitatea 
fermecată de metamorfozare infinită a formelor şi stărilor 
el. Chiar dacă lumea nu mai este un Dumnezeu, ea trebuie 
să fie astfel capabilă de o forță creativă divină, de o forță 
nelimitată de transformare; ea trebuie în mod intenționat 
să se păzească de a reintra în vreuna dintre vechile ei 
forme; ea trebuie nu doar să aibă intenţia, dar şi mijloacele 
pentru a se feri de orice repetare, ea trebuie prin urmare 
să-şi controleze în fiecare clipă toate mişcările în scopul 
evitării țelurilor, a stărilor finale, a repetărilor — şi tot alaiul 
de consecinţe ale unui asemenea mod impardonabil şi 
nesăbuit de a gândi sau dori. Acesta este în continuare 

vechiul deziderat religios şi vechea formă relhgioasă de 
gândire, un fel de jind de a crede că totuşi cumva lumea ar 
fi asemenea vechiului, iubitului, infinitului şi etern creatoru- 
lui Dumnezeu — că într-un fel, totuşi, „vechiul Dumnezeu 
trăieşte încă“ — acea dorinţă a lui Spinoza ce se exprimă în 
formula „deus sive natura ” (ba chiar, el simţea „natura 
sive deus“). Care sunt însă principiul şi credința prin care 
se formulează cel mai explicit reorientarea decisivă, pre- 
ponderenţa, atinsă astăzi, a spiritului ştiinţific asupra celui 
religios, asupra spiritului plăsmuitor de zei? Nu spun aces- 
tea că lumea, ca forță, nu trebuie gândită drept nelimitată, 
căci ea nu poate fi gândită astfel — noi ne interzicem con- 
ceptul unei forțe infinite ca fiind incompatibil cu conceptul 
de „forță. Prin urmare — şi lumii îi lipseşte capacitatea 
unei noutăți eterne. 


1063. 


Principiul conservării energiei reclamă eterna rein- 
loarcere. 


1064 


Faptul că o stare de echilibru nu a fost atinsă niciodată 
dovedeşte că ea nu este posibilă. Dar, într-un spaţiu nede- 
terminat, ea trebuia să fi fost atinsă. La fel şi într-un spațiu 
sferic. Forma spațiului trebuie să fie cauza mişcării eterne 
şi în cele din urmă a oricărei „imperfecţiuni“. 

Faptul că „forță“ şi „repaus“, „invariabilitate“ se con- 
trazic. Măsura forţei (ca mărime) drept constantă, esenţa ei 
însă. fluidă. 

A refuta „atemporalul“. Într-un anumit moment al forței 
este dată condiționarea absolută a unei noi diviziuni a tu- 
turor forţelor sale: ea nu poate rămâne imobilă. „Transfor- 
marea“ face parte din esență, prin urmare şi temporali- 

tatea: fapt prin care necesitatea transformării este însă încă 
o dată instituită conceptual. 


1065. 


Acel împărat îşi rememora permanent vremelnicia tu- 
turor lucrurilor spre a nu le lua prea în serios şi pentru a 
rămâne liniştit în tumultul lor. Dimpotrivă, mie totul îmi 
apare ca fiind mult prea valoros ca să poată fi atât de 
trecător: eu caut o eternitate chiar şi pentru efemeride: cine 
va arunca mirul cel scump şi vinul în mare? — Eu îmi 
găsesc mângâlierea în faptul că tot ceea ce a fost este etern: 
— Şi-n val de mare se şterge mereu. 


1066. 


Noua concepţie despre lume. — Lumea dăinuieşte; ea 
nu este ceva ce devine, ceva ce trece. Sau mai degrabă: ea 
devine, trece, dar nu a început niciodată să devină şi nu a 
încetat niciodată să treacă — ea se menține în ambele... Ea 
trăieşte din sine însăşi: excrementele ei sunt hrana ei. 

Ipoteza unei lumi create nu trebuie să ne preocupe nici 
un moment. Conceptul „a crea“ nu mai poate fi în nici un 
fel definit, construit; un simplu cuvânt, rudimentul unor 
vremuri de superstiție; printr-un cuvânt nu explici nimic. 
Ultima încercare de a concepe o lume ce incepe a fost 
făcută de curând, sub varii aspecte, cu ajutorul unui proce- 
deu logic — de cele mai multe ori, după cum se poate ghici, 
cu o intenţie teologică ascunsă. 

În ultima vreme s-a căutat de mai multe ori a se reliefa 
contradicția din interiorul conceptului de „infinitate tem- 
porală a lumii spre trecut“ (regressus in infinitum): însuşi 
acest concept a fost inventat, fireşte, cu preţul de a con- 
funda astfel capul cu coada. Nimic nu mă poate împiedica 
să spun, mergând înapoi din momentul actual, că astfel 

„NU Vol ajunge niciodată la un sfârşit“: aşa după cum, din 
acelaşi moment, pot avansa la infinit. Abia atunci când aş 
vrea să comit greşeala — pe care mă vo! feri s-o fac — de 
a identifica acest concept corect al unui regressus in infini- 
tum cu un concept imposibil de construit al unui progres- 
sus până în clipa de față, abia atunci când aş determina 
direcția (înainte sau înapo!) ca fiind indiferentă din punct 
de vedere logic, aş ajunge să concep capul — momentul 
actual — drept coadă: ceea ce vă stă la dispoziţie, domnul 
meu Duhring!... 

Am întâlnit această idee la gânditori precedenţi: de 
fiecare dată ea era condiţionată de alte idei subiacente 
(— de cele mai multe ori teologice, în favoarea unui creator 
spiritus). Dacă, în general, lumea ar putea încremeni, dacă 
ar putea să se usuce, să moară, să devină nimic sau dacă 
ar putea să atingă o stare de echilibru sau dacă ea ar avea, 
în general, un ţel ce ar include durata, caracterul invanabil, 
faptul-de-a-fi-dat-odată-pentru-totdeauna (pe scurt, expri- 
mat metafizic: dacă devenirea s-ar putea vărsa în funţă sau 
în nimic), atunci această stare trebuia să fi fost atinsă. Dar 
ea nu a fost atinsă: de unde rezultă... Aceasta este unica 
noastră certitudine de care ne putem servi drept corelativ 
împotriva unei mulțimi numeroase de ipoteze, posibile în 
sine, despre lume. Dacă, de pildă, mecanicismul nu se poate 
sustrage de la consecința unei stări finale, aşa cum a 
dedus-o, în cazul lui, William Thomson, mecanicismul este 
astfel respins. 

Dacă lumea poate fi gândită ca o mărime determinătă 
de forță şi ca un număr determinat de centre de forță — şi 
orice altă reprezentare rămâne nedeterminată şi prin ur- 
mare inutilizabilă —, atunci de aici rezultă că ea trebuie să 
traverseze un număr calculabil de combinaţii în marele joc 
de zaruri al existenţei ei. Într-un timp infinit orice combi- 
nație posibilă ar fi atinsă la un moment dat; mai mult: ea 

ar fi atinsă de infimte ori. Și întrucât, între fiecare com- 
binație şi revenirea ei ulterioară ar trebui să se fi scurs în 
general tot restul combinațiilor posibile, iar, pe de altă parte, 
fiecare dintre aceste combinații determină în aceeaşi or- 
dine întreaga suită a combinațiilor, s-ar demonstra astfel 
existența unui ciclu care s-a repetat deja infinit şi care îşi 
joacă jocul in infinitum. — Acestă concepție nu este fireşte 
una mecanicistă: căci, dacă ar fi aşa ceva, ea nu ar stabili 
o revenire infinită de cazuri identice, ci o stare finală. 
Întrucît lumea nu a atins o asemenea stare, mecanicismul 
trebuie considerat drept imperfect şi doar ca o ipoteză 
provizorie. 


1067. 


Și ştiţi voi ce este „lumea“ pentru mine? Vreţi voi să 
v-o arăt în oglinda mea? Această lume: un monstru de 
forță, fără început, fără sfârşit, o mare eternă de forță cu 
ape de bronz, ce nu creşte, nu scade, ce nu se destramă, ci 
doar se transformă, ca întreg o mărime invariabilă, o eco- 
nomie fără cheltuieli şi pierderi, însă de asemenea fără 
creşteri, fără încasări, de „nimic“ altceva înconjurată decât 
de granițele ei, nimic care să apună, să se risipească, să se 
extindă la infinit, ci ca forță determinată incrustată într-un 
spațiu determinat, dar nu într-un spaţiu ce ar fi „gol“ pe 
alocuri, mai degrabă ca forță pretutindeni, ca joc al forțelor 
şi al valurilor de forță atât Unu cât şi Multiplu, aici acumu- 
lându-se şi diminuând simultan acolo, o mare de forță tălă- 
zuind şi zbătându-se în sine, transformându-se veşnic, suind 
veşnic înapoi cu anii fără număr ai unui ciclu, cu fluxul şi 
refluxul formelor plăsmuite de ea, din cele mai simple 
gonind spre cele mai complexe, din cele mai calme, mai 
reci şi mai împietrite spre cele mai încinse, mai sălbatice, 
mai contradictorii, şi apoi iarăşi revenind din plenitudine 

spre simplitate, din jocul contradicţiilor înapoi la plăcerea 
armoniei, încuviințându-se pe sine chiar şi în această 1den- 
titate a căilor şi anilor ei, binecuvântându-se pe sine drept 
ceea ce etern trebuie să revină, ca o devenire ce nu cunoaşte 
astâmpăr, lehamite şi oboseală —: această lume dionisiacă 
a mea, lumea creației eterne de sine, a eternei distrugeri de 
sine, această lume enigmatică a dublei voluptăţi, acest al 
meu „dincolo de bine şi de rău“, fără ţel — decât acela care 
ar exista în fericirea cercului — fără voinţă decât buna voință 
a unul inel pentru sine, — vreţi voi un nume pentru această 
lume? Un răspuns pentru toate enigmele ei? O lumină 
chiar pentru voi, cei mai ascunşi, mai puternici, mai 
neînfricați, mai învăluii în noapte? — Această lume este 
voința de putere — şi nimic altceva! Şi chiar voi înşivă 
sunteți această voință de putere — şi nimic altceva! 

Prieteni, aspră ne-a fost tinerețea: am suferit din pricina tinereţii 
însăși ca de o boală grea. Aşa arată timpul în care am fost azvârliţi — epoca 
unui mare declin şi a unei ruinări interioare, ce se opune cu toate 
slăbiciunile ei, ba chiar prin ceea ce constituie puterea sa, spiritului 
tinereţii. Prăbușirea, deci incertitudinea, este proprie acestei vremi: nimic 
nu stă pe picioare sigure și pe o credinţă în sine solidă; trăieşti pentru 
mâine, căci poimâine e îndoielnic. Totul e neted şi periculos pe drumul 
nostru, şi-n plus, gheaţa care ne mai susţine a devenit atât de subure: 
simunm cu toţii adierea caldă și stranie a vântului de moină — într-acolo 
unde mergem, curând n-o să ne mai poată urma nimeni! 

Ca nume pentru caracterul ultim al întregii ființări, termenul „voinţă 
de putere“ dă un răspuns întrebării: ce este ființarea? Această întrebare este 
dintotdeauna întrebarea filosofiei. Numele „Voinţă de putere“ trebuie 
astfel să ajungă a figura în titlul operei fundamentale a unui gânditor care 
spune: orice fiinţare este, în temeiul ei, voință de putere. 


Martin Heidegger: Nietzsche, Frankfurt am Main, 1996 





